Aa LA y J E U G R i! Mid BAC DS 


HANS KELSEN 


GRYNOJI TEISĖS TEORIJA 


HANS KELSEN 


GRYNOJI 
TEISES 


TEORIJA 


Vertė 


ALGIRDAS DEGUITIS 
EGIDIJUS KURIS 


VILNIUS » EUGRIMAS +» 2002 


UDK 340.12 
Ke78 


Maloniai leidus leidyklai „Verlag Osterreich GmbH“ 
17 Vienos Hanso Kelseno institutui, 


versta 1š: 


Hans Kelsen, Reine Rechtslehre, Verlag Osterreich, 2000 
Hans Kelsen, Pure Theory of Law, The University California Press, 1989 


Vertė: 


Dr. Algirdas Degutis (Lietuvos filosofijos ir sociologijos institutas) 
Dr. Egidijus Kūris (Vilniaus universiteto Tarptautinių santykių ir politikos mokslų institutas) 


This edition published with support from the Opien Society Fund-Lithuania, 
and from the CEU Translation Project of the Open Society 
Institute-Budapest 


Knygos leidimą iš dalies finansavo Atviros Lietuvos fondas 
1r Atviros visuomenės institutas Budapešte 
(Vidurio Europos universiteto Vertimų projektas) 


O Vertimas į lietuvių kalbą, 

Algirdas Degutis, Egidijus Kūris, 2002 
O Įvadinis straipsnis, Egidijus Kūris, 2002 
O „Eugrimas“, 2002 


ISSN 1392-1673 
ISBN 9955-501-29-4 


TURINYS 


Egidijus Kūris. Grynoji teisės teorija, teisės sistema ir vertybės: 


normatyvizmo paradigmos iššūkis ... 11 


I. TEISĖ IR GAMTA 


l. 
2į 
3: 


„GRYNOJI“ TEORIJA ... 43 
AKTAS IR JO TEISINĖ PRASMĖ ... 43 


SUBJEKTYVIOJI IR OBJEKTYVIOJI AKTO PRASMĖ,; 
JO AUTOINTERPRETACIJA ... 44 


„ NORMA «... 45 


a) Norma kaip aiškinimo schema ... 45 
b) Norma ir normos kūrimas ... 45 
c) Normos galiojimas ir galiojimo sritis ... 49 


d) Pozityvus ir negatyvus reguliavimas: įsakymas, įgalinimas, leidimas ... 


e) Norma ir vertybė ... 54 


SOCIALINĖ TVARKA 58 

a) Socialinė tvarka, nustatanti sankcijas ... 58 

b) Ar esama socialinių tvarkų be sankcijų? ... 60 

c) Transcendentinės ir socialiai i1manentinės sankcijos ... 61 


TEISINĖ TVARKA ... 62 

a) Teisė: Žmonių elgesio tvarka ... 62 

b) Teisė: prievartinė tvarka ... 64 
Teisinės tvarkos numatomi prievartos aktai kaip sankcijos ... 65 
Teisinės bendruomenės jėgos vartojimo monopolis ... 66 
Teisinė tvarka ir kolektyvinis saugumas ... 67 
Kitokie nei sankcijos prievartos aktai ... 69 
Laisvės minimumas ... 0 

c) Teisė kaip normatyvinė prievartinė tvarka; 
teisinė bendruomenė ir plėšikų gauja ... 72 

d) Teisinės pareigos be sankcijų? ... 76 

e) Priklausomos teisės normos ... 79 


52 


6 


Turinys 


II. TEISĖ IR MORALĖ 


28. 


MORALĖS NORMOS KAIP SOCIALINĖS NORMOS ... 83 
MORALĖ KAIP „VIDINIO“ ELGESIO REGULIAVIMAS ... 83 
MORALĖ — POZITYVIOJI NEPRIEVARTINĖ TVARKA ... 85 


„ TEISĖ KAIP MORALĖS DALIS ... 85 

„ MORALINĖS VERTĖS SANTYKINUMAS ... 86 

„ TEISINIŲ IR MORALINIŲ TVARKŲ ATSKYRIMAS ... 88 
„ MORALINIS TEISĖS PATEISINIMAS ... 89 


„ TEISĖ IR MOKSLAS 


TEISĖS NORMOS KAIP TEISĖS MOKSLO OBJEKTAS al 


„ STATINĖ IR DINAMINĖ TEISĖS TEORIJA ... 91 


TEISĖS NORMA IR TEISĖS TAISYKLĖ ... 92 
PRIEŽASTINGUMO MOKSLAS IR NORMŲ MOKSLAS ... 94 


„ PRIEŽASTINGUMAS IR PRISIEJIMAS; 


GAMTOS DĖSNIS IR TEISĖS DĖSNIS ... 95 


„ PRISIEJIMO PRINCIPAS PIRMYKŠČIO ŽMOGAUS MĄSTYME ... 99 

„ PRIEŽASTINGUMO PRINCIPO KILIMAS IŠ ATPILDO PRINCIPO ... 100 
„ PRIEŽASTINIS IR NORMATYVINIS SOCIALINIS MOKSLAS ... 101 

„ PRIEŽASTINGUMO IR PRISIEJIMO PRINCIPŲ SKIRTUMAI ... 104 

„ VALIOS LAISVĖS PROBLEMA ... 105 

„ KITOKIE NEI ŽMONIŲ ELGESYS FAKTAI 


KAIP SOCIALINIŲ NORMŲ TURINYS 110 


. KATEGORINĖS NORMOS ... 111 
„ PRIVALOMYBĖS NEIGIMAS; TEISĖ KAIP IDEOLOGIJA ... 112 


STATINIS TEISĖS ASPEKTAS 
„ SANKCIJA ... 117 


a) Nacionalinės ir tarptautinės teisės sankcijos ... 117 
b) Deliktas (pažeidimas) — ne teisės neigimas,o jos sąlyga ... 119 


TEISINĖ PRIEVOLĖ (PAREIGA) IR ATSAKOMYBĖ ... 121 
a) Teisinė pareiga ir sankcija ... 121 

b) Teisinė pareiga ir „privalomybė“ 123 

c) Atsakomybė ... 124 

d) Individuali ir kolektyvinė atsakomybė ... 126 


Turinys 


e) Atsakomybė už kaltę ir absoliuti atsakomybė ... 126 
f) Pareiga atlyginti žalą ... 127 
g) Kolektyvinė atsakomybė kaip absoliuti atsakomybė ... 


128 


29. TEISĖ SUBJEKTYVIĄJA PRASME; TEISĖS IR ĮGALINIMAS 


a) Teisė ir pareiga ... 128 

b) Jus ad rem ir Jus in personam ... 131 

c) „Teisė“ kaip juridiškai ginamas interesas ... 133 
d) „Teisė“ kaip teisinė galia ... 134 

e) „Teisė“ kaip pozityvus leidimas ... 137 

f) Politinės teisės ... 137 


30. VEIKSNUMAS; KOMPETENCIJA; „ORGANO“ SAMPRATA ... 


„a) Veiksnumas (Handlungsfūhigkeių) ... 142 
/ b) Kompetencija ... 144 
c) „Organo“ samprata ... 145 


31. TEISNUMAS (RECHTSFAHIGKEIT); ATSTOVAVIMAS 
32. TEISINIS SANTYKIS ... 153 


33. TEISĖS SUBJEKTAS; ASMUO ... 157 

a) Teisės subjektas ... 157 

b) Fizinis asmuo ... 159 

c) Juridinis asmuo (korporacija) ... 160 

d) Juridinis asmuo kaip veikiantis subjektas ... 162 

e) Juridinis asmuo kaip pareigų ir teisių subjektas ... 163 
Juridinio asmens pareigos ... 164 
Juridinio asmens atsakomybė ... 167 
Juridinio asmens teisės ... 169 


f) Juridinis asmuo kaip pagalbinė teisės mokslo sąvoka ... 


Nuo“ 


g) Teisių ir pareigų dualizmo panaikinimas ... 171 


V. DINAMINIS TEISĖS ASPEKTAS 


34. NORMATYVINĖS TVARKOS GALIOJIMO PAGRINDAS: 
PAMATINĖ NORMA ... 172 


a) Galiojimo pagrindo paieškos prasmė ... 172 
b) Statinis principas ir dinaminis principas ... 173 
c) Teisinės tvarkos galiojimo pagrindas ... 175 


d) Pamatinė norma kaip transcendentalinė-loginė prezumpcija ... 


e) Loginė teisinės tvarkos vienovė; normų konkurencija 


f) Legitimumas ir efektyvumas ... 182 

g) Galiojimas ir efektyvumas ... 184 

h) Tarptautinės teisės pamatinė norma ... 186 

1) Pamatinės normos teorija ir prigimtinės teisės teorija ... 
j) Prigimtinės teisės pamatinė norma ... 190 


35. HIERARCHINĖ TEISINĖS TVARKOS STRUKTŪRA 
N a) Konstitucija ... 191 


150 


170 


180 


188 


191 


128 


142 


177 


h) 


i) 
J) 


k) 


Turinys 


Įstatymų leidyba ir paprotys ... 193 

Įstatymas ir ordonansas ... 196 

Materialioji ir formalioji teisė ... 197 

Vadinamieji teisės šaltiniai ... 199 

Teisėkūra, teisės taikymas ir teisės laikymasis ... 199 
Jurisdikcija ... 201 

Konstitutyvus teismo sprendimo pobūdis ... 201 
Teismo sprendimo santykis su taikomomis bendrosiomis teisės normomis 
Vadinamosios teisės spragos ... 207 

Bendrųjų teisės normų kūrimas, kai tai daro teismai; 
teisės lankstumas ir teisinis tikrumas ... 210 

Teisinis sandoris ... 214 

Teisinis sandoris kaip teisėkūros faktas ... 214 
Sutartis ... 216 

Administravimas ... 218 

Skirtingo lygmens normų konkurencija ... 222 
„Neteisėtas“ teismo sprendimas ... 222 
„Antikonstitucinis“ įstatymas ... 224 

Pripažinimas niekiniu ir nuginčijamumas ... 228 


VI. TEISĖ IR VALSTYBĖ 
TEISĖKŪRA IR VALDYMO FORMA ... 230 
VIEŠOJI IR PRIVATINĖ TEISĖ ... 231 


IDEOLOGINIS VIEŠOSIOS IR PRIVATINĖS TEISĖS 
DUALIZMO POBŪDIS ... 231 


TRADICINIS VALSTYBĖS IR TEISĖS DUALIZMAS ... 233 
IDEOLOGINĖ VALSTYBĖS IR TEISĖS DUALIZMO FUNKCIJA ... 234 
VALSTYBĖS IR TEISĖS TAPATUMAS ... 234 


36. 
37. 
38. 


39. 
4(). 
4]. 


VII. 


42. 


a) 
b) 


c) 
d) 


e) 


Valstybė kaip teisinė tvarka ... 234 

Valstybė kaip juridinis asmuo ... 237 

Valstybė kaip veikiantis subjektas, valstybės organas ... 238 

Atstovavimas ... 243 

Valstybė kaip pareigų ir teisių subjektas ... 246 

Vadinamasis valstybės įsipareigojimas; teisinė valstybė (Rechtsstaat) ... 252 
Centralizacija ir decentralizacija ... 253 

Teisės ir valstybės dualizmo panaikinimas ... 256 


VALSTYBĖ IR TARPTAUTINĖ TEISĖ 
TARPTAUTINĖS TEISĖS ESMĖ ... 258 


a) 
b) 
c) 
d) 


Teisinė tarptautinės teisės prigimtis ... 258 

Tarptautinė teisė kaip pirmykštė teisinė tvarka ... 260 

Tarptautinės teisės hierarchija ... 260 

Netiesioginis įpareigojimas ir įgalinimas tarptautinėje teisėje ... 261 


205 


Turinys 


43. 


TARPTAUTINĖ TEISĖ IR NACIONALINĖ TEISĖ ... 263 


a) Tarptautinės ir nacionalinės teisės vienovė ... 263 
b) Tarptautinės ir nacionalinės teisės nekonkuravimas ... 264 
c) Dviejų normų sistemų tarpusavio santykis ... 266 
d) Monistinio konstrukto neišvengiamumas ... 266 
Valstybės suteikiamas tarptautinės teisės pripažinimas: 
nacionalinės teisinės tvarkos pirmenybė ... 266 
Tarptautinės teisinės tvarkos pirmenybė ... 269 
Dviejų monistinių konstruktų skirtumas ... 271 


44. TEISĖS TEORIJA IR PASAULĖŽIŪRA '... 274 


VIII. AIŠKINIMAS 


45. 


AIŠKINIMO ESMĖ ... 277 


a) Santykinis teisės taikymo akto neapibrėžtumas ... 277 

b) Sąmoningas teisės taikymo akto neapibrėžtumas ... 278 
c) Nesąmoningas teisės taikymo akto neapibrėžtumas ... 278 
d) Taikytina teisė — tai rėmai ... 278 

e) Vadinamieji aiškinimo metodai ... 279 


46. AIŠKINIMAS KAIP VALIOS ARBA PAŽINIMO AKTAS ... 280 
47. TEISĖS MOKSLO ATLIEKAMAS AIŠKINIMAS ... 281 


GRYNOJI TEISĖS TEORIJA, 
TEISĖS SISTEMA IR VERTYBĖS: 
NORMATYVIZMO PARADIGMOS IŠŠŪKIS 


Egidijus Kūris 


Pristatant Lietuvos skaitytojui (ypač teisininkui) „„Grynąją Teisės Teoriją“, svarbiausią 
Hanso Kelseno knygą, reikia ne tik apibūdinti jos autorių bei tą kontekstą, kuriame jo 
teorija gimė ir gyvena, bet ir (galbūt pirmiausia!) pagrįsti, kodėl! grynosios teisės teori- 
jos! studijos reikalingos kiekvienam, siekiančiam sistemingo teisės pažinimo. Šiuo atžvilgiu 
pristatyti „Grynąją Teisės Teoriją“ — užduotis lyg ir paprasta, bet kartu gana kebli. Pa- 
prasta, nes aiškinti, girdi „Grynosios Teisės Teorijos“ vertimas į lietuvių kalbą yra būti- 
nas, reikštų įrodinėti truizmą. Kelsenas, vienas iškiliausių visų laikų pasaulio teisininkų, 
priklauso tai plejadai teisės mokslo korifėjų, be kurių veikalų vertimų į savąsias kalbas 
bet kuri nacionalinė teisinė kultūra vargu ar gali būti laikoma tikrai pažengusia, geban- 
čia suvokti save teisiniame universume ir racionaliai projektuoti savo tolesnę raidą neša- 
liškos analizės pagrindu. Johnas Austinas, Jeremy's Benthamas, Haroldas J. Bermanas, 
Josephas W. Binghamas, Norberto Bobbio, Benjaminas Nathanas Cardozo, Ronaldas 
Coase'as, Morisas Raphaelis Cohenas, Jeanas Dabinas, Georgio Del Vecchio, Albertas 
Vennas Dicey, Yehezkelis Droras, Leonas Duguit, Ėmile'is Durkheimas, Ronaldas Dwor- 
kinas, Eugenas Ehrlichas, federalistai (Alexanderis Hamiltonas, Johnas Jay'us ir Jame- 
sas Madisonas), Johnas Finnisas, Jerome'as Frankas, Lonas L. Fulleris, Francois Gėny, 
Johnas Chipmanas Gray'us, Georgesas Gurvitchius, Jūrgenas Habermasas, Herbertas Lio- 
nelis Adolphusas Hartas, Axelis Hagerstromas, Philippas Heckas, Wesley's Newcombas 
Hohfeldas, Oliveris Wendellis Holmesas jaunesnysis, Georgas Jellinekas, Rudolfas von 
Iheringas (Jheringas), Hermannas U. Kantorowiczius, Hansas Kelsenas, Karlas N. Lle- 
wellynas, Vilhelmas Lunstedtas, seras Henry's Sumneris Maine'as, Johnas Stuartas Mil- 
lis, Robertas Nozickas, Karlas Olivecrona, Talcottas Parsonsas, Eugenijus Pašukanis, Leo- 
nas Petražyckis, Richardas Posneris, Nicosas Poulantzasas, Roscoe Poundas, Georgas 
Friedrichas Puchta, Gustavas Radbruchas, Johnas Rawlsas, Josephas Razas, Karlas Ren- 
neris, Ernstas Roguinas, Alfas Rossas, Karlas Friedrichas von Savigny, Philipas Selznic- 
kas, Pitirimas Sorokinas, Rudolphas Stammleris, Williamas Grahamas Sumneris, Rober- 


| Šiame straipsnyje „grynoji teisės teorija“ rašoma mažosiomis raidėmis (išskyrus pačios knygos pavadi- 
nimą), nors pats Kelsenas nesikuklino net visus tris žodžius rašyti didžiosiomis raidėmis. 

to Mangebeira Ungeris? — šių ,„moderniųjų“*, visais atžvilgiais labai skirtingų autorių (ne- 
būtinai teisininkų, bet ir filosofų, ir sociologų, ir politinių mąstytojų bei politikos moks- 
lininkų, ir net istorikų), formavusių (ir suformavusių) įvairias (kartais tarp savęs aršiai 
konkuruojančias) teisės — unikalaus socialinio reiškinio — sampratas (arba kėlusius idė- 
jas, dariusias tiesioginę įtaką įvairioms teisės sampratoms) ir šitaip padėjusių koncepcinį 
pagrindą visapusiškai sisteminei teisės analizei, sąrašas (jau neminint tokių „klasikų“ kaip 
Aristotelis, šv. Augustinas, Benjaminas Constantas de Rebegue'as, Johanas Gottliebas 
Fichte, Georgas Wilhelmas Friedrichas Hegelis, Immanuelis Kantas, Johnas Locke'as, ba- 
ronas de la Brede et de Montesguieu (Charlesas Louis de Secondat), Jeanas-Jacguesas 
Rousseau, šv. Tomas Akvinietis“) galėtų būti ilgesnis arba trumpesnis ir, nelygu kiekvie- 
nos nacionalinės teisinės kultūros konkreti patirtis, poreikiai ir galimybės turėti jų veika- 
lus savo kalba, matyt, būtų galima svarstyti, kuo šį sąrašą derėtų papildyti arba ko į jį 
(galbūt tik kol kas) nereikėtų įtraukti. Tačiau tiesiog neįmanoma įsivaizduoti, kad net vi- 
siškai (iki „neišvengiamo minimumo“) sutrumpintame šio sąrašo variante būtų praleistas 
Kelsenas. Kelsenas — vienas tokių teisės mokslininkų, kurių ryškiausi veikalai privalo būti 
prieinami bet kuria kalba (šiandien jie išversti į maždaug trisdešimt kalbų), — vadinasi, 
jie turi būti prieinami ne tik siaurai profesionalų grupei, bet ir kiekvienam, norinčiam 
būti bent kiek praprususiam teisės ir apskritai socialinėje Žžinijoje, suvokti visuomenės pro- 
cesus ir tų procesų mechanizmus. Juk teisė (bent Vakarų pasaulyje, bet, matyt, ne tik ja- 
me) kaip tik ir yra vienas tokių mechanizmų; maža to, ji persmelkia visą socialinį gyve- 
nimą, yra ypatinga socialinio gyvenimo sutvarkymo forma, pasak Sorokino, yra kiekvie- 
nos socialiai organizuotos grupės ar institucijos skeletas arba, pasak Ehrlicho, savotiškas 
viso socialinio gyvenimo karkasas. 

Kelsenas padarė milžinišką įtaką tokiai gausybei Vakarų (ir ne tik Vakarų) teisinin- 
kų? (pridurkime: ir filosofų bei politikos mokslininkų), kad be didesnių išlygų galima 
teigti, jog teisinio teorinio mąstymo tradicija ir teisės samprata Vakarų pasaulyje be Kel- 
seno būtų rutuliojusis bent kiek kitaip. Teisės teorija ilgus šimtmečius blaškėsi tarp, viena, 
bandymų suformuluoti moralinius ar kokius nors kitokius vertybinius reikalavimus vals- 
tybės kuriamai teisei bei su šiais bandymais susijusio jurisprudencijos „supynimo“ su 
įvairiais socialiniais ir humanitariniais mokslais ir, antra, vis akivaizdesnės būtinybės pri- 
pažinti, jog, pragmatiškai žvelgiant, šie bandymai visada buvę gana bevaisiai, nes net 
neteisingiausia, amoraliausia valstybės oficialiai nustatyta tvarka nepraranda teisiškumo, 
todėl jurisprudencija turi savo dėmesį sutelkti būtent į ją, o moralę palikti etikams, isto- 


Ž Įvairūs autoriai čia vardijami abėcėlės tvarka, idant būtų išvengta bet kokio jų „rūšiavimo“ pagal tikrą 
ar tariamą „reikšmingumą“. Pažymėtina, kad joks nuoseklus chronologinis jų išvardijimas neįmanomas. 

3 „Modermumo“ sąvoka čia labai sąlygiška, tačiau visi nurodyti autoriai kūrė XVIII a. pabaigoje ir vėliau. 

* Jau minėtais sumetimais autoriai vardijami abėcėlės tvarka. 

? Paminėtina, kad Kelseno mokiniai (be kitų įžymybių) buvo Charlesas Eisenmannas, Felixas Kaufman- 
nas, Luizas Legazas y Lecambra, Adolfas Merklis, Alfas Rossas, Frizas Sanderis, Alfredas Verdrossas, Eri- 
chas Voegelinas, Franzas Weyras. Nuolatinius mokslinius kontaktus Kelsenas palaikė ne tik su didžiausiais 
teisės mokslo autoritetais, bet ir su politikos bei socialinių mokslų atstovais - Maxu Adleriu, Otto'u Baucriu, 
Ludwigu von Misesu, Josephu Schumpeteriu ir kt. 

riją — istorikams ir t. t. Tarp šių dviejų „stulpų“ bepasiklystanti teisės teorija anksčiau ar 
vėliau turėjo sulaukti radikalaus siūlymo šį blaškymąsi nutraukti — požiūrio, kad nėra ir 
negali būti jokios kitos teisės, išskyrus pozityviąją, kad „vienintelė“ teisė, turinti ir ga- 
linti būti teisininko profesijos dalyku, kaip tik ir yra teisė (nesvarbu, teisinga ar netei- 
singa), kuriama (arba kitaip sankcionuojama) valstybės. Neabejotina, kad jeigu ne Kel- 
senas, tai kas nors kitas anksčiau ar vėliau neišvengiamai būtų suformulavęs nuoseklią 
nuo vertybinių stereotipų išvaduotą, antiideologinę, objektyvistinę, kitaip tariant, gryną- 
ją, teisės teoriją. Tačiau tai padarė būtent Kelsenas, ir jau vien dėl to jo „Grynoji Teisės 
Teorija“, kurioje minėtas požiūris nuodugniai pagrindžiamas, laikytina posūkio tašku ana- 
litinėje jurisprudencijoje ir apskritai teisės moksle, išties „epochos veikalu“, 0 jo auto- 
rius nusipelno išskirtinio pripažinimo. Kaip angliškai kalbančiame pasaulyje (bendrosios 
teisės tradicijoje) Hartas, lygiai taip pat kontinentinėje Europoje (romanų-germanų, arba 
civilinės teisės, tradicijoje) Kelsenas teisinės teorinės minties raidą pakreipė taip, kad 
tolesnės teisės prigimties ir teisės sistemos studijos privalėjo būti polemika su jų 1dėjo- 
mis — arba jų akceptavimas ir tolesnis plėtojimas, arba dalinis koregavimas, arba argu- 
mentuota kritika ir eventualus atmetimas, tačiau ignoruoti jas jau buvo neįmanoma; pa- 
žymėtina, kad „geografinis kriterijus“ (angliškai kalbančio pasaulio priešprieša kontinen- 
tinei Europai) čia itin sąlygiškas, nes abu minėti autoriai, kiekvienas neatitrūkdamas nuo 
savosios kultūrinės terpės ir atsiremdamas į savosios kultūros intelektinę patirtį, galiau- 
siai formavo ne kokią nors „nacionalinę“, ne partikuliarinę, bet universalią teisės sam- 
pratą visai Vakarų teisės tradicijai, visiems jos kraštams. Ir Jungtinėse Amerikos Vals- 
tijose, ir Vokietijoje, ir Prancūzijoje, ir Didžiojoje Britanijoje, 17 Skandinavijoje, ir IZ- 
raelyje, ir Pietų Afrikoje, ir Lotynų Amerikoje, ir Rusijoje, ir, pabrėžkime, Vidurio ir 
Rytų Europoje, ir bet kur kitur Vakaruose (Vakarų sąvoka čia vartojama ne geografine, 
bet kultūrine ir intelektine prasme) teisės teorijos studijos „(be Kelseno“ (kaip ir „be Har- 
to“) būtų nevisavertės, jos prarastų savo šerdį, savastį, tą pagrindą, kuriuo teisės teori- 
jos mokslas (o kartu ir teisės mokslas apskritai) susiformavo toks, koks šiandien yra — 
pažymėtas ryškiu Kelseno normatyvizmo ir Harto neopozityvizmo antspaudu. Trumpai 
tariant, grynosios teisės teorijos analizė (vadinasi, pirmiausia Kelseno „Grynosios Tei- 
sės Teorijos“ analizė!) yra būtina prielaida gyvuoti ir plėtotis teisės teorijai kaip moks- 
lui ir kaip universitetinei akademinei disciplinai. Juk net tų, kieno normatyvizmo studi- 
jos apsiribojo tik keliomis eilutėmis teisės pagrindų vadovėlyje, ausis tikriausiai bus pa- 
siekę epitetai „įtakingiausias XX a. teisininkas“ arba tiesiog „XX a. Teisininkas“ (kaip 
kartais Savigny tituluojamas „XIX a. Teisininku“). Tad dar kaip nors papildomai rekla- 
muoti Kelseną net nepatogu: banalu įtikinėti, kad Kelsenas — nepaprastas teisės teoreti- 
kas, kad be jo teisės teorija nebūtų tokia, kokia ji šiandien yra, kad jo mokymo reikšmė 
teisės teorijai ypatinga ir pan. Tereikia perskaityti „Grynąją teisės teoriją“, ir tai bus aišku 
kaip ant delno. 

Kalbant apie „Grynosios Teisės Teorijos“ lietuviškojo vertimo svarbą, ypač turint gal- 
voje, kokiu metu ši knyga pasirodo lietuviškai, toli gražu ne mažiausią reikšmę turi ir 
tai, kad Lietuva, kaip ir kitos šio regiono valstybės, šiandien išgyvena nacionalinės tei- 

sės reformavimo laikotarpį. Šis procesas yra visa apimantis. Viena vertus, efektyvios tei- 
sės poreikis primygtinai verčia visuomeninius santykius ir procesus reguliuoti taip, kad 
šis reguliavimas kuo labiau atitiktų tautos mentalitetą ir giluminius nacionalinio gyveni- 
mo būdo bruožus; kitaip tariant, efektyvios teisės poreikis skatina autentiškos teisės pa- 
ieškas. Kita vertus, šalies eurointegracinės aspiracijos įsakmiai verčia ne tik formaliai 
perimti (kitaip tariant, nukopijuoti) galiojančią Europos teisę bei nacionalinėje teisėje įtvir- 
tinti tarptautinėje jurisprudencijoje suformuluotus bendruosius teisės principus, bet ir per- 
imti visą Europos ir apskritai Vakarų teisinį palikimą, neišskiriant nė mokslinio doktri- 
ninio. Tenkintis vien vadinamuoju baltiškuoju palikimu (neretai pernelyg romantizuoja- 
mu, beveik supoetinamu) šiandien jau ne tik per maža, bet ir neproduktyvu, netgi kontr- 
produktyvu: išties nerimta būtų išradinėti dviratį, kai jau išrasti erdvėlaiviai ir, be to, kai 
savieji „dviračių konstravimo“ pajėgumai yra, švelniai tariant, kuklūs. Teisės teorijos ir 
apskritai teisės mokslo potencialas (nepaisant kai kurių ryškių išimčių) Lietuvoje nie- 
kuomet nebuvo itin galingas (tikėkimės, kad tik kol kas), vadinasi, čia nebuvo vienos 
svarbiausių teisės (ir teisinės) sistemos racionalaus inkrementinio augimo prielaidų. Naivu 
būtų tikėtis, kad tas potencialas imtų ir atsirastų tarsi „pats iš savęs“; jį įmanoma su- 
kaupti tik perimant tai, kas jau sukurta sekant didžiųjų epochos teisininkų, taigi ir (nors, 
žinoma, ne tik) Kelseno, nutiesta teisinio argumentavimo gija. Tik tai gali duoti geidau- 
jamų vaisių. Ir jau duoda. Antai konstitucinės kontrolės mechanizmas Lietuvoje šian- 
dien yra kur kas artimesnis Kelseno konstitucijos viršenybės ir konstitucijos funkcijų sam- 
pratai nei XX a. 4-ajame dešimtmetyje nutrūkusiai pačios Lietuvos konstitucinei tradici- 
jai, kai tik keletas mokslininkų rimčiau svarstė konstitucinės patikros galimybę: konstitu- 
cinės kontrolės mechanizmas, remiantis kitų Europos šalių (Austrijos, Italijos, Lenkijos, 
Vokietijos ir kt.) patirtimi, šių dienų Lietuvoje buvo transplantuotas iš tų šalių perėmus 
tai, kas jose buvo sukurta sekant būtent Kelseno mokymu, taigi — perėmus tai, kas buvo 
kildinama tiesiogiai iš grynosios teisės teorijos; vadinasi, lietuviškasis konstitucinės kon- 
trolės mechanizmas netiesiogiai taip pat yra grynosios teisės teorijos aplikacijos apraiš- 
ka. Šiuo požiūriu mes jau veikiame, gyvename „pagal Kelseną“, ir tai yra taip natūralu, 
kad dažnai nė neklausiama, iš kur visa tai kilo ir kas bei kaip pagrindė tokio mechaniz- 
mo tikslingumą; kai kas galbūt nustebtų (taip, kaip vienas Moličre'o personažas, visą gy- 
venimą kalbėjęs proza, labai nustebo, kad jis kalbėjo tam tikru literatūrinės kalbos stiliu- 
mi) sužinojęs, kad visa tai kažkas sukūrė: ne tik ir ne tiek sugalvojo, bet, svarbiausia, 
pagrindė geležine nuoseklaus argumentavimo logika. Šis gana „autonomiškas“ pavyzdys 
liudija, jog Kelsenas ne tik įdomus skaityti; jis produktyvus, nes generavo idėjas, kurios 
įtikina ir sugeba tapti kūnu. Galbūt nebus pernelyg didelė erezija teigti, kad ir Kelseno 
samprotavimai apie nacionalinės ir tarptautinės teisės santykį, apie valstybių suvereniteto 
apribojimą, apie tarptautinių sutarčių galią tiesiogiai susisieja su šiandien Europoje vyks- 
tančiais integracijos (ne paskutinėje vietoje — teisinės integracijos) procesais. Nors kate- 
goriškai tvirtinti dar šiek tiek per anksti, bet netolima ateitis, matyt, parodys, ar ir šiuo 
atžvilgiu Kelsenas neaplenkė laiko; jeigu taip, tai čia, matyt, irgi yra ko pasimokyti (o 
gal ir nustebti), kaip, išliekant neutraliam bet kokių politinių, moralinių ir kitokių verty- 

binių nuostatų atžvilgiu (tiek, kiek tai apskritai įmanoma žmogui“) ir remiantis objekty- 
vistine, grynai teisine logika, įmanoma analitiniu mąstymu projektuoti visos tarptautinės 
bendruomenės ir ją sudarančių valstybių politinę ateitį. Grynoji teisės teorija (kurią, be- 
je, kaip ir bet kurią teoriją, pravartu vertinti kritiškai) leidžia prognozuoti ir modeliuoti 
valstybės raidos strategiją ir šitaip padeda spręsti kasdienes valstybės problemas. 

Tačiau Lietuvos teisininkams Kelsenas toli gražu nėra visiška terra incognita; dėl to 
Lietuvos skaitytojui pristatyti „Grynąją Teisės Teoriją“ yra šiek tiek keblu. Vertinant Kel- 
seną ir jo mokymą jau yra susiformavę tam tikri stereotipai. Kelseno pavardė teisės stu- 
dentams Žinoma jau nuo pirmojo kurso; tiesa, ji paprastai žinoma ne iš originalaus teks- 
to studijų, bet veikiau iš paskaitų, 0 šios savo ruožtu neretai remiasi ne paties Kelseno 
veikalų analize, bet itin gausių jo komentatorių publikacijų santraukomis ar atpasakoji- 
mais, pateikiamais įvairių mokymų apie teisę apžvalgai skirtuose storesnių ar plonesnių 
teisės teorijos vadovėlių skyriuose. Gal šiek tiek geriau (iš tarptautinės teisės studijų) Lie- 
tuvos teisininkams žinomos Kelseno nacionalinės ir tarptautinės teisės santykio idėjos (va- 
dinamoji monistinė teorija), bet nacionalinės ir tarptautinės teisės santykio problema — 
tik didžiulės mozaikos fragmentas, tik vienas Kelseno mokymo apie teisę elementų, ku- 
rio žinojimas (jeigu jis ne paviršutiniškas), aišku, pagirtinas, bet anaiptol neatperka gry- 
nosios teisės teorijos, kaip nuoseklios idėjų ir jas pagrindžiančių argumentų visumos, iš- 
manymo stokos. Šiuo atžvilgiu Kelseno darbai, neišskiriant nė „Grynosios Teisės Teori- 
jos“, — nelyginant kokio antikos autoriaus ar klasikinės filosofijos grando darbai, anksty- 
vųjų viduramžių epas, Koranas, Gedimino laiškai, Nostradamuso pranašystės, Marxo raštai, 
Freudo psichoanalizė, Einsteino reliatyvumo teorija: visi (lyg ir) yra apie „tai“ girdėję 
(1r net turi nuomonę apie „tai“!), bet nedaug kas yra skaitęs, juolab rimčiau studijavęs, 
analizavęs. Bene visi teisininkai žino Kelseno pavardę bei tai, kad yra tokia „grynoji 
teisės teorija“, ir tikrai visi Žino sąvokas „pozityvioji teisė“ ir „normatyvizmas“, tūlas 
yra perėmęs mintį, kad teisė — tai suderinta privalomų normų sistema, absoliuti daugu- 
ma teisininkų į teisę žvelgia kaip į valstybės nustatytas normas ir savo praktikoje orien- 
tuojasi pirmiausia į jas, 0 ne į sunkiai identifikuojamą prigimtinę teisę ar į daug ginčų 
keliančią teisingumo idėją, bet nedaug kas yra pats nuo pradžios iki galo „perėjęs“ visą 
Kelseno argumentavimo seką, pagrindžiančią pozityvizmą ir normatyvizmą. 

Bet imkime ir paklauskime: ką gi „statistinis“ Lietuvos teisininkas iš tikrųjų Žino apie 
grynąją teisės teoriją? Apibendrinant — ne tiek jau daug. Teisė susideda iš normų. Esminis 
teisės normų bruožas yra tai, kad valstybė nustato sankciją už jų pažeidimą: teisės normų 
efektyvumą galiausiai užtikrina galimybė taikyti valstybės prievartą pažeidėjui. Tuo teisės 
normos skiriasi nuo moralės normų, tad teisės nevalia suplakti su visuomenės vertybėmis: 
nemorali ir neteisinga teisė nė kiek ne „mažiau“ yra teisė nei ta, kurią žmonės laiko mora- 
lia ir teisinga. Svarbiausias, iš esmės vienintelis dėmesio vertas dalykas teisėje yra jos nor- 
mų tarpusavio ryšiai. Teisės normų privalomumo negalima kildinti iš politinės valios. Nor- 
mų privalomumą galima pagrįsti tik normomis. Žemesnės teisinės galios normas diktuoja, 
jų turinį lemia aukštesnės galios normos. Taigi pati teisė reguliuoja savo kūrimą. Kadangi 


6 Pats Kelsenas, nors to atvirai ir nedeklaravo, simpatizavo socialdemokratams. 

žemesnės normos kyla iš aukštesnių, visos teisės normos sudaro griežtą hierarchinę siste- 
mą. Šios hierarchijos pagrindas — pamatinė norma (Grundnorm). Kelsenas konstruoja tei- 
sės sistemą kaip gigantišką piramidę, kurioje einama nuo bendriausios — pamatinės — nor- 
mos prie vadinamųjų individualiųjų normų, kuriomis remiantis jokios normos jau nėra ku- 
riamos. Pamatinė norma konstituoja visą teisinę tvarką, ji yra konstitucija. Konstitucija — 
visų teisės normų teisėtumo ir galiojimo kriterijus, matas: valstybėje apskritai negali galio- 
ti jokia teisės norma, priešinga konstitucijai. Tačiau teisinė tvarka neapsiriboja nacionaline 
teise. Virš nacionalinės teisės yra dar tarptautinė teisė, kuri nėra visiškai atskira teisės sis- 
tema, bet yra susijusi su nacionalinėmis teisinėmis tvarkomis taip, kad jos visos kartu su- 
daro visuminę teisinę tvarką. Laikydamosi tarptautinių sutarčių (pacta sunt servanda), pri- 
pažindamos tarptautinę teisę, valstybės tarsi paverčia tarptautinę teisę savo nacionalinės tei- 
sės dalimi. Paklusdamos tarptautinei teisei, valstybės susiaurina, apriboja savo suverenite- 
tą, atsisako tam tikros jo dalies; vadinasi (priešingai įsigalėjusiems stereotipams), valsty- 
bių suverenitetą suvaržo ne tarptautinė teisė, o pačios suverenios valstybės: juk savo suve- 
renitetą jos gali apriboti kaip tik dėl to, kad yra suverenios. O ta apimtimi, kuria valstybės 
savo suvereniteto pačios neapribojo, neatsisakė tarptautinės teisės naudai, jis ir toliau pri- 
klauso joms; taigi šioje srityje valstybės turi visišką veikimo laisvę. 

Tai — beveik konspektas to, kas apie Kelseną dėstoma teisės studentams Lietuvoje, tų 
kelių puslapių, kurie negausioje lietuviškoje (originalioje) teisės literatūroje skirti Kelse- 
nui, reziumė"?. Kad tai ne itin daug, matyti perskaičius „Grynąją Teisės Teoriją“. O jeigu 
dar turėsime galvoje, kad „Grynoji Teisės Teorija“ — tik vienas iš beveik keturių šimtų 
Kelseno straipsnių ir knygų (vien knygų, neskaičiuojant nedidelių brošiūrų, išleista be- 
veik dvidešimt; kai kurie bibliografai, naujus leidimus, pakartotines publikacijas bei kai 
kuriuos vertimus traktuojantys kaip atskirus veikalus, iš viso priskaičiuoja beveik septy- 
nis šimtus Kelseno veikalų“), bus aišku, kad ir „Grynoji Teisės Teorija“ negali atskleisti 


" Pvz., žr.: E. Jarašiūnas. Konstitucinės justicijos studijų įvadas, arba L. Favoreu „Konstituciniai teis- 
mai“. — L. Favoreu. Konstituciniai teismai. Vertė E. Jarašiūnas. Vilnius: Garnelis, 2001, p. 9; A. Jaščenka. 
Tarptautinės teisės kursas. | tomas. Konstitucinė tarptautinė teisė. Kaunas: Vytauto Didžiojo universiteto Tei- 
sių fakultetas, 1931, p. 14-15, 110, 124 ir passim.; E. Kūnis. Politinių klausimų jurisprudencija ir Konstituci- 
nio Teismo obiter dicta: Lietuvos Respublikos Prezidento institucija pagal Konstitucinio Teismo 1998 m. sausio 
10 d. nutarimą. — Politologija, 1998, Nr. 1, p. 16-18; P. Kūris. Tarptautinės teisės teorijos pagrindai. Vil- 
nius: Mintis, 1972, p. 45-47; P. Kūris, M. Požarskas. Tarptautinės teisės apybraižos. Vilnius: Mintis, 1985, 
p. 68-69 ir passim.; D. Mikelėnienė, V. Mikelėnas. Teismo procesas: Teisės aiškinimo ir taikymo aspektai. 
Vilnius: Justitia, 1999, p. 37-38; M. Rėmeris. Valstybė ir jos konstitucinė teisė. I dalis. Valstybė. I tomas. 
Kaunas: Vytauto Didžiojo universiteto Teisių fakultetas, 1934, p. 277-285 ir passim.; Id. Valstybė ir jos kons- 
titucinė teisė. II dalis. Konstitucinės institucijos. I tomas. Suverenitetas. Kaunas: Vytauto Didžiojo universite- 
to Teisių fakultetas, 1939, p. 224-226; V. Vadapalas. Tarptautinė teisė. Vilnius: Eugrimas, 1998, p. 45—47; 
A. Vaišvila. Teisės teorija. Vilnius: Justitia, 2000, p. 83-86. Gal tik M. Romeris skyrė Kelsenui kiek daugiau 
dėmesio, bet tai buvo dar iki šiam parašant savo žymiausius teisės teorijos darbus, taigi ir iki Kelseno įtakai 
pasiekiant apogėjų. Užtat P. Leonas savo teisės teorijos veikaluose Kelseną apskritai ignoravo. 

Š Pvz., plg.: R. A. Mėtall. Hans Kelsen: Leben und Werk. Wien: Deuticke, 1969, S. 122-161; Id. Die 
Reine Rechtslehre in wissenschaftlicher Diskussion. Wien: Manz, 1982, S. 215-221. Tiksliausia laikoma Ro- 
berto Walterio sudaryta bibliografija, kurioje nurodyti 387 veikalai (žr.: R. Walter. Hans Kelsen: Ein Leben 
im Dienste der Wissenschaft. Wien: Manz, 1985, p. 27-107). 

viso Kelseno kūrybos spektro. Be to, nors šiuo vertimu Kelsenas Lietuvos skaitytojui pri- 
statomas pirmiausia kaip teisės teoretikas, teisės teorijai per se yra skirta tik apie ketvir- 
tadalį jo darbų; ne ką mažiau jų skirta (atitinkamai) tarptautinei teisei ir konstitucinei teisei, 
o likęs ketvirtadalis — politinei teorijai, socialinei teorijai ir teisingumo teorijai. Nedaug 
mokslininkų (ne tik teisės srityje) buvo tokie produktyvūs, svarbiausia — produktyvūs taip 
ilgai. Kelsenui buvo lemta kurti daugiau nei šešis dešimtmečius. 


II - 


Hansas Kelsenas gimė 1881 m. spalio 11 d. Prahoje iš Galicijos atvykusių žydų šeimo- 
je. 1883 m. jo tėvai persikelia į Vieną. Čia prabėga Hanso vaikystė ir jaunystė; čia jis lan- 
ko mokyklą. 1990-1901 m. tarnauja Austrijos-Vengrijos kariuomenėje. Atlikęs karo tar- 
nybą, 1901 m. įstoja į Vienos universitetą studijuoti teisės. 1905 m. išleidžia pirmąją savo 
monografiją „Dante'ės politinė teorija“?. 1906 m. apgina daktaro disertaciją. 1908 m. iš- 
vyksta į Heidelbergo universitetą ir tris semestrus jame paskiria tyrimams. Grįžęs į Vieną 
dėsto Eksporto akademijoje (1909-1910 m.). Daugiau kaip šešerių metų tyrimus paskelbia 
monografijoje „Svarbiausios valstybės teorijos problemos“ (1911 m.) (grynosios teisės 
teorijos pamatai buvo padėti jau šiame veikale). Minėtą veikalą pateikęs habilitacijai (t. y. 
leidimui skaityti paskaitas universitete) gauti, 1911 m. tampa Vienos universiteto Teisės 
fakulteto privatdocentu. 1912 m. veda, susilaukia dviejų dukterų (g. 1914 ir 1915 m.). 
1914 m. įsteigia „Austrijos viešosios teisės žurnalą“, tačiau jo išeina tik trys numeriai. Pra- 
sidėjus Pirmajam pasauliniam karui Kelsenas pašaukiamas į karo tarnybą (1914 m.); tar- 
nauja daugiausia Karo ministerijoje Vienoje (yra karo ministro patarėjas teisės klausimais). 
Dar būdamas karo tarnyboje, 1917 m., tampa Vienos universiteto Teisės fakulteto asoci- 
juotu profesoriumi, o 1919 m. — viešosios ir administracinės teisės profesoriumi; šias pa- 
reigas eina iki 1930 m. (tais metais jis išvyksta iš Austrijos). 1919 m. įsteigia ir ima reda- 
guoti „Viešosios teisės žurnalą“ (eina iki 1944 m., tačiau jau nuo 1934 m. Kelsenas nepri- 
sideda prie jo leidimo). 

Pasibaigus Pirmajam pasauliniam karui Kelseno biografijoje įvyksta reikšmingas po- 
sūkis. Austrijos-Vengrijos valstybė nustoja egzistavusi; susikuria Austrijos Respublika. 
Renneris, vienas didžiausių to meto teisės sociologijos autoritetų Europoje (beje, mark- 
sistas), tampa Austrijos kancleriu!! ir paveda Kelsenui parašyti Austrijos Konstituciją; šis 
nedvejodamas imasi šio darbo. Konstitucija priimama 1920 m. spalio 1 d. | 

1919 m. Austrijoje įsteigiamas Aukštasis Konstitucinis Teismas. Tai pirmasis konsti- 
tucinis teismas pasaulyje, todėl kontinentinėje Europoje paplitęs koncentruotos konstitu- 


* H. Kelsen. Die Staatslehre des Dante Alighieri. Tūbingen: Mohr, 1905. Toliau nurodomos toli gražu ne 
visos Kelseno knygos, juolab brošiūros ir kiti mažesni „atskiri“ leidiniai, kurie skaičiuojami dešimtimis. Be 
to, daugelio „didžiųjų“ veikalų yra ne po vieną leidimą. 

'0 H. Kelsen. Hauprprobleme der Staaslehre entwickelt aus Lehre vom Rechtssaize. Tūbingen: Mohr, 1911. 

!! 1945-1950 m. — Austrijos Respublikos Prezidentas. | 

cinės kontrolės modelis dažnai vadinamas „austriškuoju modeliu“ arba — personifikuo- 
jant — „Kelseno modeliu“. Tiesą sakant, Konstitucinis Teismas Austrijoje nebuvo sukur- 
tas visiškai tuščioje vietoje, nes šioje šalyje dar nuo 1867 m. veikė konstitucinę jurisdik- 
ciją turintis Imperijos Tribunolas, į kurį piliečiai galėjo kreiptis su skundais dėl savo pa- 
žeistų teisių gynimo!?. Tačiau konstitucinis teismas pagrįstai laikomas Kelseno „išradi- 
mu“, jo intelektinės veiklos produktu — visų pirma dėl to, kad Kelsenas, remdamasis sa- 
vo aistringai propaguota konstitucijos, kaip pamatinės normos, samprata, pašalina abe- 
jones dėl konstitucinio teismo nesuderinamumo su valdžių padalijimu?. Šiuo požiūriu 
itin reikšmingas Kelseno darbas — pranešimas „Teisminės peržiūros prigimtis ir raida“, 
1928 m. balandį perskaitytas Vokiečių viešosios teisės dėstytojų asociacijos suvažiavime. 
1921 m. Kelsenas iki gyvos galvos paskiriamas Konstitucinio Teismo teisėju ir tampa 
pirmuoju nuolatiniu jo pranešėjų. 1926-1928 m. Konstituciniame Teisme nagrinėjamos 
vadinamosios dispensos bylos: bendrosios kompetencijos teismai nusprendžia, kad admi- 
nistracinių institucijų dispensos, leidžiančios dar kartą tuoktis, yra neteisėtos. Konstituci- 
nis Teismas šiuo klausimu užima priešingą poziciją 1r minėtus bendrosios kompetencijos 
teismų sprendimus panaikina, o Kelsenas čia griežia pirmuoju smuiku. Tačiau Romos ka- 
talikų bažnyčios požiūrį į ištuokas ir naują santuoką nesunku numatyti. Reaguodama į 
šiuos Konstitucinio Teismo sprendimus, įtakinga Krikščionių socialinė partija ima puo- 
selėti planus pašalinti Kelseną iš Konstitucinio Teismo; tam net sumanoma įvykdyti pla- 
čią „konstitucinę reformą“, ir 1929 m. tai padaroma. 1930 m. Kelsenas drauge su kitais 
Konstitucinio Teismo teisėjais atsistatydina. Belieka pridurti, kad 1934 m. Austrijos Kon- 
stitucinis Teismas dar kartą „reformuojamas“: jis sujungiamas su Administraciniu Teis- 
mu ir įkuriamas vienas Federalinis Teismas, o po anšliuso ir šis panaikinamas. 
1920-1930 m. — vieni produktyviausių Kelseno, kaip mokslininko, biografijoje. 1920 m. 
pasirodo net trys jo monografijos: „Suvereniteto problema ir tarptautinės teisės teorija“!“, 
„Socializmas ir valstybė“!? ir „Apie demokratijos prigimtį ir vertingumą“!*. 1922 m. Kel- 
senas ima redaguoti monografijų seriją „Vienos konstitucinės teisės ir politikos studijos“ (tai 
daro iki 1929 m.). 1922 m. jis išleidžia dvi monografijas: „Valstybės sociologinės ir teisi- 
nės koncepcijos“!" ir „Teisės mokslas ir teisė“!š, o 1923 m. - dar vieną: „Austrijos konsti- 


'2 L. Favoreu. Op. cit., p. 38. 

2 „Pradžioje buvo Kelsenas“, — rašo L. Favoreu (cit. iš: E. Jarašiūnas. Loc. cit.) Taip pat žr.: L. Favoreu. 
Op. cit., p. 23-26; E. Kūris. Loc. cit. 

4 H. Kelsen. Das Problem der Souverūnitūt und die Theorie des Vėlkerrechts: Beitrag zu einer reinen 
Rechtslehre. Tūbingen: Mohr, 1920. | 

I? H. Kelsen. Sozialismus und Staat: Eine Untersuchung der politischen Theorie des Marxismus. Leip- 
zig: Hirschfeld, 1920. 

'6 H. Kelsen. Vom Wesen und Wert der Demokratie. Tūbingen: Mohr, 1922. Tai vienintelis Kelseno vei- 
kalas, ligi šios išverstas į lietuvių kalbą (žr.: H. Kelzenas. Demokratijos esmė ir vertė. Vertė G. Žukas. — 
A. Degutis (sud.). Trys idėjos: Nepriklausomybė, demokratija, viešumas. Vilnius: Mintis, 1990). 

!' H. Kelsen. Der soziologische und der juristische Staatsbegriff: Kritische Untersuchung des Verhaltnisses 
von Staat und Recht. Tūbingen: Mohr, 1922. 

Iš H. Kelsen. Rechtswissenschafi und Recht: Eriedigung Eines Versuchs zur Ūberwindung der „Rechts- 
dogmatik“. Wien X Leipzig: Deuticke, 1922. 

tucinė teisė“!?. 1925 m. pasirodo Kelseno monografija „Bendroji valstybės teorija“ (pava- 
dinimas kartais verčiamas „Bendroji politinė teorija“)??. 1926 m. Brno, Čekoslovakijoje, kar- 
tu su Duguit ir Franzu Weyru ima leisti (prancūzų ir vokiečių kalbomis) „Tarptautinį teisės 
teorijos žurnalą“ (iki 1939 m. išeina 13 numerių). 1926 m. Kelsenas skaito paskaitas Ha- 
gos tarptautinės teisės akademijoje (vadinamasis Kelseno pirmasis Hagos paskaitų ciklas). 
Jis taip pat skaito pranešimus daugelyje mokslinių konferencijų (vienas žinomiausių yra jau 
minėtas „Teisminės peržiūros prigimtis ir raida“). 

Atsistatydinęs iš Konstitucinio Teismo, Kelsenas priima Kelno universiteto kvietimą 
tapti šio universiteto viešosios tarptautinės teisės profesoriumi. 1931 m. išspausdina bro- 
šiūrą „Kas turi būti Konstitucijos sergėtojas?“ (tai atsakymas Karlui Schmittui). 1932 m. 
vėl skaito paskaitas Hagos tarptautinės teisės akademijoje (vadinamasis Kelseno antrasis 
Hagos paskaitų ciklas). 1932 m. tampa Kelno universiteto Teisės fakulteto dekanu, bet 
naciams atėjus į valdžią atleidžiamas (1933 m. balandį) iš universiteto dėl savo žydiškos 
kilmės. 1933 m. gegužę Kelsenas išrenkamas Amerikos menų ir mokslų akademijos už- 
sienio garbės nariu. Jis kviečiamas dėstyti Ženevos aukštesniųjų tarptautinės teisės studi- 
jų institute; kvietimą priima ir išvyksta į Šveicariją. 

1934 m. Kelsenas išleidžia monografiją „Grynoji Teisės Teorija“?! — kol kas tik nedi- 
delę knygelę. Per kelerius metus ji išverčiama į japonų, bulgarų, portugalų ir ispanų kal- 
bas (netrukus po Antrojo pasaulinio karo — ir į kinų, korėjiečių, italų ir prancūzų, o dar 
vėliau?" — į arabų, vengrų ir anglų). 1936 m. Kelsenui suteikiamas Utrechto ir Harvardo 
universitetų garbės daktaro vardas. Jam siūlomos profesoriaus pareigos jo gimtosios Pra- 
hos Karolio universitete (neatsisakant pareigų Ženevoje), ir 1936-1937 m. jis šiuo siūly- 
mu bando pasinaudoti, bet dėl išsikerojusio antisemitizmo ir grasinimų susidoroti šis su- 
manymas jau, deja, neįgyvendinamas. 1940 m., Europoje siaučiant karui, Kelsenas išvyksta 
į Jungtines Amerikos Valstijas. 

JAV Kelsenas gauna stipendiją iš Rockefellerio fondo ir dirba Harvardo universitete 
tyrėju. Harvardo Teisės mokykloje skaito Oliverio Wendellio Holmeso paskaitas, kurias 
1942 m. išleidžia atskira knyga „Teisė ir taika tarptautiniuose santykiuose“*. 1941 m. 
Čikagos universitetas jam suteikia garbės daktaro vardą. 1942 m. Kelsenas — Velslio ko- 
ledžo Mary Whiton Calkins profesorius, 1942-1945 m. Kalifornijos universiteto Berkly- 
je kviestinis dėstytojas. Tuo metu jis išleidžia dar dvi monografijas: „Į taiką per teisę“ 
(1944 m.)“* ir „Bendroji teisės ir valstybės teorija“ (1945 m.)?. 1945 m. Kelsenas dirba 


I? H. Kelsen. Osterreichisches Staatsrecht. Tūbingen: Mohr, 1923. 

20 H. Kelsen. Allgemeine Staatslehre. Berlin: Springer, 1925. 

21 H. Kelsen. Reine Rechtslehre: Einleitung in die Rechtswissenschaftliche Problematik. Leipzig £ Wien: 
Deuticke, 1934. 

22 T. y. jau po to, kai pasirodė antrasis „Grynosios teisės teorijos“ leidimas ir jo vertimai į įvairias 
kalbas. 

23 H. Kelsen. Law and Peace in International Relations. Cambridge, MA: Harvard University Press, 1942. 

2 H. Kelsen. Peace through Law. Chapel Hill: The University of North Carolina Press, 1944. 

22 H. Kelsen. The General Theory of Law and State. Trans. A. Wedberg. Cambridge, MA: Harvard Uni- 
versity Press, 1945 (grindžiama jo ankstesniais veikalais, išleistais vokiečių ir prancūzų kalbomis). 

Jungtinių Tautų Karo nusikaltimų komisijos patarėju teisės klausimais. 1945 m. pakvie- 
čiamas į Kalifornijos universiteto Berklyje Politikos mokslų katedrą ir iki 1952 m. yra 
jos profesorius. Iš pareigų pasitraukia perskaitęs atsisveikinimo paskaitą „Kas yra teisin- 
gumas?“ Prieš atsisveikindamas su vienu žymiausių savo profesorių Kalifornijos univer- 
sitetas Berklyje Kelsenui suteikia garbės daktaro vardą. 

Būdamas profesoriumi Berklyje, Kelsenas parašo ir išleidžia monografijas „„Visuome- 
nė ir gamta“ (1946 m.)*?, „Bolševizmo politinė teorija: Kritinė studija“ (1949 m.)*', „Jung- 
tinių Tautų teisė: Jos pamatinių problemų kritinė analizė“ (1950 m.)** ir „Tarptautinės 
teisės principai“ (1952 m.)*. Tuo metu garbės profesoriumi jį paskiria Vienos (1947 m.) 
ir Rio de Žaneiro (1949 m.) universitetai, o Meksikos valstybinis universitetas 1951 m. 
suteikia Kelsenui garbės daktaro vardą. 

Baigęs ordinarinio profesoriaus karjerą, Kelsenas nenutraukia dėstymo, juo labiau moks- 
linės veiklos. 1952-1953 m. jis - kviestinis profesorius Ženevos aukštesniųjų tarptautinės 
teisės studijų institute; 1953 m. vėl skaito paskaitas Hagos tarptautinės teisės akademijoje 
(vadinamasis Kelseno trečiasis Hagos paskaitų ciklas); 1953-1954 m. — kviestinis tarp- 
tautinės teisės profesorius Jungtinių Valstijų karinių jūrų pajėgų koledže (Njuportas, Rod 
Ailendo valstija); Čikagos universitete skaito Walgreeno paskaitas „Demokratijos pagrin- 
dai“. 1955 m. dar išleidžia monografiją „Komunistinė teisės teorija“*?, 1957 m. - „Kolek- 
tyvinis saugumas pagal tarptautinę teisę“?! ir straipsnių rinkinį „Kas yra teisingumas?“** 
1960 m. Kelsenui įteikiama prestižinė Italijos akademijos Feltrinelli'o premija. Tais pačiais 
1960 m. pasirodo naujas, pasak Kelseno, „iš esmės perdirbtas ir išplėstas“, „(Grynosios Teisės 
Teorijos“ leidimas**; iš visų Kelseno veikalų būtent šis, antrasis, „Grynosios Teisės Teori- 
jos“ leidimas paprastai laikomas reikšmingiausiu**. Garbės profesoriumi Kelseną paskiria 
Salamankos (1954 m.), Meksikos valstybinis (1960 m.) universitetai; garbės daktaro var- 
dą jam suteikia Berlyno laisvasis (1961 m.), Vienos (1961 m.) universitetai, Naujoji so- 
cialinių tyrimų mokykla Niujorke (1961 m.), Paryžiaus (1967 m.) ir Zalcburgo (1967 m.) 
universitetai. 

Kelsenas mirė 1973 m. Berklyje, sulaukęs 91 metų. Po jo mirties dar pasirodo kele- 
tas anksčiau neskelbtų straipsnių, straipsnių rinkinys „Teisės 1r moralės filosofijos esė“ 

(1973 m.) bei dvi monografijos: „Bendroji normų teorija“ (1979 m.)*“, tiesiogiai pratę- 
sianti „Grynąją Teisės Teoriją“, ir „Teisingumo iliuzija: Platono socialinės filosofijos kri- 
tinis nagrinėjimas“ (1985 m.)*'. Nežinia, ar tai pabaiga. 


III 


Kelseno, kaip teisės teoretiko, kūrybinė biografija kartais sąlygiškai skirstoma į ke- 
lis laikotarpius, tačiau ne taip lengva nubrėžti ribas, kada baigiasi vienas laikotarpis ir 
prasideda kitas, juolab ne visiems jiems galima sugalvoti (rasti?) pavadinimus, viena- 
reikšmiškai atspindinčius Kelseno teorinę orientaciją tuo ar kitu laikotarpiu. Antai tei- 
giama, kad ankstyvuoju savo, kaip teisės teoretiko, veiklos laikotarpiu Kelsenas buvo 
konstruktyvistas; šį laikotarpį vainikuoja „Svarbiausios valstybės teorijos problemos“ 
(1911 m.) ir „Bendroji valstybės teorija“ (1925 m.). Trečiajame ir ketvirtajame dešimt- 
mečiuose Kelsenas jau laikomas neokantininku; būtent tuo metu, 1934 m., pasirodo 
„Grynosios Teisės Teorijos“ pirmasis leidimas (nors pačios grynosios teisės doktrinos 
pamatai padėti dar „„Svarbiausiose valstybės teorijos problemose“ bei „Bendrojoje vals- 
tybės teorijoje“). Ketvirtojo dešimtmečio pabaigoje pastebimas Kelseno posūkis į em- 
pirizmą, jo teorija palaipsniui pasipildo Hume'o filosofijos teiginiais, o dar vėliau — va- 
lios teorija. Persikėlęs į Jungtines Amerikos Valstijas Kelsenas „atranda“ anglų-ameri- 
kiečių analitinę jurisprudenciją (Austiną) bei amerikietiškąjį realizmą (Gray'ų). Savosios 
teorijos jis nepakeičia (bet kai kuriais aspektais reikšmingai papildo), o „pritaiko“ ją an- 
gliškai kalbančiam skaitytojui, išugdytam bendrosios teisės tradicijos. To laikotarpio 
svarbiausias Kelseno teisės teorijos veikalas — „Bendroji teisės ir valstybės teorija“ 
(1945 m.), kurioje, beje, pakartota ir jo politinė teorija, išdėstyta „Bendrojoje valstybės 
teorijoje“. 1960 m. pasirodęs „Grynosios Teisės Teorijos“ antrasis, „iš esmės perdirb- 
tas ir išplėstas“, leidimas yra (neskaitant priedų) bent triskart ilgesnis už pirmąjį“*. Kel- 
senui tuomet buvo jau 78-eri. Bet ir po to, kai šviesą išvydo, atrodo, visiškai užbaigta 
grynosios teisės teorijos versija, Kelsenas nesiliauja rašęs, ypač daug dėmesio skirda- 
mas normatyvinės logikos problemoms ir logikos taisyklių taikymui teisės normoms. Da- 
bar jau Kelsenas kartais apibūdinamas kaip „skeptikas“, ginantis teisės kaip valios te- 
oriją ir netgi neigiantis loginių ryšių normų sistemoje buvimą. Ilgą laiką buvo mano- 
ma, kad atskiri straipsniai, kuriuos Kelsenas spausdino po 1960 m., tėra fragmentiški 
darbai, ir nebuvo Žinoma apie naują didelį Kelseno opusą. Tačiau per dešimtmetį po 
„Grynosios Teisės Teorijos“ antrojo leidimo gimsta „Bendroji normų teorija“ — „Gry- 

nosios Teisės Teorijos“ tęsinys, papildymas, o kai kuriais atžvilgiais ir korekcija. Ši mo- 
nografija, kaip jau sakyta, išspausdinama tik po Kelseno mirties. 

Atitinkamai galima sakyti, kad yra bent keturios Kelseno grynosios teisės teorijos (ne 
taip pavadintos knygos, o pačios teorijos) versijos, kurias sąlygiškai galima identifikuoti 
pagal atitinkamų monografijų pasirodymo metus: 1934 m. — „„Grynoji Teisės Teorija“ (pir- 
masis leidimas)?, 1945 m. — „Bendroji teisės ir valstybės teorija“, 1960 m. — „Grynoji 
Teisės Teorija“ (antrasis leidimas), 1979 m. (t. y. jau po autoriaus mirties) — „Bendroji 
normų teorija“. Kaip matome, tik dvi iš tų monografijų vadinosi „Grynoji Teisės Teori- 
ja“ (1934 ir 1960 m.). Lyginant įvairias grynosios teisės teorijos versijas matyti, kaip ji 
evoliucionavo, kaip keitėsi Kelseno teorinės nuostatos“. 

Pažymėtina ir tai, kad apie Kelseną ir jo mokymą rašantys autoriai „Grynosios Teisės 
Teorijos“ pavadinimo dažnai nė neverčia: jie tenkinasi vokiška formuluote Reine Rechts- 
lehre. Taip lyg ir nubrėžiama takoskyra tarp Kelseno didžiojo veikalo (tarsi gyvenančio 
atskirą gyvenimą) ir jame išdėstytos grynosios teisės teorijos, kaip vienos iš daugelio tei- 
sės teorijų, kuri laikui bėgant gali keistis, būti plėtojama. Kaip matysime, skaitytojui čia 
pateikiama „Grynoji Teisės Teorija“ — tai tik viena iš Kelseno grynosios teisės teorijos 
versijų. Tegu neklaidina knygos pavadinimas. 

Kiekvieną teoriją gali plėtoti ne tik pats autorius, bet ir jo sekėjai. Lygiai taip pat 
net įtakingiausios teorijos gali būti visiškai arba iš dalies paneigiamos, jeigu atsiranda 
autoriaus vertų oponentų, pasiūlančių alternatyvą. Antai Hartui šiuo požiūriu tikrai pa- 
sisekė: Razas yra savo mokytojo vertas jo reikalo tęsėjas, Harto teisės sampratą papil- 
dęs teisės sistemos samprata, o Fulleris ir Dworkinas — ne menkesnio kalibro Harto kri- 
tikai nei pats Hartas, kurio teorija tapo atspirties tašku jų alternatyvioms teorijoms: pir- 
masis sekuliarizavo ir sumodernino prigimtinės teisės teoriją ir šitaip ją prikėlė naujam 
gyvenimui, o antrasis, parodęs, jog, jo manymu, Harto teorija netinkama spręsti vadina- 
mosioms „sunkioms byloms“ (Dworkino patikėtoms hipotetiniam teisėjui Herakliui), su- 
kūrė alternatyvią teisės, kaip integralios visumos, teoriją. Tačiau nepaisant didžiulio su- 
sidomėjimo grynąja teisės teorija ir tos milžiniškos įtakos, padarytos teisiniam mąsty- 
mui visame Vakarų pasaulyje, nepaisant šalininkų ir gerbėjų gausos, tokių šalininkų, to- 
kių grynosios teisės teorijos plėtotojų, kurių vardus būtų galima rašyti greta Kelseno, ši 
teorija, deja (?), nesulaukė. Kad ir kaip bandytume pateikti, „Kelseno teorija“ ir „gry- 
noji teisės teorija“ — sinonimai. Visuose teisės teorijos vadovėliuose, visose chrestoma- 
tijose grynoji teisės teorija (ne tik Reine Rechtslehre, t. y. ne tik „Grynoji Teisės Teori- 
ja“!) pateikiama kaip Kelseno ir tik jo vieno produktas (lygiai taip pat, kaip psichologi- 
nė teisės mokykla asocijuojasi tik su Petražyckiu ir su niekuo kitu). Kritikų, tiesa, bu- 


>? Aišku, laikyti šį leidimą „pirmąja“ versija galima tik sąlygiškai, nes dar 1920 m. išleista „Suvereniteto 
problema ir tarptautinės teisės teorija“ turėjo paantraštę su nuoroda į grynąją teisės teoriją (plg. 14 išnašą). 
Tačiau 1934 m. leidimas, be abejo, vainikuoja daugiau kaip dviejų dešimtmečių teorinius ieškojimus. 

vo, yra ir, matyt, bus, ir ne vienas, tačiau nė vienas jų nesugebėjo supurtyti didžiosios 
Kelseno normų piramidės pagrindo — daugių daugiausia įmesdavo vieną kitą kritikos pi- 
pirą (bet Kelsenas ne iš tų autorių, kurie bijotų savo teoriją koreguoti, jeigu kontrargu- 
mentai įtikina). Galbūt dėl to (jeigu nesutinkama su Kelsenu) jo teoriją lengviau „atpa- 
sakoti“ kaip „vieną iš daugelio“, negu nuginčyti. Kai kas būtent taip ir daro. 


IV 


- 


Teisės prigimties ir esmės klausimas (paprasčiau — klausimas „Kas yra teisė?“) — vie- 
nas sudėtingiausių teisės mokslo klausimų, į kurį atsakymo ieškoma daug šimtmečių, netgi 
tūkstantmečių. Galbūt ir šiuo atžvilgiu teisės mokslas iš esmės skiriasi nuo kitų mokslų, 
kuriuose klausimas, kas yra jų dalykas, apskritai nekyla*!. Kantas kadaise šaipėsi iš tei- 
sininkų, negalinčių susitarti dėl svarbiausios jų profesinės sąvokos. Vis dėlto juris- 
prudencijoje ginčas dėl to, kas yra teisė, tęsiasi 1r neatrodo, kad kada nors liautųsi. Jo- 
kios nuomonių vienybės šiuo klausimu nėra dėl kelių priežasčių“. Pirma, teisė yra ne 
tik socialinis, bet ir psichologinis, ir kultūrinis fenomenas, todėl ir ne universalus reiški- 
nys. Pavyzdžiui, tai, kas vadinama Japonijos arba Kinijos teise, tik iš tolo primena teisę 
kaip Vakarų kultūros reiškinį (pasak Renė Davido, teisės sąvoka čia vartojama tik nera- 
dus tinkamesnės“*); kiekvienoje tautoje ir kultūroje teisė reiškiasi skirtingai ir turi skir- 
tingą turinį. Antra, teisės pažinimas — vienas visuomenės gyvenimo pažinimo aspektų. O 
visuomenės gyvenimas aiškinamas remiantis įvairiomis epistemologijomis, dažnai tarp sa- 
vęs nesuderinamomis. Antai racionalioji metafizika iš esmės skiriasi nuo idealistinės me- 
todologijos, 0 jos abi — nuo empirizmo. Trečia, teisė visada yra susijusi su vertybėmis. 
Dėl to, kad įvairūs visuomenės nariai puoselėja skirtingas vertybes, neišvengiamai kyla 
ginčai, ar tam tikros galiojančioje teisėje įtvirtintos ir teisės ginamos vertybės yra „tei- 
singos“ (teisė), ar ne (ne-teisė, anti-teisė). Tad net tai pačiai visuomenei ir kultūrai pri- 
klausantys žmonės gali išpažinti skirtingas teisės sampratas, viena su kita nesutaikomas 
vien dėl to, kad skiriasi tų Žmonių socialiniai interesai ir vertybinės orientacijos. Pavyz- 
džiui, sunku (gal ir apskritai neįmanoma) rasti bendrą vardiklį tarp pragmatizmo arba uti- 
litarizmo ir kai kurių visišką lygiavą, net žemiškųjų gėrybių atsižadėjimą propaguojančių 
religijos filosofijų. Teisė neatsiejama ir nuo Žmonių (ir jų grupių), kurių elgesį ji regu- 
liuoja, interesų: vienus interesus ji atitinka, įtvirtina ir gina, kitų — neatitinka, net siekia 
juos paminti ar įveikti. Veikiausiai priežasčių, dėl kurių nepavyksta (ir, matyt, niekada 
nepavyks) „susitarti“ dėl visus be išlygų tenkinančios vienos, universalios teisės sampra- 
tos, esama ir daugiau. 


i Plg.: H. L. A. Hart. Teisės samprata. Vertė E. Kūris. Vilnius: Pradai, 1997, p. 43—45. 

i Plg.: S. P. Sinha. What Is Law? The Difjering Theories of Jurisprudence. New York: Paragon House, 
1989, p. 217-221. 

* R. David. Osnovnye pravovye sistemy sovremennosti. Moskva: Progress, 1967, s. 45. Tai antrasis šio 
veikalo leidimas. Vėlesniuose šios knygos leidimuose autorius, atrodo, nebuvo toks kategoriškas. 

Vis dėlto akivaizdu, kad tarp to, kas įvairiose visuomenėse ir kultūrose suvokiama kaip 
teisė, esama ir panašumų. Teisė visuomet yra tam tikros elgesio galimybės bei ribos ir 
tas elgesio reguliatorius, kuris nustato šias galimybes ir nubrėžia šias ribas. Teisė (kad ir 
kaip ji būtų suvokiama ir aiškinama) — tai tokia elgesio laisvė, kurią nustato arba tole- 
ruoja teisinė bendruomenė. Akademinis interesas visada žadins troškimą nustatyti ben- 
driausius teisės dėsningumus, taigi ir suformuluoti bendrąją teisės sąvoką. 

Bandydama sukonstruoti bendrąją teisės sampratą, teisės teorija (nuo to meto, kai ji 
aiškiai atsiskyrė nuo politikos ir moralės filosofijos) pasuko trimis pagrindinėmis krypti- 
mis: modifikuotos prigimtinės teisės doktrinos, pozityvistine (kurios produktas yra anali- 
tinė jurisprudencija) ir sociologine (apimančia ir vadinamąjį teisinį realizmą)““. 

Prigimtinės teisės doktrina (ir klasikinė, ir modernioji) postuluoja teisinės bendruo- 
menės (paprastai tapatinamos su valstybe) kuriamos ir/arba palaikomos teisės, t. y. pozi- 
tyviosios teisės (ius positivum), priklausomumą nuo „aukštesniosios teisės“ (o šią galima 
traktuoti labai įvairiai) ar bent jos netapaiumą „aukštesniajai teisei“. Prigimtinės teisės 
doktrina pozityviajai teisei kelia moralumo ir teisingumo reikalavimus: vyrauja požiūris, 
kad prigimtinio teisingumo neatitinkanti, nemorali socialinė tvarka nė nelaikytina teisine. 
Viduramžiais prigimtinė teisė kildinta iš vadinamosios dieviškosios teisės; šiais laikais pri- 
gimtinės teisės doktrina yra daugiausia sekuliarinė, prigimtinę teisę grindžianti vien pro- 
to postulatais. Kad ir kaip būtų aiškinami prigimtinės teisės prigimtis ir turinys, ši dok- 
trina tarp pozityviosios ir prigimtinės teisės brėžia griežtą takoskyrą. Prigimtinės teisės 
doktrinos produktas yra prigimtinių teisių idėja (vėliau pozityviojoje teisėje ir juris- 
prudencijoje suformuluota kaip pagrindinių žmogaus teisių idėja). Įtvirtinusi Žmogaus teisių 
idėją, prigimtinės teisės mokykla paskatino siekti pozityviosios teisės humaniškumo ir tei- 
singumo, pastūmėjo individo ekonominės laisvės įtvirtinimą ir gynimą, padarė milžiniš- 
ką įtaką konstitucionalizmui ir demokratijos plėtrai, padėjo pagrindus teisingesnei tarp- 
tautinei teisei. Nors visi aiškinimai, iš kur kyla prigimtinė teisė, paprastai baigiasi speku- 
liatyviais samprotavimais, kurių pagrįstumo šiaip jau nepavyksta įrodyti empiriškai, mo- 
kymas apie prigimtinę teisę yra nemarus: kiekvienąkart, nusivylus pozityviąja teise (kuri 
yra žmonių kūrybos vaisius ir dėl to negali būti tobula), atsigręžiama į „teisingesnę“ pri- 
gimtinę teisę. 

Tuo tarpu pozityvizmas nepripažįsta jokios „kitos“ teisės, išskyrus tą oficialią norma- 
tyvinę tvarką, kurią teisinė bendruomenė nustato sau ir savo nariams, t. y. pozityviąją teisę; 
jis grindžiamas teisės, kaip fenomeno, stebėjimu bei analize ir atmeta spekuliatyvius (ypač 
vertybinius) samprotavimus apie teisę. Šiuo požiūriu pozityvizmas yra atvirai priešiškas 
bet kokiems metafiziniams, spekuliatyviems išvedžiojimams apie teisės prigimtį ar esmę; 
mintis apie kokią nors prigimtinę (ir apskritai „aukštesniąją“) teisę pozityvizmui nepri- 


*4 Tai, aiškų, supaprastintas vaizdas. Čia, nenorint pernelyg plėstis, atskirai neaptariamos įvairios idealis- 
tinės bei fenomenologinės teisės teorijos, savitos istorinė ir psichologinė teisės mokyklos, marksizmas, teisės 
ir ekonomikos (/aw and economics) doktrina, taip pat sparčiai besiplėtojantis kritinių teisės studijų sąjūdis 
(Critical Legal Studies Movement), integracinė jurisprudencija ir kt., esančios „šalia“ trijų pačių įtakingiau- 
sių Srovių. 

imtina: vadinamoji „aukštesnioji teisė“ — tai ne teisė, o veikiau moralė, t. y. visai kita 
normatyvinė sistema, visiškai kitas (ir kitoks) elgesio reguliatorius, kurio reikšmės, beje, 
pozityvizmas nė nemano menkinti. Priešingai susiklosčiusiems stereotipams, pozityviz- 
mas neneigia teisės ir moralės turinio sąsajos: teisė ir moralė dažnai reguliuoja tuos pa- 
čius santykius, tad tarp jų gali kilti konfliktas arba, priešingai, jos gali viena kitai ne- 
prieštarauti. Tačiau tai bus konfliktas tarp teisės ir moralės arba jų darna, o ne teisės pa- 
jungimas moralei arba, atvirkščiai, moralės — teisei“. Kad ir kokia neteisinga, nemorali 
būtų pozityvioji teisė, kad ir kokios kritikos ji būtų nusipelniusi, būtent ji yra tai, ką ku- 
ria visos teisinės bendruomenės, dėl ko kryžiuojasi politikų ir teisininkų ietys, 0 norint 
kritikuoti ar (juo labiau) reformuoti pozityviąją teisę, pirmiau reikia ją pažinti, gebėti ją 
analizuoti kaip visumą, kaip sistemą, mokėti aptikti joje prieštaravimus, spragas, kitas ydas. 
Šiuo atžvilgiu analitinis pozityvistinis požiūris į teisę — labai pragmatiškas. Analitinė ju- 
risprudencija yra pozityvistinės metodologijos kūdikis: jai labiausiai rūpi teisės principai 
bei normos, jomis (iš)reiškiamos idėjos ir teisinių nuostatų tarpusavio ryšiai. Būtent ana- 
litinė jurisprudencija išgrynino daugelį į kasdienę teisinę praktiką orientuotų teisinių są- 
vokų, padėjo pamatus profesinio teisinio mąstymo logikai ir teisinei terminijai, nutiesė 
kelią įvairioms šiandien kiekvienam teisininkui lyg ir savaime suprantamoms teisinių ka- 
tegorijų klasifikacijoms, kaip antai: teisės aktų, teisės šaltinių, teisinių santykių, teisės sub- 
jektų (asmenų), teisės normų ir principų, subjektinių teisių, pareigų (prievolių), teisinių 
faktų (įvykių ir veikų), teisės realizavimo formų ir t. t. Analitinės jurisprudencijos atsto- 
vai (sąmoningai arba ne) į teisę žvelgia kaip į logišką, nuoseklią ir darnią sistemą, o ka- 
dangi realiame gyvenime nebūna teisinių sistemų be vidinių prieštaravimų, be spragų, ga- 
liausiai be tokių beprasmiškų teisinio teksto fragmentų, kuriuos galima paaiškinti tik tei- 
sės kūrėjų klaidomis (paprasčiau tariant, be visiškų nesąmonių), analitinei jurisprudencijai 
teisė yra privalomybė — tai, ką turi atitikti esamybė (realiai galiojantys teisės aktai, arba 
realiai galiojanti pozityvioji teisė). Tačiau ir privalomybės neatitinkantis teisinis regulia- 
vimas nepaliauja būti teisiniu reguliavimu (nors ir ydingu), dėl to (bent žodžiais) pozity- 
vistai griežtai skiria tai, kokia teisė yra, nuo to, kokia ji turėtų būti. 

Galiausiai trečiąją teisės teorijos kryptį, sociologinę teisės mokyklą, domina ne tiek 
teisės esmės, ne jos turinio, net ne formos dalykai, bet pirmiausia realus teisės funkcio- 
navimas visuomenėje: teise siekiama tam tikrų tikslų ir ji kuriama ne tiek remiantis logi- 
niais kategorijų ryšiais, kiek veikiama įvairių susikertančių interesų, ir atlieka tam tikras 
funkcijas visuomenėje. Itin skeptiška sociologinės krypties srovė yra vadinamasis realiz- 
mas (skiriamos dvi jo atmainos — amerikietiškoji ir skandinaviškoji), suvokiantis teisę kaip 
socialinį faktą, pabrėžiantis jos „netikrumą“, „neapibrėžtumą“ bei pareigūnų (pirmiausia 
teisėjų) vaidmenį sprendžiant ginčus. Pasak kai kurių realizmo atstovų, teisė yra tai, ką 
spręsdami ginčus daro teisėjai (ir apskritai pareigūnai); kiti realizmo atstovai teigia, esą 
teisė — tai Žmonių gyvenimas organizuotomis grupėmis, kuris lemia tai, kad kai kurie da- 


* Plg.: D. Mikelėnienė, V. Mikelėnas. Op. cit., p. 40-41, — čia tokia nuostata priskiriama tik vienai iš 
vėlesnių pozityvizmo atmainų — instituciniam pozityvizmui. 

lykai tam tikru metu tam tikroje visuomenėje laikomi naudingais, nes atitinka socialinės 
gerovės sampratą, o tai savo ruožtu lemia socialinio teisingumo jausmą, diktuojantį žmonių 
elgesį, tačiau neturintį jokio „amžino“ turinio. Sociologinis (ir realistinis) požiūris į teisę 
(tikriausiai kaip nė vienas kitas) įtikina, kad net traktuojant teisę kaip loginę sistemą bū- 
tina nepamiršti, jog teisinė logika nėra savitikslė ir pati viena neturi priemonių iš priva- 
lomybės („normatyvinės tikrovės“) „automatiškai“ pereiti į esamybę („socialinę tikrovę“): 
teisėje įtvirtinti ir jos ginami interesai visuomenės gyvenime realizuojami per tam tikrą 
socialinio veikimo mechanizmą (kurį, pabrėžkime dar kartą, šios krypties atstovai inter- 
pretuoja labai įvairiai). Suteikdama teisės sampratai psichologinę bei bihevioristinę di- 
mensijas, pabrėždama interesų svarbą kuriant teisę ir ją realizuojant (taikant), sociologi- 
nė (ir realistinė) jurisprudencija išryškina neatitiktį tarp teisės nuostatų ir visuomenės gy- 
venimo, kurį, kaip manoma, teisė turi (ar gali) palengvinti. Sociologinės jurisprudencijos 
nuopelnas yra ir tas, kad atkreiptas dėmesys į teisinio reguliavimo efektyvumo problemą 
bei būtinumą formalų, normatyvinį teisinį reguliavimą užtikrinti organizacinėmis bei eko- 
nominėmis (ir konkrečiai — finansinėmis) priemonėmis, skiepijamas suvokimas, jog ne- 
galima kliautis vien tam tikrų tikslų (vertybių) oficialiu įtvirtinimu, bet būtina garantuoti 
ir tų tikslų siekimo priemonių sistemą. Sociologinę jurisprudenciją vertinant teisės mokslo 
(mokslų) sistemos požiūriu pažymėtina, kad ši kryptis padėjo susiformuoti teisės socio- 
logijai — savarankiškai disciplinai teisės ir sociologijos sandūroje, plėtotis kriminologijai 
ir kitiems mokslams, nagrinėjantiems teisės (arba jos atskirų sričių) vaidmenį visuome- 
nės gyvenime. Apskritai sociologinė jurisprudencija itin pasitarnavo kritiškam požiūriui į 
teisę, teisės demistifikavimui, vadavimuisi iš ideologijos ir politikos. Tikriausiai nereikia 
nė sakyti, kad kiekviena minėtų pagrindinių teisės teorijos krypčių — prigimtinės teisės 
doktrina, pozityvizmas ir sociologinė jurisprudencija — yra inter se pasidalijusi į gausybę 
srovių srovelių. 

Veiksnių, čia apibūdintų kaip priežastys, dėl kurių „nesusitariama“ dėl vienos, visus 
tenkinančios teisės sampratos, pašalinti neįmanoma. Su jais tiesiog reikia susitaikyti. Kul- 
tūrų ir nacionalinių psichologijų įvairovė yra objektyvi. Epistemologinių paradigmų skir- 
tumai negailestingai neleidžia joms bent kiek glaudžiau suartėti. Vertybinės orientacijos 
nebūtų vertybinės, jeigu jos būtų vienodos, nes vertinimo procesas neatsiejamas nuo sub- 
Jektyvumo. Interesai by definition privalo nesutapti. Subjektyvių veiksnių, neleidžiančių 
sukonstruoti visiems priimtinos teisės sampratos, buvimas yra objektyvus, jis nepriklauso 
nuo teoretikų norų, valios ir pastangų jų išvengti. Lygiai taip pat neįveikiamas yra moks- 
lininkų troškimas padaryti tai, kas, atrodo, yra neįmanoma — apibrėžti teisę par excel- 
lence, suformuluoti jos universalią sąvoką. 

Minėtų veiksnių pašalinti neįmanoma, bet nereikia jų nematyti, jų ignoruoti. Kadangi 
iš anksto aišku, kad vertybinis arba interesais grindžiamas požiūris į teisę, kad ir kaip 
sklandžiai būtų pateiktas, neišvengiamai nebus universalus, vienintelis būdas konstruoti 
teisės sampratą, galinčią pretenduoti į universalumą, — ne vadovautis vertybėmis ir inte- 
resais, bet visaip nuo jų „atsižegnoti“. Reikia siekti išvengti vertybių ir interesų diktato, 
ir tai galima padaryti. Ryškiausi analitinio pozityvizmo atstovai tai ir darė. 


»--vw-rv- 

Utilitaristas Benthamas manė, kad gamta įkurdino žmogų malonumo ir skausmo ka- 
ralijoje. Tai, kas leidžia išvengti skausmo (blogio) ir siekti malonumo (gėrio), yra nauda 
(laimė). Užuojauta leidžia individualią kiekvieno naudą suderinti sų visos bendruomenės 
nauda, nes niekas negali būti laimingas, kai kiti yra nelaimingi. Bendruomenės nauda — 
tai ją sudarančių individų naudos suma. Siekti bendrojo gėrio ir leisti išvengti blogio — 
teisės tikslas. Įstatymų leidėjas savo veiklą turi grįsti bendrosios naudos siekiu, rūpintis 
viešuoju gėriu. Galutinis įstatymų leidybos tikslas — didžiausia nauda didžiausiam skai- 
čiui Žmonių, o įstatymų leidybos mokslas turi pažinti tikrąjį bendruomenės gėrį ir rasti 
būdus jį užtikrinti. Tai pasiekiama varžant bendruomenės narių elgesį: nevaržomas vie- 
no Žmogaus elgesys pateisintų ir skatintų nevaržomą kitų Žmonių elgesį ir šitaip būtų 
mažinamas gėris, kurio kiekvienas jų siekia. Todėl valdiniai (šiandien sakytume: pilie- 
čiai) turi paklusti suvereniai valstybės valiai, suvaržančiai jų elgesį, apibrėžiančiai jo ri- 
bas. Teisė — tai ženklų, kuriais išreiškiama valstybės suvereni valia, visuma. Valdinių pa- 
klusimą teisei užtikrina tai, kad jos laikymasis siejamas su tam tikrais įvykiais: teisė sie- 
kia, kad su tais įvykiais susiję lūkesčiai taptų geidaujamo elgesio motyvu. Šitaip iš teisės 
išvalomos vertybės; ją galima analizuoti pagal tai, kieno valią ji išreiškia (t. y. pagal tei- 
sės šaltinį), pagal tai, kokiems asmenims ji taikoma (t. y. pagal teisės subjektus), pagal 
tai, kokioms veikoms ir kokiose situacijoje ji yra taikoma (t. y. pagal teisės dalyką), pa- 
gal jos taikymo mastą (t. y. pagal teisės taikymo apimtį), pagal tai, kaip ji taikoma savo 
dalykui (t. y. pagal teisės taikymo būdus), pagal elgesio motyvus, kuriais teisė tikisi pa- 
siekti savo tikslus, bei priemones, užtikrinančias, kad šiais motyvais būtų vadovaujamasi 
(t. y. pagal teisės galią), pagal ženklų, kuriais išreiškiama suvereno valia, pobūdį (t. y. 
pagal teisės išraiškos formas, arba tiesiog teisės formą), taip pat pagal joje nustatytas pa- 
pildomas priemones, kuriomis siekiama išvengti žalos (t. y. pagal teisinės gynybos prie- 
mones). Pasak kai kurių komentatorių, Benthamo teisės mokslas buvo „vienas iš nuosta- 
biausių XIX a. intelektualinių laimėjimų“*". 

Austino teorija šiek tiek panaši į Benthamo. Teisė (/aw), arba įstatymai (/aws), — tai 
taisyklės, vienų mąstančių būtybių nustatytos kitoms mąstančioms būtybėms, kurioms pir- 
mosios turi valdžią. Vadinasi, teisė, arba įstatymai, yra visai kas kita nei teisingumas. Visus 
įstatymus galima skirstyti į Dievo įstatymus ir Žmonių įstatymus. Dievo įstatymai neturi 
jokios teisinės reikšmės. O Žmonių įstatymus galima skirstyti į pozityviuosius įstatymus, 
t. y. įstatymus tikrąja šio žodžio prasme (/aws properly so-called), 1r pozityviąją moralę, 
t. y. įstatymus, kurie neturėtų būti taip vadinami (laws improperlv so-called). Pozityviuo- 
sius įstatymus kuria politiškai viršesnieji sau pavaldiems — valdiniams (arba patys valdi- 
niai, realizuodami jiems suteiktas teises). Tuo tarpu pozityviosios moralės (moralinių įsta- 
tymų) politiškai viršesnieji nekuria; pozityviajai moralei priskirtinos dorovės normos, ma- 
dos, žaidimų ar klubų taisyklės, tarptautinė teisė ir pan. Įstatymais tikrąja šio žodžio prasme 
pareiškiamas pageidavimas, ir šiuo atžvilgiu jie yra komandos. Tačiau nuo kitų pageida- 
vimo pareiškimų komanda skiriasi tuo, kad komandos adresatas atsako komandos davė- 


*6 G. H. Sabine, T. L. Thorson. Politinių teorijų istorija. Vertė R. Asminavičiūtė, J. Baranova, V. Čeplie- 
jus, V. Radžvilas, A. Sabonis. Vilnius: Pradai, 1995, p. 677. 

jui — šis gali iš komandos davėjo patirti tam tikrą sankciją, t. y. blogį. Komandos adre- 
sato galėjimas būti atsakingam ir patirti sankciją (blogį) reiškia, kad jis turi pareigą pa- 
klusti komandai. Vadinasi, komanda, pareiga ir sankcija yra neatskiriamai susijusios. Bet 
teisė — tai ne bet kokios komandos, o tik tos, kurios nėra vienkartinės, tik tos, kuriomis 
asmenims kas nors bendrai įsakoma arba uždraudžiama. Komandas gali duoti tik viršes- 
nieji, todėl pozityviuosius įstatymus (pozityviąją teisę) nepriklausomos politinės bendruo- 
menės nariams kuria tos bendruomenės suverenas. Nepriklausoma politinė bendruomenė 
(pirmiausia valstybė) susideda ne iš valdinių (piliečių), bet iš suvereno ir valdinių (pilie- 
čių). Nuo kitų politinės bendruomenės narių suverenas skiriasi tuo, kad jis neturi įpročio 
paklusti, tuo tarpu jo valdiniai turi įprotį paklusti suverenui, kuris gali jiems grasinti prie- 
varta. Suvereno įsakymo esama ir tada, kai susiduriame su papročiais, kurie dėl to, kad 
juos taiko teismai, tapo teisės normomis (taisyklėmis). Tokiais atvejais turime reikalą su 
„tyliais įsakymais“: suverenas, pats aiškiai nesuformuluodamas įsakymo, gali parodyti savo 
pageidavimą, kad jo valdiniai darytų tam tikrus dalykus, nesikišdamas, kai jam pavaldūs 
pareigūnai duoda įsakymus jo valdiniams ir baudžia juos, kai šie nepaklūsta. Tad teisė — 
tai grasinimais paremti suvereno įsakymai, prievartiniai įsakymai. Teisę apibūdina (ir jos 
analizei pagrindą teikia) keturi elementai: suverenitetas, įsakymas, pareiga ir sankcija. 
Benthamui ir Austinui, ryškiems moderniojo analitinio pozityvizmo atstovams, juris- 
prudencijos vertybinis neutralumas — bet kokio bendros teisės sampratos konstravimo prie- 
laida. Neutralumo nuostata persiėmė ne tik kiti pozityvistai (jiems jurisprudencijos ver- 
tybinis neutralumas — natūralus dalykas), bet ir sociologinės (realistinės) krypties atsto- 
vai, ir net (iš dalies) kai kurie prigimtinės teisės mokyklos atstovai“ (pvz., Fulleris, 1š- 
plėtojęs teisės vidinio moralumo teoriją). Iš pozityvistų šiuo atžvilgiu ypač paminėtinas 
Hartas, ryžtingai atmetęs visas iki jo konstruotas teisės sampratas ir pasiūlęs savąją. Pri- 
gimtinės teisės doktrina Hartui nepriimtina, nes jis nemato nieko, kas įtikinamai patvir- 
tintų kokios nors a priori egzistuojančios „teisės“ buvimą. Jis negali pritarti ir realistams, 
teigiantiems, kad teisė — tai tik numatymas to, kaip vienu ar kitu atveju pasielgs teismai 
ar kiti jurisdikciniai organai, nes grynai deskriptyvi analizė negali paaiškinti, kodėl šie 
organai elgiasi būtent taip. Grynas normatyvizmas (konkrečiai — Kelseno teorija) Hartui 
nepriimtinas dėl to, kad, įkalinęs teisę normų loginių ryšių tinkle, neįstengia paaiškinti, 
kodėl teisės normos galioja ne tik formaliai, bet ir realiame gyvenime, kodėl jas akcep- 
tuoja tie, kurie privalo jų laikytis arba jas taikyti. Bet itin karštai Hartas prieštarauja Aus- 
tino požiūriui, kad teisė yra grasinimais paremti suvereno įsakymai, nes tokia koncepcija 
nepaaiškina daugelio teisės elementų: juk teisė — tai ne tik baudžiamoji arba administra- 
cinė teisė, kur suverenas „atvirai“ įsakinėja valdiniams ir nustato sankcijas už jo nurody- 
mų nesilaikymą. Hartas savaip „susintetina“ analitinę pozityvistinę ir sociologinę kryp- 
tis. Kodėl teisės norma galioja? Teisės normos galiojimas apima du aspektus — išorinį 


*! Šiuo atžvilgiu tarp pozityvistų ir antipozityvistų kartais esama daugiau panašumo negu, tarkime, tarp 
skirtingų pozityvistų arba tarp skirtingų antipozityvistų (plg.: K. FūBer. Farewell to „Legal Positivism“. — 
R. P. George (ed). The Autonomy of Law. Oxford: Clarendon Press, 1996, p. 135-146. 

(dauguma žmonių elgiasi tam tikru būdu, t. y. seka tam tikru elgesio modeliu) ir vidinį 
(tam tikrą elgesį žmonės pripažįsta kaip modelį, t. y. sektiną pavyzdį). Kai reikalavimas 
laikytis normų bei socialinis spaudimas tiems, kurie joms nepaklūsta (ar norėtų nepaklusti), 
yra pakankamai stiprus, galima teigti, jog normos nustato prievoles (pareigas) arba sutei- 
kia galias. Tokias normas Hartas vadina pirminėmis. Pirminės normos galioja, nes žmo- 
nės jas akceptuoja (t. y. priima, arba pripažįsta). Vadinasi, visų pirma visuomenėje turi 
galioti norma, kurią Hartas vadina pripažinimo taisykle, t. y. norma, nustatanti, kurias nor- 
mas galima laikyti nustatančiomis prievoles arba suteikiančiomis galias. Be to, turi būti 
vadinamosios keitimo taisyklės, nustatančios, kas ir kokiu būdu gali keisti galiojančias 
prievoles nustatančias bei galias suteikiančias normas (dėl to pirminės teisės normos ne- 
laikytinos tik grasinimais paremtais įsakymais, nes jų kūrimas pats paklūsta tam tikroms 
taisyklėms). Trečia, turi būti bylų sprendimo taisyklės, leidžiančios autoritetingai nusta- 
tyti, ar pirminės normos buvo pažeistos, ir taikyti poveikio priemones pažeidėjams. Tei- 
sė — tai pirminių ir antrinių normų junginys, vienovė. Harto koncepcijoje teisė apima ir 
normatyvumo, ir normalumo aspektus; čia pozityvizmas inkorporuoja kai kuriuos socio- 
loginės paradigmos elementus: normų akceptavimas — tarsi sociologinis iš esmės pozity- 
vistinio požiūrio „papildas“. Tačiau normos akceptavimo nereikia traktuoti kaip jos mo- 
ralinio ar ideologinio pripažinimo. Riba tarp teisės ir moralės išlieka, 0 jos suvokimas 
garantuoja ne tik tai, kad kiekvienas žmogus neims pats spręsti, ar įstatymas yra moralus 
ir jo reikia laikytis, ar amoralus, — vadinasi, jo galima ir nesilaikyti, — bet ir tai, kad ne- 
kils problema, ar pažeidusiajam, jo manymu, amoralų įstatymą reikia leistis nubaudžia- 
mam už nepaklusimą ir ar jurisdikciniai organai (suvokiantys pažeisto įstatymo amoralu- 
mą) turi jį nubausti. 

Tačiau Hartas savąją teisės sampratą formulavo jau po to, kai Kelsenas buvo sufor- 
mulavęs savąją; jis pripažįsta, jog kartais sekė Kelsenu. Manytina, kad šis „kartais“ tai- 
kytinas pirmiausia (bet ne tik) teisės ir moralės santykio problematikai. Būtent Kelsenas 
taip apnuogino ribą tarp teisės ir moralės (ir apskritai vertybių), kad bet koks kitoks jų 
santykio aiškinimas galėtų būti nebent didesnis ar mažesnis kompromisas moralės nau- 
dai, o Hartas (kaip ir Kelsenas) — nuoseklus ir, pabrėžkime, iškalbingas teisės ir moralės 
netapatumo advokatas. 


V 


Kelsenas tarsi pratęsia Benthamo ir Austino tradiciją nesuplakti teisės su morale ir 
kitomis vertybėmis. Dar „Grynosios Teisės Teorijos“ pirmajame leidime (1934 m.), arba 
pirmojoje grynosios teisės teorijos versijoje, „tradicinė jurisprudencija“ kaltinama perne- 
lyg pasidavusi prigimtinės teisės iliuzijai. Teisės mokslas turįs būti nuo jos išvalytas. Bet 
kartu Kelsenas įspėja ir dėl kito kraštutinumo, į kurį taip pat nevalia nukrypti: negalima 
ignoruoti esminio skirtumo tarp gamtos ir humanitarinių mokslų. Be to, jis (priešingai 
kai kuriems stereotipams) neginčija ideologijos, juolab politikos įtakos ir reikšmės teisei 

(ir teisėkūrai, ir teisės taikymui). Kelsenas prieštarauja tik vertybinio (ideologinio, politi- 
nio, interesais grindžiamo ir t. t.) požiūrio „įleidimui“ į teisės mokslą, kuris, jo manymu, 
turi būti švarus, paties Kelseno žodžiais tariant, „grynas“. Iš čia ir Kelseno teorijos pava- 
dinimas: grynoji teisės teorija. Grynasis teisės mokslas — tai teorija be vertybių, be sub- 
jektyvių simpatijų ir antipatijų, žvelgianti į teisę tokią, kokia ši iš tikrųjų yra. Šiuo klau- 
simu „„Komunistinėje teisės teorijoje“ (1955 m.) Kelsenas karštai polemizavo su mark- 
sistiniais teisininkais, kaip Žinoma, visai kitaip suvokusiais teisės mokslo (ir apskritai 
mokslo) funkciją. Tačiau teisės mokslo „grynumas“ turi būti laisvas ne tik nuo moralės, 
politikos ar ideologijos, bet ir nuo kitų mokslų - jo tikslas yra struktūrinė pozityviosios 
teisės analizė, o ne jos psichologinių ar ekonominių sąlygų aiškinimas“. 

Kodėl teisės mokslas turi „neįsileisti“ vertybių? Keliais žodžiais atsakyti nesunku, ir 
tai jau esame padarę: dėl to, kad skirtingi žmonės puoselėja skirtingas vertybes, negali 
būti vienos nekvestionuojamos vertybių sistemos. Svarbu ir tai, kad neįmanoma patiki- 
mai nustatyti, kurios vertybės „vertingesnės“, arba „teisingesnės“, juolab kad jos keičia- 
si: kai kurios, dar vakar nekėlusios abejonių, šiandien gali ne tik gluminti, bet ir apskri- 
tai būti nepriimtinos. Žinoma, vertybės įtvirtinamos teisėje, tačiau atitinkamos socialinės 
normos teise tampa ne todėl, kad įtvirtina tam tikras (ne absoliučias!) vertybes, o prie- 
šingai, tos vertybės labiau užtikrinamos dėl to, kad yra įtvirtintos teisėje. Vienos verty- 
bių sistemos suabsoliutinimas ir pavertimas teisiškumo kriterijumi reikštų ne tik teisės pri- 
klausomybę nuo moralės, ideologijos ir pan., bet ir žmonių moralinio pasirinkimo pa- 
neigimą, moralės, kaip elgesio „vidinio“ motyvo reguliatoriaus, esmės paneigimą. 

Kelsenas jurisprudencijos vertybinio neutralumo doktriną išplėtoja iki absoliuto. Ta- 
čiau jis modifikuoja kai kuriuos „iki jo“ išdėstytus argumentus, pabrėžiančius teisės ir 
moralės skirtingumą. Antai jis nesutinka, kad teisė reguliuoja „išorinį“, o moralė — „Vi- 
dinį“ elgesį, nes abiejų šių tvarkų normos gali lemti abi minėtas elgesio rūšis: kur kas 
svarbiau yra tai, kad moralė, diktuojanti tik elgesio motyvus, suponuoja kito, išorinio 
reguliatoriaus buvimą. Tas reguliatorius ir yra teisė. Moralė yra pozityvioji neprievarti- 
nė tvarka; teisė — prievartinė tvarka, siekianti paskatinti tam tikrą elgesį, priešingą el- 
gesį siedama su socialiai organizuotu prievartos aktu. Nei teisė visada reikalauja paklusti 
moralei, nei moralė — teisei; šios dvi socialinio reguliavimo sistemos nėra tapačios, jos 
gali reikalauti to paties, bet gali ir „prasilenkti“. Taigi Kelsenas atmeta ir gana populia- 
rų požiūrį, jog teisė — tai moralės dalis ar „minimumas“, nes tada tektų pripažinti, jog 
prievartinė tvarka, kad ją būtų galima laikyti teise, turi tenkinti moralės minimumo pos- 
tulatą, o tokio postulato pripažinimas suponuotų kažkokią „absoliučią“ moralę. Nei mo- 
ralumas, nei teisingumas nėra tas kriterijus, kuris skiria teisę nuo kitų socialinių tvarkų 
(net prievartinių). Teisė yra vertybė dėl to, kad ji yra norma, o ne tam tikra socialinė 
norma yra teisės norma dėl to, kad ji įtvirtina tam tikrą vertybę. Šiuo atžvilgiu teisė ne- 
išreiškia jokio moralės minimumo“. Bet kuri moralės (vertybių) sistema teikia kriterijus 


* H. Kelsen. General Theory of Law and State, p. 30. 
“> Plg. Harto minimalaus prigimtinės teisės turinio doktriną (H. L. A. Hart. Op. cit., p. 314—322). 

teisei vertinti, bet tai, pirma, nėra teisinis vertinimas, antra, jis visuomet yra santykinis, 
nes santykinė yra bet kuri moralės sistema. Tuo tarpu teisės mokslo funkcija yra ne jo 
dalyko (t. y. teisės) vertinimas, bet pažinimas ir vertybiškai neutralus aprašymas. Tei- 
sės mokslininkas, — sako Kelsenas, — nesusitapatina su jokia vertybe, net su ta teisine 
vertybe, kurią jis aprašo. Ir Kelsenas tai nuolat pabrėžia, aistringai įrodinėdamas moks- 
lo neaistringumą, abejingumą bet kokiai moralės ir teisingumo sampratai. 

Taigi kaip anksčiau Benthamui ir Austinui, taip ir Kelsenui teisės mokslo vertybinis 
neutralumas (ir atskyrimas nuo etikos) yra paties šio mokslo per se buvimo prielaida. 
Pozityviosios teisės pažinimo požiūriu teisės normą galima laikyti galiojančia, net jeigu 
ji prieštarauja moralinei tvarkai. Jeigu taip, tai kaipgi, — klausia neokantininkas Kelse- 
nas, — galima moksliškai ir objektyviai pažinti tokį normatyvinį reiškinį kaip teisė? Idant 
būtų galima sukonstruoti savąją teisės teoriją, būtina atsakyti į šį klausimą. Kelseno at- 
sakymas yra toks. Teisės mokslas nuo gamtos mokslų skiriasi (ir) tuo, kad šie yra prie- 
žastingumo mokslai, tuo tarpu teisės mokslas — tai normų mokslas. Gamtos moksluose 
vadovaujamasi priežastingumo principu, pagal kurį priežastis su padariniu yra susiję ypa- 
tingu (priežastiniu) funkciniu ryšiu: jeigu yra A, tai bus 1r B. Tuo tarpu normų moksle 
vadovaujamasi prisiejimo principu: jeigu yra A, tai privalo būti B. Teisės normų atveju 
žmonių elgesiui prisiejamos nustatytos sankcijos: jeigu yra elgesys A, tai privaloma tai- 
kyti sankciją B. 

Nagrinėjant teisę plačiau, tiriant ją ne tik kaip normatyvinį, bet ir kaip socialinį fe- 
nomeną, priežastinio ryšio tarp įvairių su teise susijusių reiškinių (pvz., teisėkūros, tei- 
sinės sąmonės, teisinių institucijų ir kt.), matyt, negalima ignoruoti, vadinasi, negalima 
ir visiškai atsisakyti priežastingumo principo kaip mokslo metodo, taip pat negalima su- 
absoliutinti prisiejimo principo, nes socialiniuose moksluose gali būti (ir yra) taikomi ir 
kiti metodai (pvz., bihevioristiniai). Tačiau Kelsenui to visiškai nereikia — jis konstruoja 
grynąją teoriją, t. y. tokią teoriją, kuria siekia paaiškinti, kas yra teisė „pati savaime“, 
teisė per se, o ne kokie yra teisės ryšiai su kitais reiškiniais. Jam rūpi ne teisinė siste- 
ma, o tik teisės sistema. Absoliutus atsiribojimas nuo bet kokio sociologizmo (kurio, prie- 
šingai, nevengė Hartas) lemia, kad Kelsenas griežtai skiria teisės normą nuo to, ką jis 
vadina teisės taisykle (šiuo atžvilgiu Kelsenui, kitaip nei absoliučiai daugumai teisės te- 
oretikų, norma ir taisyklė nėra sinonimai). Teisės taisyklė — tai teiginys apie teisės nor- 
mą, kitaip tariant, teisės dėsnis. Formuluoti teisės taisykles, arba teiginius apie teisę, yra 
teisės mokslo funkcija. O teisės norma išvis nėra teiginys — ji yra akto (veikos), kuriuo 
kažkas nustatoma ir kuriuo sukuriamas funkcinis taktų ryšys, prasmė. Aktas — sociolo- 
ginis faktas, jo prasmė — normatyvinis faktas, ir tik ji domina grynąją teisės teoriją. Tei- 
sės norma minėto funkcinio ryšio neapibūdina — jį apibūdina teisės taisyklė. Teisės nor- 
mos yra preskriptyvios, teisės taisyklės — deskriptyvios. Teisės norma negali būti nei tei- 
singa, nei klaidinga — teisinga arba klaidinga gali būti tik teisės taisyklė, formuluojama 
teisės mokslininkų, o ne teisinio autoriteto. 

Pažymėtina, kad dar pirmajame „Grynosios Teisės Teorijos“ leidime Kelsenas teigia, 
kad teisė nėra empirinių faktų visuma. Teisė — tai empirinių faktų prasmės, kitaip tariant, 

empirinių faktų aiškinimo schema, jų interpretavimas kaip gerų arba blogų; antrajame „Gry- 
nosios Teisės Teorijos“ leidime jis patikslina: kaip teisėtų arba neteisėtų. Šiuo atžvilgiu 
teisė nėra „reali“. Teisė — ne elgesys, bet normos, reguliuojančios elgesį. Tačiau tai ne bet 
kokios elgesį reguliuojančios normos, o tik objektyvai galiojančios. Moralės normos to- 
kios nėra, jos subjektyvios, vadinasi, teisės negalima painioti su morale. Teisės normos ga- 
liojimas reiškia tik tai, kad ji „egzistuoja“, priklauso teisės sistemai, o ne kad yra teisinga 
ar pagrįsta. Teisės normos reiškia, kad žmonės paskatinami elgtis tam tikru būdu grasinant 
jiems prievarta, jeigu jie nepaklustų. Tačiau jos adresuojamos ne teisės subjektams (kurių 
elgesį reguliuoja), bet pareigūnams, nurodydamos, kad tam tikromis sąlygomis šie turi tai- 
kyti prievartą (sankcijas). Šią funkciją turi visos teisės normos, kaip prievartinės taisyklės: 
netiesa, kad vienos teisės normos žmonėms nurodo, kaip elgtis, o kitos reikalauja, kad ne- 
paklusus būtų taikoma prievarta. Tačiau teisinio autoriteto sukurtų normų, kaip teisės, bruo- 
žai toli gražu ne visada akivaizdūs. Jų „sutvarkymo funkciją“ atlieka teisės mokslas, „su- 
rinkdamas“ visą „teisinę medžiagą“ ir performuluodamas teiginiais. 

Taigi teisės akto prasmė yra tam tikro elgesio susiejimas su sankcija, t. y. prievartos 
aktu. Sankcijos svarbos akcentavimas — esminis Kelseno teisės sampratos bruožas. Sank- 
cija vykdoma (taikoma) kaip reakcija į elgesį, neatitinkantį to, su kurio priešybe teisės norma 
susieja sankciją kaip padarinį. Pažymėtina, kad esminis teisės sampratos elementas yra ne 
tik sankcija, bet ir deliktas (pažeidimas): jis yra ne teisės paneigimas, o atvirkščiai, jos s4- 
lyga. Kelsenas prieštarauja „tradicinei jurisprudencijai“, manančiai, kad sankcija taikoma 
už deliktą: atvirkščiai, tam tikras veiksmas arba susilaikymas nuo veiksmo yra deliktas dėl 
to, kad jis yra susiejamas su prievartos aktu, t. y. su sankcija kaip jo padariniu. Pagrindas 
konkretų žmogaus elgesį kvalifikuoti kaip deliktą yra ne kokia nors imanentinė jo savybė, 
ne koks nors jo ryšys su metateisine prigimtine arba tariama dieviškąja norma, bet tik ta 
vienintelė aplinkybė, kad pozityvioji teisinė tvarka šį elgesį yra padariusi prievartos akto — 
sankcijos — sąlyga. Nei deliktas savaime nėra kaip nors moraliai smerktinas, nei sankcija 
savaime nėra moraliai vertinga. Nėra jokių mala in se, yra tik mala prohibita, — tvirtina 
Kelsenas. Vienose visuomenėse ir kultūrose (ir net tarp skirtingų tos pačios visuomenės 
narių) tam tikras elgesys yra smerkiamas, o baudimas už jį laikomas teisingu, kitose tas 
pats elgesys yra laikomas moraliu, o persekiojimas už jį kritikuojamas ir smerkiamas. Ma- 
nyti, kad deliktas (net kriminalinis nusikaltimas) yra visuomet pavojingas visuomenei (kaip 
esame įpratę), reikštų vadovautis subjektyviomis vertybėmis, ideologija, teisę paversti ne 
tik politinių sprendimų vykdymo, bet ir jų teisinimo įrankiu. 


VI 


Suformulavęs vertybiškai neutralią teisės (teisės normos) sampratą, grindžiamą delik- 
to prisiejimu sankcijai, Kelsenas (kaip ir dera analitiniam pozityvistui) nuodugniai nagri- 
nėja įvairias pozityviosios teisės kategorijas: atsakomybės, teisinės pareigos ir subjekti- 
nės teisės, veiksnumo ir teisnumo, juridinio ir fizinio asmens ir kt. Žinoma, čia nėra rei- 

kalo smulkiai „atpasakoti“ Kelseno argumentus, tačiau skaitantysis „„Grynąją Teisės Teori- 
ją“ neabejotinai atkreips dėmesį į tai, kad visų šių kategorijų nagrinėjimas kryptingai ve- 
da į (Kelseno žodžiais) teisių ir pareigų dualizmo panaikinimą, o kartu — ir subjektinės 
bei objektinės teisės (teisės subjektyviąja ir objektyviąja prasme) dualizmo panaikinimą. 
Autorius (jo manymu, įtikinamai) paneigia „tradicinės jurisprudencijos“ iliuziją, kad tei- 
sės subjektas (fizinis arba juridinis asmuo) turi kokias nors subjektines teises: subjekti- 
nės teisės tėra pareigų atspindžiai, subjektinę teisę ir pareigą aprėpia objektinės teisės 
kategorija, t. y. norma, tam tikrą elgesį susiejanti su sankcija ir šios sankcijos vykdymą 
padaranti priklausomą nuo to, ar to vykdymo-siekiama tam tikru teisiniu veiksmu (pvz., 
ieškiniu)““. Kelseno manymu, dar Romos teisininkų „išrasta“ subjektinės teisės sąvoka 
tarnauja subjektyvistiniam požiūriui į teisę, o kaip tik tokio požiūrio nė iš tolo negali „įsi1- 
leisti“ grynoji teisės teorija — objektyvistinis ir objektyvus mokymas apie teisę. Tik toks 
mokymas gali leisti suvokti kiekvieną teisės elementą kaip visumos dalį, vykdantį tam 
tikrą funkciją visumos atžvilgiu. Kelsenas skelbia, kad jo teorija yra išties organiška te- 
orija — ji leidžia suvokti teisę kaip „organizmą“. 

Teisės normos, jos pagrindų ir elementų analizė yra tai, ką Kelsenas vadina statiniu 
teisės aspektu, arba statine teisės teorija. Statinę teisės teoriją domina normų reguliuoja- 
mas žmonių elgesys, jos objektas — teisė kaip galiojančių normų sistema. Tačiau grynoji 
teisės teorija būtų nepilna, jeigu neturėtų kitos dalies — dinaminio teisės aspekto, arba 
dinaminės teisės teorijos, kurios objektas yra žmonių elgesį reguliuojančios normos ir kurią 
domina teisėkūros bei teisės taikymo procesas. Kelsenas ypač pabrėžia, kad teisėkūros ir 
teisės taikymo procesus taip pat reguliuoja teisė, t. y. teisė reguliuoja savikūrą ir savęs 
taikymą. Išties nėra tokių dalykų, kurių teisė negalėtų reguliuoti (kitas klausimas, koks 
to reguliavimo efektyvumas). Pripratusiems prie aksiomos, kad teisė reguliuoja elgesį, o 
ne mintis ar jausmus, Kelsenas sako: ne, teisė gali reguliuoti ir šiuos dalykus. Tai — Žžings- 
nis teisės, kaip visa persmelkiančio reguliatoriaus, sampratos link, teisinio panteizmo link?!. 

Konstruodamas teisės sistemos sampratą, Kelsenas (kaip ir Benthamas, Austinas ir 
Hartas, nors jų visų terminija skiriasi) neleidžia sau nukrypti nuo prielaidos, kad teisė 
susideda tik iš normų, kitaip tariant, kad kiekvienas teisinio teksto elementas yra nor- 
ma. Jeigu kokie nors teisės sistemos elementai (teisės aktai) neprodukuoja normų, jie 
vis tiek turi būti susiję su teisės normomis tuo atžvilgiu, kad jie daro poveikį teisės nor- 
mų buvimui arba taikymui, — tik tokiu atveju jie yra teisiškai relevantiški??. Bet Kelse- 


20 Kritinių teisės studijų sąjūdis taip pat iš pagrindų atmeta subjektinių teisių idėją (vadinamojo teisių 
fetišizmo kritika), bet jo atstovai teigia, jog subjektinės teisės fetišizuojamos dėl to, kad teisiniame diskurse 
jos yra absoliuti vertybė, o ne dėl to, kad (kaip mano Kelsenas) jos yra aiškinamos kaip absoliuti vertybė 
(V. Kerruish. Jurisprudence as Ideology. London £ New York: Routledge, 1991, p. 143). 

2! Plg.: „Ateistinis neigimas iškart tampa panteistine nuostata, kuri savo ruožtu transformuojasi į anar- 
chizmą, o pastarojo neigimas ir turi būti Reine Rechtslehre tikslas“ (H. Gustafson. Immanence of Law. — 
A. Hirvonen (ed). Polycentricity: The Multiple Scenes of Law. London 4 Sterling, VA: Pluto Press, 1998, 
p. 157). 

22 J. Raz. The Concept of a Legal System: An Introduction to the Theory of Legal System (2nd edn). 
Oxford: Clarendon Press, 1990 (repr), p. 169. 

nui teisės sistema — ne teisės aktų sistema, o teisės normų sistema. Kas gi visas jas su- 
jungia į sistemą? 

Dinaminės teisės teorijos pagrindas — klausimas, kas yra teisės normos galiojimo pa- 
grindas. Kadangi teisė priskiriama normatyvinei tikrovei, teisės normos galiojimo pagrin- 
das tegali būti kita norma. Palaipsniui ieškodamas „galutinio“ teisės normų galiojimo pa- 
grindo Kelsenas prieina prie Grundnorm — pamatinės normos, kuri pati jau negali būti 
grindžiama jokia aukštesne norma (paralelė su Harto pripažinimo taisykle čia peršasi sa- 
vaime). Tokia pamatinė norma yra preziumuojama, ji nėra niekieno nustatyta, nes bet koks 
normos nustatymas turėtų remtis aukštesne norma. Ji galioja, nes yra daugiau ar mažiau 
efektyvi. Pasak Rosso, nuoroda į pamatinę normą Kelsenas iškreipia santykį tarp normos 
idėjos ir socialinės tikrovės (t. y. elgesio modelių)?*, tačiau Kelsenui, atrodo, tas santykis 
ne itin rūpi: socialinę tikrovę nuo normatyvinės tikrovės skiria grynojo normų mokslo 
pastatyta siena. 

Postulavęs pamatinę normą, Kelsenas sukonstruoja milžinišką, bet kartu elegantišką 
normų piramidę, parodydamas, jog tai, ką esame įpratę vadinti teisėkūra, ir tai, ką vadi- 
name teisės taikymu, iš esmės yra tas pats reiškinys: kiekvienas pozityviosios teisėkūros 
aktas kartu yra ir teisės (aukštesnės normos) taikymo aktas. Nuo „bendriausių“ normų 
pereidamas prie „konkretesnių“ jis galiausiai prieina prie vadinamųjų individualiųjų nor- 
mų (akivaizdi amerikietiškojo realizmo ir konkrečiai — „teisėjų kuriamos teisės“ koncep- 
cijos įtaka?“ ir kartu ryžtingas posūkis nuo Austino pozityvizmo tradicijos!), t. y. bendro- 
siomis teisės normomis grindžiamų individualių nurodymų teisės subjektams, — individu- 
aliosios normos sukūrimu baigiasi teisėkūros procesas, o ją įvykdant (pritaikant) jokia nau- 
ja teisės norma jau nėra sukuriama. Taigi teisės taikymas yra arba žemesnės normos kū- 
rimas aukštesnės normos pagrindu (teisėkūra), arba normos įgalinto prievartos akto vyk- 
dymas. Iš pamatinės normos gali būti išvedamos visos kitos. 

Kelseno sukonstruotoje teisinės tvarkos vienovėje yra vietos ir nacionalinei (valsty- 
bių vidaus), ir tarptautinei teisei: tai — ne dvi atskiros teisės sistemos, bet vienas, „mo- 
nistinis“, konstruktas (beje, prieš tai įrodžius (ar parodžius?), kad tarptautinė teisė ap- 
skritai yra teisė?*). Taip, kaip įveikiamas teisių bei pareigų ir objektinės bei subjektinės 
teisės dualizmas, įveikiamas ir nacionalinės bei tarptautinės teisės dualizmas. Kelsenas 
atvirai neprognozuoja, kad kada nors nacionalinės teisės sritį uzurpuos tarptautinė teisė, 
tačiau tarptautinės teisės srities plėtimąsi siaurėjant nacionalinės teisės sričiai numato (arba 
spėja būsiant). 

Grynoji teisės teorija turinti būti (ir yra) visos teisės teorija (t.. y. bendroji), o ne „ša- 
kinių“ teorijų samplaika, ne teisės enciklopedija, ne kurios nors nacionalinės ar tarptau- 
tinės teisės sistemos aiškinimas. Dar pirmojoje grynosios teisės teorijos versijoje Kelse- 


3 A. Ross. On Law and Justice. London: Stevens and Sons, 1958, p. 35. 

?3 H. T. Klami. General Norms and Legal Reasoning: Legal, Social and Teleological Norms as Explana- 
tions of Legal Decision-Making. - Rechtstheorie, 1981, Beiheft 2, S. 205. 

2 H. Bull. Hans Kelsen and Intenational Law. - R. Tur, W. Twining (eds). Essays on Kelsen. Oxford: 
Clarendon Press, 1986, p. 322-326. 

nas pabrėžia, kad „tradicinė jurisprudencija“ teisės sistemą vaizduoja kaip atskirų elementų 
samplaiką; paprastai joje yra tam tikri „„dualizmai“ (t. y. dichotomijos): teisės ir parei- 
gos, viešoji ir privatinė teisė, teisėkūra ir teisės taikymas, nacionalinė ir tarptautinė teisė 
ir pan. Išties, kai kurios analitinės jurisprudencijos doktrinos įvairias dichotomijas pada- 
rė savo atramos tašku““. „„Dualizmai“ sukuria įspūdį, kad teisėje esama daugiau skirtumų 
nei bendrumo. Kelsenui tai nepriimtina; jis bando parodyti, kaip tam tikri jurisprudencijos 
postulatai yra pravartūs ideologijai ir tiems, kurie ją gina. Ir antrajame „Grynosios Tei- 
sės Teorijos“ leidime Kelsenas daugelį „tradicinės jurisprudencijos“ dichotomijų, neišski- 
riant nė viešosios ir privatinės teisės dichotomijos, laiko dirbtinėmis, pagimdytomis sub- 
jektyvių veiksnių, nuolaidžiavimo ideologijai ir politikai, maskuojančiomis tikrąją teisės 
esmę ir struktūrą, ir vieną po kitos šias dichotomijas „naikina““'. Tačiau jos yra taip stipriai 
įsišaknijusios, kad Kelsenas negaili argumentų, žingsnis po žingsnio, žodis po žodžio, 
kontrkontrargumentas po (pasakyto arba tik menamo) kontrargumento jas ardyti. Tačiau 
tai — konstruktyvus griovimas, nes Kelseno paneigiamos „tradicinės jurisprudencijos“ sche- 
mų vietoje kyla vieningos teisės sistemos rūmas, kuriame kiekviena teisinė kategorija tu- 
ri savo griežtai apibrėžtą vietą ir funkciją visos sistemos atžvilgiu. Šioje nuoseklioje sis- 
temoje nėra vietos teisės spragoms, normų konkurencijai, „antikonstituciniams“ įstatymams 
ir panašiems vidiniams prieštaravimams, nes logiškai nepriekaištingoje sistemoje jų tie- 
siog negali būti. Bet nepakanka pasakyti „negali būti“ — tai reikia įrodyti. Vadinamosios 
teisės spragos yra fiktyvios ir negali užkirsti kelio galiojančios teisės taikymui: pamatinė 
norma „uždengia“ ir jas. Normų konkurencija tarp skirtingo lygmens normų negalima, ir 
tai yra pagrindas eliminuoti iš teisės sistemos tuos teisės aktus, kurie prieštarauja aukš- 
tesnės galios teisės aktams, pirmiausia „antikonstitucinius“ įstatymus — tokio eliminavi- 
mo instrumentas yra konstitucinis teismas**. Tačiau kol teisės aktai, prieštaraujantys aukš- 
tesnės galios aktams, dar nėra eliminuoti iš teisės sistemos laikantis tos tvarkos, kurią 
legalizuoja pamatinė norma, nėra pagrindo netaikyti ginčijamų teisės aktų, jiems nepa- 
klusti. Konkurencija tarp to paties lygmens normų „lyg ir“ įmanoma, tačiau, griežtai kal- 


?6 Pvz., Hohfeldo teorijoje teisiniai santykiai (t. y. teisinių kategorijų santykiai, jura! relationships) „sky- 
la“ į teisinius koreliatus (jura! correlatives) (teisė-pareiga; privilegija-ne-teisė; galia-atsakomybė; imunite- 
tas-negalia) ir teisines priešybes (jura! opposites) (teisė-ne-teisė; privilegija-pareiga; galia-negalia; imunite- 
tas-atsakomybė). 

?/ Aišku, tai įmanoma tik iš dalies. Tačiau bent „supaprastinti“ pavyksta; pvz., iš valdžių padalijimo idė- 
jos išvedamą „įprastą“ sprendimų funkcijų „trichotomiją“ Kelsenas „supaprastina“ iki teisėkūros-teisės taiky- 
mo „dichotomijos“, kartu, kaip minėta, parodydamas, jog riba tarp šių dviejų procesų yra gana sąlygiška 
(plg.: H. D. Lasswell, M. S. McDougal. Jurisprudence for a Free Society: Studies in Law, Science and Policy. 
Vol. I. New Haven: New Haven Press; Dordrecht, Boston £ London: Martinus Nijhoff Publishers, 1992, 
p. 107). 

28 Paradoksalu (Kelseno grynosios teorijos požiūriu), bet Kelseno „išradimas“ — konstituciniai teismai 
(ir apskritai teismai, turintys konstitucinę jurisdikciją) praktikoje yra kur kas labiau susiję su konvencine 
morale (taigi su vertybėmis!) ir net ją „atnaujina“, naujai išaiškindami ir šitaip pritaikydami laiko reikala- 
vimams pasenusius įstatymus; maža to, tai gali būti viena iš konstitucinės kontrolės legitimumo prielaidų 
(žr.: W. Sadurski. Moral Pluralism and Legal Neutrality. Dordrecht, Boston 4 London: Kluwer Academic, 
1990, p. 29-56). 

bant, ji iš tikrųjų reiškia, kad įstatymų leidėjas sukūrė beprasmybę, tad jo normos kūri- 
mo „aktas“ apskritai nėra aktas, nes jo subjektyviosios prasmės negalima interpretuoti kaip 
objektyviosios prasmės. Tad tokiu atveju išvis vargu ar galima kalbėti apie kokią nors 
normą (normas), juolab apie jų konkurenciją. 

Kelseno teisinį panteizmą vainikuoja toks teisės ir valstybės santykio klausimo spren- 
dimas, kai valstybė traktuojama kaip dar viena teisės sistemos apraiška arba aspektas, pa- 
prasčiau tariant, kaip teisės sinonimas: nei teisės, nei valstybės negalima suvokti kitaip, 
kaip prievartinės Žmonių elgesio tvarkos. Teisiškai valstybė nėra nei kažkas daugiau, nei 
kažkas mažiau už teisę. Vadinasi, netenka pagrindo mėginimas valstybę legitimuoti kaip 
teisinę, kaip Rechtsstaat: jis, pasak Kelseno, yra bergždžias, nes kiekviena valstybė yra 
„teisinė“ tuo atžvilgiu, kad kiekviena valstybė yra teisinė tvarka. Šitaip teisinės valstybės 
samprata tampa grynai semantine problema??. Jeigu teisinės valstybės samprata susiauri- 
nama iki valstybės, atitinkančios demokratijos ir teisinio saugumo reikalavimus, tai ir vėl 
pasiduodama prigimtinės teisės prietarui, esą „tikroji“ teisė yra tik toji, kuri atitinka mi- 
nėtus reikalavimus, — vadinasi, jurisprudencija vėl pajungiama ideologijai. Valstybės ir 
teisės supriešinimo panaikinimą Kelsenas laiko vienu ryžtingiausių ir taikliausių savo teori- 
jos smūgių ideologijai. Kaip nepopuliaru būtų tokias mintis dėstyti, tarkime, ne akade- 
minei auditorijai, bet rinkėjams, tikriausiai nereikia nė sakyti. 

Svarbu ne tik ir ne tiek čia trumpai išdėstytos Kelseno koncepcijos nuostatos, kiek 
tai, kaip kruopščiai ir visapusiškai grynosios teisės teorijos autorius jas pagrindinėja ir 
įrodinėja. Dėl to grynosios teisės teorijos studijos nėra tik šios knygos „perskaitymas“ — 
prireiks nemažų studijuojančiojo pastangų ir intelektinio darbo įtampos (o norint geriau 
suvokti grynąją teisės teoriją, kuri pati seniai tapo mokslinio tyrimo objektu, — ir panag- 
rinėti kai kurių Kelseno aiškintojų bei kritikų darbus“). 


VII 


Kadangi vienintelė, nekvestionuojama, visus tenkinanti teisės samprata iš esmės ne- 
įmanoma (dėl anksčiau nurodytų aplinkybių), negali būti išimtis nė Kelseno teorija, kad 
ir kokia nuosekli ir įtikinama ji būtų. Metus iššūkį visoms kitoms teisės paradigmoms (ir 


?? R. Cotterrel. The Politics of Jurisprudence: A Critical Introduction to Legal Philosophy. London 4 
Edinburgh: Butterworths, 1989, p. 113. , 

60 Čia nurodomos tik kelios iš gausybės knygų, skirtų Kelseno (arba inter alia Kelseno) teorijos analizei: 
Essays in Honour of Hans Kelsen. - California Law Review, 1971, vol. 59, No. 3 (special issue); W. Ebens- 
tein. The Pure Theory of Law. New York: Keley, 1969; J. W. Harris. Law and Legal Science. Oxford: Oxford 
University Press, 1979; K. Lee. The Legal-Rational State: A Comparison of Hobbes, Bentham and Kelsen. 
Aldershot, Brookfield, Hong Kong, Singapore X Sydney, 1990; Id. The Positivist Science of Law. Aldershot, 
Brookfield, Hong Kong, Singapore 4 Sydney, 1989; R. Moore. Lega! Norms and Legal Science: A Critical 
Study of Kelsens „Pure Theory of Law“. Honolulu: University of Hawaii Press, 1978; J. Raz. The Concept 
of a Legal System: An Introduction to the Theory of Legal System (2nd edn). Oxford: Clarendon Press, 1980; 
Id. The Authority of Law: Essays on Law and Morality. Oxford: Clarendon Press, 1979. R. Tur, W. Twining 
(eds). Op. cit. 

ne tik joms, bet ir kai kurioms įsišaknijusioms mokslo teorijos, filosofijos ir socialinių 
mokslų tiesoms) nereikia tikėtis, kad visus pavyks atversti į savo tikėjimą. Kelseno teori- 
jos kritikai puola ją „visu frontu“, ir negalima sakyti, kad jų kontrargumentai visada šau- 
na pro šalį (bent ne visi)“!. 

Tikriausiai nereikia nė sakyti, kad Kelseno vertybinio neutralumo doktrinos postu- 
latus kritikuoja įvairūs prigimtinės teisės mokyklos atstovai. Tai savaime suprantama. Mo- 
ralizuojančios kritikos smaigalys paprastai nukreiptas į vadinamąjį teisinį formalizmą: jei- 
gu teisė suvokiama kaip forma, tai tarsi leidžiama pateisinti bet kokią savivalę teisėje““. 
Čia ir yra didysis Kelseno moralistinės kritikos paradoksas: juk Kelsenas nė nenori ko 
nors teisinti, jis tenori aprašyti ir paaiškinti. Kaltinantieji Kelseną savivalės (pa)teisini- 
mu jo lyg nė negirdi, jie negali atsikratyti kažkur pasąmonėje glūdinčios išankstinės nuo- 
statos, kad mokslas, jeigu jis vykdo kokią nors socialinę funkciją, turi kam nors tarnau- 
ti — tegu ir kilniems idealams. O Kelseno žvilgsniu, objektyvus mokslas niekam netar- 
nauja, ir kuo jis objektyvesnis, tuo sunkiau juo „prisidengti“, panaudoti jį ideologiniams 
ir propagandiniams tikslams. Jeigu vis dėlto tai daroma, mokslas čia niekuo dėtas“*. Ga- 
liausiai teisinis formalizmas yra suvaržymas, ir šiuo požiūriu galima kalbėti apie „teisės 
formalų moralumą“““. 

Tačiau kur kas įdomesnis yra oponavimas Kelseno metodologijai. Antai teigiama, kad 
(Kelseno požiūriu) gamtos mokslams būdingo prisiejimo principo negalima priešpriešinti 
priežastingumo principui, nes gamtos mokslai nesivadovauja tik priežastingumo princi- 


6! Oponuojančioms koncepcijoms plačiau aptarti prireiktų išsamios studijos. „Koncentruotą“ Kelseno te- 
orijos kritiką žr.: H. Davies, D. Holfcroft. Jurisprudence: Texts and Commentary. London, Dublin £ Edin- 
burgh, 1991, p. 142-145; S. P. Sinha. Op. cit., p. 141-144; J. Stone. Legal System and Lawyers' Reasonings. 
London: Stevens and Sons, 1964, p. 120-136. Kelseno doktrinos (kai kurių aspektų) kritiką originalioje lietu- 
viškoje literatūroje žr.: M. Romeris. Valstybė ir jos konstitucinė teisė. I dalis. Valstybė. | tomas, p. 281-283 
(čia iš esmės perpasakojami Duguit kontrargumentai). 

62 Pvz., žr.: V. S. Nersesianc. Filosofija prava. Norma-Infra-M, 1998, s. 593. 

65 Kaip tik dėl to negalima sutikti su tokia Kelseno vertybiškai neutralaus pozityvizmo (normatyvizmo) 
kritika, kai teigiama, esą „„normatyvizmas <...> iškrėtė sau linksmą pokštą. Izoliuodamas teisę nuo socialinio 
intereso, H. Kelzenas [t. y. Kelsenas] siekė atskirti teisę nuo politikos, o iš tikrųjų padarė teisę tinkamesnę 
tarnauti bet kokiai politikai. Būtent dėl šio vertybinio neutralumo normatyvizmas tapo tinkamiausia paslauga 
totalitariniams režimams“ (A. Vaišvila. Op. cit., p. 85). Kaltinti grynąją teisės teoriją tuo, kad ji tapo (arba 
gali tapti) kokios nors (tegu ir pačios atgrasiausios) politikos įrankiu tolygu kaltinti lazdą, kad ja galima muš- 
ti. Nė kiek ne mažiau nei normatyvizmu antidemokratiniai režimai naudojasi „ideologiškai kryptingesnėmis“ 
teorijomis — marksizmu ar jo pseudopritaikymu vadinamojo „realaus socializmo“ politinei sistemai („teisė — 
tai viešpataujančios klasės valia“, „socialistinė teisė — tai visos liaudies valia“), realizmu („teisė yra tai, ką 
nuspręs teismai“, kurie, beje, gali būti ir priklausomi nuo politinės valdžios), istorinės teisės mokyklos teigi- 
niais („teisė glūdi tautos dvasioje“, tad jokių „progresyvių inovacijų“ neturi būti), net dieviškosios teisės mo- 
kyklos idėjomis („visa valdžia — iš Dievo“). Politika (taip pat totalitarinė, bet ne tik ji) visuomet ras teorijų, 
kuriomis pasinaudos. Kelseno lozungas „teisė reguliuoja savikūrą“ išties nesustabdė valdžios augimo ir vals- 
tybę varžo nebent procedūriškai (R. Cotterrell. Zaws Community: Legal Theory in Sociological Perspective. 
Oxford: Clarendon Press, 1996, p. 242). 

6 Plg.: J. Raz. Formalism and the Rule of Law. — R. P. George (ed). Natural Law Theory: Contempo- 
rary Essays. Oxford: Clarendon Press, 1994, p. 317-329. Priešingą nuomonę žr.: E. J. Weinrib. Legal For- 
malism. —- D. Patterson (ed). A Companion to Philosophy of Law and Legal Theory. Malden, MA 4 Oxford: 
Blackwell, 1999, p. 332-342. 


38 Egidijus Kūris 


pu, o normų mokslai — tik prisiejimo principu. Gamtos moksluose ne visuomet įmanoma 
aiškiai išskirti priežastis ir padarinius, o vienos iš tam tikrą dėsningumą aiškinančių hi- 
potezių pasirinkimas neretai yra susitarimo dalykas, be to, kai kurie gamtos mokslai (pvz., 
elementariųjų dalelių fizika) gana smarkiai remiasi tikimybių skaičiavimu, anaiptol ne- 
leidžiančiu konstatuoti griežtos priežastinės funkcinės priklausomybės. Ir socialiniai bei 
humanitariniai mokslai (tarp jų ir jurisprudencija bei etika) nėra tik normų mokslai, t. y. 
mokslai apie privalomybę, nes teisė yra ne tik loginis reiškinys, bet ir socialinis faktas: 
kitas klausimas, ar teisė, kaip socialinis reiškinys, paklūsta kokiems nors logikos dėsnin- 
gumams, o jeigu taip — kokiems. Kad galimas ir kitas būdas — ne atsiriboti nuo kitų me- 
todų, o siekti darnos su jais, parodė ir pozityvistas Hartas, ir realistai. Jeigu pamatinė 
norma galioja dėl to, kad yra daugiau ar mažiau efektyvi, tai jos didesnio ar mažesnio 
efektyvumo konstatavimas yra ne teisės, o fakto klausimas, ir į jį gali atsakyti ne juris- 
prudencija, o politinė bei socialinė teorija. Kai kurie kritikai nurodo ir kitas Kelseno pa- 
liktas landas, per kurias į griežto normatyvumo tvirtovę įsiskverbia faktografija ir fakto- 
logija; antai jis rašo, kad pamatinė norma gali būti pakeista revoliucijos būdu arba kad 
individualioji norma gali nustoti galiojusi dėl teisinės tvarkos neefektyvumo“?. Kita ver- 
tus, normos visiškas neefektyvumas savaime nereiškia, kad ji formaliai, „teisiškai“ nega- 
lioja, nes faktinis jos realizavimo nutraukimas (pvz., okupavus valstybę ir ėmus joje tai- 
kyti šalies okupantės teisę) negali sugriauti loginių didžiosios normų piramidės ryšių. 
Griežtos ribos nubrėžimas tarp privalomybės ir esamybės šiek tiek paradoksalus: priva- 
lomybė yra socialinės tikrovės privalomybė, vadinasi, tarp jų turi būti kažkoks ryšys, sąsa- 
ja. Neatsitiktinai teisės studijos universitetuose neapsiriboja teisės sistemos per se studijo- 
mis — jos apima ir teisės poveikio faktiniams santykiams nagrinėjimą. Neatsitiktinai teisės 
mokslo ir kitų mokslų sandūroje ne tik susiformavo, bet ir nuolat „auga“ bent kelios kom- 
pleksinės disciplinos, inkorporuojančios ir teisės mokslui, ir kitiems mokslams būdingus 
metodus (teisės istorija, teisės sociologija, teisinė antropologija, teisinė psichologija, poli- 
tinė jurisprudencija, teisminė statistika, kriminologija ir kt.): jeigu „gryna“ jurisprudencija, 
iš kurios „išvalyti“ politikos mokslai, sociologija ir kiti socialiniai (ir ne tik socialiniai) moks- 
lai, sugebėtų paaiškinti ne tik teisės vidinę organizaciją, bet ir jos išorinius ryšius, matyt, 
tokios tendencijos nebūtų. Kelseno grynoji teisės teorija suvis „atmeta tarpdiscipliniškumo 
galimybę““*. Galima sakyti ir taip: „valydamas“ iš teisės vertybes, atribodamas teisės mokslą 
nuo ideologijos, Kelsenas nuėjo šiek tiek per toli - jis nubraukė ir teisės išorinius ryšius ir 
taip apribojo teisės pažinimo galimybes. Ryžtingai sugriaudamas „tradicinės juris- 


6? Šiuo atžvilgiu Kelseną gal ir galima bandyti kritikuoti už teisės netiesioginį pajungimą politikai. Jeigu 
revoliucija yra sėkminga, teisės mokslas turi konstatuoti atsiradus naują (efektyvią) Grundnorm, o teisėjai, 
taikantys teisę, turi, sekdami teisės mokslu, ją pripažinti ir ja vadovautis. Šitaip teisėjai raginami „prisijungti 
prie revoliucijos“, palaikyti nugalėjusį revoliucinį režimą (plg. H. Davies, D. Holfcroft. Op. cit., p. 142-145, 
kur daugiausia remiamasi Jamesu Williamu Harrisu). Bet Kelsenas šią problemą sprendžia apeliuodamas į 
viešąją tarptautinę teisę, kuria remiantis yra pripažįstami revoliuciniai režimai (J. M. Kelly. 4 Short History 
of Western Legal Theory. Oxford: Clarendon Press, 1992, p. 389). 

69 P. Roberts. Observations on Method in Legal Theory and Linguistics. — S. Guest (ed). Positivism 
Today. Aldershot, Brookfield, Singapore £ Sydney: Dartmouth, 1996, p. 85. 


Grynoji teisės teorija, teisės sistema ir vertybės: normatyvizmo paradigmos iššūkis 39 


prudencijos“ dichotomijas, jis sukūrė vieną naują dichotomiją — priežastingumo-prisieji- 
mo dichotomiją moksliniame pažinime; tik tokia kaina buvo įmanoma „išgryninti“ teisės 
mokslą. Ar ta kaina ne per didelė, klausimas lieka atviras. 

Kelsenas yra kritikuojamas (pvz., ir neopozityvisto Harto, ir realisto Rosso) ir už kitą 
jo sukurtą dichotomiją (tiesiogiai išplaukiančią iš ką tik minėtos), pagal kurią teisės nor- 
mos yra preskriptyvios, o teisės taisyklės — deskriptyvios. Reikalas tas, kad Kelseno te- 
orija nesiekiama aprašyti galiojančios teisės, ja siekiama tik aprašyti teisę kaip reiškinį, 
t. y. parodyti, kaip (kokiomis būtent sąvokomis ir kategorijomis) turėtų būti aprašoma kon- 
kreti teisės sistema. Pati grynoji teisės teorija neformuluoja deskriptyvių teisės taisyklių, 
ji tik parodo (ar pretenduoja parodyti), kaip tai daryti. Deskriptyvusis teisės mokslas, ku- 
riam Kelsenas tariasi nurodęs kryptį, iš tikrųjų produkuos teiginius apie teisės taisyklių, 
ne apie teisės normų, prasmę, nes teisės aktuose jau formuluojamos teisės taisyklės, api- 
būdinančios teisės normas, tad tikrasis teisės mokslo objektas nebus normos kaip priva- 
lomybė. Ar šis priekaištas Kelseno teorijai įtikina — tai kitas klausimas. Tačiau galima 
teigti, kad Kelseno bendroji teorija yra veikiau ne teisės teorija, o teisės mokslo metodo- 
logija, paliekanti gana daug erdvės „autonomiškam“ teoretizavimui, o kartu — ir neaišku- 
mams, kur baigiasi teisinio autoriteto sukurtas teisinis tekstas ir kur prasideda šio teksto 
prasmės aiškinimas kaip teisės mokslas. 

Galima kvestionuoti ir Kelseno teisės sistemos sampratą. Teisės sistema gali būti trak- 
tuojama kaip loginė sistema, tačiau tokia galimybė iš esmės nepaneigia galimybės ją trak- 
tuoti ir kaip įstatymų (teisės aktų) sistemą, ir kaip sistemą iš teisės taikymo ar aiškini- 
mo pozicijų, ir net kaip nesisteminį darinį?'. Kita vertus, Kelseno teisės sistema yra už- 
dara sistema, tuo tarpu visuotinai tikima, kad teisės sistemos yra atviros sistemos, t. y. 
tokios, kurios suteikia saistančią galią tai sistemai nepriklausančioms normoms“. Abe- 
jojama ir skirtingų valstybių nacionalinių teisės sistemų priklausomybe /ai pačiai „Vi- 
suotinei“ teisės sistemai“. Bet daugiausia kritikos sulaukia Kelseno „didžioji piramidė“ 
ir jos pagrindas — pamatinė norma. Pamatinės normos (arba Grundnorm) idėja, kurią Kel- 
senas taip atkakliai įrodinėjo ir gynė, yra be galo patraukli. Tačiau kas gi yra toji pama- 
tinė norma? Juliusas Stone'as ją vadina „paslaptinga“ ir „mistine“'?. Koks yra pamatinės 
normos turinys? Šiuo klausimu nesutaria net Kelseno sekėjai; paties Kelseno nuoroda į 
sutarčių laikymosi principą (pacta sunt servanda) ne visus patenkina. Kadangi pamatinė 
norma nėra pozityvi, 0 yra tik preziumuojama, čia kartais įžvelgiama galimybė jai virsti 


6! Plačiau, pvz., žr.: A. Frandberg, M. Van Hoecke (eds). The Structure of Law: Proceedings of the 2nd 
Benelux-Scandinavian Symposium in Legal Theory, Uppsala, Dec 11-13, 1986. Uppsala: lustus, 1987, 
C. Sampford. The Disorder of Law: A Critigue of Legal Theory. Oxford 84 New York: Basil Blackwell, 1989. 

68 J. Raz. Practical Reason and Norms. Oxford: Oxford University Press, 1999, p. 152-154. Alternaty- 
vias atvirų teisės (normatyvinių) sistemų sampratą žr.: C. E. Alchourrėn, E. Bulygin. Normative Systems. New 
York £ Wien: Springer, 1971, p. 116-144. 

62 Harto nuomonę, kad, pvz., nei Sovietų Sąjungos teisės galiojimas negali būti kildinamas iš Didžiosios Bri- 
tanijos teisės, nei atvirkščiai, žr.: H. L. A. Hart. Kelsen's Doctrine of the Unity of Law. -- H. E. Kiefer, M. K. Mu- 
nitz (eds). Ethics and Social Justice. Albany: State University of New York Press, 1968, p. 179—180. 

"0 J. Stone. Op. cit., p. 122. 

Kelseno taip neigtos prigimtinės teisės idėja, tam tikro idealaus teisingumo prezumpci- 
ja?!. Norint išlaikyti Grundnorm ir kartu nepadaryti nė menkiausio reveranso prigimtinei 
teisei, matyt, būtina į teisės teoriją „įsileisti“ „bent šiek tiek“ sociologizmo (pavyzdžiui, 
kaip Hartas, formulavęs savąją pripažinimo taisyklę). Bet Kelsenas tiki, kad be to gali- 
ma ir reikia apsieiti: teisės teorijos „grynumas“ jam yra jos objektyvumo ir teisingumo 
conditio sine gua non. 

Apskritai Grundnorm koncepcija, perkėlusi pamatinę normą į tarptautinės teisės (va- 
dinasi, faktiškai į tarpvalstybinių santykių) sritį, padarė didelę įtaką tarptautinės teisės 
mokslo plėtrai. Tačiau, be monistinės doktrinos, teigiančios valstybių vidaus teisės ir tarp- 
tautinės teisės vienovę, esama ir ne mažiau įtakingos dualistinės doktrinos, pagal kurią 
tarptautinė teisė ir nacionalinė teisė yra skirtingos, netgi atskiros, nors ir tarp savęs są- 
veikaujančios sistemos. Vieningos „pasaulinės“ teisės, kaip universalios sistemos, hipo- 
tezė nėra itin palankiai vertinama; jos, beje, kol kas nepatvirtina ir praktika, ir socialinis 
mokslas, kuriam tautų, kultūrų ir politinių sistemų skirtumai nepasiduoda ištrinami tik dėl 
to, kad to reikalauja „akademinė“ logika'?. O ir monistinė doktrina nebūtinai teigia tarp- 
tautinės teisės pirmenybę (arba viršenybę): yra ir kita monistinės doktrinos atmaina, tvir- 
tinanti, jog pirmenybė teiktina nacionalinei teisei. Ir šios krypties atstovai, ir (ypač) du- 
alistai kritikuoja Kelseną už valstybių suvereniteto ignoravimą, net „atvirą“ neigimą, nors 
vargu ar visiškai pagrįstai: Kelsenas nori, kad teisės teorija netarnautų nei pacifizmo 1de- 
ologijai (kuriai, pasak jo, tarnauja tarptautinės teisės primato akcentavimas), nei imperia- 
lizmo ideologijai (kuriai, jo įsitikinimu, tarnauja valstybių suvereniteto suabsoliutinimas). 
Jis ieško vidurio kelio — ir randa jį riboto suvereniteto idėjoje, kurią, deja, jau vėliau su- 
kompromitavo politinė praktika (pakanka prisiminti liūdnai pagarsėjusią Brežnevo dok- 
triną). Kvestionuojant suvereniteto ribojimo idėją, kartu yra kvestionuojama ir tarptauti- 
nės bei nacionalinės teisės vienovės idėja, taigi jų priklausymas viena Grundnorm grin- 
džiamai visuminei teisinei tvarkai. O tai jau Žingsnis teisės normų hierarchinės sistemos 
neigimo (ar bent tam tikrų išlygų joje darymo) link. 

Galiausiai Kelseno teisės normų hierarchija yra kvestionuojama dar dviem atžvilgiais. 
Pirma, kai kurie Žymiausi konstitucionalistai Kelseną kritikuoja už tai, kad jis konstituci- 
ją, kaip teisės hierarchijos pagrindą, suvokia statiškai, ignoruoja tai, jog ji nuolat kinta“. 
Paradoksalu, tačiau Kelseno konstitucijos teorija priklauso tai grynosios teorijos daliai, 
kurią įprasta vadinti dinaminiu teisės aspektu, arba dinamine teisės teorija. Pastatęs sie- 
ną tarp grynosios teisės teorijos ir bet kokio sociologizmo, Kelsenas, matyt, gali nesun- 


" Pig.: A. Jaščenka. Op. cit., p. 15. 

"2 M. Rėmeris rašo: „Monizmas čia, tiesa, laimi paskutines pliuralizmo pozicijas, tačiau tasai monistinio 
racionalizmo laimėjimas pasiekiamas tiktai tikrenybės aukos kaina, nes tarptautinis teisės primatas paverčia- 
mas tarptautinės universalinės valstybės teigimui, o šisai teigimas yra aiškiai priešingas tikrenybei. Ši pasau- 
linio tarptautinio imperializmo konstrukcija, kuri visas valstybes įterpia į tarptautinę valstybinę „Civitatem ma- 
ximam“, sudaro ryškų dirbtinį tikrenybės paaukojimą doktrinai („fiat doctrina, pereat veritas“)* (M. Romeris. 
Valstybė ir jos konstitucinė teisė. II dalis. Konstitucinės institucijos. | tomas. Suverenitetas, p. 226). 


73 Pvz., plg.: C. Friedrich. Constitutional Government and Democracy. Waltham, MA: Blaisdell, 1968, 
p. 602. 

kiai atmesti bet kokią bihevioristinę kritiką. Antra (šią kritiką sunkiau atmesti), kad vi- 
suomenėje ir valstybėje paprastai veikia ne viena teisės sistema, o jų kompleksas, dauge- 
tas. Prekybos bei jūreivystės papročiai ir bažnytinė teisė paprastai turi valstybės pripa- 
žįstamą autonomiją, kurią nesunkiai galima legitimuoti ir legalizuoti remiantis pamatinės 
normos postulatu. Tačiau įvairios teisinio pliuralizmo koncepcijos nurodo esant ir dau- 
giau tarp savęs konkuruojančių valstybės sankcionuotų elgesio reguliatorių, ir šią konku- 
renciją ne visada galima išspręsti darant nuorodą į preziumuojamą pamatinę normą (arba 
į konstituciją). O pridūrus, kad faktiškai žmonių elgesį reguliuoja ne tik teisė, bet ir gau- 
sybė kitų socialinių normų, jau neminint tokių nenormatyvinio pobūdžio veiksnių kaip 
interesai ir t. t., didžioji piramidė tampa tik vienu (nors ir labai grakščiu) iš gausybės 
statinių bekraščiame „teisiniame-urbanistiniame“ peizaže. 

Kad ir kas būtų teisus kiekvienu konkrečiu klausimu (Kelsenas ar jo oponentai), pats 
bandymas sukonstruoti idealią teisės sistemą, paklūstančią griežtai logikai ir dėl to aiš- 
kią, prognozuojamą, nuspėjamą, vertas ir pagyrimo, ir pasigėrėjimo. Idealas kaip tik dėl 
to ir yra idealas, kad yra nepasiekiamas. Tačiau teisės mokslininkų pastangos, visa teisės 
mokslo raida buvo ir bus nukreipta į šio idealo siekimą. Kelsenas šioje srityje padarė 
kur kas daugiau negu kai kurios kelios teisės teorijos mokyklos kartu paėmus. 


I. TEISĖ IR GAMTA 


1. „GRYNOJI“ TEORIJA 


Grynoji Teisės Teorija yra pozityviosios teisės teorija. Ši teorija skirta pozityviajai teisei 
apskritai, o ne kuriai nors specifinei teisinei tvarkai. Ji yra bendroji teisės teorija, 0 ne 
tam tikrų nacionalinių arba tarptautinių teisės normų aiškinimas; vis dėlto ji teikia ir aiš- 
kinimo teoriją. 

Išskirtinis jos, kaip teorijos, tikslas — suvokti ir aprašyti savo objektą. Teorija spren- 
džia klausimą, kas yra teisė ir kokia ji yra, o ne klausimą, kokia turi būti. Ji yra teisės 
mokslas (jurisprudencija), o ne teisės politika. 

Ją vadiname „grynąja“ teisės teorija, nes ji tik aprašo teisę ir mėgina pašalinti iš šio 
aprašymo visa, kas nėra teisė griežtąja prasme: jos tikslas — išlaisvinti teisės mokslą nuo 
svetimų elementų. Tai — metodologinis teorijos pagrindas. 

Toks požiūris atrodo savaime suprantamas. Tačiau žvelgiant į tradicinį teisės mokslą, 
kuris klostėsi XIX ir XX a., aiškiai matyti, jog jis toli gražu netenkina grynumo reikala- 
vimo; teisės mokslas nekritiškai suplakamas su psichologijos, sociologijos, etikos ir po- 
litikos teorijos elementais. Tokia samplaika suprantama, nes šios disciplinos tiria daly- 
kus, glaudžiai susijusius su teise. Tačiau Grynoji Teisės Teorija teisės suvokimą siekia 
atriboti nuo šių disciplinų. Ji tai daro ne todėl, kad ignoruoja arba neigia jų sąsajas, o 
todėl, kad siekia išvengti nekritiško metodologiškai skirtingų disciplinų mišinio (meto- 
dologinio sinkretizmo), kuris trukdo suvokti teisės mokslo esmę ir ištrina ribas, jam nu- 
statytas jo objekto prigimties. 


2. AKTAS IR JO TEISINĖ PRASMĖ 


Jeigu gamtos mokslus skiriame nuo socialinių mokslų, gamtą ir visuomenę laikydami 
dviem skirtingais mokslinio pažinimo objektais, tai kyla klausimas, ar teisės mokslas lai- 
kytinas gamtos, ar socialiniu mokslu, t. y. ar teisė laikytina gamtiniu, ar socialiniu reiški- 
niu. Tačiau nėra lengva aiškiai apibrėžti gamtos ir visuomenės skirtumą, nes visuomenę, 
kaip realų žmonių bendrabūvį, galima suvokti kaip gyvybės apskritai dalį, taigi kaip gam- 
tos dalį. Be to, atrodo, kad teisė arba tai, kas paprastai vadinama teise, bent iš dalies 

priklauso gamtai ir egzistuoja „natūraliai“. Juk analizuojant bet kurį „teisinį“ arba su tei- 
se susijusį faktą, kaip antai parlamento sprendimą, administracinį aktą, teismo sprendi- 
mą, sutartį arba nusikaltimą, galima išskirti du elementus: viena, turime tam tikru laiku 
ir tam tikroje vietoje vykstantį jutimiškai suvokiamą aktą arba tam tikrų aktų seką, kitaip 
tariant, išorinę žmonių elgesio raišką; kita, turime šio akto teisinę prasmę, t. y. prasmę, 
kurią jam suteikia teisė. Pavyzdžiui, žmonės susirenka didelėje patalpoje, sako kalbas, 
kai kurie kelia rankas, kiti nekelia — visa tai yra išorinis vyksmas. Jo prasmė yra ta, kad 
išleidžiamas įstatymas, kuriama teisė. Čia pamatome (teisininkams pažįstamą) įstatymų 
leidybos proceso ir jo produkto — įstatymo — skirtumą. Kiti pavyzdžiai: mantija apsigau- 
bęs žmogus, kalbėdamas nuo pakylos, pasako keletą žodžių priešais stovinčiam žmogui. 
Teisinė šio išorinio vyksmo prasmė yra ta, kad priimamas teismo sprendimas. Pirklys ra- 
šo tam tikro turinio laišką kitam pirkliui, kuris savo ruožtu jam atsako laišku: tai reiškia, 
jog jie sudarė teisiškai saistančią sutartį. Kas nors sukelia kieno nors mirtį: teisiškai tai 
reiškia nužudymą. 


3. SUBJEKTYVIOJI IR OBJEKTYVIOJI AKTO PRASMĖ; 
JO AUTOINTERPRETACIJA 


Akto, kaip išorinio fakto, teisinė prasmė nėra tiesiogiai suvokiama jusliniu būdu, kaip, 
pavyzdžiui, galima suvokti objekto spalvą, svorį, kietumą arba kitas fizines savybes. Ži- 
noma, racionaliai veikiantis žmogus savo aktui teikia tam tikrą prasmę, kuri yra vienaip 
ar kitaip išreiškiama, tad ir suvokiama kitų žmonių. Ši subjektyvioji akto prasmė nebūti- 
nai atitinka jo objektyviąją prasmę, t. y. tą prasmę, kurią aktas turi teisės požiūriu. Pa- 
vyzdžiui, Žmogus raštu išdėsto, kas su jo turtu darytina po jo mirties. Subjektyvioji šio 
akto prasmė yra testamentas. Tačiau objektyviai tai nebus testamentas, nes nebuvo pai- 
soma tam tikrų teisinių formalumų. Tarkime, slapta organizacija, siekianti išvaduoti vals- 
tybę nuo kenkėjiškų elementų, pasmerkia mirčiai tariamą išdaviką, o vienas iš tos orga- 
nizacijos narių įvykdo tai, ką jie subjektyviai tiki esant ir vadina „mirties bausme“; ta- 
čiau objektyviąja teisine prasme šiuo atveju įvykdoma ne mirties bausmė, bet politinė 
žmogžudystė, nors išoriškai politinė žmogžudystė niekuo nesiskiria nuo teisiškai vykdo- 
mos mirties bausmės. 

Rašytinis arba žodinis aktas net pats gali kai ką byloti apie savąją prasmę. Čia išryš- 
kėja teisinio pažinimo objekto specifika. Augalas jį klasifikuojančiam botanikui nieko ne- 
gali pasakyti apie save. Jis nemėgina paaiškinti savęs moksliškai. Tačiau žmogiškosios 
elgsenos aktas išties gali teikti jo teisinę autointerpretaciją: jame gali būti teiginys, nuro- 
dantis jo teisinę prasmę. Antai parlamente susirinkę žmonės gali tiesiogiai pareikšti, jog 
jie išleidžia įstatymą; žmogus, duodantis nurodymus dėl disponavimo jo turtu, gali tai 
vadinti savo „paskutine valia ir testamentu“; du žmonės gali skelbtis sudarą sutartį. Tad 
teisę nagrinėjantis mokslininkas kartais susiduria su teisine autointerpretacija, aplenkian- 
čia jo paties aiškinimą. 

4. NORMA 


a) Norma kaip aiškinimo schema 


Išorinis faktas, kurio objektyvioji prasmė yra teisėtas arba neteisėtas aktas, visada yra 
jutimiškai suvokiamas įvykis (nes vyksta laike ir erdvėje), taigi ir gamtos reiškinys, de- 
terminuojamas priežastingumo. Tačiau šis įvykis pats savaime, kaip gamtos elementas, 
nėra teisinio pažinimo objektas. Šį įvykį teisėtu arba neteisėtu aktu padaro ne jo fizinis 
egzistavimas, sąlygojamas gamtoje dominuojančių priežastingumo dėsnių, bet jo objek- 
tyvioji prasmė, atsirandanti jį aiškinant. Specifiškai teisinė akto prasmė kildinama iš „nor- 
mos“, kurios turinys šį aktą nurodo; aktui teisinę prasmę suteikia norma, tad jį galima 
aiškinti pagal šią normą. Norma funkcionuoja kaip aiškinimo schema. Kitaip tariant, spren- 
dimas, kad tam tikras laike ir erdvėje vykstantis žmogiškosios elgsenos aktas yra „teisė- 
tas“ (arba „neteisėtas“), — tai specifinio, būtent normatyvinio, aiškinimo rezultatas. Ir net 
požiūris, kad šis aktas savo pobūdžiu yra gamtinis reiškinys, taip pat yra specifinis, bū- 
tent priežastinis, 0 ne normatyvinis aiškinimas. Norma, aktui suteikianti teisėtumo arba 
neteisėtumo prasmę, pati yra sukuriama aktu, kuris teisinę prasmę savo ruožtu įgyja iš 
kitos normos. Tam tikrą aktą kvalifikuodami kaip mirties bausmės vykdymą, o ne kaip 
nužudymą, negalime remtis juslių duomenimis; tokį kvalifikavimą nulemia mąstymo pro- 
cesas, t. y. šio akto gretinimas su baudžiamuoju ir baudžiamojo proceso kodeksais. Mi- 
nėtas pirklių pasikeitimas laiškais teisiškai tampa sutartimi vien dėl to, kad tas pasikeiti- 
mas tenkina tam tikras civiliniame kodekse apibrėžtas sąlygas. Dokumentas objektyviai 
ir subjektyviai tampa galiojančiu testamentu dėl to, kad atitinka šiame kodekse nustaty- 
tas sąlygas. Žmonių susirinkimas yra parlamentas, o jų akto prasmė yra įstatymas, nes 
visi šie faktai atitinka konstitucijoje išdėstytas normas. O tai reiškia, kad realus vyksmo 
turinys atitinka normą, kuri akceptuojama kaip galiojanti. 


b) Norma ir normos kūrimas 


Normos, kurios savo pobūdžiu yra teisės normos ir tam tikrus aktus įprasmina kaip 
teisėtus arba neteisėtus, yra teisės mokslo objektas. Teisinė tvarka, kuri yra šio pažinimo 
objektas, yra normatyvi žmogiškosios elgsenos tvarka - žmonių elgesį reguliuojančių nor- 
mų sistema. Kalbėdami apie „normą“ turime galvoje tai, kad kažkas privalo (ought) būti 
arba privalo įvykti, ir konkrečiai — kad žmogus privalo elgtis tam tikru būdu. Šią prasmę 
turi kai kurie Žmonių aktai, skirti kitų žmonių elgesiui. Jie pasižymi šiuo kryptingumu, 
jeigu savo turiniu tą elgesį įsako (command), taip pat jeigu jį leidžia (permit), o ypač — 
jeigu jį įgalina (authorize). „Įgalinti“ — tai kitam suteikti tam tikrą galią, ypač galią pa- 
čiam kurti normas. Šiuo požiūriu aktai, kurių prasmė yra norma, yra valios aktai. Jeigu 
individas savo aktais išreiškia valią, nukreiptą į tam tikrą kito individo elgesį, kitaip ta- 
riant, jeigu jis įsako, leidžia arba įgalina tam tikrą elgesį, tada jo aktų prasmę galima 
nusakyti ne teiginiu, jog kitas individas elgsis (būsimasis laikas) nurodytu būdu, o tik 
teiginiu, jog jis privalo taip elgtis. Individas, kuris įsako, leidžia arba įgalina, pareiškia 

savo valią; individas, kuriam įsakymas, leidimas arba įgalinimas adresuojamas, privalo. 
Žodis „privalo“ čia vartojamas platesne nei įprasta prasme. Įprasta vartosena „privalėji- 
mas“ susiejamas tik su įsakymu, tuo tarpu „gali“ (may) susiejamas su leidimu, 0 „turi 
galią“ (can) — su įgalinimu. Tačiau šiame veikale žodis „privalo“ vartojamas akto, nu- 
kreipto į kitų elgesį, normatyviai prasmei apibūdinti; šis „privalo“ aprėpia ir „gali“ bei 
„turi galią“. Jeigu Žmogus, kuriam įsakoma, leidžiama arba kuris įgalinamas elgtis tam 
tikru būdu, kelia tokio įsakymo, leidimo arba įgalinimo pagrindimo klausimą, jis tai gali 
daryti tik klausdamas: kodėl „privalau“ taip elgtis? O įprastoje vartosenoje: kodėl galiu 
arba kodėl turiu galią taip elgtis? | 

„Norma“ yra akto, kuriuo tam tikras elgesys įsakomas, leidžiamas arba įgalinamas, 
prasmė. Normą kaip akto, nukreipto į kito elgesį, specifinę prasmę reikia griežtai skirti 
nuo valios akto, kurio prasmė toji norma yra: norma yra privalomybė (an ought), o va- 
lios aktas yra esamybė (an is). Todėl tokiu aktu sukuriama situacija apibūdintina teigi- 
niu: „Vienas individas pareiškia valią, kad kitas individas privalo elgtis tam tikru būdu“. 
Pirmojoje šio teiginio dalyje kalbama apie esamybę, apie faktinį pirmojo individo valios 
aktą; antrojoje dalyje kalbama apie privalomybę, apie normą kaip to akto prasmę. Todėl 
neteisinga tvirtinti (nors taip dažnai tvirtinama), kad teiginys „individas privalo“ reiškia 
tik tai, jog kitas individas dėl kažko pareiškia valią, t. y. kad privalomybę galima redu- 
kuoti į esamybę. 

Paprasčiau paaiškinti esamybės ir privalomybės skirtumo neįmanoma. Šį skirtumą su- 
vokiame tiesiogiai. Niekas negali neigti, kad teiginys „kažkas yra“, t. y. teiginys, apibū- 
dinantis esamybės faktą, iš esmės skiriasi nuo teiginio „kažkas privalo būti“, t. y. nuo 
teiginio, apibūdinančio normą. Niekas negali tvirtinti, jog iš teiginio, kad kažkas yra, iš- 
plaukia teiginys, kad kažkas privalo būti, ir atvirkščiai. 

Tačiau šis esamybės ir privalomybės dualizmas nereiškia, kad jų nesieja joks ryšys. 
Sakoma: esamybė atitinka privalomybę, — vadinasi, kažkas yra taip, kaip privalo būti; 
taip pat sakoma: privalomybė yra „nukreipta“ į esamybę, kitaip tariant: kažkas privalo 
būti. Pasakymas „esamybė atitinka privalomybę“ nėra visiškai tikslus, nes privalomybę 
atitinka ne esamybė, bet „kažkas“, kas vienu atveju yra esamybė, o kitu — privalomy- 
bė, ir šį „kažką“ galima perkeltine prasme apibūdinti kaip esamybės arba privalomybės 
turinį. 

Šią mintį performuluojant galima sakyti ir taip: kažkas (konkrečiai — tam tikras elge- 
sys) gali būti arba esamybė, arba privalomybė. Imkime, pavyzdžiui, du teiginius: „durys 
yra uždarytos“ ir „durys privalo būti uždarytos“; durų uždarymas pirmajame teiginyje tei- 
giamas kaip tai, kas yra, o antrajame — kaip tai, kas privalo įvykti. Esamas elgesys ir 
privalomas elgesys nėra tapatūs dalykai, tačiau jie skiriasi tik tuo, kad vienas vyksta, o 
kitas privalo vykti. „Yra“ ir „privalo būti“ — tai du skirtingi modusai. Vieną ir tą patį 
elgesį galima vaizduoti pagal vieną arba kitą iš šių dviejų modusų. Tad būtina skirti el- 
gesį, kurį norma nusako kaip privalomą, nuo faktinio elgesio, kuris ją atitinka. Elgesį, 
kurį nusako norma (normos turinys), galime lyginti su faktiniu elgesiu, ir todėl galime 
spręsti, ar faktinis elgesys atitinka normą, t. y. normos turinį. 

Realus elgesys gali prilygti arba neprilygti privalomam elgesiui. Tačiau prilygimas nėra 
tapatumas. Elgesys, kuris sudaro normos turinį (t. y. privalomas elgesys), ir realus elge- 
sys nėra tapatūs, nors jie gali prilygti vienas kitam. Todėl įprastas normą atitinkančio re- 
alaus elgesio apibūdinimas, kad „realus elgesys ir yra tas elgesys, kuris privalo būti pa- 
gal normą“, nėra teisingas. Esamas elgesys negali būti privalomas elgesys. Jie skiriasi 
savo modusu, kuris vienu atveju yra esamybė, o kitu — privalomybė. 

Aktus, kurių prasmę sudaro norma, galima atlikti įvairiais būdais, pavyzdžiui, gestais: 
kelių policininkas rankų mostais įsako pėsčiajam sustoti arba eiti; simboliais: raudona švie- 
sa vairuotojui reiškia įsakymą sustoti, žalia — judėti; pasakytais arba parašytais žodžiais, 
formuluojamais arba liepiamąja nuosaka: „Netriukšmauk!“, arba tiesiogine nuosaka: „Įsa- 
kau tau tylėti“. Šiais būdais galima formuluoti ir leidimus arba įgalinimus. Tai yra teigi- 
niai apie aktą, kurio prasmė yra įsakymas, leidimas, įgalinimas. Tačiau jų prasmė yra ne 
tai, kad kažkas yra, o tai, kad kažkas privalo būti. Jie nėra (nors kalbos požiūriu ir atro- 
do esą) teiginiai apie faktus, veikiau jie yra normos, t. y. įsakymas, leidimas, įgalinimas. 

Baudžiamajame kodekse gali būti toks teiginys: „Už vagystę baudžiama įkalinimu.“ 
Tačiau, nepaisant formuluotės, šio teiginio prasmė nėra realus įvykis; jo prasmė yra nor- 
ma — įsakymas arba įgalinimas bausti už vagystę įkalinimu. Įstatymų leidybos procesas 
yra aktų, kurių visuma turi normos prasmę, seka. Sakyti, kad tam tikri aktai, ypač įstaty- 
mų leidybos aktai, „sukuria“ arba „nustato“ normą, reiškia metaforiškai sakyti, kad įsta- 
tymų leidybos procesą sudarančio akto arba aktų sekos prasmė, arba reikšmė, yra nor- 
ma. Bet būtina skirti subjektyviąją ir objektyviąją akto prasmę. „Privalomybė“ yra kiek- 
vieno valios akto, nukreipto į kito elgseną, subjektyvioji prasmė. Tačiau ne kiekvienas 
toks aktas turi šią prasmę objektyviai; tik tada, kai valios aktas turi ir objektyviąją „„pri- 
valomybės“ prasmę, ši „privalomybė“ vadinama „norma“. Jeigu aktas turi ir šią objekty- 
viąją „privalomybės“ prasmę, tai elgesį, į kurį yra nukreiptas šis aktas, privalomu laiko 
ne tik pats valios akto subjektas, bet ir individas, į kurio elgseną jis yra nukreiptas, taip 
pat dar kitas, su jais nesusijęs individas. Objektyviąją veiksmo „privalomybės“ prasmę 
išreiškia faktas, kad ji laikoma esama (kad „privalomybė“ galioja) net tada, kai valios, 
kurios subjektyviąja prasme ji buvo, nebelieka, — kai tariame, jog individas privalo elgtis 
tam tikru būdu net tuo atveju, kai jis nežino apie aktą, kurio prasmė yra tai, kad jis pri- 
valo elgtis šiuo būdu. Tokiu atveju „privalomybė“, kaip objektyvi akto prasmė, yra ga- 
liojanti n0rma ir saisto adresatą, t. y. individą, kuriam ji skirta. Privalomybė, kaip sub- 
Jektyvioji valios akto prasmė, yra ir objektyvioji jo prasmė, jeigu šiam aktui buvo su- 
teikta tokia prasmė, jeigu jis buvo įgalintas kitos normos, 0 šioji savo ruožtu yra „aukš- 
tesnė“ norma. 

Plėšiko įsakymas atiduoti jam tam tikrą sumą pinigų turi tokią pat subjektyviąją pras- 
mę, kaip ir mokesčių pareigūno įsakymas, būtent kad individas, kuriam tas įsakymas ski- 
riamas, privalo tam tikrą sumą pinigų sumokėti. Tačiau tik pareigūno, o ne plėšiko įsa- 
kymas turi galiojančios normos, saistančios individą, kuriam ji adresuojama, prasmę. Tik 
pirmojo įsakymas yra normos nustatymo aktas, nes pareigūno aktą įgalina mokesčių tei- 
sė, o plėšiko aktas nėra grindžiamas tokia įgalinančia norma. Įstatymų leidybos aktas, 

subjektyviai turintis „privalomybės“ prasmę, turi ir objektyviąją jos prasmę, t. y. galio- 
jančios normos prasmę, nes šią prasmę įstatymų leidybos aktui suteikia konstitucija. Ak- 
tas, kuriam prasmę suteikia konstitucija, turi ne tik subjektyviąją, bet ir objektyviąją „pri- 
valomybės“ prasmę, kitaip tariant, turi saistančios normos pobūdį, jeigu (tarkime, kad tu- 
rime reikalą su istoriškai pirmąja konstitucija) savo teisiniame mąstyme vadovaujamės prie- 
laida, jog privalome elgtis taip, kaip reikalauja konstitucija. 

Jeigu nelaimės ištiktas žmogus šaukiasi kito žmogaus pagalbos, tai subjektyvioji šio 
prašymo prasmė yra ta, kad tas kitas privalo jam padėti. Tačiau objektyviąja prasme tas 
žmogus privalo (kitaip tariant, yra moraliai įpareigotas) jam padėti tik tuo atveju, kai ga- 
lioja bendroji norma, nustatyta, pavyzdžiui, religijos pradininko, kuri reikalauja „mylėti 
savo artimą“. O ši antroji norma objektyviai galioja tik tokiu atveju, kai daroma prielai- 
da, kad privalu elgtis taip, kaip įsakė religijos pradininkas. Tokia prielaida, nustatanti ob- 
jektyvų moralinės arba teisinės tvarkos galiojimą, čia bus vadinama pamatine norma 
(Grundnorm)'. Tad normos, suteikiančios valios aktui subjektyviąją prasmę, kad žmonės 
privalo elgtis tam tikru būdu, objektyvus galiojimas išplaukia ne iš akto kaip fakto, t. y. 
iš esamybės, bet taip pat iš normos, įgalinančios šį aktą, t. y. iš privalomybės. 

Normas, pagal kurias žmonės turi elgtis tam tikru būdu, galima kurti ir papročiais. 
Jeigu tam tikroje bendruomenėje gyvenantys žmonės tam tikrą laiką ir tam tikromis są- 
lygomis elgiasi taip pat, klostosi Žmonių polinkis (jis psichologiškai reiškiasi kaip va- 
lia) elgtis taip, kaip paprastai elgiasi visi tos grupės nariai. Iš pradžių subjektyvioji aktų, 
iš kurių susideda paprotys, prasmė nėra privalomybė. Tačiau ilgainiui, kai tokie aktai 
jau trunka tam tikrą laiką, atskiram grupės nariui kyla idėja, jog jis privalo elgtis taip, 
kaip paprastai elgiasi kiti grupės nariai, ir kartu atsiranda valia reikalauti, kad taip elg- 
tųsi ir kiti grupės nariai. Jeigu kuris nors grupės narys nesielgia taip, kaip paprastai el- 
giasi kiti grupės nariai, šie jo elgesiui nepritaria kaip priešingam jų valiai. Taip paprotys 
tampa kolektyvinės valios, turinčios subjektyviąją privalomybės prasmę, išraiška. Tačiau 
subjektyviąją paprotį sudarančių aktų prasmę kaip objektyviai galiojančią normą gali- 
ma interpretuoti tik tuo atveju, kai tą paprotį yra institucionalizavusi aukštesnė norma, 
kaip normas kuriąs faktas. Kadangi papročius sudaro žmogiškieji aktai, net tos normos, 
kurios atsiranda iš papročių, yra sukurtos Žmonių elgesio aktų ir todėl laikytinos, kaip 
ir normos, suteikiančios subjektyviąją prasmę įstatymų leidybos aktams, „nustatytomis“ 
(posited), arba „pozityviosiomis“ (positive), normomis. Papročiai gali kurti moralės ar- 
ba teisės normas. Teisės normos kuriamos papročiais, jeigu tos socialinės grupės kon- 
stitucija paprotį — specialiai apibrėžtą paprotį — institucionalizuoja kaip normų kūrimo 
aktą. 

Galiausiai reikia pažymėti, jog nebūtinai norma turi išreikšti tik realaus valios akto 
prasmę; ji gali išreikšti ir mąstymo akto turinį. Taip esti tais atvejais, kai norma yra vien 
preziumuojama mūsų mąstyme. Panašiai, kaip galime įsivaizduoti nesamus dalykus, ku- 
rie „egzistuoja“ tik mūsų sąmonėje, bet ne iš tikrųjų, galime įsivaizduoti normą, kuri nė- 

ra realaus valios akto prasmė ir kuri egzistuoja tik mūsų sąmonėje. Tokiu atveju ji nėra 
pozityvioji norma. Tačiau kadangi esama sąsajos tarp normos privalomybės ir valios, ku- 
rios prasmė ji yra, mūsų mąstyme turi rasti sau vietos ir įsivaizduojama valia, kuriai pras- 
mės suteikia vien mūsų mąstyme preziumuojama norma — kaip pamatinė pozityviosios 
teisinės tvarkos norma?. 


c) Normos galiojimas ir galiojimo sritis 


Žodis „galiojimas“ (validity) nusako specifinį normos egzistavimo būdą. Apibūdin- 
dami normos kūrimo akto prasmę arba reikšmę sakome: šiuo aktu liepiamas, įsakomas, 
nurodomas, draudžiamas tam tikras Žmonių elgesys arba jis leidžiamas, nekliudomas, 
įgalinamas. Jeigu, kaip siūloma, žodžiu „privaloma“ aprėpiamos visos šios prasmės, tai 
normos galiojimą galime apibūdinti taip: privalu kai ką daryti arba kai ko nedaryti. Spe- 
cifinį normos egzistavimo būdą apibūdindami kaip „galiojimą“ siekiame nusakyti nor- 
mos, priešinamos gamtos faktui, egzistavimo specifiką. Pozityviosios normos „egzista- 
vimas“, arba „galiojimas“, nėra vien valios akto, kurio objektyvioji prasmė yra toji nor- 
ma, buvimas. Norma gali išlikti galiojanti net tuo atveju, kai valios akto, kurio pras- 
mę sudaro norma, nebėra. Iš tikrųjų norma neįsigalioja, kol valios aktas, kurio prasmę 
sudaro norma, neįvyko, taigi — kol nepasibaigė. Kad norma galiotų, individas, į kitų 
žmonių elgesį nukreiptu aktu sukūręs teisės normą, nebūtinai turi išlaikyti savo valią 
šiam elgesiui. Žmonės, veikiantys kaip įstatymų leidėjai, išleidę tam tikrus dalykus re- 
guliuojantį įstatymą ir suteikę šiam įstatymui „galią“ (t. y. galiojimą), paskui imasi sa- 
vo sprendimais reguliuoti kitus dalykus; tuo tarpu įstatymai, kuriems jie suteikė galio- 
jimą, gali galioti ir ilgą laiką po to, kai jie visi jau bus mirę, tad nepajėgūs pareikšti 
jokios valios. Todėl neteisinga normas apskritai ir konkrečiai teisės normas apibūdinti 
kaip įstatymų leidėjo arba valstybės „valią“ arba „įsakymus“, jeigu kalbant apie „valią“ 
arba „įsakymą“ galvoje turimas psichologinis valios aktas. Norma yra valios akto pras- 
mė, o ne valios aktas. 

Kadangi normos galiojimas yra privalomybė, o ne esamybė, normos galiojimą būti- 
na skirti nuo jos efektyvumo (effectiveness). Efektyvumas yra „esamybės faktas“ — fak- 
tas, kad norma yra realiai taikoma ir jai paklūstama, kad žmonės faktiškai elgiasi pagal 
normą. Tačiau sakydami, kad norma „galioja“, turime galvoje kažką daugiau, ne vien 
tai, kad faktiškai ji taikoma ir jai paklūstama; turime galvoje, kad privalu ją taikyti ir 
jai paklusti, net jeigu yra tiesa tai, kad galiojimą ir efektyvumą galima susieti tam tikru 
ryšiu. Bendroji teisės norma laikoma galiojančia tik tuo atveju, kai žmonių elgesys, kurį 
ji reguliuoja, faktiškai ją bent kiek atitinka. Norma, kurios niekas nepaiso, kitaip tariant, 
norma, kuri nėra bent kiek efektyvi, nėra laikoma galiojančia teisės norma. Efektyvumo 
minimumas yra galiojimo sąlyga. Tačiau teisės normos „galiojimas“ suponuoja tai, kad 
yra galimas jai priešingas elgesys: norma, nurodanti, jog privalu daryti tai, kas, kaip vi- 


2 Plg. p. 57-58. 

siems iš anksto Žinoma, visada ir visur neišvengiamai turi įvykti pagal gamtos dėsnius, 
būtų tokia pat beprasmė, kaip ir norma, nurodanti, jog reikia daryti tai, kas, kaip vi- 
siems iš anksto žinoma, pagal gamtos dėsnius yra neįmanoma. 

Galiojimas ir efektyvumas nesutampa ir laike. Teisės norma įsigalioja prieš tapdama 
efektyvi, t. y. iki tol, kol ji pradedama taikyti ir jai imama paklusti; teismas, kuris įstaty- 
mą taiko iškart po to, kai jis promulguojamas, t. y. dar prieš jam gaunant galimybę tapti 
„efektyviu“, taiko galiojančią teisės normą. Tačiau teisės norma nebelaikoma galiojan- 
čia, jeigu ji nuolat esti neefektyvi. Efektyvumas yra galiojimo sąlyga tuo atžvilgiu, kad 
jis turi paremti teisės normos nustatymą, idant ši neprarastų savo galiojimo. 

Teisės normos, kuri numato sankcijas už tam tikrą elgesį ir sankcijas užtraukiantį el- 
gesį kvalifikuoja kaip neteisėtą, t. y. kaip „deliktą“, efektyvumą gali nusakyti dvi aplin- 
kybės: 1) kad šią normą taiko teisiniai organai (pirmiausia teismai), vadinasi, konkrečio- 
se bylose sankcijos yra skiriamos ir pritaikomos, ir 2) kad šiai normai paklūsta indivi- 
dai, kurie yra šios teisinės tvarkos subjektai, vadinasi, jie elgiasi taip, kad išvengtų sank- 
cijų. Jeigu sankcijų nustatymo tikslas — užkirsti kelią deliktams, tai idealusis teisės nor- 
mos galiojimo atvejis bus tada, kai ši norma niekada nėra taikoma, nes teisinės tvarkos 
subjektų suvokimas, jog padarius deliktą bus pritaikyta sankcija, tampa motyvu susilai- 
kyti nuo delikto padarymo. Šiuo atveju teisės normos efektyvumas reiškia vien paklusi- 
mą jai. Tačiau paklusimas teisės normai gali remtis ir kitais motyvais. Jeigu, pavyzdžiui, 
teisinis deliktas kartu yra ir religinis deliktas, tai paklusimą teisei galima grįsti ne noru 
išvengti teisinės sankcijos, bet noru išvengti religinės sankcijos. Šiuo atveju teisė yra efek- 
tyvi, t. y. jai faktiškai paklūstama, nes efektyvi yra religija. Galiojimo ir efektyvumo san- 
tykį aptarsime vėliau?. 

Imkime teiginį: „Norma nurodo tam tikrą Žmonių elgesį.“ Jeigu čia turimas galvoje 
normos turinį sudarantis elgesys, tai norma gali nurodyti ir kitus, ne vien Žmonių elge- 
sio, faktus, tačiau tik tiek, kiek šie faktai yra Žmonių elgesio sąlygos arba (jeigu tokių iš 
tikrųjų esama) padariniai. Pavyzdžiui, teisės norma gali nustatyti, kad ištikus gamtinei 
katastrofai tie, kurių ji tiesiogiai nepalietė, visomis išgalėmis privalo padėti nukentėju- 
siesiems. Jeigu teisės norma numato mirties bausmę už nužudymą, tai deliktą bei sank- 
ciją sudaro ne tik tam tikras Žmonių elgesys, susijęs su Žmogaus mirtimi, bet ir specifi- 
nis tokio elgesio padarinys, būtent — žmogaus mirtis, o ši yra ne žmogaus elgesys, bet 
fiziologinis įvykis. Kadangi žmonių elgesys (su jo sąlygomis ir padariniais) vyksta erd- 
vėje ir laike, teisės normoje turi būti nurodomi erdvė ir laikas. Žmonių elgesį reguliuo- 
jančių normų apskritai ir konkrečiai teisės normų galiojimą reikią apibrėžti erdvės ir lai- 
ko terminais, nes šių normų turinyje nurodomi erdvėje ir laike vykstantys įvykiai. Nor- 
mos „galiojimas“ visada reiškia galiojimą tam tikru laiku ir tam tikroje erdvėje; kitaip 
tariant, jis siejamas su elgesiu, kuris gali vykti tik kažkur ir kažkada (nors galbūt gali 
faktiškai ir neįvykti). 


> Plg. $ 34g. Iš tos aplinkybės, kad norma galioja tik tada, kai ji yra bent kiek efektyvi, daryti išvadą, jog 
galiojimas ir efektyvumas yra tapatūs dalykai, būtų tokia pat klaida, kaip ir iš prielaidos, kad „malonumas“ ir 
tik „malonumas“ yra „gėris“, daryti išvadą, jog „gėris“ ir „malonumas“ yra tapatūs dalykai. 

Normos santykis su erdve ir laiku apibrėžia jos galiojimo erdvinę ir temporalinę sritį. 
Ši galiojimo sritis gali būti ribota arba neribota. Norma gali galioti apibrėžtoje erdvėje ir 
laike (tai apibrėžia arba pati ši norma, arba aukštesnė norma), tuomet ji reguliuoja tik 
tuos įvykius, kurie vyksta tam tikroje erdvėje tam tikru laiku; arba ji galioja visur ir vi- 
sada, t. y. nurodo įvykius nepriklausomai nuo to, kur ir kada jie vyksta. Ši alternatyva — 
tai normos, kurioje nėra erdvės arba laiko apribojimų, prasmė. Tokios normos galiojimas 
neperžengia erdvės ir laiko ribų; šiuo atveju jos galiojimo sritis nestokoja erdvės ir laiko 
dimensijų — ji tik nėra apribota tam tikra erdve arba tam tikru laiku, t. y. jos galiojimo 
erdvinė ir temporalinė sritys nėra apribotos. Normos galiojimo sritis yra jos turinio ele- 
mentas, o šį turinį, kaip matysime, tam tikru mastu gali apibrėžti kita, aukštesnė norma“. 

Kalbant apie pozityviosios normos galiojimo temporalinę sritį būtina skirti laiką iki 
normos išleidimo ir laiką po jos išleidimo. Paprastai normos nurodo tik būsimąjį elgesį, 
tačiau kartais jose daromos nuorodos ir į praeitį. Pavyzdžiui, teisės norma, kuri tam tikrą 
elgesį susieja su sankcija, gali nustatyti, kad individą privalu bausti net už tą elgesį, ku- 
ris buvo anksčiau, prieš išleidžiant teisės normą, taigi toks elgesys yra kvalifikuojamas 
kaip deliktas?. Tokiu atveju sakome, kad norma yra retroaktyvi. Tačiau teisės norma gali 
daryti nuorodą į praeitį ne tik delikto, bet ir sankcijos atžvilgiu. Teisės norma gali nusta- 
tyti ne tik tai, kad esant tam tikroms, dar prieš ją išleidžiant buvusioms, sąlygoms, atei- 
tyje kaip sankcija būtų vykdomas prievartos aktas, bet ir tai, kad esant šioms sąlygoms 
praeityje privalėjo būti įvykdytas prievartos aktas, kurio tuo metu galiojusi norma nenu- 
matė, bet kuris faktiškai buvo įvykdytas; tad šiam prievartos aktui sankcijos pobūdis su- 
teikiamas retroaktyviai. Pavyzdžiui, nacionalsocialistinėje Vokietijoje tam tikri prievartos 
aktai, jų įvykdymo metu teisiškai traktuoti kaip nužudymai, vėliau buvo retroaktyviai įtei- 
sinti kaip „sankcijos“, o aukų elgesys, suteikęs dingstį tiems veiksmams, buvo perkvali- 
fikuotas į „deliktą“. 

Teisės norma gali ankstesnės normos galiojimą retroaktyviai panaikinti taip, kad prie- 
vartos aktai, vykdyti kaip ankstesnės normos sankcijos, netenka savo, kaip bausmės arba 
civilinio išieškojimo, pobūdžio, o žmonių elgesys, buvęs šių sankcijų sąlyga, praranda 
buvusį „delikto“ pobūdį. Pavyzdžiui, po revoliucijos į valdžią atėjusi vyriausybė savo ret- 
roaktyviu įstatymu gali panaikinti nuverstosios vyriausybės įstatymą, pagal kurį už tam 
tikras revoliucinės partijos narių veikas buvo baudžiama kaip už politinius nusikaltimus. 
Be abejo, to, kas padaryta, atitaisyti neįmanoma, tačiau veikų normatyvinį interpretavi- 
mą apskritai ir konkrečiai jų teisinį kvalifikavimą vėliau galima keisti remiantis normo- 
mis, išleistomis po to, kai tos veikos jau buvo padarytos. 

Reikia skirti ne tik normos galiojimo erdvinę ir temporalinę sritis, bet ir jos galiojimo 
personalinę bei materialiąją sritis. Juk elgesys, kurį reguliuoja normos, - tai žmonių elge- 
sys, o bet koks normos reguliuojamas elgesys visada turi personalinių bei materialiųjų ele- 
mentų: individą, privalantį elgtis tam tikru būdu, ir tai, kokiu būdu jis privalo elgtis. Abu 


* Plg. $ 35. 
2 Plg. $ 27b. 

šie elementai yra neatskiriamai susiję. Šiuo požiūriu labai svarbu pažymėti, kad norma nu- 
rodo ne patį individą, o tik tam tikrą individo elgesį. Normos galiojimo personalinė sritis 
nusako ja apibrėžiamo elgesio personalinį elementą. Ši galiojimo sritis taip pat gali būti 
ribota arba neribota: moralinė tvarka gali reikšti savo galiojimo pretenziją visiems indivi- 
dams, t. y. šios tvarkos norma reguliuoja visų individų elgesį, o ne vien tų, kuriuos ši tvar- 
ka specialiai išskiria; tokiu atveju paprastai sakoma, kad ši tvarka adresuojama visiems in- 
dividams. Kita vertus, nacionalinės teisinės tvarkos normomis apibrėžtas elgesys — tai tik 
individų, gyvenančių tam tikros valstybės teritorijoje, bei užsienyje esančių šios valstybės 
piliečių elgesys. Tokiu atveju sakoma, kad nacionalinė teisinė tvarka reguliuoja tik šitaip 
apibrėžiamų žmonių elgesį, tik šie žmonės yra pavaldūs nacionalinei teisinei tvarkai; ki- 
taip tariant, galiojimo personalinė sritis apsiriboja tik šiais individais. 

Kalbėdami apie galiojimo materialiąją sritį turime galvoje skirtingas reguliavimui pa- 
klūstančio žmonių elgesio sritis, pavyzdžiui, ekonominį, religinį arba politinį elgesį. Sa- 
koma, jog norma, reguliuojanti žmonių ekonominį elgesį, reguliuoja ekonomiką, norma, 
reguliuojanti Žmonių religinį elgesį, reguliuoja religiją, ir t. t. Kalbant apie skirtingus re- 
guliavimo dalykus turimos galvoje skirtingos elgesio reguliavimo kryptys. Tai, ką regu- 
liuoja tam tikros tvarkos normos, visada yra tik Žmonių elgesys — tik jį gali reguliuoti 
normos. Visus kitus faktus, esančius šalia žmonių elgesio, normų turinys gali aprėpti tik 
tuo atveju, kai jie yra susiję su Žmonių elgesiu, — tik kaip šio elgesio sąlygas arba jo 
padarinius. Galiojimo materialiosios srities sąvoka vartojama tada, kai tam tikroje visu- 
minėje, pavyzdžiui, iš kelių valstijų susidedančią federacinę valstybę apimančioje, teisi- 
nėje tvarkoje sujungiamos kelios dalinės teisinės tvarkos, kurių galiojimo sritys yra atri- 
botos pagal šių dalinių tvarkų reguliuojamus dalykus, pavyzdžiui, jeigu valstijų narių tei- 
sinė tvarka turi kompetenciją reguliuoti tik tuos dalykus, kurie konkrečiai išvardyti kon- 
stitucijoje, kitaip tariant, kai šių dalykų reguliavimo kompetencija priklauso valstijoms 
narėms, tuo tarpu kitų dalykų reguliavimas paliekamas federacijos teisinės tvarkos kom- 
petencijai; ji pati taip pat tėra dalinė teisinė tvarka. Visuminės teisinės tvarkos galiojimo 
materialioji sritis visada yra neribota tuo atžvilgiu, kad iš esmės tokia tvarka jai paval- 
džių individų elgesį gali reguliuoti visomis kryptimis. 


d) Pozityvus ir negatyvus reguliavimas: 
įsakymas, įgalinimas, leidimas 


Normatyvinės tvarkos reguliuojamas elgesys yra arba apibrėžtas veiksmas, arba nevei- 
kimas (susilaikymas nuo tokio veiksmo). Tad normatyvinė tvarka žmonių elgesį reguliuoja 
arba pozityviai, arba negatyviai. Elgesys reguliuojamas pozityviai, jeigu tam tikram indi- 
vidui įsakoma atlikti tam tikrą veiksmą arba susilaikyti nuo tokio veiksmo. (Kai įsakoma 
susilaikyti nuo tam tikro veiksmo, veiksmas yra draudžiamas.) Sakyti, kad objektyviai ga- 
liojanti norma įsako individui elgtis tam tikru būdu, vadinasi, sakyti, kad taip elgtis indi- 
vidas privalo. Jeigu individas elgiasi taip, kaip įsako norma, jis atlieka savo pareigą — pa- 
klūsta normai; elgdamasis priešingai jis „pažeidžia“ normą - pažeidžia savo pareigą. Žmo- 

nių elgesys yra pozityviai reguliuojamas ir tada, kai teisinė tvarka individą įgalina tam tikru 
aktu sukelti tam tikrus tos tvarkos apibrėžiamus padarinius. Konkrečiai individas gali būti 
įgalinamas (jeigu teisinė tvarka reguliuoja savo pačios kūrimą) kurti normas arba dalyvauti 
jas kuriant; arba, jeigu teisinė tvarka numato prievartos aktus kaip sankcijas, individas gali 
būti įgalinamas, esant šios tvarkos nustatytoms sąlygoms, tokius aktus atlikti; arba norma 
gali leisti individui atlikti aktą, kuris šiaip jau yra draudžiamas, — tai norma, apribojanti 
bendrosios normos, draudžiančios tą aktą, galiojimo sritį. Pastarosios alternatyvos pavyzdys 
yra būtinoji gintis: nors bendroji norma draudžia vienam individui vartoti jėgą prieš kitą, 
specialioji norma leidžia tokį jėgos vartojimą kaip būtinąją gintį. Kai individas veikia taip, 
kaip jį įgalina norma, arba taip, kaip norma jam leidžia, jis „taiko“ normą. Teisėjas, įsta- 
tymo (t. y. bendrosios normos) įgalintas spręsti konkrečias bylas, įstatymą taiko konkre- 
čioje byloje priimdamas sprendimą, kuris yra individualioji norma. Ir pareigūnas, teismo 
sprendimu įgalintas įvykdyti tam tikrą bausmę, „taiko“ individualiąją teismo sprendimo 
normą. Imdamasis būtinosios ginties veiksmų asmuo taiko normą, kuri leidžia vartoti jė- 
gą. Be to, norma „taikoma“ ir tada, kai sprendžiama, ar individas elgiasi (ar nesielgia) taip, 
kaip jam įsako, leidžia arba jį įgalina norma. 

Plačiausia prasme bet kokį Žmonių elgesį, kurį normatyvinė tvarka apibrėžia kaip są- 
lygą arba padarinį, galima traktuoti kaip šios tvarkos įgalintą ir šiuo atžvilgiu pozityviai 
reguliuojamą elgesį. Žmonių elgesys normatyvinės tvarkos yra reguliuojamas negatyviai, 
Jeigu elgesys nėra šios tvarkos draudžiamas ir jeigu jis nėra pozityviai leidžiamas nor- 
mos, ribojančios draudžiančios normos galiojimo sritį, tad jis yra leidžiamas tik negaty- 
viąja prasme. Šią vien negatyvią leidimo funkciją reikia skirti nuo pozityvios leidimo funk- 
cijos, — „pozityvios“, nes ji yra pozityviosios normos, išreiškiančios valios aktą, funkci- 
ja. Pozityvus leidimo pobūdis tampa ypač akivaizdus, kai normos, draudžiančios tam tikrą 
elgesį, galiojimo sritį apriboja norma, leidžianti šiaip jau draudžiamą elgesį, su sąlyga, 
kad tokį leidimą duoda bendruomenės tai daryti įgalintas organas. Tad negatyvioji funk- 
cija, kaip ir pozityvioji leidimo funkcija, yra iš esmės susijusi su įsakymo funkcija. Tam 
tikras Žmonių elgesys gali būti /eidžiamas tik normatyvinės tvarkos, įsakančios įvairaus 
pobūdžio elgesį, kontekste. 

Žodis „leisti“ vartojamas ir „suteikti teisę“ (berechtigen) prasme. Jeigu A įsakoma ne- 
kliudyti individui B elgtis tam tikru būdu, tai sakoma, kad B turi leidimą (t. y. turi teisę) elgtis 
tokiu būdu. O jeigu 4 įsakoma suteikti tam tikrą paslaugą B, tai sakoma, kad B turi leidi- 
mą (t. y. teisę) iš 4 tą paslaugą gauti. Tad pirmuoju atveju teiginys ,„B leidžiama elgtis tam 
tikru būdu“ reiškia tą patį, kaip ir teiginys ,„4 įsakyta nekliudyti B elgtis tam tikru būdu“. 
O antruoju atveju teiginys „B turi teisę į tam tikrą 4 paslaugą“ reiškia tą patį, kaip ir teigi- 
nys „A įsakoma suteikti tam tikrą paslaugą B“. Ta B elgesio savybė, kad jis „yra leistas“, yra 
ne kas kita, kaip 4 elgesio savybės, kad jis „yra įsakytas“, atspindys. Šio pobūdžio „leidi- 
mas“ savo funkcija normatyvinėje tvarkoje nesiskiria nuo „įsakymo“ funkcijos“. 


? Kalbėdamas apie šio pobūdžio „leidimą“ („teisės suteikimo“ prasme), aš esu atmetęs skirtumą tarp „lie- 
piančios“ ir „leidžiančios“ teisės. Tačiau šį skirtumą reikia įžvelgti kitose „leidimo“ prasmėse, ypač tada, kai 
„leidimas“ reiškia „įgalinimą“. Žr. $ 6a. 

e) Norma ir vertybė 


Jeigu norma „įsako“ tam tikrą elgesį ir šiuo atžvilgiu nustato, kad šis elgesys yra „pri- 
valomas“, tai faktinis elgesys gali tokią normą atitikti arba jos neatitikti. Elgesys atitinka 
normą, jeigu jis yra toks, koks privalo būti pagal objektyviai galiojančią normą; ir jis 
neatitinka normos, jeigu nėra toks, koks privalo būti pagal objektyviai galiojančią nor- 
mą, nes šią normą atitinka jam priešingas elgesys. Sprendimas, kad faktinis elgesys yra 
toks, koks privalo būti pagal objektyviai galiojančią normą, yra vertybinis sprendimas — 
pozityvus vertybinis sprendimas. Jis reiškia, kad faktinis elgesys yra „geras“. Sprendi- 
mas, kad faktinis elgesys yra priešingas normą atitinkančiam elgesiui, yra negatyvus ver- 
tybinis sprendimas. Jis reiškia, kad faktinis elgesys yra „blogas“ arba „žalingas“. Objek- 
tyviai galiojanti norma, apibrėžianti tam tikrą elgesį kaip „privalomą“, apibrėžia pozity- 
vią arba negatyvią vertę. Normą atitinkantis elgesys turi pozityvią vertę, 0 jos neatitin- 
kantis elgesys — negatyvią vertę. Norma, kuri laikoma objektyviai galiojančia, funkcio- 
nuoja kaip vertės standartas, taikomas faktiniam elgesiui. Vertybinius sprendimus, teigian- 
čius, kad faktinis elgesys atitinka objektyviai galiojančią normą ir šiuo atžvilgiu yra „ge- 
ras“ arba kad jis neatitinka normos ir šiuo atžvilgiu yra „blogas“, reikia skirti nuo spren- 
dimų apie tikrovę, teigiančių (be nuorodos į objektyviai galiojančią normą, o tai galiau- 
siai reiškia: be nuorodos į preziumuojamą pamatinę normą), jog tam tikras dalykas yra ir 
koks jis yra. 

Faktinis elgesys, apie kurį kalba vertybinis sprendimas (elgesys, kuris yra vertinimo 
dalykas ir turi pozityvią arba negatyvią vertę), — tai laike ir erdvėje egzistuojantis faktas, 
tikrovės dalis. Tik tokį faktą, palyginti su norma, galima vertinti kaip gerą arba blogą. 
Tik toks faktas gali turėti pozityvią arba negatyvią vertę. Vertinama būtent tikrovė. Ka- 
dangi normos, kuriomis grindžiami vertybiniai sprendimai, yra Žmonių, o ne antžmogių 
valios kūriniai, jų įtvirtinamos vertybės yra diskrecinės. Kitokie Žmonių valios aktai gali 
sukurti kitokias normas, priešingas ankstesnėms; vadinasi, šios kitos normos įtvirtins ver- 
tybes, priešingas toms, kurias įtvirtino ankstesnės. Kas „gera“ pagal vieną normą, gali 
būti „bloga“ pagal kitą. Tad būdamos žmonių, o ne dieviškojo autoriteto kūriniai, nor- 
mos gali įtvirtinti tik santykines vertybes. O tai reiškia, kad normos, pagal kurią tam tik- 
ras elgesys yra privalomas, galiojimas bei šios normos įtvirtinama vertybė nepanaikina 
priešingą vertybę įtvirtinančios normos, pagal kurią privalomas yra priešingas elgesys, ga- 
liojimo galimybės. Pavyzdžiui, gali galioti ir norma, besąlygiškai draudžianti savižudybę 
arba melavimą, ir kita norma, tam tikromis aplinkybėmis leidžianti arba net įsakanti nu- 
sižudyti arba meluoti, ir vis dėlto būtų neįmanoma racionaliai įrodyti, kad iš šių dviejų 
normų iš tikrųjų galioja tik viena, bet ne kita. 

Tačiau jeigu tariama, kad norma, reikalaujanti tam tikro elgesio, taigi ir apibrėžianti 
tam tikrą vertybę, kyla iš antžmogiškojo autoriteto (iš Dievo arba iš Dievo sukurtos gam- 
tos), tai tokia norma pretenduoja atmesti priešingo elgesio reikalaujančios normos gali- 
mybę. Tokios normos įtvirtinama vertybė apibūdinama kaip „absoliuti“, priešingai tai ver- 
tybei, kurią įtvirtina žmonių valios sukurta norma. Mokslinę vertybių teoriją gali dominti 
tik žmonių valios sukurtos normos bei šiose normose įtvirtintos vertybės. 

Jeigu vertybę įtvirtina objektyviai galiojanti norma, tai sprendimas, jog tam tikras tik- 
rovės dalykas, faktinis elgesys yra „geras“ arba „blogas“, išreiškia idėją, kad šis elgesys 
arba atitinka objektyviai galiojančią normą, pagal kurią jis privalo būti toks, koks yra, 
arba neatitinka objektyviai galiojančios normos, pagal kurią jis privalo nebūti toks, koks 
yra. Tokiu atveju vertybė kaip „privalomybė“ sugretinama su tikrove kaip „esamybe““, 
nes vertybė ir tikrovė, kaip ir „privalomybė“ ir „esamybė“, priklauso dviem skirtingoms 
sritims. 

Jeigu sprendimą, kad elgesys atitinka objektyviai galiojančią normą arba jos neatitin- 
ka, vadiname „vertybinių sprendimu“, tai šį vertybinį sprendimą turime skirti nuo nor- 
mos, kuri įtvirtina vertybę. Vertybinis sprendimas gali būti teisingas arba neteisingas, nes 
jis nurodo galiojančios tvarkos normą. Antai sprendimas, kad krikščioniškosios moralės 
požiūriu „gera“ mylėti savo draugus ir nekęsti priešų, yra neteisingas, nes galiojančios 
krikščioniškosios moralės norma įsako mylėti ne tik savo draugus, bet ir priešus. Spren- 
dimas, kad vagį galima teisėtai bausti mirties bausme, nėra teisingas, jeigu aptariamoji 
galiojanti norma reikalauja vagį bausti laisvės, o ne gyvybės atėmimu. Tačiau norma ne- 
gali būti nei teisinga, nei neteisinga — ji tik gali būti galiojanti arba negaliojanti. 

Vadinamasis „sprendimas“, kurį skelbia teisėjas, sprendiniu logine šio žodžio prasme 
laikytinas nė kiek ne labiau nei norma, kurią jis taiko. Bet tas „sprendimas“ yra norma — 
individualioji norma, kurios galiojimas, kitaip nei „įstatymu“ vadinamos bendrosios nor- 
mos galiojimas, apsiriboja konkrečiu atveju. 

Vertybę, kurią įtvirtina objektyviai galiojanti norma, būtina skirti nuo vertės, kurią api- 
brėžia (ne santykis su norma, bet) objekto santykis su individo noru arba valia, nukreip- 
ta į šį objektą. Jeigu objektas atitinka norą arba valią arba jų neatitinka, jis turi pozityvią 
arba negatyvią vertę: jis yra „geras“ arba „blogas“. Jeigu sprendimas, nusakantis objekto 
santykį su individo noru arba valia, vadinamas vertybiniu sprendimu ir jeigu objektas, 
atitinkantis tą norą arba valią, vadinamas „geru“, o jos netenkinantis — „blogu“, toks ver- 
tybinis sprendimas nesiskiria nuo sprendimo apie tikrovę, nes jis nusako tik santykį tarp 
dviejų faktų, o ne santykį tarp fakto ir objektyviai galiojančios normos. Tai tik specifinis 
sprendimas apie tikrovę. 

Jeigu kas nors sako, kad tam tikras dalykas yra geras arba blogas, ir jeigu šis teigi- 
nys tėra jo emocinės nuostatos objekto atžvilgiu betarpiška išraiška, jeigu taip išreiškia- 
ma tai, kad jis nori to dalyko arba jo nenori, bet yra priešingai, toks teiginys nėra verty- 
binis „sprendimas“, nes jis yra ne pažinimo, bet emocinio sąmonės komponento funkci- 
Ja; O jeigu ši emocinė reakcija yra nukreipta į kito individo elgesį, toks teiginys tėra emo- 
cinio pritarimo arba nepritarimo išraiška, panaši į šūksnius „bravo!“ arba „fui!“ 

Vertę, kurią apibrėžia objekto, ypač tam tikro elgesio, santykis su individo noru arba 
valia, galima apibūdinti kaip subjektyviąją vertę ir priešpriešinti tai vertei, kurią apibrė- 
žia elgesio santykis su objektyviai galiojančia norma ir kurią galima apibūdinti kaip 0b- 
Jektyviąją vertę. Jeigu sprendimas, kad tam tikras elgesys yra geras, reiškia tik tai, kad 
jo nori kitas individas, ir jeigu sprendimas, kad tam tikras elgesys yra blogas, reiškia tik 
tai, kad individas nori priešingo elgesio, tai „gėrio“ ir „blogio“ vertės egzistuoja tik in- 

dividui, norinčiam to elgesio, bet ne individui, iš kurio to elgesio norima. Jeigu sprendi- 
mas, kad tam tikras elgesys yra „geras“, reiškia, jog tas elgesys atitinka objektyviai ga- 
liojančią normą (o sprendimas, kad tam tikras elgesys yra „blogas“, reiškia, jog jis neati- 
tinka objektyviai galiojančios normos), tai „gėrio“ ir „blogio“ vertės egzistuoja tiems in- 
dividams, apie kurių elgesį sprendžiama, t. y. visiems individams, kurių elgesį objekty- 
viai galiojanti norma reguliuoja nepriklausomai nuo to, ar šie individai tokio elgesio no- 
ri, ar ne. Tad jų elgesys turi pozityvią arba negatyvią vertę ne todėl, kad jo norima arba 
nenorima, o todėl, kad jis atitinka normą arba jos neatitinka. Valios aktas, kurio objekty- 
vioji prasmė yra toji norma, su šiuo vertybiniu sprendimu nesiejamas. 

Vertė subjektyviąja prasme, t. y. vertė, kurią apibrėžia objekto santykis su individo 
noru arba valia, skiriasi nuo vertės objektyviąja prasme (t. y. nuo vertės, kurią apibrėžia 
elgesio santykis su objektyviai galiojančia norma) dar ir tuo, kad subjektyvioji vertė gali 
būti laipsnio dalykas. Juk individo noras arba valia gali būti įvairių intensyvumo laips- 
nių. Užtat objektyviosios vertės laipsniuoti neįmanoma, nes elgesys gali tik atitikti ob- 
jektyviai galiojančią normą arba jos neatitikti, bet negali to daryti daugiau ar mažiau". 

Vertybiniai sprendimai, konstatuojantys objektyviąją vertę, vadinami objektyviais ver- 
tybiniais sprendimais, o tie, kurie konstatuoja subjektyviąją vertę, — subjektyviais verty- 
biniais sprendimais. Taip apibrėžus, būdvardžiai „objektyvus“ ir „subjektyvus“ nurodo kon- 
statuojamas vertes, 0 ne sprendimo funkciją kaip pažinimo funkciją. Kaip pažinimo funk- 
cija, kiekvienas sprendimas turi būti objektyvus, t. y. jis turi būti priimamas neatsižvel- 
giant į sprendžiančiojo individo norus. Tai yra įmanoma. Įmanoma nustatyti žmogaus vie- 
nokio arba kitokio elgesio santykį su normatyvine tvarka, būtent tai, ar jis atitinka tą tvar- 
ką, ar jos neatitinka, be emocinės pritarimo ar nepritarimo šiai tvarkai nuostatos. Pasvars- 
tykime, pavyzdžiui, klausimą, ar krikščioniškosi0s moralės požiūriu yra gera mylėti savo 
priešus. Atsakymas į šį klausimą, taigi ir jį lydintis vertybinis sprendimas, gali ir turi bū- 
ti gautas nepriklausomai nuo to, ar turintysis duoti šį atsakymą pritaria, ar nepritaria priešo 
meilei. Arba imkime kitą pavyzdį. Atsakymas į klausimą, ar pagal galiojantį įstatymą žu- 
dikui privalu skirti mirties bausmę, taigi ir ar tokia mirties bausmė teisine prasme turi 
vertę, gali ir turi būti gautas nepriklausomai nuo to, ar turintysis duoti šį atsakymą prita- 
ria, ar nepritaria mirties bausmei. Tik tada vertybinis sprendimas yra objektyvus. 

Apibendrinkime: jeigu sprendimas atskleidžia objekto (ypač žmonių elgesio) santykį 
su individo noru arba valia (t. y. su subjektyviąja verte), šis vertybinis sprendimas yra 
„objektyvus“, kai sprendžiantysis individas sprendimą priima neatsižvelgdamas į tai, ar 


" Jeigu norma reikalauja elgesio, kuris gali būti laipsniuojamas, tai gali atrodyti, tarsi normai galima pa- 
klusti skirtingais laipsniais, t. y. daugiau ar mažiau. Tačiau tai klaida. Pavyzdžiui, jeigų norma nustato, kad 
už nužudymą turi būti baudžiama dvidešimčia metų kalėjimo, ir jeigu vienas teismas už nužudymą baudžia 
įkalinimu iki gyvos galvos, o kitas už nužudymą baudžia dešimčia metų įkalinimo, tai netiesa, kad vienas 
nuosprendis taikytiną normą atitinka „daugiau“, o kitas — „„mažiau“, nes jos neatitinka nė vienas. O jeigu nor- 
ma nustato tik tai, kad už nužudymą privalo būti baudžiama kalėjimu, ir neapibrėžia įkalinimo trukmės, tai 
nuosprendis, pagal kurį skiriamas įkalinimas iki gyvos galvos, nėra „daugiau“, o nuosprendis, pagal kurį ski- 
riama dvidešimt arba dešimt metų, nėra „mažiau“ atitinkantis taikytiną normą, bet visi trys nuosprendžiai vie- 
nodai atitinka normą. „Daugiau“ ir „mažiau“ čia nurodo ne atitiktį, o bausmės dydį. 

jis pats pritaria, ar nepritaria tam elgesiui, o tik nustato faktą, ar tam tikras individas ar- 
ba daug individų nori tam tikro objekto (arba jo priešybės), o konkrečiai — ar jie prita- 
ria, ar nepritaria vienokiam arba kitokiam elgesiui. 

Taigi tuos vertybinius sprendimus, kurie konstatuoja objektyviąją vertę, nusakydami 
elgesio santykį su norma, laikoma objektyviai galiojančia, ir todėl iš esmės besiskirian- 
čia nuo sprendinių apie tikrovę, skiriame nuo tų vertybinių sprendimų, kurie konstatuoja 
subjektyviąją vertę, nusakydami santykį tarp objekto (konkrečiai — tam tikro elgesio) ir 
fakto, kad individas arba daug individų nori šio objekto arba jo priešybės (konkrečiai — 
pritaria arba nepritaria tam tikram elgesiui), ir kurie dėl to yra tik specifiniai sprendimai 
apie tikrovę. Šiam skyrimui prieštaraujama, esą pirmojo tipo vertybiniai sprendimai taip 
pat yra sprendimai apie tikrovę, nes (taip sakoma) norma, kuria grindžiamas toks verty- 
binis sprendimas, yra sukurta Žmogaus įsakymu arba papročiu, taigi empirinės tikrovės 
faktais. Todėl (teigiama toliau) fakto (konkrečiai — tam tikro elgesio) santykis su norma 
esąs tik empirinės tikrovės faktų santykis. Tačiau šiame prieštaravime neįžvelgiama skir- 
tumo tarp įsakymo akto arba papročius sukuriančių aktų ir šiais aktais sukuriamos nor- 
mos: pirmieji — tai faktai, o pastaroji — tai prasmė. Todėl faktinio elgesio santykis su norma 
ir šio elgesio santykis su faktu, kurio prasmė yra norma, yra du skirtingi santykiai. Dėl 
to visiškai įmanoma nusakyti elgesio santykį su norma, nustatančia, kad šis elgesys yra 
privalomas, neatsižvelgiant į šią normą sukūrusį aktą - įsakymą arba paprotį. Tai yra aki- 
vaizdu, pavyzdžiui, mąstant apie normas, kurios buvo sukurtos seniai praeityje, normas, 
sukurtas seniai mirusių arba užmirštų Žmonių, 0 ypač normas, kurios susikūrė ankstesnių 
kartų papročiais, tad žmonės, kurių elgesį šios normos reguliuoja, jas dabar suvokia vien 
kaip prasmes. Kai tam tikras elgesys vertinamas kaip geras arba blogas (nes jis atitinka 
galiojančią moralės normą arba jos neatitinka), paprastai nėra žinoma, koks paprotys su- 
kūrė moralės normą, kuria toks vertinimas grindžiamas. Tačiau svarbiausia yra tai, kad 
teisės normų kūrimo aktai teisinio pažinimo objektais tampa tik tiek, kiek juos apibrėžia 
teisės normos; 0 pamatinė norma, visų Šių normų galiojimo galutinis pagrindas, apskritai 
nėra sukurta realiu valios aktu, bet yra teisinio mąstymo preziumuojama“. 

Kalbėdami apie „vertę“ turime galvoje ir tam tikro dalyko, konkrečiai —- žmonių elge- 
sio, kaip priemonės, santykį su tam tikru siekiu arba tikslu. Tinkamumas, t. y. atitiktis 
tam tikram tikslui, yra pozityvi vertė; netinkamumas — negatyvi vertė. Tikslas gali būti 
objektyvus arba subjektyvus. Objektyvus yra toks tikslas, kuris privalo būti realizuotas, 
t. y. tas, kurį nustato objektyviai galiojančia laikoma norma, kitaip tariant, tas tikslas, kurį 
gamtai apskritai arba žmogui konkrečiai nustato antgamtinis arba antžmogiškasis autori- 
tetas. Subjektyvus yra toks tikslas, kurį nustato pats žmogus, tikslas, kurį jis nori pasiek- 
ti. Tad vertė, kurią apibrėžia atitiktis tikslui, yra tapati arba tai vertei, kurią apibrėžia ati- 
tiktis normai, arba tai vertei, kurią apibrėžia atitiktis norui. 

Jeigu nekreipiame dėmesio į tai, kad realizuotas tikslas yra tai, kas atitinka normą 
arba norą, tada santykis tarp priemonių ir tikslo pasireiškia kaip priežasties ir padari- 

nio santykis. Koks nors dalykas tinka tikslui, jeigu padeda jį įgyvendinti, t. y., veikda- 
mas kaip priežastis, sukelia padarinį, kurį nusako tikslas. Sprendimas, kad koks nors da- 
lykas yra tikslingas, gali būti subjektyvus arba objektyvus vertybinis sprendimas, priklau- 
santis nuo tikslo subjektyvumo arba objektyvumo. Tačiau toks vertybinis sprendimas ga- 
limas tik priežastinio santykio, santykio tarp faktų, kurie laikomi priemonėmis, ir fak- 
tų, kurie laikomi tikslu, įžvalgos pagrindu. Tada, ir tik tada, kai pamatome, jog a ir b 
sieja priežastinis ryšys (t. y. a yra priežastis, o b — padarinys), galime priimti (subjek- 
tyvų arba objektyvų) vertybinį sprendimą: jeigu norima b ir to siekiama kaip tikslo arba 
(pagal tam tikrą normą) „privalomybės“, tai a yra tikslingas, t. y. tinkamas tikslui pa- 
siekti. Sprendimas, liečiantis a ir b santykį, yra (subjektyvus arba objektyvus) vertybi- 
nis sprendimas tik tiek, kiek daroma prielaida, kad b yra subjektyvus arba objektyvus 
tikslas. 


5. SOCIALINĖ TVARKA 


a) Socialinė tvarka, nustatanti sankcijas 


Individo elgesys gali (bet nebūtinai turi) būti susijęs su kitais individais, tačiau žmo- 
gus gali elgtis tam tikru būdu ne tik su kitais žmonėmis, bet ir su gyvuliais, augalais 
arba negyvais daiktais. Vieno individo santykis su kitais individais gali būti tiesioginis 
arba netiesioginis. Nužudymas yra žudiko elgesys nužudytojo atžvilgiu — tai yra tiesiogi- 
nis vieno individo santykis su kitu. Tas, kas sunaikina vertingą daiktą, tiesiogiai veikia 
daiktą, tačiau netiesiogiai veikia ir žmones, kurie tuo daiktu suinteresuoti, konkrečiai — 
daikto savininkus. Normatyvinė tvarka, reguliuojanti žmogaus elgesį jo tiesioginiuose ar- 
ba netiesioginiuose santykiuose su kitais žmonėmis, yra socialinė tvarka. Moralė bei tei- 
sė ir yra tokios socialinės tvarkos. 

Kita vertus, logikos dalykas yra normatyvinė tvarka, kuri savo pobūdžiu nėra sociali- 
nė. Taip yra todėl, kad Žmonių mąstymo aktuose, kuriuos reguliuoja šios tvarkos nor- 
mos, nedaromos nuorodos į kitus žmones; žmogaus mintys nėra „nukreiptos“ į kitą žmo- 
gų ta prasme, kokia į kitą žmogų gali būti nukreipti jo veiksmai. 

Vieno individo elgesys kitų atžvilgiu gali būti jiems naudingas arba žalingas. Psicho- 
logijos arba sociologijos požiūriu kiekvienos socialinės tvarkos funkcija yra pajungti in- 
dividų elgesį šiai tvarkai, motyvuoti juos taip, kad jie susilaikytų nuo tam tikrų „Socia- 
liai“, t. y. kitiems individams, žalingais laikomų aktų ir atliktų tam tikrus „socialiai“ nau- 
dingais laikomus veiksmus. Šią motyvacinę funkciją atlieka normų, įsakančių arba drau- 
džiančių tam tikrus veiksmus; idėja. 

Nelygu kaip žmonių aktai yra įsakomi arba draudžiami, galima skirti įvairius tipus — 
tai idealieji, ne vidurkiniai tipai. Socialinė tvarka tam tikro žmonių elgesio gali reikalau- 
ti nenustatydama jokių padarinių už reikalavimų paisymą arba nepaisymą. Tačiau, reika- 
laudama vienokio arba kitokio žmonių elgesio, socialinė tvarka tokį elgesį gali sieti ir su 

kokiu nors privalumu, su atlygiu, o priešingą elgesį - su nepatogumu arba bausme pačia 
plačiausia šio žodžio prasme. Principas, pagal kurį į žmonių elgesį reaguojama atlygiu 
arba bausme, — tai atpildo principas. Ir atlygį, ir bausmę galima vadinti „sankcijomis“,, 
bet paprastai taip vadinama tik bausmė, o ne atlygis. 

Galiausiai socialinė tvarka gali įsakyti (teisinė tvarka ir įsako) tam tikrą elgesį, ne- 
patogumus, kaip antai gyvybės, sveikatos, laisvės, garbės, materialinių gėrybių atėmi- 
mą, t. y. bausmę plačiausia šio žodžio prasme, susiedama vien su priešingu elgesiu. Tad 
galima sakyti, kad socialinė tvarka „įsako“ (o teisinė tvarka — teisiškai įsako) tam tikrą 
elgesį tik tiek, kiek priešingas elgesys yra sankcijos (siauresne šio žodžio prasme) sąly- 
ga. Jeigu socialinė tvarka (tokia kaip teisinė tvarka) tam tikrą elgesį įsako nustatydama 
sankcijas už priešingą elgesį, tai šią padėtį galima apibūdinti teiginiu, kad už tam tikrą 
elgesį privalu vykdyti tam tikrą sankciją. Vadinasi, sankciją užtraukiantis elgesys yra drau- 
džiamas, o jam priešingas elgesys — įsakomas. Elgesys, kuris yra „įsakomas“, nėra elge- 
sys, kuris „privalo“ būti atliekamas. Tai, kad elgesys yra „įsakomas“, reiškia, jog prie- 
šingas elgesys yra sankcijos, kuri „privalo“ būti vykdoma, sąlyga. Sankcijos vykdymas 
yra įsakomas (t. y. jis yra teisinės pareigos turinys), jeigu jos nevykdymas yra sankcijos 
sąlyga. Jeigu taip nėra, sankcija tik įgalinama, o ne įsakoma. Kadangi ši regresija nega- 
li tęstis iki begalybės, paskutinė sankcija šioje grandinėje gali būti tik įgalinama, o ne 
įsakoma. 

Iš čia išplaukia, kad, esant tokiai normatyvinei tvarkai, tas pats elgesys gali būti (šia 
prasme) vienu metu įsakomas ir draudžiamas ir kad šią situaciją galima apibūdinti logiš- 
kai neprieštaringu būdu. Tai yra atvejis, kai tam tikras elgesys yra sankcijos sąlyga, bet 
kartu sankcijos sąlyga yra ir susilaikymas nuo tokio elgesio. Dvi normos — „a privalo 
būti“ ir „a privalo nebūti“ — neigia viena kitą tiek, kiek tas pats individas negali vienu 
metu jų laikytis arba taikyti; galioti gali tik viena. Tačiau dvi normos — „Jeigu yra a, tai 
privalo būti x“ ir „Jeigu yra ne-a, tai privalo būti x“ — nėra tarpusavyje nesuderinamos. 
Šios abi normos gali galioti vienu metu. Esant teisinei tvarkai, galima tokia situacija, kai 
tam tikras žmonių elgesys ir tuo pat metu priešingas elgesys yra sankcijos, kurią privalu 
vykdyti, sąlyga. Abi normos gali galioti pagret. Jas galima apibūdinti be loginio priešta- 
ravimo, tačiau jos išreiškia dvi konfliktuojančias politines tendencijas — teleologinį kon- 
fliktą. Tokia situacija galima, tačiau politiškai nepatenkinama. Todėl teisinėse tvarkose 
paprastai esama taisyklių, pagal kurias viena iš tokių dviejų normų negalioja arba jos ga- 
liojimą galima panaikinti. 

Kadangi blogybę, funkcionuojančią kaip sankcija, t. y. bausmė plačiausia prasme, ati- 
tinkamam individui reikia taikyti prieš jo valią ir kadangi ši blogybė, jeigu yra priešina- 
masi, yra taikoma pavartojant jėgą, tai sankcija savo pobūdžiu yra prievartos aktas. Nor- 
matyvinė tvarka, prievartos aktus nustatanti kaip sankcijas (t. y. priešišką reakciją į tam 
tikrą Žmonių elgesį), yra prievartinė tvarka. Tačiau prievartos aktai gali būti nustatomi 
(kaip matysime, teisinėje tvarkoje ir yra nustatomi) ne tik kaip sankcijos, bet ir kaip prie- 
šiškos reakcijos į socialiai nepageidaujamus faktus, kurie savo pobūdžiu nėra žmonių el- 
gesys ir dėl to nelaikytini draudžiamais. 


60 Teisė ir gamta 


Sociologiniu-psichologiniu požiūriu atlygio arba bausmės paskirtis — atlygio troškimą 
ir bausmės baimę padaryti socialiai pageidaujamo elgesio motyvais. Bet iš tikrųjų tą el- 
gesį gali sąlygoti kitokie motyvai. Neatskiriama tvarkos savybė yra tai, kad ji gali nusta- 
tyti neatsižvelgdama į motyvus, kurie kiekvienu konkrečiu atveju sąlygojo sankcijas už- 
traukiantį elgesį. Tvarkos prasmę išreiškia teiginys, kad tam tikro elgesio atveju — ne- 
svarbu, kokie būtų jo motyvai, — privalo būti vykdoma sankcija (platesne šio žodžio pras- 
me, t. y. atlygis arba bausmė). Tiesą sakant, tam tikra tvarka elgesį su atlygiu gali sieti 
tik tuo atveju, kai jo motyvas nebuvo atlygio troškimas. Pavyzdžiui, moralinė tvarka gali 
skirti pagarbą tik tam, kuris atlieka gerus darbus dėl jų pačių, o ne dėl noro sulaukti pa- 
garbos. 

Kadangi ankstesniuose puslapiuose socialinės tvarkos galiojimą jau esame atskyrę nuo 
jos efektyvumo, reikia pažymėti, jog atlygius arba bausmes nustatanti socialinė tvarka yra 
efektyvi tiesiogine šio žodžio prasme tik tiek, kiek atlygintiną elgesį sąlygoja atlygio troš- 
kimas, o nebaustiną elgesį sąlygoja bausmės baimė. Tačiau sakyti, jog tvarka yra efekty- 
vi, įprasta ir tada, kai šiai tvarkai pavaldžių individų elgesys daugiau ar mažiau šią tvar- 
ką atitinka, kitaip tariant, jeigu individų elgesys daugiau ar mažiau tenkina atlygio sąly- 
gas ir netenkina bausmės sąlygų, nesvarbu, kokie yra jų elgesio motyvai. Šioje vartose- 
noje efektyvumo samprata turi normatyvinę, o ne priežastinę prasmę. 


b) Ar esama socialinių tvarkų be sankcijų? 


Nuo socialinės tvarkos, numatančios sankcijas (platesne šio žodžio prasme), smarkiai 
skiriasi tokia socialinė tvarka, kuri įsako tam tikrą elgesį, tačiau jo nesieja su atlygiu, o 
Jo priešybės — su bausme, t. y. tvarka, kai netaikomas atpildo principas. Tokia socialine 
tvarka paprastai laikoma moralinė tvarka, todėl ji skiriama nuo teisinės tvarkos. Iš pirmo 
žvilgsnio atrodo, jog Jėzus savajame Kalno pamoksle nustato moralinę tvarką be sankci- 
jų, nes jis ryžtingai atmeta Senojo testamento atpildo principą — blogis už blogį, gėris už 
gėrį: „Jūs esate girdėję, jog buvo pasakyta: Akis už akį ir dantis už dantį. O aš jums sa- 
kau: nesipriešink piktam žmogui. <...> Jūs esate girdėję, jog buvo pasakyta: Mylėk savo 
artimą ir nekęsk priešo. O aš jums sakau: mylėkite savo priešus <...>. Jei mylite tik tuos, 
kurie jus myli, tai kokį atlygį gausite? Argi taip nesielgia ir muitininkai!?“? Akivaizdu, 
kad Jėzus čia kalba apie dangiškąjį atlygį, tad net šioje aukščiausioje moralinėje tvarko- 
je atpildo principas nėra visiškai atmetamas. Dangiškasis (nors ne žemiškasis) atlygis ža- 
damas tam, kuris atsižada šiame pasaulyje taikyti atpildo principą ir už blogį neatsilygi- 
na blogiu, o tik už gėrį — gėriu. Be to, ši moralinė tvarka, nenumatanti bausmės šiame 
pasaulyje, apima bausmę kitame pasaulyje. Tai nėra moralinė tvarka be sankcijų - tai 
tvarka su transcendentinėmis sankcijomis, ir šiuo atžvilgiu ji yra religinė tvarka. 

Sprendžiant klausimą, ar galima moralinė tvarka be sankcijų, būtina pažymėti štai ką: 
jeigu moralinė tvarka įsako tam tikrą elgesį, tai ji kartu įsako, kad įsakytajam vieno in- 
divido elgesiui pritartų kiti, o priešingam elgesiui būtų nepritariama. Jeigu kas nors ne- 


* Mt 5:38 ir toliau. 

pritaria įsakytajam elgesiui arba pritaria priešingam, tai jis elgiasi amoraliai ir jam pa- 
čiam turi būti moraliai nepritariama. Kitų bendruomenės narių pritarimas ir nepritarimas 
suvokiami kaip atlygis ir bausmė, tad juos galima interpretuoti kaip sankcijas. Kartais tai 
kur kas efektyvesnės sankcijos už kitokias atlygio arba bausmės formas, nes jos patenki- 
na arba žeidžia Žmogaus reputacijos troškimą, o ši yra vienas svarbiausių savisaugos ins- 
tinkto komponentų. Pažymėtina, jog dvi moralės normos — viena įsako tam tikrą elgesį, 
o kita nustato, kad turi būti nepritariama priešingam elgesiui, - iš esmės yra susijusios ir 
sudaro vienovę. Todėl abejotina, ar galima skirti socialines tvarkas su sankcijomis ir be 
sankcijų. Vienintelis svarbus socialinių tvarkų skirtumas yra ne tai, kad kai kurios iš jų 
nustato sankcijas, o kitos ne, bet tai, kad jos nustato skirtingų tipų sankcijas. 


c) Transcendentinės ir socialiai imanentinės sankcijos 


Socialinės tvarkos sankcijos yra arba transcendentinės, arba socialiai i1manentinės. 
Transcendentinės sankcijos yra tos, kurias tos tvarkos subjektų tikėjimas kildina iš ant- 
žmogiškojo autoriteto. Toks tikėjimas yra specifinis pirmykščio mąstymo bruožas. Pir- 
mykštis žmogus gamtos įvykius, susijusius su tiesioginiais jo interesais, interpretuoja pa- 
gal atpildo principą: palankius įvykius — kaip atlygį už esamos socialinės tvarkos laiky- 
mąsi, nepalankius — kaip bausmę už jos nepaisymą!“. Pirmykščio žmogaus religinėse idė- 
jose atlygis už socialiai gerą elgesį, kaip antai: sėkmė medžioklėje, gausus derlius, per- 
galė mūšyje, sveikata, vaisingumas ir ilgas gyvenimas, bei baudimas už blogą elgesį li- 
gomis ir mirtimi iš pradžių tikriausiai buvo priskiriamas mirusiųjų dvasioms. Socialiai 
interpretuojama gamta atrodo kaip normatyvinė socialinė tvarka, tam tikrą Žmonių elgesį 
susiejanti su tam tikromis sankcijomis. Savo pobūdžiu tai yra religinė tvarka. Tačiau ne- 
galima deramai neįvertinti gamtos normatyvinės interpretacijos vaidmens ir tokiose la- 
biausiai rafinuotose religijose, kaip judėjų-krikščionių. Net šiuolaikinis žmogus, ištiktas 
nelaimės, dažnai instinktyviai savęs klausia: „Ką padariau, kad pelniau tokią bausmę?“ 
Savo sėkmę jis yra linkęs interpretuoti kaip atlygį už sąžiningą Dievo įsakymų laikymą- 
si. Rafinuotos religijos šiuo požiūriu skiriasi nuo pirmykščių tik tuo, kad prie sankcijų, 
vykdytinų šiame pasaulyje, jos prideda tas sankcijas, kurias kitame pasaulyje taiko ne mi- 
rusiųjų dvasios, o Dievas. Šios sankcijos yra transcendentinės ne tik tuo atžvilgiu, kad 
kyla iš antžmogiškojo, tad ir antvisuomeninio, autoriteto, bet ir tuo atžvilgiu, kad jos yra 
vykdomos už visuomenės ir net už šio pasaulio ribų, transcendentinėje srityje. 

Nuo transcendentinių sankcijų skiriasi tos sankcijos, kurios ne tik yra vykdomos šia- 
me pasaulyje ir visuomenėje, bet ir kurias vykdo visuomenės nariai, todėl jas galima api- 
būdinti kaip „Socialiai imanentines“ sankcijas. Tai gali būti kitų narių reiškiamas papras- 
čiausias pritarimas arba nepritarimas arba į kitus asmenis nukreipti specifiniai aktai, t. y. 
aktai, kuriuos pagal tos socialinės tvarkos reguliuojamą procedūrą atlieka tam tikri tos 
socialinės tvarkos numatyti individai. Tokiu atveju galima kalbėti apie socialiai organi- 
zuotas sankcijas. Seniausia šio pobūdžio sankcija — kraujo kerštas, praktikuojamas pir- 

mykštėje visuomenėje. Tai yra sankcija, kuria pirmykštė socialinė tvarka reaguoja į fak- 
tą, kad kraujo ryšiais susijusios grupės (didesnės arba mažesnės šeimos) narys tiesiogiai 
arba magijos būdu nužudo kitos tokios grupės narį. Antrosios grupės nariai ją turi įvyk- 
dyti pirmosios grupės nariams. Sankcija už nužudymą grupėje iš pradžių veikiausiai bu- 
vo tik paties nužudytojo dvasios kerštas žudikui. Tačiau kadangi mirusiojo dvasia turi 
galią tik jo paties grupėje, už kitos grupės nario įvykdytą nužudymą atkeršyti galima bu- 
vo tik aukos giminaičių aktais. Tik pareigos atkeršyti neįvykdymas užtraukdavo trans- 
cendentinę mirusiojo dvasios keršto sankciją. Pažymėtina, kad kraujo kerštas, seniausia 
organizuota socialinė sankcija, iš pradžių buvo taikoma tik santykiuose tarp grupių. Sank- 
cija, funkcionuojančia toje pačioje grupėje, ji virto tik tada, kai socialinė bendruomenė 
pradėjo aprėpti keletą kraujo ryšiais susijusių grupių, neapsiribodama viena šeima. 

Sociologinių požiūriu šiai religinei raidai buvo būdingas antžmogiškojo autoriteto 
centralizavimas, jo galios stiprėjimas bei atstumo tarp autoriteto ir žmogaus didėjimas. 
Mirusiųjų dvasių daugybę pakeitė keletas dievų, o galiausiai — vienas visagalis Dievas, 
nukeltas į kitą pasaulį. Kaip stipriai socialinė atpildo idėja dominavo šioje raidoje, liu- 
dija ta aplinkybė, kad kai žmogaus tikėjimo vaizdiniuose šį pasaulį papildė kitas pasau- 
lis, šis kitas pasaulis buvo padalytas pagal atpildo principą: į rojų geriesiems ir praga- 
rą blogiesiems. 

Įdomu tai, kad iš dviejų sankcijų — atlygio ir bausmės — antroji socialinėje tikrovėje 
yra kur kas svarbesnė nei pirmoji. Tai liudija ne vien tas faktas, kad svarbiausia sociali- 
nė tvarka — teisinė tvarka — iš esmės pasitelkia tik bausmę, bet tai ypač gerai rodo vis 
dar grynai religinio pobūdžio tvarka, t. y. tik transcendentinėmis sankcijomis garantuoja- 
ma socialinė tvarka. Moralės arba teisės požiūriu teisingą pirmykščių žmonių elgesį, ypač 
gausių draudimų, vadinamųjų tabu, laikymąsi, lemia visų pirma negandų, kuriomis, rea- 
guodamas į tradicinės tvarkos pažeidimus, ištiks antžmogiškasis autoritetas — mirusiųjų 
dvasios baimė. Palyginti su baime, kuri vyrauja pirmykščio Žmogaus gyvenime, atlygio 
viltis atlieka tik antraeilį vaidmenį. Ir civilizuoto Žmogaus religiniuose tikėjimuose, pa- 
gal kuriuos dieviškasis atpildas mūsų laukia ne (arba ne tik) šiame, bet aname pasaulyje, 
pomirtinės bausmės baimė yra užvis svarbiausia. Pragaro, kaip bausmės vietos, vaizdi- 
niai yra daug ryškesni už šiaip jau ganą blyškią gyvenimo rojuje, kaip atlygio už dievo- 
baimingumą, idėją. Net ten, kur nenustatomos jokios ribos žmogaus norų išsipildymo sva- 
joms, jų sukuriama transcendentinė tvarka iš esmės nesiskiria nuo empirinės visuomenės 
tvarkos. 


6. TEISINĖ TVARKA 


a) Teisė: Žmonių elgesio tvarka 


Teisės teorija turi pradėti nuo savo objekto apibrėžimo. Ieškant teisės apibrėžimo pa- 
togu pradėti nuo kalbos vartosenos, t. y. išsiaiškinti žodžio „teisė“ (/aw) ir jo atitikme- 

nų — vokiečių kalbos žodžio Recht, prancūzų droit, italų diritto - prasmę*. Turime išsi- 
aiškinti, ar socialiniai reiškiniai, kuriuos šie žodžiai apibūdina, turi kokių nors bendrų 
požymių, leidžiančių juos atskirti nuo panašių reiškinių, ir ar šie požymiai yra pakanka- 
mai svarbūs, kad juos būtų galima laikyti socialinės mokslinės sampratos elementais. Tokio 
aiškinimosi rezultatas iš esmės galėtų būti tas, kad žodis „teisė“ ir jo atitikmenys kitose 
kalbose žymi tiek daug skirtingų objektų, kad jų negali aprėpti viena sąvoka. Tačiau taip 
nėra. Lygindami objektus, kuriuos įvairios tautos įvairiais istorijos laikotarpiais įvardijo 
žodžiu „teisė“, pamatome, kad visi šie objektai — tai vienokia arba kitokia žmonių elge- 
sio tvarka. „Tvarka“ yra normų sistema, kurios vienovę lemia ta aplinkybė, kad jų visų 
galiojimas grindžiamas tuo pačiu pagrindu; o normatyvinės tvarkos galiojimo pagrindas 
yra pamatinė norma, iš kurios, kaip pamatysime, kildinamas visų tos tvarkos normų ga- 
liojimas. Atskira norma yra galiojanti teisės norma, jeigu ji atitinka „teisės“ sampratą ir 
yra teisinės tvarkos dalis; 0 ji yra teisinės tvarkos dalis, jeigu jos galiojimas grindžiamas 
pamatine tos tvarkos norma. 

Teisinės tvarkos normos reguliuoja žmonių elgesį. Iš pirmo žvilgsnio gali atrodyti, kad 
šis teiginys tinka tik civilizuotų tautų socialinėms tvarkoms, nes pirmykštėse visuomenė- 
se teisinė tvarka reguliuoja ir gyvulių, augalų, net negyvų daiktų elgesį. Pavyzdžiui, Bib- 
lijoje skaitome, jog jautį, užmušusį žmogų, privalu užmušti, — akivaizdu, kad tai baus- 
mė. Senovės Atėnuose veikė specialus teismas, kur galėjo būti teisiamas akmuo, ietis ar- 
ba bet koks daiktas, kuriuo buvo nužudytas (veikiausiai dėl neatsargumo) žmogus. Vi- 
duramžiais buvo galima patraukti į teismą gyvulį, pavyzdžiui, jautį, kuris buvo Žmogaus 
mirties priežastis, arba skėrius, sunaikinusius derlių. Kaltinamas gyvulys būdavo nutei- 
siamas ir jam įvykdoma bausmė pagal formalią teisinę procedūrą, — visiškai kaip nusi- 
kaltėlis žmogus. Jeigu teisinės tvarkos nustatytos sankcijos adresuojamos ne tik žmonėms, 
bet ir gyvuliams, tai reiškia, kad teisiškai įsakomas ne tik žmonių, bet ir gyvulių elgesys. 
Vadinasi, jeigu tai, kas teisiškai įsakoma, laikytina teisinės pareigos turiniu!!, tai ne tik 
žmonės, bet ir gyvuliai įpareigojami elgtis tam tikru būdu. Šį, mūsų manymu, absurdišką 
teisės turinį lemia animistinės idėjos, pagal kurias ne tik žmonės, bet ir gyvuliai arba net 
negyvi daiktai turi „sielą“ ir todėl iš esmės nesiskiria nuo žmonių. Tad sankcijos, taigi ir 
normos, nustatančios teisines pareigas, taikytinos ir žmonėms, ir gyvuliams bei daiktams. 
Nors šiuolaikinės teisinės tvarkos reguliuoja tik Žmonių, o ne gyvulių, augalų ir daiktų 
elgesį, tai nereiškia, kad jos negali nustatyti žmonių elgesio su gyvuliais, augalais ir daik- 
tais. Pavyzdžiui, gali būti draudžiama žudyti (apskritai arba tam tikru laiku) tam tikrus 
gyvūnus, naikinti retus augalus arba istoriškai vertingus statinius. Tačiau šios teisės nor- 
mos reguliuoja ne saugomų gyvūnų, augalų ir daiktų, bet žmonių, kuriems gresia baus- 
mė, elgesį. 


* Vertėjo [angliškojo vertimo] pastaba: „Čia išverstas vokiškas tekstas: „<...> die Bedeutung festzustel- 
len, die das Wort „Recht“ in der deutschen Sprache und seine Aeguivalenten in anderen sprachen (law, droit, 
diritto usw.) haben.“ Anglų kalbos žodis /aw neapsiriboja teisine prasme, bet vartojamas ir gamtos dėsniams 
žymėti.“ 

Šis elgesys gali būti pozityvus veiksmas arba veiksmo neatlikimas — veiksmo nebuvi- 
mas, neveikimas, veiksmo vengimas, susilaikymas nuo veiksmo. Teisinė tvarka, kaip so- 
cialinė tvarka, pozityviai!? reguliuoja individų elgesį tik tiek, kiek tas elgesys tiesiogiai 
arba netiesiogiai yra susijęs su kitais individais. Teisinės tvarkos reguliavimo dalykas yra 
vieno individo elgesys su vienu, keliais arba visais kitais individais kaip santykis, t. y. 
individų tarpusavio elgesys. Vieno žmogaus elgesys su kitais, kaip santykis, gali būti in- 
dividualus: pavyzdžiui, norma, kiekvieną žmogų įpareigojanti susilaikyti nuo kitų Žmo- 
nių žudymo, arba norma, įpareigojanti skolininką atlyginti kreditoriui, arba norma, kiek- 
vieną įpareigojanti gerbti kitų nuosavybę. Tačiau tas santykis gali būti ir kolektyvinio po- 
būdžio. Pavyzdžiui, elgesys, nustatytas normos, įpareigojančios žmogų atlikti karo tarny- 
bą, yra ne individo elgesys su kitu individu, bet su visa socialine bendruomene — su vi- 
sais individais, kurie yra šios teisinės tvarkos subjektai. Tas pats pasakytina apie mėgini- 
mus žudytis — ten, kur už tai baudžiama. Panašiai ir normas, ginančias gyvūnus, augalus 
ir negyvus daiktus, galima interpretuoti kaip socialines normas. Teisinis autoritetas įsako 
tam tikrą žmonių elgesį, nes tas autoritetas, pagrįstai arba nepagrįstai, tokį elgesį laiko 
būtinu teisinėje žmonių bendruomenėje. Galiausiai būtent šis santykis su teisine bendruo- 
mene lemia vieno individo elgesio su kitu individu teisinį reguliavimą. Juk teisės norma 
įpareigoja skolininką ne tik (ir galbūt ne tiek) tam, kad apgintų kreditorių, bet tam, kad 
palaikytų tam tikrą ekonominę sistemą. 


b) Teisė: prievartinė tvarka 


Taigi pirmasis bruožas, būdingas kiekvienai socialinei tvarkai, įvardijamai žodžiu „tei- 
sė“, yra tas, kad tai yra Žmonių elgesio tvarka. Antrasis jų bruožas — tai yra prievarti- 
nės tvarkos. O tai reiškia, kad į tam tikrus visuomenei žalingus ir dėl to nepageidauja- 
mais laikomus įvykius, ypač į žmonių šio pobūdžio elgesį, ji reaguoja prievartos aktais, 
kitaip tariant, atsakyti turinčiam individui primeta kokią nors blogybę (pavyzdžiui, at- 
ima gyvybę, sveikatą, laisvę arba ekonomines gėrybes), kurią, esant būtinybei, šiam in- 
dividui primeta prieš jo valią, tam pavartodama fizinę jėgą. Prievartos aktu padaromas 
blogis tuo požiūriu, kad pats jį patiriantis individas paprastai jį suvokia kaip blogį, nors 
kartais gali būti ir išimčių. Pavyzdžiui, nusikaltimą padaręs asmuo gali taip sielotis dėl 
savo veiksmų, kad 1š tikrųjų geidžia įstatymo bausmės ir todėl nelaiko jos blogiu; arba 
asmuo padaro nusikaltimą tam, kad patektų į kalėjimą, kur tikrai turės maistą ir pasto- 
gę. Bet, Žinoma, visa tai tėra išimtys. Kadangi paprastai prievartos aktą savo atžvilgiu 
individas suvokia kaip blogį, „teise“ įvardijamos socialinės tvarkos — tai prievartinės žmo- 
nių elgesio tvarkos. Jos įsako tam tikrą žmonių elgesį, su priešingu elgesiu siedamos 
prievartos aktą. Šis prievartos aktas nukreipiamas prieš individą, kuris taip elgiasi (arba 
prieš individus, kurie yra tam tikru būdu socialiai su juo susiję). O tai reiškia, kad prie- 
vartinė tvarka tam tikrą individą įgalina prievartos aktą, kaip sankciją, nukreipti prieš 

kitą individą. Teisinės tvarkos nustatytos sankcijos — tai socialiai imanentinės (ne trans- 
cendentinės) sankcijos; be to, jos yra socialiai organizuotos (ne vien pritarimas arba ne- 
pritarimas). 

Teisinė tvarka, numatydama prievartos aktus, gali reaguoti ne tik į Žmonių elgesį, bet 
ir į kitus socialiai žalingus faktus, apie kuriuos kalbėsime vėliau. Kitaip tariant, nors tei- 
sinės tvarkos numatytas prievartos aktas visada yra tam tikro individo elgesys, šio prie- 
vartos akto sąlyga nebūtinai turi būti individo elgesys, ja gali būti koks nors kitas soc1a- 
liai žalingu laikomas faktas. Kaip matysime, teisinės tvarkos numatytą prievartos aktą ga- 
lima interpretuoti kaip teisinės tvarkos konstituojamos bendruomenės veiksmą ir konkre- 
čiai — kaip teisinės bendruomenės reakciją į socialiai žalingą faktą. Tai reiškia, kad prie- 
vartos aktą galima priskirti šiai bendruomenei; perkeltine prasme čia kalbame apie min- 
tinę operaciją, kai teisinės tvarkos numatomą prievartos aktą priskiriame tai teisinei tvar- 
kai kartu ją personifikuodami kaip veikiantį subjektą. Jeigu socialiai žalingas faktas, į 
kurį bendruomenė reaguoja prievartos aktu, yra tam tikras Žmonių elgesys, tokia reakcija 
interpretuojama kaip sankcija. Tai, kad teisė yra prievartinė tvarka, reiškia, jog teisės nor- 
mos numato prievartos aktus, kuriuos galima priskirti teisinei bendruomenei. Tai nereiš- 
kia, kad vykdant tokias sankcijas kiekvieną kartą reikia pavartoti fizinę jėgą; ji būtina 
tik tada, kai vykdymui priešinamasi, tačiau paprastai taip nebūna. 

Šiuolaikinėse teisinėse tvarkose pasitaiko normų, kurios už tam tikrus pagirtinus ak- 
tus numato atlygį — titulų suteikimą arba apdovanojimą pasižymėjimo ženklais. Tačiau 
atlygis nėra visų „teise“ įvardijamų socialinių tvarkų bendras bruožas; jis nėra būtinas, 
kad šios tvarkos funkcionuotų. Šiose prievartinėse tvarkose jis atlieka pagalbinį vaidme- 
nį. Be to, normos, tam tikrus organus įgalinančios teikti titulus vienaip ar kitaip pasižy- 
mėjusiems individams arba apdovanoti juos pasižymėjimo ženklais, iš esmės yra susiju- 
sios su sankcijas nustatančiomis normomis: juk naudojimasis titulu arba pasižymėjimo 
ženklo demonstravimas yra arba teisiškai nedraudžiamas, t. y. negatyviai leidžiamas, ar- 
ba (paprastai ir dažniausiai) pozityviai leidžiamas, o tai reiškia, kad jis draudžiamas ne- 
sant specialaus leidimo. Tad šią teisinę situaciją galima apibūdinti tik kaip normatyviai 
nustatytą draudžiamosios normos galiojimo apribojimą; o tai reiškia, kad daroma nuoro- 
da į prievartinę normą. 

Teisė, kaip prievartinė tvarka, skiriasi nuo kitų socialinių tvarkų. Lemiamas kriteri- 
jus yra jėgos elementas: šios tvarkos numatytas aktas yra socialiai žalingų faktų padari- 
nys ir privalo būti vykdomas net prieš individo valią, o jei šis priešinasi — pavartojant 
fizinę jėgą. 


Teisinės tvarkos numatomi prievartos aktai kaip sankcijos 


Kadangi teisinės tvarkos numatytas prievartos aktas atlieka reakcijos į teisinės tvar- 
kos apibrėžtą žmonių elgesį funkciją, šis prievartos aktas savo pobūdžiu yra sankcija. 
Žmonių elgesys, prieš kurį nukreipiamas prievartos aktas, laikytinas draudžiamu, netei- 
sėtu, t. y. deliktu. Būtent tokio elgesio priešybė laikoma įsakytuoju, arba teisėtu, elgesiu, 

neužtraukiančiu sankcijos taikymo. Teisės, kaip „prievartinės tvarkos“, apibūdinimas ne- 
reiškia (nors kartais taip teigiama), kad teisė „užtikrina“ teisėtą, t. y. įsakytąjį, elgesį. 
Tokio elgesio prievartos aktas neužtikrina, nes prievartos aktą reikia vykdyti būtent ta- 
da, kai individas elgiasi draudžiamu, o ne įsakytuoju būdu. Būtent tokiam atvejui nu- 
matomas prievartos veiksmas kaip sankcija. Tačiau galbūt minėtą teiginį galima suprasti 
kaip reiškiantį, jog teisė, nustatydama sankcijas, mėgina skatinti žmones elgtis pagal jos 
įsakymus tuo atžvilgiu, kad noras išvengti sankcijų tampa nurodyto elgesio motyvu. Ta- 
čiau tokia motyvacija — tai tik galima, bet ne būtina teisės funkcija; teisėtą, t. y. įsaky- 
tąjį, elgesį gali paskatinti ir kitokie, ypač religiniai arba moraliniai, motyvai. Ir tai yra 
gana dažnas reiškinys. Motyvacijos implikuojama prievarta — tai psichologinė prievarta, 
kylanti iš to, kaip tam tikras individas įsivaizduoja teisę, ir galinti reikštis tik šiame in- 
divide. Tačiau šios psichologinės prievartos negalima painioti su prievartos akto numa- 
tymu — teisinės tvarkos vidaus elementu. Kiekviena efektyvi socialinė tvarka vartoja vie- 
nokią arba kitokią fizinę prievartą, o kai kurios tvarkos (kaip antai religinė tvarka) ją 
vartoja kur kas plačiau nei teisinė tvarka. Tad psichologinė prievarta nėra būdingasis bruo- 
žas, teisinę tvarką išskiriantis iš kitų socialinių tvarkų. Teisė yra prievartinė tvarka ne ta 
prasme, kad ji vartoja psichologinę prievartą, o tik ta prasme, kad prievartos aktus (kon- 
krečiai — prievartinį gyvybės, laisvės, ekonominių arba kitokių gėrybių atėmimą) numato 
kaip tam tikrų sąlygų padarinius. Šios sąlygos — tai pirmiausia (bet ne tik) tam tikras 
žmogaus elgesys, kuris būtent dėl to, kad jis yra sankcijos sąlyga, įgyja teisiškai drau- 
džiamo (neteisėto) elgesio — delikto — pobūdį. 


Teisinės bendruomenės jėgos vartojimo monopolis 


Nors įvairios teisinės tvarkos daugiau ar mažiau sutaria dėl prievartos aktų, kuriuos 
galima priskirti teisinei bendruomenei (tai visada yra jau minėtų gėrybių atėmimas), jos 
skiriasi sąlygų, su kuriomis susiejami prievartos aktai, požiūriu. Konkrečiai - jos skiriasi 
požiūriu į tai, kokio elgesio priešybę reikėtų užtikrinti nustatant sankcijas, t. y. teisinės 
tvarkos nustatyto teisinio elgesio apibrėžiamu socialiai pageidaujamu statusu, kitaip ta- 
riant, teisės normų teisine verte. Šios teisinės vertės, kurią dar išsiaiškinsime, kontekste 
pažymėtina, kad teisės raida nuo pirmųjų užuomazgų iki jos dabartinio (šiuolaikinės vals- 
tybės) etapo liudija visoms teisinėms tvarkoms būdingą bendrą tendenciją. Ši tendencija — 
tai palaipsnis ir vis ryžtingesnis draudimas žmogui vartoti fizinę jėgą prieš žmogų. Jėgos 
vartojimas draudžiamas paverčiant jį sankcijos sąlyga. Tačiau pati sankcija jau yra jėgos 
vartojimas. Todėl draudimas vartoti jėgą gali būti tik ribotas, tad reikia skirti leidžiamą ir 
draudžiamą jėgos vartojimą. Jis leidžiamas kaip reakcija į socialiai nepageidaujamą faktą, 
ypač į socialiai žalingą žmonių elgesį - tai yra kaip sankcija, kaip įgalintas jėgos vartoji- 
mas, kurį galima priskirti teisinei bendruomenei. Tačiau šis skirtumas nereiškia, kad ki- 
toks nei teisiškai įgalintas jėgos vartojimas, kaip reakcija į nepageidaujamą faktą, yra drau- 
džiamas ir todėl neteisėtas. Pirmykštė teisinė tvarka nedraudžia visų kitų jėgos vartojimo 
būdų. Net žmonių žudymas draudžiamas tik tam tikru mastu. Tik laisvo tėvynainio, o ne 

svetimšalio arba vergo nužudymas pirmykštėje visuomenėje laikomas nusikaltimu. O sve- 
timšalio arba vergo nužudymas tiek, kiek jis nėra draudžiamas, yra (negatyviąja prasme) 
leidžiamas. Tačiau jis nėra įgalinamas kaip sankcija! Vis dėlto ilgainiui įsivyrauja princi- 
pas, kad bet koks jėgos vartojimas yra draudžiamas, jeigu jis nėra (ir tai yra principo ap- 
ribojimas) specialiai įgalintas kaip teisinei bendruomenei priskiriama reakcija į socialiai 
žalingą faktą. Tokiu atveju teisinė tvarka išsamiai apibrėžia sąlygas, kuriomis fizinę jėgą 
galima vartoti (ir kokie žmonės gali ją vartoti). Kadangi individą, įgalinamą vartoti jėgą, 
galima laikyti teisinės tvarkos (arba teisinės tvarkos konstituotos bendruomenės) organu, 
tokių individų vykdomus prievartos aktus gama priskirti bendruomenei“. Tada turime 
reikalą su teisinės bendruomenės jėgos vartojimo monopoliu. Šis monopolis yra decentra- 
lizuotas, jeigu individai, kurie įgalinami vartoti jėgą, yra ne specialūs organai, veikiantys 
pagal darbo pasidalijimo principą, o teisinė tvarka įgalina jėgą vartoti visus individus, ma- 
nančius, kad jų interesus pažeidžia kitų individų neteisėtas elgesys; kitaip tariant, jeigu 
dar vyrauja savigynos principas. 


Teisinė tvarka ir kolektyvinis saugumas 


Nustatydama sąlygas, kuriomis galima vartoti jėgą, ir nurodydama individus, kurie gali 
ją vartoti, teisinė tvarka saugo tai tvarkai priklausančius individus nuo kitų individų var- 
tojamos jėgos. Kai yra tam tikras šios apsaugos minimumas, kalbame apie kolektyvinį 
saugumą, nes saugumą garantuoja teisinė tvarka kaip socialinė tvarka. Manytina, kad toks 
apsaugos nuo fizinės jėgos vartojimo minimumas yra net tada, kai jėgos monopolis yra 
decentralizuotas, t. y. kai vis dar vyrauja savigyna. Tokią padėtį galima laikyti žemiausiu 
kolektyvinio saugumo lygmeniu. Tačiau kai yra tam tikras teisinės bendruomenės jėgos 
monopolio centralizacijos minimumas ir kai savigyna, bent iš principo, yra atmetama, apie 
kolektyvinį saugumą galime kalbėti tik siauresne prasme. Kolektyvinis saugumas šia, siau- 
resne, prasme yra tada, kai bent jau klausimą, ar konkrečiu atveju buvo pažeista teisė ir 
kas už tai atsako, sprendžia ne šalys, bet specialus organas, nepriklausomas teismas; t. y. 
kai galima objektyviai išspręsti klausimą, ar jėgos pavartojimas konkrečiu atveju yra de- 
liktas, ar teisėtas aktas, kurį, kaip sankciją, galima priskirti bendruomenei. 

Tad kolektyvinis saugumas gali būti skirtingų lygmenų, nelygu kiek centralizuota yra 
procedūra, pagal kurią konkrečiais atvejais yra nustatomos sąlygos, su kuriomis susieja- 
mas prievartos aktas kaip sankcija ir pagal kurią vykdomas šis prievartos aktas. Aukš- 
čiausias kolektyvinio saugumo lygmuo pasiekiamas tada, kai teisinė tvarka įsteigia pri- 
valomos jurisdikcijos teismus ir centrinius vykdomuosius organus, kurių prievartos prie- 
monės yra tokios efektyvios, kad priešintis paprastai yra beprasmiška. Tokia padėtis yra 
šiuolaikinėje valstybėje — itin centralizuotoje teisinėje tvarkoje. 

Kolektyvinio saugumo tikslas yra taika, nes taika — tai fizinės jėgos nevartojimas. Api- 
brėždama jėgos vartojimo sąlygas ir ją vartojančius vykdomuosius organus, įtvirtindama 
teisinės bendruomenės jėgos monopolį, teisinė tvarka šią bendruomenę pacifikuoja. Ta- 

čiau teisės kuriama taika tėra santykinė. Teisė nepašalina Žmogaus fizinės jėgos vartoji- 
mo prieš žmogų. Teisė nėra bejėgė tvarka, kaip teigia utopinis anarchizmas. Teisė yra 
prievartinė tvarka, o kaip prievartinė tvarka (tai liudija jos evoliucija) — saugumo, t. y. 
taikos, tvarka. Tačiau būtent dėl to, kad kolektyvinio saugumo sąvoką galima apibrėžti 
siauresne prasme ir taikyti tik ten, kur visuomenės jėgos monopolis yra centralizuotas, 
galime tarti, jog teisinės bendruomenės pacifikacija vyksta tik tuo teisės raidos lygme- 
niu, kur savigyna yra — bent iš principo — draudžiama ir kur vyrauja kolektyvinis sau- 
gumas siauresne šio žodžio prasme. Tiesą sakant, kažin ar galima kalbėti net apie san- 
tykinę teisinės bendruomenės pacifikaciją tol, kol teisė tebėra pirmykštė. Kol nėra teis- 
mų, kurie galėtų objektyviai nustatyti, ar buvo pažeistas draudimas pavartoti jėgą; kol 
kiekvienas individas, manantis, kad kitas individas pažeidė jo teises, yra įgalintas jėgą 
vartoti kaip sankciją; kol individas, prieš kurį pavartota jėga, yra įgalintas į šį jėgos pa- 
vartojimą atsakyti jėgos pavartojimu, kurį gali teisinti kaip sankciją (t. y. kaip reakciją į 
patirtą skriaudą); kol kraujo kerštas yra teisėtas institutas, o dvikova — teisiškai leidžia- 
ma ir net teisės reguliuojama; kol nusikaltimu laikomas tik laisvų tėvynainių, bet ne sve- 
timšalių ir vergų žudymas; galiausiai kol tarptautinė teisė nedraudžia karo santykiuose 
tarp valstybių, — tol negalima tvirtinti, kad teisinė padėtis yra būtinai taikos padėtis ir 
kad taikos užtikrinimas yra esminė teisės funkcija!'“. Daugiausia, ką galima pasakyti, yra 
tai, kad teisė plėtojasi šia linkme. Tad net jeigu taika laikoma absoliučia moraline ver- 
tybe arba vertybe, kurią pripažįsta visos pozityviosios moralinės tvarkos (o tai, kaip ma- 
tysime, neatitinka tikrovės), taikos užtikrinimo, teisinės bendruomenės pacifikavimo ne- 
galima laikyti visų teisinių tvarkų esmine moraline vertybe; tai nėra visai teisei bendras 
„moralės minimumas“. 

Visiškas draudimas vartoti jėgą liudija tendenciją plėsti sritį tų faktų, kuriuos teisinė 
tvarka apibrėžia kaip prievartos aktų sąlygą; ši tendencija toli peržengė minėto draudimo 
ribas, prievartos aktus, kaip sankcijas, siedama ne tik su jėgos vartojimu, bet ir su įvai- 
riais kitokiais aktais, net su aktų neatlikimu. Jeigu teisės numatomas prievartos aktas yra 
reakcija į socialiai žalingą elgesį ir jeigu to numatymo paskirtis — užkirsti kelią šitokiam 
elgesiui (individualioji arba bendroji prevencija), toks aktas yra sankcija specifine, siau- 
resne šio žodžio prasme, o ta aplinkybė, kad tam tikras elgesys traktuojamas kaip sank- 
cijos (minėta prasme) sąlyga, reiškia, jog šitoks elgesys yra teisiškai draudžiamas, kad 
Jis yra deliktas. Yra sąsaja tarp šitokios sankcijos sampratos ir delikto sampratos. Sank- 
cija yra delikto padarinys, deliktas yra sankcijos sąlyga. Pirmykštėse teisinėse tvarkose 
sankcijos, kaip reakcija į deliktą, yra visiškai decentralizuotos. Ši reakcija paliekama in- 
dividų, kurių interesus pažeidė deliktas, diskrecijai. Jie įgalinami identifikuoti kaip de- 
liktą in concreto tai, ką teisinė tvarka kaip deliktą yra identifikavusi tik in abstracto; jie 
taip pat įgalinami vykdyti teisinės tvarkos nustatytą sankciją. Čia vyrauja savigynos prin- 
cipas. Vykstant evoliucijai ši reakcija į deliktą vis labiau centralizuojama tuo atžvilgiu, 

kad delikto identifikavimas ir sankcijos vykdymas paliekamas specialiems organams - teis- 
mams ir vykdomosios valdžios institucijoms. Taip savigynos principas apribojamas, ta- 
čiau negali būti visiškai panaikintas. Net šiuolaikinėje valstybėje, kur ši centralizacija yra 
pasiekusi aukščiausią laipsnį, vis dar yra tam tikras savigynos minimumas — būtinoji gintis. 
Be to, šiuolaikinėse centralizuotose teisinėse tvarkose esama ir kitų atvejų (atvejų, ku- 
riuos teisės teorija dažniausiai ignoruoja), kai ribotas fizinės jėgos vartojimas paliekamas 
ne specialiems organams, bet suinteresuotų individų diskrecijai. Kalbame apie kūno baus- 
mės teisę, kurią, kaip vaikų auklėjimo priemonę, jų tėvams pripažįsta net šiuolaikinės tei- 
sinės tvarkos. Ji yra ribota tiek, kiek yra draudžiama žaloti vaiko sveikatą; tačiau spręsti, 
koks vaiko elgesys yra kūno bausmės sąlyga, t. y. koks vaiko elgesys yra pedagogiškai, 
tad ir socialiai, nepageidaujamas, iš esmės paliekama tėvams, kurie ją gali deleguoti pro- 
fesionaliems auklėtojams. 


Kitokie nei sankcijos prievartos aktai 


Valstybei vystantis nuo teisminės prie administracinės bendruomenės!?, faktų, kurie yra 
prievartos aktų taikymo sąlyga, sritis plečiasi. Dabar į ją įtraukiami ne tik socialiai žalin- 
gi veiksmai arba neveikimas, bet ir kiti faktai, kurie savo pobūdžiu nėra deliktai. Vienas 
iš tokių faktų yra įtarimas, kad tam tikras individas padarė deliktą. Specialūs organai — 
policijos agentai — gali būti teisiškai įgalinti atimti įtariamam individui laisvę, kad būtų 
užtikrinta prieš jį nukreipta teisena, leisianti išsiaiškinti, ar jis iš tikrųjų padarė deliktą, 
dėl kurio yra įtariamas. Tokio laisvės atėmimo sąlyga yra ne apibrėžtas individo elgesys, 
o tik įtarimas dėl tokio elgesio. Panašiai teisinė tvarka gali įgalinti policiją asmenims tai- 
kyti vadinamąjį apsauginį suėmimą, t. y. atimti iš jų laisvę, kad apgintų nuo jiems gre- 
siančios neteisėtos agresijos. Šiuolaikinės teisinės tvarkos taip pat numato psichiškai ne- 
sveikų individų, keliančių grėsmę visuomenei, priverstinį internavimą tam skirtose insti- 
tucijose, o infekcinėmis ligomis sergančių asmenų — ligoninėse. Be to, nuosavybę gali- 
ma eksproprijuoti, jeigu tai būtina visuomenės interesams, naminius gyvulius galima nai- 
kinti, jeigu jie serga epideminėmis ligomis, pastatus galima prievarta nugriauti, kad būtų 
išvengta jų sugriuvimo arba gaisro plitimo. Totalitarinių valstybių teisinė tvarka leidžia 
savosioms vyriausybėms koncentracijos stovyklose uždaryti asmenis, kurių įsitikinimai, 
religija arba rasė joms nepatinka, versti juos dirbti bet kokį darbą, net juos žudyti. To- 
kias priemones galima aistringai smerkti moralės požiūriu, tačiau jų negalima laikyti esan- 
čiomis už tų valstybių teisinės tvarkos ribų. Visi šie aktai — tai toks pats prievartinis gy- 
vybės, laisvės arba nuosavybės atėmimas, kaip ir mirties bausmės, įkalinimo arba civili- 
nio išieškojimo sankcijos. Tačiau, kaip jau sakėme, nuo sankcijų jie skiriasi tiek, kiek 
nėra individo teisiškai nustatomo ir socialiai nepageidaujamo veiksmo arba neveikimo pa- 
darinys, t. y. jų sąlyga nėra teisiškai nustatomas individo padarytas deliktas. Deliktas yra 
apibrėžtas žmogaus elgesys (veiksmas arba neveikimas), kurį teisinė tvarka draudžia dėl 
to, kad jis yra socialiai nepageidaujamas; jis yra draudžiamas tiek, kiek teisinė tvarka su 

juo (arba, formuluojant tiksliau, su ta aplinkybe, kad jis yra nustatytas laikantis teisinės 
procedūros) susieja prievartos aktą, t. y. tiek, kiek šį faktą teisinė tvarka traktuoja kaip 
prievartos akto sąlygą. Taigi šis prievartos aktas yra sankcija (reakcijos į deliktą atžvil- 
giu) ir dėl to skiriasi nuo kitų teisiškai nustatomų prievartos aktų tik tuo, kad jį sąlygo- 
janti aplinkybė yra teisiškai nustatomas žmogaus elgesys, o prievartos aktus, kurie savo 
pobūdžiu nėra sankcijos, lemia kiti faktai'*. Kai kuriuos pastarajai kategorijai priklausan- 
čius prievartos aktus galima interpretuoti kaip sankcijas, jeigu „sankcijos“ samprata ne- 
apsiriboja tik reagavimu į tam tikrą žmogaus elgesį, kurio buvimas yra teisiškai nustaty- 
tas, bet aprėpia ir tokias situacijas, kur prievartos aktas yra reakcija į deliktą, tačiau į 
tokį deliktą, kai dar nėra teisiškai nustatyta, kad jį padarė būtent tas individas, nors šis 
individas gali būti įtariamas jo padarymu ir dėl to policijos sulaikomas, taip pat tokias 
situacijas, kai prievartos aktas — tai reakcija į deliktą, kuris dar nėra padarytas, tačiau 
numatomas kaip galimybė ateityje, kaip antai pavojingų psichopatų arba asmenų, kurių 
įsitikinimai, religija arba rasė yra nepriimtini, internavimas koncentracijos stovyklose, kad 
būtų užkirstas kelias jų socialiai nepageidaujamam elgesiui, į kurį, teisinio autoriteto pa- 
grįstu arba nepagrįstu manymu, jie yra linkę. Be abejo, būtent tokiu motyvu yra grin- 
džiami laisvės apribojimai, karo metu taikomi šalies teritorijoje gyvenantiems kitos ka- 
riaujančios šalies piliečiams. Jeigu „sankcijos“ sąvoką išplečiame šia prasme, ji nustoja 
būti „delikto padarinio“ atitikmeniu. Sankcija šia platesne prasme nebūtinai /ydi deliktą. 

Galiausiai sankcijos sąvoką galima išplėsti tiek, kad ji aprėptų visus teisinės tvarkos 
numatomus prievartos aktus, jeigu šis žodis reiškia vien tai, kad teisinė tvarka tokiais 
veiksmais reaguoja į socialiai nepageidaujamas aplinkybes ir šiuo būdu šias aplinkybes 
kvalifikuoja kaip nepageidaujamas. Tiesą sakant, tai yra bendras visų bet kurios teisi- 
nės tvarkos įgalinamų arba įsakomų prievartos aktų bruožas. Tad „sankcijos“ sąvoką, 
suprantamą šia plačiausia teisinės bendruomenės jėgos monopolio prasme, galima for- 
muluoti kaip alternatyvą: „Žmogaus prieš kitą žmogų vartojama jėga yra arba deliktas, 
arba sankcija“. 


Laisvės minimumas 


Kaip sankcijas numatanti socialinė tvarka, teisė žmonių elgesį reguliuoja dvejopai: po- 
zityviai, įsakydama šį elgesį ir šitaip drausdama priešingą elgesį, ir negatyviai, su tam 
tikru elgesiu nesiedama prievartos akto, tad ir nedrausdama tokio elgesio bei neįsakyda- 
ma priešingo elgesio. Elgesys, kuris nėra teisiškai draudžiamas, yra teisiškai leidžiamas 
šia negatyvia prasme. Dėl to, kad žmonių elgesys yra arba draudžiamas, arba nedrau- 
džiamas, ir dėl to, kad elgesys, jeigu jis nėra draudžiamas, laikytinas leidžiamu, bet kokį 
teisinei tvarkai priklausančio individo elgesį galima traktuoti kaip jos (pozityviai arba ne- 
gatyviai) reguliuojamą. Kiek individo elgesys yra teisinės tvarkos leidžiamas negatyviąja 
prasme (t. y. nėra draudžiamas), tiek individas yra teisiškai laisvas. 

Laisvę, kurią teisinė tvarka palieka individui tik nedrausdama tam tikro elgesio, rei- 
kia skirti nuo laisvės, kurią toji tvarka šiam individui pozityviai garantuoja. Tai, kad tam 
tikras elgesys yra leidžiamas, nes nėra draudžiamas, nusako individo laisvę, o teisinė 
tvarka pastarąją garantuoja tik tiek, kiek šioji tvarka įsako kitiems individams šitokią 
laisvę gerbti; — šioji tvarka uždraudžia jiems kištis į nurodytąją laisvės sritį, t. y. ji už- 
draudžia elgesį, kliudantį individui daryti tai, kas nėra draudžiama ir šiuo atžvilgiu jam 
yra leidžiama. Tik tokiu atveju nedraudžiamą (negatyviąja prasme leidžiamą) elgesį ga- 
lima traktuoti kaip grindžiamą teisės turėjimu, t. y. kaip tam tikros teisės, kurios atspin- 
dys yra ją atitinkanti pareiga, turinį!'. - 

Tačiau ne kiekvieną šiuo būdu leidžiamą (ta negatyviąja prasme, kad jis nėra drau- 
džiamas) elgesį garantuoja priešingo kitų asmenų elgesio draudimas; ne kiekvieną lei- 
džiamą vieno individo elgesį atitinka kito individo pareiga. Gali būti, kad individų elge- 
sio teisinė tvarka nedraudžia (taigi šiuo atžvilgiu jį leidžia), bet teisinė tvarka nedraudžia 
ir priešingo kitų asmenų elgesio, taigi ji leidžia ir šį priešingą elgesį. Elgesys gali būti 
nedraudžiamas, pavyzdžiui, dėl to, kad jis nėra susijęs su kitais individais arba bent jau 
niekam nedaro žalos. Bet draudžiamas yra net ne kiekvienas elgesys, kuris daro žalą. 
Pavyzdžiui, namo savininkui gali būti nedraudžiama įrengti ventiliatorių toje sienoje, ku- 
ri yra tiesiog ant jo valdos ribos. O tuo pačiu metu gretimos valdos savininkui gali būti 
nedraudžiama statytis namo, kurio viena siena visiškai ribojasi su siena, kurioje įrengtas 
ventiliatorius, ir tai pavers niekais ventiliatoriaus veikimą. Šis pavyzdys rodo, jog vienai 
šaliai leidžiama kliudyti kitai šaliai daryti tai, kas jai leidžiama daryti, būtent — ventilia- 
toriumi pūsti orą į savo kambarius. 

Jeigu elgesys, priešingas nedraudžiamam kito individo elgesiui, nėra draudžiamas, tai 
galima konkurencija, kurios sprendimo teisinė tvarka nenumato. Ne taip, kaip kitokios 
konkurencijos, šios konkurencijos teisinė tvarka nemėgina išvengti drausdama priešingą 
elgesį. Tiesą sakant, teisinė tvarka nė negali mėginti apskritai užkirsti kelią galimai kon- 
kurencijai. Visos šiuolaikinės teisinės tvarkos praktiškai draudžia tik vieną dalyką — jėga 
kliudyti kitam individui daryti tai, kas nėra draudžiama. Juk fizinės jėgos vartojimas — 
prievartos veiksmas — iš esmės draudžiamas, išskyrus atvejus, kai jis yra pozityviai leis- 
tas tam tikriems įgalintiems individams. 

Teisinė tvarka, kaip bet kuri normatyvinė socialinė tvarka, gali reikalauti tik specifi- 
nių veiksmų arba neveikimo; todėl jokia teisinė tvarka negali apriboti individo laisvės 
visais jo išorinio ir vidinio elgesio aspektais, t. y. visų jo veiksmų, norų, minčių arba jaus- 
mų. Teisinė tvarka individo laisvę gali riboti daugiau ar mažiau, daugiau ar mažiau jam 
įsakydama arba drausdama. Bet visada lieka tam tikras laisvės minimumas, t. y. žmonių 
būties sritis, į kurią nesikišama įsakymais arba draudimais. Net kraštutinės totalitarinės 
tvarkos sąlygomis yra kažkas panašaus į neatimamą laisvę — ne kaip įgimta arba prigim- 
tinė teisė, bet kaip techniškai ribotų galimybių pozityviai reguliuoti žmonių elgesį pada- 
rinys. Tačiau šią laisvės sritį galima laikyti teisiškai garantuota tik tiek, kiek teisinė tvar- 

ka draudžia į ją kištis. Šiuo požiūriu politiškai ypač svarbios yra konstituciškai garan- 
tuotos vadinamosios pilietinės laisvės. Jas įtvirtina konstitucijos nuostatos, ribojančios įsta- 
tymų leidėjų kompetenciją tiek, kiek jie nėra įgalinami (arba yra įgalinami tik išimtinė- 
mis sąlygomis) išleisti normas, įsakančias arba draudžiančias tam tikrą elgesį, kaip antai 
praktikuoti tam tikrą religiją arba reikšti tam tikrus įsitikinimus!'*. 


c) Teisė kaip normatyvinė prievartinė tvarka; 
teisinė bendruomenė ir plėšikų gauja 


Teisė, kaip prievartinė tvarka, kartais apibūdinama teiginiu, jog teisė tam tikrą elgesį 
įsako „grasindama“ prievartos aktais, t. y. tam tikromis blogybėmis. Bet tokia formuluo- 
tė ignoruoja tą normatyvinę prasmę, kurią teisinė tvarka teikia prievartos aktams apskri- 
tai ir konkrečiai sankcijoms. Grasinimas reiškia, kad esant tam tikroms sąlygoms adresa- 
tui bus padaryta tam tikra blogybė; teisinė tvarka reiškia, kad esant tam tikroms sąly- 
goms tam tikra blogybė privalo būti padaryta arba, pasakykime bendriau, kad tam tikras 
prievartos aktas privalo būti įvykdytas esant tam tikroms sąlygoms. Tai yra ne tik sub- 
jektyvioji teisėkūros aktų prasmė, bet ir objektyvioji jų prasmė. Tik dėl to, kad ši norma- 
tyvinė prasmė yra objektyvioji tokių aktų prasmė, pastarieji yra teisės nustatymo, normų 
kūrimo arba normų realizavimo aktai. Pakelės plėšiko veiksmas, kuriuo grasinant kam 
nors įsakoma atiduoti pinigus, taip pat turi subjektyviąją „privalėjimo“ prasmę. Jeigu to- 
kio įsakymo sukurta situacija apibūdinama sakant, jog vienas individas pareiškia valią 
kito individo elgesio atžvilgiu, tai šitaip tik konstatuojamas pirmojo individo veiksmas 
kaip iš tikrųjų vykstantis įvykis. Tačiau antrojo individo elgesio, į kurį yra nukreiptas šis 
veiksmas, negalima apibūdinti kaip kažko, kas iš tikrųjų vyksta, nes jis dar nesielgė ir 
apskritai gali nesielgti taip, kaip norėjo pirmasis. Jį galima apibūdinti tik kaip kažką, kas 
pagal subjektyviąją įsakymo prasmę privalo įvykti. 

Taip reikia apibūdinti kiekvieną situaciją, kai vienas individas pareiškia savo valią kito 
individo elgesio atžvilgiu. Šiuo požiūriu (būtent kai turima galvoje tik subjektyvioji veiks- 
mų prasmė) plėšiko įsakymo apibūdinimas nesiskiria nuo teisinio organo įsakymo apibū- 
dinimo. Skirtumas išryškėja tik tada, kai apibūdinama objektyvioji tokio įsakymo (įsaky- 
mo, kurį vienas individas adresuoja kitam) prasmė. Tada objektyvią normos, susaistančios 
individą, kuriam ji adresuojama, prasmę priskiriame tik teisinio organo, bet ne plėšiko įsa- 
kymui. Kitaip tariant, kaip objektyviai galiojančią normą traktuojame pirmąjį, bet ne ant- 
rąjį įsakymą; tad pirmuoju atveju įsakymo nevykdymo sąsają su prievartos aktu interpre- 
tuojame kaip „grasinimą“ (t. y. kaip teiginį, kad blogybė bus padaryta), o antruoju atveju 
šią sąsają interpretuojame kaip reiškiančią, kad blogybė privalo būti padaryta. Tokiu būdu 
faktiškai daromą blogybę antrojoje situacijoje interpretuojame kaip objektyviai galiojan- 
čios normos, numatančios prievartos aktą kaip sankciją, taikymą arba realizavimą, o pir- 
mojoje situacijoje (jeigu ją interpretuojame normatyviai) — kaip nusikaltimą. 

Bet kodėl tik vieno, o ne kito akto subjektyviąją prasmę interpretuojame kaip objek- 
tyviąją? Kodėl tariame, kad iš šių dviejų aktų, kurie abu turi subjektyviąją „privalėjimo“ 
prasmę, tik vienas įtvirtina galiojančią, t. y. saistančią, normą? Kitaip tariant, kas yra nor- 
mos, kurią laikome objektyviąja šio akto prasme, galiojimo pagrindas? Tai yra svarbiau- 
sias klausimas. 

Atsakymą į šį klausimą gauname analizuodami tuos sprendimus, kuriais aktai inter- 
pretuojami kaip teisėti (t. y. kaip aktai, kurių objektyvioji prasmė yra norma). Tokia ana- 
lizė atskleidžia prezumpciją, darančią šitokią interpretaciją galimą. 

Pradėkime nuo tokios jau minėtos situacijos, kai vienas individas nužudo kitą, inter- 
pretacijos, pagal kurią tai yra ne nužudymas, bet mirties bausmės įvykdymas. Mūsų inter- 
pretacija grindžiama pripažinimu, kad nužudymo aktas — tai teismo nuosprendžio, įsakan- 
čio nužudymą kaip bausmę, įvykdymas. O tai reiškia, kad teismo aktui mes priskiriame 
objektyviąją individualiosios normos prasmę, taigi jį priimančius individus interpretuoja- 
me kaip teismą. Mes taip darome todėl, kad teismo aktą pripažįstame įstatymo (t. y. ben- 
drų normų, numatančių prievartos aktus) vykdymu, o patį įstatymą suvokiame ne vien kaip 
subjektyviąją, bet ir kaip objektyviąją prasmę akto, išleisto tam tikrų individų, kuriuos kaip 
tik dėl to ir laikome įstatymų leidėjais. O įstatymų leidybos aktą laikome konstitucijos, 
t. y. bendrųjų normų, kurios savo subjektyviąja prasme įgalina šiuos individus nustatyti ben- 
drąsias normas, numatančias prievartos aktus, vykdymu. Taigi šiuos individus interpretuo- 
jame kaip įstatymų leidybos organus. Įstatymų leidybos organą įgalinančias normas trak- 
tuodami ne tik kaip subjektyviąją, bet ir kaip objektyviąją tam tikrų individų atliekamų ak- 
tų prasmę, šias normas interpretuojame kaip „konstituciją“. Istoriškai pirmosios konstitu- 
cijos atžvilgiu tokia interpretacija galima tik tuo atveju, jeigu preziumuojame, kad privalu 
elgtis pagal subjektyviąją šio akto prasmę, kad prievartos aktus privalu atlikti tik tomis są- 
lygomis ir tik tokiais būdais, kuriuos nustato konstitucija; kitaip tariant, jeigu preziumuo- 
jame normą, pagal kurią: a) aktas, kurio prasmė interpretuojama kaip „konstitucija“, laiky- 
tinas nustatančiu objektyviai galiojančias normas; b) individai, išleidžiantys tokį aktą, lai- 
kytini konstituciniu autoritetu. Kaip bus parodyta toliau!'?, ši norma — tai pamatinė nacio- 
nalinės teisinės tvarkos norma. Ji nėra nustatoma pozityviosios teisės aktu, bet yra preziu- 
muojama, jeigu a sąlygoje paminėtas aktas yra interpretuojamas kaip sukuriantis konstitu- 
ciją, o konstitucijomis grindžiami aktai interpretuojami kaip teisės aktai. Atskleisti šią pre- 
zumpciją yra esminė teisės mokslo užduotis. Ši prezumpcija — tai teisinės tvarkos galioji- 
mo pagrindų pagrindas (tačiau savo pobūdžiu sąlygiškas ir dėl to hipotetinis). 

Formuluodami šias tezes kol kas kalbame tik apie nacionalinę teisinę tvarką, t. y. apie 
tokią teisinę tvarką, kurios galiojimo teritorinė sritis apsiriboja valstybės teritorija. Tarp- 
tautinės teisės, kurios galiojimo teritorinė sritis nėra šiuo būdu apribota, galiojimo pa- 
grindai bei tarptautinės teisinės tvarkos santykis su nacionalinėmis teisinėmis tvarkomis 
ko! kas nėra mūsų aptarimo dalykas?" 

Jau buvo pažymėta, kad nors normos galiojimo (reiškiančio, kad privalu elgtis taip, 
kaip normos nustatyta) negalima painioti su normos efektyvumu (reiškiančiu, kad iš tik- 
rųjų taip ir elgiamasi), tarp šių dviejų sąvokų gali būti esminis ryšys: būtent — prievar- 
tinė tvarka, pateikdama save kaip teisę, yra laikoma galiojančia tik tuo atveju, kai ji yra 
daugiau ar mažiau efektyvi. O tai reiškia, kad pamatinė norma, kuria grindžiamas teisi- 
nės tvarkos galiojimas, sietina tik su tokia konstitucija, kuria grindžiama efektyvi prie- 
vartinė tvarka. Tik kai faktinis individų elgesys daugiau ar mažiau atitinka į tą elgesį 
nukreiptų aktų subjektyviąją prasmę (kitaip tariant, jeigu ši subjektyvioji prasmė pripa- 
žįstama objektyviąja prasme), tik tokiu atveju tam tikri aktai yra interpretuojami kaip 
teisės aktai. 

Dabar jau esame pasirengę atsakyti į klausimą, kodėl plėšiko įsakymui, duodamam 
grasinant mirtimi, nesuteikiame objektyviai galiojančios normos, saistančios auką, kuriai 
šis įsakymas adresuojamas, prasmės, kodėl šio akto neinterpretuojame kaip teisės akto, 
kodėl tokio grasinimo įgyvendinimą laikome nusikaltimu, o ne sankcijos įvykdymu. 

Izoliuoto atskiro individo akto negalima laikyti teisės aktu ir jo prasmės negalima 
laikyti teisės norma, nes, kaip jau buvo sakyta, teisė — tai ne atskira norma, bet normų 
sistema, o atskirą normą galima laikyti teisės norma tik kaip tokios sistemos dalį. Ta- 
čiau ką pasakytume apie situaciją, kai organizuota gauja sistemingai terorizuoja tam tikrą 
teritoriją, grasinimais versdama ten gyvenančius žmones atiduoti savo pinigus? Tokioje 
situacijoje tvarką, reguliuojančią šios plėšikų gaujos narių tarpusavio santykius, turime 
skirti nuo išorinės tvarkos, t. y. nuo įsakymų, kuriuos gaujos nariai adresuoja pašalie- 
čiams grasindami jiems blogybėmis. Juk tokia grupė kaip plėšikų gauja elgiasi tik su 
pašaliečiais. Jeigu plėšikauti ir žudyti nebūtų draudžiama plėšikų tarpusavio santykiuo- 
se, tai negalėtų būti jokios bendruomenės, jokios plėšikų gaujos. Vis dėlto vidinė gau- 
jos tvarka gali konkuruoti su ta prievartine tvarka, kuri laikoma teisine tvarka ir galioja 
toje pačioje teritorijoje, kurioje veikia gauja. Kodėl gi prievartinė tvarka, konstituojanti 
plėšikų gaujos bendruomenę bei aprėpianti ir vidaus, ir išorinę tvarką, nėra interpretuo- 
Jama kaip teisinė tvarka? Kodėl subjektyvioji šios prievartinės tvarkos prasmė (kad pa- 
gal ją elgtis privalu) nėra interpretuojama kaip objektyvioji jos prasmė? Ogi todėl, kad 
čia nėra preziumuojama jokia pamatinė norma, pagal kurią šiai tvarkai paklusti privalu. 
Bet kodėl tokia pamatinė norma čia nėra preziumuojama? Todėl, kad šiai tvarkai nėra 
būdingas tas ilgalaikis efektyvumas, be kurio nėra preziumuojama jokia pamatinė nor- 
ma. Plėšikų prievartinė tvarka tuo efektyvumu nepasižymi, jeigu teisinės tvarkos normų 
galiojimo teritorinėje srityje, kurioje veikia plėšikų gauja, plėšikų veiklą šios normos fak- 
tiškai traktuoja kaip neteisėtą elgesį, jeigu prievartos aktais, interpretuojamais kaip įka- 
linimas arba mirties bausmė, iš gaujos narių atimama laisvė arba gyvybė ir jeigu dėl to 
gaujos veikla nutrūksta, — žodžiu, jeigu teisine tvarka laikoma prievartinė tvarka yra efek- 
tyvesnė už gaują konstituojančią prievartinę tvarką. 

Jeigu tokios prievartinės tvarkos galiojimas apsiriboja tam tikra teritorija ir jeigu ji 
yra efektyvi toje teritorijoje tuo atžvilgiu, kad bet kurios kitos šios rūšies prievartinės 
tvarkos galiojimas yra atmetamas, tada šią prievartinę tvarką išties galima laikyti teisine 

tvarka, o jos konstituojamą bendruomenę galima laikyti „valstybe“, net jeigu jos išorinė 
veikla būtų neteisėta pozityviosios tarptautinės teisės požiūriu. Antai nuo XVI a. iki XIX 
a. pradžios Afrikos šiaurės vakarų pakrantėje gyvavo vadinamosios piratinės valstybės 
(Alžyras, Tunisas, Tripolis), kurių laivai piratavo Viduržemio jūroje. Šios bendruome- 
nės buvo „piratinės“ tik tuo atžvilgiu, kad pažeisdamos tarptautinę teisę vartojo jėgą prieš 
kitų valstybių laivus. Tačiau jų vidaus tvarka, reikia manyti, draudė vartoti jėgą vieniems 
prieš kitus ir šio draudimo apskritai buvo laikomasi, tad buvo ir kolektyvinio saugumo 
minimumas — santykiškai tvarios bendruomenės, kurią konstituoja normatyvinė tvarka, 
būties sąlyga. į 

Kaip jau sakėme, kolektyvinis saugumas, arba taika, yra toji funkcija, kurią įvairiu 
mastu vykdo „teise“ vadinamos prievartinės tvarkos, pasiekusios tam tikrą raidos lygį. Ši 
funkcija yra objektyviai nustatomas faktas. Mokslinis teiginys, kad teisinė tvarka pacifi- 
kuoja visuomenę, nėra vertybinis sprendimas. Konkrečiai — šis teiginys nereiškia, kad tei- 
singumo įgyvendinimas yra būtinasis teisės bruožas; tad šios vertės negalima įtraukti į 
pačią teisės sąvoką ir dėl to ji negali būti kriterijumi teisinę bendruomenę skiriant nuo 
plėšikų gaujos. Tačiau būtent šį skirtumą nubrėžia šv. Augustinas, kuris savajame Civi- 
tas Dei rašo: „Pašalinkite teisingumą, ir kas liks iš karalysčių, jei ne plėšikų gaujos? Nes 
kas yra plėšikų gaujos, jei ne mažos karalystės?“?' Valstybės, kurią Augustinas suvokia 
kaip teisinę bendruomenę, negali būti be teisingumo. „Kur nėra tikro teisingumo, ten ne- 
gali būti teisės. Nes tai, ką daro teisingumas, daro ir teisė, o kas daroma neteisingai, tas 
daroma ir neteisėtai.“ Bet kas yra teisingumas? „Teisingumas yra toji dorybė, kai kiek- 
vienam atiduodama tai, kas jam priklauso. Tad koks teisingumas gali būti ten, kur žŽmo- 
gus atitraukiamas nuo tikrojo Dievo ir įduodamas šėtonui? Ar taip žmogui atiduodama 
kas jam priklauso? Argi tas, kuris atima tavo turtus ir juos atiduoda kitam, neturinčiam 
į juos teisės, nežeidžia teisingumo — kaip ir tas, kuris pasitraukia nuo savo Viešpaties 
Dievo, nueidamas tarnauti šėtonui?“*? 

Pagal šią argumentaciją teisė yra teisinga prievartinė tvarka, kurią nuo plėšikų prie- 
vartinės tvarkos skiria jos turinio teisingumas. 

Kad teisingumas negali būti teisės skyrimo nuo kitų prievartinių tvarkų kriterijus, iš- 
plaukia iš vertybinio sprendimo, jog socialinė tvarka yra teisinga, santykinumo. Šv. Au- 
gustinas „teisinga“ laiko tik tokią tvarką, kuri kiekvienam seikėja, kas jam priklauso, ir 
taiko šią tuščią formulę teigdamas, kad tvarka yra teisinga, jeigu ji tikrajam Dievui — 
jam tai yra judėjų-krikščionių Dievas, ne romėnų dievai — atiduoda, kas jam priklauso, 
būtent garbinimą, pasireiškiantį tam tikru kultu. Tad, pasak Augustino, šio postulato ne- 
atitinkanti tvarka negali būti teisė, o tokia tvarka grindžiama bendruomenė negali būti 
valstybė, tik plėšikų gauja. Vadinasi, romėnų teisė nepripažįstama teise. Jeigu normaty- 
vinės tvarkos pripažinimo „teise“ kriterijumi laikomas teisingumas, tai kapitalistinė Vakarų 


2! Šv. Augustinas, Civitas Dei, I t., IV kn., 4 sk. 
22 Ibid., W t., XIX kn., 21 sk. 

prievartinė tvarka nėra teisė komunistinio teisingumo idealo požiūriu, kaip kapitalistinio 
teisingumo idealo požiūriu nėra teisė ir komunistinė Sovietų Sąjungos prievartinė tvar- 
ka. Tokias išvadas implikuojanti teisės samprata pozityvistiniam teisės mokslui yra ne- 
priimtina. Teisinę tvarką galima smerkti kaip neteisingą tam tikros teisingumo normos 
požiūriu. Tačiau vien ta aplinkybė, kad tam tikros efektyvios prievartinės tvarkos turi- 
nys gali būti laikomas neteisingu, neduoda jokio pagrindo nepripažinti šios prievartinės 
tvarkos teisine tvarka. XVIII a. laimėjus Prancūzijos revoliucijai, o XX a. —- Rusijos re- 
voliucijai, kitos valstybės aiškiai buvo nusiteikusios šių revoliucijų įvestų prievartinių 
tvarkų neinterpretuoti kaip teisinių, o revoliucinių vyriausybių aktų — kaip teisės aktų, 
nes pirmoji vyriausybė pažeidė monarchinį legitimumo principą, o antroji panaikino pri- 
vačią gamybos priemonių nuosavybę. Dėl šios priežasties net Amerikos teismai atsisa- 
kydavo pripažinti rusų revoliucinės vyriausybės aktus teisės aktais — teismai skelbė juos 
esant ne valstybės, bet plėšikų gaujos aktais. Tačiau kai tik revoliucijų pagimdytosios 
prievartinės tvarkos pasirodė esančios efektyvios, jos buvo pripažintos teisinėmis tvar- 
komis, vyriausybės — valstybių vyriausybėmis, o jų aktai — valstybės aktais, t. y. teisės 
aktais. 


d) Teisinės pareigos be sankcijų? 


Jeigu teisė suvokiama kaip prievartinė tvarka, tai formulė, išreiškianti nacionalinės tei- 
sinės tvarkos pamatinę normą, skamba taip: „Žmogaus prievartą prieš žmogų galima vyk- 
dyti tik tokiu būdu ir tik tokiomis sąlygomis, kurias nustato istoriškai pirmoji konstituci- 
ja“. Pamatinė norma pirmajai konstitucijai deleguoja procedūros, pagal kurią turi būti ku- 
riamos prievartos aktus numatančios normos, nustatymą. Kad normą būtų galima objek- 
tyviai interpretuoti kaip teisės normą, ji turi būti pagal šią procedūrą atliekamo akto sub- 
jektyvioji prasmė, taigi turi atitikti pamatinę normą; be to, norma turi numatyti prievar- 
tos aktą arba būti iš esmės susijusi su tokia norma. Kartu su pamatine norma yra preziu- 
muojama ir tai, kad teisė apibrėžiama kaip prievartinė tvarka*. Iš teisės, kaip prievarti- 
nės tvarkos, apibrėžimo išplaukia, kad elgesį galima laikyti teisiškai įsakytu (t. y. teisi- 
nės pareigos turiniu) tik tuo atveju, kai priešingas elgesys yra padaromas prievartos ak- 
to, nukreipto į taip besielgiantį individą, taikymo sąlyga. Tačiau reikia pažymėti, kad pats 
prievartos aktas nebūtinai turi būti šiuo atžvilgiu įsakytas: jo įsakymas ir vykdymas gali 
būti tik įgalinamas. 

Teisės, kaip prievartinės tvarkos, apibrėžimui, t. y. prievartos elemento įtraukimui į 
teisės sampratą, prieštaraujama, esą (1) teisinės tvarkos iš tikrųjų apima ir prievartos ak- 
tų nenumatančias normas — normas, leidžiančias arba įgalinančias tam tikrą elgesį, taip 
pat normas, įsakančias tam tikrą elgesį, tačiau priešingo elgesio nesusiejančias su prie- 
vartos aktais, ir (2) prievartos aktus numatančių normų netaikymas dažnai nėra prievar- 
tos aktų, kaip sankcijų, sąlyga. 


23 Bet pamatinė norma nėra tapati šiam apibrėžimui. Būdama norma, pamatinė norma nėra sąvoka. 

Antrasis prieštaravimas nėra pagrįstas, nes teisės, kaip prievartinės tvarkos, apibrėžimą 
galima išlaikyti net tuo atveju, kai prievartos aktą numatanti norma pati nėra iš esmės 
susieta su norma, kuri prievartos akto neįvykdymą (konkrečiu atveju) susieja su sank- 
cija, kitaip tariant, jeigu bendrosios normos numatomą prievartos aktą reikia objektyviai 
interpretuoti ne kaip įsakytą, o tik kaip įgalintą arba pozityviai leistą (nors akto, kuriuo 
bendroji norma numato prievartos aktą, subjektyvioji prasmė yra įsakymas). O dėl pir- 
mojo prieštaravimo, tai teisės, kaip prievartinės tvarkos, apibrėžimą galima išlaikyti net 
normų, įgalinančių tokį elgesį, kuris savo pobūdžiu nėra prievartos aktas, atžvilgiu ar- 
ba normų, pozityviai leidžiančių tokį elgesį tiek, kiek jos yra priklausomos normos (nes 
jos yra iš esmės susijusios su prievartos aktus numatančiomis normomis), atžvilgiu. Ti- 
piškas normų, pateikiamų kaip argumentai prieš prievartos įtraukimą į teisės apibrėžimą, 
pavyzdys — konstitucinės teisės normos. Tvirtinama, kad konstitucijos normos, reguliuo- 
jančios įstatymų leidybos procedūrą, nenumato sankcijų kaip reakcijos į jų nesilaikymą. 
Tačiau atidesnė analizė parodo, jog tai yra priklausomos normos, nustatančios tik vie- 
ną iš sąlygų, kurioms esant turi būti įsakomi ir vykdomi kitų normų numatomi prievar- 
tos aktai“*. Konstitucinės normos įstatymų leidėją įgalina kurti normas - jos neįsako jų 
kurti; todėl sankcijų klausimas čia apskritai neiškyla. Nesilaikant konstitucijos nuostatų, 
galiojančios teisės normos neatsiranda, o šiuo būdu sukurtos normos yra niekinės arba 
nuginčijamos. O tai reiškia, kad antikonstituciniu būdu, taigi nesilaikant pamatinės nor- 
mos, sukurtų aktų subjektyvioji prasmė nėra interpretuojama kaip jų objektyvioji pras- 
mė arba tokia laikina interpretacija yra pripažįstama negaliojančia“. 

Iš, kaip teigia tradicinis teisės mokslas, teisines pareigas nustatančių, bet sankcijų ne- 
numatančių normų svarbiausios yra vadinamosios prigimtinės prievolės (natural obliga- 
tion). Prigimtinės prievolės — tai tokios prievolės, kurių įvykdymo negalima ieškinio tvar- 
ka išreikalauti teisme, bet kurių nevykdymas nėra civilinio išieškojimo sąlyga. Vis dėlto 
čia kalbama apie teisinę pareigą, kadangi to, ką vienas individas, vykdydamas vadina- 
mąją prigimtinę prievolę, perdavė kitam, negalima atgauti, nes tai nėra nepagrįstas pra- 
turtėjimas. O tai reiškia tik vieną dalyką — jog galioja bendroji norma, numatanti, kad: 
1) jeigu naudos gavėjas, kurio atžvilgiu atliktas toks veiksmas, kokio šio veiksmo atli- 
kėjas teisiškai neprivalėjo atlikti, prieštarauja restitucijai, į naudos gavėjo turtą civilinį 
išieškojimą nukreipti privalu; 2) šios prievartą numatančios normos galiojimas apriboja- 
mas teisinės tvarkos nustatytais atvejais. Tad šią situaciją galima apibūdinti kaip sankci- 
ją numatančios normos galiojimo apribojimą; nebūtina daryti prielaidą, jog esama nor- 
mų be sankcijų. | 

Žinoma, įstatymų leidėjas, laikydamasis pamatinę normą atitinkančios procedūros, ga- 
li išleisti aktą, kurio subjektyvioji prasmė yra elgesį įsakanti norma, bet (1) neišleisti 
akto, kurio subjektyvioji prasmė yra norma, numatanti sankciją kaip reakciją į priešin- 
gą elgesį, ir (2) nepalikti galimybės šią situaciją apibūdinti kaip „sankciją numatančios 


23 Plg. $ 6e. 
25 Plg. $ 35j. 

normos galiojimo apribojimą“. Tokiu atveju subjektyviosios nurodytojo akto prasmės ne- 
galima interpretuoti kaip jo objektyviosios prasmės; normos, kuri yra akto subjektyvioji 
prasmė, negalima interpretuoti kaip teisės normos, bet ji laikytina teisiškai nerelevan- 
tiška. 

Yra ir kitų priežasčių, dėl kurių akto, išleisto vadovaujantis pamatine norma, subjek- 
tyviąją prasmę galima laikyti teisiškai nerelevantiška, būtent jeigu subjektyvioji tokio akto 
prasmė nėra norma, įsakanti, leidžianti arba įgalinanti tam tikrą Žmonių elgesį. Įstaty- 
mo, išleisto griežtai laikantis konstitucijos, turinys gali būti ne norma, o religinės arba 
politinės teorijos išraiška, pavyzdžiui, pareiškimas, kad šis įstatymas kyla iš Dievo arba 
kad įstatymas yra teisingas, arba kad įstatymas įgyvendina visų gyventojų interesus. Ar- 
ba kitas pavyzdys: įstatymo, išleisto laikantis konstitucijos, forma valstybės vadovui ga- 
li būti perduodami tautos sveikinimai jo atėjimo į valdžią jubiliejaus proga; tokia forma 
šiam reikalui gali būti panaudota vien tam, kad sveikinimai būtų ypač didingi. Galiau- 
siai, kadangi aktai, leidžiami laikantis konstitucijos, yra reiškiami žodžiais, tie aktai gali 
turėti bet kokią prasmę — ne tik normų prasmę. Jeigu teisė apskritai apibrėžiama kaip 
norma, teisės mokslas negali visiškai atmesti minties, kad galimas ir teisiškai nerelevan- 
tiškas turinys. 

Kadangi teisė reguliuoja savo pačios kūrimo procedūrą, šią teisiškai reguliuojamą pro- 
cedūrą kaip teisinę formą galima skirti nuo šios procedūros nustatomo teisinio turinio 
bei teigti esant teisiškai nerelevantišką turinį. Tradiciniame teisės moksle šią idėją iš da- 
lies išreiškia skirtumas tarp teisės formaliąja prasme ir teisės materialiąja prasme. Šiuo 
skirtumu pripažįstama, kad įstatymų forma yra išleidžiamos ne tik bendrosios elgesį re- 
guliuojančios normos, bet ir administraciniai sprendimai, kaip antai asmens natūralizaci- 
ja, valstybės biudžeto tvirtinimas arba teismo sprendimai (tam tikrais atvejais, kai įstaty- 
mų leidėjas veikia kaip teisėjas). Bet teisingiau būtų kalbėti apie teisės formą ir teisės 
turinį, o ne apie teisę formaliąja ir materialiąja prasme. Tačiau šiuo požiūriu žodžiai „tei- 
sinė forma“ ir „teisinis turinys“ yra netikslūs ir net klaidinantys; kad aktą būtų galima 
interpretuoti kaip teisės aktą, jis ne tik turi būti išleistas laikantis tam tikros procedūros, 
bet ir turėti tam tikrą subjektyviąją prasmę. Ši prasmė priklauso nuo teisės apibrėžimo, 
kuris yra preziumuojamas kartu su pamatine norma. Jeigu teisė apibrėžiama ne kaip prie- 
vartinė tvarka, o tik kaip tvarka, nustatyta vadovaujantis pamatine norma (ir — atitinka- 
mai — jeigu pamatinę normą išreiškia formulė „privalu elgtis taip, kaip reikalauja istoriš- 
kai pirmoji konstitucija“), tada galėtų būti ir teisės normų be sankcijų, t. y. teisės normų, 
tam tikromis sąlygomis reikalaujančių tam tikro Žmonių elgesio, kai nėra kitos normos, 
kuri numatytų sankciją už jos nepaisymą. Tokiu atveju akto, išleisto laikantis pamatinės 
normos, subjektyvioji prasmė (jeigu ši prasmė nėra norma ir neturi ryšio su norma) būtų 
teisiškai nerelevantiška. Tada konstitucijos numatyto įstatymų leidėjo nustatyta norma, kuri 
įsako tam tikrą elgesį, bet su jos nepaisymu nesieja prievartos akto, nuo moralės normos 
galėtų skirtis tik savo kilme, o papročiu sukurtos teisės normos visiškai nebūtų galima 
atskirti nuo papročiu sukurtos moralės normos. 

Jeigu konstitucija yra nustačiusi, kad paprotys yra teisėkūros faktas, tai visos moralės 
normos, kurias sukuria paprotys, yra teisinės tvarkos dalis. 

Vadinasi, reikia atmesti teisės apibrėžimą, kuriuo teisė nėra apibūdinama kaip prie- 
vartinė tvarka (1) dėl to, kad tik į teisės apibrėžimą įtraukus prievartos elementą teisę 
galima aiškiai atskirti nuo bet kurios kitos socialinės tvarkos; (2) dėl to, kad prievartos 
veiksnys turi didelę reikšmę visuomeninių santykių pažinimui ir yra ypač būdingas toms 
socialinėms tvarkoms, kurios vadinamos „teise“; ir (3) ypač dėl to, kad apibrėžiant teisę 
kaip prievartinę tvarką yra atsižvelgiama į čia esantį teisės (šiuolaikinės valstybės teisės) 
pažinimui patį svarbiausią ryšį — ryšį tarp teisės ir valstybės. Šiuolaikinė valstybė iš es- 
mės yra prievartinė tvarka — centralizuota prievartinė tvarka, kurios galiojimas ribojamas 
tam tikros teritorijos““. 

Normos, kurios yra subjektyvioji įstatymų leidybos aktų prasmė ir kurios tam tikrą 
elgesį įsako taip, kad priešingas elgesys nėra sankcijos sąlyga, šiuolaikinėse teisinėse tvar- 
kose yra tikra retenybė. Jeigu teise vadinamose socialinėse tvarkose būtų daug normų be 
sankcijų, teisės, kaip prievartinės tvarkos, apibrėžimą būtų galima kvestionuoti; 0 jeigu 
iš esamų teise vadinamų socialinių tvarkų išnyktų prievartos elementas (kaip tai progno- 
zavo Marxo socializmas), šių socialinių tvarkų pobūdis išties iš esmės pasikeistų. Tada 
jos — pasiūlytojo teisės apibrėžimo požiūriu — prarastų teisės pobūdį, o jų konstituoja- 
mos socialinės tvarkos prarastų savo, kaip valstybių, pobūdį. Kalbant Marxo terminais, 
valstybė, o kartu su valstybe ir teisė, nunyktų. 


e) Priklausomos teisės normos 


Jau buvo pažymėta, kad jeigu viena norma įsako tam tikrą elgesį, o kita norma nu- 
mato sankciją kaip reakciją į nepaklusimą, tai abi šios normos tarp savęs yra susijusios. 
Tai ypač akivaizdu, kai socialinė tvarka, kaip antai teisinė tvarka, tam tikrą elgesį įsa- 
ko, su juo konkrečiai siedama prievartos aktą kaip sankciją už priešingą elgesį. Todėl 
pagal tokią tvarką elgesį galima laikyti įsakytu — o teisinės tvarkos atveju teisiškai įsa- 
kytu — tik tiek, kiek priešingas elgesys yra sankcijos sąlyga. Jeigu teisiniame įsakyme, 
kaip antai parlamento išleistame įstatyme, esama vienos normos, kuri nustato tam tikrą 
elgesį, ir kitos normos, kuri pirmosios normos nepaisymą susieja su sankcija, tai pirmoji 
norma nėra nepriklausoma norma, bet ji yra iš esmės susijusi su antrąja; pirmoji norma 
paprasčiausiai apibrėžia (negatyviai) sąlygą, kuriai esant antroji nustato sankciją; O jeigu 
antroji pozityviai apibrėžia sąlygą, kuriai esant ji numato sankciją, tai pirmoji norma yra 
perteklinė įstatymų leidybos technikos požiūriu. Pavyzdžiui, jeigu civiliniame kodekse yra 
norma, kad skolininkas privalo grąžinti kreditoriui gautą paskolą, taip pat kita norma, kad, 
skolininkui negrąžinus paskolos, į jo turtą privalu nukreipti civilinį išieškojimą, tai vis- 
ką, ką nustato pirmoji norma, kaip sąlygą apima antroji. Šiuolaikiniuose baudžiamuosiuose 
kodeksuose paprastai nėra normų, kurios, kaip dešimt Dievo įsakymų, draustų nužudy- 

mą, svetimavimą ir kitus nusikaltimus; juose apsiribojama tuo, kad tam tikras elgesys su- 
siejamas su baudžiamosiomis sankcijomis. Tai aiškiai rodo, kad jeigu galioja norma „Kas 

nužudo, privalo būti nubaustas“, norma „„Nežudyk!“ yra perteklinė; be to, tai rodo, kad 
teisinė tvarka išties draudžia tam tikrą elgesį, jį susiedama su sankcija, arba kad ji tam 
tikrą elgesį įsako, su sankcija susiedama priešingą elgesį. 

Priklausomos yra ir tos teisės normos, kurios pozityviai leidžia tam tikrą elgesį. Juk 
jos, kaip buvo parodyta anksčiau, tik apriboja tokios teisės normos, kuri šį elgesį drau- 
džia, nes sankciją susieja su priešingu elgesiu, galiojimo sritį. Jau buvo minėtas savigy- 
nos pavyzdys. Kitą pavyzdį randame Jungtinių Tautų chartijoje. 2 straipsnio 4 dalis drau- 
džia nariams vartoti jėgą: su jėgos pavartojimu chartija susieja sankcijas, numatytas 39 
straipsnyje. Bet 51 straipsnyje chartija apriboja bendrą 2 straipsnio 4 dalyje nustatytą drau- 
dimą ir leidžia pavartoti jėgą individualiai arba kolektyvinei savigynai. Nurodytieji straips- 
niai yra vieninga visuma. Juos visus sujungusi į vieną straipsnį, kuris draustų visiems 
nariams vartoti jėgą, jeigu savo pobūdžiu tai nėra individuali arba kolektyvinė savigyna, 
chartija galėjo sankcijos sąlyga padaryti šitokiu būdu apribotą jėgos vartojimą. Ir dar vienas 
pavyzdys: norma draudžia alkoholinių gėrimų pardavimą, t. y. nustato, kad už tai yra bau- 
džiama; bet šį draudimą apriboja kita norma, pagal kurią tų gėrimų pardavimas gavus 
licenciją nėra draudžiamas; vadinasi, už tokį pardavimą nėra baudžiama. 

Antroji norma, apribojanti pirmosios galiojimo sritį, yra priklausoma norma; ji turi pras- 
mę tik kartu su pirmąja; jos abi sudaro vieningą visumą. Jų turinį gali išreikšti viena nor- 
ma: „Jeigu kas nors parduoda alkoholinius gėrimus neturėdamas valstybės licencijos, tai 
jį privalu bausti.“ Vien negatyvaus leidimo, t. y. to, kad teisinė tvarka tam tikro elgesio 
nedraudžia, funkcijos čia nereikia nė svarstyti, nes negatyvaus leidimo neužtikrina pozi- 
tyvioji norma. 

Teisės norma gali ne tik apriboti kitos normos galiojimo sritį, bet ir visiškai panai- 
kinti jos galiojimą. Šios naikinančios normos taip pat yra priklausomos, turinčios prasmę 
tik kartu su kitomis, sankcijas numatančiomis, normomis. Toliau lygiai taip pat priklau- 
somos yra ir tam tikrą elgesį įgalinančios normos, jeigu „įgalinimą“ suprantame kaip tei- 
sinės galios, t. y. galios kurti teisės normas, suteikimą individui. Šios įgalinančios nor- 
mos apibrėžia tik vieną iš sąlygų, kurioms esant yra numatytas (nepriklausomoje normo- 
je) prievartos aktas. Tai normos, įgalinančios kurti bendrąsias normas: 1) konstitucijos 
normos, reguliuojančios įstatymų leidybą arba institucionalizuojančios paprotį kaip teisė- 
kūros faktą; 2) normos, reguliuojančios teismo bei administracines procedūras, pagal ku- 
rias, kurdami individualiąsias normas, įstatymu arba papročiu sukurtas bendrąsias nor- 
mas taiko įgalinti organai — teismai bei administracijos pareigūnai. 

Štai pavyzdys. Tarkime, kad valstybės teisinė tvarka draudžia vagystę, įstatyme ją su- 
siedama su įkalinimo bausme. Bausmės sąlyga nėra vien faktas, kad žmogus apsivogė. 
Vagystę turi nustatyti teisinės tvarkos įgalintas teismas, laikydamasis procedūros, kurią 
apibrėžia tos teisinės tvarkos normos; teismas turi paskelbti bausmę, nustatytą įstatymu 
arba papročiu; 0 įvykdyti šią bausmę turi kitas organas. Teismas yra įgalinamas, veik- 

damas pagal tam tikrą procedūrą, paskirti vagiui bausmę tik tuo atveju, kai laikantis 
konstitucijoje numatytos procedūros yra sukurta bendroji norma, su vagyste susiejanti 
tam tikrą bausmę. Konstitucijos norma, įgalinanti kurti šią bendrąją normą, nustato vieną 
iš sąlygų, su kuria susiejama sankcija. Šią situaciją apibūdinanti teisės taisyklė skelbia: 
„Jeigu individai, įgalinti leisti įstatymus, išleido bendrą normą, pagal kurią vagis turi bū- 
ti tam tikru būdu baudžiamas; jeigu baudžiamojo proceso kodekso įgalintas teismas, 
veikdamas pagal šio kodekso procedūrą, nustatė, kad individas įvykdė vagystę; ir jei- 
gu tas teismas paskyrė teisiškai apibrėžtą bausmę; tada tam tikras organas privalo tą 
bausmę įvykdyti.“ Taip formuluojant teisę apibūdinančią teisės taisyklę matyti, jog kon- 
stitucijos normos, reguliuojančios įstatymų leidybos organizavimą bei procedūrą ir to- 
kiu būdu įgalinančios kurti bendrąsias normas, taip pat baudžiamojo proceso kodekso 
normos, reguliuojančios baudžiamųjų teismų organizaciją bei procedūrą ir tokiu būdu 
įgalinančios teismo sprendimais kurti individualiąsias normas, yra priklausomos normos; 
jos tik nustato sąlygas, kurioms esant turi būti vykdomos baudžiamosios sankcijos. Šiuo 
būdu yra sąlygojamas visų teisinės tvarkos numatomų prievartos aktų vykdymas, įskai- 
tant ir diktuojamus administracinės procedūros, ir tuos, kurie savo pobūdžiu nėra sank- 
cijos. Bendrųjų normų, kurias turės taikyti teismai bei administracinės žinybos, sukū- 
rimas vadovaujantis konstitucija, bei individualiųjų normų, kuriomis remdamiesi šie or- 
ganai turi taikyti bendrąsias normas, sukūrimas yra prievartos akto vykdymo sąlygos ly- 
giai taip pat, kaip ir delikto fakto nustatymas arba kitos aplinkybės, kurias teisės nor- 
mos yra nustačiusios kaip sankcijomis nesančių prievartos aktų sąlygas. Tačiau bendroji 
norma, kuri numato prievartos aktą esant visoms šioms sąlygoms, yra nepriklausoma tei- 
sės norma — net jeigu prievartos aktas nėra įsakomas, nes jo nevykdymas nėra dar ki- 
to prievartos akto sąlyga. Jeigu sakome, kad šiuo atveju įgalinamas prievartos aktas, tai 
žodį „įgalinamas“ vartojame platesne prasme. Tokiu atveju jis reiškia ne tik teisinės ga- 
lios, kaip galios kurti teisės normas, suteikimą, bet ir galios vykdyti teisės normų nu- 
matytus prievartos aktus suteikimą. Tad šia platesne prasme šią galią taip pat galima api- 
būdinti kaip teisinę galią. 

Galiausiai priklausomos yra ir tos normos, kurios, apibrėždamos antrojoje normoje var- 
tojamą sąvoką arba kitaip autentiškai aiškindamos antrąją normą, tikslina kitų normų pras- 
mę. Pavyzdžiui, baudžiamajame kodekse gali būti toks straipsnis: ,,„Nužudymu laikytinas 
toks individo elgesys, kuriuo tyčia sukeliama kito individo mirtis.“ Šis straipsnis apibrė- 
žia nužudymą, tačiau normatyvinį pobūdį jis įgyja tik kartu su kitu straipsniu, kuris tei- 
gia: „Jeigu Žmogus įvykdo nužudymą, tai įgalintasis teismas privalo jam skirti mirtiės 
bausmę.“ O šis straipsnis savo ruožtu yra neatskiriamai susijęs su trečiu straipsniu, kuris 
skelbia: „Mirties bausmė turi būti vykdoma pakariant.“ 

Vadinasi, teisinę tvarką galima apibūdinti kaip prievartinę tvarką, net jeigu ne visos 
jos normos numato prievartos aktus, nes normos, kurios pačios nenumato prievartos ak- 
tų (ir todėl ne įsako, bet įgalina kurti normas arba pozityviai leidžia tam tikrą elgesį), 
yra priklausomos normos, galiojančios tik kartu su normomis, kurios numato prievartos 

aktus. Be to, ne visos normos, kurios numato prievartos aktą, bet tik tos, kurios tą prie- 
vartos aktą numato kaip reakciją į tam tikrą elgesį (t. y. kaip sankciją), įsako tam tikrą, 
būtent priešingą, elgesį. O tai yra dar viena priežastis“, dėl kurios teisė savo pobūdžiu 
nėra vien įsakmi arba imperatyvi. Kadangi teisinė tvarka ką tik apibūdinta prasme yra 
prievartinė tvarka, ją galima apibūdinti teiginiais, skelbiančiais, kad tam tikromis sąlygo- 
mis (t. y. sąlygomis, kurias nustato teisinė tvarka) privalu atlikti tam tikrus prievartos ak- 
tus. Visa teisiškai relevantiška teisinės tvarkos materija telpa į šią teisės mokslo formu- 
luojamos teisės taisyklės schemą - teisės taisyklės, kurią reikia skirti nuo teisinio autori- 
teto nustatytos teisės normos“. 


27 Plg. p. 53. 
28 Plg. p. 92. 


II. TEISĖ IR MORALĖ 


7. MORALĖS NORMOS KAIP SOCIALINĖS NORMOS 


Apibūdinant teisę (tiek, kiek ji yra specifinio teisės mokslo dalykas) kaip normų siste- 
mą, ji atskiriama nuo gamtos, o teisės mokslas — nuo gamtos mokslų. Tačiau šalia teisės 
normų esama ir kitų normų, reguliuojančių žmonių elgesį vienas kito atžvilgiu, t. y. socia- 
linių normų; tad teisės mokslas nėra vienintelė disciplina, kuriai rūpi socialinių normų pa- 
žinimas ir aprašymas. Šias kitas normas galima vadinti „morale“, o jas pažinti ir aprašyti 
siekiančią discipliną — „etika“. Tiek, kiek teisingumas yra moralės postulatas, teisingumo 
ir teisės santykį apima moralės ir teisės santykis. Pažymėtina, kad kasdienėje kalbos varto- 
senoje moralė dažnai yra painiojama su etika, visai kaip ir teisė yra painiojama su teisės 
mokslu, tad etikai priskiriama tai, kas yra moralės funkcijos: jog ji reguliuoja Žmonių el- 
gesį, numato pareigas ir teises, žodžiu, jog ji autoritetingai nustato normas, nors iš tikrųjų 
jos funkcija yra pažinti ir aprašyti moralinio autoriteto arba papročiu sukurtas normas. Me- 
todologiniam teisės mokslo grynumui grėsmę kelia ne tik tai, kad ištrinama riba, skirianti 
Jį nuo gamtos mokslų, bet dar labiau tai, kad teisės mokslas neatskiriamas (arba nepakan- 
kamai aiškiai atskiriamas) nuo etikos, nenubrėžiama aiški riba tarp teisės ir moralės. 

Socialinis moralės pobūdis kartais kvestionuojamas nurodant tas moralės normas, ku- 
rios reikalauja ne į kitus individus, bet į save patį nukreipto elgesio, kaip antai normas, 
draudžiančias savižudybę arba reikalaujančias drąsos arba skaistybės. Bet net ir šios nor- 
mos susiformuoja tik visuomenėje gyvenančių žmonių savivokoje. Tiesa, individo elge- 
sys, kurio šios normos reikalauja, tiesiogiai liečia tik patį individą, bet netiesiogiai — ir 
kitus bendruomenės narius. Juk moralės normos objektu šis elgesys bendruomenės są- 
monėje tampa tik dėl savo padarinių bendruomenei. Net vadinamosios pareigos pačiam 
sau yra socialinės pareigos. Izoliuotai gyvenančiam individui jos būtų beprasmės. 


8. MORALĖ KAIP „VIDINIO“ ELGESIO REGULIAVIMAS 


Moralės ir teisės skirtumo negalima sieti su elgesiu, kurio iš Žmogaus reikalauja šių 
dviejų socialinių tvarkų normos. Savižudybę gali drausti ne tik moralė, bet ir teisė; drąsa 
ir skaistybė gali būti ne tik moralinės, bet ir teisinės pareigos. Nėra teisinga ir dažnai 

reiškiama nuomonė, kad teisė nustato išorinį, o moralė — vidinį elgesį. Abiejų šių tvarkų 
normos lemia abi šias elgesio rūšis. Moralinė drąsos dorybė — tai ne tik vidinė bebaimiš- 
kumo savybė, bet ir jos sąlygojamas išorinis elgesys. Kita vertus, jeigu teisinė tvarka drau- 
džia nužudymą, tai ji draudžia ne tik tai, kad išorinis žmogaus elgesys sukelia kito žmo- 
gaus mirtį, bet ir vidinį elgesį, būtent — ketinimą sukelti tokį rezultatą. Manoma, kad mo- 
ralės postuluojamas (pasak kai kurių moralės filosofų) „vidinis“ elgesys — tai toks elge- 
sys, kuris, kad būtų kvalifikuojamas kaip „moralus“, turi būti nukreiptas prieš asmens 
polinkius arba egoistinį interesą. Jeigu viso to prasmė tik tokia, kad esama moralės nor- 
mos sukurtos pareigos elgtis tam tikru būdu (t. y. ši norma galioja, net jeigu polinkiai 
arba egoistiniai interesai yra priešingi įsakytajam elgesiui), tai yra pasakytina ir apie tei- 
sės normų sukuriamas pareigas. Socialinė tvarka neišvengiamai reikalauja elgesio, galin- 
čio prieštarauti kai kuriems individų, kurių elgesį ši tvarka reguliuoja, polinkiams arba 
egoistiniams interesams. Būtų beprasmiška reikalauti tik tokio elgesio, kuris atitinka vi- 
sus asmenų, turinčių paklusti tam tikrai normai, polinkius ir interesus. Žmonės vadovau- 
jasi savo polinkiais arba mėgina realizuoti savo interesus, net nebūdami tam įpareigoti. 
Socialinė tvarka įgyja prasmę tik tuomet, kai siekiama kitokios padėties nei toji, kuri klos- 
tosi kiekvienam vadovaujantis savo polinkiais arba mėginant realizuoti savo interesus, — 
tokia, kuri susidarytų be socialinės tvarkos galiojimo ir efektyvumo. 

Pažymėtina, kad jeigu tam tikrai socialinei tvarkai paklusti turintys individai elgiasi 
pagal tos tvarkos normas, tai jie taip elgiasi tik todėl, kad toks elgesys atitinka tuos jų 
polinkius arba egoistinį interesą, kuriuos jiems išugdo socialinė tvarka ir kurie gali (nors 
nebūtinai) būti priešingi tiems polinkiams bei interesams, kuriuos jie turėtų nesant so- 
cialinės tvarkos poveikio. Žmogus gali turėti prieštaringų polinkių arba interesų. Tada 
jo faktinis elgesys priklauso nuo to, kuris iš tų polinkių intensyvesnis, kuris interesas 
stipresnis. Jokia socialinė tvarka nėra pajėgi eliminuoti žmogaus polinkių bei egoistinių 
interesų kaip jo veiksmų arba neveikimo motyvų. Kad būtų efektyvi, socialinė tvarka 
gali tik išugdyti polinkį arba interesą elgtis pagal šią socialinę tvarką bei priešpriešinti 
juos tiems polinkiams bei egoistiniams interesams, kuriuos žmonės turėtų, jeigu tokios 
tvarkos nebūtų. 

Minėta etinė doktrina kartais suprantama kaip reiškianti, kad kokią nors moralinę vertę 
turi tik toks elgesys, kuris yra nukreiptas prieš polinkius arba egoistinius interesus. Ka- 
dangi „turėti moralinę vertę“ reiškia atitikti moralės normą, šioji doktrina implikuoja, jog 
moralė reikalauja, kad asmuo slopintų savo polinkius ir ne realizuotų savo interesus, bet 
veiktų vadovaudamasis kitokiais motyvais. O tai reiškia, kad moralės normose daroma 
nuoroda tik į asmens elgesio motyvus. Jau neminint to, kad įvykdyti postulatą, pagal ku- 
rį veikti reikia vadovaujantis kitais motyvais, o ne polinkiais bei egoistiniu interesu, psi- 
chologijos požiūriu yra neįmanoma, moralinė tvarka, kurios normos yra susijusios tik su 
elgesio motyvu, suponuoja kitą socialinę tvarką — tokią, kuri nustato išorinį elgesį. Mo- 
ralės norma, susijusi tik su išorinio elgesio motyvu, yra neišsami; ji gali galioti tik kartu 
su normomis, kurios nustato išorinį elgesį, 0 šios normos taip pat turi būti moralės nor- 
mos. Ne bet koks polinkiams ir egoistiniam interesui priešingas elgesys yra moralus. Jei 

kas nors paklūsta kito įsakymui nužudyti, šis aktas (jeigu moralė draudžia žudyti) negali 
turėti kokios nors moralinės vertės, net jeigu jis atliekamas prieš jo polinkį arba egoisti- 
nį interesą. Elgesys gali turėti moralinę vertę tik tada, kai ne tik motyvas, bet ir pats el- 
gesys atitinka moralės normą. Priimant moralinį sprendimą, motyvo ir motyvuotojo elge- 
sio negalima atskirti. Tad ir moralės samprata negali apsiriboti norma „Slopink savo po- 
linkius, įveik savo egoistinius interesus“. Bet tik šitaip apribojus šią sampratą moralę ga- 
lima atskirti nuo teisės, pirmąją suvokiant kaip susijusią su vidiniu elgesiu, o antrąją — 
kaip nustatančią ir išorinį elgesį. 


9. MORALĖ - POZITYVIOJI NEPRIEVARTINĖ TVARKA 


Teisės ir moralės taip pat neįmanoma atskirti pagal jų normų kūrimą arba taikymą. 
Moralės normas, visai kaip ir teisės normas, kuria papročiai arba valios aktai (pavyzdžiui, 
pranašo arba religijos pradininko, kaip antai Jėzaus). Šiuo atžvilgiu moralė, kaip ir teisė, 
yra pozityvi, nes yra aktyviai nustatyta, ir tik pozityvioji moralė yra mokslinės etikos ob- 
jektas, kaip tik pozityvioji teisė yra teisės mokslo objektas. Tiesa, moralinė tvarka neturi 
organų, dirbančių pagal darbo pasidalijimo principą, t. y. centrinių normų taikymo orga- 
nų. Toks taikymas — tai moralinis šios tvarkos reguliuojamo kitų individų elgesio vertini- 
mas. Bet pirmykštė teisinė tvarka taip pat yra decentralizuota ir šiuo aspektu nesiskiria 
nuo moralinės tvarkos. Reikšminga yra tai, kad visiškai decentralizuota bendroji tarptau- 
tinė teisė kartais traktuojama tik kaip tarptautinė moralė. 

Teisės ir moralės skirtumas — ne tai, 4 šios dvi socialinės tvarkos įsako arba drau- 
džia, o tai, kaip jos įsako arba draudžia tam tikrą elgesį. Pamatinis teisės ir moralės skir- 
tumas yra toks: teisė yra prievartinė tvarka, t. y. normatyvinė tvarka, kuri siekia paska- 
tinti tam tikrą elgesį, priešingą elgesį siedama su socialiai organizuotu prievartos aktu, 
tuo tarpu moralė yra socialinė tvarka be tokių sankcijų. Moralinės tvarkos sankcijos tėra 
pritarimas normas atitinkančiam elgesiui ir nepritarimas jų neatitinkančiam elgesiui, jo- 
kių prievartos veiksmų kaip sankcijų ji nenustato. 


10. TEISĖ KAIP MORALĖS DALIS 


Teisę ir moralę pripažinus skirtingomis normatyvinių sistemų atmainomis kyla teisės 
ir moralės santykio klausimas. Šis klausimas turi porą prasmių. Pirmoji: koks santykis 
jas sieja? Antroji: koks privalo sieti? Šiuos klausimus supainiojus, kyla nesusipratimai. 
Į pirmąjį klausimą kartais atsakoma, esą teisė jau dėl savo prigimties yra morali, kitaip 
tariant, teisės normų įsakomą arba draudžiamą elgesį įsako arba draudžia ir moralės nor- 
mos. Be to, tariama, kad jeigu socialinė tvarka įsako elgesį, kurį draudžia moralė, arba 
draudžia elgesį, kurį moralė įsako, tai tokia tvarka nėra teisė, nes ji nėra teisinga. Ta- 
čiau į šį klausimą atsakoma ir teigiant, kad teisė gali būti, bet nebūtinai yra morali mi- 

nėta prasme, t. y. „teisinga“; kad socialinė tvarka, kuri nėra morali (t. y. teisinga), vis 
dėlto gali būti teisė, net jeigu pripažįstamas postulatas, jog teisė privalo būti morali, 
t. y. teisinga. 

Jeigu teisės ir moralės santykio klausimas yra suprantamas kaip teisės turinio klausi- 
mas, o ne jos formos klausimas, jeigu teigiama, kad teisė iš prigimties turi moralinį tu- 
rinį arba kad ji yra moralinė vertybė, tada šiais teiginiais tvirtinama, kad teisė galioja tik 
moralės srities viduje, kad teisinė tvarka yra moralinės tvarkos dalis, kad teisė yra mora- 
li ir dėl to iš prigimties teisinga. Kadangi šiuo teiginiu mėginama teisę pateisinti (tai yra 
tikroji jo prasmė), tai tenka preziumuoti, jog galioja tik viena moralinė tvarka ir ji turi 
absoliučią moralinę vertę, taip pat jog tik tos normos, kurios atitinka šią moralinę tvarką 
ir, vadinasi, turi absoliučią moralinę vertę, yra laikytinos „teise“. O tai reiškia, kad čia 
išeities taškas yra toks teisės apibrėžimas, kuris teisę apibūdina kaip moralės dalį, tapa- 
tinamą su teisingumu. 


11. MORALINĖS VERTĖS SANTYKINUMAS 


Tačiau jeigu vadovaudamiesi mokslinio pažinimo nuostata atmetame absoliučią vertę 
apskritai ir konkrečiai — absoliučią moralinę vertę, nes absoliučią vertę galima pripažinti 
tik remiantis religiniu tikėjimu absoliučiu ir transcendentiniu dievybės autoritetu; jeigu va- 
dovaudamiesi šia nuostata pripažįstame, kad nėra jokios absoliučios moralinės tvarkos, kuri 
pašalintų kitokios moralinės tvarkos galiojimo galimybę; jeigu nesutinkame su tuo, kad vi- 
sa, kas šios moralinės tvarkos požiūriu yra gera arba teisinga, yra gera bet kuriomis są- 
lygomis, o kas šios tvarkos požiūriu yra bloga, tas yra bloga bet kuriomis sąlygomis; ne- 
gana to, jeigu pripažįstame, kad skirtingais laikais, skirtingose tautose ir net toje pačioje 
tautoje, nelygu jos skirtingos klasės bei profesijos, galioja skirtingos ir net priešingos mo- 
ralės sistemos; jeigu laikome savaime suprantamu dalyku, kad skirtingomis aplinkybėmis 
geru arba blogu, teisingu arba neteisingu galima laikyti skirtingą elgesį ir kad jokio elgesio 
negalima laikyti geru arba blogu, teisingu arba neteisingų visomis įmanomomis aplinky- 
bėmis; žodžiu, jeigu pripažįstame, kad moralinės vertybės tėra santykinės, — tada teiginys, 
jog socialinės normos, kad jas būtų galima kvalifikuoti kaip teisę, turi turėti moralinį tu- 
rinį, jog jos turi būti teisingos, gali reikšti tik tai, kad šiose normose turi būti kažkas, kas 
yra bendra visoms įmanomoms moralės sistemoms, kaip teisingumo sistemoms. Tačiau ži- 
nant, kokie nepaprastai nevienalyčiai yra tie dalykai, kuriuos skirtingais laikais ir skirtin- 
gose vietose žmonės laikė gerais arba blogais, teisingais arba neteisingais, kokio nors ben- 
dro įvairių moralinių tvarkų elemento rasti neįmanoma. Sakoma, kad visos moralės siste- 
mos postuluoja taikos išlaikymą ir tai, kad niekieno atžvilgiu nebūtų vartojama jėga. Ta- 
čiau jau Heraklitas mokė, kad karas yra ne tik visa ko „tėvas“, t. y. priežastis, bet ir aukš- 
čiausiasis normų kūrimo autoritetas, aukščiausioji vertybė, taigi „gėris“; kad teisė yra kova, 
todėl kova yra teisinga. Ir net Jėzus sako: „(Gal manote, kad esu atėjęs atnešti žemei ra- 
mybę?! Ne, sakau jums, ne ramybės, o nesantarvės“. 

Tai sakydamas Jėzus skelbia, kad taika nėra aukščiausioji vertybė, bent jau šio pa- 
saulio moralinėje tvarkoje. Ar galima neigti, jog net šiandien daug kas tiki, kad karas 
yra moraliai vertingas, nes leidžia pasireikšti dorybėms bei realizuoti idealus, savo verte 
pranokstančius taiką? Arba: argi pacifizmo moralė nėra ginčytina? Ar liberalizmo filo- 
sofija — kad konkurencija, varžybos garantuoja geriausią visuomenės būvį, — atitinka tai- 
kos idealą? Šis idealas nėra aukščiausioji vertybė visose moralės sistemose, o kai kurio- 
se iš jų — apskritai nėra vertybė. Tačiau net jeigu būtų galima rasti visoms ligi šiol ga- 
liojusioms moralės sistemoms bendrą elementą, vis tiek nebūtų pakankamo pagrindo lai- 
kyti ne „„moralia“, ne „teisinga“, tad ir ne „teise“ prievartinę tvarką, neturinčią šio ele- 
mento ir įsakančią elgesį, kuris jokioje ligšiolinėje bendruomenėje nebuvo laikomas ge- 
ru arba teisingu, ir draudžiančią elgesį, kuris jokioje ligšiolinėje bendruomenėje nebuvo 
laikomas blogu arba neteisingu. Juk jeigu nėra preziumuojama jokia apriorinė, t. y. ab- 
soliuti, moralinė vertybė, tai negalima pasakyti, kas laikytina esant gera arba bloga, tei- 
singa arba neteisinga bet kuriomis aplinkybėmis. O tada, be abejo, galima manyti, kad 
gera ir teisinga yra ir tai, ką minėta prievartinė tvarka įsako, o bloga ir neteisinga — tai, 
ką ji draudžia; tad ši tvarka taip pat yra (santykiškai) morali arba teisinga. Visoms mo- 
ralinėms tvarkoms būdinga tik viena bendrybė, būtent tai, kad visos jos yra socialinės 
normos, t. y. normos, kurios reikalauja tam tikro Žmonių elgesio (tiesioginio arba netie- 
sioginio) vienas kito atžvilgiu. Visoms moralės sistemoms bendra yra jų forma, „priva- 
lomybė“: jos kelia tam tikrų reikalavimų, savo pobūdžiu yra normatyvinės. Moraliai ge- 
ra yra tai, kas atitinka socialinę normą, reikalaujančią tam tikro Žmonių elgesio, mora- 
liai bloga — tai, kas prieštarauja tokiai normai. Santykinę moralinę vertę nustato sociali- 
nė norma, jog Žmonės privalo elgtis tam tikru būdu. Norma ir vertė yra koreliatyvios 
sąvokos. 

Šių prielaidų kontekste teiginys „teisė iš prigimties yra morali“ reiškia ne tai, kad tei- 
sė turi tam tikrą turinį, 0 tai, kad ji yra socialinė norma, jog žmonės privalo elgtis tam 
tikru būdu. Vadinasi, šia santykine prasme kiekviena teisė yra morali, kiekviena teisė yra 
(santykinė) moralinė vertybė. O tai reiškia, kad teisės ir moralės santykio klausimas — 
tai ne teisės turinio, bet jos formos klausimas. Tokiu atveju negalima sakyti (kaip kartais 
sakoma), kad teisė ne tik yra norma (arba įsakymas), bet ir įtvirtina arba realizuoja tam 
tikrą vertybę — toks teiginys turi prasmę tik tada, kai preziumuojama kokia nors absoliu- 
ti, dieviškoji vertybė. Juk teisė yra vertybė būtent dėl tos aplinkybės, kad ji yra norma: ji 
yra teisinė vertybė, kuri tuo pat metu yra ir (santykinė) moralinė vertybė; o tai papras- 
čiausiai reiškia, kad teisė yra norma. 

Šitaip atmetama teorija, esą teisė išreiškia moralės minimumą, esą prievartinė tvarka, 
kad ją būtų galima laikyti teise, turi tenkinti moralės minimumo postulatą. Juk šitokio 
postulato pripažinimas suponuoja absoliučią moralę, kurią apibrėžia jos turinys arba bent 
jau turinys, bendras visoms pozityviosioms moralės sistemoms, dažniausiai — taikos ide- 
alas. Iš to, kas čia pasakyta, išplaukia, kad teisinė vertybė, kaip ją čia apibūdinome, ne- 
išreiškia moralės minimumo šia prasme, o konkrečiai — kad taika, kaip vertybė, nėra bū- 
tinas teisės sampratos elementas. 

12. TEISINIŲ IR MORALINIŲ TVARKŲ ATSKYRIMAS 


Jeigu tariama, kad teisė yra morali iš prigimties, tada, preziumuojant absoliučią mo- 
ralinę vertybę, yra beprasmiška kelti reikalavimą, kad teisė privalo būti morali. Toks pos- 
tulatas turi prasmę (o preziumuojamas moralumas yra teisės matas) tik tuo atveju, kai 
pripažįstama nemoralios teisės galimybė, kitaip tariant, kai į teisės apibrėžimą neįtrau- 
kiamas moralinio turinio elementas. Jeigu pozityvioji teisės teorija reikalauja skirti teisę 
nuo moralės apskritai ir konkrečiai — teisę nuo teisingumo, tai ši teorija yra nukreipta 
prieš tradicinį požiūrį, kurį dauguma teisininkų laiko savaime suprantamu ir kuris grin- 
džiamas prielaida, esą yra tik viena absoliučiai galiojanti moralinė tvarka, taigi ir tik vie- 
nas absoliutus teisingumas. Reikalavimas skirti teisę nuo moralės ir teisę nuo teisingu- 
mo reiškia, kad pozityviosios teisinės tvarkos galiojimas nepriklauso nuo šios vienos, 
vienintelės galiojančios, absoliučios moralinės tvarkos, „tikrosios“ moralinės tvarkos, mo- 
ralinės tvarkos par excellence. Jeigu yra preziumuojamos tik santykinės moralinės ver- 
tybės, tada postulatas, kad teisė privalo būti morali, t. y. teisinga, gali reikšti tik tai, kad 
pozityviosios teisės formavimas privalo atitikti vieną konkrečią moralės sistemą iš dau- 
gelio galimų sistemų. Tačiau tai neužkerta kelio postulatui, kad pozityviosios teisės for- 
mavimas privalo atitikti (ir galbūt faktiškai atitinka) kitą moralės sistemą, tuo pat metu 
neatitikdamas moralės sistemos, kuri nuo šios skiriasi. Jeigu preziumuojant tik santyki- 
nes vertybes reikalaujama skirti teisę ir moralę apskritai ir konkrečiai — teisę ir teisin- 
gumą, tai toks reikalavimas nereiškia, kad teisė ir moralė, teisė ir teisingumas nėra tar- 
pusavyje susiję dalykai; jis nereiškia, kad teisės sąvoka yra už Gėrio sąvokos ribų. Juk 
gėrio sąvokos negalima apibrėžti kitaip, kaip tik nurodant tai, kas privalo būti, t. y. kaip 
tai, kas atitinka socialinę normą; 0 jeigu teisė apibrėžiama kaip norma, tada tai impli- 
kuoja, kad tai, kas yra teisėta, yra „gera“. Reliatyvistine vertės teorija grindžiamas pos- 
tulatas, pagal kurį brėžiamas skirtumas tarp teisės ir moralės, taigi ir tarp teisės ir tei- 
singumo, paprasčiausiai reiškia, kad: 1) jeigu teisinė tvarka vertinama kaip morali arba 
amorali, teisinga arba neteisinga, šie vertinimai išreiškia teisinės tvarkos santykį su vie- 
na iš daugelio galimų moralės sistemų, bet ne su „tikrąja“ moralės sistema, todėl tai yra 
tik santykinis, bet ne absoliutus vertinimas; 2) pozityviosios teisinės tvarkos galiojimas 
nepriklauso nuo to, ar ji atitinka kurią nors moralės sistemą. 

Reliatyvistinė vertės teorija dažnai suprantama klaidingai — kaip teigianti, kad nėra 
vertybių, o konkrečiai — nėra teisingumo. Tačiau ji veikiau teigia, kad vertybės yra san- 
tykinės, o ne absoliučios, kad teisingumas yra santykinis, o ne absoliutus, kad vertybės, 
kurias įtvirtina mūsų normų kūrimo aktai, negali pretenduoti pašalinti priešingų vertybių. 

Akivaizdu, kad moralė, būdama tik santykinė, negali vykdyti tos funkcijos, kurios iš 
jos sąmoningai arba nesąmoningai reikalaujama — pateikti absoliutaus pozityviosios tei- 
sinės tvarkos vertinimo kriterijų. Tokio vertinimo kriterijaus mokslinis pažinimas papras- 
čiausiai negali rasti. Bet tai nereiškia, kad tokio kriterijaus apskritai nėra — jį gali teikti 
bet kuri moralės sistema. Tačiau vertinant pozityviąją teisinę tvarką moralės požiūriu (kaip 
gerą arba blogą, teisingą arba neteisingą) reikia suvokti, kad vertinimo kriterijus yra san- 

tykinis, kad nėra atmestinas kitokia moralės sistema grindžiamas vertinimas, be to, kad 
teisinę tvarką, kuri vienos moralės sistemos atžvilgiu yra vertinama kaip neteisinga, kuo 
puikiausiai galima vertinti kaip teisingą kitos moralės sistemos atžvilgiu. 


13. MORALINIS TEISĖS PATEISINIMAS 


Moralinis pozityviosios teisės pateisinimas galimas tik tuo atveju, kai moralės ir tei- 
sės normas galima priešpriešinti — kai gali būti moraliai gera ir moraliai bloga teisė. Jei- 
gu moralinė tvarka, kaip toji, kurią skelbė Paulius savo Laiške romiečiams, reikalauja 
bet kuriomis aplinkybėmis laikytis teisinio autoriteto išleistų normų ir todėl atmeta bet 
kokią neatitiktį tarp jos ir pozityviosios teisės, tai moraliai legitimuoti pozityviosios tei- 
sės neįmanoma. Juk jeigu visa pozityvioji teisė, kaip Dievo valios apraiška, yra teisinga 
(kaip visa, kas tikra, yra gera tiek, kiek tai yra Dievo valios apraiška); jeigu jokia pozi- 
tyvioji teisė nėra neteisinga (nes visa, kas tikra, gali būti tik gera); jeigu teisė tapatinama 
su teisingumu; taip pat jeigu tai, kas yra esamybė, tapatinama su tuo, kas yra privalomy- 
bė, — tada teisingumo sąvoka, kaip ir Gėrio sąvoka, netenka savo prasmės. Jeigu jokio 
blogio (neteisingumo) nėra, tai negali būti ir jokio gėrio (teisingumo). Postulatas, kad teisę 
reikia skirti nuo moralės, jurisprudenciją nuo etikos, reiškia štai ką: mokslinio pozityvio- 
sios teisės pažinimo požiūriu jos teisinimas, grindžiamas nuo teisinės tvarkos besiskiriančia 
moraline tvarka, yra nerelevantiškas, nes teisės mokslo uždavinys — pažinti ir aprašyti 
savo dalyką, o ne teigiamai arba neigiamai jį vertinti. Tiesa, teisės normos, įtvirtinančios 
privalomybę, yra vertybės; tačiau teisės mokslo funkcija — ne vertinti jo dalyką, bet ver- 
tybiškai neutraliai jį aprašyti. Teisės mokslininkas nesusitapatina su jokia vertybe, net su 
ta teisine, kurią jis aprašo. 

Jeigu moralinė tvarka nereikalauja bet kuriomis aplinkybėmis paklusti pozityviajai tei- 
sinei tvarkai, kitaip tariant, jeigu išlieka teisinės ir moralinės tvarkų neatitikties galimy- 
bė, tada teisės ir moralės, teisės mokslo ir etikos atskyrimo postulatas reiškia, kad pozi- 
tyviųjų teisės normų galiojimas nepriklauso nuo jų atitikties moralinei tvarkai; jis reiš- 
kia, kad pozityviosios teisės pažinimo požiūriu teisės normą galima laikyti galiojančia, 
net jeigu ji prieštarauja moraline: tvarkai. 

Itin svarbu (ir to neįmanoma pernelyg stipriai pabrėžti), kad esama ne vienos, bet dau- 
gybės skirtingų ir net viena kitai prieštaraujančių moralinių tvarkų, kad pozityvioji teisi- 
nė tvarka gali apskritai atitikti moralines tam tikros visuomenės grupės (ypač valdančių- 
jų sluoksnių) pažiūras, bet prieštarauti kitos grupės moralinėms pažiūroms, ir kad, svar- 
biausia, visi vertinimai, kas yra moraliai gera arba bloga, moraliai pateisinama arba ne- 
pateisinama, kaip ir pati teisė, nuolat kinta, tad teisinę tvarką (arba kai kurias jos nor- 
mas), jos galiojimo metu atitikusią vyravusius moralinės tvarkos postulatus, šiandien vis 
dėlto galima vertinti kaip amoralią. Tezė, kurią plačiai pripažįsta tradicinis teisės moks- 
las, tačiau kurią atmeta Grynoji Teisės Teorija, —- kad teisė iš prigimties turi būti morali 
ir kad amorali socialinė tvarka nėra teisinė tvarka, — preziumuoja absoliučią moralinę tvar- 

ką, t. y. tokią, kuri galioja visada ir visur. Priešingu atveju būtų neįmanoma pozityvio- 
sios socialinės tvarkos vertinti pagal nekintantį, nuo laiko ir vietos nepriklausantį teisin- 
gumo ir neteisingumo kriterijų. 

Grynoji Teisės Teorija atmeta tezę, kad teisė yra morali iš prigimties (tuo atžvilgiu, 
kad tik morali socialinė tvarka yra teisė), ne tik todėl, kad ši tezė suponuoja absoliu- 
čią moralinę tvarką, bet ir todėl, kad, tam tikroje teisinėje bendruomenėje dominuojan- 
čiam teisės mokslui šią tezę vartojant praktiškai, ji tampa tokią bendruomenę konstituo- 
jančios nacionalinės prievartinės tvarkos nekritiško pateisinimo įrankiu. Juk savosios na- 
cionalinės prievartinės tvarkos buvimas teisine tvarka yra laikomas savaime supranta- 
mu dalyku. Abejotinas absoliučios moralės kriterijus taikomas tik kitų šalių prievarti- 
nei tvarkai. Tik jos yra diskvalifikuojamos kaip amoralios, taigi ir kaip neteisė, kai ne- 
atitinka tam tikrų postulatų, kuriuos atitinka savoji prievartinė tvarka, pavyzdžiui, kai 
jos pripažįsta privačią nuosavybę arba jos nepripažįsta arba kai jos yra demokratinės ar- 
ba nedemokratinės. Bet kadangi savoji prievartinė tvarka yra teisė, tai ji pagal minėtą 
tezę taip pat turi būti morali. Toks pozityviosios teisės pateisinimas gali būti patogus 
politiškai, nors nepriimtinas logiškai. Teisės mokslo požiūriu jis atmestinas, nes šio 
mokslo paskirtis — ne teisinti teisę remiantis absoliučia arba santykine morale, bet ją pa- 
žinti ir aprašyti. 


III. TEISĖ IR MOKSLAS 


14. TEISĖS NORMOS KAIP TEISĖS MOKSLO OBJEKTAS 


Trivialus teiginys, kad teisės mokslo objektas yra teisė, implikuoja ne tokį trivialų tei- 
ginį, kad teisės mokslo objektas yra teisės normos, o žmonių elgesys — tik tiek, kiek tei- 
sės normos jį apibrėžia kaip sąlygą arba padarinį, kitaip tariant, tiek, kiek žmonių elge- 
sys yra teisės normų turinys. Santykiai tarp Žmonių yra teisės mokslo objektas tik kaip 
teisiniai santykiai, t. y. kaip teisės normų konstituojami santykiai“. Teisės mokslas savo 
objektą mėgina suvokti „teisiškai“, t. y. teisės požiūriu. Ką nors suvokti teisiškai reiškia 
tai suvokti kaip teisę, t. y. kaip teisės normą arba kaip teisės normos turinį — tokį, kokį 
apibrėžia teisės norma. 


15. STATINĖ IR DINAMINĖ TEISĖS TEORIJA 


Statinę ir dinaminę teisės teoriją skiriame pagal tai, kuri iš dviejų alternatyvų pabrė- 
žiama — normų reguliuojamas žmonių elgesys ar žmonių elgesį reguliuojančios normos 
(t. y. pagal tai, ar pažinimo dalykas yra Žmonių elgesio aktais kuriamos, taikomos ar- 
ba paisomos teisės normos, ar teisės normų apibrėžiami kūrimo, taikymo arba paisymo 
aktai)*?. Pirmojoje alternatyvoje teisės teorijos objektas yra teisė kaip galiojančių nor- 
mų sistema — ramybės būsenos teisė. Antrojoje alternatyvoje teisės teorijos objektas yra 
teisėkūros ir teisės taikymo procesas — teisė judėjime. Kartu pažymėtina, kad šį procesą 
patį reguliuoja teisė. Juk svarbiausias teisės ypatumas yra tas, kad ji reguliuoja savikūrą 
ir savęs taikymą. Bendrųjų teisės normų kūrimą (įstatymų leidybos procesą) reguliuoja 
konstitucija; formalieji, arba proceso, įstatymai reguliuoja, kaip teismai bei administra- 
ciniai organai taiko materialiuosius įstatymus. Tad teisinį procesą sudarantys teisėkūros 
ir teisės taikymo aktai“! teisės pažinimą domina tik tiek, kiek priklauso teisės normų tu- 
riniui, kiek juos apibrėžia teisės normos; vadinasi, dinaminė teisės teorija taip pat nag- 
rinėja teisės normas — būtent tas, kurios reguliuoja teisėkūrą ir teisės taikymą. 


2 Plg. $ 32. 
30 Plg. $ 27 ir $ 34a-d. 
3 Plg. 5 35f£. 


02 Teisė 1r mokslas 
16. TEISĖS NORMA IR TEISĖS TAISYKLĖ 


Teisės mokslas, besigilinantis į žmonių elgesį tik tiek, kiek šis yra teisės normų turi- 
nys (yra jų apibrėžiamas), teikia normatyvinę savo objekto interpretaciją. Teisės mokslas 
aprašo žmonių elgesio aktais sukuriamas bei tokiais aktais taikomas teisės normas; taip 
jis aprašo ir normų konstituojamus šių normų apibrėžiamų faktų santykius. Sakinius, ku- 
riais teisės mokslas aprašo šias normas ir santykius, kaip „teisės taisykles“, reikia skirti 
nuo teisės normų, kurias sukuria ir taiko teisinė valdžia ir kurių laikosi teisės subjektai. 
Kita vertus, teisės taisyklės (deskriptyviąja prasme) — tai hipotetiniai sprendiniai, teigian- 
tys, kad pagal nacionalinę arba tarptautinę teisinę tvarką, esant tam tikroms tos tvarkos 
apibrėžtoms sąlygoms, privalo atsirasti tam tikrų tos tvarkos apibrėžiamų padarinių. Tei- 
sės normos nėra sprendiniai, t. y. jos nėra teiginiai apie pažinimo objektą. Savo prasme 
jos yra įsakymai, jos gali būti taip pat leidimai ir įgalinimai, bet jos nėra instrukcijos, 
kaip dažnai manoma, kai teisė klaidingai tapatinama su jurisprudencija. Teisė įsako, lei- 
džia arba įgalina, bet ji neužsiima „mokymu“. Tačiau jeigu teisės normos reiškiamos žo- 
džiais ir sakiniais, savo forma jos gali atrodyti kaip faktų konstatavimas. Antai normą, 
kad už vagystę privalu bausti, įstatymų leidėjas dažnai formuluoja sakiniu: „Už vagystę 
baudžiama įkalinimu“; normą, kad valstybės vadovas įgalinamas sudaryti sutartis, formu- 
luoja sakiniu: „Valstybės vadovas sudaro sutartis.“ Tačiau svarbu ne teisėkūros, normas 
nustatančio, akto lingvistinė forma, bet jo prasmė. Akto prasmė skiriasi nuo teisę apra- 
šančios teisės taisyklės prasmės. „Teisės taisyklės“ (vok. Rechts-Sa/z) skirtumas nuo „teisės 
normos“ (vok. Rechts-Norm) išreiškia teisės pažinimo funkcijos skirtumą nuo visiškai ki- 
tokios funkcijos, vykdomos teisinio autoriteto, kuriam atstovauja teisinės bendruomenės 
organai. Teisės mokslas turi (tarsi iš šalies) pažinti teisę ir ją aprašyti. Teisiniai organai, 
kaip teisinė valdžia, turi kurti tokią teisę, kad teisės mokslas ją vėliau galėtų pažinti ir 
aprašyti. Tiesa, teisės taikymo organai taip pat turi pažinti (tarsi iš vidaus) jų taikomą 
teisę. Įstatymų leidėjas, taikantis konstituciją, turi pažinti konstituciją, o teisėjas, taikan- 
tis įstatymą, turi pažinti įstatymą. Bet šis pažinimas nėra esminis jų funkcijų komponen- 
tas; jis tėra pasirengimas toms funkcijoms:?*. 

Tiesa ir tai, kad Kanto epistemologijoje teisės mokslas, kaip teisės pažinimas, kaip 
bet kuris kitas pažinimas, savo pobūdžiu yra konstituojantis — jis „kuria“ savo objektą 
tiek, kiek šį objektą suvokia kaip prasmingą visumą. Panašiai, kaip juslinių suvokinių 
chaosas gamtamokslinio pažinimo pastangomis virsta kosmosu arba „gamta“ kaip vieninga 
sistema, taip ir teisinių organų kuriama bendrųjų bei individualiųjų teisės normų įvairovė 
vieninga sistema, „teisine tvarka“ tampa teisės mokslo pastangomis. Tačiau šis „kūrimas“ 
savo pobūdžiu yra grynai epistemologinis. Jis iš esmės skiriasi nuo daiktų kūrimo žmo- 
nių darbu bei nuo teisėkūros. — teisinės valdžios pastangomis. 

Teisės mokslo funkcijos skirtumas nuo teisinio autoriteto funkcijos, taigi ir jų abiejų 
rezultatų skirtumas, dažnai yra ignoruojami. Lingvistiškai „teisė“ ir „teisės mokslas“ dažnai 


32 Plg. $ 35g. poskyrį „Konstitutyvus teismo sprendimo pobūdis“. 

yra vartojama kaip sinonimai. Pavyzdžiui, sakant „klasikinė tarptautinė teisė“ iš tikrųjų 
turima galvoje tam tikra tarptautinės teisės teorija, o kalbant apie teisės mokslą kaip tei- 
sės šaltinį turima galvoje, kad teisės mokslas gali teisinei bylai pateikti privalomą spren- 
dimą. Tačiau teisės mokslas gali tik aprašyti teisę, bet negali diktuoti tam tikro elgesio, 
kaip tai daro teisinio autoriteto sukurta teisė (įgyjanti bendrųjų arba individualiųjų nor- 
mų formą). Joks teisininkas negali neigti, kad yra esminis skirtumas tarp įstatymo, pa- 
skelbto oficialiame leidinyje, ir mokslinio šio įstatymo komentaro — tarp baudžiamojo ko- 
dekso ir baudžiamosios teisės vadovėlio. Teisės mokslo formuluojami teiginiai, kad pa- 
gal tam tikrą teisinę tvarką kažkas privalo būti daroma arba nedaroma, nei kam nors su- 
kuria pareigas, nei suteikia teises; jie gali būti teisingi arba klaidingi. Tačiau teisinio au- 
toriteto išleistos normos, sukuriančios pareigas ir suteikiančios teises teisės subjektams, 
nėra nei teisingos, nei klaidingos — tik galiojančios arba negaliojančios, kaip ir faktai nėra 
nei teisingi, nei klaidingi — tik esantys arba nesantys, ir tik teiginiai apie faktus gali būti 
teisingi arba klaidingi. Pavyzdžiui, civilinės teisės vadovėlio teiginys, kad asmuo, neįvyk- 
dęs pasižadėjimo sudaryti santuoką, privalo atlyginti patirtus nuostolius arba į jo turtą 
privalo būti nukreiptas civilinis išieškojimas, yra klaidingas, jeigu teisiniame tekste apra- 
šoma valstybės teisė nenustato tokios prievolės, nes ji nenumato tokio civilinio išieškoji- 
mo. Atsakymą į klausimą, ar tokia teisės norma galioja tam tikroje teisinėje tvarkoje, ga- 
lima (netiesiogiai) verifikuoti, nes kad norma galiotų, ją reikia sukurti empiriškai identi- 
fikuojamu aktu. Tačiau teisinio autoriteto išleista norma (numatanti nuostolių atlyginimą 
ir civilinį išieškojimą neįvykdymo atveju) negali būti teisinga arba klaidinga, nes ji nėra 
teiginys apie faktą — ji ne aprašo objektą, bet reikalauja ir dėl to yra teisės mokslo ob- 
jektas. Įstatymų leidėjo nustatyta norma (numatanti išieškojimą asmeniui, neįvykdžiusiam 
pasižadėjimo sudaryti santuoką ir neatlyginusiam nuostolių) ir teisės mokslo formuluoja- 
mas šią normą apibūdinantis teiginys (kad prieš asmenį, neįvykdžiusį pasižadėjimo suda- 
ryti santuoką ir neatlyginusį patirtų nuostolių, privalo būti nukreiptas civilinis išieškoji- 
mas) yra logiškai skirtingi dalykai. Todėl verta juos terminologiškai diferencijuoti kaip 
„teisės normą“ ir „teisės taisyklę“. Iš to, kas pasakyta, išplaukia, kad teisės mokslo for- 
muluojamos teisės taisyklės nėra vien pakartotos teisinio autoriteto sukurtos teisės nor- 
mos. Tačiau prieštaravimas, esą teisės taisyklės yra perteklinės, nėra toks pat akivaizdžiai 
nepagrįstas, kaip požiūris, esą gamtos mokslas yra perteklinis gamtos atžvilgiu, nes gamta, 
kitaip nei teisė, reiškiasi ne sakomais arba rašomais žodžiais. Požiūriui, kad teisės moks- 
lo formuluojama teisės taisyklė yra perteklinė įstatymų leidėjo sukurtos normos atžvil- 
giu, galima paprieštarauti tik nurodant, jog toks požiūris prilygtų nuomonei, kad moksli- 
nis baudžiamosios teisės išdėstymas yra perteklinis baudžiamosios teisės atžvilgiu, o tei- 
sės mokslas — perteklinis teisės atžvilgiu. 

Kadangi teisės normos, kaip preskripcijos (t. y. įsakymai, leidimai, įgalinimai), negali 
būti nei teisingos, nei klaidingos, kyla klausimas, kaip teisės normų santykiams galima 
taikyti logikos principus, ypač neprieštaravimo principą bei inferencijos taisykles, jeigu 
tradicinė pažiūra tvirtina, kad šiuos principus galima taikyti tik teiginiams, kurie gali bū- 
ti teisingi arba klaidingi? Atsakymas štai koks: logikos principus galima netiesiogiai tai- 

kyti teisės normoms tiek, kiek juos galima taikyti teisės taisyklėms, aprašančioms teisės 
normas ir galinčioms būti teisingomis arba klaidingomis. Dvi teisės normos prieštarauja 
viena kitai ir dėl to abi negali galioti vienu metu, jeigu viena kitai prieštarauja dvi jas 
aprašančios teisės taisyklės, ir vieną teisės normą galima dedukuoti iš kitos, jeigu jas ap- 
rašančios teisės taisyklės gali sudaryti loginį silogizmą*. 

Tai nėra nesuderinama su ta aplinkybe, kad šios teisės taisyklės yra teiginiai apie pri- 
valomybę ir turi būti teiginiai apie privalomybę, nes jos aprašo normas, reikalaujančias 
tam tikrų privalomų dalykų. Teiginys, aprašantis baudžiamosios teisės normos, numatan- 
čios įkalinimą už vagystę, galiojimą, būtų klaidingas, jeigu būtų teigiama, kad pagal šią 
normą už vagystę baudžiama įkalinimu; klaidingas jis būtų todėl, kad esama aplinkybių, 
kuriomis, nepaisant tos normos galiojimo, už vagystę faktiškai nėra baudžiama (pavyz- 
džiui, kai vagis nepagautas). Šią normą aprašančią teisės taisyklę galima formuluoti tik 
taip: jei kas nors vagia, jis privalo būti nubaustas. Tačiau teisės taisyklės „privalomybė“, 
kitaip nei teisės normos „privalomybė“, savo pobūdžiu nėra preskriptyvi — jos prasmė 
deskriptyvi. Šis žodžio „privalomybė“ dviprasmiškumas lieka nepastebėtas, kai teiginiai 
apie privalomybę sutapatinami su imperatyviais teiginiais. 


17. PRIEŽASTINGUMO MOKSLAS 
IR NORMŲ MOKSLAS 


Teisę apibrėžiant kaip normą (arba, tiksliau, kaip normų sistemą arba kaip normaty- 
vinę tvarką) ir teisės mokslo objektą apribojant teisės normų bei normų konstituojamų 
šių normų apibrėžiamų santykių pažinimu ir aprašymu, teisė atskiriama nuo gamtos, 0 
teisės mokslas, kaip normų mokslas, atribojamas nuo visų kitų mokslų, siekiančių pažin- 
ti realių įvykių priežastingumą. Šitaip išryškėja kriterijus, pagal kurį visuomenę galima 
aiškiai atskirti nuo gamtos, o socialinį mokslą — nuo gamtos mokslo. 

Vienas iš daugelio gamtos apibrėžimų ją apibūdina kaip daiktų tvarką, arba sistemą, 
kurios elementai tarpusavyje yra susiję kaip priežastys su padariniais, o tai reiškia, kad 
jų ryšiai klostosi pagal priežastingumo principą. Vadinamieji gamtos dėsniai, kuriais moks- 
las aprašo gamtą, yra šio principo pritaikymas, pavyzdžiui, teiginys, kad kaitinamas me- 
talinis kūnas plečiasi. Ryšys tarp kaitinimo ir plėtimosi yra priežasties ir padarinio ryšys. 

Jeigu yra nuo gamtos mokslų besiskiriantis socialinis mokslas, savo objektą jis turi 
aprašyti pagal kitokį, ne priežastingumo, principą. Visuomenė, kaip nuo gamtos mokslo 
besiskiriančio socialinio mokslo objektas, — tai normatyvinė žmonių elgesio tvarka. Ta- 
čiau nėra nepaneigiamų argumentų, kodėl žmonių elgesys neturėtų būti suvokiamas ir kaip 


* Vertėjo [angliškojo vertimo] pastaba: Apie loginio neprieštaravimo principo pritaikomumą pozityvio- 
sioms teisės normoms žr.: H. Kelsen. Derogation. - Essays in Jurisprudence in Honor of Roscoe Pound. Ed. 
by Ralph Newman under the aegis of American Society for Legal History (Indianapolis and New York: Bobbs- 
Merril, 1962), pp. 339-355. Apie inferencijos taisyklės taikymą normoms žr.: Recht und Logik. - Forum, 
XII: 142 (Vienna, October, 1965), pp. 421-425 ir XII:143 (November, 1965), pp. 495-500. 

gamtos dalis, kurią apibrėžtų priežastingumo principas, arba kodėl jo, kaip ir gamtos faktų, 
nebūtų galima aiškinti kaip priežasčių ir padarinių. Neabejotina, kad toks aiškinimas, bent 
jau tam tikru mastu, įmanomas — ir jau yra pateiktas. Tiek, kiek mokslas šitaip aprašo ir 
aiškina Žmonių elgesį ir yra apibrėžiamas kaip socialinis mokslas, nes jo objektas yra 
žmonių elgesys vienas kito atžvilgiu, tokio socialinio mokslo negalima laikyti iš esmės 
besiskiriančiu nuo gamtos mokslų. 

Tačiau analizuodami savo teiginius apie žmonių elgesį pamatome, kad žmonių elge- 
sio aktus vienus su kitais bei su kitais faktais siejame ne tik pagal priežastingumo prin- 
cipą (t. y. kaip priežastis ir padarinius), bet ir pagal principą, visiškai skirtingą nuo prie- 
žastingumo principo, — principą, kuriam įvardyti mokslas kol kas dar neturi visuotinai 
pripažinto žodžio. Jei mums pavyktų įrodyti, kad toks principas mūsų mąstyme yra ir kad 
Jį naudoja tie mokslai, kurių objektas yra normų apibrėžiamas žmonių elgesys vienas ki- 
to atžvilgiu (t. y. mokslai, kurių objektas yra elgesį apibrėžiančios normos), tuomet pa- 
grįstai visuomenę galėtume traktuoti kaip nuo gamtos tvarkos besiskiriančią tvarką, arba 
sistemą, 0 visuomenę tiriančius mokslus — kaip besiskiriančius nuo gamtos mokslų. Tik 
traktuojant visuomenę kaip normatyvinę žmonių elgesio tvarką ją galima suvokti kaip ob- 
jektą, besiskiriantį nuo gamtos priežastinės tvarkos; tik tada socialinius mokslus galima 
priešpriešinti gamtos mokslams. Tik tuo atveju, kai teisė yra normatyvinė elgesio vienas 
kito atžvilgiu tvarka, ją, kaip socialinį reiškinį, galima skirti nuo gamtos; tik tada teisės 
mokslą, kaip socialinį mokslą, galima atskirti nuo gamtos mokslų. 


18. PRIEŽASTINGUMAS IR PRISIEJIMAS; 
GAMTOS DESNIS IR TEISES DESNIS 


Nuo priežastingumo besiskiriantį principą, kurį taikome apibūdindami normatyvinę 
žmonių elgesio tvarką, galima pavadinti prisiejimu (imputation). Analizuojant teisinį mąs- 
tymą galima parodyti, kad teisės taisyklėms (sakiniams, kuriais teisės mokslas, skirtingai 
nuo teisės normų, t. y. preskripcijų, aprašo teisę, t. y. savo objektą) taikomas principas, 
nors ir analogiškas priežastingumo principui, tačiau nuo jo iš esmės skiriasi. Jis yra ana- 
logiškas tuo atžvilgiu, kad teisės taisyklėse funkcionuoja panašiai kaip priežastingumo 
principas gamtos dėsniuose. Pavyzdžiui, štai šie teiginiai yra teisės taisyklės: individas, 
padaręs nusikaltimą, privalo būti nubaustas; arba: į individo, negrąžinusio skolos, turtą 
privalo būti nukreiptas civilinis išieškojimas; arba: individą, susirgusį infekcine liga, pri- 
valu internuoti tam tikroje įstaigoje. Apibendrinta formuluotė: esant teisinės tvarkos api- 
brėžtoms sąlygoms privalo būti vykdomas teisinės tvarkos apibrėžiamas prievartos aktas. 
Tai yra jau minėta pamatinė teisės taisyklės forma. Visai kaip gamtos dėsnyje, teisės tai- 
syklėje sujungiami du elementai. Tačiau teisės taisyklės išreiškiamos sąsajos prasmė yra 
visiškai kitokia nei priežastingumo, kurį išreiškia gamtos dėsnis. Akivaizdu, kad nusikal- 
timą ir bausmę, civilinį deliktą ir civilinį išieškojimą, ligą ir internavimą sieja ne prie- 
žasties ir padarinio ryšys. Teisės taisyklė, kitaip nei gamtos dėsnis, tvirtina ne kad kai 

yra A, tai „yra“ ir B, bet kad kai yra A, tai B „privalo“ būti, net jeigu iš tikrųjų B galbūt 
ir nėra. Teisės taisyklės ir gamtos dėsnio elementų ryšio skirtumą lemia tai, kad teisės 
taisyklės apibrėžiamą ryšį sukuria teisinis autoritetas (arba teisės norma, sukuriama va- 
lios aktu), o priežasties ir padarinio ryšys nepriklauso nuo tokio Žmonių įsikišimo. 

Šio skirtumo nesti religinio-metafizinio pasaulėvaizdžio struktūroje, kur priežastį su 
padariniu sieja dieviškojo kūrėjo valia. Šiuo požiūriu gamtos dėsniai aprašo normas, iš- 
reiškiančias dieviškąją valią, t. y. normas, įsakančias gamtai elgtis tam tikru būdu. Todėl 
metafizinė teisės teorija tariasi atradusi prigimtinę — gamtai imanentinę — teisę. Tačiau 
moksliniame pasaulėvaizdyje, kur vietos sau gali rasti tik pozityvistinė teisės teorija, (prie- 
žastinio) gamtos dėsnio ir teisės taisyklės skirtumą reikia kuo labiausiai pabrėžti. Jeigu 
teisės taisyklė formuluojama taip: „Esant tam tikroms sąlygoms privalo atsirasti tam tik- 
rų padarinių“; kitaip tariant, jeigu normos sukurtąjį faktų ryšį, kurį ši norma apibrėžia 
kaip sąlygą ir padarinį, išreiškia žodis „privalo“, tai, kaip jau buvo sakyta“*, šis žodis 
vartojamas ne įprasta prasme. „Privalėti“ paprastai reiškia įsakymą, o ne leidimą arba įga- 
linimą. Tačiau teisinis „privalėjimas“ (teisės taisyklėje sąlygą su padariniu susiejanti jung- 
tis) aprėpia visas tris prasmes: įsakymą, įgalinimą ir pozityvų leidimą atsirasti padariniui. 
Teisės taisyklėje „privalo“ turi vykdyti visas tris normatyvines funkcijas. Šis „privalo“ 
išreiškia tik tą specifinę prasmę, kuria du faktų kompleksus susieja teisės norma, — vadi- 
nasi, jos susiejamos teisės n0rmoje. Šio normų sukuriamo ryšio, konkrečiai — delikto ir 
sankcijos ryšio, teisės mokslas negali nusakyti kitaip, kaip tik jungtimi „privalo“. Per- 
teikdamas tą specifinę prasmę, kuria teisės norma adresuojama teisiniams organams ir 
teisės subjektams, teisės mokslas teisės taisyklės negali formuluoti kitaip, kaip tik teigi- 
niu: „Pagal tam tikrą pozityviąją teisinę tvarką ir esant tam tikroms sąlygoms privalo at- 
sirasti tam tikras padarinys.“ Sakoma, kad teisės mokslas teigia tik tai, kad teisinei tvar- 
kai priklausanti teisės norma „turi galią“ tam tikru metu, todėl jis (priešingai nei teisės 
norma) teigia ne „privalomybę“, bet „esamybę“; bet tai nėra teisinga. Kadangi tvirtini- 
mas, kad „yra“ (arba „galioja“) norma, įsakanti, įgalinanti arba pozityviai leidžianti tam 
tikrą elgesį, negali reikšti, jog elgesys ir iš tikrųjų yra toks, jis gali reikšti tik tai, jog 
toks elgesys „privalo būti“. 

Konkrečiai — teisės mokslas negali teigti, kad pagal tam tikrą teisinę tvarką ir tenki- 
nant sąlygą, kad padarytas deliktas, iš tikrųjų yra vykdoma sankcija. Toks teisės mokslo 
teiginys prieštarautų tikrovei: deliktai padaromi labai dažnai, bet jų nelydi jokia teisinės 
tvarkos numatyta sankcija; tačiau tikrovė nėra tas objektas, kurį aprašo teisės mokslas. 
Tai pasakytina net ir tuo atveju, kai teisės mokslo aprašomos teisės normos galioja, t. y. 
kai jų apibrėžiamas elgesys privalo (objektyviąja prasme) atsirasti — tik tuo atveju, jeigu 
faktinis elgesys daugiau ar mažiau atitinka teisinę tvarką. Teisinės tvarkos efektyvumas 
(ir tai reikia pabrėžti) yra tik galiojimo sąlyga, o ne pats galiojimas. Jeigu teisės mokslas 
siekia aprašyti teisinės tvarkos galiojimą, t. y. tą specifinę prasmę, kuria toji tvarka adre- 
suojama jai pavaldiems individams, tai jis gali pasakyti tik tai, kad pagal tam tikrą teisi- 

nę tvarką ir tenkinant sąlygą, kad padarytas tam tikras tos teisinės tvarkos apibrėžtas de- 
liktas, privalo būti realizuojama tam tikra tos teisinės tvarkos apibrėžiama sankcija; žo- 
dis „privalo“ čia aprėpia abi situacijas: ir tai, kad sankcijos vykdymas yra tik įgalinamas 
arba pozityviai leidžiamas, ir tai, kad jos taikymas yra įsakomas. Teisės mokslo formu- 
luojamos teisės taisyklės gali būti tik teiginiai apie „privalomybę“. Tačiau tokiu atveju 
mums tenka spręsti loginę problemą: vartodama žodį „privalo“, teisės mokslo formuluo- 
jama teisės taisyklė nesuteikia jai tos valdingumo prasmės, kurią turi taisyklės aprašoma 
teisės norma; teisės taisyklėje „privalo“ yra deskriptyvaus pobūdžio. Kita vertus, iš tos 
aplinkybės, kad teisės taisyklė kažką aprašo, neišplaukia, jog tai, kas aprašoma, yra rea- 
lus faktas, nes aprašyti galima ne tik realius faktus, bet ir normas, t. y. specifines faktų 
prasmes. Konkrečiai — teisės taisyklė nėra imperatyvas; ji yra sprendinys, teiginys apie 
pažinimo objektą. Teisės taisyklė neimplikuoja ir jokio pritarimo aprašomajai teisės nor- 
mai. Teisininkas, moksliškai aprašantis teisės normą, nesitapatina su tą normą išleidusiu 
teisiniu autoritetu. Teisės taisyklė išlieka objektyvi deskripcija; ji netampa preskripcija. 
Taisyklė nedaro nieko daugiau — ji, kaip ir gamtos dėsnis, tik konstatuoja ryšį tarp dvie- 
jų elementų, t. y. funkcinį ryšį. 

Nors teisės mokslo objektas yra teisės normos, taigi ir tų normų konstituojamos teisi- 
nės vertybės, vis dėlto teisės taisyklės, kaip ir gamtos dėsniai gamtos moksluose, yra ver- 
tybiškai neutralus jų objekto aprašymas. Tai reiškia, kad aprašymas neturi jokių sąsajų 
su metateisinėmis vertybėmis ir neimplikuoja jokio emocinio pritarimo arba nepritarimo. 
Jeigu teisininkas, iš teisės mokslo pozicijų aprašantis tam tikrą pozityviąją teisinę tvarką, 
teigia, kad esant tam tikrai šios teisinės tvarkos apibrėžtai sąlygai privaloma vykdyti šios 
tvarkos apibrėžiamą sankciją, jis tai teigia net ir tuo atveju, kai pats tokį sankcijos pri- 
siejimą sąlygai laiko neteisingu ir jam nepritaria. Teisinę vertybę konstituojančias nor- 
mas būtina skirti nuo normų, pagal kurias vertinamas teisės formavimas. Jeigu teisės moks- 
lui išvis tektų spręsti klausimą, ar konkretus elgesys atitinka teisę, ar jos neatitinka, jo 
atsakymas galėtų būti tik teiginys, kad teisės mokslo aprašomoje teisinėje tvarkoje šis 
elgesys yra įsakomas arba draudžiamas, įgalinamas arba neįgalinamas, leidžiamas arba 
neleidžiamas, nepriklausomai nuo to, ar teigiantysis tokį elgesį vertina kaip moraliai ge- 
rą, ar kaip blogą, ar jis jam pritaria, ar jį smerkia. 

Dėl to, kad teisės taisyklė deskriptyviąja prasme, kaip ir gamtos dėsnis (gamtos moks- 
le), išreiškia funkcinį ryšį, ją pagal analogiją su gamtos dėsnių galima vadinti ir teisės 
dėsniu (/ega/! law) (tai — dėsnis teisine prasme, vok. Rechtsgesetz). Kaip jau buvo pa- 
brėžta, vartodama žodį „privalo“, teisės taisyklė išreiškia tik tą specifinę prasmę, kuria 
teisės norma susieja sąlygą ir padarinį, konkrečiai — deliktą ir sankciją; tuo tarpu teisės 
dėsnio aprašomas ryšys yra analogiškas gamtos dėsnio išreiškiamam priežasties ir pada- 
rinio ryšiui, tačiau ir skiriasi nuo jo. 

Kaip gamtos dėsnis (gamtą aprašantis teiginys) pats nėra aprašomasis objektas, lygiai 
taip pat ir teisės dėsnis (teiginys, aprašantis teisę, arba, kitaip tariant, teisės mokslo su- 
formuluota teisės taisyklė) nėra aprašomasis objektas, būtent teisė, teisės norma. Pasta- 
roji, nors — kai yra bendro pobūdžio — ir vadinama dėsniu (/aw), nėra dėsnis analogiška 

gamtos dėsniui prasme. Juk teisės norma nėra teiginys, aprašantis (describing) funkcinį 
ryšį. Teisės norma išvis nėra teiginys, ji yra prasmė akto, kuriuo kažkas nustatoma 
(prescribing) ir kuriuo pirmąkart sukuriamas funkcinis faktų ryšys, — ryšys, kurį aprašo 
teisės taisyklė, teisės dėsnis. 

Kaip ir gamtos dėsnis, teisės taisyklė, teikianti save kaip teisės dėsnį, yra bendro po- 
būdžio, o tai reiškia, kad teisės dėsnis aprašo bendrąsias teisinės tvarkos normas ir šių 
normų konstituojamus santykius. Teismo sprendimais arba administraciniais aktais kuria- 
mas individualiąsias teisės normas teisės mokslas aprašo taip, kaip gamtos mokslas apra- 
šo konkretų eksperimentą, ir nurodydamas tą gamtos dėsnį, kuris reiškiasi šiame ekspe- 
rimente. Antai fizikos vadovėlyje gali būti tokie žodžiai: „Kadangi, kaip teigia gamtos 
dėsnis, kaitinamas metalinis kūnas plečiasi, metalinis rutulys, kurį fizikas X iki kaitinimo 
prakišdavo pro medinį žiedą, dabar pro jį nepralenda.“ Arba tekste apie vokiečių bau- 
džiamąją teisę gali būti sakoma: „Pagal Vokietijos teisės pagrindu suformuluotą teisės dės- 
nį, vagystę įvykdžiusį asmenį teismas privalo bausti įkalinimu; todėl Y esantis teismas X, 
nustatęs, kad A įvykdė vagystę, nusprendė, kad A turi būti prievarta laikomas kalėjime Z 
vienerius metus.“ Pasakant, kad „įvykdęs vagystę 4 turi būti prievarta laikomas kalėjime 
Z vienerius metus“, yra apibūdinama teismo X išleista individualioji norma. 

Jeigu tą sąlygos ir padarinio ryšį, kurį teisės taisyklėje nusako žodis „privalo“, pa- 
vadinsime „prisiejimu“, tai į discipliną galbūt įtrauksime naują žodį, bet ne naują ka- 
tegoriją, nes joje visada buvo vartojama sąvoka, kurią čia įvardijame Žodžiu „prisieji- 
mas“. Jį implikuoja „atsakomybės“ sąvoka. Tai, kad individas atsako už savo elgesį, 
reiškia, jog jis už šį elgesį gali būti baudžiamas; o tai, kad jis neatsako, arba nėra at- 
sakingas, reiškia, jog jis (dėl to, kad yra nepilnametis arba beprotis) negali būti bau- 
džiamas. Vadinasi, pirmuoju atveju tam tikras elgesys yra, o antruoju — nėra susieja- 
mas su bausme; tas elgesys arba yra, arba nėra bausmės sąlyga; bausmė arba yra, ar- 
ba nėra prisiejama tam elgesiui. Tiesa, kai sakoma, kad individas atsako arba neatsa- 
ko už savo elgesį, turima galvoje, kad individui yra arba nėra prisiejamas tas elgesys. 
Tačiau aptariamasis elgesys individui yra arba nėra prisiejamas (vadinasi, individas at- 
sako arba neatsako už savo elgesį) vien dėl tos aplinkybės, kad pirmuoju atveju tas el- 
gesys yra susiejamas su sankcija ir todėl yra kvalifikuojamas kaip deliktas, o antruoju 
atveju taip nedaroma, tad neatsakingas individas negali padaryti delikto. Tačiau tai reiš- 
kia, kad prisiejimas ir yra tik šioji delikto ir sankcijos sąsaja. Tad prisiejimas, kurį iš- 
reiškia atsakomybės sąvoka, nėra tam tikro elgesio ryšys su taip besielgiančiu indivi- 
du, kaip manoma tradicinėje teorijoje; tam nereikia, kad teisės norma apskritai nusta- 
tytų kokią nors sąsają, nes elgesio negalima atskirti nuo besielgiančiojo individo; net 
neatsakingo Žmogaus elgesys yra jo elgesys (jo veiksmas arba susilaikymas nuo veiks- 
mo), net jeigu jo negalima jam prisieti kaip delikto. Atsakomybės sąvokos implikuoja- 
mas prisiejimas yra tam tikro elgesio, būtent delikto, ryšys su sankcija. Todėl galima 
sakyti, kad sankcija prisiejama deliktui, tačiau sankcija nėra „sukelta“ delikto (nėra jo, 
kaip „priežasties“, padarinys). Akivaizdu, kad teisės mokslas nesiekia pateikti delikto ir 

sankcijos, kaip teisinių reiškinių, priežastinio paaiškinimo. Teisės taisyklėse, kuriomis 
teisės mokslas aprašo šiuos reiškinius, figūruoja ne priežastingumo principas, bet kitas 
principas, kurį čia pavadinome „prisiejimu“. 


19. PRISIEJIMO PRINCIPAS 
PIRMYKŠČIO ŽMOGAUS MĄSTYME 


Pirmykščių visuomenių ir pirmykščio mąstymo tyrimai rodo, kad tuo pačiu principu 
pirmykščiai žmonės grindžia ir gamtos aiškinimą“*. Pirmykštis žmogus gamtą veikiausiai 
aiškino ne pagal priežastingumo principą. Šis principas - pamatinis gamtos mokslų prin- 
cipas, kaip ir pats gamtos mokslas, — yra palyginti išsivysčiusios civilizacijos pasiekimas. 
Ankstyvasis žmogus savo jutimiškai suvokiamus faktus interpretavo pagal tuos pačius prin- 
cipus, kurie reguliavo jo santykius su kitais žmonėmis, būtent — pagal socialines normas. 

Žmonėms gyvenant grupėse gimsta idėja, kad vienoks elgesys yra geras, o kitoks — 
blogas, kitaip tariant, kad grupės nariai tam tikromis sąlygomis privalo elgtis tam tikru 
būdu, taigi individas, konkrečioje situacijoje norintis pasielgti priešingai ir taip iš tikrųjų 
pasielgęs, žinotų, jog pasielgė ne taip, kaip privalėjo. Vadinasi, visuomenėje gyvenančių 
žmonių sąmonėje esama normų, reguliuojančių jų elgesį vienas kito atžvilgiu, idėjos. Be 
to, grupėje kartu gyvenantys žmonės savo elgesį vienas kito atžvilgiu vertina pagal nor- 
mas, kurias suformuoja paprotys, net jeigu jos interpretuojamos kaip antžmogiškojo au- 
toriteto įsakymai. Seniausios žmonijos normos veikiausiai yra tos, kuriomis siekiama tram- 
dyti lytinį potraukį ir agresyvumą. Kraujomaiša ir nužudymas yra bene seniausi nusikal- 
timai, o ostrakizmas ir kraujo kerštas — seniausios socialiai organizuotos sankcijos. Šios 
sankcijos buvo grindžiamos atpildo principų — pagrindine pirmykščio Žmogaus sociali- 
nio gyvenimo taisykle. Ji apėmė ir bausmes, ir atlygius. Apibendrintai ją galima sufor- 
muluoti taip: jeigu elgiesi deramai, tau privalo būti atlyginta, t. y. tau turi būti suteikta 
kokia nors gėrybė, o jeigu elgiesi nederamai, privalai būti nubaustas, t. y. tau turi būti 
padaryta kokia nors blogybė. Šioje pamatinėje taisyklėje sąlyga ir padarinys vienas su 
kitu susiję ne pagal priežastingumo principą, bet pagal prisiejimo principą. Jeigu pirmykš- 
čių Žmonių sąmonėje apskritai buvo bent koks poreikis aiškinti reiškinius, tai jį paten- 
kindavo atpildo principas. Jeigu įvykis buvo suvokiamas kaip žalingas, jis buvo interpre- 
tuojamas kaip bausmė už blogą elgesį; jeigu įvykis buvo suvokiamas kaip naudingas, jis 
buvo interpretuojamas kaip atlygis už gerą elgesį. Kitaip tariant, nelaimė (nuostolių pri- 
darę dalykai, kaip antai: nederlius, nesėkminga medžioklė, karo pralaimėjimas, liga arba 
mirtis), kaip bausmė, buvo prisiejama nederamam grupės narių elgesiui; tuo tarpu palan- 
kūs dalykai (geras derlius, sėkminga medžioklė, pergalė, sveikata, ilgas gyvenimas), kaip 
atlygis, buvo prisiejami deramam grupės narių elgesiui. Jeigu įvykdavo kas nors, ką pir- 

mykščių žmonių sąmonė reikalaudavo paaiškinti (o tai būdavo tik įvykiai, tiesiogiai su- 
siję su jų interesais), būdavo klausiama ne: „Kokia yra to priežastis?“, bet: „Kas už tai 
atsako?“ Jų gamtos aiškinimas buvo ne priežastinis, bet normatyvinis, o kadangi atpildo 
principas, kuriuo grindžiamas šis aiškinimas, yra specifiškai socialinis principas, reguliuo- 
jantis žmonių elgesį vienas kito atžvilgiu, šį gamtos aiškinimą galima apibūdinti kaip so- 
cionormatyvinį gamtos aiškinimą. 

Vadinamasis pirmykščio žmogaus animizmas yra jo tikėjimas, kad sielą turi ne tik žmo- 
nės, bet visi daiktai, taip pat tie, kuriuos laikome negyvais, kad daiktuose arba už jų esa- 
ma nematomų, bet galingų dvasių, kitaip tariant, kad visi daiktai yra asmenys. Šis požiū- 
ris implikuoja tai, kad daiktai Žmonių atžvilgiu elgiasi lygiai taip pat, kaip žmonės elgia- 
si vienas kito atžvilgiu, būtent — pagal atpildo principą. Pirmykščiai žmonės tikėjo, kad 
šios sielos, arba dvasios, žmonėms atneša nelaimę kaip bausmę, o sėkmę — kaip atlygį. 
Pirmykščių Žmonių įsitikinimu, tarp nederamo elgesio ir nelaimės (kaip bausmės) ir de- 
ramo elgesio ir sėkmės (kaip atlygio) esama sąsajos, o šioji grindžiama idėja, kad tuo 
būdu, t. y. vadovaujantis atpildo principu, gamtą valdo galingos antžmogiškos, bet vis 
dėlto personifikuotos būtybės. Animizmo esmė — personalistinis, t. y. socionormatyvinis, 
gamtos aiškinimas — toks aiškinimas, kai vadovaujamasi prisiejimo principu, o ne prie- 
žastingumo dėsniu. 

Todėl pirmykščio Žmogaus mąstyme negali atsirasti gamtos, kaip pagal priežastingu- 
mo principą tarp savęs susijusių elementų tvarkos, sampratos. Jam gamta — dalis jo vi- 
suomenės, t. y. normatyvinės tvarkos, kurios elementai vienas su kitu susiję pagal prisie- 
jimo principą. Jam nėra Žinomas gamtos, kaip priežastinės tvarkos, ir visuomenės, kaip 
normatyvinės tvarkos, dualizmas. Tokio dualizmo atsiradimą civilizuoto žmogaus mąsty- 
me produkavo intelekto vystymasis, kuriam vykstant žmonės imami skirti nuo kitų būty- 
bių, asmenų bei daiktų, o daiktų santykių priežastinis aiškinimas yra atribojamas nuo Žmo- 
nių santykių normatyvinio aiškinimo. Šiuolaikinis gamtos mokslas — tai gamtos normaty- 
vinio aiškinimo išsivadavimo iš jos socialinio aiškinimo, taigi iš animizmo, rezultatas. Šį 
procesą galime paradoksaliai apibūdinti sakydami, kad evoliucijos pradžioje, animistiniu 
žmonijos istorijos laikotarpiu, buvo tik visuomenė (kaip normatyvinė tvarka), o gamta, 
kaip priežastinė tvarka, mokslo buvo sukurta tik jam pačiam išsivadavus iš animizmo. 
Priežastingumo principas buvo šio vadavimosi įrankis. 


20. PRIEŽASTINGUMO PRINCIPO KILIMAS 
IŠ ATPILDO PRINCIPO 


Priežastingumo Dėsnis veikiausiai kilo iš Atpildo Normos“. Tokia evoliucija — pri- 
siejimo principo, pagal kurį atpildo norma nederamą elgesį susieja su bausme, o dera- 


mą — su atlygiu, transformavimosi rezultatas. Šis transformacijos procesas prasidėjo se- 

novės graikų gamtos filosofijoje. Pažymėtina, kad graikų kalbos žodis, reiškiantis prie- 
žastį, aitia, pirmiau reiškė kaltę: priežastis yra „kalta“ dėl padarinio, ji atsako už padari- 
nį; padarinys prisiejamas priežasčiai lygiai taip pat, kaip bausmė prisiejama deliktui. Vieną 
iš ankstyviausių priežastingumo dėsnio formuluočių teikia garsusis Heraklito fragmentas: 
„Jeigu Saulė nukryps nuo jai nurodyto kelio, tai erinijos, teisingumo tarnaitės, ją demas- 
kuos.“ Gamtos dėsnis čia vis dar reiškiamas kaip teisės taisyklė: jeigu Saulė nesilaikys 
jai nurodyto kelio, ji bus nubausta. Juk erinijos yra graikų religijos keršto demonai, o 
Dikė — atpildo deivė. Normatyviniam gamtos aiškinimui transformuojantis į priežastinį, 
prisiejimo principui — į priežastingumo principą, lemiamas žingsnis buvo Žmogaus suvo- 
kimas, kad daiktų santykiai (kitaip nei santykiai tarp žmonių) nepriklauso nuo Žmogaus 
arba antžmogiškosios valios arba (tai visiškai tas pats) kad jų neapibrėžia normos: žmo- 
gus ima suvokti, kad daiktų elgesys nėra nei nurodytas, nei leistas kokio nors autoriteto. 
Atsikratyti animistinio (t. y. personalistinio) mąstymo apnašų priežastingumo principas ga- 
lėjo tik palaipsniui. Pavyzdžiui, idėja, kad priežastingumas — tai absoliučiai būtinas prie- 
žasties ir padarinio santykis (tokia idėja dar vyravo XX a. pradžioje), neabejotinai kyla 
iš požiūrio, kad priežastį su padariniu susieja už žmogaus patyrimo srities ribų esančio 
absoliutaus visagalio transcendentinio autoriteto valia. Atsisakius šio požiūrio, jau nie- 
kas nekliudo iš priežastingumo sampratos pašalinti būtinumo elementą ir pakeisti jį vien 
tikimybės elementu. Tačiau jeigu šis būtinumo elementas išlaikomas, tai jo prasmė turi 
pasikeisti — absoliutų dieviškosios valios būtinumą, pasireiškiantį priežasties—padarinio ry- 
šiu, turi pakeisti iš žmonių mąstymo kylantis būtinumas, t. y. jokių išimčių nepripažįs- 
tantis tam tikro žmogiškojo pažinimo postulato galiojimas. 


21. PRIEŽASTINIS IR NORMATYVINIS 
SOCIALINIS MOKSLAS 


Pripažinus priežastingumo principą, jį galima taikyti ir žmonių elgesiui. Psichologija, 
etnologija, istorija, sociologija — tai disciplinos, kurių objektas yra Žmonių elgesys tiek, 
kiek jį lemia priežastingumo dėsniai, t. y. tiek, kiek šis elgesys priklauso gamtos, arba 
gamtinės tikrovės, sričiai. Jeigu disciplina apibūdinama kaip „socialinis mokslas“, nes ji 
tiria žmonių elgesį vienas kito atžvilgiu, tai tiek, kiek šis mokslas mėgina žmonių elgesį 
aiškinti priežastingumo požiūriu, jis iš esmės nesiskiria nuo tokių gamtos mokslų kaip 
fizika, biologija arba fiziologija. Kitas klausimas, kiek tokie priežastiniai žmonių elgesio 
aiškinimai yra galimi. Šiuo požiūriu minėti socialiniai mokslai nuo gamtos mokslų ski- 
riasi tik laipsniu, bet ne iš esmės. Esminis skirtumas yra tik tarp gamtos mokslų ir tų 
socialinių mokslų, kurie žmonių elgesį vienas kito atžvilgiu interpretuoja ne pagal prie- 
žastingumo, 0 pagal prisiejimo principą; tai mokslai, aprašantys ne tai, koks yra priežas- 
tingumo dėsnių nulemtas gamtinės tikrovės sričiai priklausantis žmonių elgesys, o tai, koks 
jis privalo būti pagal tai, kaip jį apibrėžia „pozityviosios“, t. y. žmogaus sukurtos, nor- 
mos. Jeigu mums čia rūpinti vertybių sritis yra priešpriešinama gamtinės tikrovės sričiai, 

tai šias vertybes konstituoja pozityviosios normos; taigi tokių socialinių mokslų objektas 
jokiu būdu nėra nerealus — jis taip pat realus, tačiau jo tikrovė skiriasi nuo gamtinės tik- 
rovės, nes tai — socialinė tikrovė. Šiems socialiniams mokslams priklauso etika (moralės 
mokslas) ir jurisprudencija (teisės mokslas). Jų pavadinimas normatyviniais mokslais reiš- 
kia ne tai, kad jie nustato žmonių elgesio normas, vadinasi, įsako, įgalina arba pozityviai 
leidžia tam tikrą elgesį, o tai, kad jie aprašo tam tikras žmonių sukurtas normas bei šiuo 
būdu sukuriamus Žmonių tarpusavio santykius. Socialinis mokslininkas nėra socialinė val- 
džia. Jo užduotis yra ne reguliuoti žmonių visuomenę, bet ją pažinti ir aprašyti. Visuo- 
menė, kaip normatyvinio socialinio mokslo objektas, yra normatyvinė žmonių elgesio vie- 
nas kito atžvilgiu tvarka. Žmonės visuomenei priklauso tiek, kiek jų elgesį tokia tvarka 
reguliuoja, t. y. įsako, įgalina arba pozityviai leidžia. Sakant, jog tam tikrą visuomenę 
konstituoja normatyvinė tvarka, reguliuojanti žmonių elgesį vienas kito atžvilgiu, reikia 
turėti galvoje, kad tvarka ir visuomenė nėra du skirtingi dalykai — tai vienas ir tas pats 
dalykas: visuomenė yra ne kas kita, kaip tik šioji tvarka, 0 jeigu visuomenė apibūdinama 
kaip bendruomenė, tarp šių žmonių „bendra“ yra ne kas kita, kaip jų elgesį vienas kito 
atžvilgiu reguliuojanti tvarka. 

Tai ypač aiškiai matyti kalbant apie teisinę tvarką (arba jos konstituojamą teisinę 
bendruomenę), vienijančią skirtingų kalbų, rasių, religijų, pasaulėžiūrų ir (tai ypač pa- 
žymėtina) priklausančius skirtingoms antagonistinėms interesų grupėms Žmones. Visi jie 
vieną teisinę bendruomenę sudaro tiek, kiek yra pavaldūs tai pačiai teisinei tvarkai, t. y. 
tiek, kiek jų elgesį vienas kito atžvilgiu reguliuoja ta pati normatyvinė tvarka. Tiesa, 
normatyvinė tvarka laikoma galiojančia tik tuo atveju, kai ji yra daugiau ar mažiau efek- 
tyvi; O jeigu normatyvinė tvarka, ypač teisinė tvarka, yra efektyvi, galima sakyti, kad 
jeigu iš tikrųjų yra socialinės tvarkos normų apibrėžtos sąlygos, tai tikėtina, jog atsiras 
su šiomis sąlygomis susieti padariniai, arba, kalbant apie teisinę tvarką, — kad jeigu pa- 
darytas teisinės tvarkos apibrėžiamas deliktas, tai tikėtina, jog bus ir teisinės tvarkos nu- 
matyta sankcija. Tariant, kad priežastį ir padarinį sieja ne absoliučiai būtinas, o tik ti- 
kėtinas ryšys ir kad priežastingumo esmė yra galimybė numatyti ateities įvykius, paaiš- 
kėja, jog teisės dėsniai nesiskiria nuo gamtos dėsnių ir todėl turi būti formuluojami kaip 
„sakiniai apie esamybę“, o ne kaip „sakiniai apie privalomybę“. Taip, kaip pirmieji nu- 
mato būsimą gamtos elgesį, lygiai taip pat antrieji numato būsimą visuomenės (arba 
valstybės) elgesį. Gamtos dėsnis teigia: „Kaitinamas metalinis kūnas plečiasi“; teisės 
dėsnis teigia: „Jeigu Žmogus vagia, teismas jį nubaus“. Remdamiesi šia prielaida, Ame- 
rikoje kai kurie žymūs vadinamosios realistinės jurisprudencijos < mokyklos atstovai da- 
ro išvadą, kad teisė tik prognozuoja būsimuosius teismų sprendimus, t. y. teisė yra pro- 
gnostinis mokslas“. Oponuojant šiam požiūriui reikia pasakyti, kad tvirtinimas, jog tei- 
sės dėsniai, kaip ir gamtos dėsniai, yra teiginiai apie būsimus įvykius, negali ko nors 
byloti apie teisinio autoriteto nustatomas normas — nei apie įstatymų leidėjo nustatytas 
bendrąsias normas, nei apie teismų sprendimais sukurtas individualiąsias normas; vadi- 

Teisė ir mokslas 103 


nasi, jis išvis negali byloti ne apie teisę, bet tik apie teisę aprašančio teisės mokslo for- 
muluojamas teisės taisykles. Kaip jau buvo pabrėžta, teisės normos nėra teiginiai — nei 
teiginiai apie būsimus, nei apie buvusius įvykius. Tiesa, jos paprastai daro nuorodą į bū- 
simą žmonių elgesį, bet jos netvirtina, kad tas elgesys bus; užtat jos jį įsako, įgalina, 
leidžia. Kita vertus, teisės mokslo formuluojamos teisės taisyklės išties yra teiginiai — 
tačiau ne teiginiai, kad kažkas tikrai įvyks (kaip gamtos dėsniai), bet teiginiai, kad kaž- 
kas privalo įvykti pagal teisės mokslo aprašomą teisę. Neteisinga prieštarauti, esą tei- 
sės mokslas galiojančiomis pripažįsta tik tokias teisės normas, kurios yra efektyvios, ir 
kad dėl to, jog teisės taisyklės aprašo tik efektyvias teisės normas, teisės taisyklės yra 
teiginiai apie realius įvykius. Juk galiojimas ir efektyvumas nėra tas pats dalykas. Tei- 
sės norma galioja, net jeigu ji nėra visiškai efektyvi, — pakanka, kad ji būtų „daugiau 
ar mažiau“ efektyvi, t. y. kad ji būtų taikoma ir kad jos būtų tam tikru laipsniu laiko- 
masi. Visuomet turi būti teisės normos neefektyvumo galimybė (kad tam tikrais atve- 
jais jos galima netaikyti arba jos gali būti nesilaikoma). Būtent šiuo požiūriu aiškiau- 
siai atsiskleidžia skirtumas tarp teisės dėsnio ir gamtos dėsnio. Jeigu nustatomas gam- 
tos dėsnio neatitinkantis faktas, mokslas turi atsisakyti tokio dėsnio kaip netikslaus ir 
pakeisti jį kitu, šį faktą atitinkančiu. Tačiau jeigu tam tikras elgesys prieštarauja teisės 
normai (tenkinant sąlygą, kad toks elgesys yra palyginti nedažnas), teisės mokslas ne- 
turi jokio pagrindo pažeistą teisės normą laikyti negaliojančia, jokio pagrindo teisę ap- 
rašančią teisės taisyklę keisti kita teisės taisykle. Gamtos mokslų formuluojami gamtos 
dėsniai turi atitikti faktus, bet žmonių veikimo ir susilaikymo faktai privalo atitikti teisės 
mokslo aprašomas teisės normas. Būtent dėl šios priežasties teisę aprašančios teisės tai- 
syklės turi būti teiginiai apie privalomybę. 

Teisės painiojimas su teisės mokslu, būdingas vadinamajai realistinei jurisprudencijai, 
rodo, kad teisės normos sąvoką reikia skirti nuo teisės taisyklės sąvokos: pastaroji yra 
teisės dėsnis, analogiškas, bet netapatus gamtos dėsniui. Beje, abejotina, ar gamtos dės- 
niai iš tikrųjų yra būsimų įvykių prognozavimas. Priežastinis gamtos dėsnis verifikuoja- 
mas, jeigu juo remiantis galima numatyti ateities įvykį. Tačiau jis visų pirma funkcio- 
nuoja kaip jau įvykusio įvykio paaiškinimas — šis pateikiamas kaip padarinys tokio įvy- 
kio, kurį tas gamtos dėsnis apibrėžia kaip jo priežastį. Šiuo atveju jis kalba apie praeitį. 
Gamtos dėsniai grindžiami patyrimu, o mūsų patyrimas priklauso praeičiai, ne ateičiai. 
Kaip ateities prognozę, gamtos dėsnį galima taikyti tik remiantis abejotina prielaida, kad 
praeitis kartosis ateityje. Bet toliau į šią problemą nesigilinsime. Šiaip ar taip, teisės moks- 
lui nekeliamas uždavinys prognozuoti teismų sprendimus. Jį domina ne tik teismų jau 
išleistos individualiosios normos, bet ir (ir visų pirma) įstatymų leidėjo bei papročiu su- 
kurtos bendrosios teisės normos; šių bendrųjų normų kūrimą kažin ar galima progno- 
zuoti, nes konstitucija paprastai nenustato įstatymų turinio — tik įstatymų leidybos pro- 
cedūrą*'. Tačiau teismų sprendimų prognozavimas iš esmės remiasi ta aplinkybe, kad teis- 
mai daugiau ar mažiau taiko įstatymų leidėjo arba papročiu sukurtas bendrąsias normas, 

tad prognozė tėra teiginys, kad teismai spręs taip, kaip jie privalo spręsti pagal galiojan- 
čias bendrąsias normas. Realistinės jurisprudencijos prognozės nuo normatyvinės juris- 
prudencijos (normatyvinio teisės mokslo) teisės taisyklių skiriasi tik tuo, kad šios prog- 
nozės — tai teiginiai apie esamybę, o ne teiginiai apie privalomybę, bet dėl to, kad jos 
yra teiginiai apie esamybę, jos neatskleidžia specifinės teisės prasmės. Tiek, kiek teismai 
savo sprendimais kuria naują teisę, prognozuoti taip pat neįmanoma, kaip ir prognozuoti 
įstatymų leidėjų kuriamas bendrąsias normas. Tačiau būtent bendrosios normos sudaro 
didžiąją teisės mokslą dominančios teisės dalį. Bet net ir tiek, kiek prognozavimas yra 
įmanomas, jis nėra teisės mokslo uždavinys, nes šis gali individualiąsias bei bendrąsias 
normas aprašyti tik po to, kai jos buvo sukurtos ir įsigaliojo. Būsimo teismo sprendimo 
numatymą būtų galima laikyti savo klientą konsultuojančio praktikuojančio teisininko dar- 
bo dalimi. Tačiau teisės pažinimo negalima painioti su teisiniu konsultavimu. Net jeigu 
daugiau ar mažiau efektyvią teisinę tvarką galima nusakyti teiginiais, kurie, kaip ir gam- 
tos dėsniai, teigia, jog esant tam tikroms sąlygoms iš tikrųjų atsiranda tam tikri padari- 
niai (t. y. jeigu padaroma tai, ką teisės taikymo organas pagal tą teisinę tvarką apibrėžia 
kaip deliktą, bus įvykdyta tos teisinės tvarkos numatyta sankcija), vis dėlto šitokio apra- 
šymo siekia ne teisės mokslas. O teisės mokslas, formuluodamas teisės taisykles, aprašo 
ne priežastinį, bet normatyvinį savo objekto elementų ryšį, būtent — prisiejimo ryšį. 


22. PRIEŽASTINGUMO IR PRISIEJIMO 
PRINCIPŲ SKIRTUMAI 


Lingvistinė forma, kuria išreiškiamas ir priežastingumo principas, ir prisiejimo prin- 
cipas, — tai hipotetinis sprendinys, jog tam tikra sąlyga susiejama su tam tikru padariniu. 
Bet, kaip matėme, šios sąsajos prasmė abiem atvejais skiriasi. Priežastingumo principas 
skelbia: „Jeigu yra a, yra (bus) ir b.“ Prisiejimo principas skelbia: „Jeigu yra a, privalo 
būti ir b.“ Priežastingumo principo taikymo pavyzdžiu tam tikrame gamtos dėsnyje gali 
būti jau minėtas fizikos dėsnis, apibūdinantis kaitinimo poveikį metalams. 

Toliau — keletas pavyzdžių, kaip normatyvinių socialinių mokslų srityje taikomas pri- 
siejimo principas: jeigu kas nors padarė jums paslaugą, privalote jam parodyti dėkingu- 
mą; jeigu kas nors, gindamas savo šalį, paaukojo gyvybę, jo atminimą privalu gerbti; jeigu 
kas nors padarė nuodėmę, jis privalo atgailauti. Tai etiniai teiginiai, arba moralės dės- 
niai, išreiškiantys pozityviąsias normas, t. y. normas, nustatytas religinio lyderio arba su- 
kurtas papročiu. 

O štai pavyzdžiai teisės taisyklių arba teisės dėsnių, išreiškiančių pozityviąsias teisės 
normas, t. y. normas, išleistas įstatymų leidėjo arba sukurtas papročiu: jeigu kas nors pa- 
darė nusikaltimą, jis privalo būti nubaustas; jeigu kas nors negrąžina skolos, į jo turtą 
turi būti nukreiptas civilinis išieškojimas. 

Kaip minėta, priežastingumas nuo prisiejimo skiriasi tuo, kad gamtos dėsnio išreiš- 
kiamas sąlygos (kaip priežasties) ir pasekmės (kaip padarinio) ryšys nėra sukurtas žmo- 

nių sukurtos normos (kaip sąlygos ir pasekmės ryšys moralės arba teisės dėsniuose), bet 
yra nepriklausomas nuo žmogaus įsikišimo. Kadangi akto, moralės arba teisės dėsnyje 
sukuriančio sąlygos ir pasekmės ryšį, specifinė prasmė yra „norma“, galime kalbėti apie 
„priežastinį“ ryšį, besiskiriantį nuo „normatyvinio“ ryšio. „Prisiejimas“ nusako norma- 
tyvinį ryšį. Būtent jį, ir nieko daugiau, išreiškia žodis „privalo“, vartojamas moralės arba 
teisės dėsnyje. 

Priežastingumo principą nuo prisiejimo principo skiria dar vienas bruožas: kiekviena 
konkreti priežastis laikytina kitos priežasties padariniu, o kiekvienas konkretus padari- 
nys — kito padarinio priežastimi; tad pagal priežastingumo prigimtį priežasčių ir padari- 
nių grandinė yra begalinė abiem kryptimis. Dar reikia pridurti, kad kiekvienas konkre- 
tus įvykis teoriškai yra nesuskaičiuojamų priežastinių grandinių sankirtoje. 

Prisiejimo atveju padėtis yra kitokia. Sąlyga, kuriai moralės arba teisės dėsnis prisie- 
ja padarinį (kaip antai patriotinei mirčiai prisieja pagarbą, paslaugai - dėkingumą, nuo- 
dėmei — atgailą, nusikaltimui - bausmę), — visos šios sąlygos nebūtinai yra padariniai, 
prisietini kitoms sąlygoms. O padariniai (pagarba, dėkingumas, atgaila, bausmė) nebūti- 
nai turi būti sąlygos, kurioms turi būti prisiejami dar kiti padariniai. Prisiejimo grandinė- 
je grandžių skaičius nėra, kaip priežastingumo grandinėje, beribis — jis ribotas. Prisieji- 
mo grandinėje esama galutinio taško, bet nieko panašaus nėra priežastingumo grandinė- 
je. Pirmosios priežasties, prima causa, analogiškos prisiejimo grandinės galutiniam taš- 
kui, preziumavimas yra nesuderinamas su priežastingumo idėja arba bent jau su ta prie- 
žastingumo idėja, kurią išreiškia klasikinės fizikos dėsniai. Pirmosios priežasties idėja, 
kuriai, kaip Dievo kuriančiajai valiai arba Žmogaus laisvai valiai, religinėje metafizikoje 
tenka lemiamas vaidmuo, taip pat yra pirmykščio mąstymo, kuriame priežastingumo prin- 
cipas dar nėra išsivadavęs iš prisiejimo principo, recidyvas. 


23. VALIOS LAISVĖS PROBLEMA 


Fundamentalus prisiejimo ir priežastingumo skirtumas, būtent tai, kad prisiejime esama 
galutinio taško, o priežastingume — ne, lemia tai, kad visuomenei būdinga laisvė, tokia es- 
minė normatyviniams Žmonių tarpusavio santykiams, yra priešinga gamtoje vyraujančiam 
būtinumui. Tai, kad Žmogus kaip gamtos dalis nėra laisvas, reiškia, jog jo elgesį, jeigu į jį 
žvelgiama kaip į gamtos faktą, pagal gamtos dėsnius lemia kiti faktai, kitaip tariant, jo el- 
gesį reikia laikyti tokių faktų padariniu, taigi ir jų nulemtu. Tačiau tai, kad Žmogus yra „lais- 
vas“ kaip moralinis arba teisinis asmuo ir todėl „atsakingas“, reiškia ką kita. Jeigu asmuo 
laikomas atsakingu (moraliai arba teisiškai) už savo moralų arba amoralų, teisėtą arba ne- 
teisėtą elgesį, t. y. jeigu Žmogaus elgesys pagal tam tikrą moralės arba teisės dėsnį yra in- 
terpretuojamas kaip nuopelnas, nuodėmė arba deliktas ir jeigu nuopelnui prisiejamas atly- 
gis, nuodėmei - atgaila, o deliktui — sankcija, tai šis prisiejimas ir baigiasi elgesio interpre- 
tavimu kaip nuopelno, nuodėmės arba delikto. Tiesa, įprasta sakyti, kad nuopelnas, nuodė- 
mė arba deliktas yra prisiejami žmogui, atsakančiam už savo elgesį. Tačiau tikroji šio pa- 

sakymo prasmė yra ta, kad žmogus privalo būti atlygintas už savo nuopelną (tiksliau, atly- 
gintas privalo būti šio žmogaus nuopelnas), kad žmogus privalo atgailauti už savo nuodė- 
mę (tiksliau, atgailos privalo sulaukti šio žmogaus nuodėmė), kad nusikaltėlis privalo būti 
baudžiamas (tiksliau, pelnytos bausmės privalo sulaukti jo nusikaltimas). Žmogui prisieja- 
mas ne elgesys, kuris yra apibrėžiamas kaip nuopelnas, nuodėmė arba nusikaltimas, — toks 
prisiejimas būtų perteklinis, nes žmogaus elgesio negalima atskirti nuo besielgiančiojo žmo- 
gaus. Jeigu Žmogui pasielgus pagirtinai, nusidėjus arba padarius nusikaltimą yra keliamas 
prisiejimo klausimas, tai nėra klausimas: kas pasielgė pagirtinai, nusidėjo arba padarė nu- 
sikaltimą? — nes tai būtų fakto klausimas; moralinis arba teisinis prisiejimo klausimas vei- 
kiau yra toks: kas atsako už šį elgesį? O šis klausimas reiškia: kas privalo būti atlygintas 
arba kas privalo atgailauti arba būti baudžiamas? Būtent atlygis, atgaila, bausmė kaip spe- 
cifiniai padariniai yra prisiejami specifinėms sąlygoms. O toji sąlyga — tai elgesys, inter- 
pretuojamas kaip nuopelnas, nuodėmė arba nusikaltimas. Atlygio prisiejimas nuopelnui, at- 
gailos - nuodėmei, o bausmės - nusikaltimui apima ir prisiejimą žmogui, nors tik pastarąjį 
prisiejimą įprasta kalbos vartosena išreiškia aiškiai. 

Moralinės arba teisinės atsakomybės problema iš pagrindų siejasi su atpildo proble- 
ma: atpildas yra atlygio prisiejimas nuopelnui, atgailos — nuodėmei, o bausmės — nusi- 
kaltimui. Atpildo principas normą atitinkantį elgesį susieja su atlygiu, o normai priešin- 
gą elgesį — su atgaila arba bausme. Taigi jis preziumuoja normą, kuri įsako arba drau- 
džia tokį elgesį, arba pats yra norma, kuri su tam tikru elgesiu susieja bausmę ir vien 
tuo jį draudžia. Tačiau elgesys, kuris yra tiesioginė atlygio, atgailos arba bausmės sąly- 
ga, pats gali būti įsakytas arba draudžiamas kaip tam tikros sąlygos padarinys. Jeigu pri- 
siejimu laikome kiekvieną Žmogaus elgesio sąsają su sąlyga, kuriai esant jis yra įsakytas 
arba draudžiamas tam tikros normos“*, tai ir elgesį, kuriam, kaip tiesioginei sąlygai, pri- 
siejamas atlygis, atgaila arba bausmė, galima prisieti sąlygai, kuriai esant jis pats yra įsa- 
kytas arba draudžiamas. 

Pavyzdžiui, moralė reikalauja, kad jeigu kam nors reikia pagalbos, jam privalu padėti; 
kai kas nors šio reikalavimo laikosi, jo elgesiui privalu pritarti, jeigu nesilaiko, jo elgesiui 
privalu nepritarti. Pritarimo ir nepritarimo sankcijos prisiejamos jų tiesioginei sąlygai - įsa- 
kytajai pagalbai ir draudžiamai nepagalbai; įsakytoji pagalba prisiejama faktui, kurio tie- 
sioginė sąlyga yra būtent tai, kad kažkam reikia pagalbos. Šis faktas yra pritarimo pagal- 
bai (kaip sankcijos) arba nepritarimo nepagalbai netiesioginė sąlyga. Kitas pavyzdys: teisė 
reikalauja, kad jeigu kas nors gauna paskolą ir jos negrąžina, į jo turtą privalo būti nu- 
kreiptas civilinis išieškojimas (kaip sankcija). Civilinio išieškojimo sankcija prisiejama sko- 
los negrąžinimui, apibrėžiamam kaip deliktas, - negrąžinimas yra tiesioginė šios sankcijos 
sąlyga; reikalaujamas grąžinimas prisiejamas jau savajai tiesioginei sąlygai - paskolos ga- 
vimui. Šis faktas yra netiesioginė išieškojimo, kaip sankcijos, sąlyga. Už šios netiesiogi- 
nės sankcijos sąlygos nėra jokio prisiejimo. Tačiau atlygis, atgaila, bausmė (apimanti ir ci- 
vilinį išieškojimą) prisiejami ne netiesioginei jų sąlygai, o tik jų tiesioginei sąlygai — nuo- 

pelnui, nuodėmei, deliktui. Atlygis, atgaila, bausmė prisiejami ne tai sąlygai, kuriai esant 
tam tikras elgesys įsakomas kaip pagirtinas arba draudžiamas, nes yra nuodėmingas arba 
neteisėtas; jie prisiejami žmogui, kurio elgesys atitinka įsakymą arba jam prieštarauja, tiks- 
liau, įsakymą atitinkantis jo elgesys atlyginamas, o priešingas elgesys baudžiamas. Štai šiuo 
elgesiu ir baigiasi prisiejimas, konstituojantis jo moralinę arba teisinę atsakomybę. 

Tačiau jeigu tam tikras įvykis yra tam tikros priežasties padarinys, 0 šioji priežastis, 
kaip visuomet būna, pati turi priežastį, tai ir toji priežastis, kaip causa remota, yra apta- 
riamojo įvykio priežastis. Šis įvykis nurodo ne tik savo tiesioginę priežastį, bet ir visas 
netiesiogines priežastis, tad jis yra interpretuojamas kaip visų šių begalinę grandinę su- 
darančių priežasčių padarinys. Svarbiausia yra štai kas: elgesys, kuris pagal normatyvinę 
(t. y. moralinę arba teisinę) tvarką laikomas galutiniu prisiejimo tašku, priežastinėje tvar- 
koje yra ne galutinis taškas (nei kaip priežastis, nei kaip padarinys), o tik begalinės gran- 
dinės grandis. 

Būtent tai yra tikroji idėjos, kad žmogus, kaip moralinės arba teisinės tvarkos subjek- 
tas, t. y. kaip visuomenės narys ir kaip moralinis arba teisinis asmuo, yra „laisvas“, pras- 
mė. Žmogus, pavaldus tam tikrai moralinei arba teisinei tvarkai, yra „laisvas“ tuo atžvil- 
giu, kad jis yra tam tikro prisiejimo, galimo tik šios normatyvinės tvarkos pagrindu, ga- 
lutinis taškas. Tačiau įprastu požiūriu laisvė suvokiama kaip priežastinio determinizmo 
priešybė. Buvimas „laisvu“ reiškia nepavaldumą priežastingumo dėsniui. Paprastai sako- 
ma: kadangi Žmogus yra laisvas arba laisva yra jo valia (o įprastu požiūriu tai reiškia, 
kad jo elgesys nėra pavaldus jį apibrėžiančiam priežastingumo dėsniui tiek, kiek jo valia 
yra padarinių priežastis, bet ne priežasčių padarinys), tai jis yra atsakingas, t. y. jam ga- 
lima ką nors moraliai arba teisiškai prisieti. Tik todėl, kad žmogus yra laisvas, jis gali 
atsakyti už savo elgesį: gali būti baudžiamas už nusikaltimus, iš jo gali būti tikimasi at- 
gailos už nuodėmes, jam galima atlyginti už nuopelnus. Tačiau prielaida, kad atsakomy- 
bę (vadinasi, prisiejimą) galimą daro tik žmogaus laisvė (t. y. ta aplinkybė, kad jis nepa- 
valdus priežastingumo dėsniui), atvirai prieštarauja socialinio gyvenimo faktams. Norma- 
tyvinės, elgesį reguliuojančios tvarkos, kuri yra bet kokio prisiejimo pagrindas, sukūri- 
mas iš tikrųjų suponuoja tai, kad žmogaus valia yra priežastingai determinuota, tad ir nėra 
laisva. Juk neabejotina tokios tvarkos paskirtis — skatinti žmones elgtis taip, kaip toji tvarka 
įsako: tam tikrą elgesį įsakančias normas padaryti tikėtinais Žmogaus valią elgtis pagal 
šias normas nulemiančiais motyvais. Tai reiškia, kad normos, įsakančios tam tikrą elgesį, 
idėja tampa normą atitinkančio elgesio priežastimi. Tik todėl, kad normatyvinė tvarka (kaip 
žmonių, kurių elgesį ji reguliuoja, idėjų turinys) pati įsiterpia į priežastingumo procesą, į 
priežasčių ir padarinių grandinę, ši tvarka vykdo savo socialinę funkciją. Ir tik šios nor- 
matyvinės tvarkos, suponuojančios tokį priežastingumą jai pavaldžių žmonių valios at- 
žvilgiu, pagrindu yra galimas prisiejimas. 

Kaip jau buvo sakyta*?, būtų beprasmiška išleisti normą, įsakančią, kad privalu daryti 
tai, kas, kaip iš anksto Žinoma, neišvengiamai visada visur ir turi įvykti pagal gamtos 

dėsnius. Atrodo, kad taip pripažįstama, jog normatyvumas ir priežastingumas yra tarpu- 
savyje nesuderinami dalykai. Tačiau taip nėra. Norma, kad mes privalome kalbėti tiesą, 
nėra beprasmė, nes neturime pagrindo manyti, jog esama kokio nors gamtos dėsnio, pa- 
gal kurį žmonės visada ir visur privalo kalbėti tiesą; mes žinome, jog kartais Žmonės 
sako tiesą, o kartais meluoja. Tačiau ir tada, kai žmogus sako tiesą, ir tada, kai meluo- 
ja, jo elgesys yra priežastingai determinuotas, t. y. nulemtas gamtos dėsnio. Tačiau tai 
ne dėsnis, pagal kurį visada reikia kalbėti tiesą arba visada meluoti, bet kitas gamtos 
dėsnis, pavyzdžiui, tas, pagal kurį žmogus renkasi tokį elgesį, iš kokio tikisi daugiausia 
naudos. Normos, kad privalu kalbėti tiesą, idėja gali (pagal šį gamtos dėsnį) būti normą 
atitinkančio elgesio motyvas. Norma, nustatanti, kad žmogus privalo nemirti, būtų be- 
prasmė, nes iš anksto žinome, kad pagal gamtos dėsnį visi žmonės turi mirti. Tokios 
normos idėja negali tapti efektyviu normą atitinkančio, tačiau gamtos dėsniui priešingo 
elgesio motyvu. Tokios normos idėja yra beprasmė būtent todėl, kad stokoja priežasti- 
nio efektyvumo. 

Kartais pripažįstama, jog žmogaus valia, kaip bet koks kitas reiškinys, iš tikrųjų yra 
priežastingai determinuota, bet tvirtinama, jog tam, kad būtų galimas moralinis-teisinis 
prisiejimas, žmogus turi būti traktuojamas taip, tarsi jo valia būtų laisva; vadinasi, ti- 
kima, kad būtina valios laisvę (t. y. priežastinį nedeterminuotumą) išlaikyti kaip būti- 
ną fikciją. 

Tačiau jeigu prisiejimą suvokiame kaip faktų ryšį, besiskiriantį nuo priežastingumo, 
bet jam anaiptol neprieštaraujantį, ši fikcija tampa nereikalinga. 

Kadangi objektyvaus valios determinavimo priežastingumo dėsniais paneigti negalima, 
kai kurie autoriai yra įsitikinę galį prisiejimo galimybę paaiškinti ta subjektyvia aplinkybe, 
kad žmogus, nors ir nebūdamas laisvas, klaidingai tiki esąs laisvas; prielaidą, kad žmogus 
tiki esąs laisvas, jie grindžia ta aplinkybe, kad padaręs teisės pažeidimą arba moralinį nu- 
sižengimą jis jaučia sąžinės graužatį. Bet tai nėra tiesa. Sąžinės graužatį dėl padaryto nu- 
sižengimo jaučia toli gražu ne visi žmonės. O svarbiausia, daugelis jų nelaiko nusižengi- 
mu to, kas yra nusižengimas tos moralinės arba teisinės tvarkos, pagal kurią jie gyvena, 
požiūriu; be to, kas yra nusižengimas, skirtingose teisinėse arba moralinėse tvarkose ski- 
riasi. Žmonės jaučia sąžinės graužatį ir tada, kai mano tai, ką patys laiko nusižengimu, pa- 
darę veikiami motyvo, stipresnio už motyvą, vertusį juos susilaikyti nuo tokio poelgio. Są- 
žinės graužatį gali jausti net įsitikinęs deterministas, padaręs tai, ką pats laiko nusižengi- 
mu; lygiai taip pat net įsitikinusio deterministo pažiūros nebūtinai jam padiktuoja išvadą, 
kad moralės arba teisės draudžiamo elgesio nereikia smerkti arba bausti, t. y. kad čia nega- 
limas joks prisiejimas. Prisiejimas nesuponuoja nei priežastinio nedeterminuotumo fakto 
arba fikcijos, nei subjektyvaus klaidingo tikėjimo žmogaus laisve. 

Kai kurie autoriai tariasi atradę štai kokį būdą pašalinti priešpriešą tarp valios lais- 
vės, kaip būtinosios prisiejimo sąlygos, ir priežastingumo principo, lemiančio visus įvy- 
kius: žmogus moraliai arba teisiškai atsako už tai, kas įvyko, jeigu to įvykio priežas- 
tis buvo arba jo valios aktas, arba tai, kad tokio valios akto, galėjusio šiam įvykiui už- 
kirsti kelią, nebuvo. Šių autorių įsitikinimu, tai, kad žmogus yra laisvas, reiškia, jog jis 

suvokia galįs veikti taip, kaip nori. Jų nuomone, tokios aplinkybės yra visiškai suderi- 
namos su griežtu determinizmu, nes valios aktas arba akto nebuvimas yra priežastingai 
determinuoti. 

Mėginimas apginti valios laisvės idėją ją interpretuojant kaip suvokimą, kad asmuo 
gali veikti taip, kaip nori, turi žlugti. Juk suvokti, kad asmuo gali veikti taip, kaip nori, 
tolygu žinoti, kad mūsų aktų priežastis yra mūsų valia. Bet problema ne ta, ar mūsų veiks- 
mų priežastis yra mūsų valia (to neneigia ir indeterminizmas), o veikiau ta, ar pati mūsų 
valia yra, ar nėra priežastingai determinuota. Jeigu minėtas mėginimas — ne tik valios 
laisvės neigimas, o problemos sprendimas, neatsisakant prielaidos, kad atsakomybė gali- 
ma tik tenkinant valios laisvės sąlygą, tai taip tik pakeičiama problema. Šitaip pateikiant 
problemą įrodoma tik tai, kad, nors valia yra priežastingai determinuojama, moralinis- 
teisinis prisiejimas yra galimas ir iš tikrųjų vyksta. 

Dažnai tvirtinama, jog prielaida, esą Žmogaus valia yra laisva (t. y. tai nėra priežas- 
tingai determinuota valia), yra būtina norint paaiškinti, kodėl moraliai-teisiškai atsako 
tik Žmonės, o ne daiktai, gyvuliai arba gamtos įvykiai, kodėl prisiejimas galimas tik 
žmogui. Tačiau prisiejimas galimas tik žmogui dėl to ir tiek, kiek moralinės ir teisinės 
tvarkos įsako tik Žmonių elgesį, o tai jos daro dėl to, kad tariama, jog jų normų idėja 
kuria tik žmogaus valios aktus, kurie savo ruožtu yra įsakytojo elgesio priežastis. Tad 
paaiškinimas yra ne valios laisvė, bet, priešingai, žmogaus valios priežastinis determi- 
nuotumas. 

Kitas argumentas, ginantis valios laisvės dogmą, yra nurodymas tos aplinkybės, kad 
tam tikrais atvejais šiuolaikinės teisinės tvarkos atleidžia nuo atsakomybės (t. y. nuo pri- 
siejimo), nes, kaip teigiama, tokiais atvejais negalima manyti, kad atliktas laisvos valios 
aktas. Antai už savo elgesį ir jo padarinius atsakingais nelaikomi vaikai bei psichiniai 
ligoniai ir net psichiškai sveiki suaugę Žmonės, jeigu jie patyrė „nenugalimą prievartą“. 
Dviejų pirmųjų atvejų paaiškinimą teikia prielaida, kad vaikai bei psichikos ligoniai (dėl 
jų sąmonės būklės) nėra arba nepakankamai yra veikiami (kaip priežasties) teisės nor- 
mų idėjos, kad elgtųsi pagal šias normas; kiti motyvai paprastai būna stipresni už šias 
idėjas, juo labiau kad tokie individai teisės normų nė nežino. Tačiau dėl psichiškai svei- 
kų suaugusių žmonių galima daryti prielaidą, kad teisės normų ir jų pažeidimo sukelia- 
mų blogų padarinių idėja paprastai yra stipresnis motyvas už motyvus, skatinančius ne- 
teisėtą elgesį. Žinoma, pastarieji motyvai gali būti stipresni net psichiškai sveikam su- 
augusiam žmogui, bet tai būtų tik išimtys. Šiuolaikinės teisinės tvarkos suponuoja nor- 
malų žmogų ir normalią visumą išorinių aplinkybių, kuriomis žmonės veikia, būdami prie- 
žastingai determinuoti. Jeigu toks žmogus tokiomis aplinkybėmis elgiasi taip, kaip teisi- 
nė tvarka draudžia, pagal tą teisinę tvarką jis atsako už savo elgesį ir jo padarinius. Jei- 
gu jis, būdamas determinuotas kitokių priežastinių aplinkybių, nei tos, kurias suponuoja 
teisinė tvarka, elgiasi taip, kaip teisinė tvarka draudžia, tai sakoma, kad jis veikė patir- 
damas nenugalimos prievartos įtaką. Iš tikrųjų žmogus visada veikia patirdamas nenu- 
galimos prievartos įtaką, nes jo veiksmai visada yra priežastingai determinuoti, 0 prie- 
žastingumas iš prigimties yra nenugalima prievarta. Tai, ką teisės terminija vadina „ne- 

nugalima prievarta“, iš tikrųjų tėra ypatingas nenugalimos prievartos atvejis, būtent tas, 
už kurį teisinė tvarka nenustato atsakomybės. Kai yra prisiejimas, visada yra ir nenuga- 
lima prievarta. Bet ne kiekvienu nenugalimos prievartos atveju esama prisiejimo. 

Galiausiai turime paminėti požiūrį, pagal kurį determinizmą ir moralinę-teisinę atsa- 
komybę galima laikyti suderinamais tik nurodant tą aplinkybę, kad mūsų žinios apie žmo- 
nių elgesio priežastinį determinuotumą yra nepakankamos, t. y. kad mes nežinome arba 
nepakankamai žinome, kokios priežastys determinuoja žmonių elgesį. Jeigu tikrai Žino- 
tume visas šias priežastis, asmens negalėtume laikyti atsakingu už savo elgesį bei jo pa- 
darinius; iš čia posakis: „Viską suprasti — vadinasi, viską atleisti“. Suprasti Žmogaus el- 
gesį — tai pažinti jo priežastis; atleisti — tai nustoti jį laikyti atsakingu už savo elgesį, 
nustoti jį smerkti arba bausti, nustoti sieti jo elgesį su sankcija, —- žodžiu, atsižadėti pri- 
siejimo. Tačiau daugeliu atvejų, kai žmogaus elgesio priežastys žinomos, vadinasi, jo el- 
gesys suprantamas, prisiejimo principo neatsižadama, elgesys nėra atleidžiamas. Minėtas 
posakis remiasi klaidinga prielaida, kad priežastingumas pašalina prisiejimą. 

Iš čia išplaukia, kad prisiejimą daro galimą ne laisvė, t. y. valios nedeterminuotumas, 
bet jos priešybė — priežastinis valios determinuotumas. Ne sankcija individo elgesiui yra 
prisiejama todėl, kad jis yra laisvas, o veikiau jis yra laisvas todėl, kad jo elgesiui prisie- 
jama sankcija. Prisiejimą ir laisvę (šia prasme) išties sieja esminis ryšys. Tačiau ši laisvė 
negali pašalinti priežastingumo ir iš tikrųjų jo nepašalina. Kad teiginys, jog žmogus, kaip 
moralinė arba teisinė asmenybė, yra laisvas, turėtų kokią nors prasmę, šią moralinę arba 
teisinę laisvę reikia suderinti su priežastiniu jo elgesio determinuotumu. Žmogus yra lais- 
vas dėl to ir tiek, kiek tam tikram jo elgesiui, kaip padariniai, prisiejami atlygis, atgaila 
arba bausmė, — ne, ne dėl to, kad šis elgesys nėra priežastingai determinuotas, bet dėl to, 
kad jis yra priežastingai determinuotas. Žmogus yra laisvas dėl to, kad jo elgesys yra ga- 
lutinis prisiejimo taškas. O galutiniu prisiejimo tašku šis elgesys gali būti net tuo atveju, 
kai jis yra priežastingai determinuotas. Todėl gamtinės tvarkos priežastingumas ir laisvė 
moralinės arba teisinės tvarkos sąlygomis nėra tarp savęs nesuderinami dalykai, kaip nėra 
nesuderinami dalykai gamtinė tvarka ir teisinės-moralinės tvarkos — jos nėra nesuderina- 
mos vien todėl, kad pirmoji yra tvarka to, kas yra, o antrosios — tai tvarkos to, kas privalo 
būti. Nesuderinamumas, kaip loginio prieštaravimo padarinys, gali atsirasti tik tarp teigi- 
nio, kad kažkas yra, ir teiginio, kad to nėra, arba tarp teiginio, kad kažkas privalo būti, ir 
teiginio, kad to privalo nebūti, o ne tarp teiginio, kad kažkas yra, ir teiginio, kad to priva- 
lo nebūti. 


24. KITOKIE NEI ŽMONIŲ ELGESYS FAKTAI 
KAIP SOCIALINIŲ NORMŲ TURINYS 


Prisiejimo principas savo pirmine prasme sieja du Žmonių elgesio aktus: vieno indi- 
vido elgesį su kito individo elgesiu, kaip antai moralės dėsnis, atlygį susiejantis su nuo- 
pelnu, arba teisės taisyklė (žr. 16 skirsnį), bausmę susiejanti su nusikaltimu; arba indi- 

vido vieną elgesį jis sieja su kitu to paties individo elgesiu, kaip antai religinės tvarkos 
taisyklė, atgailą susiejanti su nuodėme. Visais šiais atvejais normos nustatytąjį Žmogaus 
elgesį sąlygoja kitas žmogaus elgesys: sąlyga ir padarinys yra žmogaus elgesio aktai. Ta- 
čiau socialinės tvarkos normos nebūtinai turi nurodyti žmogaus elgesį — jos gali nuro- 
dyti ir kitokius faktus. Kaip jau minėjome kitame kontekste, norma gali drausti tam tikrą 
elgesį, sukeliantį tam tikrą padarinį (pavyzdžiui, nužudymą), norma taip pat gali įsaky- 
ti tam tikrą elgesį, kurį sąlygoja ne tik kito individo elgesys, bet ir kiti faktai, kaip an- 
tai moralės norma, pagal kurią reikia mylėti savo artimą: jeigu kas nors kenčia, priva- 
lai išvaduoti jį iš kančios; arba kaip teisės norma, pagal kurią, jeigu kas nors dėl savo 
psichikos ligos kelia visuomenei grėsmę, jis privalo būti priverstinai internuojamas. At- 
pildo principu grindžiamas prisiejimas (reiškiantis moralinę ir teisinę atsakomybę) — tai 
tik ypatingas, nors ir svarbiausias, prisiejimo platesne prasme (t. y. žmogaus elgesio są- 
sajos su sąlyga, kuriai esant norma įsako šį elgesį) atvejis. Bet koks atpildas yra prisie- 
jimas, bet ne bet koks prisiejimas yra atpildas. Pažymėtina, beje, kad normos gali nu- 
rodyti individus, nenurodydamos jų elgesio, kaip, pavyzdžiui, atsakomybės už kito pa- 
darytą deliktą atveju, o ypač kolektyvinės atsakomybės atveju. 

Jeigu teiginyje, kad tam tikromis sąlygomis privalomas yra ir tam tikras Žmonių el- 
gesys, tos sąlygos apima ne vien Žmonių elgesį, ir, be to, jeigu ir tokiu atveju ryšys tarp 
sąlygojančio fakto ir sąlygojamo Žmogaus elgesio apibūdinamas kaip „prisiejimas“, ši 
sąvoka vartojama platesne nei įprasta prasme. Juk padarinys prisiejamas ne tik žmogaus 
elgesiui (arba, vartojant teisinę terminiją, padarinys prisiejamas ne tik asmeniui), bet ir 
faktams arba išorinėms aplinkybėms. Tačiau prisiejamas visada žmogaus elgesys. 


25. KATEGORINĖS NORMOS 


Atrodo, kad kai kurios socialinės normos tam tikrą elgesį įsako besąlygiškai (bet ku- 
riomis aplinkybėmis) ir šiuo atveju yra kategorinės, t. y. priešingos hipotetinėms nor- 
moms. Tai tam tikros normos, įsakančios neveikti (susilaikyti): nežudyk; nevok; neme- 
luok. Jeigu šios normos iš tikrųjų būtų kategorinės, tokių normų sukuriamos socialinės 
situacijos būtų neįmanoma normatyviai interpretuoti teiginiu, du elementus susiejančiu 
kaip sąlygą 1r padarinį;, tada būtų negalima taikyti prisiejimo principo. Bet net normos, 
reikalaujančios susilaikyti, negali būti kategorinės. Akivaizdu, kad pozityvaus veiksmo 
negalima įsakyti besąlygiškai, nes veiksmas galimas tik esant tam tikroms sąlygoms. Ta- 
čiau net susilaikyti negalima nurodyti besąlygiškai; priešingu atveju tų normų nebūtų ga- 
lima besąlygiškai laikytis arba jų pažeisti. Susilaikyti taip pat galima tik tam tikromis 
sąlygomis. Žmogus negali žudyti, vogti, meluoti bet kuriomis aplinkybėmis, tačiau tik 
tam tikromis sąlygomis — dėl to jis tik esant šioms sąlygoms ir gali susilaikyti nuo Žu- 
dymo, vogimo arba melavimo. Sąlyga, kuriai esant reikalaujama susilaikyti nuo tam tik- 
ro veiksmo, yra visų aplinkybių, kurioms esant toks veiksmas galimas, visuma. Be to, 
empirinėje visuomenėje negalimi jokie reikalavimai (vadinasi, ir reikalavimai susilaikyti), 

neleidžiantys jokių išimčių. Net tokie pamatiniai draudimai, kaip draudimas žudyti, pa- 
imti kito nuosavybę be jo leidimo arba meluoti, galioja tik su tam tikromis išlygomis. 
Pozityviosios teisinės tvarkos visada turi numatyti sąlygas, kuriomis nėra draudžiama žu- 
dyti, paimti nuosavybę arba meluoti. Tai taip pat rodo, jog visos empirinės socialinės 
tvarkos bendrosios normos (ir bendrosios susilaikymo normos) gali reikalauti tam tik- 
ro elgesio tik tam tikromis sąlygomis. Todėl kiekviena bendroji norma nustato santy- 
kius tarp dviejų faktų kompleksų, nusakomus teiginiu: tam tikromis sąlygomis privalo 
atsirasti tam tikri padariniai. Kaip jau buvo parodyta, šitaip formuluojamas prisiejimo 
principas, besiskiriantis nuo priežastingumo principo. Tik individualiosios normos gali 
būti kategorinės tuo atžvilgiu, kad jos besąlygiškai įsako, įgalina arba pozityviai leidžia 
tam tikro individo tam tikrą elgesį, pavyzdžiui, kai teismas įsako tam tikram organui 
tam tikrą civilinį išieškojimą nukreipti į tam tikrą turtą arba tam tikram organui įkalinti 
tam tikrą nusikaltėlį tam tikram laikui. Tačiau net ir individualiosios normos gali būti 
hipotetinės, t. y. jos gali tam tikro individo tam tikrą elgesį nurodyti tik sąlygiškai, pa- 
vyzdžiui, kai teisėjas įsako civilinį išieškojimą nukreipti į skolą grąžinti vėluojančio sko- 
lininko turtą, jeigu tenkinama sąlyga, kad šis skolininkas per tam tikrą laiką negrąžins 
skolos, arba kai teisėjas įsako įvykdyti tam tikram individui bausmę, jeigu tenkinama 
sąlyga, kad individas per nustatytą laiką padarys naują baudžiamąjį deliktą. 


26. PRIVALOMYBĖS NEIGIMAS; 
TEISE KAIP IDEOLOGIJA 


Normatyvinio teisės mokslo (teisės mokslo, aprašančio teisę kaip normų sistemą) ga- 
limumas kartais kvestionuojamas argumentuojant, kad „privalomybės“ samprata (kurią iš- 
reiškia norma) esanti beprasmė arba tik ideologinis paklydimas. Iš to daroma išvada, kad 
normatyvinio teisės mokslo (teisės mokslo, siekiančio pažinti normas) negali būti, t. y. 
kad teisės mokslas galimas tik kaip teisės sociologija. Teisės sociologija faktus sieja ne 
su galiojančiomis normomis, bet su kitais faktais kaip priežastimis ir padariniais. Pavyz- 
džiui, sociologija tiria, kokios priežastys paskatino įstatymų leidėją išleisti tas, o ne kitas 
normas ir kokius padarinius šie įstatymų leidybos aktai sukėlė. Teisės sociologija aiški- 
nasi, kokį poveikį įstatymų leidėjų arba teisėjų veiklai daro ekonominiai veiksniai arba 
religinės idėjos ir kokie motyvai lemia, kad žmonės laikosi arba nesilaiko teisinės tvar- 
kos. Taigi teisės sociologijoje pažinimo objektas yra ne pati teisė, bet tam tikri lygiagre- 
tūs gamtos reiškiniai. Panašiai fiziologas, tiriantis cheminius arba fizikinius procesus, le- 
miančius arba lydinčius tam tikrus jausmus, nesuvokia pačių šių jausmų, nes jų, kaip psi- 
chologinių reiškinių, chemijos arba fizikos priemonėmis iš tikrųjų negalima suvokti. Gry- 
nąją Teisės Teoriją, kaip ypatingą teisės mokslą, domina teisės normos; jos nedomina fak- 
tai; ją domina ne valios aktai, kurių prasmė yra teisės normos, bet teisės normos kaip 
valios aktų prasmė. O faktai Grynajai Teorijai rūpi tik tiek, kiek juos apibrėžia teisės nor- 

mos kaip valios aktų prasmės, ir tik šios prasmės bei jų tarpusavio santykiai yra Gryno- 
sios Teisės Teorijos dalykas. | 

Jeigu „privalomybės“ samprata atmetama kaip beprasmė, tai teisėkūros aktus galima 
suvokti tik kaip būdą sužadinti tam tikrą žmonių, kuriems jie adresuojami, elgesį, t. y. 
kaip tam tikrų padarinių priežastis. Tada tikima, kad teisinę tvarką galima suvokti vien 
kaip tam tikrą Žmonių elgesio dėsningumą. Normatyvinė teisėkūros aktų prasmė igno- 
ruojama sąmoningai, tikint, jog negalima daryti prielaidos, kad „privalomybės“ prasmė 
yra kitokia nei „esamybės“ prasmė. Tačiau tokiu atveju akto, kuriuo teisinis autoritetas 
įsako, įgalina arba pozityviai leidžia, prasmę galima moksliškai apibūdinti tik kaip mėgi- 
nimą Žmonėms įdiegti tam tikras idėjas, kurių motyvacinė galia lemia tai, kad jie elgiasi 
tam tikru būdu. Norma, kad „privalu“ nevogti arba kad vagis „privalo“ būti nubaustas, 
redukuojama į teiginį, kad kai kurie individai siekia paskatinti kitus nevogti arba nubausti 
vagį, taip pat kad žmonės paprastai susilaiko nuo vagystės, o tais išimtiniais atvejais, kai 
vagystė įvykdoma, vagis yra nubaudžiamas. Į teisę — kaip į ryšį tarp teisę kuriančių ir 
teisės besilaikančių žmonių — žvelgiama kaip į tam tikrą išmonę, kurią galima palyginti, 
tarkime, su medžiotojo išmone, kai šis, palikęs jauką, tikisi laimikio. Šis palyginimas tinka 
ne tik todėl, kad abiejuose procesuose motyvacijos faktas yra esminis; jis tinka dar ir 
todėl, kad, į teisę Žvelgiant čia nurodytu būdu, teisės traktavimas kaip normos reiškia, 
jog ji traktuojama kaip apgaulė (įstatymų leidėjo arba teisės mokslo). Šiuo požiūriu jo- 
kių „normų“ nėra, o teiginiai, esą tas arba kitas dalykas „privaląs“ būti, neturi jokios pras- 
mės — net specifinės pozityviosios teisinės prasmės, kuri skirtųsi nuo moralinės prasmės. 
Laikantis tokio požiūrio yra atsižvelgia tik į gamtinius, priežastingai susijusius įvykius 
bei į teisės aktus kaip faktus, o ne į specifinę jų prasmę. Interpretuojant sociologiškai, ši 
specifinė prasmė, „privalomybė“, tėra ideologinis paklydimas, todėl jam nėra vietos moks- 
liniame teisės aprašyme. 

Tokio paklydimo iš tikrųjų esama, jeigu teisinė „privalomybė“ interpretuojama kaip 
absoliuti vertybė. Tačiau negalima kalbėti apie ideologinį paklydimą, jeigu teisę apra- 
šančioje teisės taisyklėje „privalomybė“ turi tik specifinio funkcinio ryšio prasmę. Jau 
buvo parodyta, kad toks specifinis funkcinis ryšys, besiskiriantis nuo priežastinio ryšio, 
yra prisiejimas. Teisės sociologijos aprašomas priežastinis ryšys (jeigu jis išvis yra) eko- 
nominius arba politinius faktus sieja su teisėkūros aktais, viena, ir šiuos aktus su žmonių 
elgesiu, kurį jais siekiama paskatinti, kita. Antruoju atveju priežastinis ryšys yra, jeigu 
elgesio motyvai iš tikrųjų kyla iš to, kad Žmonės suvokia teisėkūros aktų prasmę; to- 
kia motyvacija toli gražu nėra visuotinė, nes teisės laikymąsi dažnai lemia kitokie mo: 
tyvai. Tačiau svarbiausia, kad teisinis prisiejimas susieja du kitus faktus: ne teisėkūros 
aktą su teisei paklūstančiu elgesiu, bet teisinės tvarkos apibrėžtą faktą kaip sąlygą su 
šios tvarkos apibrėžiama pasekme. Prisiejimas, kaip ir priežastingumas, yra žmonių mąs- 
tymo tvarkos principas, o todėl iliuzija arba ideologija jis yra ne daugiau ir ne mažiau 
nei priežastingumas, kuris, pasak Hume'o arba Kanto, tėra mąstymo įprotis arba mąs- 
tymo kategorija. 

Jeigu teisėkūros aktai traktuojami atsižvelgiant į jų, kaip įsakymų, kaip imperaty- 
vų, prasmę, tai negalima rimtai ginčyti, kad jų subjektyvioji prasmė yra „privalomy- 
bė“*?. Kvestionuotina tik tai, ar šią „privalomybę“ galima interpretuoti ir kaip jų Ob- 
jektyviąją prasmę, ar ją galima traktuoti kaip objektyviai galiojančią normą, nustatan- 
čią pareigas ir suteikiančią teises. Tai klausimas, kuo teisėkūros aktai skiriasi nuo kitų 
įsakymų, pavyzdžiui, nuo pakelės plėšiko įsakymo. Ankstesniuose puslapiuose jau bu- 
vo nurodyta sąlyga, kuriai esant šį skirtumą galima ROSE E - tai pamatinės normos 
preziumavimas. ' | Ž Kai 2 Ė 

Jeigu išvis yra neigiama normos (laikomos objektyviai galiojančia) prasmė, t. y. Ty- 
šys, vadinamas „prisiejimu“, jeigu neigiama, kad „privalomybė“ apskritai turi prasmę, ta- 
da beprasmiška sakyti: „Šitai teisiškai leidžiama, tai — draudžiama“; „Tas priklauso man, 
anas — tau“; „X turi teisę, Y — pareigą“. Tūkstančiai teiginių, kuriais kasdien išreiškia- 
ma teisė, taptų beprasmiai. Ir priešingai, neginčijamai tikra, jog kiekvienas supranta, kad 
viena yra sakyti: „A yra teisiškai įpareigotas sumokėti 1000 dolerių B“, ir visai kas ki- 
ta: „Tikėtina, jog A sumokės B 1000 dolerių“. Kiekvienas supranta, kad viena yra sa- 
kyti: „Teisės požiūriu toks elgesys yra deliktas ir turi būti baudžiamas“, ir visiškai ki- 
tas dalykas yra sakyti: „Tikėtina, kad tas, kuris tai padarė, bus baudžiamas“. Teiginys 
apie tikėtiną būsimą e :|gesį nepa asiekia aktų, įsįafymų leidėjo adresuojamų teisės taikymo 
giga, tokio organoi (teism Eprendimu arbafkdministracinių. aktu) — teisės subjektui, 
teisinio sandorio šalies — kitai šaliai, imanentinės prasmės. Toks teiginys formuluojamas 
vadovaujantis požiūriu, peržengiančiu teisės ribas. Jis atsako ne į specifiškai teisinį klau- 
simą, kas privalo įvykti pagal teisę, o į metateisinį klausimą, kas faktiškai vyksta ir kas 
tikėtinai įvyks. Teisinių teiginių, kad kažkas privalo elgtis tam“ tikru būdu, negalima re- 
dukuoti į teiginius apie esamus arba būsimus faktus, nes jie apiė tokius faktus nieko ne- 
sako — net apie faktą, kad tam tikri individai nori, jog kažkas privalėtų elgtis tam tikru 
būdu. Teisinis sprendimas nurodo specifinę tokio valios akto prasmę, o būtent „priva- 
lomybė“, norma, ir yra ši prasmė, nesutampanti su valios aktu. Tik tuo atveju, kai „ide- 
ologija“ yra suprantama kaip faktų tikrovės priešybė, t. y. kai ideologija suprantama kaip 
aprėpianti visa, kas nėra priežastingai determinuota tikrovė arba tokios tikrovės aprašy- 
mas, tik tada teisę, kaip normą (t. y. kaip šių aktų prasmę, nesutampančią su priežas- 
tingai determinuojamais aktais), galima laikyti ideologija. Tada ir teisės mokslo (apra- 
šančio tik normas, o ne aktus, priežastingai detėrmninuotais ryšiais susijusius su kitais fak- 
tais, ir jas aprašančio teisės taisyklėmis, kalbančiomis ne apie priežastinius ryšius, kaip 
gamtos dėsniai, o apie prisiejimo sąsajas) dalykas yra ideologija. Tada Grynoji Teisės Te- 
orija tiesia kelią požiūriui, kuriuo vadovaujantis teisę galima suprasti kaip „Ideologiją“ 
Šia specifine prasme: kaip sistemą ryšių, kitokių nei gamtos ryšiai. | 0 2, 

Tokios disciplinos, traktuojančios teisę kaip normatyvinę prasmę, galimumą ir būti- 
numą liudija tai, kad teisės mokslas — mokslas, kuris, kaip dogmatinė jurisprudencija, ten- 


* Plg. p. 47 ir toliau. M 

kina intelektinius teise užsiimančiųjų poreikius, — gyvuoja tūkstančius metų. Nėra jokio 
pagrindo šių pagrįstų poreikių netenkinti ir šitokio teisės mokslo atsisakyti. Pakeisti šį 
mokslą teisės sociologija neįmanoma, nes pastarajai rūpi visiškai kitokia problema. Kol 
yra religija, turi būti ir dogmatinė teologija, kurios negali pakeisti religijos psichologija 
arba religijos sociologija; lygiai taip pat kol yra teisė, tol bus ir normatyvinis teisės moks- 
las. Šio mokslo vieta bendroje mokslų sistemoje — antraeilis klausimas. Reikia ne atsisa- 
kyti šio teisės mokslo kartu su „privalomybės“ arba normos kategorijomis, o apriboti tei- 
sės mokslą jo dalyku ir kritiškai išgryninti jo metodus. 

Jeigu „ideologija“ mums yra ne visa tai, kas nėra gamtinė tikrovė arba jos aprašy- 
mas, o neobjektyvus, į subjektyvių vertybių įtaką pakliuvęs objekto vaizdavimas, šlo- 
vinantis arba bjaurojantis pažinimo dalyką, ir jeigu „tikrove“ vadiname ne tik gamtinę 
tikrovę, kaip gamtos mokslų dalyką, bet kiekvieną pažinimo dalyką, taip pat ir teisės 
mokslo dalyką, būtent — pozityviąją teisę, tada pozityviosios teisės vaizdavimas turi būti 
laisvas nuo ideologijos (antrąja šio žodžio prasme). Jeigu į pozityviąją teisę žvelgiama 
kaip į normatyvinę tvarką, susijusią su faktiškai vykstančių ir pozityviosios teisės rei- 
kalavimu ją atitikti privalančių įvykių tikrove (nors pastaroji iš tikrųjų ne visada ją ati- 
tinka), tada pozityviąją teisę galima apibūdinti kaip „ideologiją“ (pirmąja šio žodžio 
prasme). Jeigu į pozityviąją teisę žvelgiama kaip į susijusią su „aukštesniąja“ tvarka, 
pretenduojančia būti „idealiąja“, arba „ta teisingąja“, teise ir reikalaujančia, kad pozi- 
tyvioji teisė privalomai atitiktų šią tvarką (pavyzdžiui, kaip susijusią su prigimtine tei- 
se arba su kuria nors kitą teisingumo rūšimi), tuomet pozityvioji teisė (t. y. žmonių ak- 
tais sukurta teisė, galiojanti teisė, teisė, kuri daugiau ar mažiau yra taikoma ir kurios 
daugiau ar mažiau yra laikomasi) save pateikia kaip „realią“ teisę; o tokiu atveju po- 
zityviosios teisės teoriją, siekiančią pozityviąją teisę pateisinti arba diskredituoti ir dėl 
to suplakančią ją su prigimtine teise arba kuria nors kita teisingumo rūšimi, reikia at- 
mesti kaip „ideologiją“ (antrąja šio žodžio prasme). Šiuo atžvilgiu Grynoji Teorija lai- 
kosi nuoširdžiai antiideologinės nuostatos. Šią nuostatą Grynoji Teorija demonstruoja, 
pozityviąją teisę vaizduodama kaip neturinčią jokių „idealiosios“, arba „tos teisingosios“, 
teisės priemaišų. Grynoji Teorija teisę trokšta vaizduoti tokią, kokia ji yra, o ne tokią, 
kokia ji privalo būti; ji siekia pažinti realią ir galimą, o ne „idealiąją“, „tą teisingąją“, 
teisę. Šiuo atžvilgiu Grynoji Teorija — tai radikaliai realistinė teisės teorija, teisinio po- 
zityvizmo teorija. Grynoji Teorija atsisako vertinti pozityviąją teisę. Kaip mokslas, Gry- 
noji Teorija mano, kad jos pareiga — nedaryti nieko daugiau, tik suvokti pozityviosios 
teisės esmę ir, analizuojant jos struktūrą, ją suprasti. Konkrečiai — Grynoji Teorija at- 
sisako tarnauti kokiems nors politiniams interesams ir parūpinti jiems „ideologiją“, tei- 
sinančią arba diskredituojančią esamą socialinę tvarką. Taip Grynoji Teorija užkerta kelią 
tam, kad, tapatinant pozityviąją teisę su idealiąja teise, teisės mokslo vardu pozityvia- 
jai teisei būtų teikiama didesnė vertė nei toji, kurią ši iš tikrųjų turi, arba kad pozity- 
viajai teisei būtų neteikiama jokios vertės, taigi apskritai būtų nepripažįstamas jos ga- 
liojimas, teigiant, girdi, ji prieštarauja idealiajai teisei. Šitaip Grynoji Teorija kuo griež- 

čiausiai priešpriešina save tradicinei jurisprudencijai, kuri — sąmoningai arba nesąmo- 
ningai, kartais daugiau, o kartais mažiau — turi „ideologinį“ pobūdį antrąja šio žodžio 
prasme. Būtent ši antiideologinė nuostata rodo, jog Grynoji Teisės Teorija yra tikrasis 
teisės mokslas. Juk imanentinė mokslo, kaip pažinimo, nuostata — atskleisti savo daly- 
ką. Užtat ideologija tikrovę maskuoja arba ją šlovindama ir taip siekdama ją užkonser- 
vuoti bei apginti, arba vaizduodama ją iškreiptai ir taip siekdama ją užpulti, sugriauti 
ir pakeisti kita. Tokios ideologijos šaknys — ne Žinojimas, o Troškimas; ji kyla iš tam 
tikrų interesų, tiksliau, iš interesų, kitokių nei tiesos interesas, — tuo, žinoma, nieko ne- 
norima pasakyti apie tų kitų interesų vertę arba jų kilnumą. Teisę kuriantis ir, vadina- 
si, ją išlaikyti siekiantis autoritetas gali nevertinti savo produkto ideologiškai neutralaus 
pažinimo; panašiai ir jėgos, mėginančios sugriauti esamą tvarką ir trokštančios pakeis- 
ti ją kita, tariamai geresne, gali turėti mažai naudos iš tokio teisės pažinimo. Tačiau tik- 
rajam teisės mokslui nerūpi nei vieni, nei kiti. Būti tokiu teisės mokslu ir yra Gryno- 
sios Teisės Teorijos tikslas. 


IV. STATINIS TEISĖS ASPEKTAS 


27. SANKCIJA 


a) Nacionalinės ir tarptautinės teisės sankcijos 


Jeigu teisė suvokiama kaip prievartinė tvarka, t. y. kaip tvarka, numatanti prievartos 
aktus kaip sankcijas, tai teisę apibūdinanti teisės taisyklė yra teiginys, kad tam tikromis 
teisinės tvarkos apibrėžtomis sąlygomis privalu įvykdyti tam tikrą prievartos aktą, kurį 
taip pat apibrėžia toji tvarka. „Prievartos aktai“ — tai tokie aktai, kurie vykdomi net prieš 
atitinkamo individo valią, 0 jeigu priešinamasi — tai pavartojant ir fizinę jėgą. Iš to, kas 
pasakyta anksčiau, išplaukia, kad reikia skirti dvi prievartos aktų rūšis. 

Pirmieji — tai prievartos aktai, kurie savo pobūdžiu yra sankcijos: juos, kaip antai 
įkalinimą už vagystę, teisinė tvarka numato kaip reakcijas į veiksmą arba susilaikymą 
nuo veiksmo; antrieji — tai prievartos aktai, kurie savo pobūdžiu nėra sankcijos, kaip 
antai individų, sergančių visuomenei grėsmę keliančiomis ligomis, arba individų, laiko- 
mų pavojingais dėl jų rasės, politinių pažiūrų arba religinių įsitikinimų, priverstinis in- 
ternavimas, taip pat nuosavybės priverstinis sunaikinimas arba jos paėmimas visuome- 
nės poreikiams. Pastaraisiais atvejais prievartos akto sąlygos neapima jokių teisinės tvar- 
kos apibrėžtų konkretaus individo veiksmų arba susilaikymo nuo veiksmų. 

Nacionalinėse teisinėse tvarkose „sankcijos“ specifine šio žodžio prasme reiškiasi 
dviem skirtingomis formomis: kaip bausmės (siauresne šio žodžio prasme) ir kaip civi- 
liniai išieškojimai. Abi rūšys apima priverstinį blogybės padarymą arba negatyviąja pras- 
me — priverstinį gėrybės atėmimą: mirties bausmės atveju atimama individo gyvybė, kū- 
no bausmės (tokios buvo paplitusios anksčiau) atveju — regėjimas, amputuojama kūno 
dalis, įkalinimo atveju atimama laisvė, baudos atveju atimamos lėšos arba net nuosavy- 
bė. Kaip bausmę galima numatyti ir kitokių teisių atėmimą, kaip antai pareigų arba po- 
litinių teisių netekimą. 

Civilinis išieškojimas taip pat yra priverstinis blogybės padarymas. Nuo bausmės jis 
skiriasi tuo, kad juo, kaip paprastai sakoma, yra siekiama „atitaisyti neteisybę“. Vadina- 
masis neteisybės atitaisymas yra neteisėto elgesio sukeltos padėties nutraukimas ir teisę 
atitinkančios padėties sukūrimas. Ši padėtis gali būti tokia pat, kaip ir ta, kuri būtų su- 
siklosčiusi, jeigu teisės pažeidėjas būtų elgęsis teisėtai; bet jeigu tokios padėties sukur- 
ti neįmanoma, galima tenkintis jos pakaitalu. Pirmojo atvejo pavyzdžiai: A neatlieka savo 
pareigos perduoti B tam tikrą 4 valdomą daiktą; civilinio išieškojimo sankcija — tai 

priverstinis daikto paėmimas iš 4 ir jo perdavimas B; A neatlieka savo pareigos atvykti 
į teismą kaip liudytojas; čia sankcija yra priverstinis A atvesdinimas į teismą, 0 tai reiš- 
kia, kad šiam tikslui iš A yra atimama laisvė. Antrojo paminėto atvejo pavyzdys: A ne- 
atlieka savo pareigos perduoti B tam tikrą A žinioje nesantį daiktą arba atlikti B tam tikrą 
darbą. Civilinio išieškojimo sankcija — tai priverstinis 4 nuosavybės dalies, lygiavertės 
daikto arba darbo, kurį 4 skolingas B, vertei, paėmimas ir perdavimas B lėšų, gautų šią 
nuosavybės dalį pardavus iš varžytynių. Neteisėtas elgesys yra žalos padarymas kitam in- 
dividui (kaip pirmajame ir paskutiniame pavyzdžiuose), o išieškojimo sankcija yra ne- 
teisėtai padarytos žalos atlyginimas. Čia esama tam tikro panašumo tarp baudos ir civi- 
linio išieškojimo. Ir viena, ir kita yra į nuosavybę nukreiptos priverstinio užtikrinimo pro- 
cedūros. Viena nuo kitos jos skiriasi tuo, kad baudos, kuri paprastai būna piniginė nuo- 
bauda, atveju tie pinigai tampa valstybės lėšomis, o civilinio išieškojimo atveju jie per- 
duodami dėl neteisėto elgesio žalą patyrusiam individui — jo patirtai materialinei arba 
moralinei žalai atlyginti. Tokiu atveju konkretus teisinės tvarkos siekiamas tikslas yra aki- 
vaizdus, tuo tarpu bausmės atveju yra kitaip. Apibrėžti bausmės sąvoką pagal jos tiks- 
lą vargu ar yra įmanoma, nes iš teisinės tvarkos turinio negalima (bent jau tiesiogiai) 
spręsti, koks gi yra bausmės tikslas. Kad šis tikslas yra tam tikro veiksmo arba susilai- 
kymo nuo veiksmo prevencija (įbauginant), tėra interpretacija, kuri galima ir tokioje bau- 
džiamojoje teisinėje tvarkoje, kurios nustatymą lėmė ne įsisąmoninta prevencijos idėja, 
o tik atpildo principas: į blogį tegul bus atsakyta blogiu. Mirties bausmė ir įkalinimas 
nepasikeičia nuo to, ar jie numatomi turint prevencijos tikslą, ar ne. 

Šiuo atžvilgiu bausmė iš esmės nesiskiria nuo civilinio išieškojimo, nes jis, atitinka- 
mo individo suvokiamas kaip blogybė, taip pat gali turėti prevencinį poveikį, tad šiuo 
atveju kompensacinį ir prevencinį poveikius galima suderinti. Abi šias sankcijų rūšis — 
bausmę ir civilinį išieškojimą — turi skirti teismo arba administracinės institucijos, lai- 
kydamosi tam tikslui nustatytos procedūros. Tad būtina įžvelgti skirtumą tarp teismo baus- 
mių, kurias skiria baudžiamieji teismai, ir administracinių bausmių, kurias skiria admi- 
nistracinės institucijos, tarp teisminio civilinio išieškojimo, kurį skiria civiliniai teismai, 
ir civilinio išieškojimo, kurį skiria administracinės institucijos. Taip pat būtina matyti skir- 
tumą tarp akto, kuriuo yra paskiriama bausmės arba civilinio išieškojimo sankcija, ir to- 
kiu aktu sukurtos normos taikymo akto, kuriuo bausmė arba civilinis išieškojimas yra 
įvykdomi. Pastarąjį aktą visada atlieka administracinė institucija. 

Tokios bendrosios tarptautinės teisės sankcijos, kaip represalijos.bei karas (jos bus ap- 
tariamos vėliau), nėra apibrėžiamos nei kaip bausmė, nei kaip civilinis išieškojimas, bet 
jos taip pat yra priverstinis gėrybių atėmimas, kitaip tariant, teisinės tvarkos numatytas 
vienos valstybės vykdomas šiaip jau saugomų kitos valstybės interesų pažeidimas. Jeigu 
tariama, kad pagal pozityviąją tarptautinę teisę viena valstybė gali griebtis represalijų ar- 
ba karo prieš kitą valstybę tik tuo atveju, kai ši atsisako atlyginti neteisėtai padarytą ža- 
lą, ir kad vykdyti šiuos prievartos aktus (represalijų bei karo) galima tik siekiant repara- 
cijos, tuomet galima pripažinti, kad tarp tarptautinės teisės sankcijų ir civilinio išieškoji- 

mo esama šiokio tokio panašumo. Tačiau nėra sutariama, ar represalijas bei karą galima 
interpretuoti kaip tarptautinės teisės sankcijas, tad ir ar tarptautinę teisę galima laikyti tei- 
sine tvarka“! 


b) Deliktas (pažeidimas) — ne teisės neigimas, 
0 jos sąlyga 


Kaip matyti iš ankstesniojo aptarimo, veiksmas arba susilaikymas nuo veiksmo, ku- 
ris yra teisinės tvarkos įsakyto prievartos akto sąlyga, yra deliktas (paprastai vadinamas 
„pažeidimu“), o pats prievartos aktas yra sankcija. Veiksmas arba susilaikymas nuo veiks- 
mo delikto pobūdį įgyja tik tuo atveju, kai teisinė tvarka jį padaro prievartos akto, kaip 
sankcijos, sąlyga. Prievartos aktas sankcijos pobūdį įgyja tik tuo atveju, kai teisinė tvar- 
ka padaro jį tam tikro veiksmo arba susilaikymo nuo veiksmo padariniu. Kaip jau buvo 
sakyta, prievartos aktai, kuriuos teisinė tvarka numato kaip kitokių faktų padarinius, nė- 
ra „sankcijos“ specifine šio žodžio prasme, o tuos aktus sąlygojantys faktai savo pobū- 
džiu nėra deliktai, nes jie nėra teisiškai apibrėžti tam tikrų individų veiksmai arba susi- 
laikymas nuo veiksmų. 

Taigi tam tikras veiksmas arba susilaikymas nuo veiksmo su prievartos aktu susieja- 
mas ne dėl to, kad šis veiksmas arba susilaikymas nuo veiksmo yra deliktas, kaip mano 
tradicinė jurisprudencija, bet tam tikras veiksmas arba susilaikymas nuo veiksmo yra de- 
liktas dėl to, kad jis yra susiejamas su prievartos aktu, t. y. su sankcija kaip jo padariniu. 
Pagrindas konkretų žmogaus elgesį kvalifikuoti kaip deliktą yra ne kokia nors imanenti- 
nė jo savybė, ne koks nors jo ryšys su metateisine prigimtine arba dieviškąja norma, bet 
tik ta — ir vien ta — aplinkybė, kad pozityvioji teisinė tvarka šį elgesį yra padariusi prie- 
vartos akto — sankcijos — sąlyga. 

Tradicinėje jurisprudencijoje vyraujanti doktrina, kad delikto ir sankcijos sąvokoms 
imanentiškai yra būdingas moralinio vertingumo elementas, idėja, kad deliktas būtinai turi 
būti kažkas amoralu, o bausmė būtinai turi būti kažkas negarbinga, yra nepagrįsta jau 
vien dėl tos priežasties, kad atitinkami vertybiniai sprendimai yra labai santykiniai. Vi- 
siškai įmanoma, kad elgesį, kuris pagal pozityviąją teisinę tvarką laikomas sankcijos są- 
lyga, vienos grupės laiko amoraliu, užtat kitos — moraliu. Pavyzdžiui, vyras, nužudęs sa- 
vo neištikimą žmoną arba jos meilužį, daugumos pozityviųjų teisinių tvarkų požiūriu yra 
nusikaltėlis, bet toli gražu nebūtinai visi žmonės turi jo veiksmus smerkti, o daug kas 
netgi gali jiems pritarti kaip įgyvendinantiems jo prigimtinę teisę ginti savo garbę. Dvi- 
kova, už kurią teisė baudžia, kai kurių visuomenės sluoksnių laikoma anaiptol ne amora- 
liu dalyku, bet, priešingai, moraline pareiga, o už tai (kaip padarinys) paskirta įkalinimo 
bausmė nėra laikoma negarbinga. Tiek, kiek tai susiję su civiliniu deliktu ir sankcijomis 
už jį (civiliniu išieškojimu), doktrinos, teigiančios iš esmės moralinį delikto kvalifikavi- 
mą, tradicinė jurisprudencija nė nemėgina palaikyti. Pozityviosios teisės teorijos požiū- 
riu jokio tokio fakto, kuris savaime, t. y. nepriklausomai nuo teisinės tvarkos numatomų 

padarinių, būtų deliktas, nėra. Nėra jokių mala in se, yra tik mala prohibita. Ir tai yra ne 
kas kita, kaip baudžiamojoje teisėje visuotinai pripažįstamo principo nullum crimen sine 
lege, nulla poena sine lege vedinys; o šis principas, galiojantis ne tik baudžiamajai tei- 
sei, ne tik kriminaliniams, bet ir visiems deliktams, ne tik bausmei, bet ir visoms sank- 
cijoms, pats yra tik teisinio pozityvizmo vedinys. Tas pats faktas pagal vieną teisinę tvarką 
gali būti deliktas, nes šioji tvarka su juo susieja sankciją, o pagal kitą tvarką — nebūti, 
nes ši tokios pasekmės nenumato. Savaime suprantama, teisinė tvarka tam tikrą Žmonių 
elgesį sankcijos sąlyga padaro todėl, kad teisinis autoritetas jį laiko žalingu visuomenei, 
tad ir nepageidaujamu. Bet teisinės tvarkos imanentinės prasmės analizės požiūriu ši ap- 
linkybė delikto sampratai yra nerelevantiška. Jei jau tam tikras elgesys yra padarytas sank- 
cijos sąlyga, tai veiksmas yra laikytinas deliktu, ir tokiu jį laikyti turi net teisininkas, ku- 
riam šis veiksmas atrodo esąs visiškai ne žalingas, o galbūt net ir naudingas; ir atvirkš- 
čiai. Faktas, kuris yra deliktas dėl to, kad už jį yra baustina pozityviosios teisės požiūriu, 
skiriasi nuo fakto, už kurį yra baustina dėl to, kad jis iš prigimties yra deliktas, o šis 
skirtumas grindžiamas prigimtinės teisės doktrina. Šioji taria, esą tam tikriems faktams 
delikto pobūdis (negatyvi vertė) yra būdingas imanentiškai, ir postuluoja, jog pozityvioji 
teisė turinti nustatyti, kad už juos yra baustina. Atmetus prigimtinės teisės doktriną apie 
tikrovei imanentiškai būdingas vertes, šis skirtumas sugriūna. 

Tokiais žodžiais, kaip „neteisėtumas“, teisės „laužymas“ arba „pažeidimas“, išreiškia- 
ma mintis, kad teisė yra paneigiama; jais teigiama idėja, kad už teisės esama kažko, kas 
yra nukreipta prieš ją, jai grasina, į ją įsiterpia arba net ją naikina. Ši idėja klaidinga; ji 
kyla iš tos aplinkybės, kad tam tikrą elgesį nustatančios normos santykis su faktiniu, nu- 
statytajam priešingu elgesiu yra interpretuojamas kaip loginis prieštaravimas. Bet vienas 
kitam logiškai prieštarauti gali tik du teiginiai, iš kurių vienas sako, kad a yra, o kitas — 
kad a nėra. Šie teiginiai abu negali būti teisingi. Tarp normą aprašančio teiginio, kad žmo- 
gus privalo elgtis tam tikru būdu, ir teiginio, kad jis faktiškai taip nesielgia, loginio prieš- 
taravimo nėra. Abu šiuos teiginius galima sakyti vieną greta kito, jie abu gali būti teisin- 
gi vienu metu. Tam tikrą elgesį įsakančios normos buvimo arba galiojimo jai priešingas 
elgesys „nelaužo“ (is not „broken“) — ta prasme, kuria gali būti sutraukoma (might be 
broken) žmogų kaustanti grandinė. Teisės grandinė kausto net teisę „laužantį“ Žmogų; 
norma nėra „pažeidžiama“ (is not „violated'“) taip, kaip pažeidžiamas gali būti (can be 
violated) žmogus, kurio atžvilgiu yra vykdomi priverstinio užtikrinimo veiksmai (t. y. yra 
žeidžiamas (injured) pats jo buvimas). Jeigu normatyvinė tvarka tam tikrą elgesį įsako 
vien tuo būdu, kad su jo priešybe susieja sankciją, tai esminę reikšmę turinčius faktus 
išsamiai nusako sąlygos teiginys: „Jeigu yra tam tikras elgesys, privalo būti vykdoma tam 
tikra sankcija.“ Šiame teiginyje deliktas — tai sąlyga, o ne teisės neigimas; o tai reiškia, 
kad deliktas — tai ne už teisės glūdintis, juo labiau ne fėisei besipriešinantis faktas, bet 
faktas, kuris yra teisėje ir kurį šioji apibrėžia; tai reiškia, kad teisė jau dėl pačios savo 
prigimties daro nuorodą į šį faktą. Kaip visa kita, deliktą (vok. Unrecht, pažodžiui „ne- 
teisė“, panašiai kaip „neveikimas“) galima teisiškai suprasti tik kaip teisę. Kalbėdami apie 

„neteisėtą“ elgesį turime galvoje tokį elgesį, kuris yra prievartos akto, kaip sankcijos, sąly- 
ga; kalbėdami apie „teisėtą“ elgesį, priešingai, turime galvoje tokį elgesį, kuriuo prievar- 
tos akto išvengiama. 

Deliktą, kurį naivusis ikimokslinis mąstymas suvokia kaip teisės neigimą, kaip „ne- 
teisę“, reinterpretuodama kaip teisės apibrėžiamą sąlygą, Grynoji Teisės Teorija vykdo 
funkciją, panašią į tą, kurią vykdo teologija spręsdama teodicėjos problemą, t. y. blogio 
problemą pasaulyje, sukurtame vien gera darančio ir visagalio Dievo. Kadangi visa, kas 
yra, reikia suvokti kaip Dievo valios padarinį, kyla klausimas: kaipgi galima blogį su- 
vokti kaip gerojo Dievo valios padarinį? Nuosekli monoteistinė teologija atsako, girdi, 
blogis interpretuotinas kaip būtina gėrio realizavimosi sąlyga. Prielaida, kad blogis — tai 
ne Dievo darbas, bet darbas, nukreiptas prieš Dievą, kad tai yra velnio darbas, nesuderi- 
nama su monoteizmo hipoteze, nes ši prielaida implikuoja Antidievo sampratą. 

Kadangi deliktas nėra vienintelė sąlyga, su kuria siejama sankcija, kadangi, kaip ma- 
tysime, sąlygojantysis faktas gali susidėti iš daugelio komponentų, įskaitant ir tą Žmo- 
nių elgesį, kurio negalima apibūdinti kaip delikto (kaip antai deliktą apibrėžiančią ben- 
drąją normą sukuriantis įstatymų leidybos aktas bei konkretaus delikto buvimą nusta- 
tantis teismo aktas), kyla klausimas, kokiu būdu elgesį, apibrėžiamą kaip deliktas, at- 
skirti nuo kitokio elgesio, kuris taip pat yra sąlygojančiųjų faktų komponentas. Papras- 
tai deliktas yra individo, prieš kurį nukreiptas sankcijos funkciją vykdantis prievartos ak- 
tas, elgesys. Tačiau šis delikto apibrėžimas tinka tik tuo atveju, kai sankcija yra nukreipta 
prieš pažeidėją, t. y. prieš individą, savo elgesiu padariusį deliktą. Tai —- atsakomybės už 
savo elgesį atvejis (aptariamas vėliau). Tačiau sankcija nebūtinai visuomet turi būti nu- 
kreipta prieš pažeidėją arba vien prieš jį, bet ji gali būti nukreipta ir prieš kitą arba ke- 
letą kitų individų. Tai — atsakomybės už kito asmens elgesį atvejis. Šiuo atveju teisinė 
tvarka turi apibrėžti santykį tarp pažeidėjo ir už jo deliktą atsakingo individo. Teisinė 
tvarka gali atsakingu padaryti pažeidėjo tėvą, sutuoktinį arba kitus pažeidėjo šeimos (siau- 
resnės arba platesnės) narius. Jeigu, siekdami lingvistinio paprastumo, „giminaičiais“ pa- 
vadinsime visus tuos individus, kuriuos su pažeidėju sieja teisiškai apibrėžtas ryšys (šei- 
mos nariai, klanas, valstybė), tai deliktą galima apibrėžti kaip to individo, prieš kurį ar- 
ba prieš kurio giminaičius kaip padarinys yra nukreipta sankcija, elgesį. 


28. TEISINĖ PRIEVOLE (PAREIGA) IR ATSAKOMYBĖ 


a) Teisinė pareiga ir sankcija 


Socialinės tvarkos įsakomas elgesys yra tas elgesys, kurį individas privalo priimti: in- 
dividas turi prievolę (arba pareigą) elgtis tam tikru būdu, jeigu tokį elgesį įsako sociali- 
nė tvarka. Pasakymas „įsakoma elgtis“ yra pasakymo „individas turi pareigą elgtis tam 
tikru būdu“ sinonimas. Kadangi teisinė tvarka yra socialinė tvarka, elgesys, kurį indivi- 
das privalo priimti, yra elgesys, kuris turi būti tiesiogiai arba netiesiogiai nukeiptas į kitą 

individą. Jeigu teisė suvokiama kaip prievartinė tvarka, tai elgesį galima traktuoti kaip 
objektyviai teisiškai įsakytą (taigi ir kaip teisinės pareigos turinį) tik tuo atveju, kai prie- 
šingą elgesį teisės norma susieja su prievartos aktu kaip sankcija. Tiesą sakant, teisės nor- 
ma paprastai skiriama nuo teisinės pareigos ir sakoma, kad teisės norma nustato teisinę 
pareigą. Bet teisinė pareiga elgtis tam tikru būdu ir tokį elgesį numatanti teisės norma 
nėra du skirtingi faktai; teisinė pareiga ir yra ši teisės norma. Teiginys „individas yra 
teisiškai įpareigotas elgtis tam tikru būdu“ yra tapatus teiginiui „teisės norma įsako tam 
tikrą individo elgesį“. O tam tikrą elgesį teisinė tvarka įsako priešingą elgesį susiedama 
su sankcija. 

Teisinė pareiga, kaip ir jai tapati teisės norma, gali būti bendro arba individualaus po- 
būdžio. Teisės norma, įsakanti atlyginti žalą, nustato bendrąją teisinę pareigą (tiksliau — 
yra bendroji teisinė pareiga). Teismo sprendimas (t. y. individualioji teisės norma), kon- 
krečioje byloje nustatantis, jog individas A turi individui B sumokėti tam tikrą sumą pi- 
nigų už žalą, kurią A padarė B, nustato individualią teisinę 4 pareigą (tiksliau — yra in- 
dividuali teisinė pareiga); tačiau šitaip pasakoma tik tai, kad A perdavimas tam tikros su- 
mos pinigų B yra individualiosios teisės normos turinys. Paprastai apie teisinę pareigą 
kalbama tik tada, kai susiduriama su individualiąja teisės norma, o kadangi tradicinė te- 
orija domisi tik bendrosiomis teisės normomis ir ignoruoja tai, jog esama ir individualių- 
jų normų, lieka nepastebėtas ir teisės normų bei teisinių pareigų tapatumas, o teisinė pa- 
reiga laikoma tokiu teisinio pažinimo objektu, kuris, nors kažkaip ir yra susijęs su teisės 
norma, vis dėlto nuo jos skiriasi. 

Šiuo būdu mėginant apibūdinti teisinę pareigą žengiama klystkeliu. Pavyzdžiui, tai ska- 
tina daryti prielaidą, jog teisinė pareiga yra 1manentinis Žmogaus impulsas, kad ji yra pa- 
skata elgtis taip, kaip, jo manymu, jam yra įsakoma, kad ji yra prievolė (arba saitas, iš 
ligare - „surišti“), sukurta įgimtos, prigimtinės, arba dieviškosios, normos, kurios laiky- 
mąsi teisinė tvarka, nustatydama sankcijas, tik „garantuoja“. Tačiau teisinė pareiga — tai 
ne kas kita, kaip pozityvioji teisės norma, įsakanti individo elgesį tuo atžvilgiu, kad jam 
priešingas elgesys yra susiejamas su sankcija. O individas yra teisiškai įpareigotas įsaky- 
tąjį elgesį priimti, net jeigu šios teisės normos idėja jam nepažadina jokio impulso įsa- 
kytojo elgesio atžvilgiu, net jeigu (tol, kol tebegalioja pozityviosios teisės principas, jog 
teisės nežinojimas nėra pasiteisinimas) jis apskritai nieko nenutuokia apie tą įpareigo- 
jančią teisės normą. 

Taip apibrėžiama teisinės pareigos sąvoka. Ji yra iš esmės susijusi su sankcijos sąvo- 
ka. Teisiškai įpareigotas yra tas individas, kuris savo elgesiu gali padaryti deliktą ir ši- 
taip užsitraukti sankciją (potencialus pažeidėjas), arba tas individas, kuris, elgdamasis prie- 
šingai, sankcijos gali išvengti. Pirmuoju atveju kalbame apie pareigos pažeidimą, antruo- 
ju — apie pareigos vykdymą. Individas, vykdantis teisės normos jam nustatytą pareigą, 
paklūsta normai; individas, pažeidimo atveju vykdantis teisės normos nustatytą sankciją, 
taiko normą. Ir paklusimas normai, ir jos taikymas — tai normą atitinkantis elgesys. Jeigu 
teisinės tvarkos „efektyvumą“ suprantame kaip ta kad individai elgiasi pagal šią tvarką, 
tada efektyvumas reiškiasi (a) kaip faktinis paklusimas teisės normoms (t. y. normų nu- 

statytų teisinių pareigų vykdymas) ir (b) kaip normų taikymas (t. y. normų nustatytų sank- 
cijų vykdymas). 

Paprastai teisinės pareigos turinys — tai tik vieno individo elgesys; bet jis gali apimti 
ir dviejų arba daugiau individų elgesį. Taip yra tuo atveju, kai pareigą gali atlikti vienas 
arba kitas individas ir jeigu pareiga yra pažeidžiama, kai jos neatlieka nė vienas, arba 
jeigu pareigą galima atlikti tik visiems bendradarbiaujant ir ji pažeidžiama tokio bendra- 
darbiavimo nesant. 

Šalia teisinės pareigos sąvokos tradicinė teorija vartoja dar ir pareigos „subjekto“, ar- 
ba „turėtojo“, sąvoką, panašiai kaip ji šalia subjektinės teisės (right) sąvokos vartoja dar 
ir teisės „subjekto“, arba „turėtojo“, sąvoką. Abi jas apima asmens, turinčio teisinės tvarkos 
nustatytas teises ir pareigas, samprata. Paprastai pareigos subjektu, arba turėtoju, vadina- 
mas individas, kurio elgesys sudaro pareigos turinį. Bet šis individas nėra kažkas, kas 
šią pareigą turi arba kam ji tenka kaip toks dalykas, kuris būtų atskirtas nuo jo paties. 
Aprašant teisinės pareigos faktus mums rūpi ne pats individas, bet tik tam tikras indivi- 
do elgesys — tik asmeninis elgesio elementas, kuris, būdamas neatskiriamai susijęs su ma- 
terialiuoju elementu, yra teisinės pareigos turinys. Tik šia prasme yra priimtina „pareigos 
subjekto“ sąvoka. Teisinės pareigos subjektas — tai individas, kurio elgesys yra sąlyga, 
su kuria kaip pasekmė yra susiejama sankcija, nukreipta prieš šį individą arba jo gimi- 
naičius. Tai individas, galintis savo elgesiu pažeisti pareigas, t. y. galintis užsitraukti sank- 
cijas, vadinasi, galintis savo elgesiu ir atlikti pareigas, t. y. išvengti sankcijų. 


b) Teisinė pareiga ir „privalomybė“ 


Su vokiečių kalbos žodžiu P/licht („,„prievolė“ arba „pareiga“) siejama, ypač nuo Kanto 
etikos laikų, absoliučios moralinės vertės idėja. Principas, kad žmogus visada privalo at- 
likti savo pareigą arba pareigas, akivaizdžiai preziumuoja absoliučių, visiems supranta- 
mų pareigų buvimą. Pripažinus, jog yra ne viena absoliuti moralė, o įvairios, viena kitai 
priešingos moralinės tvarkos, reikalaujančios skirtingo, netgi priešingo elgesio, minėtas 
principas, Kanto moralės filosofijos svarbiausioji tezė, virsta tautologija, kad Žmogus pri- 
valo daryti tai, ką įsako atitinkama moralinė tvarka, t. y. kad jis privalo daryti tai, ką 
privalo daryti. Teisinės pareigos sąvoka turi ryšį tik su pozityviąja teisine tvarka ir neturi 
jokių moralinių implikacijų. Teisinės pareigos turinys gali (bet nebūtinai turi) apimti tą 
patį elgesį, kaip ir moralinės tvarkos nustatyta pareiga, bet jos turinys gali apimti ir prie- 
šingą elgesį, ir šitaip iškyla (kaip paprastai tariama) „teisinės pareigos ir moralinės pa- 
reigos konfliktas“. Siekiant išvengti tokio konflikto galimybės net buvo pareikšta mintis, 
esą „prievolė“ (arba „pareiga“) apskritai nėra teisinė sąvoka ir esą tik moralė, o ne teisė 
sukuria pareigas, taip pat kad specifinė teisės, kitaip nei moralės, funkcija — suteikti tei- 
ses. Bet vos tik įsisąmoninus, kad pareiga elgtis tam tikru būdu reiškia tik tai, jog tokį 
elgesį įsako norma, ir kad teisinė tvarka, kaip kiekviena normatyvinė tvarka, įsako tam 
tikrą žmonių elgesį, „pareigos nustatymą“ reikia laikyti esmine, net pirmine teisės funk- 
cija, kaip tai bus parodyta toliau analizuojant „teisės suteikimo“ funkciją. 

Kadangi normos ne tik įsako arba draudžia, bet gali ir įgalinti tam tikrą elgesį, būtų 
ne pro šalį pažymėti, jog individas, įgalintas elgtis tam tikru būdu, nebūtinai yra įparei- 
gotas taip elgtis. Teisinės tvarkos kontekste „įgalinti“ — tai suteikti galią kurti teisę, todėl 
įgalinimo dalyku gali būti tik pozityvus veiksmas, o ne susilaikymas nuo veiksmo; užtat 
įsakymu gali būti nurodomas ir veiksmas, ir susilaikymas nuo veiksmo. Todėl galima būti 
teisiškai įpareigotu kažką daryti arba susilaikyti ir kažko nedaryti, bet galima būti įgalin- 
tu tik kažką daryti. Tačiau galima būti įpareigotu tuo įgalinimu pasinaudoti; veiksmas, 
kuriam individą įgalina teisinė tvarka, tuo pat metu gali būti įsakomas, t. y. jis gali būti 
padaromas individo pareigos turiniu. Teisėjas įgalinamas (t. y. teisinė tvarka jam — ir tik 
jam — suteikia galią) tam tikromis sąlygomis skirti bausmę. Jis gali (bet nebūtinai turi) 
būti ir įpareigojamas tokią bausmę skirti, o tai daryti jis yra teisiškai įpareigojamas, jei- 
gu už to nedarymą teisinė tvarka nustato sankciją. Tas pats pasakytina apie pozityviai 
leidžiamą elgesį (kai norma nustato išimtį iš bendrojo draudimo). Teisinė tvarka gali (bet 
nebūtinai turi) nustatyti pareigą šiuo leidimu pasinaudoti. 

Šia proga galbūt leistina pakartoti: jeigu teisės taisyklė formuluojama teiginiu, kad tam 
tikromis sąlygomis „privalu“ vykdyti tam tikrą prievartos aktą, tai žodis „privalu“ nesa- 
ko, ar prievartos akto vykdymas yra teisinio įpareigojimo, ar pozityvaus leidimo, ar įga- 
linimo turinys; jis aprėpia visus tris atvejus. Jeigu žodis „privalu“ vartojamas norint iš- 
reikšti visų trijų atvejų prasmę, t. y. jeigu teiginys „kažkas privalo elgtis tam tikru būdu“ 
reiškia tik tai, kad tokį elgesį nustato norma, tada teiginys, kad tas kažkas yra teisiškai 
įpareigotas (turi teisinę pareigą) elgtis tam tikru būdu, nurodo elgesį, priešingą tokiam 
elgesiui, kuris yra prievartos akto, kaip sankcijos, sąlyga. O jeigu šio akto neįvykdymas 
yra dar kito prievartos akto, kaip sankcijos, sąlyga, įvykdyti tokį aktą yra teisinė pareiga; 
antraip prievartos akto vykdymas yra tik įgalinamas arba pozityviai leidžiamas. Teisinė 
pareiga nėra (arba nėra tiesiogiai) privalomas elgesys**. Privalomas yra tik prievartos ak- 
tas, vykdantis sankcijos funkciją. Sakydami „tas, kas teisiškai yra įpareigotas elgtis tam 
tikru būdu, taip elgtis „privalo“ pagal teisę“, tik išreiškiame mintį, kad jeigu jis taip ne- 
sielgia, yra privalu (kaip sankciją) vykdyti prievartos aktą. 


c) Atsakomybė 


Teisinės atsakomybės, arba buvimo atsakingam, sąvoka yra glaudžiai susijusi su tei- 
sinės pareigos sąvoka, bet nėra jai tapati. Individas yra teisiškai įpareigotas elgtis tam 
tikru būdu, jeigu priešingas jo elgesys yra prievartos akto sąlyga. Tačiau šis prievartos 
aktas nebūtinai turi būti nukreiptas prieš įpareigotąjį individą („pažeidėją“), jis gali bū- 
ti nukreiptas prieš kitą individą, su pirmuoju susijusį teisinės tvarkos apibrėžtais ryšiais. 
Sakoma, kad individas, prieš kurį nukreipiama sankcija, atsako, arba yra teisiškai atsa- 
kingas, už deliktą. Pirmuoju atveju jis atsako už savo paties deliktą — tuomet įpareigo- 
tasis ir atsakingasis individai sutampa: atsakingasis yra potencialus pažeidėjas. Antruo- 


*2 Plg. p. 59. 

ju atveju individas yra atsakingas už kažkieno kito padarytą deliktą — įpareigotasis in- 
dividas nesutampa su atsakinguoju. Individas yra įpareigotas elgtis teisėtai ir atsako už 
neteisėtą elgesį. Įpareigotasis individas savo elgesiu gali užsitraukti sankciją arba jos iš- 
vengti. Tačiau tas individas, kuris atsako tik už kito individo pareigos neatlikimą (t. y. 
už kažkieno kito padarytą deliktą), savo elgesiu negali nei užsitraukti sankcijos, nei jos 
išvengti. Tai yra akivaizdu baudžiamosios atsakomybės už kažkieno kito padarytą deliktą 
atveju, t. y. kai sankcija yra bausmė. Tačiau tai pasakytina ir apie civilinę atsakomybę 
už kažkieno kito deliktą, kai sankcija yra civilinis išieškojimas. A turi pareigą perduoti 
B 1000, jeigu teisinė tvarka nustato, kad, jeigū 4 neperduos B 1000, į A arba į C turtą 
gali būti nukreipiamas civilinis išieškojimas. C savo elgesiu negali užsitraukti šios sank- 
cijos, nes sankcijos sąlyga yra A, o ne C elgesys. C negali savo elgesiu ir išvengti šios 
sankcijos, nes jis atsako tik už A civilinį deliktą. Taip būtų tuo atveju, kai teisinė tvar- 
ka nustatytų, kad prieš C turi būti imamasi sankcijų, jeigų 4 neperduoda B 1000, net 
jeigu C perduoda B 1000, t. y. jeigu teisinė tvarka nepripažįsta, kad už A jo pareigą gali 
atlikti C. C ne tik gali atsakyti už tai, kad A neatlieka savo pareigos perduoti B 1000, 
bet pats gali būti įpareigojamas perduoti B 1000, jeigu 4 neatlieka savo pareigos. Taip 
bus, jeigu teisinė tvarka nustatys (kaip paprastai ji ir nustato), kad jeigu A arba C ne- 
perduoda B 1000, tai į C turtą turi būti nukreipiamas civilinis išieškojimas. Šiuo atveju 
C, kaip pareigos perduoti B 1000 subjektas, gali savo elgesiu užsitraukti sankciją arba 
jos išvengti. Kai už teisinės pareigos nevykdymą nustatytoji atsakomybė yra į turtą nu- 
kreipiamas civilinis išieškojimas, reikia skirti du galimus atvejus: a) turtas, į kurį turi būti 
nukreipiamas civilinis išieškojimas, yra individo, prieš kurį yra nukreiptas prievartos ak- 
tas, turtas; b) tas turtas — tai kažkieno kito turtas, o minėtas individas gali juo dispo- 
nuoti. Pirmuoju atveju individas atsako savo asmeniu ir savo turtu; antruoju atveju rei- 
kia kalbėti apie dviejų individų atsakomybę: vieno, kuris disponuoja turtu, ir kito, ku- 
ris yra šią nuosavybę konstituojančių teisių subjektas. Vienas atsako savo asmeniu, ki- 
tas — savo turtų. 

Atsakomybės už kažkieno kito deliktą atveju tas elgesys, kuris yra sankcijos sąlyga, 
yra ne individo, prieš kurį nukreipta sankcija, o kito individo elgesys. Individas, kuris 
atsako už kažkieno kito deliktą, nėra elgesio, teisinės tvarkos apibrėžiamo kaip sankcijos 
sąlyga, subjektas; jis yra tik elgesio, teisinės tvarkos apibrėžiamo kaip delikto padarinys, 
objektas, būtent — prievartos akto, kaip sankcijos, objektas. Šiuo požiūriu esama tam tik- 
ro panašumo tarp šio faktų komplekso ir to, kuris susidaro, kai teisinė tvarka nustato (jau 
minėtus) prievartos aktus, kurie nėra sankcijos: ir šiais atvejais individas, prieš kurį nu- 
kreiptas prievartos aktas, yra ne elgesio, teisinės tvarkos apibrėžiamo kaip prievartos ak- 
to sąlyga, subjektas, o tik elgesio, teisinės tvarkos apibrėžiamo kaip padarinys, objektas, 
būtent — prieš šį individą nukreiptų prievartos aktų objektas. Skirtumas čia tas, kad atsa- 
komybės už kažkieno kito deliktą atveju prievartos akto sąlygos apima tam tikro indivi- 
do tam tikrą elgesį, o prievartos aktų, kurie nėra sankcijos, atveju šios sąlygos tokio el- 
gesio neapima. 

d) Individuali 17 kolektyvinė atsakomybė 


Prievolės (pareigos) ir atsakomybės skirtumas turi ir kalbinę išraišką. Galima būti 
įpareigotu pačiam elgtis tam tikru būdu; negalima būti įpareigotu, kad tam tikru būdu 
elgtųsi kas nors kitas. Bet atsakyti galima ne tik už savo, bet ir už kažkieno kito el- 
gesį. Atsakomybė už kieno nors kito padarytą deliktą prevencinį poveikį gali turėti tik 
tuo atveju, kai abu individus sieja toks ryšys, kuris leidžia tarti, jog įpareigotasis indi- 
vidas (potencialus pažeidėjas) sankcijos įvykdymą traktuoja kaip blogybę net ir tuo at- 
veju, kai ji yra nukreipta prieš kitą individą, pavyzdžiui, jeigu sankcija yra nukreipta 
prieš šeimos, klano arba tautos narį, t. y. prieš vieną iš narių tokios grupės, kurios nariai 
daugiau ar mažiau save identifikuoja vienas su kitu, ir jeigu įpareigotasis ir atsakinga- 
sis individai abu priklauso tam pačiam kolektyvui. Kai teisinė tvarka nustato atsakomybę 
už kažkieno kito deliktą, toks ryšys paprastai yra preziumuojamas. Šiuo atveju atsako- 
mybę už kito padarytą deliktą galima apibūdinti kaip kolektyvinę atsakomybę. Bet ko- 
lektyvinės atsakomybės sąvoką galima susiaurinti ir apsiriboti tik tais atvejais, kai sank- 
cija yra nukreipta ne prieš atskirą individą, o prieš daugelį arba visus tos grupės, ku- 
riai priklauso pažeidėjas, narius; antai kraujo kerštą galima vykdyti visiems žudiko šei- 
mos nariams, o tarptautinės teisės sankcijas (represalijas ir karą) galima nukreipti prieš 
visus narius tos valstybės, kurios organas pažeidė tarptautinę teisę. 

Kolektyvinė atsakomybė — būdingas pirmykštės teisinės tvarkos elementas, glaudžiai 
susijęs su kolektyvistine pirmykščio žmogaus mąstysena bei jausena. Dėl nepakankamai 
stipraus savojo ego suvokimo pirmykštis Žmogus taip susitapatina su savosios grupės na- 
niais, kad bet kokį reikšmingesnį grupės nario poelgį interpretuoja kaip „grupės“ poel- 
gį, kaip kažką, ką padarėme „mes“; todėl jis linkęs atlygį skirti grupei taip pat, kaip 
ir prisiimti visai grupei skirtą bausmę. Bet jeigu sankcija yra nukreipta tik prieš pažei- 
dėją, t. y. tą, kuris savo elgesiu padarė deliktą, individuali atsakomybė ima viršų. 


e) Atsakomybė už kaltę ir absoliuti atsakomybė 


Įprasta skirti atsakomybę už kaltę ir absoliučią atsakomybę. Jeigu teisinė tvarka 
veiksmą (arba susilaikymą nuo veiksmo), sukėlusį arba neužkirtusį kelio nepageidauja- 
mam įvykiui (pavyzdžiui, žmogaus mirčiai), padaro sankcijos sąlyga, tai atvejį, kai be- 
sielgiantysis individas to įvykio siekė arba jį numatė, galima skirti nuo atvejo, kai tas 
įvykis įvyko šiam individui jo nesiekiant ir nenumatant, arba (kaip paprastai sakome) 
„atsitiktinai“. Pirmasis atvejis — tai atsakomybė už kaltę, antrasis — absoliuti atsakomybė. 
Jeigu nepageidaujamo įvykio buvo siekta sąmoningai, tai galima atskirti, kada kaltininko 
ketinimas buvo subjektyviai „tyčinis“, t. y. kada įvykis buvo sukeltas (arba jam nebu- 
vo užkirsta kelio) siekiant padaryti žalą, o kada, priešingai, buvo siekiama daryti ge- 
ra, kaip, pavyzdžiui, yra tada, kai gydytojas, kad nutrauktų kančias, sukelia nepagydo- 
mo ligonio mirtį. „Kaltė“ yra specifinis delikto elementas: tai yra tam tikras pozityvus 
pažeidėjo psichinio elgesio santykis su įvykiu, kurį sukėlė (arba kuriam neužkirto ke- 
li0) jo išorinis elgesys; tas santykis — tai jo siekimas arba numatymas. Bet jeigu tokio 

santykio nėra, jeigu įvykis nebuvo nei numatytas, nei siektas, kalbame apie absoliučią 
atsakomybę. 

Atsakomybė už kaltę paprastai apima vadinamojo neatsargumo atvejį. Neatsargumas 
yra tada, kai teisinės tvarkos požiūriu nepageidaujamo įvykio sukėlimas arba neužkirti- 
mas jam kelio yra draudžiamas, nors individas to įvykio nenumatė ir nesiekė, bet įpras- 
tomis aplinkybėmis galėjo jį numatyti ir galėjo jo nesukelti arba užkirsti jam kelią. Va- 
dinasi, teisinė tvarka įsako numatyti tam tikrus nepageidaujamus įvykius, kuriuos gali- 
ma numatyti kaip tam tikro elgesio padarinius, ir todėl reikalauja, kad tokie įvykiai ne- 
būtų sukeliami (arba kad jiems būtų užkertamas kelias). Neatsargumas - tai teisinės tvar- 
kos reikalaujamo numatymo nebuvimas. Kitaip nei numatymas arba siekimas, neatsar- 
gumas nėra pozityvus pažeidėjo sąmonės santykis su nepageidaujamu įvykiu, kurį sukė- 
lė (arba kuriam neužkirto kelio) jo elgesys. Neatsargumas — tai tokio santykio nebuvi- 
mas. Šiuo atžvilgiu neatsargumas yra trūkumo deliktas, už kurį teisinė tvarka nustato 
absoliučią atsakomybę. 


f) Pareiga atlyginti žalą 


Teisinė individo pareiga atlyginti jo paties arba kieno nors kito padarytą materialinę 
arba moralinę žalą dažnai interpretuojama kaip sankcija, todėl ši pareiga taip pat vadina- 
ma „atsakomybe“. Tačiau tokiame konstrukte suplakamos pareigos, sankcijos ir atsako- 
mybės sąvokos. Sankcija per se yra ne pareiga (ji gali, bet neprivalo būti taip traktuoja- 
ma), bet prievartos aktas, kurį norma susieja su tam tikru elgesiu ir taip teisiškai įsako 
jam priešingą elgesį, t. y. tokį, kuris yra teisinės pareigos turinys. Šį dalyką galima api- 
būdinti ir taip: sankcija yra prievartos aktas, konstituojantis teisinę pareigą. Kaip jau mi- 
nėta, atsakomybė taip pat nėra pareiga; ji yra individo, prieš kurį nukreiptas prievartos 
aktas, santykis su jo arba kieno nors kito padarytu deliktu. Individo pareiga — išvengti 
tokio elgesio, kuris yra deliktas. Teisinė tvarka gali individus įpareigoti nedaryti žalos 
kitiems ir nenustatyti pareigos atlyginti neteisėtai padarytą žalą. Pareiga atlyginti žalą yra 
tik tuo atveju, kai sankcijos sąlyga yra ne tik žalos padarymas, bet ir neteisėtai padary- 
tos žalos neatlyginimas. Faktą, kad teisinė tvarka nustato pareigą atlyginti žalą, teisingai 
apibūdina tokia teisės taisyklė: „Jeigu individas padaro žalą kitam ir jos neatlygina, tai į 
jo turtą privalo būti nukreiptas prievartos aktas“, t. y. iš individo privalo būti priverstinai 
paimta nuosavybė, kurią privalu perduoti nukentėjusiajam individui kaip padarytos žalos 
atlyginimą. Minėta, kad individas gali būti įpareigotas nedaryti žalos kitam ir nebūti įpa- 
reigotas atlyginti neteisėtai padarytą žalą. Taip būtų tuo atveju, kai individas negalėtų iš- 
vengti sankcijos ir atlyginęs žalą. Tačiau paprastai pagal pozityviąją teisę individas atly- 
gindamas žalą gali išvengti sankcijos. Vadinasi, individas yra įpareigojamas ne tik neda- 
ryti žalos kitam, — jis taip pat yra įpareigojamas, tokią žalą padaręs, ją atlyginti. Civili- 
nio išieškojimo sankcija konstituoja dvi pareigas: pareigą nedaryti žalos (tai pagrindinė 
pareiga) ir pareigą atlyginti neteisėtai padarytą žalą (tai pakaitinė pareiga, atsirandanti vie- 
toje pažeistos pagrindinės pareigos). Pareiga atlyginti žalą yra ne sankcija, o pakaitinė 

pareiga. Civilinio išieškojimo sankcija yra tik tada, kai ši pareiga nevykdoma. Jeigu ci- 
vilinio išieškojimo sankcija nukreipiama į savo elgesiu žalą padariusio, bet jos neatlygi- 
nusio individo turtą, tuomet jis atsako už savo deliktą, kurį sudaro tai, kad jis neatlygino 
savo elgesiu padarytos žalos. Bet už šį deliktą gali atsakyti ir kitas individas; taip bus 
tuo atveju, kai civilinio išieškojimo sankcija turi būti nukreipiama į kito individo turtą, 
jeigu pirmasis nevykdo savo pareigos atlyginti žalą. Antrasis individas atsako tik tuo at- 
veju, kai jis negali išvengti sankcijos, pats atlygindamas pirmojo individo padarytą žalą. 
Tačiau pagal pozityviąją teisę jis paprastai gali tai padaryti ir sankcijos išvengti. Juk pa- 
prastai jis ne tik atsako už pirminę pareigą turinčio individo padarytos žalos neatlygini- 
mą, bet ir turi antrinę pareigą atlyginti pirmojo padarytą žalą, jeigu anas to nepadarė. 
Tik kaip šios pareigos subjektas, o ne kaip atsakomybės objektas, savo elgesiu jis gali 
išvengti sankcijos. Tačiau tada jis atsako ne tik už pirmojo individo neteisėtai neatlygin- 
tą žalą, bet ir už savo paties pareigos atlyginti žalą pažeidimą. Nei ši jo pareiga atlyginti 
žalą, nei jo atsakomybė už šios pareigos vykdymą nėra sankcija. Sankcija užtraukiama 
tik tada, kai nei pirmasis, nei antrasis individas neatlygina neteisėtai padarytos žalos. 


g) Kolektyvinė atsakomybė kaip absoliuti atsakomybė 


Jeigu sankcija nukreipiama ne prieš pažeidėją, bet (kaip kolektyvinės atsakomybės 
atveju) prieš kitą individą, atsakomybė yra absoliuti. Atsakingojo individo ir nepagei- 
daujamo įvykio, kurį sukėlė (arba kuriam neužkirto kelio) kažkieno kito neteisėtas elge- 
sys, čia nesieja joks vidinis ryšys. Atsakingasis subjektas tikrai nenumatė ir nesiekė to 
įvykio. Bet gali būti, kad teisinė tvarka už kažkieno kito padarytą deliktą atsakomybę 
nustato tik tuo atveju, kai pažeidėjas deliktą padarė kaltai. Tokiu atveju atsakomybė pa- 
žeidėjo atžvilgiu yra atsakomybė už kaltę, o atsakomybės objekto atžvilgiu — absoliuti 
atsakomybė. 


29. TEISĖ SUBJEKTYVIĄJA PRASME,; 
TEISĖS IR ĮGALINIMAS 


a) Teisė ir pareiga 


„Pareigos“ ir „teisės“ sąvokas įprasta priešinti ir pirmenybę teikti antrajai. Teisės sri- 
tyje kalbame apie „teises ir pareigas“, o ne apie „pareigas ir teises“, kaip moralės srity- 
je, kur labiau pabrėžiamos pareigos, ir apie teises (right) kalbame taip, tarsi jos skirtųsi 
nuo teisės (/aw). Tačiau teisės (right) ir yra teisė (law) — teisė subjektyviąja šio žodžio 
prasme, pagal kontrastą su „teise“ (/aw) objektyviąja, t. y. teisinės tvarkos arba normų 
sistemos, prasme. Aprašant teisę (/aw) teisės (right) užima tokią svarbią vietą, kad pa- 
reigų beveik nematyti; vokiečių ir prancūzų teisinėje kalboje tuo pačiu žodžiu, būtent 
Recht ir droit, vadinamos ir „teisės“ (right), ir „teisė“ (/aw) kaip teisinę tvarką sudaran- 
čių normų sistema. Tad norint atskirti teises (right) nuo teisės (/aw) vokiečių kalboje 

būtina kalbėti apie subjektives Recht ir objektives Recht (subjektinę teisę ir objektinę teisę) 
arba apie Recht im subjektiven Sinne ir Recht im objektiven Sinne (teisę subjektyviąja 
prasme ir teisę objektyviąja prasme), o prancūzų kalboje — apie droit subjektif ir droit 
objektif. 

Vokiečių kalbos termino subjektives Recht prasmę paaiškinti sunku, nes juo aprėpia- 
ma daug įvairių faktų kompleksų. Vieną tokį faktų kompleksą nurodo teiginys, kad indi- 
vidas turi das Recht, t. y. „teisę“ (right) elgtis tam tikru būdu. Jis gali nereikšti nieko 
daugiau, išskyrus negatyvų faktą, kad individui nėra teisiškai draudžiama (šiuo atveju — 
jam yra negatyviai leidžiama) elgtis arba nesielgti tokiu būdu, kad jis yra laisvas atlikti 
tam tikrą veiksmą arba nuo jo susilaikyti. Tačiau tas teiginys taip pat gali reikšti, kad 
tam tikras individas yra teisiškai įpareigotas (o iš tikrųjų — kad visi individai yra teisiš- 
kai įpareigoti) elgtis tam tikru būdu kito individo (t. y. teisę turinčio individo, arba teisės 
subjekto) atžvilgiu. Elgesys, kuris yra individo tiesioginė pareiga kitam individui, gali būti 
pozityvus arba negatyvus, t. y. tai gali būti tam tikras veiksmas arba susilaikymas nuo 
veiksmo. Toks veiksmas reiškia, kad įpareigotasis individas kažką atlieka kito individo 
atžvilgiu. Toks atlikimas gali būti tam tikro daikto perdavimas (vok. Sachleistung) arba 
tam tikros paslaugos suteikimas (Dienstleistung). Susilaikymas, kaip vieno individo pa- 
reiga kitam individui, gali būti arba susilaikymas nuo tam tikro veiksmo (pavyzdžiui, nuo 
kito individo nužudymo), arba toks susilaikymas, kuriuo neužkertamas kelias arba netruk- 
doma kito individo elgesiui (ypač neužkirtimas kelio arba netrukdymas jo veiksmams tam 
tikro daikto atžvilgiu). Antruoju atveju kalbame apie tai, kad vienas individas toleruoja 
kito individo elgesį, o pareigą kažką atlikti (Leistungspflicht) skiriame nuo pareigos tole- 
ruoti tam tikrą dalyką (Duldungspflicht). 

Privalomą vieno individo elgesį kito atžvilgiu atitinka tam tikras kito individo elge- 
sys. Tas kitas gali reikalauti tam tikro pirmojo individo elgesio. Pareigos kažką atlikti 
atveju antrasis individas gali gauti perduodamą daiktą arba teikiamą paslaugą. Pareigos 
toleruoti tam tikrą dalyką atveju privalomą elgesį atitinka toleruotinas elgesys (jeigu to- 
leruojamas tam tikras elgesys tam tikro daikto atžvilgiu — tai yra naudojimasis daiktu, 
Jeigu tai maistas — jo suvartojimas, galiausiai net to daikto sunaikinimas). 

Vieno individo elgesys, atitinkantis kito individo privalomą elgesį, paprastai laikomas 
jo „teisės“ turiniu, pareigą atitinkančio „reikalavimo“ objektu. Vieno individo elgesys, ati- 
tinkantis kito individo privalomą,elgesį, konkrečiai — privalomo elgesio reikalavimas, api- 
būdinamas kaip teisės įgyvendinimas. Tačiau pareigos susilaikyti nuo veiksmo (kaip an- 
tai susilaikyti nuo nužudymo arba apiplėšimo su įsilaužimu) atveju paprastai nekalbama 
apie teisę „būti nenužudytam“ arba „būti neapiplėštam įsilaužus“. Pareigos toleruoti tam 
tikrą dalyką atveju vieno individo elgesys, atitinkantis kito individo pareigą, apibūdina- 
mas kaip „naudojimasis“ (vok. Genuss) teise. Konkrečiai — apie naudojimąsi teise kalba- 
me tada, kai turime reikalą su naudojimusi daiktu, jo suvartojimu arba net sunaikinimu, 
kurį kitas individas yra įpareigotas toleruoti. 

Tačiau ši individo „teisė“, arba „pretenzija“, tėra kito individo arba individų pareiga. 
Jeigu apie individo teisę, arba pretenziją, kalbama taip, tarsi ji skirtųsi nuo kito individo 

pareigos, sudaromas įspūdis, tarsi čia būtų du relevantiški faktai, nors esama tik vieno. 
Aptariamasis faktas išsamiai apibūdinamas kaip teisinė vieno individo pareiga tam tikru 
būdu elgtis kito individo atžvilgiu. Tai, kad individas yra įpareigotas elgtis tam tikru bū- 
du, reiškia, jog elgiantis priešingai privalu taikyti sankciją; jo pareiga — tai norma, kuri 
įsako tokį elgesį, su priešingu elgesiu siedama sankciją. Jeigu individas yra įpareigotas 
kažką atlikti kitam, tuomet tos pareigos turinys yra tai, kas atliekama ir kito yra akcep- 
tuojama; kitam galima suteikti tik tai, ką šis akceptuoja. O jeigu individas yra kito indi- 
vido atžvilgiu įpareigotas toleruoti tam tikrą šio elgesį, tuomet pareigos turinys yra šio 
elgesio toleravimas. Vadinasi, elgesį, atitinkantį įpareigotojo individo privalomą elgesį, 
jau yra nulėmęs tas elgesys, kuris yra pareigos turinys. Jeigu „teise“ yra laikomas vieno 
individo santykis su kitu, kuris pirmojo atžvilgiu yra įpareigotas elgtis tam tikru būdu, 
tai toji teisė yra tik šios pareigos atspindys. 

Pažymėtina, kad šio santykio „subjektas“ yra tik įpareigotasis individas — tas, kuris 
savo elgesiu gali vykdyti arba pažeisti šią pareigą; „teisę“ turintis individas, tas, kurio 
atžvilgiu privalu taip elgtis, tėra privalomą elgesį atitinkančio ir, vadinasi, pastarojo nu- 
lemto elgesio objektas. Teisės, kuri tėra teisinės pareigos atspindys, sąvoka, „refleksinės 
teisės“ sąvoka, gali kaip pagalbinė sąvoka pasitarnauti aprašant teisinę situaciją, bet griežtai 
mokslinio teisinės situacijos aprašymo požiūriu ji yra perteklinė. Tai akivaizdžiai liudija 
ta aplinkybė, kad ne visais atvejais, kai yra teisinė pareiga, tariame esant ir „refleksinę 
teisę“. Jeigu elgesys, kuriam yra įpareigotas vienas individas, yra nukreiptas ne į kon- 
krečiai nurodytą kitą individą (t. y. jeigu šis elgesys neturi būti atliekamas konkrečiai api- 
brėžto individo atžvilgiu), o tik į teisinę bendruomenę apskritai, tai, nors kartais ir kal- 
bama apie „bendruomenės (ypač valstybės) teisę“ į įpareigotojo individo elgesį, kaip an- 
tai į jo pareigą atlikti karo tarnybą, tačiau kitais atvejais pasitenkinama tuo, kad tokiais 
atvejais tariama esant teisinę pareigą be ją atitinkančios refleksinės teisės, pavyzdžiui, tada, 
kai teisės normos, grasindamos bausme, nustato, koks turi būti žmonių elgesys tam tikrų 
gyvūnų, augalų arba negyvų daiktų atžvilgiu. Draudžiama tam tikru metu (arba apskri- 
tai) žudyti tam tikrus gyvūnus, skinti tam tikras gėles, kirsti tam tikrus medžius arba nai- 
kinti tam tikrus istorinius paminklus. Tai pareigos, kurios — netiesiogiai — yra pareigos 
teisinei bendruomenei, kuriai rūpi šie objektai. Bet negalvojama, kad esama kokių nors 
gyvūnų, augalų arba paminklų refleksinių teisių. Argumentas, kad saugomieji gyvūnai, 
augalai ir negyvieji daiktai nėra refleksinių teisių subjektai, nes šie objektai nėra „asme- 
nys“, nėra teisingas. Juk „asmuo“, kaip toliau matysime, yra teisės subjektas; ir jeigu re- 
fleksinės teisės subjektas yra tas individas, kurio atžvilgiu įpareigotasis individas turi elgtis 
tam tikru būdu, tada gyvūnai ir t. t., kurių atžvilgiu žmonės turi tam tikrų pareigų, išties 
yra teisės į šį elgesį „subjektai“ ta pačia prasme, kuria kreditorius yra teisės, kurią nusa- 
ko skolininko pareiga, subjektas. Tačiau, kaip sakyta, jeigu žmogus turi pareigą elgtis 
tam tikru būdu kito Žmogaus atžvilgiu, tai tik pirmasis, o ne pastarasis yra „subjektas“, 
būtent pareigos subjektas. Kadangi refleksinė teisė yra tapati pareigai, individo, į kurį 
yra nukreipta ši pareiga, negalima laikyti „subjektu“, nes jis nėra šios pareigos subjek- 
tas. Individas, kurio atžvilgiu turi būti elgiamasi įpareigotuoju būdu, tėra šio elgesio ob- 


Statinis teisės aspektas 131 


jektas, panašiai kaip gyvūnas, kurio atžvilgiu individas turi pareigą elgtis tam tikru bū- 
du. Neturi pagrindo ir argumentas, kad gyvūnai negali „pareikšti pretenzijų“, kurios ati- 
tiktų tą pareigą. Juk refleksinės teisės buvimui nebūtina, kad įpareigotojo elgesio būtų 
reikalaujama. Ta aplinkybė, kad pretenzija nepareiškiama arba dėl kokių nors priežasčių 
jos negalima pareikšti, teisinės situacijos nekeičia. 

Teisiškai relevantiškame akte pretenzija yra pareiškiama tik tuo atveju, kai dėl parei- 
gos nevykdymo galima pareikšti ieškinį teisme. Bet tokia situacija paprastai visiškai ski- 
riasi nuo grynai refleksinės teisės; ją aptarsime vėliau. Šiaip ar taip, refleksinės teisės be 
ją atitinkančios teisinės pareigos būti negali.- Tik tuo atveju, kai individas yra teisiškai 
įpareigotas tam tikru būdu elgtis kito individo atžvilgiu, tas kitas turi „teisę“ į tokį elge- 
sį. Išties refleksinė vieno teisė tėra kito pareiga. 

Tradicinis požiūris, esą teisės ir pareigos yra du skirtingi teisinio pažinimo objektai ir 
kad pirmosios netgi yra viršesnės už antrąsias, veikiausiai kyla iš prigimtinės teisės dok- 
trinos. Ši doktrina taria, jog esama prigimtinių, žmogui įgimtų teisių, buvusių dar iki at- 
sirandant kokiai nors pozityviai teisinei tvarkai. Viena svarbiausių iš šių prigimtinių tei- 
sių yra teisė į asmeninę nuosavybę. Pagal šią doktriną prigimtinę būklę nutraukiančios 
pozityviosios teisinės tvarkos (pvz., valstybės) paskirtis — garantuoti prigimtines teises nu- 
statant atitinkamas pareigas. Šis požiūris turėjo įtakos istorinės jurisprudencijos mokyk- 
los atstovams, inicijavusiems XIX a. teisinį pozityvizmą ir padariusiems lemiamą įtaką 
bendrosios teisės teorijos sampratai. Antai Dernburgas sako: „Istoriškai subjektinės tei- 
sės buvo kur kas anksčiau, nei susiformavo sąmoninga nacionalinė teisinė tvarka (vals- 
tybė). Jos buvo grindžiamos individo asmenybe bei tuo asmens ir jo nuosavybės pripaži- 
nimu, kurį šiems pavykdavo pasiekti ir įtvirtinti. Teisės sistemos samprata iš jau esančių 
subjektinių teisių palaipsniui išsirutuliojo tik abstrahavimo būdu. Todėl požiūris, kad sub- 
jektinės teisės yra tik objektinės teisės vedinys, yra antiistorinis ir klaidingas““. Jeigu pri- 
gimtinių teisių buvimo prielaida yra atmetama ir jeigu subjektinės teisės yra pripažįsta- 
mos tik tada, kai jas nustato pozityvioji teisinė tvarka, tai tampa akivaizdu, jog subjekti- 
nė teisė (kaip refleksinė teisė) suponuoja ją atitinkančią teisinę pareigą — tiesą sakant, ji 
ir yra šioji teisinė pareiga. 


b) Jus ad rem ir Jus in personam 


Dėl romėnų jurisprudencijos įtakos paprastai skiriame teisę į daiktą (jus ad rem) ir tei- 
sę asmens atžvilgiu (jus in personam). Šis skirtumas klaidina, nes kiekviena teisė daikto 
atžvilgiu kartu yra ir teisė asmens atžvilgiu. Jeigu siekiama šį skirtumą (vok. Sachenrecht 
ir Personenrecht) išlaikyti ir teisė į daiktą apibrėžiama kaip individo teisė disponuoti tam 
tikru daiktu, tai nepastebima, kad ši teisė reiškia vien teisinę kitų individų pareigą toleruoti 
šį disponavimą, tad teisė į daiktą kartu yra teisė asmens atžvilgiu. Svarbiausias čia yra san- 
tykis tarp individų, ir būtent šį santykį implikuoja teisė į daiktą. Ją konstituoja kitų indivi- 


* Heinrich Dernburg, System des Rėmischen Rechts (der Pandekten achte, umgearbeitete Auflage), I d. 
(1919), p. 65. 

dų pareiga toleruoti tam tikro individo disponavimą tam tikru daiktu. Santykis su daiktu 
tėra antraeilis dalykas, nes jis tik padeda aiškiau apibrėžti pirmąjį santykį. 

Tipiška teisė į daiktą (arba daiktinė teisė), kuria grindžiamas pats šis skirtumas, yra 
nuosavybės teisė. Tradicinis teisės mokslas ją apibrėžia kaip asmens išimtinį viešpata- 
vimą daiktui ir tokiu būdu ją skiria nuo reikalavimo teisės, kuria grindžiami tik asme- 
nų teisiniai santykiai. Šis civilinei teisei toks svarbus skirtumas yra atvirai ideologinio 
pobūdžio. 

Kadangi teisė, kaip socialinė tvarka, reguliuoja individų elgesį jų tiesioginiuose arba 
netiesioginiuose santykiuose su kitais individais““, tai ir nuosavybė teisine prasme gali 
reikšti tik tam tikrą vieno individo santykį su kitais individais. Tas santykis — tai šių 
kitų individų pareiga netrukdyti pirmajam disponuoti tam tikru daiktu. Tai, kas apibūdi- 
nama kaip individo išimtinis „viešpatavimas“ daiktui, yra teisiškai nustatytas visų kitų 
individų galėjimo disponuoti tuo daiktu pašalinimas. Teisine prasme vieno viešpatavi- 
mas tėra kitų pašalinimo atspindys. Viešpatavimas yra santykis tarp šių kitų individų ir 
to vieno, paprastai tariant — santykis tarp asmenų ir tik išvestine prasme — santykis su 
daiktu, būtent toks kitų santykis su tuo daiktu, per kurį nustatomas jų santykis su anuo 
vieninteliu. Vis dėlto tebevyrauja tradicinis nuosavybės, kaip asmens išimtinio viešpata- 
vimo daiktui, apibrėžimas, o teisiškai esminis santykis yra ignoruojamas. Taip yra vei- 
kiausiai dėl to, kad nuosavybės, kaip individo ir daikto santykio, apibrėžimas nuslepia 
ekonomiškai svarbiausią šio santykio funkciją — tą funkciją, kuri (jei kalbama apie ga- 
mybos priemonių nuosavybę) socialistinės teorijos pagrįstai arba nepagrįstai yra įvardi- 
jama kaip „išnaudojimas“; o šią funkciją neabejotinai atlieka savininko santykis su vi- 
sais kitais subjektais, nušalintais nuo disponavimo tuo daiktu ir teisiškai įpareigotais gerbti 
savininko išimtinę galią disponuoti tuo daiktu. Tradicinis teisės mokslas užsispyręs prie- 
šinasi, kad vieno individo teisė būtų traktuojama tik kaip kitų individų pareigos atspin- 
dys, nes tradicinis teisės mokslas yra įsitikinęs, jog jis privaląs pabrėžti (tegu ir vien dėl 
ideologinių priežasčių) teisių pirmenybę. 

Aprašant du faktų kompleksus, tradicinio teisės mokslo apibūdinamus kaip jus in per- 
sonam ir jus ad rem, verta kalbėti apie absoliučias ir santykines refleksines teises — taip 
išvengiama bet kokio ideologinio tendencingumo. Tam tikru būdu elgtis individo atžvil- 
giu gali būti individo pareiga; tai pasakytina, pavyzdžiui, apie skolininko santykį su kre- 
ditoriumi, nes čia tik skolininkas turi pareigą kai ką atlikti kreditoriaus atžvilgiu ir todėl 
tik kreditorius turi refleksinę teisę į šį atlikimą. Skolininko pareiga bei kreditoriaus re- 
fleksinė teisė yra nukreipta tik į konkretų individą ir, vadinasi, yra tik santykinė. Tačiau 
jeigu toks elgesys yra elgesys konkretaus daikto atžvilgiu, tai gali būti taip, kad tam tikru 
būdu elgtis su konkrečiu individu yra visų kitų individų pareiga. Taip esti nuosavybės 
teisių atveju: čia visi kiti yra įpareigoti neužkirsti kelio arba netrukdyti konkrečiam in- 
dividui disponuoti daiktu. Refleksinė teisė, kurią sudaro visų šių kitų pareiga, yra nu- 
kreipta prieš visus šiuos kitus individus ir šiuo atžvilgiu yra absoliuti teisė. Terminijos 

požiūriu santykinių ir absoliučių refleksinių teisių skirtumas nėra labai vykęs, nes vadi- 
namosios „absoliučios“ teisės taip pat yra tik santykinės; jos — tai tik daugelio santykis 
su vienu. Refleksinė nuosavybės teisė iš tikrųjų nėra absoliuti teisė; ji yra gausybės pa- 
reigų, kurias neapibrėžtas skaičius individų turi vieno individo atžvilgiu dėl vieno daik- 
to, atspindys, ir tuo ji skiriasi nuo pretenzijos, kuri yra tik vienos konkretaus individo 
pareigos kitam konkrečiam individui atspindys. 

Tačiau antrinis santykis su daiktu neapsiriboja vadinamosios jus ad rem atvejais, bet 
gali būti ir reikalavimo, arba jus in personam, atveju, pavyzdžiui, kai skolininkas turi 
pareigą perduoti tam tikrą daiktą kreditoriui, kai, tarkime, kas nors pagal pirkimo-parda- 
vimo sutartį turi pareigą perduoti kieno nors kito nuosavybėn tam tikrą kilnojamąjį arba 
nekilnojamąjį turtą. Šiuo atveju kreditoriaus teisė skiriasi nuo jus ad rem tuo, kad jo tei- 
sė atitinka tik konkretaus individo pareigą. 

Šioje analizėje svarstoma tik refleksinė teisė. Tradicinėje doktrinoje ji vaidina lemia- 
mą vaidmenį, nors ši vieno individo „teisė“ yra ne kas kita, kaip kito arba visų kitų pa- 
reiga elgtis tam tikru būdu su pirmuoju. Tačiau jeigu nuosavybės teisė apibrėžiama kaip 
savininko teisinė galia nušalinti visus kitus nuo disponavimo tam tikru daiktu, tai turime 
reikalą jau ne vien su refleksine teise. Individas tokią teisinę galią turi tik tada, kai įsta- 
tymas jį įgalina teisme pareikšti ieškinį dėl to, kad buvo pažeista pareiga netrukdyti jam 
disponuoti tam tikru daiktu. 


c) „Teisė“ kaip juridiškai ginamas interesas 


Tradicinis teisės mokslas teisę subjektyviąja prasme dažnai apibrėžia kaip juridiškai 
ginamą interesą — čia teisė traktuojama kaip teisinių pareigų atspindys. Toks apibrėži- 
mas aiškiai demonstruoja tradiciniam teisės mokslui būdingą dualizmą: teisės, t. y. teisė 
subjektyviąja prasme, priešpriešinama teisei objektyviąja prasme. Šiame dualizme glūdi 
neišsprendžiamas prieštaravimas. Jeigu teisė objektyviąja prasme yra norma arba normų 
sistema (normatyvinė tvarka), o teisės, kaip teisė subjektyviąja prasme, yra kažkas vi- 
siškai skirtinga, būtent interesas, tai viena bendra sąvoka negali apimti ir teisės objekty- 
viąja prasme, ir teisių kaip teisės subjektyviąja prasme. Šio prieštaravimo negalima iš- 
vengti pripažįstant tarp teisės objektyviąja prasme ir teisių, kaip teisės subjektyviąja pras- 
me, esant tam tikrą sąsają, būtent — kad antroji yra interesas, ginamas pirmosios. Jeigu 
teisė suvokiama kaip norma, tai teisė — net „subjektyviąja prasme“ — negali būti pats 
ginamasis interesas, bet tik šio intereso apsauga, t. y. teisė objektyviąja prasme. Tokia 
apsauga reiškia, kad teisinė tvarka su šio intereso pažeidimu susieja sankciją, t. y. nu- 
stato teisinę pareigą nepažeisti šio intereso, kaip antai skolininko teisinę pareigą grąžin- 
ti kreditoriui gautą paskolą. Pagal intereso teoriją, kreditoriaus teisė — tai jo interesas, 
kurį gina skolininko teisinė pareiga grąžinti paskolą. Bet ši teisė, kaip refleksinė teisė, 
tėra skolininko teisinė pareiga. 

Intereso teorijos požiūriu refleksinės teisės prielaida yra negalima, jeigu aktas, kurį 
vienas individas yra įpareigotas padaryti kitam, yra tam tikros blogybės padarymas pas- 

tarajam. Taip yra tuo atveju, kai tas aktas savo pobūdžiu yra teisinės tvarkos nustatyta 
sankcija, o tos sankcijos skyrimas bei taikymas konkrečiose situacijose yra teisės taiky- 
mo organų oficialios pareigos turinys. Paprastai niekas nėra suinteresuotas patirti blogy- 
bę. Jeigu aptariamoji pareiga gina interesą, tai šis negali būti individo, prieš kurį yra nu- 
kreipta sankcija, interesas; pateiktajame pavyzdyje tai negali būti savo pareigos nevyk- 
dančio skolininko interesas, taigi ir jo teisė; kreditoriaus interesą, tad ir jo teisę, gina sko- 
lininko teisinė pareiga grąžinti paskolą. Baudžiamosios sankcijos atveju negali būti taip, 
kad pažeidėjo interesą, tad ir jo teisę, gintų teisės taikymo organo pareiga nubausti pa- 
žeidėją. Jeigu vis dėlto tariama tokią teisę esant (o tai kartais yra daroma) ir sakoma, 
kad pažeidėjas turi teisę būti nubaustas, kad jis gali reikalauti teisiškai nustatytos baus- 
mės (t. y. kad būtų atlikta pareiga jį nubausti), tai toks požiūris yra grindžiamas tuo, kad 
bendruomenės interesas reaguoti į deliktą tam tikra sankcija yra interpretuojamas kaip 
pažeidėjo interesas („teisingai suvoktas“ interesas). Bet bendruomenės interesas, arba — 
tiksliau — tai, kad šį interesą gina oficiali teisės taikymo organų pareiga, paprastai nėra 
vadinamas subjektine refleksine teise; ne visuomet, kai esama teisinės pareigos, yra įprasta 
kalbėti apie ją atitinkančią refleksinę teisę. 


d) „Teisė“ kaip teisinė galia 


Tradicinėje jurisprudencijoje intereso teorijai oponuoja vadinamoji valios galios te- 
orija, pagal kurią „teisės“, t. y. teisė subjektyviąja prasme, yra teisinės tvarkos suteiktoji 
valios galia. Tačiau taip apibrėžtas objektas skiriasi nuo to, apie kurį kalba intereso te- 
orija: tai yra įgalinimas, teisinė galia, kurią individui suteikia teisinė tvarka. „Teisė“ (right) 
šia prasme yra tada, kai viena iš teisinę pareigą konstituojančios sankcijos sąlygų yra 
prašymas — paprastai individo, kurio atžvilgiu toji pareiga yra nustatyta, prašymas; tokiu 
prašymu siekiama sankcijos įvykdymo, ir jis turi teisės taikymo organui pareiškiamo ieš- 
kinio formą. Taikyti bendrąją normą (t. y. išleisti individualiąją normą, su konkrečia sank- 
cija susiejančią konkretų teisės taikymo organo nustatytą deliktą) šis organas gali tuo at- 
veju, kai įgalintasis individas — ieškovas — pateikia minėtą prašymą, po kurio teisės tai- 
kymo organas pradeda procesą, konkrečiai — teismo procesą. Tokiu atveju teisė, t. y. tam 
tikra bendroji teisės norma, kurią turėtų taikyti teisinis organas, yra to konkretaus indivi- 
do žinioje; šiuo atžvilgiu teisė iš tikrųjų yra „jo“ teisė (/aw), vadinasi, jo subjektinė teisė 
(right). Jeigu apibūdindami šią situaciją pasitelktume pagalbinę „refleksinės teisės“ są- 
voką, tai galėtume sakyti, jog teisę, kaip teisinės pareigos atspindį, papildo teisę turinčio 
individo teisinė galia pareikšti ieškinį ir šitaip inicijuoti, kad kaip reakcija į pareigos, kurios 
atspindys yra jo teisė, neatlikimą būtų įvykdyta sankcija, arba, kaip paprastai (nors ne 
visiškai teisingai) formuluojama, pareikšti ieškinį ir šitaip inicijuoti, kad būtų užtikrintas 
šios pareigos įvykdymas. 

Šios situacijos negalima išsamiai apibūdinti nurodant vieno individo pareigą tam tik- 
ru būdu elgtis kito individo atžvilgiu. Juk esminis elementas čia yra antrajam suteikta 
teisinė galia pareikšti ieškinį ir šitaip inicijuoti, kad kaip reakcija į pareigos neatlikimą 

būtų įvykdyta sankcija. Bet ši teisinė galia — tai visai kas kita nei toji teisinė pareiga, už 
kurios neatlikimą yra realizuojama sankcija, o naudodamasis šia teisine galia individas 
yra visiškai kitokios teisės — ne vien teisinės pareigos atspindžio — „subjektas“. Tik to- 
kiu atveju, kai teisinė tvarka suteikia šitokią teisinę galią, turime reikalą su „teise“ spe- 
cifine technine šio žodžio prasme — su teisine galia, suteikta tam, kad būtų pareikštas 
ieškinys ir šitaip būtų inicijuotas sankcijos, kaip reakcijos į pareigos neatlikimą, įvykdy- 
mas. Pasinaudojimas šia teisine galia — tai ir yra „naudojimasis teisėmis“ specifine šio 
žodžio prasme. Pareigos, kurios neatlikimas užtraukia pasinaudojimą tokia teisine galia, 
turinį sudarantis elgesys šio naudojimosi nekodeterminuoja. O tradicinėje vartosenoje „nau- 
dojimusi teise“, be abejo, yra vadinamas kitoks pareigą turinčio individo elgesys — bū- 
tent toks elgesys, kuris atitinka įpareigotąjį elgesį ir yra jo kodeterminuojamas. Tai yra 
naudojimasis refleksine teise. 

Pagal tradicinę teoriją kiekviena individo teisė apima tam tikrą „pretenziją“ kito indi- 
vido elgesiui, būtent reikalavimą to elgesio, kuriam antrasis individas yra įpareigotas pir- 
mojo atžvilgiu, t. y. elgesio, kuris yra su refleksine teise sutampančios teisinės pareigos 
turinys. Tačiau tokios „pretenzijos“ pareiškimas gali būti teisiškai relevantiškas tik tuo 
atveju, kai yra naudojamasi teisine galia, kuria refleksinė teisė turi būti aprūpinta tam, 
kad taptų vadinamąja teise subjektyviąja to žodžio prasme. Jeigu individas, kurio atžvil- 
giu kitas individas yra įpareigotas elgtis tam tikru būdu, neturi teisinės galios pareikšti 
ieškinio ir šitaip inicijuoti, kad kaip reakcija į pareigos neatlikimą būtų įvykdyta sankci- 
ja, tai aktas, kuriuo jis reikalauja pareigos atlikimo, nesukelia jokių specifinių teisinių 
padarinių; išskyrus tai, kad toks aktas nėra teisiškai draudžiamas, teisės požiūriu jis yra 
nerelevantiškas. Todėl su „pretenzija“, kaip su teisinius padarinius sukeliančių aktu, su- 
siduriame tik tuomet, kai esama vadinamosios teisės subjektyviąja prasme, kitaip tariant, 
kai individas turi čia aptartąją teisinę galią. 

Nei ši vadinamoji teisė subjektyviąja prasme, nei teisinė pareiga nesiskiria nuo tei- 
sės objektyviąja prasme ir nėra nuo jos nepriklausoma. Pirmoji, kaip ir teisinė pareiga, 
yra teisės norma — tokia teisės norma, kuri tam tikram individui suteikia specifinę teisi- 
nę galią. Tai, kad šis individas „turi“ teisę, t. y. specifinę teisinę galią, reiškia tik tai, 
kad teisės norma tam tikrą šio individo aktą yra padariusi tam tikrų padarinių sąlyga. 
Jeigu tradicinė teorija teisę apibūdina kaip teisinės tvarkos suteiktą teisinę galią, tai ši 
teorija turi galvoje teisinę galią, kuria naudojamasi pareiškiant ieškinį teisme. Tačiau kal- 
bant apie teises (t. y. teisę subjektyviąja prasme) turima galvoje ne tik ši teisinė galia, 
bet ir ši galia kartu su refleksine teise, t. y. su pareiga, prieš kurios nevykdymą ir yra 
nukreiptas tos teisinės galios panaudojimas; kitaip tariant, turima galvoje refleksinė tei- 
sė, aprūpinta tokia teisine galia. Čia pabrėžiama refleksinė teisė. Tačiau, kaip buvo pa- 
rodyta, tokios teisės, kuri yra daugiau nei tik teisinės pareigos atspindys, esmę nusako 
ta aplinkybė, kad teisės norma suteikia individui teisinių galių pareikšti ieškinį ir šitaip 
inicijuoti, kad kaip reakcija į pareigos neatlikimą būtų įvykdyta sankcija. Toliau kalbė- 
dami apie teises technine prasme turėsime galvoje būtent šias teisės normas, individui 
suteikiančias teisinių galių. 

Tokių teisių nustatymas, kitaip nei teisinių pareigų nustatymas, nėra esminė teisės funk- 
cija. Tai yra ne būtinoji, o tik viena iš galimų teisės funkcijų — speciali teisinė technika. 
Tai specifinė kapitalistinės teisinės tvarkos technika — tiek, kiek ši tvarka garantuoja pri- 
vačios nuosavybės institutą ir todėl ypatingą dėmesį skiria individualiems interesams. Ši 
technika vyrauja ne visose kapitalistinės teisinės tvarkos srityse, o visiškai išplėtota ji yra 
tik vadinamosios privatinės teisės domene bei kai kuriose administracinės teisės srityse. 
Šiuolaikinė baudžiamoji teisė šios technikos nenaudoja arba ją naudoja tik išimtiniais at- 
vejais. Nužudymo arba neatsargaus gyvybės atėmimo atveju individo, kurio atžvilgiu bu- 
vo pasielgta draudžiamu būdu, nebėra, todėl jis negali iškelti bylos savo žudikui arba gy- 
vybės atėmėjui; bet ir kitais nusikalstamo elgesio atvejais individą, tapusį nusikaltimo auka, 
pakeičia valstybės organas, kuris, kaip kaltintojas ex officio, inicijuoja procesą, turintį pa- 
sibaigti sankcijos įvykdymu. Vadinasi, privatinei teisei būdingų teisių esmė yra ta, kad 
teisinė tvarka individui (ne bendruomenės „organui“, bet individui, tradiciškai vadinamam 
„privačiu asmeniu“, ir paprastai tam individui, kurio atžvilgiu kitas individas yra įparei- 
gotas elgtis tam tikru būdu) suteikia specifinių teisinių galių, būtent teisinių galių inici- 
juoti procesą, turintį pasibaigti teismo sprendimu, kuriuo kaip reakcija į pareigos pažei- 
dimą skiriama konkreti sankcija. 

Panašiai kaip pareigos subjektas teisės subjektas taip pat gali būti ne vienas indivi- 
das, bet du arba daugiau individų. Teisės subjektas yra du arba daugiau individų, jeigu 
pareiga (kuri yra tapati refleksinei teisei) apima elgesį dviejų arba daugiau individų at- 
žvilgiu ir jeigu teisinę galią pareikšti ieškinį ir šitaip inicijuoti, kad kaip reakcija į parei- 
gos neatlikimą būtų įvykdyta sankcija, gali panaudoti vienas arba kiti individai — alter- 
natyviai arba visi kooperuodamiesi drauge. 

Ši individui suteikta teisinė galia paprastai apima ir įgalinimą paduoti apeliaciją dėl 
nepalankaus teismo sprendimo (vadinamąja apeliacinio proceso tvarka) remiantis tuo, kad 
tas sprendimas neatitinka įstatymo; šiuo aktu yra pradedamas procesas, leidžiantis panai- 
kinti ginčijamą sprendimą ir jį pakeisti kitu. Tokia teisinė galia užtikrinama ne tik tam 
individui, kurio atžvilgiu yra nustatyta pareiga, bet ir tariamosios teisinės pareigos sub- 
jektui. Pagal šiuolaikinę proceso teisę apeliaciją dėl jam nepalankaus teismo sprendimo 
paduoti gali ne tik ieškovas, bet ir atsakovas. Atsakovo teisinė galia naudojama mėgi- 
nant atremti ieškovo jam reiškiamą ieškinį ir neleisti, kad būtų priverstinai užtikrintas, 
atsakovo manymu, nesamos pareigos atlikimas. Šiuo atveju teisinės atsakovo galios ne- 
vadiname „teise“ specifine technine prasme. | 

Pagal šiuolaikinę administracinę teisę analogiška galia yra suteikiama individui, ku- 
rio atžvilgiu išleistas, pastarojo nuomone, teisinio pagrindo neturintis administracinis įsa- 
kas, t. y. tokiam individui, kuriam yra adresuojama individualioji norma, reikalaujanti iš 
jo tam tikro elgesio. Toks individas yra įgalintas apskųsti administracinį įsaką ir šitaip 
inicijuoti procesą, galintį baigtis kitos, ankstesniąją panaikinančios arba pakeičiančios, in- 
dividualiosios normos nustatymu. Tokiais atvejais taip pat paprastai nekalbame apie „tei- 
sę“ technine šio žodžio prasme. 

e) „Teisė“ kaip pozityvus leidimas 


Kaip jau sakėme, teiginys, kad individas turi teisę elgtis tam tikru būdu (pavyzdžiui, 
užsiimti tam tikra veikla), gali reikšti, kad tokia šio individo veikla nėra teisiškai drau- 
džiama arba kad kiti yra įpareigoti netrukdyti šiai veiklai, arba kad teisę turintis indivi- 
das turi teisinę galią inicijuoti teisinį procesą, jeigu atitinkama pareiga būtų pažeista. To- 
kia „teisė“ gali reikšti ir tai, kad tam tikra veikla (pavyzdžiui, verslas) bus teisėta tik su 
sąlyga, kad leidimą (vadinamą „koncesija“ arba „licencija“) jai savo laisva nuožiūra ar- 
ba dėl to, kad buvo patenkinti tam tikri reikalavimai, išdavė bendruomenės organas, vals- 
tybės institucija. Be tokio oficialaus leidimo užsiimti šia veikla draudžiama, t. y. tai už- 
traukia sankciją. Toks leidimas — tai jau ne paprastas negatyvus nedraudimo faktas, bet 
pozityvus bendruomenės organo aktas. Svarbus vaidmuo jiems tenka šiuolaikinėje admi- 
nistracinėje teisėje. Tokia oficialiu leidimu grindžiama teisė — tai ne refleksinė teisė; ji 
nėra tik atitinkamos pareigos funkcija. Su teisine galia ši teisė yra susijusi tiek, kiek ji 
reiškia iš valdžios institucijų gautomis licencijomis arba koncesijomis grindžiamą įgali- 
nimą sudarinėti tam tikrus teisinius sandorius, kaip antai prekiauti alkoholiniais gėrimais 
arba tam tikrais vaistais. 


f) Politinės teisės 


Vadinamosios „politinės teisės“ — atskira kategorija. Jos paprastai yra apibrėžiamos 
kaip galia daryti įtaką valstybės valios formavimuisi, 0 tai reiškia — tiesiogiai arba netie- 
siogiai dalyvauti formuojant tą „valstybės valią“ išreiškiančią teisinę tvarką. Tačiau toks 
apibrėžimas tinka tik bendrosioms šios tvarkos normoms, t. y. įstatymams. Tų, kurie šioms 
normoms yra pavaldūs, dalyvavimas įstatymų leidyboje, t. y. kuriant bendrąsias teisės nor- 
mas, yra esminis demokratinės valdymo formos bruožas, skiriantis ją nuo autokratinės 
valdymo formos, kai formuojant valstybės valią piliečiai nedalyvauja, tad ir neturi politi- 
nių teisių. Demokratinę įstatymų leidybą gali vykdyti tiesiogiai „liaudis“, t. y. tie, kurie 
yra pavaldūs normoms. Šiuo atveju kalbame apie tiesioginę demokratiją, kai individas 
turi teisę dalyvauti tautos įstatymų leidybos asamblėjoje, joje kalbėti ir balsuoti. Arba — 
žmonės įstatymų leidyboje dalyvauja tik netiesiogiai, o tai reiškia, kad šią funkciją vyk- 
do tautos renkamas parlamentas. Tokiu atveju valstybės valios formavimas — bendrųjų 
teisės normų kūrimas — vyksta dviem etapais: pirmiausia išrenkamas parlamentas, paskui 
parlamento nariai leidžia įstatymus. Todėl šiuo atveju individai, sudarantys tam tikros apy- 
gardos rinkėjų korpusą, turi dvi teises: teisę balsuoti, o išrinktieji — ir teisę būti parla- 
mento nariais ir ten dalyvauti svarstant bei priimant sprendimus. Tai yra politinės teisės. 

Jeigu šių teisių esmė yra tai, kad individams užtikrinamas galėjimas dalyvauti formuo- 
jant valstybės valią (kuriant teisės normas), tai ir privatinės teisės nustatomos teisės — 
privačios teisės — taip pat yra politinės teisės, nes jos taip pat leidžia jas turinčiam indi- 
vidui dalyvauti formuojant valstybės valią. 

Individualioji teismo sprendimo norma tai išreiškia ne mažiau nei bendrosios įstaty- 
mo normos. 

Esama ir kitų politinių teisių — ne tik teisė balsuoti renkant parlamentą bei parlamen- 
te. Pagal demokratinę konstituciją gali būti renkama į pareigas ne tik įstatymų leidybos, 
bet ir vyriausybės, administraciniuose bei teismo organuose. Tiek, kiek šių organų funk- 
cija yra teisėkūra, tiek atitinkama teisė balsuoti, kaip ir teisė balsuoti renkant parlamen- 
tą, reiškia teisinę galią (netiesiogiai) dalyvauti kuriant tas teisės normas, kurias šie orga- 
nai yra įgalinti kurti. 

Privačią teisę (t. y. teisinę galią pareikšti ieškinį ir šitaip inicijuoti, kad kaip reakcija 
į pareigos neatlikimą būtų įvykdyta sankcija) ir politinę teisę (kuri taip pat yra teisinė 
galia) apimti viena sąvoka, būtent teisės (t. y. teisės subjektyviąja prasme) sąvoka, įma- 
noma tik tiek, kiek jos abi išreiškia tą pačią teisinę funkciją: teisei pavaldžių individų 
dalyvavimą teisėkūroje. Čia reikia turėti galvoje, jog privati teisė nuo politinės teisės ski- 
riasi dar ir tuo aspektu, kad abiem šiais atvejais skirtinga yra teisinės galios funkcija. 
Dalyvauti kuriant individualiąją normą teisinė tvarka kreditorių įgalina tuo atžvilgiu, kad 
jis pareiškia ieškinį teisme siekdamas (kaip paprastai formuluojama) užtikrinti, kad jo sko- 
lininkas atliktų savo pareigą. Politinės teisės subjektas, pavyzdžiui, rinkėjas, turi teisinę 
galią dalyvauti kuriant bendrąsias teisės normas, bet šio dalyvavimo tikslas nėra kito in- 
divido pareigos rinkėjui įvykdymo užtikrinimas. Naudojimąsi šia teisine galia gali (bet 
nebūtinai turi) užtikrinti kitam individui nustatyta teisinė pareiga, lygiai taip pat kaip nau- 
dojimasis įgalinimu gali, bet nebūtinai turi, būti įgalintojo individo pareiga. Teisėjas gali 
būti įpareigotas priimti kreditoriaus ieškinį; tai padaryti jis yra teisiškai įpareigotas, jeigu 
jo atsisakymas užtraukia drausminę nuobaudą kaip reakciją į oficialios pareigos pažeidi- 
mą. Bet kreditoriui suteiktos teisinės galios (0 ji yra jo teisė) paskirtis yra užtikrinti ne 
šios oficialios pareigos atlikimą — ji turi užtikrinti skolininko pareigos atlikimą. Rinkimų 
apylinkės tarnautojas gali būti įpareigotas surinkti ir suskaičiuoti rinkėjų balsus; jis yra 
tam įpareigotas, jeigu šios funkcijos nevykdymas kaip pasekmę užtraukia sankciją. Ta- 
čiau tos teisinės galios, kurią implikuoja politinė rinkimų teisė, paskirtis nėra užtikrinti 
šios oficialios pareigos atlikimą. Kitaip nei privačią teisę konstituojančios teisinės galios 
atveju jos tikslas yra ne reaguoti į individualių teisinių pareigų neatlikimą, bet (netiesio- 
giai) dalyvauti kuriant bendrąsias normas, nustatančias teisines pareigas. 

Politinėms teisėms priklauso ir vadinamosios pagrindinės teisės arba laisvės, numa- 
tytos daugelyje šiuolaikinių konstitucijų. Jos garantuoja lygybę įstatymui, nuosavybės bei 
asmens laisves (t. y. neliečiamumą), žodžio (ypač spaudos), sąžinės (ypač religijos), su- 
sirinkimų ir kitas laisves. Visos šios konstitucinės garantijos savaime nesuteikia teisių — 
nei paprastų refleksinių, nei privačių teisių technine prasme. Tiek, kiek jos draudžia įsta- 
tymais arba įstatyminiais įsakais pažeisti garantuojamas teises, t. y. jas riboti arba at- 
šaukti, jos yra draudimai; bet šių „draudimų“ esmė yra ne teisinės pareigos susilaikyti 
nuo tokių įstatymų išleidimo nustatymas įstatymų leidybos organui; jų esmė yra tai, kad 
Jeigu tokie įstatymai arba įstatyminiai įsakai būtų išleisti, juos, laikantis specialios šiam 
tikslui nustatytos procedūros, būtų galima panaikinti kaip „antikonstitucinius““. Pagrin- 


* Plg. $ 35, poskyrį „„„Antikonstitucinis“ įstatymas“. 

dinių teisių konstitucinės garantijos — tai konstitucijos nuostatos, kuriomis remiantis yra 
negatyviai apibrėžiamas įstatymų leidėjo išleistų įstatymų bei administracinių organų iš- 
leistų įstatyminių įsakų turinys ir nustatoma procedūra, pagal kurią šių nuostatų neati- 
tinkančius įstatymus bei įstatyminius įsakus galima pripažinti netekusiais galios. Pagrin- 
dines teises ir laisves gali pažeisti ne tik įstatymai arba įstatyminiai įsakai, bet ir vykdo- 
mosios valdžios įsakai, administraciniai aktai arba teismo sprendimai; kitaip tariant, an- 
tikonstitucinio turinio gali būti ir normos, išleistos ne įstatymo arba įstatyminio įsako 
forma, ir dėl to jas galima panaikinti. Net jeigu jos išleistos nesiremiant antikonstituci- 
niu įstatymu, bet apskritai nėra grindžiamos jokiu įstatymu, jas galima panaikinti vien 
dėl šios formalios priežasties, ir ne tik tada, kai jų turinys prieštarauja kuriam nors „ma- 
terialiam“ konstitucijos draudimui. 

Konstitucijos garantuojama teisinei tvarkai pavaldžių individų lygybė nereiškia, kad 
normose, ypač konstitucija grindžiamuose įstatymuose, šiuos individus ir yra privalu trak- 
tuoti kaip lygius. Tokios lygybės nesiekiama, nes būtų absurdiška nediferencijuotai nu- 
statyti tas pačias pareigas ir tas pačias teises visiems individams: vaikams ir suaugusie- 
siems, sveikiems ir sergantiems psichikos ligomis, vyrams ir moterims. Jei kalbame apie 
lygybę įstatymuose, tai konstitucija ją gali garantuoti tik nustatydama, kad tam tikrų — 
kaip antai: rasės, religijos, statuso arba turto — skirtumų įstatymuose negalima įtvirtinti, 
o tuos įstatymus, kuriuose tokie skirtumai yra įtvirtinami, galima panaikinti kaip anti- 
konstitucinius. Jeigu tų specifinių skirtumų, kurių įstatymuose įtvirtinti negalima, kon- 
stitucija neapibrėžia, bet kartu joje esama formuluotės, skelbiančios visų individų lygy- 
bę, tai ši konstituciškai garantuota lygybė kažin ar gali reikšti ką nors daugiau kaip ly- 
gybę įstatymui, vadinamąjį „lygų teisingumą pagal! įstatymą“. Tokios lygybės garantavi- 
mas reiškia tik tai, kad teisės taikymo organams leidžiama atsižvelgti tik į tuos skirtu- 
mus, kurie eksplicitiškai yra pripažįstami jų taikomuose įstatymuose. Vadinasi, visai tei- 
sei imanentinis bendrasis teisės taikymo teisėtumo principas bei visiems įstatymams ima- 
nentinis įstatymų taikymo teisėtumo principas nenumato nieko daugiau; formuluojant ben- 
driau, tai yra kiekvienai normai imanentinis principas — tautologinis principas, kad nor- 
mą reikia taikyti pagal šią normą. Teismo sprendimas, kuriuo taikytino įstatymo numa- 
tyta bausmė individui yra nepaskiriama tik todėl, kad nusikaltėlis yra baltasis, o ne neg- 
ras, kad jis yra krikščionis, o ne žydas, nors deliktą apibrėžiančiame įstatyme ir nėra 
atsižvelgiama į pažeidėjo rasę arba religiją, — toks sprendimas yra neteisėtas ir dėl jo 
galima paduoti apeliaciją, grindžiamą tais pačiais motyvais, kaip ir dėl tokio teismo spren- 
dimo, kuriuo bausmė yra paskiriama individui, nepadariusiam įstatyme in abstracto api- 
brėžto ir teismų in concreto nustatyto delikto, arba dėl tokio teismo sprendimo, kuriuo 
deliktą padariusiam individui paskiriama taikytiname įstatyme nenumatyta bausmė. Šiuo 
atveju sprendimo antikonstitucingumas neteikia apeliacijai arba jo panaikinimui daugiau 
pagrindo nei jo neteisėtumas. 

Konstitucinė nuostata, įtvirtinanti nuosavybės neliečiamumą, gali reikšti vien tai, kad 
įstatymus, įgalinančius valdžią neatlygintinai nusavinti individo nuosavybę be jo valios 
(išskyrus tuos atvejus, kai toks nusavinimas yra sankcija), galima panaikinti kaip „anti- 

konstitucinius“. Tokia konstitucinė nuostata iš tikrųjų nėra ekspropriacijos uždraudimas. 
Ji liečia tik neatlygintiną ekspropriaciją ir nenustato įstatymų leidėjo teisinės pareigos su- 
silaikyti nuo tokių įstatymų priėmimo. „Antikonstitucinis“ įstatymas yra galiojantis įsta- 
tymas tol, kol nėra panaikintas tam atskiram atvejui arba apskritai. Jis yra ne niekinis, 
bet nuginčijamas“. Analogiška situacija susiklosto tada, kai konstitucija garantuoja reli- 
gijos laisvę. Tokia garantija reiškia, kad įstatymą, draudžiantį praktikuoti tam tikrą reli- 
giją, galima panaikinti kaip antikonstitucinį. 

Šių vadinamųjų pagrindinių teisių ir laisvių garantija yra efektyvi tik tuo atveju, kai 
keisti jas garantuojančią konstituciją galima ne paprastu įstatymu, o tik laikantis specia- 
lios procedūros, nuo įprastos besiskiriančios tuo, kad čia reikalaujama ypatingų, įstaty- 
mo priėmimą apsunkinančių sąlygų, kaip antai parlamento narių kvalifikuotos daugumos 
arba kartotinio sprendimo*'. Juk jeigu konstituciją būtų galima pakeisti paprastu įstaty- 
mu, tai nebūtų galima kaip „antikonstitucinio“ panaikinti jokio įstatymo, vadinasi, ir jo- 
kio įstatymu grindžiamo teismo arba administracinio sprendimo, nes toje srityje, kurioje 
galioja šis įstatymas, konstitucija būtų padedama į šalį. Tad tikros pagrindinių teisių ir 
laisvių garantijos negali būti net ir tuomet, kai konstitucija, kurią pakeisti galima tik ap- 
sunkintomis sąlygomis, garantuoja tik tokio masto „laisvę“, kiek jos neriboja įstatymas, 
kitaip tariant, jeigu konstitucija įgalina įprasta įstatymų leidybos tvarka išleistuose parei- 
gas nustatančiuose bei teises suteikiančiuose paprastuosiuose įstatymuose numatyti neat- 
lygintiną ekspropriaciją arba pripažinti konstitucijos draudžiamus skirtumus, arba tokiais 
įstatymais apriboti tam tikras laisves. Tokia pseudogarantija yra tada, kai konstitucija, pa- 
vyzdžiui, sako: ,„Nuosavybės neliečiamumas garantuojamas. Neatlygintina nuosavybės eks- 
propriacija visuomenės poreikiams leidžiama tik tada, kai tai numatyta įstatyme“; arba: 
„Kiekvienas turi teisę neperžengdamas įstatymo nustatytų ribų laisvai reikšti savo įsitiki- 
nimus“; arba: „Visi piliečiai turi teisę rinktis ir vienytis į asociacijas. Naudojimąsi šia 
teise reguliuoja įstatymas“. 

Jeigu konstitucinė pagrindinių teisių ir laisvių garantija nereiškia nieko daugiau, o tik 
tai, kad įstatyminis šių teisių ir laisvių ribojimas yra apsunkintas, tai jokių teisių nėra — 
net refleksinių teisių, nes konstitucijoje skelbiamas ribojančių įstatymų „draudimas“ nėra 
teisinė pareiga; taigi nėra nei teisių technine prasme, nei tokių teisių, kurios supranta- 
mos kaip teisinė galia pareikšti ieškinius ir šitaip užtikrinti pareigų atlikimą. Pagrindinė 
teisė (arba laisvė) yra teisė ta prasme, kad ji yra teisinė galia, jeigu teisinė tvarka sutei- 
kia antikonstitucinio įstatymo paliestam individui teisinę galią inicijuoti procesą, turintį 
pasibaigti antikonstitucinio įstatymo panaikinimu. Kadangi akto, kuriuo panaikinama nor- 
ma, prasmė taip pat yra norma, galime sakyti: vadinamoji pagrindinė teisė arba laisvė 
yra teisinė galia dalyvauti kuriant šią normą. Antai konstituciškai garantuota religijos laisvė 
yra teisė specifine technine prasme, jeigu religijos laisvę varžančio įstatymo panaikinimo 
procesą kokia nors actio popularis forma gali inicijuoti bet kuris tokio įstatymo poveikį 


* Plg. p. 224 ir toliau. 
47 Plg. p. 191 ir toliau. 

patyręs individas. Tačiau ši teisė, kaip politinė teisė, kaip politinė balsavimo teisė, ski- 
riasi nuo subjektinės teisės technine prasme, t. y. nuo privačios teisės, tuo, kad pirmoji, 
kitaip nei antroji, nėra tai, kas padeda ieškiniu užtikrinti, jog bus atlikta pareiga teisės 
subjekto atžvilgiu. Vien dėl techninių sunkumų vargu ar įmanoma įstatymų leidėją įpa- 
reigoti susilaikyti nuo antikonstitucinių įstatymų leidimo —- iš tikrųjų tai niekada ir neda- 
roma. Tačiau įmanoma (ir tokia praktika yra) valstybės vadovą (kurio užduotis yra tvir- 
tinti arba promulguoti parlamento išleistus įstatymus) bei kabineto narius (turinčius kon- 
trasignuoti valstybės vadovo aktus) padaryti atsakingus už jų patvirtintų, promulguotų arba 
kontrasignuotų įstatymų konstitucingumą. O tar reiškia, kad jeigu įstatymas yra antikons- 
titucinis, specialus teismas jiems gali skirti specialias bausmes, kaip antai pašalinti iš pa- 
reigų arba atimti politines teises. Tad šiems organams teisiškai draudžiama atlikti tokius 
aktus, t. y. dalyvauti išleidžiant antikonstitucinius įstatymus. Tačiau teisinę galią inicijuo- 
ti procesą, turintį pasibaigti tokių sankcijų įvykdymu, paprastai turi anaiptol ne antikons- 
titucinio įstatymo paliestieji individai. Jeigu konstituciškai garantuota lygi laisvė pažei- 
džiama administraciniu aktu arba teismo sprendimu, kitaip tariant, jeigu individualioji nor- 
ma sukuriama remiantis antikonstituciniu įstatymu, ir tik tuo atveju, kai šios individua- 
liosios normos paliestas individas turi teisinę galią inicijuoti procesą, turintį pasibaigti šios 
individualiosios normos panaikinimu, tik tada vadinamoji pagrindinė teisė yra individo 
teisė, nes individualiosios normos panaikinimas implikuoja antikonstitucinio įstatymo pa- 
naikinimą toje konkrečioje byloje arba yra tam tikru būdu susijęs su įstatymo panaikini- 
mu apskritai. Jeigu administracinio arba teismo sprendimo individualioji norma, pažei- 
džianti kurią nors konstitucijos garantuojamą pagrindinę teisę, pati nėra grindžiama anti- 
konstituciniu įstatymu, bet yra išleista neturint tam jokio teisinio pagrindo, tai individo 
teisė (jo teisinė galia) inicijuoti šios individualiosios normos panaikinimą nė kiek nesi- 
skiria nuo bet kurios kitos teisės, reiškiančios teisinę galią inicijuoti neteisėto administ- 
racinio akto arba teismo sprendimo panaikinimą. Procesas, kuris yra inicijuojamas indi- 
vido skundu arba apeliacija, turi pasibaigti ne antikonstitucinio įstatymo panaikinimu tam 
atskiram atvejui arba apskritai, o tik neteisėtos individualiosios normos panaikinimu. Tik 
tuo atveju, kai individas turi teisinę galią inicijuoti įstatymo, pažeidžiančio konstituciškai 
garantuotą lygybę arba laisvę, panaikinimą tam atskiram atvejui arba apskritai, tik tada 
vadinamoji pagrindinė teisė yra individo teisė (specifine technine prasme). 
Apibendrinant galima pasakyti, kad individo teisė yra: arba vien refleksinė teisė - jo 
atžvilgiu nustatytos pareigos atspindys; arba privati teisė technine prasme — individui su- 
teikta teisinė galia pareikšti ieškinį ir šitaip inicijuoti, kad būtų užtikrintas jo atžvilgiu 
nustatytos pareigos įvykdymas (t. y. teisinė galia dalyvauti kuriant individualiąją normą, 
kuria skiriama su pareigos nevykdymu susietoji sankcija); arba politinė teisė — individui 
suteikta teisinė galia (1) kaip tautos įstatymų leidybos asamblėjos nariui tiesiogiai daly- 
vauti kuriant bendrąsias normas, vadinamas įstatymais, arba (2) kaip teisės rinkti parla- 
mentą arba administracinius organus subjektui netiesiogiai dalyvauti kuriant tas teisės nor- 
mas, kurias renkamasis organas yra įgaliotas kurti, arba (3) dalyvauti kuriant normą, ap- 
skritai (t. y. visiems galimiems atvejams) arba tam atskiram atvejui (t. y. toje konkrečioje 

byloje) panaikinančią įstatymą, pažeidžiantį užtikrintąją lygybę arba laisvę. Galiausiai val- 
džios institucijos duotas pozityvus leidimas taip pat gali būti teisė technine šio žodžio 
prasme. 


30. VEIKSNUMAS; KOMPETENCIIJA; 
„ORGANO“ SAMPRATA 


a) Veiksnumas (Handlungsfūhigkeit) 


Teisinė galia, kurią ką tik aptarėme kaip „teisę“ (t. y. kaip privačią arba politinę tei- 
sę), yra tik atskiras atvejis tos teisinės tvarkos funkcijos, kurią čia vadiname „įgalinimu““. 
Teisės mokslo, teisinę tvarką aprašančio teisės taisyklėmis, požiūriu teisinės tvarkos funk- 
cija yra tam tikrų teisinės tvarkos apibrėžiamų sąlygų susiejimas su tam tikru prievartos 
aktu, kurį kaip padarinį taip pat apibrėžia teisinė tvarka. Šis prievartos aktas — tai pada- 
rinys par excellence. Žinoma, kai kurios iš šių sąlygų savo ruožtu yra sąlygojamos dar 
kitų teisinės tvarkos apibrėžiamų faktų, tad šiuo atžvilgiu jos yra santykiniai padariniai. 
Pavyzdžiui, jeigu teisinė tvarka numato, jog Žmogus, pasisavinęs rastą daiktą ir apie tai, 
kad jis jį rado, nepranešęs policijai, privalo būti nubaustas, tai radinio pasisavinimo fak- 
tas yra nepranešimo apie jį fakto sąlyga — šis faktas kartu su jo sąlyga yra prievartos 
akto sąlyga. Tik prievartos aktas yra toks padarinys, kuris pats nėra sąlyga; tai yra pas- 
kutinis padarinys, teisinis padarinys; O jeigu prievartos aktas yra sankcija, tai teisinis pa- 
darinys yra neteisėto akto padarinys. Numatydama, kad yra privalu atlikti prievartos aktą 
(kuris yra Žmonių elgesio aktas), teisinė tvarka tampa žmonių elgesį reguliuojančia nor- 
matyvine tvarka. 

Toji teisinės tvarkos funkcija, kuri apibūdinama kaip įgalinimas, tėra susijusi su Žmo- 
nių elgesiu. Teisinė tvarka įgalina tik Žmonių elgesį. Plačiausia prasme tam tikro indivi- 
do tam tikras elgesys yra teisinės tvarkos „įgalintas“ ne tik tada, kai jam yra suteikta 
teisinė galia (t. y. galėjimas kurti teisės normas), bet taip pat apskritai, kai individo el- 
gesys yra padarytas tiesiogine arba netiesiogine prievartos akto, kaip teisinio padarinio, 
sąlyga, arba kai šis elgesys pats yra prievartos aktas. Kiti faktai, kuriuos teisinė tvarka 
apibrėžia kaip sąlygas, nelaikytini „įgalintais“. Kai teisinė tvarka nustato: „Žmogus, ser- 
gantis užkrečiamąja liga, privalo būti izoliuotas ligoninėje“, teisinė tvarka įgalina indi- 
vidą atlikti internavimo aktą; tačiau ji nieko neįgalina susirgti. Šia plačiausia prasme bet 
kokį Žmonių elgesį, teisinės tvarkos apibrėžiamą kaip sąlygą arba kaip padarinį, galima 
laikyti „įgalintu“ teisinės tvarkos. Žmogui, gebančiam taip elgtis, galėjimą šitaip elgtis 
suteikia teisinė tvarka. Jis turi galėjimą, kurį jam suteikia teisinė tvarka. Jeigu toks ga- 
lėjimas yra vadinamas „įgalinimu“, tai šis žodis neimplikuoja jokio pritarimo. Net de- 
liktiškumas — tai tam tikru būdu kvalifikuojamų individų jiems teisinės tvarkos suteik- 
tas galėjimas savo elgesiu padaryti deliktus, kitaip tariant, realizuoti sankcijos funkciją 
atliekančio prievartos akto — akto, kuris, kaip padarinys, yra nukreiptas prieš juos (arba 

jų giminaičius), - sąlygą. Padaryti deliktus gali tik teisinės tvarkos tam tikru būdu kva- 
lifikuojami individai — galėjimą tai padaryti teisinė tvarka suteikia tik jiems. Bet tą el- 
gesį, kuris yra deliktas, teisinė tvarka draudžia tuo atžvilgiu, kad šis elgesys yra padary- 
tas sankcijos sąlyga, — o kadangi jis yra draudžiamas, tai jam nėra pritariama. 

Tačiau žodis „įgalinimas“ vartojamas ir siauresne prasme, kai jis implikuoja pritari- 
mą; šia prasme „įgalinimas“ neapima deliktiškumo; būtent šia prasme tradicinė teorija 
kalba apie veiksnumą (Handlungsfūhigkeit), priešpriešindama jį „deliktiškumui“ (De- 
liktsfūhigkeit), pirmąjį apibrėždama kaip žmogaus galėjimą savo elgesiu sukelti teisinius 
padarinius. Kadangi šie „padariniai“ nėra padariniai priežastine prasme, veiksnumas yra 
teisinės tvarkos Žmogui suteiktas galėjimas savo elgesiu sukelti teisinius padarinius, t. y. 
padarinius, kuriuos su tuo elgesiu sieja teisinė tvarka. Tačiau šie teisiniai padariniai nėra 
sankcijos, kurios, kaip elgesio padarinys, yra nukreiptos prieš taip besielgiantį individą 
(t. y. prieš pažeidėją arba jo giminaičius). Galėjimas savo elgesiu užsitraukti sankciją yra 
deliktiškumas ir skiriasi nuo veiksnumo. Tradicinio teisės mokslo požiūriu tie teisiniai 
padariniai, kurie siejami su veiksnumu, iš esmės yra teisinių sandorių sukuriamos parei- 
gos ir teisės. Veiksnumas — tai visų pirma galėjimas sudarinėti teisinius sandorius 
(Geschūftsfūhigkeit), tačiau veiksnumas reiškia ir galėjimą daryti įtaką teismo procesui 
pareiškiant ieškinius arba paduodant apeliacijas (Prozessfūhigkeit). 

Pastarasis galėjimas — tai teisinės tvarkos suteikta galia dalyvauti kuriant teismo spren- 
dime įtvirtinamą individualiąją normą. Tad ji yra teisinė galia, o šios galios suteikimas 
reiškia „įgalinimą“ siauriausia, labiausiai specifiška šio žodžio prasme. 

Bet tokia teisinė galia yra ir teisinis galėjimas sudarinėti teisinius sandorius, kitaip 
tariant, galėjimas sukurti pareigas ir teises. Juk teisines pareigas ir teises sukuria tei- 
sės normos, o tokias normas sukuria teisiniai sandoriai. Tai rodo tipiško teisinio san- 
dorio — sutarties — analizė. Sutartis numato, kad susitariančiosios šalys savo tarpusavio 
santykiuose privalo elgtis tam tikru būdu; pavyzdžiui, pirkimo-pardavimo sutartis nu- 
mato, kad pardavėjas privalo perduoti pirkėjui daiktą, o pirkėjas pardavėjui — tam tik- 
rą sumą pinigų. Sutartis — tai aktas, kurio subjektyvioji prasmė yra „privalomybė“. Tei- 
sinė tvarka, bendrosiomis normomis įgalindama individus sudarinėti sutartis, subjekty- 
viąją sutarties prasmę iškelia iki objektyviosios. Sutartis sukuria susitariančiosioms ša- 
lims pareigas, nes sutarties sąlygoms priešingą elgesį teisinė tvarka susieja su sankci- 
jomis. Šiuo atžvilgiu sutarties sukurta norma — tai priklausoma norma. Pareigas susi- 
tariantiesiems partneriams sutartis sukuria dėl to, kad teisinė tvarka, įgalindama individus 
sudarinėti sutartis, suteikia susitariančiosioms šalims teisinę galią pareikšti ieškinį ir ši- 
taip inicijuoti, kad būtų užtikrintas sutartimi sukurtos pareigos vykdymas, kitaip tariant, 
pareikšti ieškinį ir šitaip inicijuoti, kad kaip reakcija į sutartimi sukurtos pareigos pa- 
žeidimą būtų įvykdyta sankcija, ir tokiu būdu dalyvauti teismo sprendimu sukuriant in- 
dividualiąją normą. Galėjimas sudarinėti teisinius sandorius yra individams teisinės tvar- 
kos suteikiamas galėjimas remiantis bendrosiomis teisės normomis kurti žemesnio lyg- 
mens teisės normas ir dalyvauti teismams ateityje kuriant individualiąsias normas. Šis 
galėjimas yra tikra teisinė galia. 

Jeigu veiksnumas suprantamas kaip galėjimas savo elgesiu sukelti teisinius padarinius 
ir jeigu teisinio sandorio sukurta teisinė pareiga (vadinasi, individualioji norma) yra lai- 
koma šio akto padariniu, tai galėjimą atlikti teisines pareigas, t. y. galėjimą savo elgesiu 
išvengti sankcijos, taip pat galima traktuoti kaip veiksnumą. Toks yra negatyvus teisinis 
pareigos atlikimo padarinys. 


b) Kompetencija 


Nesunku pamatyti, kad naudojimasis šia teisine galia savo pobūdžiu iš esmės prilygs- 
ta teisinės tvarkos įgalinto įstatymų leidybos organo vykdomai bendrųjų teisės normų kū- 
rimo funkcijai bei teisinės tvarkos įgalintų teismo bei administracinių organų vykdomai 
individualiųjų teisės normų kūrimo taikant šias bendrąsias normas funkcijai. Visais šiais 
atvejais, kaip ir vadinamojo veiksnumo atveju, esama įgalinimo kurti teisės normas arba 
dalyvauti jas kuriant — visais šiais atvejais teisinė tvarka tam tikriems individams sutei- 
kia teisinių galių. Bet ne visais teisinės galios suteikimo atvejais tradicinė teorija kalba 
apie „veiksnumą“. Kai kuriais atvejais, ypač aptardama bendruomenės organų, tokių kaip 
teismai bei administracinės valdžios institucijos, funkcijas, tradicinė teorija kalba apie „ju- 
risdikciją“ arba „kompetenciją“. „Privačiam asmeniui“ suteikta teisinė galia kurti teisės 
normas sudarant teisinius sandorius arba dalyvauti kuriant teisės normas pareiškiant ieš- 
kinį, paduodant apeliaciją arba naudojantis balsavimo teise (jo teisės technine šio termi- 
no prasme) nėra vadinama „jurisdikcija“ arba „kompetencija“. 

Teisinės tvarkos suteikiamos teisinės galios funkcijos požiūriu šitoks kompetencijos 
sąvokos susiaurinimas yra nepagrįstas. Galėjimas sudarinėti teisinius sandorius bei teisės 
technine šio termino prasme (privačios arba politinės teisės) yra „kompetencija“ ta pačia 
prasme, kaip ir tam tikrų individų galėjimas leisti įstatymus, priimti teismo sprendimus 
arba leisti administracinius įsakus. Tradicinė terminija nuslepia esminį visų šių naudoji- 
mosi teisine galia funkcijų panašumą. Jeigu tam tikrus teisinius sandorius sudarinėjantys 
individai arba šalys, teismo arba administraciniame procese pareiškiančios ieškinį (arba 
oficialiai pradedančios apeliacinį procesą, arba paduodančios skundą), laikomos ne teisi- 
nės bendruomenės „organais“, bet „privačiais asmenimis“, ir dėl to jiems suteiktoji teisi- 
nė galia nėra vadinama „jurisdikcija“ arba „kompetencija“, tai to priežastis negali būti 
funkcijų turinio skirtumas. Turinys yra tas pats, būtent — teisės normų kūrimas. Be to, 
pažymėtina, kad teisiniais sandoriais, sudaromais teisinės tvarkos tam įgalintų „privačių 
asmenų“, galima sukurti ne tik individualiąsias, bet ir bendrąsias normas; o bendrųjų nor- 
mų kūrimas tarptautinėmis sutartimis, sudarytomis valstybių, kurias tam įgalina tarptauti- 
nė teisė, tarptautinėje bendruomenėje vaidina svarbų vaidmenį. Ir vis dėlto nei valstybės, 
vykdančios šią funkciją, nei individai, nacionalinės teisinės tvarkos įgalinti sudarinėti tei- 
sinius sandorius, yra vadinami teisinės bendruomenės „organais“, nei jiems suteiktoji tei- 
sinė galia yra vadinama „jurisdikcija“ arba „kompetencija“. Kadangi šiais atvejais tą funk- 
ciją vykdantys individai nėra vadinami teisinės bendruomenės organais, vadinasi, „orga- 
no“ sąvokos vartojimą čia turi lemti kažkas kita, ne šios funkcijos turinys. 

c) „Organo“ samprata 


Bendruomenės „organas“ — tai individas, vykdantis funkciją, kurią galima priskirti 
(attribute, zuschreiben)“* bendruomenei; tad sakoma, kad šią funkciją vykdo bendruo- 
menė (suvokiama kaip asmuo) per individą, o šis veikia kaip bendruomenės organas. 
Tai yra fikcija, nes šią funkciją vykdo ne bendruomenė, bet žmogus. „Bendruomenė“ 
yra ne kas kita, kaip normatyvinė tvarka, reguliuojanti daugelio individų elgesį. Tiesa, 
paprastai sakoma, kad tvarka konstituoja bendruomenę, tačiau tvarka ir bendruomenė nėra 
du skirtingi dalykai. Individų bendruomenė, t. y. tai, kas individus vienija, tėra tvarka, 
reguliuojanti jų elgesį vienas kito atžvilgiu, ir tik ji. Individo elgesį bendruomenei gali- 
ma priskirti (vadinasi, sieti — ir tai sakoma nesigriebiant fikcijos —- su normatyvine tvar- 
ka) tik tuo atveju, kai tvarkos, kuri, kaip paprastai sakoma, konstituoja bendruomenę, 
normoje šis elgesys yra numatytas kaip sąlyga arba kaip padarinys. Individo elgesį pri- 
skiriant bendruomenei, interpretuojant jį kaip bendruomenės aktą, bendruomenė traktuo- 
jama kaip veikiantis subjektas, kaip asmuo. O tai reiškia, kad normatyvinės tvarkos api- 
brėžiamos ir individo vykdomos funkcijos priskyrimas šios tvarkos konstituojamai ben- 
druomenei implikuoja tos bendruomenės personifikavimą; šitoks personifikuojantis pri- 
skyrimas“? nereiškia nieko daugiau, kaip tik tai, kad bendruomenę konstituojanti tvarka 
apibrėžia šiai bendruomenei priskiriamą elgesį, taigi ir įgalina jį. Žmonių elgesio akto 
priskyrimas bendruomenei reiškia tik šio akto susiejimą su tą bendruomenę konstituo- 
jančia tvarka — jo suvokimą kaip šios tvarkos įgalinto. Todėl bet kokį normatyvinės tvar- 
kos apibrėžiamą ir tuo būdu jos įgalinamą (plačiausia prasme) individo elgesį galima 
priskirti šios tvarkos konstituojamai bendruomenei ir interpretuoti kaip tos bendruome- 
nės funkciją, o kiekvieną individą, kurio elgesį ši normatyvinė tvarka apibrėžia (vadina- 
si, kiekvieną bendruomenės narį), galima traktuoti kaip bendruomenės organą. Individas 
yra bendruomenės organas, jeigu (ir tiek, kiek) jo elgesį galima priskirti bendruomenei; 
o elgesį priskirti bendruomenei galima, jeigu bendruomenę konstituojanti normatyvinė 
tvarka jį apibrėžia kaip sąlygą arba kaip padarinį. Tai yra pirminė, pamatinė organo funk- 
cijos samprata — „organo funkcija“ plačiausia prasme. Ir būtent „organo funkcijos“, o 
ne „organo“ sąvoka daro nuorodą į esminius faktus, ypač teisės mokslo srityje. Organo 
sąvoka išreiškia funkcijos subjekto, arba „turėtojo“ (vok. Trūger), 1dėją, t. y. šią funkci- 
ją išreiškiančio elgesio personalinį elementą; kaip bet kokį žmonių elgesį, taip ir šią funk- 
ciją sudaro personalinis ir materialusis elementai“. Organo, kaip funkcijos subjekto, ar- 
ba turėtojo, besiskiriančio nuo pačios šios funkcijos, sąvoka — tai substancijos sąvoka, 
o vartojant tokią sąvoką būtina suvokti, kad mokslinio pažinimo požiūriu substancija bus 


*8 Ankstesnėse publikacijose aptariamąją mintinę operaciją vadinau „prisiejimu“ (imputation, Zurechnung). 
Bet kadangi šis žodis pirmiausia nusako normatyvinį dviejų faktų ryšį, analogišką priežastiniam ryšiui, tai 
funkcijos prisiejimą bendruomenei, kaip „centrinį prisiejimą“, buvau priverstas skirti nuo normatyvinio dviejų 
faktų ryšio, kaip „periferinio prisiejimo“. Tokia terminija nėra labai vykusi ir kelia nesusipratimų. Todėl žodį 
„prisiejimas“ dabar vartoju tik normatyviniam dviejų faktų ryšiui apibūdinti. 

» Plg. $ 33c. 

0 Pig. p. 51, 122 ir toliau. 

redukuojama į funkciją. Organo, kaip funkcijos turėtojo, sąvokoje personalinis elemen- 
tas atskiriamas nuo materialiojo, nors jie abu yra glaudžiai susiję. Tik darant šią išlygą 
organo sąvoką galima vartoti kaip pagalbinę sąvoką, palengvinančią nusakyti faktus, apie 
kuriuos kalba „organo“ sąvoka. 

Tačiau toji „organo funkcijos“ sąvoka, su kuria susiduriame tradicinėje teisinėje ter- 
minijoje (kur ji yra nevienodai vartojama), yra siauresnė nei ta, kuri čia buvo pateikta 
kaip pirminė, arba pamatinė. Kadangi šioji turi ryšį su bet kokiu normatyvinės tvarkos 
apibrėžiamu elgesiu (tiek, kiek tą elgesį apibrėžia teisinė tvarka, — vadinasi, tiek, kiek 
jis yra teisinės bendruomenės funkcija), tai ji apima ir tą elgesį, kuris, kaip sankcijos 
sąlyga, t. y. kaip deliktas, yra teisiškai draudžiamas. Tačiau deliktas paprastai nėra pri- 
skiriamas teisinei bendruomenei. Požiūris, kad draudžiamas elgesys yra „neteisėtas“ 
(priešingas teisei; vok. Unrecht — savotiškas teisės neigimas), nesuderinamas su požiū- 
riu, esą teisinė bendruomenė įvykdo neteisėtą aktą. Yra tokia tendencija — bendruomenei 
priskirti tik tą žmonių elgesį, kurį apibrėžia normatyvinė tvarka, bet apibrėžia jį ne kaip 
deliktą, t. y. ne kaip draudžiamą elgesį'!. Jeigu žodis „įgalinimas“ vartojamas platesne 
prasme, apimančia ir galėjimą „įsakyti, pozityviai leisti“, tai galima teigti, jog esama ten- 
dencijos teisinei bendruomenei priskirti tik tą individo elgesį, kuriam jį „įgalina“ teisi- 
nė tvarka, t. y. elgesį, kuriuo yra kuriamos arba taikomos teisės normos, įsakytąjį el- 
gesį (bet ne tokį elgesį, kuris yra draudžiamas) bei pozityviai leidžiamą elgesį; tad in- 
dividas teisinės bendruomenės organu yra laikomas tik tiek, kiek jis demonstruoja ši- 
taip suprantamą „įgalintąjį“ elgesį. Tačiau, kaip matysime, šiuo požiūriu kalbos varto- 
sena nėra nuosekli. Kartais deliktas yra priskiriamas teisinei bendruomenei, ypač tada, 
kai bendruomenė laikoma pareigų subjektu, nes galėjimas prisiimti pareigas suponuoja 
deliktiškumą?*. Tačiau tezė, kad teisinė bendruomenė negali padaryti delikto, t. y. ne- 
gali pasielgti ne-teisiškai, implikuoja tai, kad priskyrimas teisinei bendruomenei yra ap- 
ribojamas tuo Žmonių elgesiu, kuris yra „įgalintas“ ką tik apibūdintąja prasme; ji im- 
plikuoja tai, kad deliktas, nors ir apibrėžiamas teisinės tvarkos, bendruomenei nėra pri- 
skiriamas, nes jis nėra „įgalintas“ siauresne prasme. Jeigu priskyrimas bendruomenei yra 
šitaip apribojamas, tai deliktą darąs individas nėra laikomas bendruomenės organu, o jo 
elgesys — organo vykdoma funkcija („organo funkcija“). Tuomet teisinei bendruomenei 
priskiriamas tik /as elgesys, kuris siejamas su „veiksnumo“ sąvoka, o šioji neapima de- 
liktiškumo“*. 

Šitaip deliktinį elgesį atskyrę nuo teisinei bendruomenei priskiriamų organo funkcijų, 
dabar jau bet kokį teisinę bendruomenę konstituojančios teisinės tvarkos apibrėžtą elge- 
Sį, jeigu jis nėra delikto padarymas, galime traktuoti kaip bendruomenės funkciją: toks 
elgesys jau ne tik yra teisės normų kūrimas ir taikymas, apimantis tokį dalyvavimą ku- 


?1 Apie tai, kaip atskirti tą sankcijos sąlygą, kuri kvalifikuojama kaip „deliktas“, nuo kitų sankcijos sąly- 
gų, žr. p. 121. 

?2 Apie korporacijos, kaip juridinio asmens, galėjimą įvykdyti deliktą žr. $ 33e, poskyrį „Juridinio as- 
mens pareigos“. 

23 Plg. p. 246 ir toliau. 

riant ir taikant teisės normas, kai pareiškiamas ieškinys, paduodama apeliacija, skundas, 
taip pat kai vykdomi prievartos aktai (visa tai yra teisėkūros ir teisės taikymo funkcija), 
bet jis gali apimti ir teisinių pareigų vykdymą, naudojimąsi refleksinėmis teisėmis, taip 
pat naudojimąsi tomis teisėmis, kurias suponuoja pozityvus leidimas, t. y. funkcijas, ku- 
rias galima pavadinti teisės laikymosi funkcijomis. Tad kiekvienas individas, vykdantis 
teisinę funkciją siauresne arba platesne prasme, yra teisinis organas. Todėl individą, pa- 
reiškiantį kam nors ieškinį arba sudarantį teisinį sandorį ir šitaip realizuojantį savo teisi- 
nę galią, galima vadinti „teisiniu organu“, o jam suteiktą teisinę galią — jo „kompetenci- 
ja“ ta pačia prasme, kuria „organais“ yra vadinami įstatymų leidėjas, teisėjas arba admi- 
nistracijos funkcionierius ir kuria jų „kompetencija“ (arba „jurisdikcija“) yra vadinama 
jiems suteiktoji teisinė galia. Teisiniu organu galima laikyti net individą, atliekantį savo 
teisinę pareigą, besinaudojantį refleksine teise arba pasinaudojantį pozityviu leidimu. Ši 
„organo funkcijos“ sąvoka išreiškia tik funkcijos sąsają su tą funkciją apibrėžiančia nor- 
matyvine tvarka. 

Tačiau teisinėje terminijoje organo sąvoka vartojama dar siauresne prasme nei čia ap- 
tartoji. Kaip teisinės bendruomenės funkcija yra traktuojamas ne kiekvienas teisinės tvarkos 
apibrėžtas ir kaip deliktas nekvalifikuojamas elgesys; kaip „organas“ šia siauresne pras- 
me traktuojamas ne kiekvienas individas, vykdantis tokią funkciją. Jo elgesys yra priski- 
riamas teisinei bendruomenei kaip jos funkcija (ir pats individas yra traktuojamas kaip 
„organas“) tik tuo atveju, kai šis individas yra kvalifikuojamas tam tikru būdu. 

Jeigu normatyvinės tvarkos apibrėžiamą funkciją vykdo ne bet kuris šiai tvarkai pa- 
valdus individas, o tik tas, kuris yra tam tikru būdu kvalifikuojamas, tuomet atsiranda 
funkcinis darbo pasidalijimas. Teisinei bendruomenei yra priskiriamos tik tos funkci- 
jos, kurias vykdo tam tikru būdu kvalifikuojami individai; tik tokie individai yra lai- 
komi „organais“ šia siauresne prasme. „Organus“ turinčios bendruomenės vadinamos 
„organizuotomis“ bendruomenėmis. Bet organus turi turėti kiekviena bendruomenė (tegu 
ir ne tokius, kurie funkcionuoja pagal darbo pasidalijimo principą), nes bendruomenė 
gali funkcionuoti tik per organus, t. y. per normatyvinės tvarkos apibrėžtus individus. 
Jeigu teisinė tvarka apibrėžia, kad tam tikras funkcijas tam tikromis sąlygomis gali vyk- 
dyti bet kuris tai tvarkai pavaldus individas, tada organu galima laikyti kiekvieną tą 
funkciją vykdantį individą, o šią funkciją galima priskirti bendruomenei, nors darbo 
pasidalijimo čia nėra. Bet vyraujančioje terminijoje individai, kurių funkcionavimas ne- 
siremia darbo pasidalijimu, nėra vadinami „organais“, o jų funkcijos nėra priskiriamos 
bendruomenei. 

Individų, dabartinėje teisinėje terminijoje vadinamų „bendruomenės organais“, kvali- 
fikavimui būdinga įvairovė. Jį gali lemti prigimtis, jeigu teisinė tvarka nustato, kad tam 
tikras funkcijas gali vykdyti tik vyras arba tik moteris, arba tik tam tikro amžiaus, fiziš- 
kai arba psichiškai sveiki individai, arba tam tikros kilmės individas (jeigu postas arba 
organas yra paveldimas). Bet teisinė tvarka gali nustatyti, kad funkcijos suteikimo indi- 
vidui sąlyga yra tam tikros moralinės jo savybės arba tam tikri jo įgūdžiai. Ypač svarbus 
yra toks kvalifikavimas, kurį įtvirtina nuostata, jog tam, kad individas būtų vadinamas 

„organu“, jis tai funkcijai turi būti pašaukiamas tam tikru teisinės tvarkos nustatytu bū- 
du. Individo pašaukimas funkcijai savo pobūdžiu gali būti tiesioginis arba netiesioginis. 
Jis yra tiesioginio pobūdžio, jeigu konstitucija, įstatymas arba paprotinės teisės norma nu- 
rodo individualiai apibrėžtą žmogų ir nustato, kad tam tikrą funkciją gali vykdyti tik šis 
žmogus, pavyzdžiui, jeigu istoriškai pirmoji konstitucija nustato: „4 yra valstybės vado- 
vas“ arba: „Konstitucinė Nacionalinė Asamblėja yra tam tikrą dieną tam tikroje vietoje 
faktiškai susirinkusių ir priėmusių tą konkrečią konstituciją žmonių susirinkimas.“ Indi- 
vido pašaukimas tam tikrai funkcijai yra netiesioginio pobūdžio, jeigu konstitucija, įsta- 
tymas arba paprotinės teisės norma reikalauja tam tikro akto (pvz., nominavimo, rinki- 
mų, burtų traukimo), kuriuo individas yra pašaukiamas vykdyti tam tikrą funkciją ir ši- 
taip yra padaromas teisinės bendruomenės organu. Taip sukuriamas organas. Bet net ir 
tiesioginio pašaukimo atveju mes turime reikalą su organo sukūrimu. Pagal konstituciją 
A, prisiimdamas valstybės vadovo pareigas, įsteigia save kaip konstitucijos nustatytą or- 
ganą. Priimdamas istoriškai pirmąją konstituciją šioje konstitucijoje nurodytas susirinki- 
mas įsteigia save (pagal šią konstituciją) kaip konstitucijos nustatytą Konstitucinę Nacio- 
nalinę Asamblėją. Tiesioginis individo (ar individų) pašaukimas tam tikrai funkcijai 1m- 
plikuoja atitinkamą savikūrą. 

Tam tikro darbo pasidalijimo minimumo esama, jeigu teisinė tvarka (pvz., pirmykštė 
teisinė tvarka) nustato, kad tam tikras funkcijas, kaip antai delikto buvimo nustatymą kon- 
krečiu atveju bei teisės numatytos sankcijos taikymą, privalo vykdyti ne kiekvienas tai 
tvarkai pavaldus individas, bet tik tam tikro amžiaus sulaukę žmonės; arba jeigu galio- 
janti teisė nustato, kad teisę kuriantį paprotį savo elgesiu suformuoja ne visi tai tvarkai 
pavaldūs individai, bet dauguma tų, kurių teisnumas leidžia jiems veikti; arba dar — jei- 
gu pagal galiojančią teisę savo tarpusavio ekonominius santykius teisiniais sandoriais re- 
guliuoti gali tik tam tikro amžiaus sulaukę ir psichiškai sveiki individai. Bet teisinės ter- 
minijos požiūriu šitokio darbo pasidalijimo minimumo, be kurio negali išsiversti net la- 
biausiai pirmykštė teisinė tvarka, nepakanka, kad įgalinti vykdyti tą funkciją individai būtų 
vadinami „organais“ nei kad jų funkcijos būtų priskiriamos bendruomenei. Šioje termi- 
nijoje funkcija yra priskiriama bendruomenei (individas yra „organas“) tik tuo atveju, kai 
individas yra — tiesiogiai arba netiesiogiai — šiai funkcijai „pašaukiamas“. 

Jeigu pirmykštės teisinės tvarkos bendrąsias normas kuria ne įstatymų leidybos orga- 
nas, bet paprotys, ir jas taiko ne teismai, bet patys individai, kurių teisės buvo pažeistos, 
tai individai, savo elgesiu suformuojantys teisę kuriantį paprotį, bei individai, taikantys 
papročiais sukurtas normas, nėra laikomi „organais“, 0 jų funkcijos nėra priskiriamos tei- 
sinei bendruomenei. Šiuo atveju įprasta sakyti, kad teisę kuria ir taiko patys teisinei tvarkai 
pavaldūs individai. Apie bendrųjų teisės normų kūrimo „organus“ bei teisės taikymo „„or- 
ganus“ kalbama tik tada, kai individas arba individų kolektyvas buvo pašaukti vykdyti 
įstatymų leidybos funkciją, bei tada, kai tam tikri individai, kaip teisėjai, buvo pašaukti 
vykdyti teisės taikymo funkciją. Teisėkūros ir teisės taikymo funkcijos abiem atvejais yra 
vienodos. Bet tik antruoju atveju šias funkcijas vykdantys individai šioms funkcijoms yra 
pašaukiami specialiais aktais. 

Teisinė terminija itin svarbi tada, kai techniškai labai išsivysčiusi teisinė tvarka insti- 
tucionalizuoja demokratiškai renkamą parlamentą arba valstybės vadovą. Konstitucija gali 
nustatyti, kad balso teisę turi kiekvienas vyriškosios lyties, psichiškai sveikas, sulaukęs 
tam tikro amžiaus ir anksčiau neteistas pilietis. Teisėkūros organą sukuriantys parlamen- 
to arba prezidento rinkimai yra esminė teisėkūros proceso dalis, vadinasi, ir itin svarbi 
teisinė funkcija siauresne šio žodžio prasme. Ir vis dėlto ne rinkėjas, bet prezidentas ar- 
ba parlamentas yra apibūdinamas kaip valstybės organas, ne rinkėjo, bet prezidento arba 
parlamento funkcija apibūdinama kaip valstybės funkcija. Tiesa, sakoma, kad įstatymus 
leidžia valstybė (per parlamentą), dekretus tarp pat leidžia valstybė (per prezidentą); ta- 
čiau nesakoma, kad valstybė išrenka parlamentą, nors, atsižvelgiant į rinkėjo funkcijos 
turinį (kaip jį nustato teisinė tvarka), jį būtų galima laikyti valstybės organu ne mažiau 
nei jo išrinktą parlamentą arba prezidentą, o rinkėjo funkciją, kaip ir parlamento arba 
prezidento funkciją, būtų galima priskirti valstybei. Rinkėjo ir renkamojo organo funkci- 
jos skiriasi štai kuo: parlamento narys arba prezidentas turi ne tik atitikti tam tikras na- 
tūralias (lyties, amžiaus, psichinės sveikatos) sąlygas, — jis savajai funkcijai turi būti pa- 
šauktas specialiu aktu. 

Štai dėl šios akivaizdžios priežasties (1) teisinės tvarkos įgalintų individų sudaryti tei- 
siniai sandoriai (t. y. teisiniais sandoriais sukurtos individualiosios ir bendrosios teisės 
normos) nėra laikomi sudarytais teisinės bendruomenės - jie yra laikomi sudarytais „pri- 
vačių asmenų“, nors esama tendencijos visą teisę (išskyrus tarptautinę teisę) laikyti vals- 
tybės teise, tad atitinkamai turėtų būti linkstama ir visus teisinius sandorius sudarančius 
individus laikyti valstybės organais; (2) tada, kai reikia tam skirtu specifiniu aktu inici- 
Juoti teisinį procesą, vienu atveju kalbame apie privatų ieškovą, o kitu atveju — apie vals- 
tybinį kaltintoją (valstybės organo aktą), nors abiejų funkcijos iš esmės yra tos pačios; 
(3) tarptautinė teisė, kuri yra sukuriama papročiais (kuriama valstybės aktais) bei sutarti- 
mis (sudaromomis valstybių), yra apibūdinama kaip tokia teisė, kurią kuria ne tarptauti- 
nė bendruomenė, bet tarptautinės tvarkos subjektai, t. y. atskiros valstybės, o šios atski- 
ros valstybės jų vykdomų teisėkūros bei teisės taikymo funkcijų požiūriu nėra traktuoja- 
mos kaip tarptautinės bendruomenės organai. 

Greta tos „organo“ sąvokos, kurios kriterijus (be tokių sąlygų kaip lytis, amžius ir 
pan.) yra ta aplinkybė, kad atitinkamas individas yra pašaukiamas (tiesiogiai arba netie- 
siogiai) teisinės tvarkos apibrėžtai funkcijai, tradicinėje terminijoje vartojama ir tokia or- 
gano sąvoka, kur kriterijus, be minėtų savybių, yra specifinis tas funkcijas vykdančio in- 
divido asmeninis statusas. Šitaip kvalifikuojamas individas yra vadinamas „pareigūnu“; 
šį ypatingą pareigūno kvalifikavimą nagrinėsime vėliau?*. Todėl valstybės organus, turin- 
čius pareigūnų statusą, skiriame nuo tų, kurie jo neturi. Renkamieji įstatymų leidybos ins- 
titucijos nariai yra valstybės organai, bet ne valstybės pareigūnai. Valstybei yra priskiria- 
mos ir „valstybės funkcijomis“ yra vadinamos ne tik teisėkūros bei teisės taikymo funk- 
cijos, kaip teisinės funkcijos siauresne prasme, bet ir teisės /aikymosi funkcijos, jeigu jas 

vykdo individai, kvalifikuojami kaip „valstybės pareigūnai“. Oficialių pareigų, už kurias 
atsako šie individai, turinį sudarančios funkcijos yra labai įvairios. Šie individai vaidina 
svarbų vaidmenį vykdant tą valstybės funkciją, kuri vadinama „administravimu““?. 

Tol, kol darbo pasidalijimas reiškia, kad tam tikras funkcijas gali vykdyti ne bet kas 
(ne bet kuris normatyvinei tvarkai pavaldus individas), o tik tam tikri teisinės tvarkos tam 
tikrų būdu kvalifikuojami individai, ir kad tokiomis aplinkybėmis ši funkcija laikoma san- 
tykinai centralizuota, tol darbo pasidalijimas sutampa su santykine centralizacija““. Pagal 
įprastą kalbos vartoseną bendruomenei yra priskiriamos tik santykinai centralizuotos funk- 
cijos, bendruomenės organais vadinami tik santykinai centralizuoti organai, 0 „organizuo- 
tomis bendruomenėmis“ — tik santykinai centralizuotos bendruomenės. 

Reikia dar kartą pabrėžti, kad kalbėdami apie bendruomenės organų problemą apskritai 
ir konkrečiai — apie valstybės organų problemą būtinai susiduriame su įprasta kalbos var- 
tosena ir kad ši vartosena ne visada yra nuosekli. Taip yra todėl, kad teisiškai apibrėžtos 
funkcijos priskyrimas teisiškai konstituotai bendruomenei yra tik galima, o ne būtina min- 
tinė operacija. Tam tikrą funkciją vykdantį individą galima, bet nebūtinai reikia vadinti 
teisinės bendruomenės organu, o jo funkciją galima, bet nebūtinai reikia priskirti teisinei 
bendruomenei. Teisinę situaciją galima aprašyti ir be šios mintinės operacijos. Moksli- 
niam teisės pažinimui turi reikšmės tik šios operacijos, t. y. funkcijos priskyrimo teisinei 
bendruomenei, esmės, o kartu ir „organo“ sąvokos esmės supratimas. 


31. TEISNUMAS (RECHTSFAHIGKEIT), ATSTOVAVIMAS 


Tradicinė teorija teisnumu vadina individo galėjimą turėti teises bei pareigas arba 
būti teisių ir pareigų subjektu. Ši teorija skelbia, kad pagal šiuolaikinę teisę kiekvie- 
nas žmogus gali būti teisių ir pareigų subjektu; sakoma, kad pagal šiuolaikinę teisę 
nebėra neteisnių individų, tokių kaip vergai. Bet teigiama, kad ne kiekvienas individas 
turi „veiksnumą“ (Handlunsfūhigkeit), pavyzdžiui, vaikai ir psichikos ligoniai. Tad pa- 
gal šiuolaikinę teisę tokiems individams reikia turėti atstovus, kurie jų vardu naudotų- 
si teisėmis, atliktų pareigas ir teises bei pareigas sukurtų jiems teisiniais sandoriais (va- 
dinamasis atstovavimas pagal įstatymą). Pagal tradicinę teoriją veiksnumas nėra tapa- 
tus teisnumui. 

Kritinės analizės ši teorija atlaikyti negali. Jeigu individas yra teisiškai įpareigotas elgtis 
tam tikru būdu, t. y. jeigu priešingas jo elgesys yra prieš jį (arba jo giminaičius) nukreiptos 
sankcijos sąlyga, vadinasi, jeigu jis gali savo elgesiu užsitraukti sankciją kaip teisinę pa- 
sekmę, tai, kad galėtų prisiimti pareigą, jis turi turėti veiksnumą, jis taip pat turi turėti 
deliktiškumą. Bet vaikai ir psichikos ligoniai neturi deliktiškumo, taigi jie negali prisi- 
imti pareigos. Jų elgesys nėra sankcijos sąlyga. Jeigu vaiko arba psichikos ligonio elge- 

sys sukelia Žmogaus mirtį, tai „už“ tokį elgesį nėra baudžiami nei jie, nei kuris nors ki- 
tas individas. Nei vaikas, nei psichikos ligonis, nei kas nors kitas tokiu atveju neatsako 
už tai, kas padaryta. Jeigu, pavyzdžiui, yra nubaudžiamas vaiko tėvas, tai deliktas, už kurį 
jis baudžiamas, yra ne tam tikro individo nužudymas, bet tai, kad tėvas neatliko savo 
pareigos prižiūrėti vaiką ir užkirsti kelią jo antisocialiam elgesiui. Vaiko arba psichikos 
ligonio elgesys, kuris veiksniam individui būtų nusikaltimas, nužudymas, nėra nužudy- 
mas. Nei vaikas, nei psichikos ligonis neturi teisinių pareigų, kurias konstituoja baudžia- 
mosios sankcijos, dėl to, kad jų elgesys nėra baudžiamosios sankcijos sąlyga, dėl to, kad 
jie negali elgtis taip, kad užsitrauktų baudžiamąją sankciją; jie negali padaryti delikto (ne- 
atsako už teisės pažeidimą) ir šiuo atžvilgiu negali veikti. 

Tačiau tai, atrodo, nėra taikoma tiems deliktams, kuriuos konstituoja bauda arba civi- 
linis išieškojimas. Juk šios sankcijos — tai lėšų arba net nuosavybės priverstinis nusavini- 
mas, 0 pagal tradicinę teoriją neveiksnus individas vis dėlto gali turėti nuosavybės tei- 
ses. Jis neveiksnus, bet jis teisnus. Todėl sakoma, kad vaikas arba psichiškai nesveikas 
individas gali būti namo bei jo įrangos savininkas; nesumokėjus turto mokesčio, į šio in- 
divido turtą gali būti nukreiptas civilinis išieškojimas. Iš čia galima daryti išvadą, kad 
jeigu neveiksnus individas gali būti nuosavybės teisių subjektas, jis gali būti ir pareigos 
mokėti turto mokesčius subjektas. Jeigu neveiksnus individas yra laikomas nuosavybės 
teisių subjektu, jį lygiai taip pat būtų galima laikyti ir visų civilinio išieškojimo konsti- 
tuojamų teisinių pareigų subjektu. 

Tačiau jeigu teisinės pareigos subjektu yra laikomas tik tas individas, kuris atlikti ar- 
ba pažeisti pareigą gali savo paties elgesiu, ir jeigu tą pareigą atlikti arba pažeisti gali 
tik atstovas, tai pareigos subjektas yra atstovas, o ne neveiksnusis individas. Iš tos aplin- 
kybės, kad pastarasis individas gali būti nuosavybės teisių subjektas, galima daryti tik 
vieną išvadą — kad jis atsako už finansinių pareigų pažeidimą ir kad jis gali atsakyti (tiek, 
kiek jo atstovas yra įgalintas disponuoti jo nuosavybe) tik savo turtu, bet ne asmeniu. 
Jeigu tariame, kad neveiksnus individas negali būti teisinės pareigos subjektas ir kad in- 
dividas yra finansinės pareigos subjektas tik tuo atveju, kai jis turi savąją pareigą atlikti 
iš savo turto (kitaip tariant, jeigu nesutinkame, kad atstovas būtų traktuojamas kaip pa- 
reigos subjektas), tai turime reikalą su pareiga be subjekto, už kurios neatlikimą teisinis 
atstovas atsako tik savo asmeniu, bet ne savo turtu. Tradicinė teorija atsisako atstovą trak- 
tuoti kaip pareigų, kurias jis turi atlikti iš savo atstovaujamo individo turto ir kurias jis 
gali pažeisti jų neatlikdamas, subjektą. Kita vertus, teorija mėgina išvengti prielaidos, kad 
esama pareigos be subjekto??". Neveiksnų individą teorija traktuoja kaip pareigos subjek- 
tą, o tai reiškia, kad pareiga yra priskiriama šiam individui. Pareiga, kurios turinys yra 
atstovo elgesys, atstovaujamam individui priskiriama dėl to, kad pagal tradicinę teoriją 
ją reikia vykdyti ne iš atstovo, bet iš šio individo turto, taip pat dėl to, kad nevykdymo 
atveju sankcija yra nukreipiama į šį turtą. Kitaip tariant, atstovas (darant prielaidą, kad 
ta nuosavybė yra interpretuojama kaip priklausanti individui) turi atlikti šią pareigą vie- 


?7 Plg. p. 152 ir toliau. 


152 Statinis teisės aspcktas 


toje šio individo ir jo interesais; juk atlikdamas šią pareigą atstovas išvengia priversti- 
nio nuosavybės, kuri, kaip manoma, priklauso individui, nusavinimo. Tad galimybė pa- 
reigą traktuoti kaip individo pareigą yra grindžiama galimybe tą individą traktuoti kaip 
teisių subjektą. 

Jeigu „teisė“ suprantama kaip teisinė galia, t. y. kaip teisinės tvarkos individui suteik- 
tas galėjimas pareikšti ieškinį ir šitaip reikalauti pareigos, kurią jo atžvilgiu turi kitas in- 
dividas, atlikimo, tai neveiksnus individas negali turėti teisės, nes minėto galėjimo jis ne- 
turi. Tokį galėjimą turi tik jo atstovas pagal įstatymą. Būtent šiam, o ne vaikui arba psi- 
chikos ligoniui, šią galią suteikia teisinė tvarka. Bet jis yra įpareigotas šią galią naudoti 
atstovaujamo individo interesais. Nuosavybės teisių atveju pareigos, dėl kurios pažeidi- 
mo atstovas pagal įstatymą gali kreiptis į teismą, yra pareigos atstovui, turinčiam teisę 
disponuoti nuosavybe. Visi kiti yra įpareigoti toleruoti šį disponavimą — neužkirsti jam 
kelio arba kitaip netrukdyti. O atstovas yra įpareigotas šia nuosavybe disponuoti tik at- 
stovaujamo individo interesais, ypač leisti atstovaujamam individui šią nuosavybę nau- 
doti arba suvartoti tiek, kiek tas yra pajėgus tai padaryti. Pretenzijos, kaip pareigos kaž- 
ką atlikti atspindžio, atveju tai turi būti atliekama atstovui, bet šis yra įpareigotas to at- 
likimo naudą perduoti atstovaujamam individui. Būtent dėl šių atstovo suvaržymų tradi- 
cinė teorija jo nepripažįsta esant minėtų teisių subjektu ir jas priskiria individui. Bet jei- 
gu „teisės“ sąvoka apibrėžiama ne kaip teisinė galia, o kaip juridiškai ginamas interesas, 
tuomet individą, kurio interesais atstovas naudojasi jam suteikta teisine galia, iš tikrųjų 
galima (nieko fiktyviai nepriskiriant) laikyti teisės subjektu, taigi teisniu. Tačiau dėl jau 
išdėstytų priežasčių „teisės“ apibrėžimas kaip juridiškai ginamo intereso nėra priimtinas. 

Jeigu laikomasi požiūrio, kad elgtis tam tikru būdu teisiškai įpareigotas yra tik tas 
individas, kuris savo paties priešingu elgesiu gali pažeisti pareigą ir kuris savo paties tin- 
kamu elgesiu gali atlikti pareigą, vadinasi, turi būti veiksnus, be to, kad teisę, kaip spe- 
cifinę teisinę galią, galima suteikti tik veiksniam individui, tada atitinkamas pareigas ir 
teises galima (nieko fiktyviai nepriskiriant) interpretuoti tik kaip teisinio atstovo pareigas 
1r teises, bet šis jas turi vykdyti arba jomis naudotis tik atstovaujamo individo interesais. 
Tos pačios rūšies yra teisiniais sandoriais, kuriuos atstovas sudaro atstovaujamo individo 
vardu, sukuriamos pareigos bei teisės. Jeigu dėl atstovams nustatytų suvaržymų šios pa- 
reigos ir teisės nėra interpretuojamos kaip jo pareigos ir teisės, tai jas galima laikyti tik 
pareigomis ir teisėmis be subjekto. Būtent vengdama šios išvados tradicinė teorija jas pri- 
skiria atstovaujamam individui. Toks priskyrimas — tai mintinė operacija, analogiškai tai, 
kuria individo vykdoma teisinės tvarkos apibrėžta funkcija yra priskiriama teisinei ben- 
druomenei. Jos skiriasi tik tuo, kad antroji funkcija yra priskiriama (tokiu būdu personi- 
fikuojamai) bendruomenei, o pirmoji — individui. Atstovavimas pagal įstatymą ir organo 
funkcija yra susijusios sąvokos. Individas laikomas bendruomenės organu, nes situacija 
vaizduojama taip, tarsi bendruomenė vykdytų tą funkciją, kurią iš tikrųjų vykdo indivi- 
das; individas taip pat yra laikomas neveiksnaus individo atstovu, nes situacija vaizduo- 
jama taip, tarsi tas individas, nors ne pats, bet per atstovą, gali atlikti pareigas ir naudo- 
tis teisėmis, tarsi ne asmeniškai, bet per savo atstovą pagal įstatymą jis gali sudaryti tei- 

sinius sandorius, sukuriančius tokias pareigas ir teises, kurios yra jo pareigos ir teisės. 
Organo funkcijos priskyrimas bendruomenei, kaip ir atstovo funkcijos priskyrimas atsto- 
vaujamam neveiksniam individui, yra fikcija. Juk teisiškai relevantiškas yra ne bendruo- 
menės, 0 organu vadinamo individo elgesys; lygiai taip pat teisiškai relevantiškas yra at- 
stovo, o ne atstovaujamo individo elgesys. Tik dėl šios fikcijos bendruomenę galima lai- 
kyti veikiančiu asmeniu, o neveiksnų individą galima laikyti veiksniu, taigi ir teisniu. 

Be teisinio neveiksnių individų atstovavimo esama ir teisiniu sandoriu sukuriamo veiks- 
nių individų atstovavimo (sutartinis atstovavimas). Nuo pirmojo jis skiriasi tuo, kad (kon- 
krečiu atveju) nėra privalomas, kyla ne tiesiogiai iš įstatymo (kaip atstovavimo pagal įsta- 
tymą atveju, kai vaiko tėvas arba globėjas už individą vykdo „atstovavimu“ vadinamas 
funkcijas), bet yra pasirinktinis, sukuriamas teisiniu sandoriu. Šiuo sandoriu veiksnus in- 
dividas įgalioja kitą individą atlikti tam tikras pareigas, naudotis tam tikromis teisėmis 
ir, svarbiausia, teisiniais sandoriais sukurti pareigas bei teises pirmajam individui. Teisi- 
nių sandorių požiūriu tiesioginis atstovavimas kartais skiriamas nuo netiesioginio. Atsto- 
vavimas apibūdinamas kaip netiesioginis, kai atstovo teisiniu sandoriu sukurtos pareigos 
bei teisės pirmiausia tampa jo pareigomis bei teisėmis, o paskui, jau kitu teisiniu sando- 
riu, jis jas perleidžia jį įgaliojusiam individui. Tačiau tai nėra atstovavimas specifine pras- 
me, nes čia nėra priskyrimo — nėra priskiriamas nei teisinio sandorio aktas, nei įgaliojan- 
čio individo aktu sukurtos pareigos arba teisės. Teisinis sandoris laikomas sudarytu įga- 
lioto, o ne įgaliojusio individo, o sandoriu sukurtosios pareigos bei teisės iš tikrųjų yra 
perleidžiamos, bet ne fiktyviai priskiriamos įgaliojančiam individui. Tiesioginis atstova- 
vimas yra tada, kai įgaliojimo pagrindu sudarytas teisinis sandoris (pagal teisę) sukelia 
tiesioginius teisinius padarinius įgaliojančiam individui — taip, kad atstovo teisinio san- 
dorio sukurtas pareigas atlikti arba pažeisti bei tokiu teisiniu sandoriu sukurtomis teisė- 
mis naudotis gali tik įgaliotojas (pavedimo davėjas). Atstovavimas specifine prasme yra 
tik tuo atveju, kai faktai aprašomi taip, tarsi įgaliotojas veikia per įgaliotinį. Jeigu toks 
priskyrimas atmetamas kaip fiktyvus, tuomet reikia kalbėti ne apie „atstovavimą“, o apie 
teisinį sandorį, konkrečiai apie sutartį, įpareigojančią kitą šalį arba teikiančią jai naudą. 
Kitą įpareigojantis arba jam naudą teikiantis teisinis sandoris yra toks, kuriuo pareigos 
bei teisės yra sukuriamos ne sandorio sudarytojui, o kam nors kitam; vadinasi, kad tas 
kitas individas galėtų būti šių pareigų bei teisių subjektu, jis turi būti veiksnus. Todėl čia 
priskyrimas neturi pagrindo, visai kitaip nei atstovavimo pagal įstatymą atveju, kur fikty- 
viu priskyrimu siekiama, kad individas, nors ir neveiksnus, atrodytų esąs teisnus. 


32. TEISINIS SANTYKIS 


Tradicinėje teorijoje „teisinio santykio“ sąvoka glaudžiai siejasi su pareigos ir teisės 
sąvokomis. Jis apibrėžiamas kaip teisės subjektų santykis, t. y. kaip santykis tarp parei- 
gos subjekto ir ją atitinkančios teisės subjekto, arba (ir tai nėra tas pats) kaip santykis 
tarp pareigos ir ją atitinkančios teisės (čia žodžiai „pareiga“ ir „teisė“ suvokiami tradici- 

ne prasme). Pareigos ir teisės „atitikimas“ reiškia, kad teisė yra pareigos atspindys, kad 
individus sieja santykis, kuriuo vienas individas yra įpareigotas kito atžvilgiu elgtis tam 
tikru būdu. Abiem atvejais tą santykį konstituoja teisinė tvarka. Jeigu jis suvokiamas kaip 
individų santykis, tai tradicinis apibrėžimas yra per siauras. Juk teisinė tvarka sukuria ne 
tik santykius tarp teisės subjektų (tradicine šio žodžio prasme), t. y. tarp to individo, ku- 
ris yra įpareigotas tam tikram elgesiui, ir kito individo, kurio atžvilgiu šis elgesys yra 
privalomas, bet taip pat tarp vieno individo, kuris yra įgalintas sukurti normą, ir kito in- 
divido, kuris yra įgalintas tą normą taikyti, taip pat tarp vieno individo, kuris yra įgalin- 
tas sukurti arba taikyti normą, ir kito individo, kurį ši norma įpareigoja arba kuriam ji 
suteikia teises. Tokie santykiai sieja, pavyzdžiui, individus, įgalintus kurti bendrąsias nor- 
mas, su individais, įgalintais jas taikyti, kaip antai įstatymų leidybos organus su teisėjais 
bei administraciniais organais; bet tokie santykiai sieja ir teisėjus bei administracinius or- 
ganus (vienoje pusėje) su subjektais, kuriuos įpareigoja arba kuriems teises suteikia įsta- 
tymų leidybos organų sukurtos normos; jie taip pat sieja individus, įgalintus vykdyti prie- 
vartos aktus, su individais, į kuriuos tie aktai yra nukreipti. 

Tradicinė jurisprudencija skiria privačius ir viešus teisinius santykius, 0 jų skirtumu 
laiko tai, kad pirmieji yra lygiųjų santykiai, o antrieji — viršesniojo ir žemesniojo (valsty- 
bės ir valdinio) santykiai. Tradicinė teorija, be abejo, turi galvoje tą skirtumą, kad vienu 
atveju tai yra pareigos subjekto santykis su ją atitinkančios teisės subjektu, 0 antruoju 
atveju — individo, įgalinto kurti arba taikyti teisės normą, santykis su individu, kurį toji 
norma įpareigoja arba kuriam ji suteikia teises. Jeigu teisės normas kurti arba taikyti įga- 
linti individai yra teisiškai įpareigoti vykdyti savąją funkciją, taigi jeigu jie yra (nors tai 
nėra būtina, o įstatymų leidėjų atveju taip niekuomet nebūna) ir teisės subjektai (tradici- 
ne prasme), tai ir šių individų santykiai su individais, kuriuos jų sukurtos arba taikomos 
normos įpareigoja arba kuriems jos suteikia teises, yra išties teisės subjektų santykiai; 
vis dėlto šie santykiai pirmiausia yra pareigų subjektų santykiai, t. y. pareigos kurti arba 
taikyti teisės normas subjektų santykiai su šių normų nustatytų pareigų subjektais, ir, an- 
tra, šie santykiai yra pareigos kurti arba taikyti teisės normas subjektų santykiai su šių 
normų nustatytų teisių subjektais, 0 šios teisės nėra tų pareigų (t. y. organų pareigų kurti 
arba taikyti teisės normas) atspindys — jos yra šių normų nustatytų pareigų atspindys. Be 
to, čia negalima kalbėti apie viršesniųjų ir žemesniųjų santykius, nes normas kuriantys 
arba taikantys individai (kaip pareigos kurti arba taikyti teisės normas subjektai) yra vie- 
no lygmens su šių normų sukurtų pareigų arba teisių subjektais. Tai pirmiausia galioja 
tokiems santykiams, kai (kaip skelbia tradicinė formuluotė) valstybė, kaip teisinio san- 
dorio subjektas, pavyzdžiui, kaip pirkėjas arba pardavėjas, turi reikalą su privačiu indivi- 
du, t. y. kai vieno iš dviejų partnerių aktas yra priskiriamas valstybei kaip „juridiniam 
asmeniui“. Individus laikyti viršesniais už tuos, kuriuos įpareigoja arba kuriems teises su- 
teikia kitų sukurtos arba taikomos normos, būtų galima tik tada, kai šie individai naudo- 
jasi teisine galia, t. y. kai jie kuria normas arba jas taiko. Tačiau „viršesnės“ už tuos, 
kuriuos normos įpareigoja arba kuriems jos suteikia teises, iš tikrųjų yra tik pareigas nu- 
statančios bei teises suteikiančios n0rmos, o ne normas kuriantys arba taikantys indivi- 

dai, nes pastarieji patys yra pavaldūs teisinei tvarkai, būtent normoms, įgalinančioms jų 
funkcijas. Pažymėtina, kad vaizduodami individus „žemesniais“ už teisinės tvarkos nor- 
mas, 0 normas — „viršesnėmis“ už individus, mes pasitelkiame metaforą, iš tikrųjų reiš- 
kiančią tik tai, kad teisinės tvarkos normos įsako, įgalina arba pozityviai leidžia individų 
elgesį, tai, kad teisinės tvarkos normų turinys yra individų elgesys. Jeigu ši metafora su- 
prantama tiesiogine prasme, tada atrodo, kad esama santykio tarp teisinės tvarkos ir in- 
divido, kurio elgesį apibrėžia teisinės tvarkos normos. Tačiau negali būti jokio santykio 
tarp normos ir žmonių elgesio, kuris yra jos turinys, nes norma ir jos turinys yra neskai- 
domas vienetas. - 

Į teisę (t. y. į teisės normas) orientuoto pažinimo požiūriu svarbūs yra ne individų san- 
tykiai, o tik teisės normų (kurias individai kuria arba taiko) arba teisės normų apibrėžia- 
mų faktų santykiai; tarp pastarųjų žmonių elgesys yra tik vienas specifinis, nors ir labai 
svarbus, faktas. Juk teisės normų turinys yra ne individai, bet jų elgesys, ne Žmonės, bet 
tam tikras Žmonių elgesys, ir ne tik šis elgesys, bet ir kiti su Žmonių elgesių sąsajų tu- 
rintys faktai. Tam tikru mastu tai pripažįstama „teisinį santykį“ apibrėžiant kaip teisinės 
pareigos santykį su ją atitinkančia refleksine teise. Tačiau būtent čia ir nėra jokio teisi- 
nio santykio, kaip dviejų skirtingų teisiškai relevantiškų reiškinių santykio. Taip yra to- 
dėl, kad teisiškai relevantiški faktai išsamiai apibūdinami įpareigotąjį elgesį vaizduojant 
kaip elgesio, kuris yra sankcijos sąlyga, priešybę, taip pat dėl to, kad teiginys, jog kaž- 
kas turi (refleksinę) teisę į tai, kad kažkas kitas jo atžvilgiu elgtųsi įpareigotuoju būdu, 
nepasako nieko daugiau, o tik tai, kad šis kitas individas yra įpareigotas elgtis pirmojo 
atžvilgiu tam tikru būdu. Kitaip tariant, vieno refleksinė teisė yra tapati kito pareigai: re- 
fleksinės teisės sąvoka tampa perteklinė. Refleksinė teisė tėra teisinė pareiga, į kurią Žvel- 
giama iš to individo, kurio atžvilgiu toji pareiga turi būti vykdoma, pozicijos. Todėl nėra 
jokio teisinės pareigos santykio su ją atitinkančia refleksine teise. 

Teisės specifine technine šio žodžio prasme atveju teisinis dviejų individų (tiksliau — 
teisiškai apibrėžto dviejų individų elgesio) santykis yra, t. y. jis yra tada, kai teisinė tvar- 
ka suteikia individui, kurio atžvilgiu kitas individas yra įpareigotas elgtis tam tikru bū- 
du, teisinę galią pareikšti ieškinį ir šitaip inicijuoti procesą, turintį pasibaigti tuo, kad teis- 
mas išleis individualiąją normą, įsakančią įvykdyti bendrosios normos nustatytą sankciją 
savo pareigą pažeidusiam individui. Šiuo atveju teisinis santykis individą, kuriam yra su- 
teikta teisinė galia, sieja su įpareigotuoju individu. Tačiau šis santykis yra ne kas kita, 
kaip elgesio, kurį sudaro naudojimasis teisine galia (teisinio ieškinio), santykis su elge- 
siu, prieš kurį yra nukreipta sankcija (su deliktu). Tai yra dviejų faktų, kuriuos teisinė 
tvarka apibrėžia kaip sankcijos sąlygas, santykis. Tai tas tipiškas teisinis santykis, kurį 
tradicinė teorija vadina „privačiu“. Tačiau tiek, kiek viešųjų ir privačių teisinių santykių 
skirtumas yra grindžiamas viršenybės bei pavaldumo (viena vertus) koordinacijos tuo pačiu 
lygmeniu (kita vertus) skirtumu, tiek ir individo, kuriam yra suteikta teisinė galia pareikšti 
ieškinį, santykis su įpareigotuoju individu, prieš kurį yra nukreiptas ieškinys, yra „vie- 
šas“ ta pačia prasme, kuria „viešas“ yra teismo, funkcionuojančio kaip valstybės orga- 
nas, santykis su įpareigotuoju individu. Juk teisinė individo galia pareikšti ieškinį kitam 

individui — tai jo galia dalyvauti kuriant individualiąją normą, kuria skiriama sankcija pa- 
reigą pažeidusiam individui. Jeigu teismo funkcija yra priskiriama valstybei ir jeigu situ- 
acija atitinkamai yra interpretuojama kaip valstybės, t. y. teisinio autoriteto, santykis su 
atsakovu, pavaldžių šiam autoritetui, taigi kaip viršenybės bei pavaldumo santykis, tai, 
kaip jau buvo sakyta, lygiai taip pat galima interpretuoti ir ieškovo funkciją. Teisinės funk- 
cijos priskyrimas teisinei bendruomenei tik išreiškia požiūrį, kad toji funkcija yra api- 
brėžta teisinės tvarkos. Viršenybės bei pavaldumo santykis, kuris, tradicinės teorijos tei- 
gimu, sieja valstybę (atstovaujamą teismo) su atsakovu, sieja ir ieškovą su atsakovu. Šie 
viršenybė ir pavaldumas tėra viršenybė ir pavaldumas, siejantys teisinę tvarką su indivi- 
dais, kurių elgesį pastaroji reguliuoja, taigi tai yra tik metafora, išreiškianti tą faktą, kad 
individų elgesys yra teisės normų turinys. Šioje metaforoje nurodytas autoritetas — tai tei- 
sinės tvarkos autoritetas, tvarkos, kurią pagal jos pačios nustatytas taisykles kuria ir tai- 
ko tam tikri individai ir kuri įpareigoja bei suteikia teises kitiems individams. Jeigu vals- 
tybė vaizduojama viršesne už individą, šitai reiškia tik tai, kad individai, kaip valstybės 
organai, kuria ir taiko normas, reguliuojančias kitų individų elgesį, o konkrečiai — įpa- 
reigoja juos elgtis tam tikru būdu. Atidėjus į šalį minėtą erdvinę metaforą, šitai reiškia 
tik tai, kad teisinė tvarka apibrėžia faktus, kuriais yra kuriamos teisės normos, tam tikrą 
žmonių elgesį kaip sąlygą susiejančios su tam tikrais prievartos aktais kaip padariniu. 

Ypatingos rūšies teisinis santykis yra tuomet, kai vieno individo pareigą kito individo 
atžvilgiu teisinė tvarka susieja su antrojo pareiga pirmojo atžvilgiu. Taip yra, pavyzdžiui, 
pirkimo-pardavimo sutarties atveju, kur pareiga perduoti tam tikras gėrybes susiejama su 
pareiga sumokėti pirkimo kainą. Čia teisinis santykis yra tarp normos, įpareigojančios pir- 
kėją, ir normos, įpareigojančios pardavėją, arba, tiksliau, tarp teisiškai apibrėžto pirmojo 
individo elgesio ir teisiškai apibrėžto antrojo individo elgesio. 

Greta teorijos, teigiančios, kad teisė yra juridiškai ginamas interesas, esama ir teori- 
jos, pagal kurią teisiniai santykiai yra faktiniai santykiai, kurių prigimtis glūdi lytyje, eko- 
nomikoje arba politikoje ir kurie socialinėje tikrovėje egzistuoja nepriklausomai nuo tei- 
sinės tvarkos — teisinė tvarka juos ne konstituoja, o tik reguliuoja. Tačiau kaip subjekti- 
nė teisė yra ne teisės normų ginamas interesas, bet šių teisės normų teikiama apsauga, 
lygiai taip pat ir teisinis santykis yra ne socialinėje tikrovėje jau egzistuojantis faktinis 
santykis, kurį teisės normos tik reguliuoja, bet toks santykis, kurį konstituoja būtent tei- 
sės normos. Pavyzdžiui, teisinis santuokos santykis nėra dviejų skirtingų lyčių individų 
lytinių bei ekonominių santykių visuma, kuriai teisė tik suteikia ypatingą formą. Be tei- 
sės apskritai nėra tokio dalyko kaip „santuoka“. Santuoka kaip teisinis santykis yra teisi- 
nis institutas, kitaip tariant, tam tikras teisinių pareigų ir teisių specifine technine prasme 
kompleksas, t. y. tam tikrų teisės normų visuma. Čia mums rūpi tik teisės normų santy- 
kiai arba teisės normų apibrėžiamų faktų santykiai. Į teisę kaip normų sistemą orientuoto 
pažinimo požiūriu jokių kitų teisinių santykių ir nėra. Bet ir į realią tikrovę orientuotas 
pažinimas turi pripažinti, kad teisė — taigi ir galiojančios teisinės tvarkos idėja žmonių 
galvose — gali sukurti faktinius žmonių santykius, kurių be tokios idėjos, kaip elgesio 
motyvo, nebuvo ir negalėtų būti. 

33. TEISĖS SUBJEKTAS; ASMUO 


a) Teisės subjėktas 


Pagal tradicinę teoriją teisės subjektas — tai teisinės pareigos arba teisės subjektas. Jeigu 
„teisė“ (Berechtigung) suvokiama ne vien kaip refleksinė teisė, bet ir kaip teisinė galia 
reikalauti (pareiškiant teisinį ieškinį) atlikti teisinę pareigą, t. y. kaip teisinė galia daly- 
vauti kuriant teismo sprendimą, konstituojantį individualiąją normą, kuria kaip reakcija į 
pareigos nevykdymą yra įsakomas sankcijos vykdymas, ir jeigu atsižvelgiama į tai, kad 
teisinės galios kurti arba taikyti teisės normas subjektas toli gražu ne visada yra įvardija- 
mas kaip teisės subjektas, tada „teisės subjekto“ sąvokoje patogu apsiriboti vien teisinės 
pareigos subjektu ir „teisinės pareigos subjekto“ sąvoką atskirti nuo „teisinės galios sub- 
jekto“ sąvokos. Tiek, kiek tradicinėje teisinėje kalboje teisės normų kūrimo ir taikymo 
funkcija yra priskiriama teisinei bendruomenei, „teisinės galios subjekto“ sąvoka sutam- 
pa su „teisinio organo“ sąvoka“. Pažymėtina, kad teiginys „individas yra teisinės parei- 
gos subjektas arba turi teisinę pareigą“ reiškia tik tai, kad tam tikras šio individo elgesys 
yra teisiškai nustatytos pareigos turinys, o teiginys „individas yra teisinės galios subjek- 
tas“ reiškia tik tai, kad pagal teisinę tvarką šis individas tam tikrais savo aktais kuria 
arba taiko teisės normas arba kad tam tikrais savo aktais šis individas dalyvauja kuriant 
arba taikant teisės normas. Kaip jau minėta, į teisės normas orientuotam pažinimui rūpi 
ne individai per se, bet jų teisiškai apibrėžti veiksmai, sudarantys teisės normų turinį. 
Sakydami: „Individas, kaip teisinis organas, kuria arba taiko teisę; individas, kaip teisės 
subjektas, paklūsta arba pažeidžia teisę“, šia personifikuojančia kalba išreiškiame tik funk- 
cinį dviejų skirtingų teisiškai apibrėžiamo Žmonių elgesio tipų skirtumą. Personifikuotos 
„teisės subjekto“ ir „teisinio organo“ sąvokos“? nebūtinai yra teisinę tvarką aprašančios 
sąvokos. Jos tėra pagalbinės sąvokos, kurios, kaip ir refleksinės teisės sąvoka, palengvi- 
na aprašymą. Jas leistina vartoti tik suvokiant šią jų prigimtį. Pažadinti tokį suvokimą 
yra Grynosios Teisės Teorijos uždavinys. Jeigu Grynoji Teorija vartoja šias sąvokas, tai 
tik čia apibūdinta prasme. 

Teikdama pirmenybę „teisei“, o ne „pareigai“, tradicinė teorija lygiai taip pat ir teisės 
subjektą pirmiausia traktuoja kaip teisių subjektą ir tik po to — kaip pareigų subjektą. 
Vokiečių teisės teorijoje, skiriančioje teisę nuo teisių kaip objektinę teisę nuo subjekti- 
nės teisės, „teisinio subjekto“ sąvoka (vok. Rechtssubjekt, pažodžiui: teisės subjektas) glau- 
džiai siejasi su subjektives Recht (subjektinės teisės) sąvoka. Rechtssubjekt, kaip subjek- 
tives Recht turėtojo, arba „laikytojo“ (Trūger), sąvoka tėra „subjektinės“ teisės sąvokos, 
iš esmės sukonstruotos pagal nuosavybės teisę, variantas. Visai kaip subjektives Recht są- 
vokoje, Rechtssubjekt sąvokoje dominuoja nuo pozityviosios teisinės tvarkos besiskirian- 


28 Tačiau pažymėtina, kad teisinė terminija nėra nuosekli, konkrečiai — ieškovas, besinaudojantis tikra tei- 
sine galia, nėra vadinamas „organu“. 
>? Plg. p. 145 ir toliau. 

čios ir nuo jos nepriklausomos esybės idėja — idėja, jog esama kažkokio teisės subjekto, 
kurį reikia atrasti individuose ir tam tikruose korporaciniuose dariniuose, kuriuos pozity- 
vioji teisė turi pripažinti kaip tam tikrų teisių subjektus, jeigu ji nori nenustoti buvusi 
tikrąja teise. Šis požiūris implikuoja antagonizmą tarp teisės, kaip objektyviai galiojan- 
čios tvarkos, kaip privalomų normų sistemos (objektinės teisės), ir subjekto turimos sub- 
jektinės teisės (teisių); 0 šis antagonizmas implikuoja loginį prieštaravimą. Tas prieštara- 
vimas aiškiausiai atsiskleidžia, kai buvimo teisės subjektu esme laikoma laisvė, tuo tar- 
pu objektinės teisės esme laikoma jos varžančioji jėga, netgi prievartinis jos pobūdis, kuris 
akivaizdžiai yra laisvės priešybė. Antai G. F. Puchta sako: „Pamatinė teisės sąvoka yra 
laisvė. <...> Laisvė savo bendriausia samprata yra apsisprendimo galimybė. <...> Žmo- 
gus yra teisės subjektas [Rechtssubjekt, teisinis subjektas], nes turi galimybę apsispręsti, 
o tai reiškia, kad jis gali [laisvai] pareikšti savo valią“ (Cursus der Institutionen, 10 lei- 
dimas, 1873, I, 4, 5, 6). 

Šio teisės subjekto sąvokos apibrėžimo fiktyvumas yra akivaizdus. Juk jeigu galima 
kalbėti apie individo, kaip teisės subjekto, apsisprendimą, konkrečiai — vadinamosios pri- 
vatinės teisės srityje (teisinės sutarties vykdomos teisėkūros funkcijos atžvilgiu), tai tei- 
sinio apsisprendimo (arba autonomijos) čia esama tik labai riboto. Juk niekas negali su- 
sikurti sau teisių, nes vieno teisė preziumuoja kito pareigą, ir tokį teisinį santykį privati- 
nės teisės srityje dviejų individų susitarimu galima teisėtai sukurti tik pagal teisinę tvar- 
ką. Bet net ir tokiu atveju reikia, kad teisinė tvarka tam susitarimui suteiktų teisėkūros 
funkciją. Todėl teisinės determinacijos šaltinis galiausiai yra objektinė teisė, o ne jai pa- 
valdūs teisės subjektai. Vadinasi, visiško apsisprendimo nėra net privatinėje teisėje. 

Ideologinę šios vidujai prieštaringos teisės subjekto, kaip teisių turėtojo, sampratos 
funkciją pastebėti nesunku: ši funkcija — tai mėginimas apginti idėją, esą pats teisės sub- 
jekto, kaip teisės turėtojo (vadinasi, nuosavybės teisės turėtojo), buvimas priklauso ka- 
tegorijai, kuri yra transcendentinė objektinei teisei, t. y. žmogaus sukurtai, tad ir žmo- 
gaus keičiamai pozityviajai teisei, kitaip tariant, apginti idėją, esą nuosavybė - tai insti- 
tutas, saugomas užkardos, kuri teisinei tvarkai yra neįveikiama. Teisės subjekto, kuris, 
kaip subjektinės teisės turėtojas, yra nepriklausomas nuo pozityviosios teisės, samprata 
tampa dar svarbesnė, jeigu pripažįstama, kad teisinė tvarka, garantuojanti privačios nuo- 
savybės institutą, gali kisti ir kad ji nuolat kinta, kad ji yra žmonių valios, o ne amžino- 
sios Dievo valios arba gamtos kūrinys, ypač tada, kai teisinės tvarkos kūrimas yra de- 
mokratinio proceso rezultatas. Nuo teisės nepriklausomo teisės subjekto idėja, t. y. „sub- 
jektinės“ teisės — ne mažiau „tikros“ „teisės“ nei „objektinė“, t. y. pozityvioji, teisė, o 
gal net „tikresnės“, — turėtojo idėja, siekiama apsaugoti privačios nuosavybės institutą, 
kad teisinė tvarka jo nesunaikintų. Nesunku suprasti, kodėl teisinio subjektiškumo ideo- 
logija mėgina nustatyti sąsają su etinėmis individo laisvės arba autonomiškos asmenybės 
vertybėmis, kadangi ši laisvė visada apima nuosavybę. Tvarką, kuri atsisako pripažinti 
žmogų laisva asmenybe čia nurodytąja prasme, t. y. tvarką, negarantuojančią subjektinės 
nuosavybės teisės, ši ideologija atmeta kaip apskritai neteisinę tvarką. 

b) Fizinis asmuo 


Tradicinė teorija „teisės subjekto“ sąvoką tapatina su „asmens“ sąvoka. Tradicinėje 
teorijoje „asmuo“ apibrėžiamas kaip žmogus, kuris yra teisių ir pareigų subjektas. Ka- 
dangi kaip asmenys yra pateikiami ne tik žmonės, bet ir kitokios esybės, kaip antai kor- 
poracijos, municipalitetai ir valstybės, tai asmuo yra apibrėžiamas kaip teisių ir pareigų 
turėtojas, tačiau tokiu turėtojų gali būti ne tik žmogus, bet ir šios kitos esybės. Tradici- 
nėje teorijoje, formuluojančioje „teisinio asmens“ sampratą, teisių ir pareigų „turėtojo“ 
sąvoka atlieka lemiamą vaidmenį. Jeigu teisių ir pareigų turėtojas yra Žmogus, tradicinė 
teorija kalba apie „fizinį asmenį“; jeigu tai yra viena iš minėtų kitų esybių, ji kalba apie 
„juridinį asmenį“. Fizinis asmuo kaip „natūralus“ asmuo čia priešpriešinamas juridiniam 
asmeniui kaip „dirbtiniam“ asmeniui, t. y. ne „realiam“, bet jurisprudencijos sukonstruo- 
tam. Tiesa, būta pastangų įrodyti, kad ir juridiniai asmenys yra „realūs“. Bet šios pastan- 
gos yra bergždžios, nes analizė rodo, kad net vadinamasis fizinis asmuo yra dirbtinis ju- 
risprudencijos konstruktas, t. y. kad net vadinamasis fizinis asmuo iš tikrųjų tėra „juridi- 
nis“ asmuo. 

Jeigu teises ir pareigas juridinio asmens atveju gali turėti kažkas, kas nėra Žmogus, 
tai ir vadinamojo fizinio asmens atveju tas, kas turi teises ir pareigas (o juridiniam as- 
meniui jas reikia turėti taip pat, kaip ir fiziniam asmeniui, nes abu jie yra „asmenys“ kaip 
teisių ir pareigų „turėtojai“), turi būti ne žmogus (aptariamasis „turėtojas“), bet tai, kas 
yra bendra žmogui ir „juridiniam asmeniui“. 

Taip pat sakoma, kad žmogus turi „subjektiškumą“, kad teisinė tvarka suteikia žmo- 
nėms (bet nebūtinai visiems) subjektiškumą. Vergai nėra „asmenys“, jie neturi teisinio 
subjektiškumo. Tradicinė teorija neneigia, kad „asmuo“ ir „žmogus“ — tai dvi skirtingos 
sąvokos, nors ji tvirtina, kad šiuolaikinėje teisėje, kitaip nei senovės teisėje, visi žmonės 
yra asmenys, t. y. turi teisinį subjektiškumą. Tačiau ką gi reiškia tradicinės teorijos teigi- 
nys, kad teisinė tvarka žmogui (arba žmonių grupei) suteikia teisinio subjektiškumo sa- 
vybę — tą savybę, jog jis yra asmuo? Jis reiškia, kad teisinė tvarka nustato Žmonėms pa- 
reigas arba suteikia jiems teises, t. y. kad teisinė tvarka žmonių elgesį padaro pareigų ir 
teisių turiniu. Būti „asmeniu“ arba „turėti teisinį subjektiškumą“ ir turėti teisines parei- 
gas bei subjektines teises yra visai tas pats. Asmuo, kaip pareigų ir teisių turėtojas, nėra 
kažkas kita nei tos pareigos ir teisės, kurių turėtoju šis asmuo yra vaizduojamas — pana- 
šiai kaip apie medį, turintį kamieną, šakas ir žiedus, yra sakoma, kad jis tėra šių kompo- 
nentų visuma, o ne substancija, kuri yra kažkas kita nei kamienas, šakos ir žiedai. Fizi- 
nis arba juridinis asmuo, „turintis“ pareigas bei teises, ir yra šios pareigos bei teisės — 
pareigų bei teisių, kurių visumą metaforiškai išreiškia „asmens“ sąvoka, kompleksas. „„As- 
muo“ tėra šios visumos personifikacija. 

Kruopščiai išanalizavę faktus, kuriuos tradicinė teorija pateikia kaip „juridinio asmens 
teises ir pareigas“, ir žodį „teisė“ vartodami jo specifine technine prasme (ta, kuria jis 
reiškia teisinės galios, arba kompetencijos, pareikšti kam nors ieškinį realizavimą), ma- 
tome, kad šių teisių ir pareigų, visiškai kaip ir fizinio asmens teisių ir pareigų, turinys 

yra žmonių elgesys, tad šia prasme (ir tik šia prasme) jos yra žmonių teisės ir pareigos. 
Naudojimasis teise arba pareigos atlikimas ar pažeidimas gali reikštis tik Žmogaus elge- 
siu. Todėl sąsaja su žmogumi negali būti tas elementas, kuris fizinį, arba natūralų, asme- 
nį atskiria nuo juridinio, arba dirbtinio, asmens. Tad vadinamojo fizinio asmens negali- 
ma priešpriešinti juridiniam asmeniui ir apibrėžti kaip kažko panašaus į tam tikru būdu 
kvalifikuojamą žmogų - kvalifikuojamą tuo atžvilgiu, kad jis turi teises ir pareigas. Tokį 
apibrėžimą reikia atmesti taip pat, kaip yra atmetamas teisės, kaip „juridiškai ginamo in- 
tereso“, apibrėžimas. Taip, kaip individo teisė yra ne (juridiškai ginamas) interesas, bet 
intereso teisinė apsauga, lygiai taip pat ir fizinis asmuo yra ne Žmogus, turintis teises ir 
pareigas, bet teisių ir pareigų, kurių turinys yra Žmogaus elgesys ir kurios dėl to sudaro 
vienovę, visuma. Tokią visumą išreiškia ir toji teisės subjekto sąvoka, kurią tradicinė te- 
orija tapatina su juridinio asmens sąvoka. Kaip buvo pabrėžta, tai, kad Žmogus yra teisės 
subjektas (teisių ir pareigų subjektas), reiškia tik tai (ir nieko daugiau), kad teisinių pa- 
reigų bei juridinių teisių turinys yra žmogaus elgesys, tik tai, kad žmogus yra asmuo, 
arba turi subjektiškumą, ir nieko daugiau. O tai, ką mes matome abiem atvejais (ir fizi- 
nio asmens atveju, ir juridinio asmens atveju), yra teisinės pareigos bei juridinės teisės, 
kurių turinys yra žmonių elgesys ir kurios sudaro vienovę. Teisinis asmuo yra teisinių 
pareigų ir juridinių teisių komplekso vienovė. Kadangi šias pareigas bei teises konstituo- 
ja teisės normos (tiksliau: jos yra šios teisės normos), analizuojant „asmens“ problema 
galiausiai yra normų komplekso vienovės problema. Klausimas čia štai koks: kas nule- 
mia tą vienovę vienu atveju, o kas — kitu? 

Kaip fizinis asmuo vaizduojamą pareigų bei teisių vienovę (t. y. mums čia rūpimų teisės 
normų vienovę) nulemia ta aplinkybė, kad šių pareigų bei teisių turinys yra vis to paties 
žmogaus elgesys — tai teisės normų apibrėžtas to paties žmogaus elgesys. Tad vadinama- 
sis fizinis asmuo yra ne žmogus, bet teisės normų, įpareigojančių arba įgalinančių tą patį 
žmogų, personifikuota visuma. Jis yra ne gamtinė tikrovė, o teisės mokslo sukurtas teisi- 
nis konstruktas — sąvoka, kuri, pateikiant teisiškai relevantiškus faktus, yra pagalbinė. Šiuo 
atžvilgiu fizinis asmuo yra juridinis asmuo. 


c) Juridinis asmuo (korporacija) 


Vadinamojo juridinio asmens, kurį tradicinė jurisprudencija priešpriešina fiziniam as- 
meniui, esmę aiškiausiai atskleidžia tipinio juridinio asmens, būtent .korporacijos, atvejo 
analizė. Šioji paprastai apibrėžiama kaip individų bendruomenė, kuriai teisinė tvarka nu- 
stato pareigas ir suteikia teises, nelaikomas ją sudarančių atskirų narių pareigomis ir tei- 
sėmis. Būtent dėl to, kad šios pareigos ir teisės vienaip ar kitaip yra susijusios su korpo- 
raciją sudarančių individų interesais, tačiau vis dėlto (pagal tradicinę teoriją) nėra jų pa- 
čių pareigos bei teisės, jos yra interpretuojamos kaip korporacijos pareigos ir teisės, O 
korporacija yra suvokiama kaip asmuo. 


korporacija nuomoja namą arba perka žemės sklypą. Teisė naudotis namu (t. y. teisė neleis- 

ti juo naudotis ne korporacijos nariams), žemės nuosavybė (t. y. teisė ja disponuoti ir 
neleisti ja disponuoti ne nariams) — tai korporacijos, o ne jos narių teisė. Jeigu ši teisė 
pažeidžiama, tai teisme ieškinį pareikšti turi ne atskiras narys, o korporacija; teisės pa- 
žeidimu padarytos žalos atlyginimas (civiliniu išieškojimu gauta suma pinigų) tampa kor- 
poracijos, o ne atskirų narių lėšomis. Pareiga mokėti nuomą namo savininkui, pirkimo 
kainą žemės sklypo pardavėjui — tai korporacijos, o ne jos narių pareigos; juk jeigu toji 
pareiga nevykdoma, t. y. jeigu korporacija padaro deliktą, tai savininko arba pardavėjo 
ieškinys yra nukreipiamas į korporaciją, o ne į jos narius, taip pat ir civilinis išieškoji- 
mas yra nukreipiamas ne į narių, bet į korporacijos turtą. Tiesa, pasitaiko atvejų, kai trūks- 
tant korporacijos turto civilinį išieškojimą galima nukreipti ir į narių turtą — tai yra tokie 
atvejai, kai atsakomybė už deliktą nėra apribojama korporacijos turtu, bet nariai taip pat 
atsako už deliktą savo turtu. Tačiau korporacijos teisinio subjektiškumo sampratą pasuf- 
leruoja būtent korporacijos ribotos atsakomybės atvejis. 

Teisiniai korporacijos, kaip juridinio asmens, santykiai aprašomi dviejų tipų teiginiais. 
Tvirtinama, kad korporacija, kaip veikiantis asmuo, atlieka tam tikrus aktus, ypač teisi- 
nius, — kad korporacija sudaro teisinį sandorį (pavyzdžiui, sudaro sutartį), kad ji kaž- 
kam pareiškia ieškinį, kad ji atlieka teisinę pareigą arba kad ji savo elgesiu teisinę pa- 
reigą pažeidžia, t. y. padaro deliktą. Ir, antra, tvirtinama, kad korporacija yra teisinių pa- 
reigų bei juridinių teisių subjektas, nes teisinė tvarka pareigas nustato ir teises suteikia 
jai. Pirmasis teiginys visada aprašo konkretaus individo, per kurį veikia teisinis asmuo, 
elgesį. 

Kaip korporacijos veiksmas arba susilaikymas nuo veiksmo yra interpretuojamas bū- 
tent individo veiksmas arba susilaikymas nuo veiksmo — tai jis yra „priskiriamas“ kor- 
poracijai. Žmogus, per kurį korporacija veikia kaip juridinis asmuo ir kurio elgesys pri- 
skiriamas korporacijai, vadinamas korporacijos „organu“. Korporacijos, kaip veikiančiojo 
asmens, problema yra (jau aptartoji) bendruomenės organo problema, tai individo vyk- 
domos funkcijos priskyrimo bendruomenei problema. Korporacijos, kaip juridinio asmens, 
atveju problema yra štai kokia. Kokiomis sąlygomis Žmogaus elgesį galima interpretuo- 
ti kaip korporacijos elgesį — priskirti jį korporacijai“?? Kokios yra tos sąlygos, kuriomis 
žmogus tam tikrą veiksmą atlieka arba susilaiko nuo jo kaip korporacijos organas? Su 
šia problema glaudžiai siejasi korporacijos, kaip pareigų ir teisių subjekto, problema. Ka- 
dangi pareigų ir teisių turinys gali būti tik Žmonių elgesys, teisinė tvarka gali nustatyti 
pareigas ir suteikti teises tik žmonėms. Teiginys, kad korporacija yra pareigų ir teisių 
subjektas, apibūdina konkrečių žmonių pareigas bei teises, tačiau šios yra interpretuoja- 
mos kaip juridinio asmens pareigos ir teisės, t. y. jos yra priskiriamos juridiniam asme- 
niui. Tad tradicinės teorijos prielaida, esą juridinio asmens pareigos ir teisės nėra (arba 
nėra kartu ir) žmonių (kurie tradicinės teorijos terminijoje vadinami „fiziniais asmeni- 
mis“) pareigos ir teisės, neįtikina. 


60 Plg. $ 30c. 

d) Juridinis asmuo kaip veikiantis subjektas 


Jeigu du arba daugiau individų nori nacionalinės teisinės tvarkos galiojimo srityje kartu 
siekti tam tikrų ekonominių, politinių, religinių, humanitarinių arba kitokių tikslų, jie su- 
kuria bendruomenę, savo jungtinį elgesį pajungdami ypač šį elgesį reguliuojančiai, taigi 
ir bendruomenę įkuriančiai, normatyvinei tvarkai. Bendruomenę sudarančių individų ben- 
dradarbiavimą siekiant bendruomenės tikslo galima organizuoti pagal darbo pasidalijimo 
principą. Tokiu atveju bendruomenė yra korporacija. Juk korporacija yra apibrėžiama kaip 
„organizuota“ bendruomenė, t. y. kaip bendruomenė, kurią konstituoja normatyvinė tvar- 
ka, „įstatai“, nustatantys, kad tam tikras funkcijas turi vykdyti šiam tikslui įstatuose nu- 
statytu būdu pašaukti individai, kitaip tariant, normatyvinė tvarka, institucionalizuojanti 
pagal darbo pasidalijimo principą dirbančius organus?!. Korporaciją konstituojantys įsta- 
tai sukuriami teisiniu sandoriu, kurį apibrėžia nacionalinė teisinė tvarka. Neminint tarp- 
tautinės teisės, korporacijos įstatai — tai viena iš dalinių teisinių tvarkų, kurias reikia skirti 
nuo nacionalinės teisinės tvarkos kaip visuminės teisinės tvarkos. 

Įstatai reguliuoja „korporacijos nariais“ esančių, korporacijai „priklausančių“, korpora- 
ciją „sudarančių“ individų elgesį. Šios metaforos reiškia tik tai, kad tam tikrą šių individų 
elgesį reguliuoja dalinė teisinė tvarka. Kaip sakyta, šie individai korporacijai priklauso ne 
visa savo esybe, o tik tais veiksmais arba neveikimu, kuriuos apibrėžia įstatai. Korporaci- 
jai galima priskirti tik įstatų apibrėžtą veiksmą arba susilaikymą nuo veiksmo. Juk žmo- 
gaus elgesio akto priskyrimas korporacijai išreiškia tik šio akto santykį su bendruomenę 
konstituojančia normatyvine tvarka — tvarka, kurią šis priskyrimas personifikuoja. Dėl to 
bet kokį normatyvinės tvarkos apibrėžiamą elgesį galima priskirti tos tvarkos konstituoja- 
mai bendruomenei; bet kurią keleto individų elgesį reguliuojančią normatyvinę tvarką (taip 
pat tą, kuri nesteigia jokių pagal darbo pasidalijimo principą funkcionuojančių organų) ga- 
lima personifikuoti, traktuoti kaip veikiantį asmenį; vadinasi, į bet kurį tokios bendruome- 
nės „narį“ galima žvelgti kaip į jos „organą“. Tačiau pagal įprastą kalbos vartoseną ben- 
druomenei priskiriamos tik tos funkcijos, kurias pagal darbo pasidalijimo principą vykdo 
tam įgalinti individai, ir tik šias funkcijas vykdantys individai yra vadinami organais, todėl 
korporacijos „organus“ galima skirti nuo jos „narių“. Pažymėtina, kad korporacijos orga- 
nai pagal įstatus gali vykdyti ne tik tokias teisines funkcijas, kaip įstatų keitimas, ieškinio 
pareiškimas, apeliacijos padavimas, teisinių sandorių sudarymas, bet ir kitas funkcijas, ku- 
rias lemia korporacijos tikslas. Jeigu šios funkcijos priskiriamos korporacijai, jeigu korpo- 
racija apibūdinama kaip veikiantis asmuo, jeigu sakoma, kad korporacija „veikia“ (nors įsta- 
tuose apibrėžtą aktą atlieka tik įstatuose apibrėžtas žmogus), tada šioje antropomorfinėje 
metaforoje naudojama tokia pat fikcija, kaip ir toji, kuri naudojama atstovo pagal įstatymą 
veiksmus priskiriant atstovaujamam neveiksniam individui. Tai, kad „juridinio asmens“ ant- 
ropomorfinė metafora yra klaidingai interpretuojama kaip reali esybė, kaip kažkoks ant- 
žmogis arba organizmas, yra neleistina mąstymo palengvinimo priemonės arba pagalbinės 
sąvokos, jurisprudencijos sukonstruotos tik tam, kad būtų galima paprasčiau ir vaizdingiau 

aprašyti sudėtingą teisinę situaciją, hipostazė. Toks hipostazavimas ne tik trukdo aprašyti 
reikiamus faktus, bet ir sukuria tariamų problemų, kurias jurisprudencija beviltiškai mėgi- 
na spręsti. Šios tariamos problemos ypač pragaištingos tada, kai kaip juridinis asmuo hi- 
postazuojama yra valstybė ir kai iškyla šios realybės santykio su teise, kaip „jos“ teise, klau- 
simas. Apie tai bus kalbama toliau““. 


e) Juridinis asmuo kaip pareigų ir teisių subjektas 


Ši metafora vartojama korporaciją apibūdinant ne tik kaip veikiantį asmenį, bet ir kaip 
pareigų ir teisių subjektą; tradicinė teorija „teisėmis“ laiko ne tik teises technine šio žo- 
džio prasme, t. y. teisines galias, bet ir pozityvius leidimus. Korporacijos pareigos ir tei- 
sės iš dalies yra tos, kurias nustato nacionalinė teisinė tvarka, o iš dalies tos, kurias (na- 
cionalinės teisinės tvarkos) įgalinimo pagrindu nustato korporacijos įstatai. Pirmosios yra 
išorinės, o antrosios — vidinės korporacijos pareigos bei teisės. Tačiau įstatai gali nusta- 
tyti ir narių pareigas bei teises, kurios nėra priskiriamos korporacijai. Korporacijos pa- 
reiga mokėti mokesčius arba korporacijos teisė sudaryti sandorius, arba teisė pareikšti ieš- 
kinį ir šitaip reikalauti atlikti pareigą korporacijai, arba teisė dalyvauti politiniuose rinki- 
muose, arba korporacijos teisė užsiimti tam tikru verslu — visa tai yra išorinės pareigos 
bei teisės. Korporacijos pareiga išdalyti pelną savo nariams arba korporacijos teisė rinkti 
nario mokestį — tai vidinės pareigos bei teisės. Tačiau atitinkama teisė gauti pelno dalį 
bei atitinkama pareiga mokėti nario mokestį apibūdinamos kaip narių, o ne korporacijos 
teisės ir pareigos. Korporacijos, kaip juridinio asmens, prigimties problemos požiūriu re- 
levantiškos yra tik tos pareigos bei teisės, kurios interpretuojamos kaip korporacijos pa- 
reigos bei teisės. 

Sakėme, kad visų pareigų ir teisių turinys yra Žmonių elgesys. Jeigu nacionalinė tei- 
sinė tvarka nustato pareigas arba suteikia teises, interpretuojamas kaip korporacijos pa- 
reigos ir teisės, jeigu kalbame apie korporacijos pareigas ir teises, tai šias pareigas gali 
vykdyti ir šiomis teisėmis gali naudotis tik korporacijai priklausantys Žmonės. Ir jeigu 
šios pareigos bei teisės yra priskiriamos korporacijai, tai atlikti (arba pažeisti) šias parei- 
gas bei naudotis šiomis teisėmis turi minėti individai, veikiantys kaip korporacijos orga- 
nai. Todėl nacionalinė teisinė tvarka, nustatydama korporacijai pareigas arba suteikdama 
teises, apibrėžia tik materialųjį elgesio, sudarančio pareigos arba teisės turinį, elementą, 
o personalinį elementą, t. y. individą, turintį atlikti pareigą arba pasinaudoti teise, api- 
brėžti palieka įstatams; tad nacionalinės teisinės tvarkos santykis su įpareigotu arba įga- 
lintu juridiniu asmeniu yra dviejų teisinių tvarkų — visuminės ir dalinės — santykis. Todėl 
būdas, kuriuo nacionalinė teisinė tvarka (kalbant tradicinės terminijos terminais) įparei- 
goja arba įgalina korporaciją kaip juridinį asmenį, skiriasi nuo būdo, kuriuo nacionalinė 
teisinė tvarka įpareigoja arba įgalina žmogų kaip fizinį asmenį. Antruoju atveju naeiona- 
linė teisinė tvarka tiesiogiai apibrėžia ne tik materialųjį, bet ir personalinį elgesio, su- 
darančio pareigos arba teisės turinį, elementą. 

Dėl korporacijos vidinių pareigų bei teisių, tai įstatai apibrėžia ir materialųjį, ir per- 
sonalinį elgesio, sudarančio pareigos arba teisės turinį, elementus. Vidinės pareigos yra 
nustatomos įstatuose apibrėžiant elgesį, kurio priešybę nacionalinė teisė susieja su sank- 
cija. Vidinės teisės yra nustatomos įstatuose apibrėžiant narių pareigas, kurias atlikti pa- 
gal nacionalinę teisinę tvarką gali reikalauti įstatuose apibrėžtas individas, kaip korpora- 
cijos organas, pareikšdamas ieškinį. 


Juridinio asmens pareigos 


Šiuose svarstymuose buvo remiamasi prielaida, kad teisinė tvarka nustato pareigą elgtis 
tam tikru būdu, jeigu priešingas elgesys (kaip žmonių elgesys) yra padaromas sankcijos 
sąlyga. Elgesys, kuris yra sankcijos sąlyga, yra deliktas; sankcija yra delikto padarinys. 
Todėl pareigos subjektas yra individas, kuris savo elgesiu gali užsitraukti sankciją arba 
jos išvengti, t. y. gali padaryti deliktą arba nuo jo susilaikyti. Jeigu priimama tokia teisi- 
nės pareigos samprata, tai individą galima laikyti galinčiu turėti pareigą (verpflich- 
tungsfūhig) tik tuo atveju, kai jis gali padaryti deliktą (deliktsfūhig)““. 

Kai teisinė tvarka nustato pareigą, interpretuojamą kaip korporacijos, traktuojamos kaip 
juridinis asmuo, pareiga, susiduriame su štai kokia situacija. Teisinė tvarka apibrėžia tam 
tikrą elgesį ir jo priešybę susieja su sankcija, tačiau apibrėžti individą, kurio elgesiu už- 
traukiama sankcija arba jos išvengiama, palieka korporacijos įstatams; o sankciją ji nu- 
mato tokiu būdu, kad šią galima interpretuoti kaip nukreiptą ne prieš individą, bet prieš 
korporaciją; vadinasi, atsakomybę už pareigos neatlikimą (blogybę, patiriamą kaip sank- 
ciją) galima priskirti korporacijai. Vėliau aptarsime, kuo šis priskyrimas grindžiamas; o 
dabar galime (nesigriebdami priskyrimo fikcijos) pasakyti tik tai, kad toji pareiga — tai 
individo, galinčio savo elgesiu ją atlikti arba pažeisti, pareiga, bet už šios pareigos neat- 
likimą savo asmeniu arba turtu atsako kitas individas arba individai. Įstatai apibrėžia in- 
dividą, galintį savo elgesiu tą pareigą atlikti arba pažeisti (jie sudaro galimybes šiam ir 
tik šiam individui elgtis nurodytuoju būdu, o tai bendresne prasme reiškia, kad jie jį įga- 
lina), taigi jie netiesiogiai apibrėžia ir šio individo elgesį. Tad elgesį, kuriuo individas 
atlieka arba pažeidžia pareigą, vadinasi, ir pačią atliktą arba pažeistą pareigą, galima sie- 
ti su įstatais, t. y. su korporaciją konstituojančia daline normatyvine tvarka. 

Tokia situacija susiklosto, kai pareiga yra priskiriama korporacijai kaip juridiniam as- 
meniui (šioji interpretuojama kaip pareigos subjektas), o individas, kuris faktiškai tą parei- 
gą atlieka arba pažeidžia, yra laikomas korporacijos organu. Pasinaudojus šiuo fiktyviu pri- 
skyrimu juridinis asmuo vaizduojamas kaip galintis turėti pareigą ir padaryti deliktą. 

Korporacijos galėjimo turėti pareigą problema ir su ja glaudžiai susijusi bei plačiai 
aptarinėjama jos galėjimo padaryti deliktą problema — tai priskyrimo problema, o prisky- 
rimas yra mintinė operacija, kurią galima, bet nebūtinai reikia atlikti; juk faktus galima 
aprašyti ir be šios mintinės operacijos, kuri bet kuriuo atveju apima fikciją, ypač kai kor- 
poracijai priskiriamas deliktas. Deliktas yra žmogaus elgesio aktas, todėl jį įvykdyti gali 

tik konkretus žmogus. Iš tikrųjų, kaip liudija kalbos vartosena, teisinės tvarkos apibrėž- 
tas Žmonių elgesys tos tvarkos konstituojamai bendruomenei priskiriamas nenuosekliai, 
nes ne visada vadovaujamasi tuo pačiu kriterijumi. Žmonių elgesio priskyrimas gali būti 
platus arba ribotas. Jeigu bendruomenės „organu“ laikomas tik ypatingu būdu funkcio- 
nuojantis individas““, be to, jeigu tariama, kad kai individo elgesio neįgalina normatyvi- 
nė tvarka, šio elgesio negalima priskirti bendruomenei, ir jeigu galiausiai daroma prielai- 
da, kad korporacijos įstatai įgalina jos organus tik atlikti, o ne pažeidinėti nacionalinės 
teisinės tvarkos nustatytas pareigas (o pagal nacionalinę teisinę tvarką jie gali įgalinti tik 
atlikti pareigas, bet ne jas pažeidinėti), to padaryti delikto korporacija negali. Bet nėra 
jokių kliūčių, dėl kurių tos pareigos, kurią atlikti įstatai įgalina korporacijos organą, atli- 
kimo nebūtų galima priskirti korporacijai, todėl korporaciją galima traktuoti kaip parei- 
gos, kurią ji gali atlikti, bet kurios negali pažeisti, subjektą; tad šia ribota prasme korpo- 
raciją galima apibūdinti kaip galinčią turėti pareigą, bet negalinčią padaryti delikto. Ga- 
lima paprieštarauti, esą tai nesuderinama su šiuose puslapiuose išrutuliota teisinės parei- 
gos samprata, pagal kurią pareigas turėti gali tik tas, kas gali padaryti deliktą, bet toks 
prieštaravimas čia netinka, nes iš tikrųjų (nesigriebiant priskyrimo fikcijos) teisiškai įpa- 
reigota yra ir pareigą turėti gali ne korporacija, bet tik /as individas, kuris savo elgesiu 
tą pareigą gali atlikti arba pažeisti. Iš tos aplinkybės, kad pirmuoju atveju individas yra 
laikomas korporacijos organu (t. y. kad jo elgesys priskiriamas korporacijai), nebūtinai 
išplaukia, kad jį reikia laikyti organu ir antruoju atveju. Toks priskyrimas visada yra tik 
galimas ir niekada nėra būtinas. O iš tikrųjų korporacija yra traktuojama kaip galinti pa- 
daryti deliktą; pagal įprastą kalbos vartoseną korporacijai mes priskiriame tam tikrų na- 
cionalinės teisinės tvarkos nustatytų pareigų neatlikimą. Antai sakoma, kad korporacija 
(kaip juridinis asmuo) nesumokėjo mokesčių, — vadinasi, padarė baudžiamąjį deliktą, ar- 
ba kad korporacija nesumokėjo nuomos už nuomojamą namą, arba nesumokėjo pirkimo 
kainos už nupirktą žemės sklypą, — vadinasi, padarė civilinį deliktą. Visa tai reiškia, kad 
minėti deliktai yra priskiriami korporacijai; korporacija yra laikoma pažeidėja, dėl to ją 
galima laikyti ir pažeistų pareigų subjektu. Tačiau jeigu korporacijai priskiriamas ne tik 
pareigų atlikimas, bet ir jų pažeidimas, tai individą, kurį įstatai įgalina atlikti šias parei- 
gas, reikia pripažinti korporacijos organu, net jeigu jis peržengia to įgalinimo siauresne 
prasme ribas, t. y. jeigu jis ne atlieka korporacijai nustatytą pareigą, bet savo elgesiu ją 
pažeidžia. Tai visiškai įmanoma, jeigu pripažįstama, kad žmonių elgesio priskyrimas kor- 
poracijai reiškia tik tai, kad tas elgesys vienaip ar kitaip yra apibrėžiamas korporaciją 
konstituojančiuose įstatuose, jeigu pripažįstama, kad „priskirti tam tikro individo elgesį 
korporacijai“ reiškia tik tai, kad šį elgesį galima sieti su įstatais. Kaip jau buvo parodyta 
anksčiau, elgesys, kuriuo yra pažeidžiama korporacijos pareiga ir kuris pagal nacionali- 
nę teisinę tvarką yra sankcijos sąlyga, yra netiesiogiai apibrėžiamas korporacijos įstatuo- 
se tiek, kiek juose yra apibrėžiamas individas, savo elgesiu galintis atlikti arba pažeisti 
pareigą. Jeigu, pavyzdžiui, įstatai nustato, kad korporacijos mokesčius iš korporacijos 1Ž- 

do turi mokėti tam tikras organas, tai korporacijos pareigą mokėti mokesčius gali pažeis- 
ti tik šis organas; tad šį elgesį, pažeidžiantį nacionalinės teisinės tvarkos tiesiogiai nusta- 
tytą korporacijos pareigą, netiesiogiai apibrėžia ir įstatai. 

Jeigu deliktas nėra priskiriamas korporacijai, tai taip yra dėl to, kad tam tikrą elgesį 
įgalinantys įstatai (kaip ir sutartis, įpareigojanti šalį elgtis teisiškai draudžiamu būdu) na- 
cionalinės teisinės tvarkos požiūriu yra niekiniai arba nuginčijami. Bet nebūtinai. Gali 
būti, kad pagal nacionalinę teisinę tvarką įstatai galioja, nors jie įgalina organą elgtis na- 
cionalinės teisinės tvarkos draudžiamu būdu. Jeigu įstatai organą įgalina arba net įparei- 
goja elgtis nacionalinės teisinės tvarkos draudžiamu būdu, tai susiduriame su jau aptarta 
situacija“?, kai sankcijos sąlyga yra ir tam tikras elgesys, ir jo priešybė, būtent — elgesys, 
kuriuo organas atlieka jam įstatų nustatytą pareigą, yra prieš korporaciją nukreiptos sank- 
cijos sąlyga, o elgesys, kuriuo organas pažeidžia jam įstatų nustatytą pareigą, yra prieš 
organą nukreiptos sankcijos sąlyga““. Šią situaciją galima aprašyti dviem teisės taisyklė- 
mis, kurios logiškai viena kitai neprieštarauja. Bet teisinės politikos požiūriu tokia situ- 
acija yra itin nepageidaujama. Siekdama jos išvengti, nacionalinė teisinė tvarka gali nu- 
statyti, kad įstatuose nustatytas įgalinimas, konkrečiai — įstatuose nustatytas įpareigoji- 
mas elgtis nacionalinės teisinės tvarkos draudžiamu būdu, laikytinas negaliojančiu, t. y. 
niekiniu arba nuginčijamu. Jeigu nacionalinė teisinė tvarka to nedaro, tai deliktą, kurį or- 
ganas padarė laikydamasis įstatų, galima priskirti korporacijai, net jeigu priskiriant apsi- 
ribojama tuo elgesiu, kurį įgalina įstatai. Jeigu korporacijos įstatų normos įgalina elgtis 
neteisėtu būdu, jos ne visada laikomos niekinėmis arba nuginčijamomis. Pavyzdžiui, ak- 
cinės bendrovės akcininkų susirinkimas gali, remdamasis šios bendrovės teisinio patarė- 
jo nuomone, nuspręsti nemokėti tam tikro mokesčio ir tam tikram korporacijos organui 
nurodyti elgtis atitinkamai. Ir jeigu tas mokestis nėra sumokamas, be to, jeigu fiskalinė 
institucija prieš kompaniją nukreipto administracinio mokestinio proceso tvarka nuspren- 
džia, kad šis nemokėjimas yra deliktas, ir nurodo bendrovei sumokėti mokestį bei bau- 
dą, ir jeigu galiausiai dėl to, kad nebuvo sumokėta, išieškojimas yra nukreipiamas tiesio- 
giai į bendrovės turtą, tai neteisėtas organo elgesys yra priskiriamas korporacijai ir nėra 
tariama, girdi, neteisėtas elgesys peržengęs įstatuose nustatyto įgalinimo ribas, nėra ta- 
riama, girdi, taip pasielgęs individas veikęs ne kaip korporacijos organas, bei nėra taria- 
ma, kad tokį elgesį įgalinę įstatai (ypač individualioji norma, įgalinusi arba įpareigojusi 
organą nemokėti) buvę negaliojantys. 

Jeigu bendruomenės organo arba nario padaryto delikto priskyrimas bendruomenei pri- 
klauso nuo to, ar deliktą įgalino bendruomenę konstituojantys įstatai, tai atsakymas į klau- 
simą, ar toks priskyrimas yra galimas, priklauso nuo įstatų aiškinimo. Toks klausimas gali 
kilti priimant sprendimą dėl politinių nusikaltimų, kuriuos padaro politinės organizacijos 
nariai arba organai. Net jeigu tos organizacijos įstatuose nėra specialios klauzulės, įgali- 
nančios padaryti nusikaltimą, dėl kurio priimamas nuosprendis, vis tiek gali būti tariama, 

kad nusikaltimas buvo padarytas laikantis įstatų tuo atveju, kai darydamas nusikaltimą 
organizacijos organas arba narys veikė siekdamas savo tylomis suvoktų (nors konkrečiai 
ir neįvardytų) organizacijos tikslų. 

Be to, įstatų įgalintą neteisėtą elgesį korporacijai galima priskirti net negaliojančių įstatų 
pagrindu. Kadangi ši nebūtinoji mintinė operacija yra teisiškai nerelevantiška, net teisi- 
nės tvarkos požiūriu neteisėti įstatai gali praversti kaip aiškinimo schema. Taip esti tada, 
kai politinėms organizacijoms yra priskiriami nusikaltimai, kuriuos padaro jų organai ar- 
ba nariai, jeigu šios organizacijos veikia pagal slaptus įstatus, įgalinančius šių organiza- 
cijų organus arba narius daryti tokius nusikaltimus, ir jeigu atitinkamai šios organizaci- 
jos yra paskelbtos ardomosiomis bei nusikalstamomis“". 

Jeigu klausimas, kas yra pareigos, apibūdinamos kaip korporacijos pareiga, „subjek- 
tas“, sprendžiamas nesigriebiant priskyrimo, tai, kaip ir anksčiau, tos pareigos subjektu 
mes galime laikyti tik tą individą, kuris savo elgesiu gali atlikti pareigą arba ją pažeisti, 
kitaip tariant, kompetentingą korporacijos organą. Jeigu atsižvelgiame į tai, kad finansi- 
nes pareigas (o paprastai turime reikalą būtent su jomis) reikia atlikti ne iš organo turto, 
o iš turto, kuris yra interpretuojamas kaip korporacijos turtas, ir jeigu, kaip matysime vė- 
liau, korporacijos turtą galima laikyti kolektyvine korporacijos narių nuosavybe, tai ir kor- 
poracijos pareigą galima laikyti kolektyvine korporacijos narių pareiga. O tai reiškia, kad 
tą pareigą korporacijos nariams galima priskirti lygiai taip pat, kaip ir korporacijai, kaip 
juridiniam asmeniui. Bet aprašant šį faktų kompleksą nereikalingas nei pirmasis, nei ant- 
rasis priskyrimas. 

Taip, kaip korporacijai priskiriamą pareigą reikia atlikti ne iš korporacijos organo turto, 
o iš turto, kuris yra interpretuojamas kaip korporacijos turtas, lygiai taip pat ir neatlie- 
kant pareigos nacionalinės teisinės tvarkos nustatyta sankcija, civilinis ieškinys, yra nu- 
kreipiamas ne į organo turtą, o į tą turtą, kuris yra priskiriamas korporacijai. Remdamie- 
si šiuo priskyrimų galime kalbėti apie tiesiai į korporaciją nukreiptą sankciją, vadinasi, 
ir apie korporacijos atsakomybę už tai, kad ji neatlieka pareigos, kurią pagal įstatus pri- 
valo atlikti individas, veikiantis kaip korporacijos organas. 


Juridinio asmens atsakomybė 


Jeigu atmetamas korporacijos galėjimas padaryti deliktą, tai dar nereiškia, kad atme- 
tama ir korporacijos atsakomybės galimybė; tik čia yra atsakomybė ne už pačios korpo- 
racijos deliktą, t. y. už korporacijai priskiriamą deliktą, bet atsakomybė už kažkieno kito 
deliktą, būtent už individo, kurį įstatai įvardija kaip turintį atlikti pareigą, deliktą. Už de- 
liktą atsako individas, prieš kurį yra nukreiptas prievartos aktas, kurio sąlyga tas deliktas 
yra. Jeigu sankcija yra priverstinis nuosavybės nusavinimas, tai individas, kuris turi teisę 


67 Tarptautinio Tribunolo įstatų (kurie yra vadinamojo Europos ašies valstybių Londono susitarimo dėl 
svarbiausių karo nusikaltėlių persekiojimo ir nubaudimo sudedamoji dalis) 9 straipsnyje skelbiama: „Teisda- 
mas bet kurį atskirą bet kurios grupės arba organizacijos narį, Tribunolas gali paskelbti (ryšium su bet kuriuo 
aktu, už kurį individas gali būti nuteistas), kad grupė arba organizacija, kurios narys tas individas buvo, yra 
nusikalstama.“ 

disponuoti turtu ir prieš kurį yra nukreiptas prievartos aktas, atsako savo asmeniu, o in- 
dividas, kuris yra nuosavybę sudarančių teisių subjektas, atsako tuo turtu, į kurį nukrei- 
piamas išieškojimas. Jeigu kalbėsime apie korporaciją, tai kompetenciją disponuoti turtu 
turi korporacijos organas. Jeigu kaip reakcija į pareigos, kurią nacionalinė teisinė tvarka 
nustato korporacijai, neatlikimą į šį turtą nukreipiamas civilinis išieškojimas, tai prievar- 
tos aktas yra nukreiptas į tą organą, kuris už pareigos neatlikimą atsako tik savo asme- 
niu; tačiau jeigu korporacija laikoma nuosavybės subjektu, tada galima sakyti, kad savo 
turtu atsako korporacija. Iš tikrųjų būtent korporacija laikoma šios nuosavybės subjektu, 
kaip kasdiene kalba vadinamos šią nuosavybę sudarančios teisės, kurios yra priskiriamos 
korporacijai. Tačiau, kaip matysime, šias teises taip pat galima interpretuoti kaip bendras 
arba kolektyvines korporacijos narių teises, t. y. jas galima priskirti nariams kaip kolek- 
tyvines teises. Bet kuriuo atveju tokia interpretacija yra realistiškesnė už tą, kuri kon- 
struoja fiktyvų asmenį kaip tų teisių turėtoją. Tad galima sakyti, jog korporacijos nariai 
už pareigos, kurią nacionalinė teisinė tvarka nustato korporacijai, neatlikimą atsako savo 
kolektyvine nuosavybe. Kalbėdami apie civilinį išieškojimą kaip korporacijos atsakomy- 
bę už jos pareigos neatlikimą turime galvoje tokią situaciją: organas, turintis kompeten- 
ciją disponuoti turtu, į kurį turi būti nukreiptas civilinis išieškojimas, atsako savo asme- 
niu, o korporacija arba korporacijos nariai atsako turtu, kurį galima interpretuoti arba kaip 
korporacijos nuosavybę, arba kaip korporacijos narių kolektyvinę nuosavybę. Vadinasi, 
kalbėdami apie korporacijos atsakomybę, mes priskiriame korporacijai tai, jog ji patiria 
tą blogybę, kad yra priverstinai nusavinama nuosavybė, interpretuojama arba kaip kor- 
poracijos, arba kaip korporacijos narių kolektyvinė nuosavybė. Jeigu nacionalinės teisi- 
nės tvarkos nustatytos pareigos atlikimą įstatai padaro tam tikro organo pareigos turiniu; 
tai ši individuali organo atsakomybė papildo korporacijos atsakomybę. 

Jeigu į korporaciją žvelgiama kaip į nuosavybės teisių subjektą, tai korporacijos atsa- 
komybės už deliktus, kurie yra į nuosavybę nukreipto civilinio išieškojimo sąlyga, sam- 
prata nekelia problemų. Tačiau sunkumų iškyla, kai klausiama, ar korporacija gali atsa- 
kyti už deliktus, kurie yra kitokių sankcijų, kaip antai įkalinimo arba net mirties baus- 
mės, sąlyga, ir jeigu tuos deliktus padaro viešų arba slaptų įstatų įgalinti individai. Skirti 
įkalinimą arba mirties bausmę korporacijai išties atrodo absurdiškas dalykas. Tačiau šis 
paradoksas išnyksta, jeigu atsižvelgiama į tai, kad visiškai nėra absurdiška sakyti, jog kor- 
poracijai skiriama bauda, nes tuo mes nepasakome nieko daugiau, o tik tai, kad į korpo- 
racijos turtą, kuris (interpretuojant realistiškai) yra kolektyvinė narių nuosavybė, yra nu- 
kreipiamas civilinis išieškojimas. Tad frazė „korporacija baudžiama už deliktą“ reiškia 
tik tai, kad už deliktą kolektyviai atsako nariai. Nacionalinė teisinė tvarka gali nukrypti 
nuo individualios atsakomybės principo, kurio paprastai laikomasi baudžiamojoje teisėje. 
Ji gali nustatyti: „Jeigu individas, veikdamas kaip organizacijos narys arba organas, pa- 
daro nusikaltimą, tai ne tik šis individas, bet ir visi šios organizacijos nariai arba jos svar- 
biausi organai turi būti baudžiami įkalinimu arba mirties bausme.“ Tai reiškia, kad teisi- 
nė tvarka gali nustatyti kolektyvinę atsakomybę. Tada šią kolektyvinę narių atsakomybę 
laikyti organizacijai vykdoma bausme nėra labiau absurdiška nei į korporacijos turtą 

nukreiptą civilinį išieškojimą interpretuoti kaip nukreiptą prieš korporaciją, o baudos at- 
veju sakyti, jog baudžiamas yra juridinis asmuo. Bet jeigu baudžiamasis kodeksas nusta- 
tytų tokią kolektyvinę atsakomybę, kaip čia aprašytoji, tai atitinkamų individų nubaudi- 
mas įkalinimu arba mirties bausme veikiausiai nebūtų priskiriamas organizacijai — šiuo- 
kart pati kalba pasipriešintų tokiai mintinei priskyrimo operacijai ir nerastų jai išraiškos“*. 


Juridinio asmens teisės 


Jeigu korporacijai yra priskiriama teisė technine prasme, t. y. teisinė galia dėl parei- 
gos neatlikimo pareikšti ieškinį, tai šia galia turi naudotis įstatuose nurodytas organas. 
Šios teisės subjektas — organas. Šios galios priskyrimas korporacijai reiškia, kad naudo- 
jimąsi šia galia apibrėžia įstatai. Jeigu tai yra pareiga kažką atlikti, tai šis dalykas turi 
būti atliekamas tam individui, kuris pagal įstatus turi į tai teisę; jeigu tai yra pareiga kažką 
toleruoti, kaip antai nuosavybės atveju yra pareiga toleruoti kito disponavimą tam tikru 
objektu, tai pagal įstatus teisę disponuoti turi būtent tas korporacijos organas, kurio at- 
žvilgiu yra nustatyta toleravimo pareiga. Bet įstatai gali nustatyti, kad nariai turi teisę 
naudoti tą objektą, — tokiu atveju šį naudojimą reikia reguliuoti. Šiuo atveju minėtą re- 
guliavimą reikia toleruoti kaip disponavimą objektu. Kai kalbame apie pareigą korpora- 
cijai arba apie refleksinę korporacijos teisę, tokiu priskyrimu mes išreiškiame tai, kad įsta- 
tai apibrėžia individus, kurių atžvilgiu yra nustatyta pareiga kažką atlikti arba toleruoti. 
Tokiu priskyrimu, kaip ir teisinės galios priskyrimu korporacijai, daroma nuoroda į šiuo 
būdu personifikuojamą dalinę teisinę tvarką, kuri konstituoja korporaciją. 

Teisine galia turi būti naudojamasi korporacijos narių interesais, o refleksines teises 
konstituojančių pareigų atlikimas galiausiai turi duoti naudos nariams, todėl galime kal- 
bėti apie šių narių „kolektyvines teises“. Tada nuosavybę, kurią sudaro minėtos teisės, 
galime apibūdinti kaip korporacijos nuosavybę arba (tai yra tas pats) kaip jos narių ko- 
lektyvinę nuosavybę, 0 į šią nuosavybę nukreiptą civilinį išieškojimą (t. y. korporacijos 
atsakomybę) — kaip kolektyvinę narių atsakomybę. 

Todėl pareigos ir teisės, kurias tradicinė jurisprudencija priskiria korporacijai Kaip ju- 
ridiniam asmeniui, kaip ir visos pareigos bei teisės, yra žmonių pareigos ir teisės tuo at- 
žvilgiu, kad jų turinys yra konkrečių žmonių elgesys. Prielaida, kad šias pareigas ir tei- 
ses reikia priskirti korporacijai kaip jų turėtojui, nėra teisinga, nes jų negalima laikyti 
žmonių, t. y. korporacijos narių, pareigomis ir teisėmis; juk jas, kaip jau parodėme, ga- 
lima priskirti nariams kaip kolektyvines pareigas ir teises. Vis dėlto yra tam tikras skir- 
tumas tarp šių pareigų bei teisių ir tų, kurios pagal tradicinę teoriją nėra priskiriamos 
korporacijai. Pastarosios, kitaip nei pirmosios, nėra kolektyvinės narių pareigos bei tei- 
sės — jos yra individualios pareigos bei teisės ir skiriasi nuo kolektyvinių, o atsakomybė 
už pareigų neatlikimą, kurią tradicinė teorija priskiria korporacijai, yra kolektyvinė narių 


68 Tačiau pažymėtina, kad tarptautinių santykių srityje visai įprasta sakyti, jog viena valstybė kariauja prieš 
kitą valstybę, nors prievartos aktai, iš kurių. susideda karas, kaip antai žudymas, luošinimas, paėmimas į ne- 
laisvę, yra nukreipti tik prieš individus kaip tam tikros valstybės narius; tad šių blogybių patirtis yra priski- 
riama valstybei kaip juridiniam asmeniui, kaip korporacijai. Plg. $ 42b ir d. 

atsakomybė. Jie atsako savo kolektyviniu turtu. Gali būti, nors tai 1r nėra būtina, kad už 
korporacijai priskiriamų pareigų neatlikimą bus nustatyta tik tokia kolektyvinė narių at- 
sakomybė. Kaip jau minėta, šią kolektyvinę atsakomybę gali papildyti organo, kurį įsta- 
tai įpareigoja atlikti korporacijai nacionalinės teisinės tvarkos nustatytas pareigas, indivi- 
duali atsakomybė; korporacijos atsakomybė gali neapsiriboti kolektyvine narių nuosavy- 
be. Jeigu žalai, atsiradusiai dėl korporacijai priskiriamų pareigų neatlikimo, atlyginti ne- 
pakanka korporacijos turto (kolektyvinės narių nuosavybės), gali būti numatoma indivi- 
duali narių atsakomybė (t. y. jie atsakys savo individualiu turtu). Toks yra skirtumas tarp 
ribotos ir neribotos atsakomybės korporacijų. 

Pareigų, kurias turi atlikti korporacijos organas, bei teisių, kurias ieškiniu turi ginti 
korporacijos organas, priskyrimas priklauso tam pačiam tipui, kaip ir pareigų, kurias turi 
atlikti atstovas pagal įstatymą, bei teisių, kurias ieškiniu turi ginti atstovas pagal įstaty- 
mą, priskyrimas neveiksniam individui. Skirtumas čia tik tas, kad pirmuoju atveju parei- 
gos ir teisės priskiriamos korporacijai, suvokiamai kaip juridinis asmuo, o antruoju — žmo- 
gui. Korporacijos organas „atstovauja“ korporacijai kaip juridiniam asmeniui. Jeigu pri- 
pažįstama, kad minėtas pareigas bei teises galima priskirti nariams kaip kolektyvines pa- 
reigas bei teises, tada į korporacijos organą galima žvelgti kaip į įstatų įgalintą korpora- 
cijos narių atstovą. Įstatų sukūrimas yra teisinis sandoris, kuriuo tarp korporacijos orga- 
no ir narių nustatomas šis santykis. Plačiai diskutuojamas klausimas, kuo buvimas orga- 
nu skiriasi nuo buvimo atstovu, — tai priskyrimo klausimas. Ir buvimas atstovu, ir buvi- 
mas organu yra priskyrimo rezultatas; individas yra atstovas, jeigu jo aktai yra priskiria- 
mi kitam individui, ir jis yra organas, jeigu jo aktai yra priskiriami korporacijai, kitaip 
tariant, yra susiję su normatyvinės tvarkos vienove, kurią šis priskyrimas personifikuoja. 


f) Juridinis asmuo kaip pagalbinė teisės mokslo sąvoka 


Atliktoji analizė rodo, kad ir juridinis asmuo, ir vadinamasis fizinis asmuo yra teisės 
mokslo konstruktai. Juridinis asmuo nėra nei socialinė realybė, nei, kaip kartais tariama, 
teisės kūrinys. Jeigu sakoma, kad teisinė tvarka „suteikia individui teisinį subjektišku- 
mą“, tai šis teiginys reiškia tik tai, kad teisinė tvarka individo elgesį padaro pareigų ir 
teisių objektu. Teisės mokslas šią pareigų ir teisių vienovę išreiškia „fizinio asmens“ są- 
voka, skirtinga nei žmogaus sąvoka. Aprašant teisę šią fizinio asmens sąvoką galima var- 
toti Kaip pagalbinę, bet tai nebūtina, nes teisinės tvarkos sukurtą situaciją galima aprašy- 
ti ir nevartojant šios sąvokos. Jeigu sakoma, kad teisinė tvarka suteikia juridinį subjek- 
tiškumą korporacijai, tai šis teiginys reiškia, (1) kad teisinė tvarka nustato pareigas ir teises, 
kurių objektas yra Žmonių elgesys, o šie yra įstatų konstituojamos korporacijos organai 
arba nariai, ir (2) kad šį sudėtingą faktų kompleksą galima parankiai (nes palyginti pa- 
prastai) aprašyti personifikuojant korporaciją konstituojančius įstatus. Bet ši personifika- 
cija bei jos rezultatas — pagalbinė juridinio asmens sąvoka — yra teisę aprašančio teisės 
mokslo, o ne pačios teisės produktas. Šios tiesos nepaneigia net tai, kad šią sąvoką, kaip 
ir kitas teisės mokslo sukurtas sąvokas, gali vartoti įstatymų leidėjas. Jau sakėme, kad 

bet kurią individų elgesį reguliuojančią normatyvinę tvarką galima personifikuoti, bet kokį 
jos reguliuojamą elgesį ir bet kurias šiuo elgesiu atliekamas pareigas arba ginamas teises 
galima susieti su šios tvarkos vienove — jas galima priskirti šiuo būdu sukonstruotam ju- 
ridiniam asmeniui. Jeigu skiriame, kaip tai kartais daroma, asociacijas, turinčias juridinį 
subjektiškumą, nuo tų, kurios jo neturi, tai dėl to, kad čia vartojama siauresnė juridinio 
asmens sąvoka, tokia, kuri vartojama apie juridinį asmenį kalbant tik tuo atveju, kai tei- 
sinėje tvarkoje esama specialių nuostatų, pavyzdžiui, kad nariai atsako tik (arba pirmiau- 
sia) savo kolektyviniu turtu. Tačiau ši siauresnė juridinio asmens sąvoka taip pat yra tei- 
sės mokslo konstruktas, pagalbinė sąvoka, kurią, aprašant teisę, galima, bet nebūtina, var- 
toti. Teisė sukuria pareigas ir teises, kurių turinys yra Žmonių elgesys, — teisė nekuria 
asmenų. Kaip teisės funkcijos neturi būti priskiriamos teisės mokslui, taip ir teisės mokslo 
funkcijos neturi būti priskiriamos teisei. 


g) Teisių ir pareigų dualizmo panaikinimas 


Tradicinėje jurisprudencijoje teisės subjektas (fizinis arba juridinis asmuo) su „savo“ 
teisėmis ir pareigomis yra susijęs su teise subjektyviąja prasme. Pažymėtina, kad „tei- 
sės“ (right) sąvoka, kaip ją pateikia tradicinė (ypač vokiečių) jurisprudencija, t. y. kaip 
„teisė (/aw) subjektyviąja prasme“, tėra specifinis sąvokos, apimančios ir „pareigos“ są- 
voką, atvejis. Teisė šia subjektyviąja prasme ir teisė objektyviąja prasme (t. y. teisinė tvarka 
kaip normų sistema) yra skiriamos kaip dvi skirtingos sritys. Grynoji Teisės Teorija pa- 
naikina šį dualizmą, „asmens“ sąvoką nuvainikuodama kaip tam tikro teisės normų kom- 
plekso personifikaciją, pareigą ir subjektinę teisę (technine prasme) redukuodama į tei- 
sės normą, tam tikrą elgesį susiejančią su sankcija ir šios sankcijos vykdymą padarančią 
priklausomu nuo ieškinio, kuriuo šio vykdymo siekiama, kitaip tariant, vadinamąją teisę 
subjektyviąja prasme redukuodama į teisę objektyviąja prasme. Šitaip Grynoji Teorija at- 
sikrato subjektyvistinio požiūrio į teisę, kuriam tarnauja teisės subjektyviąja prasme są- 
voka, t. y. tokio požiūrio, kai į teisę žvelgiama tik paisant kurios nors šalies interesų, — 
vadinasi, kai žiūrima, ką teisė reiškia individui, ar ji tarnauja jo interesams, ar grasina 
jam blogybėmis. Tai požiūris, būdingas romėnų jurisprudencijai, iš esmės suformuotas 
praktikuojančių teisininkų, kuris buvo perimtas kartu su romėnų teisės recepcija. Priešin- 
gai, Grynosios Teorijos požiūris yra objektyvistinis ir universalistinis. Jis orientuotas į ob- 
jektyviai galiojančią teisę kaip visumą, ir kiekvieną atskirą reiškinį siekia suvokti siste- 
miškai visų kitų reiškinių kontekste — kiekvieną teisės elementą siekia suvokti kaip visu- 
minės teisės funkciją. Šiuo atžvilgiu Grynoji Teorija yra išties organiška teisės teorija. 
Bet tai, kad Grynoji Teorija suvokia teisę kaip „organizmą“, reiškia ne tai, kad ji ją su- 
vokia kaip kažkokią supraempirinę metafizinę esybę (už tokios sampratos paprastai slypi 
tam tikri etiniai-politiniai postulatai), o tik štai ką: teisė yra tvarka, todėl visos teisinės 
problemos turi būti keliamos ir sprendžiamos kaip tvarkos problemos. Šitaip teisės teori- 
ja tampa griežta struktūrine pozityviosios teisės analize, laisva nuo visų etinių-politinių 
vertybinių sprendimų. 


V. DINAMINIS TEISES ASPEKTAS 


34. NORMATYVINĖS TVARKOS GALIOJIMO PAGRINDAS: 
PAMATINE NORMA 


a) Galiojimo pagrindo paieškos prasmė 


Jeigu teisė, kaip normatyvinė tvarka, suvokiama kaip žmonių elgesį reguliuojančių nor- 
mų sistema, kyla klausimas: kas vienija šių normų įvairovę, kitaip tariant, kodėl tam tik- 
ra norma priklauso tai tvarkai? Šis klausimas yra glaudžiai susijęs su kitu: kodėl norma 
galioja, kuo grindžiamas jos galiojimas? 

Žmonių elgesį nurodančios normos „galiojimas“ reiškia, kad ji saisto, t. y. kad indivi- 
das privalo elgtis taip, kaip apibrėžia norma. Ankstesniame kontekste jau buvo pažymėta, 
kad klausimo, kodėl norma galioja arba kodėl individas privalo elgtis tam tikru būdu, ne- 
galima išspręsti nustatant kokį nors faktą, t. y. teigiant, jog kažkas yra; normos galiojimo 
pagrindas nėra joks faktas. Iš tos aplinkybės, kad kažkas yra, negali išplaukti, kad kažkas 
privalo būti, o tai, kad kažkas privalo būti, negali būti to, kad kažkas yra, pagrindas. Vie- 
nos normos galiojimo pagrindas gali būti tik kitos normos galiojimas. Norma, teikianti pa- 
grindą kitos normos galiojimui, vaizdžiai apibūdinama kaip aukštesnė norma, taip nuro- 
dant jos santykį su žemesne norma. Atrodo, jog normos galiojimas grindžiamas ta aplin- 
kybe, kad ją nustatė tam tikras autoritetas - Žmogiškasis arba dieviškasis; pavyzdžiui, tei- 
giama: „Dešimties Dievo įsakymų galiojimas grindžiamas tuo, kad juos nuo Sinajaus kal- 
no paskelbė Dievas Jahvė“, arba: „Žmonės privalo mylėti savo priešus, nes Kalno pamoksle 
taip liepė Jėzus, Dievo sūnus“. Tačiau abiem atvejais galiojimo pagrindas yra ne tai, kad 
Dievas arba jo sūnus tam tikru metu tam tikroje vietoje išleido tam tikrą normą, bet impli- 
citiškai preziumuojama norma, kad privalu paklusti Dievo arba Dievo sūnaus įsakymams. 
Tiesa, silogizme, kurio didžioji premisa yra aukštesnės normos galiojimą teigiantis priva- 
lomybės teiginys „Privalu paklusti Dievo įsakymams“ ir kurio išvada yra žemesnės nor- 
mos galiojimą teigiantis privalomybės teiginys „Privalu paklusti Dešimčiai Dievo įsaky- 
mų“, teiginys, kad Dievas paskelbė Dešimt Dievo įsakymų, t. y. „esamybės teiginys“, kaip 
mažoji premisa, yra esminė grandis. Bet tik didžioji premisa, t. y. privalomybės teiginys, 
yra conditio per guam darant išvadą, kuri taip pat yra privalomybės teiginys; kitaip tariant, 
norma, kurios galiojimą teigia didžioji premisa, yra normos, kurios galiojimą teigia išvada, 
pagrindas. Esamybės teiginys, vykdantis mažosios premisos funkciją, yra tik conditio sine 
gua non darant išvadą; o tai reiškia, kad faktas, kurio buvimą teigia mažoji premisa, nėra 
normos, kurios galiojimą teigia išvada, galiojimo pagrindas. 

Norma, kurios galiojimą teigia didžioji prielaida („Privalu paklusti Dievo įsakymams“), 
glūdi hipotezėje, kad normų, kurių galiojimo pagrindo ieškoma, šaltinis yra tam tikras 
autoritetas, t. y. kažkas, kas turi kompetenciją kurti normas; ši norma suteikia normas 
kuriančiam asmeniui autoritetingą valdžią kurti normas. Vien faktas, kad kažkas kažką 
įsako, nėra joks pagrindas tokį įsakymą laikyti „galiojančia“ norma, susaistančia indivi- 
dą, kuriam ji adresuojama. Kurti galiojančias normas gali tik kompetentingas autoritetas, 
o šią kompetenciją galima grįsti tik norma, įgalinančia leisti normas. Autoritetas, įgalin- 
tas leisti normas, yra pavaldus tai normai lygiai taip pat, kaip individai yra pavaldūs to 
autoriteto išleidžiamoms normoms. E 

Normą, kuri teikia pagrindą kitos normos galiojimui, vadiname (kaip jau sakėme) 
„aukštesne“ norma. Bet normos galiojimo pagrindo paieškos negali būti tokios pat bega- 
linės, kaip padarinio priežasties paieškos. Jos turi baigtis norma, kuri yra preziumuojama 
kaip paskutinė ir aukščiausioji. Ji turi būti preziumuojama, nes negali būti „nustatyta“, 
t. y. sukurta autoriteto, kurio kompetencija tokiu atveju turėtų būti grindžiama dar aukš- 
tesne norma. Šios galutinės normos galiojimo negalima kildinti iš aukštesnės normos, jos 
galiojimo pagrindo negalima kvestionuoti. Tokia preziumuojama aukščiausia norma šioje 
knygoje vadinama pamatine norma“?. Visos normos, kurių galiojimą galima kildinti iš tos 
pačios pamatinės normos, sudaro normų sistemą, normatyvinę tvarką. Pamatinė norma 
yra bendrasis visų tai pačiai tvarkai priklausančių normų galiojimo šaltinis, bendras jų 
galiojimo pagrindas. Faktas, jog tam tikra norma priklauso tam tikrai tvarkai, yra grin- 
džiama tuo, kad galutinis jos galiojimo pagrindas yra šios tvarkos pamatinė norma. Bū- 
tent pamatinė norma, teikdama visų šiai tvarkai priklausančių normų galiojimo pagrindą, 
suvienija normų įvairovę. 


b) Statinis principas ir dinaminis principas 


Pagal galiojimo pagrindo prigimtį galima skirti du normų sistemų tipus: statinį ir di- 
naminį. Pirmojo tipo tvarkos normų galiojimą lemia jų turinys: jų galiojimą galima kil- 
dinti iš normos, kurios turinys apima kalbamosios normos turinį kaip bendrybė atskiry- 
bę. Pavyzdžiui, normų „nemeluok“, „neliudyk netiesos“, „tesėk pažadą“ galiojimą gali- 
ma išvesti iš normos, reikalaujančios būti teisingam. Iš normos, pagal kurią reikia mylėti 
savo artimą, galima išvesti normą nedaryti savo artimui žalos, nekenkti jam fiziškai arba 
morališkai, padėti jam nelaimėje ir (ypač) jo nežudyti. Galbūt teisingumo ir artimo mei- 
lės normas galima redukuoti į dar aukštesnę normą, pavyzdžiui, tokią, pagal kurią reikia 
darniai sugyventi su pasauliu. Tokios normos pagrindu galima konstruoti ištisą moralinę 
tvarką. Kadangi visos tokios sistemos normos jau glūdi preziaumuojamos normos turiny- 
je, jas galima iš jos dedukuoti loginės operacijos — atskirybių išvedimo iš bendrybės — 
būdu. Norma, preziumuojama kaip pamatinė, teikia ir iš jos dedukuojamų normų galio- 
jimo pagrindą, ir jų turinį. Normų sistema, kurios galiojimo pagrindas ir turinys dedu- 

kuojamas iš normos, preziumuojamos kaip pamatinė norma, yra statinė normų sistema. 
Principas, kuriuo grindžiamas tokios sistemos normų galiojimas, yra statinis principas. 
Tačiau normą, iš kurios tokiu būdu yra dedukuojamos kitos normos, galima laikyti 
pamatine norma tik tuo atveju, kai jos turinys yra laikomas savaime akivaizdžių. Pavyz- 
džiui, moralės sistemos normų galiojimo pagrindas ir turinys dažnai kildinamas iš nor- 
mos, kuri traktuojama kaip savaime akivaizdi. Normos „savaiminis akivaizdumas“ reiš- 
kia, kad ji yra imanentinė protui, t. y. kyla iš proto. Savaime akivaizdžios normos idėja 
remiasi praktinio proto (t. y. normas kuriančio proto) idėja; tačiau, kaip parodysime, ši 
idėja neįtikina, nes proto funkcija yra žinojimas, o ne valios pareiškimas, tuo tarpu nor- 
mų kūrimas yra valios aktas. Todėl negali būti tokio dalyko kaip normos, kurios galioja 
tik dėl to, kad jų turinys yra savaime akivaizdus. Jeigu manoma, kad tam tikro Žmonių 
elgesio reikalaujanti norma yra savaime akivaizdi, tai dėl to, kad tikima, jog ji buvo su- 
kurta Dievo arba kitokio antžmogiško autoriteto valia, arba dėl to, kad ji buvo sukurta 
papročiu ir, kaip ir visa, kas yra papročiai, yra laikoma akivaizdžiu dalyku. Vadinasi, ji 
yra norma, sukurta valios aktu. Analizuojant jos galiojimas pagaliau gali remtis tik pre- 
ziumuojama norma, nustatančia, kad privalu elgtis pagal tai, ką įsako normas kuriantis 
autoritetas, arba pagal papročiu sukurtas normas. Ši norma ja grindžiamoms normoms 
gali teikti tik galiojimo pagrindą, bet ne turinį. Tokios normos sudaro dinaminę sistemą. 
Principas, kuriuo grindžiamas tokios sistemos normų galiojimas, yra dinaminis principas. 
Dinaminį tipą apibūdina štai kas: preziumuojamoje pamatinėje normoje nėra nieko, 
išskyrus normos kūrimo fakto apibrėžimą, normas kuriančio autoriteto įgalinimą, kitaip 
tariant (tai yra tas pats), ji yra taisyklė, kuri nustato, kaip privalu kurti pamatine norma 
grindžiamas tos tvarkos bendrąsias ir individualiąsias normas. Pavyzdžiui, tėvas liepia 
savo vaikui eiti į mokyklą. Vaikas klausia: „Kodėl?“ Atsakymas gali būti toks: „Todėl, 
kad tėvas taip liepė, o vaikas privalo paklusti tėvui“. Jeigu vaikas toliau klausia: „Ko- 
dėl privalau paklusti tėvui?“, atsakymas gali būti toks: „Todėl, kad Dievas įsakė: „Pa- 
klusk savo tėvams“, o Dievo įsakymams privalu paklusti“. Jeigu vaikas dar klausia, ko- 
dėl privalu paklusti Dievo įsakymams, t. y. jeigu vaikas kvestionuoja šios normos galio- 
jimą, tuomet galima atsakyti, kad šito negalima klausti, kad šios normos negalima kves- 
tionuoti, t. y. kad nereikia ieškoti šios normos galiojimo pagrindo, nes ji turi būti preziu- 
muojama. Normos, nuo kurios visa tai prasidėjo (vaikas privalo eiti į mokyklą), turinio 
negalima išvesti iš pamatinės normos. Juk pamatinė norma apsiriboja normas kuriančio 
autoriteto įgalinimu, ji yra taisyklė, pagal kurią privalu kurti šios sistemos normas. Nor- 
mos, nuo kurios prasidėjo šis klausinėjimas, galiojimas nėra išvedamas iš pamatinės nor- 
mos turinio; jos negalima dedukuoti iš pamatinės normos loginės operacijos būdu. Ją sa- 
vo aktu turi sukurti tėvas, o galioja ji (jeigu šį dalyką formuluojame tradiciškai) todėl, 
kad buvo taip sukurta, arba (formuluojant tiksliau) todėl, kad preziumuojama pamatinė 
norma, įgalinanti tokį normų kūrimo būdą. Tam tikra norma priklauso pamatine norma 
grindžiamai tvarkai ne dėl savo turinio, o dėl to, kad ji buvo sukurta pamatinės normos 
nustatytu būdu. Pamatinė norma teikia tik galiojimo pagrindą, bet ji neteikia tuo pat me- 
tu sistemą sudarančių normų turinio. Jų turinį gali apibrėžti tik aktai, kuriais pamatinės 


Dinaminis teisės aspektas 175 


normos įgalintas autoritetas ir savo ruožtu šio autoriteto įgalinti kiti autoritetai kuria po- 
zityviąsias tos sistemos normas. Imkime kitą pavyzdį: tam tikroje socialinėje bendruo- 
menėje, gentyje, esama papročio, kad vyras, vesdamas merginą, sumoka tam tikrą sumą 
jos tėvui arba dėdei. Jeigu jaunikis klausia, kodėl jis privalo tai daryti, jam atsakoma: 
todėl, kad šioje bendruomenėje už tai visada buvo mokama, t. y. todėl, kad esama pa- 
pročio už tai mokėti, ir todėl, kad savaime akivaizdžiu dalyku laikoma tai, jog atskiras 
genties narys privalo elgtis taip, kaip paprastai elgiasi visi kiti jos nariai. Tai yra pama- 
tinė tą bendruomenę konstituojančios normatyvinės tvarkos norma. Ji paprotį nustato kaip 
normų kūrimo faktą. Šie du pavyzdžiai iliustruoja dinaminį normų sistemos tipą. 

Statinį principą galima derinti su dinaminiu toje pačioje sistemoje, jeigu pagal dina- 
minį principą preziumuojama pamatinė norma įgalina normas kuriantį autoritetą ir jeigu 
šis autoritetas (arba tas, kurį jis savo ruožtu įgalina) nustato ne tik normas, pagal kurias 
deleguojama valdžia kitiems normas kuriantiems autoritetams, bet ir normas, kurios iš 
teisės subjektų reikalauja tam tikro elgesio ir iš kurių, kaip atskirybę iš bendrybės, gali- 
ma dedukuoti kitas normas. Dešimt Dievo įsakymų ne tik įtvirtina tėvus kaip normas ku- 
riantį autoritetą, bet ir nustato bendrąsias normas, iš kurių turinio be papildomo normos 
kūrimo akto galima dedukuoti specialiąsias normas, pavyzdžiui: „Nedarysite sau sidabri- 
nių dievų ir auksinių dievų sau nedirbsite“ ir t. tt Daugybę specialiųjų moralės normų 
galima dedukuoti iš įsakymo mylėti savo priešus. Grindžiant iš Dievo arba Kristaus įsa- 
kymų dedukuojamų normų galiojimą yra taikomas statinis principas; grindžiant Dievo įsa- 
kymų galiojimą pamatine norma „Privalu paklusti Dievo įsakymams“ arba grindžiant Kris- 
taus įsakymų galiojimą pamatine norma „Privalu paklusti Kristaus įsakymams“ yra tai- 
komas dinaminis principas. 


c) Teisinės tvarkos galiojimo pagrindas 


Normų sistema, kaip teisinė tvarka, iš esmės yra dinaminė. Teisės norma galioja ne 
dėl savo turinio, t. y. ne dėl to, kad jos turinys yra logiškai dedukuojamas iš preziumuo- 
jamos pamatinės normos, o dėl to, kad ji buvo sukurta specifiniu būdu — tuo būdu, kurį 
galiausiai nustato preziumuojama pamatinė norma. Jau vien dėl šios priežasties teisės nor- 
ma priklauso tai teisinei tvarkai, kurios normos yra sukurtos pagal šią pamatinę normą. 
Todėl teisė gali būti bet kokio turinio. Nėra tokio žmonių elgesio, kuris savaime negalė- 
tų būti teisės normos turiniu. Teisės normos galiojimo negalima paneigti dėl to, kad ji 
(savo turiniu) konkuruoja su tai teisinei tvarkai, kurios pamatinė norma yra kalbamosios 
normos galiojimo pagrindas, nepriklausančios kitos normos turiniu. Pamatinė teisinės tvar- 
kos norma nėra materialioji norma, kuri dėl to, kad jos turinys laikomas tiesiogiai aki- 
vaizdžiu, yra preziumuojama kaip aukščiausioji norma ir iš kurios yra logiškai dedukuo- 
jamos kitos žmonių elgesio normos. Teisinės tvarkos normų kūrimas turi būti ypatingas 
procesas. Jos yra nustatytos (t. y. pozityviosios) normos, pozityviosios tvarkos elementai. 
Jeigu teisinės bendruomenės konstitucija suprantama kaip norma arba normos, kurios api- 
brėžia, kokiu būdu (kokių organų ir pagal kokią procedūrą — įstatymų leidybos ar papro- 

čio) turi būti kuriamos tą bendruomenę konstituojančios teisinės tvarkos bendrosios nor- 
mos, tai pamatinė norma yra ta norma, kuri preziumuojama tada, kai paprotys, kuriuo 
sukuriama konstitucija, arba tam tikrų Žmonių sąmoningai atliktas konstitucijos kūrimo 
aktas yra objektyviai interpretuojamas kaip normos sukūrimo faktas ir kai (pastaruoju at- 
veju) į konstituciją, kuria remiasi teisinė tvarka, sukūrusį individą arba individų susirin- 
kimą, yra žvelgiama kaip į normas kuriantį autoritetą. Šiuo atžvilgiu pamatinė norma api- 
brėžia pamatinį teisėkūros faktą ir ją šiuo požiūriu galima apibūdinti kaip konstituciją 
logine šio žodžio prasme (kuri bus paaiškinta vėliau), priešpriešinant konstitucijai pozi- 
tyviosios teisės prasme. Pamatinė norma — tai preziumuojamas šio proceso, t. y. pozity- 
viosios teisės kūrimo proceso, išeities taškas. Ji pati nėra papročiu arba teisinio organo 
sukurta norma; tiek, kiek į konstituciją kuriantį autoritetą yra žvelgiama kaip į aukščiau- 
siąjį autoritetą, — vadinasi, į tokį, kurio negalima laikyti įgaliotu dar aukštesnio autorite- 
to, — tiek ir pamatinė norma yra ne pozityvioji, bet preziumuojama. 

Jeigu keliamas tam tikros teisės normos galiojimo klausimas, tai atsakymas į jį glūdi 
redukcijoje į pamatinę atitinkamos teisinės tvarkos normą, t. y. į tvirtinimą, kad toji nor- 
ma (galiausiai) buvo sukurta pagal pamatinę normą. Dabar norėtume nagrinėti tik nacio- 
nalinę teisinę tvarką, t. y. tokią tvarką, kurios galiojimas apsiriboja tam tikra erdve, vadi- 
namąja valstybės teritorija, ir kuri yra laikoma suverenia, t. y. nesubordinuota jokiai aukš- 
tesnei teisinei tvarkai. Nacionalinės teisinės tvarkos normų galiojimo problemą aptarsi- 
me kol kas neliesdami už ją viršesnės arba į ją įtraukiamos tarptautinės teisinės tvarkos. 

Tam tikrai nacionalinei teisinei tvarkai priklausančios teisės normos galiojimo klausi- 
mas gali kilti vykdant prievartos aktą: pavyzdžiui, vienas individas pakaria kitą, taigi at- 
ima jam gyvybę, ir tada klausiama, kodėl šis aktas yra teisėtas aktas, būtent — bausmės 
įvykdymas, o ne nužudymas. Kaip teisėtą aktą, t. y. kaip tokį, kurį atlikti buvo „privalu“, 
jį galima interpretuoti tik tuo atveju, kai jį yra padiktavusi individualioji norma, t. y. to- 
kia norma, kuri pateikiama kaip teismo sprendimas. Tada kyla tokie klausimai: kokiomis 
sąlygomis šitokia interpretacija yra galima, kodėl šiuo atveju buvo priimtas teismo spren- 
dimas, kodėl jo sukurta norma priklauso galiojančiai teisinei tvarkai, vadinasi, yra tokia 
norma, kurią privalu taikyti? Atsakymas yra toks: todėl, kad ši individualioji norma bu- 
vo sukurta taikant baudžiamąjį įstatymą, kuriame esama bendrosios normos, pagal kurią 
(esant toms sąlygoms, kurios yra šioje byloje) yra privalu vykdyti mirties bausmę. Jeigu 
klausiame, koks yra šio baudžiamojo įstatymo galiojimo pagrindas, atsakymas bus toks: 
baudžiamasis įstatymas galioja, nes jį sukūrė legislatūra, o legislatūrą savo ruožtu kurti 
bendrąsias normas įgalino konstitucija. O jeigu klausiame, kuo yra grindžiamas konstitu- 
cijos galiojimas, t. y. koks yra bendrųjų normų kūrimą reguliuojančios normos galiojimo 
pagrindas, tai galbūt atrasime senesnę konstituciją; tai reiškia, jog esamos konstitucijos 
galiojimą pateisina tas faktas, kad ji buvo sukurta pagal ankstesnės konstitucijos normas 
padarius konstitucinę pataisą. Eidami šiuo keliu eventualiai pasiekiame istoriškai pirmąją 
konstituciją, kuri jau negalėjo būti sukurta šiuo būdu, tad jos galiojimo negalima kildinti 
iš teisinio autoriteto sukurtos pozityviosios normos; čia mes pasiekiame konstituciją, su- 
kurtą revoliuciniu būdu, t. y. arba pažeidus ankstesniąją konstituciją, arba sukūrus kons- 

tituciją teritorijai, kuri anksčiau nebuvo konstitucijos bei jos pagrindu grindžiamos na- 
cionalinės teisinės tvarkos galiojimo sritimi. Jeigu svarstome ne tarptautinę teisę, o tik 
nacionalinę teisinę tvarką, ir klausiame, koks yra istoriškai pirmosios konstitucijos galio- 
jimo pagrindas, tai (palikus nuošaly Dievą arba „prigimtį“) atsakymas gali būti tik toks: 
kad galėtume (1) pagal šią konstituciją atliekamus aktus interpretuoti kaip bendrųjų tei- 
sės normų kūrimą arba taikymą ir (2) šių bendrųjų normų taikymo aktus interpretuoti kaip 
galiojančių individualiųjų teisės normų kūrimą arba taikymą, šios konstitucijos galioji- 
mas (t. y. prielaida, kad ji yra saistanti norma) turi būti preziumuojamas. Kadangi nor- 
mos galiojimo pagrindas gali būti tik kita norma, toji prezumpcija turi būti norma, tačiau 
ne nustatyta (t. y. sukurta) teisinio autoriteto, bet preziumuojama norma, t. y. norma, ku- 
ri yra preziumuojama, jeigu konstitucijos kūrimo aktų subjektyvioji prasmė ir pagal kon- 
stituciją atliekamų normų kūrimo aktų subjektyvioji prasmė yra interpretuojamos kaip jų 
objektyviosios prasmės. Kadangi ji yra teisinės tvarkos (t. y. tvarkos, numatančios prie- 
vartos aktus) pamatinė norma, tai šią normą (teisinės tvarkos pamatinę normą) reikia for- 
muluoti šitaip: prievartos aktus reikia atlikti tomis sąlygomis ir taip, kaip tai nustato is- 
toriškai pirmoji konstitucija ir pagal ją sukurtos normos. (Glaustai: privalu elgtis taip, kaip 
nustato konstitucija.) Teisinės tvarkos normos, kurių bendrasis galiojimo pagrindas yra 
ši pamatinė norma, nėra koordinacijos ryšiais susijusių normų kompleksas, bet sudaro hie- 
rarchinę viršesnių ir subordinuotų normų struktūrą. Šią teisės normų struktūrą aptarsime 
vėliau. 


d) Pamatinė norma kaip transcendentalinė-loginė prezumpcija 


Norint suprasti šios pamatinės normos prigimtį reikia turėti galvoje, kad joje yra da- 
roma tiesioginė nuoroda į tam tikrą daugiau ar mažiau efektyvią konstituciją, faktiškai 
sukurtą arba papročiu, arba išleidus įstatymą, o netiesiogiai — į pagal šią konstituciją su- 
kurtą bei daugiau ar mažiau efektyvią prievartinę tvarką; taigi pamatinė norma teikia šios 
konstitucijos ir pagal ją sukurtos prievartinės tvarkos galiojimo pagrindą“'. Tad pamatinė 
norma nėra laisvos kūrybos produktas. Ji nėra savavališkai preziumuojama tuo atžvilgiu, 
kad tada, kai konstitucijos kūrimo akto bei pagal šią konstituciją atliekamų kitų kūrimo 
aktų subjektyvioji prasmė yra interpretuojama kaip jų objektyvioji prasmė, galima rinktis 
iš skirtingų pamatinių normų. Tik tuo atveju, kai ši pamatinė norma, kurioje daroma nuo- 
roda į tam tikrą konstituciją, yra išties preziumuojama, t. y. tik tuo atveju, kai išties pre- 
ziumuojama, kad privalu elgtis pagal šią konkrečią konstituciją, tik tada subjektyvią kon- 
stitucijos kūrimo akto ir jos pagal ją atliekamų aktų prasmę galima interpretuoti kaip jų 
objektyviąją prasmę, t. y. kaip objektyviai galiojančias teisės normas, 0 tų normų nusta- 
tomus santykius — kaip teisinius santykius. 

Preziumuojant į tam tikrą konstituciją nuorodą darančią pamatinę normą, šios konsti- 
tucijos bei pagal ją sukurtos teisinės tvarkos turinys yra nerelevantiškas: ši tvarka gali 
būti teisinga arba neteisinga, ji gali garantuoti santykinę taiką jos konstituojamoje ben- 


"0 Specifinis pamatinės normos atvejis aptariamas toliau; plg. p. 194 ir toliau. Čia jis nenagrinėjamas. 

druomenėje arba jos negarantuoti. Pamatinės normos prezumpcija neįsileidžia jokių po- 
zityviąją teisę transcenduojančių vertybių. 

Tiek, kiek subjektyviąją konstitucijos kūrimo akto (bei pagal konstituciją atliekamų 
aktų) prasmę interpretuoti kaip jų objektyviąją prasmę (t. y. kaip objektyviai galiojančias 
teisės normas) galima tik preziumuojant pamatinę normą, tiek ir šią pamatinę normą, kaip 
ją pateikia teisės mokslas, galima apibūdinti kaip (jeigu leistina kaip analogija pasinau- 
doti šia Kanto epistemologijos sąvoka) transcendentalinę-loginę tokio interpretavimo są- 
lygą. Kantas klausia: „Kaip gamtos mokslo formuluojamuose dėsniuose galima be meta- 
fizinės hipotezės interpretuoti juslinio suvokimo faktus?“ Lygiai taip pat ir Grynoji Tei- 
sės Teorija klausia: „Kaip galima, nesikreipiant į metateisinius autoritetus, tokius kaip Die- 
vas arba gamta, tam tikrų aktų subjektyviąją prasmę interpretuoti kaip tokią objektyviai 
galiojančių normų sistemą, kurią gali aprašyti teisės taisyklės?“ Epistemologinis Gryno- 
sios Teisės Teorijos atsakymas yra toks: „„Preziumuojant pamatinę normą, jog privalu elgtis 
taip, kaip nustato konstitucija, t. y. privalu elgtis pagal subjektyviąją konstitucijos kūri- 
mo valios akto prasmę — pagal konstituciją sukūrusio autoriteto nurodymus.“ Šios pama- 
tinės normos funkcija — pagrįsti objektyvų pozityviosios teisinės tvarkos galiojimą, t. y. 
žmonių veiksmų, kuriais yra sukuriamos efektyvios prievartinės tvarkos normos, subjek- 
tyviąją prasmę interpretuoti kaip jų objektyviąją prasmę. Pozityviosios normos, t. y. to- 
kios, kuri buvo sukurta valios aktu ir reikalauja tam tikro elgesio, galiojimo pagrindimas 
yra silogizmo procedūros rezultatas. Šiame silogizme didžioji premisa yra teiginys, kad 
norma, pagal kurią privalu paklusti tam tikro asmens įsakymams (t. y. privalu elgtis pa- 
gal šių įsakymų subjektyviąją prasmę), yra laikoma objektyviai galiojančia, mažoji pre- 
misa yra fakto, kad šis asmuo įsakė elgtis tam tikru būdu, konstatavimas, o išvada yra 
teiginys, kad norma, jog privalu elgtis šiuo konkrečiu būdu, galioja. Taigi norma, kurios 
galiojimą teigia didžioji premisa, įsakymo, kurio buvimą teigia mažoji premisa, subjek- 
tyviąją prasmę legitimuoja kaip šio įsakymo objektyviąją prasmę. Pavyzdžiui: privalu pa- 
klusti Dievo įsakymams. Dievas įsakė paklusti tėvų įsakymams. Vadinasi, tėvų įsakymams 
privalu paklusti. Taip akto, kuriuo tėvas įsako savo sūnui elgtis tam tikru būdu, subjek- 
tyvioji prasmė legitimuojama kaip jo objektyvioji prasmė, t. y. kaip saistanti norma. 

Norma, kurios galiojimas teigiamas didžiojoje premisoje, yra pamatinė, jeigu jos ob- 
jektyvus galiojimas nėra kvestionuojamas. Jis nėra kvestionuojamas, jeigu šios normos 
galiojimo negalima pagrįsti silogizmo procedūra. O jo negalima šitaip pagrįsti, jeigu faktas, 
kad ši norma buvo nustatyta tam tikro individo valios aktu, negali būti silogizmo mažąja 
premisa. Taip yra tuo atveju, kai asmuo, kurio įsakymams privalu paklusti pagal kvestio- 
nuojamąją normą, yra laikomas aukščiausiuoju autoritetu, pavyzdžiui, Dievu. Tada nor- 
mą, reikalaujančią paklusti šio asmens įsakymams, reikia pakelti į silogizmo viršų kaip 
jo didžiąją premisą, ir turi būti neįmanoma pačią šią normą teigti kaip dar kito silogiz- 
mo išvadą. O tai reiškia, kad ši norma yra preziumuojama kaip pamatinė norma. 

Todėl norma „Privalu paklusti Dievo įsakymams“ — tai pamatinė norma, kuria yra grin- 
džiamas normos „Privalu paklusti savo tėvų įsakymams“ galiojimas. Teologinė etika, Dievą 
laikanti aukščiausiuoju normas kuriančiu autoritetu, negalėtų teigti, kad paklusti Dievo 

įsakymams įsakė dar kas nors, nes tai turėtų būti už Dievą aukštesnis autoritetas. O jei- 
gu būtų preziumuojama, kad normą „Privalu paklusti Dievo įsakymams“ nustatė Dievas, 
tai ji negalėtų būti Dievo sukurtų normų galiojimo pagrindu, nes ji pati būtų Dievo su- 
kurta norma. O ir pati teologinė etika negali sukurti tokios normos (t. y. įsakyti paklusti 
Dievo įsakymams), nes, būdama pažinimo atmaina, ji negali būti normas kuriančiu auto- 
ritetu. Todėl norma „Privalu paklusti Dievo įsakymams“, kaip pamatinė norma, negali 
būti subjektyvioji kokio nors valios akto prasmė; ji gali būti tik mąstymo akto prasmė. 
O tai reiškia, kad teologinė etika gali tik teigti: „Tėvų įsakymai savo pobūdžiu yra ob- 
jektyviai saistančios normos, jeigu savo mąstyme preziumuojame normą „Privalu paklusti 
Dievo įsakymams“ (o šis liepė paklusti tėvams)! 

Kadangi pozityvistinis teisės mokslas istoriškai pirmosios konstitucijos kūrėją laiko 
aukščiausiuoju teisiniu autoritetu ir todėl negali pripažinti, kad norma, reikalaujanti pa- 
klusti konstitucijos kūrėjo įsakymams, yra už konstitucijos kūrėją aukštesnio autoriteto 
(tokio, kaip Dievas arba gamta) valios akto subjektyvioji prasmė, vadinasi, teisės moks- 
las negali šios normos galiojimo pagrįsti silogizmo procedūra. Pozityvistinis teisės mokslas 
gali tik teigti, kad grindžiant teisės normų objektyvų galiojimą ši norma yra preziumuo- 
jama kaip pamatinė norma, vadinasi, ji yra preziumuojama ir efektyvią prievartinę tvarką 
interpretuojant kaip objektyviai galiojančių teisės normų sistemą. Kadangi ši pamatinė nor- 
ma negali būti valios akto prasmė ir kadangi ši norma (tiksliau, jos teigimas) yra būtina 
grindžiant objektyvų pozityviųjų teisės normų galiojimą, ji gali būti tik mąstymo akto pras- 
mė; teisės mokslas gali teigti tik tai (17 ne daugiau), kad subjektyviąją aktų, kuriais ku- 
riamos teisės normos, prasmę galima interpretuoti kaip jų objektyviąją prasmę tik tuo at- 
veju, kai savo teisiniame mąstyme preziumuojame normą „Privalu paklusti istoriškai pir- 
mosios konstitucijos reikalavimams“. 

Teisės mokslas nenurodo, kad privalu paklusti konstitucijos kūrėjo įsakymams. Tei- 
sės mokslas ir toliau yra tik pažintinė disciplina, net formuluodamas savąjį epistemologi- 
nį teiginį, kad pamatinė norma yra toji sąlyga, kuriai esant konstitucijos kūrimo akto sub- 
jektyviąją prasmę bei pagal konstituciją atliekamų aktų subjektyviąją prasmę galima in- 
terpretuoti kaip jų objektyviąją prasmę, kaip galiojančias normas, t. y. net pats šitaip in- 
terpretuodamas šių aktų prasmę“. 

Teikdama šią pamatinės normos teoriją Grynoji Teisės Teorija neįdiegia naujo teisės 
pažinimo metodo. Ji tik verčia sąmoningai daryti tai, ką (bent nesąmoningai) daro dau- 
guma teisės mokslininkų, kai jie minėtus faktus suvokia ne kaip priežastingai determi- 


"| Norma, kuri yra mąstymo akto prasmė, nėra norma, kurios turinys yra savaime suprantamas. Pozity- 
viosios teisinės tvarkos Pamatinė Norma, tokia, kokia ji toliau aprašoma, anaiptol nėra savaime suprantama. 
Plg. p. 191. 

12 Į klausimą „Kas preziumuoja pamatinę normą?“ Grynoji Teorija atsako taip: pamatinę normą preziu- 
muoja kiekvienas, kuris subjektyviąją konstitucijos kūrimo akto bei pagal konstituciją atliekamų aktų prasmę 
interpretuoja kaip objektyviąją šių aktų prasmę, t. y. kaip objektyviai galiojančią normą. Ši interpretacija — tai 
pažinimo, ne valios, funkcija. Kadangi teisės mokslas, kaip pažinimas, gali tik aprašyti normas ir negali nie- 
ko nurodyti, taigi negali kurti normų, aš esu vienur kitur pareiškęs abejonių dėl to, ar pamatinę normą taip 
pat gali preziumuoti teisės mokslas (,„Was ist ein Rechtsakt?“, Oesterreichische Zeitschrift fūr Oeffentliches 
Recht, 1952). Šias abejones pašalina šiame tekste nubrėžtas nustatytųjų ir preziumuojamų normų skirtumas. 

nuotus, — jų subjektyviąją prasmę jie interpretuoja kaip objektyviai galiojančias normas, 
t. y. kaip normatyvinę teisinę tvarką, ir nemėgina šios tvarkos galiojimo grįsti kokia nors 
aukštesne, metateisės norma — norma, kurią nustato autoritetas, aukštesnis už teisinį au- 
toritetą; kitaip tariant, kai teisę jie traktuoja tik kaip pozityviąją teisę. Pamatinės normos 
koncepcija tėra procedūros, kurią visada taikė pozityvistinis teisės mokslas, rezultatas. 


e) Loginė teisinės tvarkos vienovė; normų konkurencija 


Kadangi pamatinė norma yra visų tai pačiai teisinei tvarkai priklausančių normų ga- 
liojimo pagrindas, pamatinė norma vienija šių normų įvairovę. Šią vienovę išreiškia ir ta 
aplinkybė, kad teisinę tvarką galima aprašyti viena kitai neprieštaraujančiomis teisės tai- 
syklėmis. Be abejo, nepaneigiama yra tai, kad teisiniai organai gali sukurti konkuruojan- 
čias normas, t. y. jie gali atlikti aktus, kurių subjektyvioji prasmė yra „privalomybė“ ir 
kurie, jeigu jų subjektyvioji prasmė yra interpretuojama kaip jų objektyvioji prasmė, gali 
konkuruoti vienas su kitu. Tokios normų konkurencijos esama tuo atveju, kai viena nor- 
ma reikalauja tam tikro elgesio, o kita norma reikalauja kitokio, su pirmuoju nesuderina- 
mo elgesio, pavyzdžiui, kai viena norma nustato, kad už svetimavimą privalo būti bau- 
džiama, o kita norma — kad už jį neprivalo būti baudžiama, arba jeigu viena norma nu- 
stato, kad už vagystę privalo būti baudžiama mirtimi, o kita — kad įkalinimu. Tačiau, kaip 
jau buvo parodyta anksčiau'?, tokia konkurencija nėra loginis prieštaravimas griežtąja šio 
žodžio prasme, nors paprastai sakoma, kad dvi normos „prieštarauja“ viena kitai. Juk 10- 
gikos principus, ypač neprieštaravimo principą, galima taikyti teiginiams, kurie yra tei- 
singi arba klaidingi; jeigu du teiginiai logiškai prieštarauja vienas kitam, tik vienas iš jų 
gali būti teisingas; jeigu vienas yra teisingas, kitas turi būti klaidingas. Norma nėra nei 
teisinga, nei klaidinga, ji yra tik galiojanti arba negaliojanti. Tačiau teisinę tvarką apra- 
šantis teiginys, kad pagal tą tvarką tam tikra norma galioja, gali būti teisingas arba klai- 
dingas; konkrečiai tai pasakytina apie teisinę tvarką aprašančią teisės taisyklę, teigiančią, 
kad pagal tą tvarką tam tikromis sąlygomis privalu arba neprivalu atlikti tam tikrą prie- 
vartos aktą. Todėl logikos principus apskritai ir konkrečiai — neprieštaravimo principą ga- 
lima taikyti teisės normas aprašančioms teisės taisyklėms, tad netiesiogiai — ir teisės nor- 
moms. Vadinasi, anaiptol nėra absurdiška sakyti, kad dvi teisės normos „prieštarauja“ viena 
kitai. Ir tik vieną iš jųdviejų galima laikyti objektyviai galiojančia. Sakyti, kad a privalo 
būti, ir kartu teigti, kad neprivalo būti, yra toks pats beprasmis dalykas, kaip ir sakyti, 
kad a yra ir kartu nėra. Normų konkurencija yra tokia pat beprasmė, kaip ir loginis prieš- 
taravimas. 

Bet dėl to, kad teisės pažinimas, kaip ir bet kuris kitas pažinimas, siekia savo objektą 
suvokti kaip prasmingą visumą ir jį aprašyti vienas kitam neprieštaraujančiais teiginiais, 
jo išeities pozicija yra prielaida, kad jo aprašomos normatyvinės tvarkos (šio pažinimo 
objekto) normų konkurenciją galima ir reikia šalinti aiškinimo būdu. Kadangi teisinės tvar- 


"3 Plg. p. 93 ir toliau. 

kos struktūra yra aukštesnių ir žemesnių normų hierarchija, kur aukštesnė norma apibrė- 
žia žemesnės kūrimą, tos pačios teisinės tvarkos normų konkurencijos problema reiškiasi 
dviem formomis, — nelygu, ar konkuruoja dvi to paties lygmens normos, ar aukštesnė ir 
žemesnė normos. 

Pirmiausia panagrinėsime to paties lygmens normų konkurenciją. Jeigu turime reika- 
14 su to paties organo skirtingu metu sukurtų normų konkurencija, tai pagal principą /ex 
posterior derogat priori vėlesnės normos galiojimas pakeičia ankstesnės, jai prieštarau- 
jančios, normos galiojimą. Kadangi normų kūrimo organas (karalius arba parlamentas) 
paprastai yra įgalintas kurti tokias normas, kurias galima keisti, taigi ir naikinti, galima 
tarti, jog tas įgalinimas apima ir principą /ex posterior derogat priori. Šis principas tai- 
komas ir tada, kai konkuruojančias normas nustato skirtingi organai, pavyzdžiui, jeigu 
konstitucija įgalina ir karalių, ir parlamentą bendrosiomis normomis reguliuoti tą patį ob- 
jektą arba jeigu teisėkūros faktais laikomi ir legislatūra, ir paprotys. Tačiau konkuruojan- 
čios normos gali būti sukuriamos vienu metu, to paties organo ir tuo pačiu aktu, tad mi- 
nėto principo negalima taikyti, pavyzdžiui, tuo atveju, kai viena kitai prieštaraujančių klau- 
zulių esama tame pačiame įstatyme, kaip antai: už svetimavimą turi būti baudžiama ir už 
svetimavimą neturi būti baudžiama, arba: kiekvienas, padaręs tam tikrą deliktą, turi būti 
baudžiamas, ir asmenys, jaunesni nei keturiolikos metų amžiaus, neturi būti baudžiami. 
Tada yra šios konkurencijos šalinimo galimybės: arba abi normos laikomos teisės taiky- 
mo organo, pvz., teisėjo, pasirinkimo dalyku, arba, jeigu (kaip antrajame pavyzdyje) dvi 
normos tik iš dalies prieštarauja viena kitai, vieną normą galima suvokti kaip apribojan- 
čią kitos normos galiojimą. Teisę aprašanti taisyklė nesako: „Už svetimavimą privalo bū- 
ti baudžiama ir neprivalo būti baudžiama“; ji sako: „Tas, kuris svetimauja, privalo būti 
baudžiamas arba jis neprivalo būti baudžiamas.“ Teisę aprašanti taisyklė nesako ir šito: 
„Kiekvienas, padaręs tam tikrą deliktą, privalo būti baudžiamas, /7 asmenys, jaunesni nei 
keturiolikos metų amžiaus, neprivalo būti baudžiami“; ji sako: „Kiekvienas, padaręs tam 
tikrą deliktą, išskyrus asmenis iki keturiolikos metų amžiaus, privalo būti baudžiamas.“ 
Jeigu neįmanomas nė vienas iš šių aiškinimų, vadinasi, įstatymų leidėjas sukūrė bepras- 
mybę; tada turime beprasmį normos kūrimo aktą, taigi apskritai ne aktą, nes jo subjekty- 
viosios prasmės negalima interpretuoti kaip jo objektyviosios prasmės; čia nėra jokios ob- 
jektyviai galiojančios normos, nors tas aktas atliktas pagal pamatinę normą. Pamatinė nor- 
ma suteikia objektyvią galiojančios normos prasmę ne bet kuriam aktui, o tik tokiam, 
kuris turi prasmę — subjektyviąją prasmę, kad individai privalo elgtis tam tikrų būdu. Aktas 
turi būti prasmingas šia normatyvine prasme. Jeigu aktas turi kitokią prasmę (pavyzdžiui, 
teiginio, teigiančio tam tikrą įstatyme siūlomą teoriją, prasmę) arba apskritai neturi pras- 
mės (pavyzdžiui, jeigu įstatyme esama beprasmių žodžių arba tarpusavyje nesuderinamų 
nuostatų), tada nėra jokios subjektyviosios prasmės, kurią būtų galima interpretuoti kaip 
objektyviąją prasmę; nesama ir akto, kurio subjektyviąją prasmę galėtų legitimuoti pa- 
matinė norma. 

Konkuruoti gali ir dvi individualiosios normos, kaip antai du teismo sprendimai, ypač 
jeigu abi šias normas sukūrė skirtingi organai. Įstatymas gali įgalinti du teismus spręsti tą 

pačią bylą, bet nesuteikti kurio nors vieno iš šių teismų sprendimui galios panaikinti kito 
sprendimą. Žinoma, tokia teisinė technika yra kuo ydingiausia, bet ji nėra neįmanoma ir 
jos yra pasitaikę. Tokiu atveju iš tikrųjų gali atsitikti taip, kad kaltinamąjį vienas teismas 
nuteisia, o kitas išteisina, t. y. jis privalo būti baudžiamas pagal vieną normą, bet nebau- 
džiamas pagal kitą; arba gali atsitikti taip, kad vienas teismas gali ieškovui priteisti tai, ko 
jis reikalauja, o kitas teismas gali atmesti ieškinį, — vadinasi, pagal vieną normą į atsakovo 
turtą turi būti nukreipiamas civilinis išieškojimas, o pagal kitą toks civilinis išieškojimas 
Į jį neturi būti nukreipiamas. Tokia konkurencija šalinama vykdomajam organui leidžiant 
pasirinkti vieną iš šių sprendimų. Jeigu civilinis išieškojimas vykdomas taip, kaip nustato 
viena norma, tai antroji norma tampa visam laikui neefektyvi, taigi ir nebegalioja; jeigu 
išieškojimas nėra vykdomas, yra atvirkščiai. Tokia interpretacija suderinama su pamati- 
ne norma. Juk pamatinė norma nustato: „„Prievartą privalu vartoti daugiau ar mažiau efek- 
tyvios konstitucijos ir pagal tą konstituciją sukurtų daugiau ar mažiau efektyvių bendrų- 
jų bei efektyvių individualiųjų normų nustatytomis sąlygomis ir būdu.“ Efektyvumas nu- 
matomas kaip viena iš pamatinės normos galiojimo sąlygų. Jeigu konkurencijos esama 
tame pačiame teismo sprendime (pavyzdžiui, teisėjui išprotėjus), tuomet aktas yra papras- 
čiausiai beprasmis, tad jokios objektyviai galiojančios normos nėra. Taip pamatinė nor- 
ma teisinio pažinimo medžiagą leidžia interpretuoti kaip prasmingą visumą, — vadinasi, 
ją aprašyti vienas kitam logiškai neprieštaraujančiais teiginiais. 

Negalima jokia konkurencija tarp aukštesnės ir žemesnės normos, t. y. tarp normos, 
apibrėžiančios kitos normos kūrimą, ir šios antrosios normos, nes Žžemesnei normai ga- 
liojimo pagrindą teikia aukštesnė norma. Jeigu žemesnė norma laikoma galiojančia, tai 
galiojančia ją galima laikyti tik pagal aukštesnę normą. Kaip tai daroma, aptarsime apra- 
šydami teisinės tvarkos hierarchiją'“. 


f) Legitimumas ir efektyvumas 


Pamatinės normos funkcija tampa ypač akivaizdi, kai konstitucija keičiama ne kon- 
stituciniu būdu, bet revoliucija, kai kvestionuojamas visos ta konstitucija tiesiogiai grin- 
džiamos teisinės tvarkos buvimas, t. y. galiojimas. 

Jau sakyta, kad normos galiojimo sritis ir konkrečiai — temporalinė jos galiojimo sri- 
tis gali būti ribota; tokio galiojimo pradžią ir pabaigą gali apibrėžti pati ši norma arba 
aukštesnė norma, reguliuojanti žemesnės normos kūrimą. Teisinės tvarkos normos galio- 
ja, kol jų galiojimas nepasibaigia pagal tos teisinės tvarkos taisykles. Reguliuodama sa- 
vo pačios kūrimą ir taikymą, teisinė tvarka apibrėžia savo normų galiojimo pradžią ir pa- 
baigą. Rašytinėse konstitucijose paprastai esama specialių taisyklių, apibrėžiančių, kokiu 
būdu jas galima keisti. Principas, kad teisinės tvarkos norma galioja tol, kol jos galioji- 
mas nepasibaigia šios tvarkos apibrėžtu būdu arba kol jo nepakeičia kitos šios tvarkos 
normos galiojimas, vadinamas legitimumo principu. 

Šis principas taikomas nacionalinei teisinei tvarkai, tačiau su viena svarbia išlyga: jis 
netaikomas revoliucijos atveju. Revoliucija platesne šio žodžio prasme (kuri apima ir vals- 
tybės perversmą) — tai bet koks nelegitimus tos konstitucijos keitimas arba jos pakeiti- 
mas kita konstitucija. Teisės mokslo požiūriu nėra relevantiška, ar teisinė situacija pasi- 
keitė dėl to, kad prieš legitimią vyriausybę buvo pavartota jėga, ar ją pakeitė patys tos 
vyriausybės nariai, ar tai padarė masinis gyventojų sąjūdis, ar maža individų grupė. Čia 
lemiamą reikšmę turi tik tai, kad galiojanti konstitucija buvo pakeista arba kita vietoje 
jos atsirado tokiu būdu, kurio nenumatė iki tol galiojusi konstitucija. Paprastai revoliuci- 
ja panaikina tik senąją konstituciją ir tam tikrus politiškai svarbius įstatymus. Sakoma, 
kad didelė dalis pagal senąją konstituciją sukurtų įstatymų lieka galioti, bet šitoks apibū- 
dinimas nėra teisingas. Jeigu šie įstatymai laikytini galiojančiais pagal naująją konstitu- 
ciją, tai toks dalykas galimas tik dėl to, kad jų galiojimą eksplicitiškai arba implicitiškai 
turi patvirtinti naujoji konstitucija. Čia susiduriame ne su naujos teisės kūrimu, o su tuo, 
kad viena teisinė tvarka recepuoja kitos normas, kaip antai romėnų teisės recepcijos vo- 
kiečių teisėje atveju. Bet ir tokia recepcija yra teisėkūra, nes naujos, revoliucijos būdu 
sukurtos konstitucijos perimtų teisės normų galiojimo tiesioginis pagrindas tegali būti nau- 
joji konstitucija. Šių normų turinys išlieka nepakitęs, tačiau pasikeičia jų galiojimo pa- 
grindas; tiesą sakant, pasikeičia visos teisinės tvarkos galiojimo pagrindas. Įsigaliojus nau- 
jai konstitucijai kartu pasikeičia ir pamatinė norma, t. y. prezumpcija, pagal kurią konsti- 
tucijos sukūrimo aktas ir pagal konstituciją atliekami aktai yra interpretuojami kaip nor- 
mų kūrimo ir normų taikymo aktai. Tarkime, kad senoji konstitucija savo pobūdžiu buvo 
absoliutinė monarchija, 0 naujoji yra parlamentinė demokratija. Tada pamatinė norma, 
užuot — kaip iki tol — skelbusi: „Prievartos aktus privalu vykdyti tomis sąlygomis ir tuo 
būdu, kuriuos apibrėžia senoji, nebegaliojanti konstitucija“, vadinasi, bendrosios ir indi- 
vidualiosios normos, kurias sukuria ir taiko konstituciškai funkcionuojantis monarchas bei 
jo deleguoti organai, pamatinė norma skelbs: „Prievartos aktus privalu vykdyti tomis są- 
lygomis ir tuo būdu, kuriuos apibrėžia naujoji konstitucija“, vadinasi, bendrosios ir indi- 
vidualiosios normos, kurias kuria ir taiko pagal naująją konstituciją išrinktas parlamentas 
bei tie organai, kuriems šios normos tai deleguoja. Naujoji pamatinė norma, kitaip nei 
senoji, neleidžia tam tikro individo traktuoti kaip absoliutinio monarcho, bet ji leidžia 
teisiniu autoritetu laikyti tautos renkamą parlamentą. Pagal pamatinę nacionalinės teisi- 
nės tvarkos normą vyriausybė, kurianti efektyvias bendrąsias ir individualiąsias normas, 
grindžiamas efektyvia konstitucija, yra legitimi valstybės vyriausybė. 

Pamatinė norma pasikeičia pasikeitus faktams, kurie interpretuojami kaip galiojančių 
teisės normų kūrimas ir taikymas. Pamatinė norma nurodo tik tokią konstituciją, kuri buvo 
faktiškai sukurta įstatymų leidybos aktu arba papročiu ir kuri yra efektyvi. Konstitucija 
yra „efektyvi“, jeigu pagal ją kuriamos normos yra daugiau ar mažiau taikomos ir joms 
daugiau ar mažiau yra paklūstama. Kai tik senoji konstitucija nustoja efektyvumo, o efek- 
tyvia tampa naujoji konstitucija, tie aktai, kurių subjektyvioji prasmė yra teisės normų 
kūrimas arba taikymas, interpretuojami kaip preziumuojantys jau ne senąją, bet naują pa- 
matinę normą. Pagal senąją konstituciją išleisti ir neperimti įstatymai jau nelaikomi ga- 

liojančiais, o senosios konstitucijos įgalinti organai jau nelaikomi turinčiais kompetenci- 
ją. Jeigu revoliucija patirtų nesėkmę, tai nebūtų pagrindo senąją pamatinę normą keisti 
nauja. Tokiu atveju revoliucija būtų ne laikoma naujos teisės kūrimo procesu, bet inter- 
pretuojama (pagal senąją konstituciją bei šia grindžiamą ir galiojančia laikomą baudžia- 
mąją teisę) kaip valstybės išdavimas. Principas, kuriuo čia vadovaujamasi, yra efektyvu- 
mo principas. Legitimumo principą riboja efektyvumo principas. 


g) Galiojimas ir efektyvumas 


Šis ribojimas atskleidžia dažnai pabrėžiamą (ir pozityviosios teisės teorijai tokį svar- 
bų) teisės galiojimo ir efektyvumo ryšį. Teisingas šio ryšio apibrėžimas — viena svarbiausių 
ir kartu sudėtingiausių pozityvistinės teisės teorijos problemų. Tai ypatingas teisės nor- 
mų „privalomybės“ ir gamtinės tikrovės „esamybės“ santykio atvejis. Juk aktas, kuriuo 
sukuriama pozityvioji teisės norma, taip pat yra „esamybės faktas“ (vok. Seinstatsache), 
visai kaip ir teisės normos efektyvumas. Pozityvistinė teisės teorija susiduria su užduoti- 
mi rasti teisingą vidurio kelią tarp dviejų kraštutinumų, iš kurių nė vienas nėra pagrįstas. 
Pirmasis kraštutinumas — tai tezė, jog galiojimo, kaip kažko, kas privalo būti, ir efekty- 
vumo, kaip kažko, kas yra, nesieja joks ryšys, kad teisės galiojimas visiškai nepriklauso 
nuo jos efektyvumo. Kitas kraštutinumas — tezė, kad galiojimas ir efektyvumas yra tapa- 
tūs. Idealistinė teisės teorija linksta į pirmąjį šios problemos sprendimą, realistinė - į ant- 
rąjį. Pirmasis sprendimas klaidingas dėl to, kad negalima paneigti, jog teisinė tvarka, kaip 
visuma, taip pat atskira teisės norma nustoja galioti tada, kai nustoja efektyvumo, taip 
pat jog teisės normos privalomybė ir fizinės tikrovės esamybė yra susijusios dar ir tiek, 
kiek galiojančią pozityviąją teisės normą sukurti gali tik būties tikrovės aktas. Antrasis 
sprendimas klaidingas dėl to, kad lygiai taip pat negalima paneigti, jog daugeliu atvejų 
(kaip jau parodyta anksčiau") teisės normos laikomos galiojančiomis, nors jos nėra arba 
dar nėra efektyvios. Grynoji Teisės Teorija siūlo tokį sprendimą: taip, kaip norma (pagal 
kurią kažkas privalo būti), kaip akto prasmė, nėra tapati aktui (kuris iš tikrųjų yra), ly- 
giai taip pat ir teisės normos galiojimas nėra tapatus jos efektyvumui; teisinės tvarkos, 
kaip visumos, efektyvumas ir atskiros normos efektyvumas, kaip ir normos sukūrimo ak- 
tas, yra galiojimo sąlyga; efektyvumas yra sąlyga tuo atžvilgiu, kad teisinės tvarkos, kaip 
visumos, ir atskiros normos negalima laikyti vis dar galiojančiomis, jeigu jos nustoja efek- 
tyvumo. Teisinės tvarkos efektyvumas — ne ką didesnis jos galiojimo pagrindas ir už jos 
sukūrimo aktą. Galiojimo pagrindas, t. y. atsakymas į klausimą, kodėl šios teisinės tvar- 
kos normoms privalu paklusti ir jas taikyti, yra preziumuojama pamatinė norma, pagal 
kurią privalu paklusti faktiškai sukurtai ir daugiau ar mažiau efektyviai konstitucijai, va- 
dinasi, ir pagal tą konstituciją sukurtoms ir daugiau ar mažiau efektyvioms normoms. Pa- 
matinėje normoje sukūrimo faktas ir efektyvumas padaromi galiojimo sąlyga - „efekty- 
vumas“ tuo atžvilgiu, kad jį reikia pridėti prie sukūrimo fakto, kad nenustotų galioti nei 
teisinė tvarka kaip visuma, nei atskira norma. Sąlyga negali būti tapati tam, kieno sąlyga 

ji yra. Antai kad žmogus gyventų, jis turi gimti; bet kad jis išliktų gyvas, turi būti tenki- 
namos dar ir kitos sąlygos, pavyzdžiui, jis turi maitintis. Jeigu ši sąlyga netenkinama, jis 
nebegyvens. Bet gyvybė nėra tapati nei gimimui, nei maitinimuisi. 

Normatyviniame silogizme, kuriuo grindžiamas teisinės tvarkos galiojimas, didžioji 
premisa yra privalomybės teiginys, formuluojantis pamatinę normą: „Privalu elgtis pa- 
gal faktiškai sukurtą ir efektyvią konstituciją“; mažoji prielaida yra esamybės teiginys, 
konstatuojantis faktus: „Konstitucija yra faktiškai sukurta ir efektyvi“; o išvada yra pri- 
valomybės teiginys: „Privalu elgtis pagal teisinę tvarką, t. y. ši teisinė tvarka galioja.“ 
Pozityviosios teisinės tvarkos normos galioja todėl, kad preziumuojamas jų kūrimą re- 
guliuojančios fundamentalios taisyklės, t. y. pamatinės normos, galiojimas, o ne todėl, 
kad jos yra efektyvios; tačiau jos galioja tik tol, kol ši teisinė tvarka yra efektyvi. Kai 
tik konstitucija nustoja efektyvumo, t. y. kai tik efektyvumo nustoja šia konstitucija grin- 
džiama teisinė tvarka kaip visuma, nustoja galioti ir visa teisinė tvarka, ir kiekviena at- 
skira norma. 

Tačiau teisinė tvarka nenustoja galioti, kai efektyvumo nustoja kuri nors atskira tei- 
sės norma. Teisinė tvarka laikoma galiojančia, kai jos normos yra daugiau ar mažau 
efektyvios (t. y. jos faktiškai taikomos ir joms paklūstama). Ir atskira norma nenustoja 
galioti, jeigu ji nėra efektyvi tik atskirais, išimtiniais atvejais. Kaip jau buvo sakyta ki- 
tame kontekste, turi būti galimas antagonizmas tarp to, ką norma nustato kaip kažką, 
kas privalo būti, ir to, kas faktiškai yra; norma, nustatanti kaip privalomą dalyką tai, 
kas, kaip iš anksto žinoma, neišvengiamai turi įvykti pagal tam tikrą gamtos dėsnį, yra 
beprasmė — tokia norma nebūtų laikoma galiojančia. Kita vertus, nėra laikoma galiojan- 
čia ir tokia norma, kuriai niekuomet nepaklūstama arba kuri niekuomet nėra taikoma. 
Faktiškai teisės norma gali nustoti galioti dėl to, kad ji niekuomet nėra taikoma arba jai 
niekuomet nėra paklūstama, t. y. dėl vadinamojo desuetude. Desuetude galima apibū- 
dinti kaip negatyvųjį paprotį, o jo esminė funkcija yra esamos normos galiojimo panai- 
kinimas. Jeigu paprotys apskritai laikomas teisėkūros faktu, tai paprotine teise galima 
panaikinti net statutinę teisę. Jeigu efektyvumas čia apsakytąja prasme yra ne tik teisi- 
nės tvarkos kaip visumos, bet ir atskiros teisės normos galiojimo sąlyga, tai statutinė 
teisė negali panaikinti papročio teisėkūros funkcijos, bent jau tiek, kiek tai susiję su ne- 
gatyviąja desuetudo funkcija. 

Aprašytasis galiojimo ir efektyvumo santykis liečia bendrąsias teisės normas. Bet ga- 
lioti nustoja ir konkretų prievartos aktą nustatančios individualiosios teisės normos (teismo 
sprendimai, administraciniai dekretai), jeigu jos nuolat yra nevykdomos, taigi yra neefek- 
tyvios, kaip buvo parodyta aptariant dviejų teisinių sprendimų konkurenciją“. 

Efektyvumas yra galiojimo sąlyga, bet jis nėra galiojimas. Tai būtina pabrėžti, nes 
galiojimą nuolat mėginama sutapatinti su efektyvumu, o pagunda taip tapatinti kyla dėl 
to, kad atrodo, jog šitaip supaprastinama teorinė situacija. Tačiau tokios pastangos bergž- 
džios — ne tik dėl to, kad net iš dalies neefektyvią teisinę tvarką arba teisės normą gali- 

ma laikyti galiojančia, o absoliučiai efektyvią normą, kurios neįmanoma pažeisti, — ne- 
galiojančia, nes jos apskritai negalima laikyti norma, bet ypač dėl štai kokios priežasties: 
jeigu galiojimas, t. y. specifinis teisės egzistavimo būdas, laikomas gamtinės tikrovės da- 
limi, tai neįmanoma suvokti tos specifinės prasmės, kuria teisė adresuoja save tikrovei ir 
šitaip šiai tikrovei save priešpriešina, o tikrovė gali atitikti teisę arba jai prieštarauti tik 
tuo atveju, kai ji nėra tapati teisės galiojimui. Taip, kaip apibrėžiant galiojimą neįmano- 
ma nepaisyti jo santykio su tikrove, lygiai taip pat neįmanoma ir galiojimo sutapatinti su 
tikrove. Tikrovės (kaip teisinės tvarkos efektyvumo) sąvoką pakeitus valdžios sąvoka, tei- 
sinės tvarkos galiojimo ir efektyvumo santykio problema sutampa su geriau pažįstama 
teisės ir valdžios arba teisių ir galios santykio problema. O tada čia siūlomas sprendimas 
tėra vien moksliškai tikslesnis seno truizmo, kad negali būti teisių be galios, bet vis dėl- 
to ji nėra tapati jėgai, formulavimas. Čia dėstomos teorijos požiūriu teisės (teisė) yra tam 
tikra galios tvarka (arba organizacija). 


h) Tarptautinės teisės pamatinė norma 


Dabar panagrinėsime tarptautinę teisinę tvarką jos santykio su nacionalinėmis teisinė- 
mis tvarkomis požiūriu ir vadovausimės prielaida (kuria dažnai vadovaujamasi), kad tarp- 
tautinė teisė tam tikrai valstybei galioja tik tuo atveju, kai jos vyriausybė, remdamasi efek- 
tyvia konstitucija, pripažįsta tarptautinę teisę; tuomet į klausimą, kodėl teisė galioja, at- 
sakome vis taip pat: teisės galiojimo pagrindas yra preziumuojama pamatinė norma, ku- 
rioje daroma nuoroda į efektyvią konstituciją. Juk tokiu atveju tarptautinė teisė tėra su- 
verenia laikomos nacionalinės teisinės tvarkos dalis, o nacionalinės teisinės tvarkos ga- 
liojimo pagrindas yra pamatinė norma, kurioje daroma nuoroda į efektyvią konstituciją. 
Pamatinė norma, kaip konstitucijos galiojimo pagrindas, kartu yra ir tarptautinės teisės, 
pripažįstamos remiantis konstitucija, galiojimo pagrindas. 

Tačiau kitaip yra, jeigu tarptautinė teisė laikoma ne nacionalinės teisinės tvarkos da- 
limi, o suverenia teisine tvarka, viršesne už visas nacionalines teisines tvarkas ir ribojan- 
čia jų galiojimo sritį, kitaip tariant, jeigu daroma prielaida, kad nacionalinėms teisinėms 
tvarkoms pirmenybė neteiktina, bet ji teiktina tarptautinei teisei''. Pastarojoje faktiškai 
esama normos, teikiančios pagrindą atskirų nacionalinių teisinių tvarkų galiojimui. Tad 
atskiros nacionalinės teisinės tvarkos galiojimo pagrindą galima rasti pozityviojoje tarp- 
tautinėje teisėje. Tokiu atveju šios teisinės tvarkos galiojimo pagrindas yra pozityvoji, o 
ne vien preziumuojama norma. Tarptautinės teisės norma, teikianti šį galiojimo pagrin- 
dą, paprastai apibūdinama teiginiu, kad pagal bendrąją tarptautinė teisę vyriausybė, ne- 
priklausomai nuo kitų vyriausybių efektyviai kontroliuojanti tam tikros teritorijos gyven- 
tojus, yra legitimi vyriausybė ir kad tokios vyriausybės kontroliuojami atitinkamos terito- 
rijos gyventojai yra „valstybė“ tarptautinei teisei būdinga prasme nepriklausomai nuo to, 
ar ši efektyvi vyriausybės kontrolė yra grindžiama jau kurį laiką esančia, ar revoliucijos 
būdu sukurta konstitucija. Išvertus į teisinę kalbą tai reiškia, kad bendrosios tarptautinės 

teisės norma individą arba grupę individų traktuoja kaip legitimią vyriausybę ir įgalina 
remiantis efektyvia konstitucija kurti bei taikyti normatyvinę prievartinę tvarką. Taigi tam 
tikroje teritorijoje iš tikrųjų efektyvią prievartinę tvarką toji norma legitimuoja kaip ga- 
liojančią teisinę tvarką, o šios tvarkos konstituojamą bendruomenę — kaip „valstybę“ tarp- 
tautinei teisei būdinga prasme nepriklausomai nuo to, ar vyriausybė atėjo į valdžią „legi- 
timiu“ būdu (t. y. pagal ankstesniąją konstituciją), ar revoliucijos būdu. Pagal tarptautinę 
teisę tokia valdžia laikytina teisėta valdžia. O tai reiškia, kad tarptautinė teisė sėkmingą 
revoliuciją legitimuoja kaip teisėkūros procedūrą. Jeigu nacionalinės teisinės tvarkos ga- 
liojimo pagrindu pripažįstama pozityvioji tarptautinės teisės norma, tai pamatinės normos 
problema pakinta, nes tada nacionalinių teisinių tvarkų galiojimo pagrindas yra jau ne 
tokia norma, kuri tik preziumuojama teisiniame mąstyme, bet pozityvioji tarptautinės tei- 
sės norma; tad kyla klausimas, kokiu pagrindu galioja tarptautinė teisinė tvarka, kuriai 
priklauso norma, kuria grindžiamas atskiros nacionalinės teisinės tvarkos galiojimas, nor- 
ma, kuri šiai tvarkai teikia tiesioginį, nors ir ne galutinį, galiojimo pagrindą. O šis galio- 
jimo pagrindas gali būti tik tarptautinės teisės pamatinė norma, kuri yra ir nacionalinės 
teisinės tvarkos netiesioginis galiojimo pagrindas. Kaip tikra pamatinė norma ji yra pre- 
Zziumuojama, 0 ne pozityvioji norma. Ji yra prezumpcija, kuria remiantis tarptautinė teisė 
traktuojama kaip objektyviai galiojančių normų, reguliuojančių valstybių elgesį viena ki- 
tos atžvilgiu, kompleksas. Šias normas kuria paprotys, besiklostantis iš „valstybių“, t. y. 
pagal nacionalines teisines tvarkas kaip vyriausybės veikiančių individų, faktinio elge- 
sio. Šios normos kaip valstybes saistančios teisės normos yra interpretuojamos dėl to, kad 
yra preziumuojama pamatinė norma, santykiuose tarp valstybių įtvirtinanti paprotį kaip 
teisėkūros faktą. Ši pamatinė norma sako štai ką: „Valstybės, t. y. valstybių vyriausybės, 
tarpusavio santykiuose privalo elgtis taip“ arba: „Valstybės prievarta prieš valstybę turi 
būti vartojama tomis sąlygomis ir tokiu būdu, kad atitiktų paprotį, susiklosčiusį iš fakti- 
nio valstybių elgesio“"*. Būtent tai yra tarptautinės teisės „konstitucija“ transcendentali- 
ne-logine prasme“. 

Viena iš papročiais sukurtų tarptautinės teisės normų valstybes įgalina jų tarpusavio 
santykius reguliuoti sutartimis. Ši papročiu sukurta norma ir yra sutartimis sukuriamų tarp- 
tautinės teisės normų galiojimo pagrindas. Ji paprastai formuluojama teiginiu: pacta sunt 
servanda. 

Preziumuojama tarptautinės teisės norma, valstybių elgesio paprotį institucionalizuo- 
janti kaip teisėkūros faktą, išreiškia principą, kuris yra visos paprotinės teisės pamatinė 
prezumpcija: individas privalo elgtis taip, kaip paprastai elgiasi kiti (įsitikinę, kad jie pri- 
valo taip elgtis), ir kuris yra taikomas valstybių (t. y. tų individų, kuriuos nacionalinės 
teisinės tvarkos kvalifikuoja kaip vyriausybės organus) elgesiui viena kitos atžvilgiu“. 


"8 Plg. $ 42b--d. 

P Plg. 5 34d. 

50 Teoriją, kuria remiasi daugelis autorių (ir kuria kadaise rėmiausi aš pats) ir pagal kurią pacta sunt ser- 
vanda norma yra tarptautinės teisės pagrindas, reikia atmesti, nes ją galima apginti tik naudojant fikciją, kad 
iš valstybių elgesio susiklostęs paprotys yra implicitiškai sudaryta sutartis. 

Pamatinėje tarptautinės teisės normoje nesama jokios teisei transcendentinės vertybės 
įtvirtinimo — net tokios vertybės, kaip taika, kurią garantuoja papročiu kuriama bendroji 
tarptautinė teisė bei sutartimis kuriama partikuliarinė tarptautinė teisė. Tarptautinė teisė 
ir (jeigu pripažįstama pastarosios viršenybė) jai subordinuotos nacionalinės teisinės tvar- 
kos galioja ne „todėl“ ir „tiek, kiek“ jos realizuoja taiką kaip vertybę; šią vertybę jos 
gali realizuoti tik tuo atveju, kai (ir tiek, kiek) jos galioja (ir tik tiek, kiek ji galioja); o 
jos galioja, jeigu yra preziumuojama pamatinė norma, valstybių santykiuose paprotį ins- 
titucionalizuojanti kaip teisėkūros faktą, kad ir koks būtų šiuo būdu kuriamų normų tu- 
rinys. Jeigu nacionalinių teisinių tvarkų galiojimo pagrindą teikia tarptautinės teisės nor- 
ma, tai ši yra suprantama kaip už pirmąją aukštesnė teisinė tvarka, taigi kaip aukščiausia 
suvereni teisinė tvarka. Ir jeigu valstybės (t. y. nacionalinės teisinės tvarkos) vis tiek api- 
būdinamos kaip „suverenios“, tai šis jų „Suverenumas“ gali reikšti tik tai, kad nacionali- 
nės teisinės tvarkos yra subordinuotos tik tarptautinei teisinei tvarkai. 


1) Pamatinės normos teorija ir prigimtinės teisės teorija 


Pozityviosios teisės galiojimo pagrindo klausimu (t. y. klausimu, kodėl privalu taikyti 
efektyvios prievartinės tvarkos normas bei joms paklusti) siekiama etiškai ir politiškai pa- 
teisinti šią prievartinę tvarką, — vadinasi, siekiama rasti aiškų kriterijų, pagal kurį pozity- 
viąją teisinę tvarką būtų galima vertinti arba kaip „teisingą“ ir todėl galiojančią, arba kaip 
„neteisingą“ ir todėl negaliojančią, — o Grynosios Teisės Teorijos pamatinė norma netei- 
kia nei tokio pateisinimo, nei kriterijaus. Juk pozityviąją teisę, kaip jau buvo pažymėta*!, 
pateisina tik tokia norma arba normatyvinė tvarka, kurią pozityvioji teisė gali atitikti ar- 
ba kurios gali neatitikti savo turiniu, tad atitinkamai būti teisinga arba neteisinga. Pama- 
tinė norma, kurią Grynoji Teisės Teorija traktuoja kaip teisės objektyvaus galiojimo sąly- 
gą, teikia galiojimą bet kuriai pozityviajai teisinei tvarkai, t. y. bet kuriai žmonių aktais 
sukurtai ir daugiau ar mažiau efektyviai prievartinei tvarkai. Grynosios Teisės Teorijos 
(kaip pozityvistinės teisinės teorijos) požiūriu jokios pozityviosios teisinės tvarkos nega- 
lima laikyti neatitinkančia jos pamatinės normos ir todėl negaliojančia. Pozityviosios tei- 
sinės tvarkos turinys visiškai nepriklauso nuo jos pamatinės normos. Juk (ir tai reikia pa- 
brėžti) iš pamatinės normos galima išvesti tik teisinės tvarkos galiojimą, bet ne jos turi- 
nį. Kiekvieną daugiau ar mažiau efektyvią prievartinę tvarką galima interpretuoti kaip ob- 
jektyviai galiojančią normatyvinę tvarką. Pozityviosios teisinės tvarkos galiojimo negali- 
ma paneigti dėl jos normų turinio. Tai yra esminis teisinio pozityvizmo elementas; ir bū- 
tent savąja pamatinės normos teorija Grynoji Teisės Teorija atsiskleidžia kaip pozityvis- 
tinė teisės teorija. Grynoji Teorija pozityviąją teisę aprašo kaip objektyviai galiojančią nor- 
matyvinę tvarką ir teigia, jog tokia interpretacija galima tik su sąlyga, kad yra preziu- 
muojama pamatinė norma, pagal kurią subjektyvioji teisėkūros aktų prasmė yra ir jų ob- 
jektyvioji prasmė. Tokiu būdu šią interpretaciją Grynoji Teorija apibūdina kaip galimą, o 
ne kaip būtiną, ir todėl objektyvų pozityviosios teisės galiojimą traktuoja kaip sąlygišką 

dalyką — būtent tokį, kurį sąlygoja preziumuojama pamatinė norma. Ta aplinkybė, kad 
pamatinę pozityviosios teisinės tvarkos normą preziumuoti ne būtina, bet galima, reiš- 
kia, jog atitinkamus Žmonių santykius ne būtina, bet galima interpretuoti kaip „normaty- 
vinius“, t. y. kaip objektyviai galiojančių normų konstituojamas pareigas, įgalinimus, tei- 
ses ir t. t. Negana to, tai reiškia, kad juos galima interpretuoti ir be tokios prezumpcijos 
(t. y. be pamatinės normos) kaip valdžios santykius (t. y. santykius tarp įsakančių ir pa- 
klūstančių arba nepaklūstančių Žmonių), kitaip tariant, juos galima interpretuoti sociolo- 
giškai, o ne teisiškai“*. Kadangi, kaip jau parodyta, pamatinė norma, preziumuojama kaip 
pozityviosios teisės galiojimo pagrindas, tėra transcendentalinė-loginė šios normatyvinės 
interpretacijos sąlyga, ji atlieka tik epistemologinę, o ne etinę-politinę funkciją“*. 
Nuosekli prigimtinės teisės teorija nuo pozityvistinės teisės teorijos skiriasi tuo, kad 
pozityviosios teisės galiojimo pagrindo ieško nuo pozityviosios teisės besiskiriančioje pri- 
gimtinėje teisėje, taigi tokioje normatyvinėje tvarkoje, kurią pozityvioji tvarka gali atitik- 
ti arba kurios ji gali neatitikti; taigi prigimtinės teisės neatitinkanti pozityvioji teisė lai- 
kytina negaliojančia. Todėl pagal tikrą prigimtinės teisės teoriją ne bet kurią efektyvią 
prievartinę tvarką galima interpretuoti kaip objektyviai galiojančią normatyvinę tvarką. 
Prigimtinės teisės ir pozityviosios teisės konkurencijos galimybė apima galimybę tokią 
prievartinę tvarką traktuoti kaip negaliojančią. Tik tiek, kiek pozityviosios teisės turinys 
gali atitikti prigimtinę teisę arba jos neatitikti, 0 pati pozityvioji teisė dėl to gali būti ne 
tik teisinga, bet ir neteisinga, taigi ir negaliojanti, — tik tiek prigimtinė teisė gali būti po- 
zityviosios teisės etiniu-politiniu kriterijumi, tad ir galimu jos etiniu-politiniu pateisini- 
mu. Būtent tokia yra esminė prigimtinės teisės funkcija. Jeigu teisės teorija, save teikianti 
kaip prigimtinės teisės doktriną, pozityviosios teisės galiojimo pagrindo funkciją vykdančią 
normą arba normatyvinę tvarką formuluoja taip, kad vadinamosios prigimtinės teisės ir 
pozityviosios teisės konkurencija pašalinama (pavyzdžiui, tvirtindama, jog prigimtis įsa- 
ko paklusti bet kuriai pozityviai teisinei tvarkai, kad ir kokio elgesio ši tvarka reikalau- 
tų), tai tokia teisės teorija savo pobūdžiu jau nėra prigimtinės teisės teorija, t. y. teisin- 


52 Tai, kad pamatinės normos prezumpcija yra ne būtina, bet galima, ankstesnėse publikacijose iliustruo- 
davau tokiu pavyzdžiu: anarchistas pamatinės normos nepreziumuoja. Tai klaidinantis pavyzdys. Anarchistas 
emociškai atmeta teisę kaip prievartinę tvarką; jis priešinasi teisei; jis geidžia bendruomenės be prievartos, 
bendruomenės, kurią konstituotų ne prievartinė tvarka. Anarchizmas yra politinė pažiūra, grindžiama tam tik- 
ru noru. Pamatinės normos nepreziumuojanti sociologinė interpretacija — tai teorinė pažiūra. Net anarchistas, 
jeigu jis būtų teisės profesorius, pozityviąją teisę galėtų aprašyti kaip galiojančių normų sistemą, nebūtinai 
pats tai teisei pritardamas. Daugybė vadovėlių, kuriuose kapitalistinė teisinė tvarka aprašoma kaip normų, kons- 
tituojančių pareigas, įgalinimus, teises, jurisdikciją, sistėma, yra parašytos teisininkų, politiškai nepritariančių 
tai teisinei tvarkai. 

52 Todėl pamatinės normos doktrina nėra pripažinimo doktrina, kaip ji kartais klaidingai suprantama. Pri- 
pažinimo doktrinos požiūriu pozityvioji teisė galioja tik tuo atveju, kai ją pripažįsta jai pavaldūs individai, 
t. y. kai šie individai sutinka, kad privalu elgtis pagal pozityviosios teisės normas. Sakoma, kad tokio pripa- 
žinimo iš tikrųjų esama, ir jeigu to negalima įrodyti, jis fiktyviai preziumuojamas kaip tylus pripažinimas. 
Pripažinimo teorija sąmoningai arba nesąmoningai preziumuoja individo laisvės, kaip apsisprendimo, idėją, 
t. y. normą, kad individas privalo daryti tik tai, ką nori daryti. Tokia yra šios teorijos pamatinė norma. Ji 
akivaizdžiai skiriasi nuo tos pozityviosios teisinės tvarkos pamatinės normos teorijos, kaip ją aiškina Grynoji 
Teisės Teorija. 

gumo teorija. Šitaip ji išsižada esminės prigimtinės teorijos funkcijos — teikti pozityvia- 
jai teisei etinį-politinį vertybinį kriterijų, taigi ir galimą jos pateisinimą. 

Pagal pozityvistinę teisės teoriją pozityviosios teisės galiojimas grindžiamas tokia pa- 
matine norma, kuri yra ne pozityvioji, 0 preziumuojama norma, vadinasi, norma, nepri- 
klausančia pozityviajai teisei, kurios galiojimas grindžiamas pamatine norma; panašiai ir 
pagal prigimtinės teisės doktriną pozityviosios teisės galiojimas grindžiamas tokia nor- 
ma, kuri nėra pozityviosios teisės norma ir vykdo šios teisės vertybinio kriterijaus funk- 
ciją. Ši aplinkybė gali sudaryti įspūdį, jog teisinio pozityvizmo principas paklūsta tam 
tikram apribojimui, tad pozityvistinės teisės teorijos ir prigimtinės teisės teorijos skirtu- 
mą galima mėginti apibūdinti ne kaip absoliutų, o veikiau kaip santykinį. Bet jųdviejų 
skirtumas yra pakankamai ryškus, kad būtų galima atmesti požiūrį (kuris šio skirtumo 
nepaiso), esą pozityvistinė pamatinės normos teorija, kaip ją formuluoja Grynoji Teisės 
Teorija, yra prigimtinės teisės teorija. 


j) Prigimtinės teisės pamatinė norma 


Kadangi Grynoji Teisės Teorija, kaip pozityvistinė teisės teorija, savojoje pozityvio- 
sios teisės pamatinės normos doktrinoje neteikia pozityviosios teisės teisingumo arba ne- 
teisingumo kriterijaus, vadinasi, neteikia ir jos etinio-politinio pateisinimo, ji dažnai yra 
kritikuojama kaip nepakankama. O tai, ko labiausiai ieškoma, yra būtent kriterijus, pagal 
kurį pozityviąją teisę galima būtų vertinti kaip teisingą arba neteisingą ir, svarbiausia, pa- 
teisinti kaip teisingą. Prigimtinės teisės teorija tokį kriterijų galėtų pasiūlyti tik jeigu tos 
teorijos pateikiamos prigimtinės teisės normos (t. y. normos, nustatančios, kad tam tikras 
elgesys yra teisingas) galiotų absoliučiai (kaip jos ir tariasi galiojančios), kitaip tariant, 
jeigu jos eliminuotų priešingo elgesio reikalaujančių normų galiojimą. Tačiau prigimti- 
nės teisės teorijos istorija liudija, kad taip nėra. Vos pamėginusi apibrėžti prigimčiai ima- 
nentines normas (tokias, kurias galima dedukuoti iš prigimties), prigimtinės teisės teorija 
įstringa smarkiausiuose prieštaravimuose. Šios teorijos atstovai yra paskelbę ne vieną pri- 
gimtinę teisę, bet keletą labai skirtingų ir tarp savęs konkuruojančių prigimtinių teisių. 
Tai ypač pasakytina apie tokias pamatines problemas kaip nuosavybė ir valdymo forma. 
Vienai prigimtinės teisės teorijai „prigimtinė“, t. y. „teisinga“, yra tik asmeninė nuosavy- 
bė, kitai — tik kolektyvinė nuosavybė, vienai — tik demokratija, kitai — tik autokratija. 
Bet kuri pozityvioji teisė, atitinkanti vienos teorijos prigimtinę teisę ir todėl šios vertina- 
ma kaip „teisinga“, prieštarauja kitos teorijos prigimtinei teisei ir pastarosios yra vertina- 
ma kaip „neteisinga“. Prigimtinės teisės teorija, tokia, kokia ji susiformavo (o kitokia su- 
siformuoti ji negalėjo), toli gražu neteikia to kriterijaus, kurio iš jos tikimasi. 

Panaši iliuzija yra ir prielaida, kad prigimtinės teisės teorija teikia absoliutų atsakymą 
į klausimą, koks yra pozityviosios teisės galiojimo pagrindas. Pozityviosios teisės galio- 
jimo pagrindą tokia teorija mato prigimtinėje teisėje, t. y. tokioje tvarkoje, kurią nustatė 
prigimtis kaip aukščiausias, virš žmogiškojo įstatymų leidėjo iškilęs autoritetas. Šiuo at- 
žvilgiu prigimtinė teisė taip pat yra „nustatyta“, t. y. pozityvioji, teisė, tačiau nustatyta 

ne žmonių, bet antžmogiškos valios. Tiesa, prigimtinės teisės teorija gali tvirtinti (nors 
negali įrodyti to kaip fakto), kad prigimtis įsako žmonėms elgtis tam tikru būdu. Bet ka- 
dangi šis faktas negali būti normos galiojimo pagrindu, prigimtinę teisę atitinkančią po- 
zityviąją teisę galima interpretuoti kaip galiojančią tik tuo atveju, kai yra preziumuojama 
norma, sakanti: „Privalu paklusti prigimties įsakymams.“ O tai ir yra prigimtinės teisės 
pamatinė norma. Prigimtinės teisės teorija į klausimą, koks yra pozityviosios teisės ga- 
liojimo pagrindas, taip pat gali duoti tik sąlygišką atsakymą. Jeigu prigimtinės teisės te- 
orija teigia: „Norma, kad privalu paklusti prigimties įsakymams, yra akivaizdi“, tai ši te- 
orija klysta. Šis teiginys yra nepagrindžiamas. Tr ne tik apskritai, nes negali būti akivaiz- 
džių Žmonių elgesio normų, bet ir konkrečiai dėl to, kad pati ši norma yra dar mažiau 
akivaizdi nei bet kuri kita. Mokslo požiūriu gamta yra priežastingai determinuotų ele- 
mentų sistema. Gamta neturi valios ir todėl negali leisti normų. Normas galima laikyti 
imanentinėmis gamtai tik tuo atveju, kai tariama, kad gamtoje reiškiasi Dievo valia. Sa- 
kymas, kad Dievas per gamtą, kaip jo valios apraišką, įsako Žmonėms elgtis tam tikru 
būdu, yra metafizinė prielaida, kurios negali priimti nei mokslas apskritai, nei konkrečiai 
teisės mokslas, nes mokslinio pažinimo objektu negali būti faktas, egzistuojantis už viso 
galimo patyrimo ribų. 


35. HIERARCHINĖ TEISINĖS TVARKOS STRUKTŪRA 


a) Konstitucija 


Jau anksčiau atkreipėme dėmesį į tą teisės ypatybę, kad ji reguliuoja savo pačios kū- 
rimą. Tai gali daryti norma, paprasčiausiai apibrėžianti procedūrą, pagal kurią turi būti 
kuriama kita norma. Bet tai gali daryti ir norma, tam tikru mastu apibrėžianti kuriamos 
normos turinį. Kadangi dėl dinaminio teisės pobūdžio norma galioja dėl to, kad (ir tiek, 
kiek) ji buvo sukurta tam tikru būdu, t. y. kitos normos apibrėžtu būdu, ši kita norma 
yra tiesioginis tos naujos normos galiojimo pagrindas. Kitos normos kūrimą reguliuojan- 
čios normos ir pagal ją kuriamos normos santykį galima metaforiškai pateikti kaip virše- 
nybės ir subordinacijos santykį. Kitos normos kūrimą reguliuojanti norma yra aukštesnė, 
o pagal ją kuriama norma — žemesnė. Teisinė tvarka yra ne koordinuotų to paties lyg- 
mens normų sistema, o skirtingų teisės normų lygmenų hierarchija. Ją vienija ryšys, kurį 
lemia ta aplinkybė, kad pagal kitą normą sukurtos normos galiojimas grindžiamas ta kita 
norma, 0 pastarosios kūrimą savo ruožtu apibrėžia dar kita. Tai — regresija, kuri galiau- 
siai baigiasi preziumuojama pamatine norma. Tad ši pamatinė norma yra aukščiausias nor- 
mų, sukurtų vienų pagal kitas Ir šitaip sudarančių hierarchinę teisinės tvarkos struktūrą, 
galiojimo pagrindas. 

Iš pradžių panagrinėkime nacionalinę teisinę tvarką, kur aukščiausiame pozityviosios 
teisės lygmenyje yra konstitucija. Konstitucija čia suprantama materialiąja prasme, t. y. 
kaip konstituciją mes traktuojame pozityviąją normą arba normas, reguliuojančias ben- 

drųjų teisės normų kūrimą. Konstituciją galima sukurti papročiu arba ypatingu vieno ar- 
ba kelių individų aktu, t. y. įstatymų leidybos aktu. Šiuo atveju ji visada yra formuluoja- 
ma tam tikrame dokumente ir todėl yra vadinama „rašytine“, priešpriešinant ją papročiu 
sukuriamai „nerašytinei“ konstitucijai. Materialiąją konstituciją iš dalies gali sudaryti ra- 
šytinės, o iš dalies — nerašytinės teisės normos. Nerašytinės konstitucijos normas galima 
kodifikuoti; jeigu tai daro teisėkūros organas ir dėl to tos kodifikuotos normos įgyja sais- 
tančiąją galią, jos tampa rašytine konstitucija. 

Konstituciją materialiąja prasme reikia skirti nuo konstitucijos formaliąja prasme, bū- 
tent nuo dokumento, kuris yra vadinamas „konstitucija“ ir kuris gali apimti ne tik ben- 
drųjų normų kūrimą (t. y. įstatymų leidybą) reguliuojančias normas, bet ir su kitais poli- 
tiškai svarbiais dalykais susijusias normas, taip pat reguliacines nuostatas, pagal kurias 
šiame dokumente išdėstytas normas galima panaikinti arba pakeisti, tačiau ne taip, kaip 
paprastuosius įstatymus, o pagal specialią procedūrą bei laikantis griežtesnių sąlygų. Šios 
reguliacinės nuostatos yra skirtos konstitucijos formai, o tose reguliacinėse nuostatose nu- 
rodomas dokumentas — tai konstitucija formaliąja prasme, kuri gali būti bet kokio pagei- 
daujamo turinio. Šių reguliacinių nuostatų, apsunkinančių konstitucijos formaliąja pras- 
me panaikinimą arba pakeitimą, svarbiausias tikslas — stabilizuoti tas normas, kurios čia 
vadinamos „materialiąja konstitucija“ ir kurios yra visos nacionalinės teisinės tvarkos po- 
zityvusis teisinis pagrindas. 

Šiuolaikinėje teisinėje tvarkoje bendrųjų teisės normų kūrimas (reguliuojamas materia- 
liosios konstitucijos) savo pobūdžiu yra įstatymų leidyba. Konstituciniu įstatymų leidybos 
reguliavimu apibrėžiami organai, įgalinti kurti bendrąsias teisės normas — įstatymus ir or- 
donansus. Jeigu teismai yra laikomi įgalintais taikyti dar ir paprotinę teisę, tai daryti kons- 
titucija juos turi įgalinti tokiu pat būdu, kokiu ji juos įgalina taikyti įstatymus. Kitaip ta- 
riant, paprotį, susiklostantį iš nacionalinei teisinei tvarkai pavaldžių individų, t. y. „subjek- 
tų“, įprasto elgesio, konstitucija turi institucionalizuoti kaip teisėkūros faktą. Jeigu tai, kad 
teismai taiko paprotinę teisę, yra laikoma legitimiu dalyku, nors rašytinėje konstitucijoje 
tokio įgalinimo ir nėra, tuomet tokio įgalinimo negalima kildinti iš papročiu sukurtos nera- 
šytinės konstitucijos**, bet jį reikia preziumuoti lygiai taip pat, kaip reikia preziumuoti, jog 
tam, kad pagal rašytinę konstituciją išleisti įstatymai ir ordonansai būtų laikomi saistančio- 
mis teisės normomis, ji pati savo pobūdžiu turi būti objektyviai galiojanti norma. Tokiu 
atveju pamatinė norma (konstitucija transcendentaline-logine prasme) institucionalizuoja 
ne tik įstatymų leidėjo aktą, bet ir paprotį kaip teisėkūros faktą. 

Valstybės konstitucija, kaip rašytinė konstitucija, gali turėti ypatingą konstitucijos, 
t. y. normų, kurias galima pakeisti ne taip, kaip paprastuosius įstatymus, o tik laikantis 
griežtesnių sąlygų, formą. Bet nebūtinai. Taip nėra, kai nėra rašytinės konstitucijos, kai 
konstitucija yra sukuriama papročiu ir nėra kodifikuota; tada net normas, kurios savo po- 
būdžiu yra materialioji konstitucija, galima panaikinti arba pakeisti paprastaisiais įstaty- 
mais ar paprotine teise. 

Gali būti taip, kad organas, kuris yra specialiai bei formaliai įgalintas kurti, naikinti 
arba taisyti konstitucinio pobūdžio įstatymus, yra ne tas organas, kuris yra įgalintas kur- 
ti, naikinti arba taisyti paprastuosius įstatymus. Pavyzdžiui, pirmąją funkciją gali vykdyti 
organas (toks kaip konstitucinė nacionalinė asamblėja), nuo antrąją funkciją vykdančio 
organo besiskiriantis savo sandara ir rinkimų procedūra. Bet paprastai abi šias funkcijas 
vykdo tas pats organas. 

Reguliuodama bendrųjų teisės normų (įstatymų) kūrimą, konstitucija gali apibrėžti ir 
būsimųjų įstatymų turinį: pozityviosios konstitucijos dažnai tai daro nurodydamos arba 
eliminuodamos tam tikrą turinį. Pirmuoju atveju paprastai esama tik pažado sukurti įsta- 
tymus, o ne pareigos tokius įstatymus sukurti, nes dėl teisinės technikos priežasčių tam 
tikro turinio įstatymų nesukūrimo negalima lengvai susieti su sankcija. Tačiau tam tikro 
turinio įstatymų eliminavimą konstitucija gali pasiekti lengviau. Pagrindinių teisių ir laisvių 
katalogas, paprastai esantis šiuolaikinių konstitucijų sudedamąja dalimi, iš esmės yra ban- 
dymas užkirsti kelią tokiems įstatymams. Šis bandymas yra efektyvus, jeigu nustatoma 
asmeninė tam tikrų tokį įstatymą kuriant dalyvaujančių pareigūnų (kaip antai valstybės 
vadovo arba ministro) atsakomybė už tokio įstatymo (pavyzdžiui, įstatymo, pažeidžian- 
čio sąžinės laisvę arba lygybę) sukūrimą arba jeigu yra numatoma tokių įstatymų ginči- 
jimo ir panaikinimo galimybė; čia visur remiamasi prezumpcija, kad paprastasis įstaty- 
mas neturi galios panaikinti arba pakeisti konstitucinio pobūdžio įstatymą, nes šis api- 
brėžia paprastojo įstatymo kūrimą bei turinį, ir kad tokį įstatymą galima panaikinti arba 
pakeisti tik laikantis griežtesnių sąlygų (tokių kaip kvalifikuota dauguma, padidintas kvo- 
rumas ir pan.). Vadinasi, savo pačios panaikinimui arba keitimui konstitucija nustato ki- 
tokią, sunkesnę procedūrą nei paprastajai įstatymų leidybai, o greta paprastųjų įstatymų 
formos esama ypatingos konstitucinio pobūdžio įstatymų formos. 


b) Įstatymų leidyba ir paprotys 


Vienu laipteliu žemiau šioje hierarchijoje po konstitucijos yra bendrosios normos, ku- 
riamos įstatymų leidyba arba papročiu. Šiuolaikinių valstybių konstitucijos instituciona- 
lizuoja specialius įstatymų leidybos organus, įgalintus kurti bendrąsias normas, kurias 
taiko teismai bei administraciniai organai. Po konstitucijos kūrimo lygmens eina papras- 
tųjų įstatymų kūrimo lygmuo, o po jo eina teismo bei administracinių procedūrų lyg- 
muo. Tačiau šie trys lygmenys nebūtinai visada turi būti. Gali būti taip, kad konstitucija 
nesukuria specialaus įstatymų leidybos organo — ji tiesiogiai įgalina teismus bei admi- 
nistracinius organus kurti tokias normas, kurios, jų manymu, yra tikslingos arba teisin- 
gos bei taikytinos konkrečiais atvejais. Tokius atvejus aptarsime vėliau. O dabar pana- 
grinėsime tik įprastą situaciją, kai teisinė tvarka institucionalizuoja specialų įstatymų lei- 
dybos organą. 

Įstatymų leidybos organo prigimtis yra vienas svarbiausių veiksnių, lemiančių vadina- 
mąją valdymo formą. Jeigu tas organas yra atskiras individas, paveldimas monarchas ar- 
ba diktatorius, įgijęs valdžią revoliucijos būdu, kalbame apie autokratiją; jeigu tai yra vi- 

sų gyventojų susirinkimas arba tautos renkamas parlamentas — apie demokratiją. Tik de- 
mokratinė įstatymų leidyba reikalauja reguliacinių nuostatų, apibrėžiančių įstatymų lei- 
dybos procedūrą, kuri čia reiškia dalyvavimą tautos susirinkime arba renkant parlamen- 
tą, jo narių skaičių, sprendimų priėmimo procedūrą. Visos šios reguliacinės nuostatos yra 
materialiosios konstitucijos dalis, net jeigu jos kartais turi ne konstitucijos, bet paprastų- 
jų įstatymų formą. Jeigu greta įprasto įstatymų leidybos organo dar yra ir konstitucinė 
nacionalinė asamblėja ir jeigu pastarojo organo sukurtu konstituciniu įstatymu (pavyzdžiui, 
įstatymu, keičiančiu įstatymų leidybos procedūrą) įprastas įstatymų leidybos organas yra 
įgalinamas išleisti rinkimų įstatymą, tai materialiosios konstitucijos lygmuo vėl skyla į 
du lygmenis. 

Įstatymų leidybos būdu sukurtos bendrosios teisės normos — tai sąmoningai nustaty- 
tos normos. Aktai, iš kurių susideda įstatymų leidyba, yra normų kūrimo aktai, t. y. jų 
subjektyvioji prasmė yra „privalomybė“. Įtvirtindama įstatymų leidybos aktą kaip teisė- 
kūros faktą konstitucija šią subjektyviąją prasmę iškelia iki objektyviosios prasmės. Bet 
kaip teisėkūros faktą konstitucija gali įtvirtinti ir paprotį. Kaip jau sakyta“?, šį faktą api- 
būdina tai, kad tam tikrai teisinei bendruomenei priklausantys žmonės tokiomis pat ap- 
linkybėmis elgiasi taip pat, kad taip elgiamasi pakankamai ilgą laiką ir kad susiklosto 
individų, kurių aktai sudaro paprotį, kolektyvinė valia, jog taip elgtis privalu. Tada sub- 
jektyvioji paprotį sudarančių faktų prasmė yra „privalomybė“, t. y. mintis, kad privalu 
elgtis pagal paprotį. Tačiau subjektyviąją papročio prasmę galima interpretuoti kaip ob- 
jektyviai galiojančią teisės normą tik tada, kai šitaip kvalifikuojamą faktą konstitucija ins- 
titucionalizuoja kaip sukuriantį normą. 

Tradiciniame teisės moksle yra daroma prielaida, kad opinio necessitatis yra esminis 
tokių faktų kaip paprotys elementas. Kitaip tariant, paprotį sudarantys aktai turi būti at- 
liekami įsitikinus, kad juos atlikti yra privalu. Bet ši nuomonė preziumuoja tokį indivi- 
dualų arba kolektyvinį valios aktą, kurio subjektyvioji prasmė yra tai, kad privalu elgtis 
pagal paprotį. Jeigu paprotinė teisė, kaip ir statutinė teisė, yra pozityvioji teisė, tai turi 
būti ir individualus arba kolektyvinis valios aktas, kurio subjektyvioji prasmė yra „priva- 
lomybė“, interpretuojama kaip objektyviai galiojanti norma, kaip paprotinė teisė. 

Kaip jau buvo sakyta, teisės taikymo organai taikyti paprotinę teisę gali tik tuo atve- 
ju, kai jie yra tam įgalinti. Jeigu tokio įgalinimo nesuteikia konstitucija pozityviąja teisi- 
ne prasme (t. y. jeigu konstitucija pozityviąja teisine prasme neinstitucionalizuoja papro- 
čio kaip teisėkūros fakto), reikia preziumuoti, kad paprotį, kaip teisėkūros faktą, jau yra 
institucionalizavusi pamatinė norma, kaip „konstitucija“ transcendentaline-logine prasme. 
O tai reiškia, kad turi būti preziumuojama pamatinė norma, kaip teisėkūros faktą institu- 
cionalizuojanti ne tik konstitucijos sukūrimo faktą, bet ir tam tikru būdu kvalifikuojamo 
papročio faktą. 

Taip yra ir tada, kai teisinės bendruomenės konstitucija yra sukurta ne įstatymų lei- 
dybos aktu, bet papročiu, ir kai teisės taikymo organai laikomi įgalintais taikyti papro- 

tinę teisę. Šios situacijos negalima interpretuoti taip, tarsi paprotį kaip teisėkūros aktą 
institucionalizuoja papročiu sukurtoji, t. y. pozityvioji teisinė, konstitucija. Tai būtų pe- 
titio principii. Juk jeigu pozityviąją teisinę konstituciją, t. y. normą, reguliuojančią ben- 
drųjų normų kūrimą, galima sukurti papročiu, tai jau turi būti preziumuojama, kad pa- 
protys yra teisėkūros faktas. Tokia prezumpcija gali būti tik pamatinė norma, t. y. kon- 
stitucija transcendentaline-logine prasme. Tuomet susiduriame su jau minėtu faktu““, kad 
pamatinė norma nenurodo tiesiogiai konstitucijos pozityviąja teisine prasme ir tik netie- 
siogiai nurodo pagal tą konstituciją sukurtą teisinę tvarką, užtat tiesiogiai nurodo pa- 
pročiu sukurtą teisinę tvarką. Tai pirmiausia pasakytina apie bendrosios tarptautinės tei- 
sės, kurios normos yra kuriamos tarptautiniu papročiu, o jas taiko atskirų valstybių or- 
ganai, pamatinę normą. 

Statutinė teisė ir paprotinė teisė viena kitą panaikina pagal /ex posterior principą. Nors 
konstitucinę teisę formaliąja prasme galima naikinti ne paprastuoju įstatymu, o tik kon- 
stituciniu įstatymu, bet paprotinė teisė turi naikinamąją galią formaliosios konstitucinės 
teisės atžvilgiu — net tokios formaliosios konstitucinės teisės, kuri eksplicitiškai eliminuoja 
paprotinės teisės taikymą. 

Požiūriui, kad paprotys yra teisėkūros faktas, oponuoja kitas požiūris, kad šis faktas 
yra ne konstitutyvaus, o tik deklaratyvaus pobūdžio; pasak Savigny: „Paprotys yra pozi- 
tyviosios teisės ženklas, o ne jos atsiradimo pagrindas“*?. Šitaip tik išreiškiama vokiečių 
Istorinės Mokyklos teorija, pagal kurią teisė kuriama ne įstatymų leidybos būdu ir ne pa- 
pročiu, bet tik Tautos Dvasia (Volksgeist), o kiekvienas iš šių metodų tik patvirtina iki 
tol jau galiojusios teisės buvimą. Tą pačią mintį reiškia prancūzų sociologinė teorija, bet 
skirtumas čia tas, kad teisę kuria ne Vol/ksgeist, o solidaritė sociale (Leon Duguit, L Etar, 
le droit objektif et la loi positive, 1901, p. 80 ff., 616). 

Pagal abi šias teorijas teisė, kurią įstatymų leidyba arba paprotys tik deklaruoja (bet 
nesukuria), gali pretenduoti į galiojimą dėl to, kad (ir tik tiek, kiek) ji atgamina iki tol 
buvusią teisę. Abi teorijos tėra prigimtinės teisės doktrinos atmainos, o šios dualizmą (kur 
vieną teisę kuria prigimtis, o kitą kuria Žmogus) čia atspindi toks dualizmas, kur viena 
teisė yra Volksgeist arba solidaritė sociale produktas, o kitą teisę atgamina įstatymų lei- 
dyba arba paprotys. Tai, kas buvo pasakyta prieš prigimtinės teisės doktriną, tinka ir šioms 
dviem teorijoms. Pozityvistinės teisės teorijos, negalinčios tarti nei kad esama kažkokios 
įsivaizduojamos Volksgeist, nei tokio pat įsivaizduojamo solidaritė sociale, požiūriu pa- 
pročio konstitutyvi, t. y. teisėkūros, funkcija yra tokia pat neabejotina, kaip ir konstituty- 
vi įstatymų leidybos funkcija. 

Klausimą, ar esama teisę kuriančio papročio, gali spręsti tik teisės taikymo organas. 
Šiuo faktu kartais būdavo grindžiama doktrina, kad paprotinį žmonių elgesį išreiškianti 
taisyklė tampa teisės norma tik šią taisyklę pripažinus ją taikančiam teismui, todėl pa- 
protinės teisės normas kuria teismai. Vis dėlto teisės taikymo organo (ypač teismo) santykis 


86 
Plg. p. 177. 

su paprotine teise nesiskiria nuo jos santykio su statutine teise. Juk organas, turintis tai- 
kyti papročiu sukurtą normą, papročio faktą nustato (t. y. sprendžia klausimą, ar norma, 
kurią jis rengiasi taikyti, iš tikrųjų buvo sukurta papročiu) visiškai taip pat, kaip orga- 
nas, turintis taikyti įstatymų leidybos būdu sukurtą normą, nustato įstatymų leidybos faktą 
(t. y. sprendžia klausimą, ar norma, kurią ji rengiasi taikyti, iš tikrųjų buvo sukurta įsta- 
tymų leidybos būdu). Atsakyti į pastarąjį klausimą gali būti lengviau (ypač kai įstatymai 
yra skelbiami oficialiame leidinyje), tad šiems organams jis gali rūpėti mažiau nei klau- 
simas, ar norma buvo sukurta papročiu. Vis dėlto teisės taikymo organo funkcija — bū- 
tent išsiaiškinti, ar norma, kurią reikia taikyti (t. y. jos konstitucinį sukūrimą), abiem at- 
vejais yra ta pati. Ir abiem atvejais yra bendrosios teisės norma, sukurta iki teisės taiky- 
mo akto. Tiesa, teisės taikymo organo atliekamas šio fakto nustatymas savo pobūdžiu yra 
konstitutyvus, ir mes turėsime progą tai aptarti plačiau; bet šis konstitutyvus nustatymas 
turi grįžtamąją galią. Šis faktas laikomas esančiu nuo teisės taikymo organo nustatyto laiko, 
o ne nuo nustatymo laiko“*. 

Paprotinės teisės galiojimas teisinėje bendruomenėje yra ribojamas tiek, kiek bendrą- 
sias papročiu sukurtas normas galima taikyti tik per statutinę teisę, kitaip tariant, per spren- 
dimus, išreiškiančius teisės taikymo organų (ypač teismų) aktais sukurtas individualiąsias 
normas. Įstatymų leidybos organo teisėkūros funkcija nuo teismo teisėkūros funkcijos ski- 
riasi tuo, kad pirmojo sukurtos normos paprastai yra bendro, o antrojo — individualaus 
pobūdžio*". 

Politiškai svarbus statutinės teisės ir paprotinės teisės skirtumas yra tas, kad pirmoji 
kuriama pagal santykinai centralizuotą, o antroji — pagal santykinai decentralizuotą pro- 
cedūrą. Įstatymus kuria specialūs šiam tikslui paskirti organai, funkcionuojantys pagal dar- 
bo pasidalijimo principą. Tuo tarpu paprotinės teisės normos kuriamos teisinei tvarkai pa- 
valdžių individų elgesiu. Pirmuoju atveju normų kūrimo autoritetas ir normoms pavaldūs 
individai nėra tapatūs, o antruoju jie tokie yra bent iš dalies. Kad būtų tariama, jog esa- 
ma tam tikro papročio kaip teisėkūros fakto, nebūtina, kad visi šiuo papročiu sukurtos 
normos įpareigoti arba pagal ją turintys teisę individai dalyvautų tą paprotį kuriant; pa- 
kanka, kad tai darytų didžioji dauguma; tad gali būti, kad individus saisto tokia papročiu 
sukurta norma, prie kurios kūrimo jie neprisidėjo. Tai pirmiausia pasakytina apie tas pa- 
protinės teisės normas, kurios įsigaliojo prieš kurį laiką. Dėl to neteisinga paprotinę tei- 
sę interpretuoti kaip „implicitinę sutartį“ (kaip kartais daroma), ypač kalbant apie tarp- 
tautinę paprotinę teisę. 


c) Įstatymas ir ordonansas 


Konstitucijos reguliuojamų bendrųjų teisės normų kūrimo lygmuo paprastai skirsto- 
mas į du arba daugiau lygmenų. Čia nurodome tik įstatymų ir ordonansų skirtumą; jis 
ypač svarbus tada, kai kurti bendrąsias normas (įstatymus) apskritai konstitucija patiki 

tautos renkamam parlamentui, bet leidžia administraciniams organams leisti bendrąsias 
normas, smulkiai detalizuojančias įstatymus, arba kai ji įgalina vyriausybę, o ne parla- 
mentą, ypatingomis aplinkybėmis leisti visas reikalingas arba tam tikras bendrąsias nor- 
mas. Administracinės valdžios leidžiamos bendrosios normos vadinamos ordonansais, jos 
gali arba detalizuoti įstatymus, arba juos pakeisti. Pastarieji vadinami ordonansais, turin- 
čiais įstatymo galią. Tad panašiai, kaip esama ypatingos konstitucijos formos, esama ir 
ypatingos įstatymų formos. Mes kalbame apie teisę formaliąja prasme ir ją skiriame nuo 
teisės materialiąja prasme. Antruoju būdu įvardijama bet kuri bendroji teisės norma; pir- 
muoju — arba bendroji įstatymo formą turinti teisės norma (t. y. bendroji parlamento pri- 
imta ir tam tikru daugumos konstitucijų apibrėžiamu būdu paskelbta teisės norma), arba, 
priešingai, bet koks šia forma išreiškiamas turinys. Tad terminas „teisė formaliąja pras- 
me“ yra dviprasmis. Nedviprasmė yra tik įstatymų formos sąvoka, kuria galima įvardyti 
ne tik bendrąsias normas, bet ir kitokį turinį, net tą, kuris savo subjektyviąja prasme ap- 
skritai nėra norma. Tokiu atveju turime reikalą su teisiškai nerelevantišku įstatymo turi- 
niu. Tai jau aptarėme kitame kontekste“. 


d) Materialioji ir formalioji teisė 


Aktais, kuriais siekiama kurti teisę (įstatymais ir ordonansais), sukurtas bendrąsias 
teisės normas ir papročiu sukurtas bendrąsias teisės normas turi taikyti organai, turintys 
kompetenciją vykdyti šią funkciją, t. y. teismai ir administracinės institucijos. Šiuos tei- 
sės taikymo organus turi numatyti teisinė tvarka, t. y. turi būti nustatyta, kokiomis sąly- 
gomis tam tikras individas funkcionuoja kaip teisėjas arba administracinis organas. Be 
to, reikia apibrėžti šios funkcijos (bendrųjų normų taikymo) vykdymo procedūrą. Kad 
būtų taikoma konkrečiu atveju, bendroji norma, abstrakčiai apibrėžtą faktą susiejanti su 
abstrakčiai apibrėžtu padariniu, turi būti individualizuojama. Reikia nustatyti, ar tam tikras 
faktas, bendrosios normos apibrėžiamas in abstracto, yra ir in concreto; ir šiuo konkre- 
čiu atveju turi būti įsakomas, o paskui vykdomas konkretus prievartos aktas, kurį ben- 
droji norma taip pat apibrėžia in abstracto. Dėl to bendrosios normos taikymas konkre- 
čiu atveju yra individualiosios normos sukūrimas, t. y. bendrosios normos „individuali- 
zavimas“ arba „konkretinimas“. Vadinasi, taikomos bendrosios normos funkcija gali bū- 
ti ir teismo arba administracinės institucijos aktu kuriamos individualiosios normos turi- 
nio apibrėžimas. Tad teismo arba administracinių organų taikomos bendrosios normos 
vykdo dvejopą funkciją: 1) jos apibrėžia šiuos organus bei procedūras, kurių jie privalo 
laikytis; 2) jos apibrėžia pagal teisminę arba administracinę procedūrą kuriamų indivi- 
dualiųjų normų turinį. 

Šias dvi funkcijas atitinka dvi teisės normų kategorijos, kurios paprastai yra skiriamos: 
formaliosios teisės normos ir materialiosios teisės normos. Formalioji teisė — tai bendro- 
sios normos, reguliuojančios teismų ir administracinių institucijų organizaciją bei proce- 
dūras, konkrečiai — civilinį, baudžiamąjį ir administracinį procesą. Materialioji teisė — tai 

bendrosios normos, apibrėžiančios teismo bei administracinių aktų turinį ir vadinamos c1- 
viline teise, baudžiamąja teise ir administracine teise, nors normos, reguliuojančios teismų 
ir administracinių agentūrų procedūras, nė kiek ne mažiau yra civilinė teisė, baudžiamoji 
teisė ir administracinė teisė. Be to, kalbant apie šių organų taikomas normas paprastai tu- 
rimos galvoje tik materialioji civilinė teisė, baudžiamoji teisė ir administracinė teisė, nors 
materialiosios civilinės, baudžiamosios bei administracinės teisės negalima taikyti kartu ne- 
taikant formaliosios (proceso) teisės. Materialioji ir formalioji teisė yra viena su kita neat- 
skiriamai susijusios. Tik jų organiškas junginys sudaro teisę, reguliuojančią savo pačios 
kūrimą ir taikymą. Kiekvienoje šią teisę aprašančioje teisės taisyklėje turi būti ir formalu- 
sis, ir materialusis elementai. Baudžiamosios teisės normą aprašančią teisės taisyklę reikia 
formuluoti maždaug šitaip (tačiau čia ji gerokai supaprastinama): „Jeigu individas padarė 
bendrosios teisės normos apibrėžtą nusikaltimą, tai bendrosios teisės normos numatytas or- 
ganas (teismas), laikydamasis bendrosios teisės normos nustatytos procedūros, privalo skirti 
tos normos apibrėžtą sankciją.“ Toliau matysime, kad reikia dar sudėtingesnės formuluo- 
tės, būtent: „Jeigu organas, kuris tam reikalui buvo numatytas jį apibrėžiant bendrojoje tei- 
sės normoje, laikydamasis bendrosios teisės normos apibrėžtos procedūros, nustatė, kad esa- 
ma faktų, kuriuos bendroji teisės norma susieja su tam tikra sankcija, tai šis organas, lai- 
kydamasis bendrosios normos nustatytos procedūros, privalo skirti minėtos normos apibrėžtą 
sankciją.“ Taigi toks teisės taisyklės formulavimas atskleidžia (ir tai yra esminė teisę apra- 
šančios teisės taisyklės funkcija) sisteminę vadinamosios formaliosios ir vadinamosios ma- 
terialiosios teisės (t. y. delikto ir sankcijos apibrėžimo, viena, ir teisės taikymo organo bei 
jo procedūrų apibrėžimo, kita) sąsają. 

Bendrųjų teisės normų santykis su jų taikymu, kai tai daro teismai arba administraci- 
niai organai, yra iš esmės toks pat, kaip konstitucijos santykis su jos apibrėžiamų ben- 
drųjų normų kūrimu. Bendrųjų teisės normų kūrimas yra konstitucijos taikymas ta pačia 
prasme, kuria bendrųjų teisės normų taikymas, kai tai daro teismo arba administraciniai 
organai, yra individualiųjų teisės normų kūrimas. Kaip įstatymų leidybos būdu arba pa- 
pročiu sukurtas bendrąsias teisės normas formaliai, o galbūt net materialiai, apibrėžia kon- 
stitucijos normos (t. y. aukštesnio lygmens normos), lygiai taip pat ir teismo arba admi- 
nistraciniais aktais kuriamas normas apibrėžia (materialiai bei formaliai) bendrosios sta- 
tutinės arba paprotinės teisės normos (t. y. aukštesnio lygmens normos). Tačiau forma- 
liųjų ir materialiųjų elementų santykis skiriasi šiais dviem atvejais. Konstitucija (materia- 
liąja šio žodžio prasme) paprastai apibrėžia tik įstatymų leidybos organus bei procedū- 
ras, 0 nustatyti įstatymų turinį palieka įstatymų leidybos organams... Būsimų įstatymų tu- 
rinį konstitucija, eliminuodama tam tikrą turinį, apibrėžia tik išimtiniais atvejais (ir pa- 
prastai tik negatyvia prasme). 

O kalbant apie papročio teįsėkūrą, tai konstitucija gali deleguoti tik procedūrą, api- 
būdinamą kaip „paprotys“. Konstitucija negali eliminuoti jokio papročiu sukurtų teisės 
normų turinio, nes papročiu sukurtos teisės normos gali pakeiti pačią konstituciją — net 
formaliąją, rašytinę konstituciją. Tačiau pagal konstituciją sukurtos bendrosios teisės nor- 
mos apibrėžia ne tik jų taikymo organus bei taikymo procedūras, bet ir (tiesa, skirtingu 

laipsniu) teismų sprendimuose bei administraciniuose dekretuose įtvirtintų individualiųjų 
normų turinį. Baudžiamojoje teisėje teismo sprendimų turinio išankstinis apibrėžimas pa- 
prastai yra nužengęs taip toli, kad baudžiamojo teismo diskrecija kurti ir savo sprendime 
įtvirtinti individualiąją teisės normą yra santykinai ribota. Administracinėje teisėje ta dis- 
krecija paprastai yra plati. Kitaip tariant, konstitucija savo pobūdžiu pirmiausia yra for- 
malioji teisė, o iškart po jos einantis žemesnis teisėkūros lygmuo savo pobūdžiu yra ir 
formalioji, ir materialioji teisė. 
e) Vadinamieji teisės šaltiniai 

Įstatymų leidyba ir paprotys dažnai vadinami dviem „teisės“ „šaltiniais“ (čia teise lai- 
komos tik bendrosios nacionalinės teisės normos). Bet individualiosios normos taip pat 
yra „teisė“, jos yra teisinės tvarkos elementai lygiai tiek pat, kiek ir bendrosios normos, 
kurių pagrindu jos kuriamos. O kalbant apie tarptautinę teisę, tai šios teisės „šaltiniu“ 
galima laikyti tik paprotį bei sutartį, ne įstatymų leidybą. 

Teisės šaltinis tėra metafora, turinti daugiau nei vieną reikšmę. Ji gali nusakyti tik čia 
paminėtus teisėkūros būdus, bet gali reikšti ir visus teisėkūros būdus arba kiekvieną aukš- 
tesnę teisės normą jos santykio su žemesne norma, kurios kūrimą ji reguliuoja, aspektu. 
Todėl „teisės šaltinis“ gali nusakyti ir teisės galiojimo pagrindą, ypač galutinį pagrindą, 
t. y. pamatinę teisinės tvarkos normą. Tačiau faktiškai „šaltiniu“ vadinamas tik pozityvu- 
sis teisės normos galiojimo pagrindas, t. y. jos kūrimą reguliuojanti aukščiausia pozity- 
viosios teisės norma. Šiuo atžvilgiu konstitucija yra įstatymų leidybos būdu arba papro- 
čiu kuriamų bendrųjų teisės normų šaltinis; bendroji teisės norma yra šią bendrąją nor- 
mą taikančio teismo sprendimo (t. y. individualiosios normos) šaltinis; tuo tarpu patį teismo 
sprendimą galima laikyti šiuo sprendimu sukurtų besiginčijančių šalių pareigų bei teisių 
šaltiniu arba organo, turinčio vykdyti šį sprendimą, įgalinimo šaltiniu. Pagal pozityvisti- 
nę teisės teoriją teisės šaltiniu gali būti tik teisė. 

Tačiau šis posakis vartojamas ir neteisine prasme — tada, kai juo įvardijami visi tie 
pradai, kurie faktiškai daro įtaką teisėkūros arba teisės taikymo funkcijai, kaip antai: mo- 
ralės ir politikos principai, teisės teorijos, specialistų nuomonės. Šiuos šaltinius reikia skirti 
nuo šaltinių pozityvistinės teisės teorijos prasme. Jie skiriasi štai kuo: antrieji yra teisiš- 
kai saistantys, 0 pirmieji — ne, nebent pozityvioji teisės norma juos padarytų teisės šalti- 
niais, t. y. padarytų juos privalomais. Tačiau tada jie tampa aukštesne teisės norma, api- 
brėžiančia žemesnės normos kūrimą. Dėl šio savo dviprasmiškumo terminas „teisės šal- 
tinis“ ne itin tinka mokslinei diskusijai. Matyt, šią metaforą verta pakeisti tokiu terminu, 
kuris nevienareišmiai apibūdintų tą teisinį reiškinį, kuris turimas galvoje. 


f) Teisėkūra, teisės taikymas ir teisės laikymasis 


Kaip jau sakyta, teisinė tvarka yra bendrųjų ir individualiųjų normų sistema, sudaryta 
taip, kad kiekvienos šios sistemos normos kūrimą apibrėžia kita norma ir galiausiai — pa- 
matinė norma. Norma yra teisės sistemos dalis vien dėl to, kad buvo sukurta pagal kitos 

šios tvarkos normos reikalavimus. Ši regresija galiausiai veda prie preziumuojamos pa- 
matinės normos, kuri nėra sukurta pagal kitos normos reikalavimus. Kalbėdami ne tik 
apie teisinę tvarką, bet ir apie teisinę bendruomenę (kurią toji tvarka konstituoja), gali- 
me sakyti, kad teisės norma yra tam tikros teisinės tvarkos dalis, jeigu ją sukūrė tos ben- 
druomenės organas, taigi bendruomenė. Bet normą sukūręs individas yra teisinės ben- 
druomenės organas todėl, kad (ir tiek, kiek) šią jo funkciją apibrėžia teisinės tvarkos nor- 
ma, kuri konstituoja tą bendruomenę ir kurią dėl to galima tai bendruomenei priskirti?!. 
Teisėkūros funkcijos priskyrimas teisinei bendruomenei grindžiamas vien šią funkciją api- 
brėžiančia teisės norma. Kaip teisinė bendruomenė yra tik teisinė tvarka, lygiai taip pat 
ir teiginys, jog tam tikra norma priklauso teisinei tvarkai todėl, kad ją sukūrė teisinės 
bendruomenės organas, reiškia tik tai, kad toji norma priklauso tai teisinei tvarkai dėl to, 
kad buvo sukurta pagal šios teisinės tvarkos normos reikalavimus ir galiausiai — pagal 
pamatinę šios teisinės tvarkos normą. Tai svarbu suvokti, ypač kai kalbama apie nacio- 
nalinę teisinę tvarką, — vadinasi, kai teisinė bendruomenė yra valstybė; tai svarbu norint 
suprasti, ką reiškia įprastas tvirtinimas, jog teisę kuria būtent valstybė. 

Norma, apibrėžianti kitos normos kūrimą, yra taikoma kuriant tą kitą normą. Teisės 
taikymas kartu yra ir teisėkūra. Šios dvi sąvokos nėra visiškai priešingos viena kitai, kaip 
taria tradicinė teorija. Nėra visiškai teisinga teisėkūros aktus atskirti nuo teisės taikymo 
aktų. Juk be ribinių atvejų, t. y. pamatinės normos preziumavimo ir prievartos akto vyk- 
dymo, tarp kurių ir vyksta teisinis procesas, kiekvienas teisinis aktas kartu yra ir aukš- 
tesnės normos taikymas, ir žemesnės normos kūrimas. Jeigu nacionalinė teisinė tvarka 
yra nagrinėjama atsietai nuo aukštesnės tarptautinės teisinės tvarkos, tai pamatinė norma 
faktiškai apibrėžia konstitucijos kūrimą, pati nesuponuodama aukštesnės normos taiky- 
mo. Bet konstitucija kuriama taikant pamatinę normą. Taikant konstituciją sukuriamos 
(įstatymų leidybos būdu arba papročiu) bendrosios teisės normos; o taikant šias bendrą- 
sias normas sukuriamos teismų sprendimų bei administracinių dekretų individualiosios nor- 
mos. Ir tik šių individualiųjų normų — paskutinio teisėkūros proceso akto — nustatyto prie- 
vartos akto vykdymas yra individualiųjų normų taikymas, pats nesuponuojantis normos 
sukūrimo. Vadinasi, teisės taikymas yra žemesnės normos kūrimas aukštesnės normos pa- 
grindu arba normos įgalinto prievartos akto vykdymas. 

Jau buvo pažymėta, kad aukštesnė norma žemesnės normos kūrimą gali apibrėžti dviem 
kryptimis: aukštesnė norma gali apibrėžti žemesnės normos kūrimo organą ir jos kūrimo 
procedūrą, bet ji gali apibrėžti ir tos normos turinį. Net jeigu aukštesnė norma apibrėžia 
tik organą, t. y. individą, kuris turi sukurti žemesnę normą, o ir procedūrą, ir kuriamos 
normos turinį palieka šio organo diskrecijai, vis tiek kuriant žemesnę normą yra taikoma 
aukštesnioji. Organo apibrėžimas yra tas minimumas, kurį reikia pasiekti aukštesnės nor- 
mos santykyje su žemesne norma. Juk normos, kurios kūrimo neapibrėžia aukštesnė nor- 
ma, negalima traktuoti kaip normos, sukurtos neperžengiant tam tikros teisinės tvarkos 
ribų, vadinasi, ji negali būti ir tos tvarkos dalis; o jeigu teisinės tvarkos norma neapibrė- 

žia individo, t. y. jeigu tokia aukštesnė norma jo neįgalina vykdyti jo funkcijos, tai ir 
individo negalima traktuoti kaip teisinės bendruomenės organo (t. y. jo funkcijos negali- 
ma priskirti bendruomenei). Kiekvienas teisėkūros aktas turi būti ir teisės taikymo aktas: 
kad jį būtų galima laikyti teisinės bendruomenės aktu, jis turi būti ankstesnės teisės nor- 
mos taikymo aktas. Tad net tuo atveju, kai aukštesnė norma apibrėžia tik personalinį ele- 
mentą, individą, turintį vykdyti teisėkūros funkciją, vis tiek teisėkūrą reikia suvokti kaip 
teisės taikymą. Ši aukštesnė norma, t. y. norma, apibrėžianti organą, yra taikoma kiek- 
vienu to organo aktu. Net ir idealioje Platono valstybėje, kurioje teisėjai visas bylas gali 
spręsti vien savo nuožiūra, nevaržomi jokių įstatymų leidėjo sukurtų bendrųjų normų, bet 
kuris sprendimas yra bendrosios normos, apibrėžiančios, kokiomis sąlygomis tam tikras 
individas yra įgalinamas veikti kaip teisėjas, taikymas. Tik tokios normos pagrindu jį ga- 
lima traktuoti kaip tos idealios valstybės teisėją; tik tada jo sprendimą, priimtą šioje ide- 
alioje valstybėje, galima priskirti šiai valstybei. 

Žemesnės normos kūrimą aukštesnė norma gali apibrėžti įvairiais laipsniais. Bet šis 
apibrėžtumas niekuomet negali būti toks silpnas, kad to akto būtų negalima laikyti teisės 
taikymo aktu, ir negali nužengti taip toli, kad to akto būtų negalima laikyti teisėkūros 
aktu. Net jeigu (kaip įstatymo pagrindu priimto teismo sprendimo atveju) apibrėžiami ne 
tik organas ir procedūra, bet ir priimamo sprendimo turinys, tai vis tiek yra ne tik teisės 
taikymas, bet ir teisėkūra. Ar tam tikras aktas savo pobūdžiu yra teisėkūra, ar teisės tai- 
kymas, priklauso nuo to, kokiu laipsniu teisinė tvarka iš anksto apibrėžia tą aktą vyk- 
dančio organo funkciją. Bet esama ir tokių aktų, kurie yra tik teisės taikymas, o ne tei- 
sėkūra. Tai jau minėti teisės normų įgalintos prievartos vykdymo aktai. Esama ir tokio 
pozityviosios teisės kūrimo akto, kuris nėra pozityviosios teisės normos taikymas; tai 1s- 
toriškai pirmosios konstitucijos išleidimas, kai taikoma ne pozityviai sukurta, 0 preziu- 
muojama pamatinė norma. 

Teisėkūrą ir teisės taikymą reikia skirti nuo teisės laikymosi. Teisės laikymasis — tai 
toks elgesys, kurio priešybė susiejama su sankcija kaip prievartos aktu. Tai pirmiausia 
toks elgesys, kuriuo išvengiama sankcijos; tai sankcijos konstituojamos teisinės pareigos 
atlikimas. Teisėkūra, teisės taikymas ir teisės laikymasis yra „teisės funkcijos“ plačiausia 
šio termino prasme. Naudojimąsi pozityviu leidimu taip pat galima traktuoti kaip teisės 
laikymąsi. O siauresne, specifine šio termino prasme „teisės funkcijomis“ vadinami tik 
teisėkūra ir teisės taikymas. 


g) Jurisdikcija 
Konstitutyvus teismo sprendimo pobūdis 


Tradicinė jurisprudencija teisės taikymą įžvelgia pirmiausia (o gal tik) civilinių arba 
baudžiamųjų teismų sprendimuose. Iš tikrųjų, šie teismai, spręsdami ginčą arba skirdami 
bausmę nusikaltėliui, paprastai taiko įstatymų leidybos būdu arba papročiu sukurtas ben- 
drąsias teisės normas. Bet, kaip sakyta, teisė taikoma ir kuriant bendrąsias teisės normas, 
administracijos pareigūnams leidžiant dekretus bei (tai aptarsime vėliau) sudarant teisi- 

nius sandorius; o teismai bendrąsias teisės normas taiko kurdami individualiąsias normas, 
kurių turinį apibrėžia bendrosios normos, įgalinančios konkrečią sankciją — civilinį išieš- 
kojimą arba bausmę. 

Į teismų kuriamas individualiąsias normas žvelgiant teisės dinamikos aspektu, jų kū- 
rimas yra proceso, kuris prasideda konstitucijos sukūrimu, per įstatymų leidybą arba pa- 
protį eina link teismo sprendimo bei pasibaigia sankcijos įvykdymu, pereinamoji stadija. 
Šiame procese teisė vis atsinaujina, vystosi iš bendrybės (abstraktumo) į atskirybę (kon- 
kretumą); tai yra nuolatinio individualizavimo ir konkretinimo procesas. 

Norėdamas individualizuoti bendrąją normą, teismas iš pradžių turi nustatyti, ar toje 
byloje in concreto yra tos sankcijos sąlygos, kurios bendrojoje normoje yra apibrėžtos in 
abstracto. Toks nustatymas apima taikytinos bendrosios normos buvimo nustatymą, t. y. 
nustatymą, jog galioja bendroji norma, turimus faktus susiejanti su sankcija. Teismas turi 
spręsti guaestio juris ir guaestio facti. Nustatęs šiuos du dalykus teismas turi in concreto 
paskirti sankcijas, bendrosios normos nustatytas in abstracto. Šis nustatymas ir paskyri- 
mas yra esminės teismo sprendimo funkcijos. Šiuo aspektu sprendimas civilinėje byloje 
šiek tiek skiriasi nuo sprendimo baudžiamojoje byloje: pirmuoju sprendimu konkreti sank- 
cija paprastai skiriama sąlygiškai. Civilinis teismas priteisia atsakovui kažką atlikti ieš- 
kovo atžvilgiu, o sankciją paskiria tik su ta sąlyga, kad tai nebus atlikta per tam tikrą 
laiką. O bausmė paprastai skiriama besąlygiškai, nors ir ji gali būti sąlygiška tiek, kiek 
jos vykdymas padaromas priklausomas nuo to, ar nuteistasis asmuo per nustatytą laiką 
nepadarys kito delikto. 

Teismo sprendimas nėra vien deklaratyvaus pobūdžio, kaip kartais manoma. Teismas 
ne vien „atranda“ jau visiškai sukurtą teisę (vok. das Recht finden); teismo funkcija nėra 
vien juris-„dictio“, t. y. teisės paskelbimas šia deklaravimo prasme. Teisės atradimo čia 
esama tik tiek, kiek yra nustatoma konkrečioje byloje taikytina bendroji norma, ir net šis 
nustatymas yra konstitutyvaus, ne vien deklaratyvaus, pobūdžio. Teismas, turintis kon- 
krečioje byloje taikyti galiojančias bendrąsias teisinės tvarkos normas, turi spręsti klausi- 
mą, ar taikytina norma yra konstitucinė, t. y. ar ji buvo sukurta laikantis konstitucijos 
apibrėžtos įstatymų leidybos procedūros arba konstitucijos leistu papročiu??. Šis teismo 
nustatomas faktas yra tokia pat sankcijos, teismo skiriamos konkrečioje byloje, sąlyga, 
kaip ir teismo nustatomas delikto padarymo faktas. Šią situaciją (pavyzdžiui, kai taiko- 
ma demokratinės teisinės tvarkos baudžiamoji teisė) apibūdina tokia teisės taisyklė: jei- 
gu konstituciškai išrinktas parlamentas, laikydamasis konstitucijos nustatytos procedūros, 
išleido įstatymą, pagal kurį už tam tikrą elgesį, kaip už nusikaltimą, privalo būti tam tik- 
ru būdu baudžiama, ir jeigu teismas nustatė, kad tam tikras individas taip pasielgė, tai 
teismas privalo skirti įstatymo numatytą bausmę. Ši teisės taisyklės formuluotė atsklei- 
džia vadinamosios konstitucinės teisės, t. y. normų, reguliuojančių bendrųjų teisės nor- 
mų kūrimą, vietą teisinės tvarkos struktūroje. Tos normos nėra nepriklausomos, baigti- 


"2 Apie pozityviosios teisės nustatomus šios teismų ir kitų teisės taikymo organų teisės apribojimus plg. 

nės, nes apibrėžia tik vieną iš kitų normų numatomo prievartos akto sąlygų. Jos yra tei- 
sės normos tik kartu su tomis kitomis normomis. Todėl ta aplinkybė, kad konstitucinės 
teisės normos nenumato prievartos aktų, nėra pakankamas pagrindas atmesti (kaip kar- 
tais daroma) teisės apibrėžimą kaip prievartinės tvarkos. Normą taikyti konkrečioje bylo- 
je pasidaro įmanoma tik dėl to, kad teismo sprendimas implikuoja tai, jog yra nustatytas 
teismo taikomos bendrosios normos galiojimas (o galioja ji tuo atveju, kai buvo sukurta 
pagal konstituciją); šitaip šioje byloje sukuriama tokia teisinė situacija, kurios iki to spren- 
dimo nebuvo. 

Vargu ar bereikia įrodinėti, jog konkrečios šankcijos skyrimas yra konstitutyvaus po- 
būdžio. Individualioji norma, nustatanti, kad į tam tikrą individą privalo būti nukreipta 
tam tikra sankcija, yra sukurta teismo sprendimu; iki tol jos nebuvo. Ir tik teismo spren- 
dimo normatyvinės funkcijos nesuvokimas, tik išankstinė nuostata, kad teisė susideda vien 
iš bendrųjų normų, tik individualiųjų teisės normų buvimo ignoravimas neleidžia matyti, 
kad teismo sprendimas yra teisėkūros proceso tęsinys, ir tai skatina klaidingai manyti, 
jog jis vykdo tik deklaravimo funkciją. 

Svarbu suvokti, kad net delikto padarymo fakto nustatymas išreiškia grynai konstitu- 
tyvią teismo funkciją. Jeigu teisinė tvarka tam tikrą faktą, kaip sąlygą, susieja su tam tikru 
padariniu, ši tvarka turi apibrėžti ir organą, turintį nustatyti sąlygojančiojo fakto buvimą 
konkrečiu atveju, bei procedūrą, pagal kurią tai daroma. Teisinė tvarka gali tą organą įga- 
linti apibrėžti šią procedūrą savo nuožiūra; bet kad bendrąją normą būtų galima taikyti 
konkrečiu atveju, ir organą, ir procedūrą turi nustatyti (tiesiogiai arba netiesiogiai) pati 
teisinė tvarka. Dėl fakto, kurį teisinė tvarka apibrėžia kaip tam tikro padarinio sąlygą, tai 
pirmasis klausimas, kurį turi kelti teisininkas, yra klausimas, kuris organas konkrečiu at- 
veju yra kompetentingas (pagal teisinę tvarką) šį faktą nustatyti ir kokią procedūrą nu- 
stato teisinė tvarka. Tik per tokį nustatymą faktas patenka į teisės domeną, tik tada gam- 
tinis faktas tampa teisiniu faktu, t. y. jis yra sukuriamas kaip teisinis faktas. Į prieštara- 
vimą: ,„Momentas, nuo kurio teisinis faktas laikomas esančiu, yra tapatus gamtinio fakto 
įvykimo momentui“ galima atsakyti teiginiu: „Fakto nustatymas, kai tai daro teisės tai- 
kymo organas, turi grįžtamąją galią.“ Faktas yra laikomas įvykusiu ne jo nustatymo mo- 
mentu, o teisės taikymo organo apibrėžtu momentu, t. y. tuo momentu, kuriuo, kaip nu- 
statė teisės taikymo organas, tas gamtinis faktas įvyko. Tad sąlygojančiojo fakto nustaty- 
mas, kai tai daro teismas, yra konstitutyvus bet kuria prasme. Jeigu bendroji teisės nor- 
ma nužudymą susieja su bausme, tuomet teiginys, jog faktas, kad individas įvykdė nužu- 
dymą, yra sankcijos sąlyga, šią situaciją apibūdina neteisingai. Teisinės tvarkos nustaty- 
toji sąlyga yra ne savaime pats faktas, kad individas įvykdė nužudymą, o tas faktas, kad 
teisinės tvarkos įgalintas organas pagal teisinės tvarkos nustatytą procedūrą nustatė, kad 
individas įvykdė nužudymą. Jeigu sakoma: „Teismas nustatė, kad tą nužudymą įvykdė 
tam tikras individas, nors „iš tikrųjų“ jis jo neįvykdė“, arba jeigu sakoma: „Teismas nu- 
statė, kad to nužudymo tam tikras individas neįvykdė, nors „iš tikrųjų“ jis jį įvykdė“, 
vadinasi, teismas nustatė, kad įvyko (arba neįvyko) toks faktas, kuris, individų, neturin- 
čių teisinės kompetencijos tai nustatyti, nuomone, neįvyko (arba įvyko). 

Teisinės tvarkos, kurią turi taikyti tam tikri individai, požiūriu relevantiškos yra tik šių 
individų nuomonės, ar tas individas įvykdė nužudymą. Šios nuomonės būna daugiau ar 
mažiau pagrįstos, jos gali prieštarauti viena kitai, pats įtariamasis individas gali šį faktą 
pripažinti arba neigti. Bet tam, kad būtų galima taikyti bendrąją teisės normą, lemiamą 
reikšmę turėti gali tik viena nuomonė. O kuri, turi apibrėžti teisinė tvarka. Šią nuomonę 
išreiškia teismo sprendimas. Tik ji yra teisiškai relevantiška, visų kitų nuomonės yra ne- 
relevantiškos. Vis dėlto jeigu šalys, kurias teisinė tvarka įgalina paduoti apeliaciją, mano, 
jog teismo sprendime nurodomas sąlygojantysis faktas buvo nustatytas klaidingai, jos gali 
šį sprendimą ginčyti apeliacijos tvarka. Tai reiškia, kad subjektyvioji tokio sprendimo akto 
prasmė dar nebūtinai turi būti galutinai akceptuojama kaip jos objektyvioji prasmė. Sub- 
jektyvioji šio akto prasmė galutinai taps jo objektyviąja prasme tik tada, kai teismo spren- 
dimas įgis galutinio sprendimo galią, t. y. tada, kai jo jau nebus galima panaikinti toles- 
niais procesiniais veiksmais. Tokiu atveju nuomonė, kad buvo nuteistas nekaltas individas, 
yra teisiškai eliminuojama. Taip yra todėl, kad teisės taisyklė nesako: „Jeigu tam tikras 
imdividas įvykdė nužudymą, jam privalu skirti bausmę.“ Teisės taisyklė sako: „Jeigu tei- 
sinės tvarkos įgalintas teismas, laikydamasis šios tvarkos apibrėžtos procedūros, nustatė, 
kad tam tikras individas įvykdė nužudymą, ir šis nustatymas turi teisinę galią, tuomet teis- 
mas privalo tam individui skirti bausmę.“ Teisiniame mąstyme fakto nustatymas, kai tai 
daro kompetentinga institucija, pakeičia patį faktą, kuris neteisiniame mąstyme yra prie- 
vartos akto sąlyga. Sąlygojantysis faktas yra tik šis nustatymas; o dėl to, ar šio fakto būta 
konkrečiu atveju, ar jis buvo nustatytas, ar tai padarė tam įgalintas organas ir ar jis tai 
padarė laikydamasis nustatytos procedūros — visais šiais klausimais gali būti tokia pat gau- 
sybė įvairiausių nuomonių, kaip ir klausimu, ar tas nustatymas buvo „teisingas“. Kaip 
galima paduoti apeliaciją dėl teismo sprendimo tuo pagrindu, kad neteisingai buvo nusta- 
tytas faktas (jog tam tikras individas padarė tam tikrą deliktą), lygiai taip pat galima pa- 
duoti apeliaciją ir dėl sankcijos įvykdymo tuo pagrindu, kad nebuvo teismo sprendimo 
arba organai buvo nekompetentingi, arba buvo pažeisti procesiniai reikalavimai. Situacija, 
kai, šalių manymu, vykdyti sankciją buvo įsakyta be teismo proceso, yra analogiška situ- 
acijai, kai teismas nustato, kad buvo padarytas deliktas, nors šalys mano, kad tas deliktas 
padarytas nebuvo. Tokiu atveju delikto padarymą galima nustatyti iš naujo apeliacinio pro- 
ceso tvarka, o apeliaciniam teismui nustačius, kad deliktas nebuvo padarytas, įsakymą 
vykdyti sankciją galima atšaukti. Pirmuoju atveju šalių ginčijamą faktą, kad vykdyti sank- 
ciją buvo įsakyta po teismo proceso, galima nustatyti apeliacinio proceso tvarka, o jeigu 
šio fakto negalima nustatyti, gali būti pradedamas naujas teismo procesas. Situacija, kai, 
šalių manymu, teismo sprendimą priėmė teismas, neturintis kompetencijos tai nagrinėti, 
arba kai buvo pažeisti procesiniai reikalavimai, yra analogiška situacijai, kai deliktą pa- 
darė ne nuteistasis, o kitas individas, arba kai deliktas, kurį jis iš tikrųjų padarė, yra ne 
tas, už kurį jis buvo nuteistas. Visais šiais atvejais teismo procesas yra kito teismo proceso 
objektas. Jeigu pozityvioji teisinė tvarka riboja ėjimą nuo vieno proceso prie kito paduo- 
dant apeliacijas, tai galiausiai esama tokio teismo proceso, kuris negali būti kito teismo 
proceso objektu. Tuomet ribinį atvejį, paskutinį teismo procesą, reikia akceptuoti kaip fak- 

tą savaime. Taip esti, kai paskutinės instancijos teismo sprendimas įgyja teisinę galią. O 
tai reiškia, kad subjektyviąją paskutinės instancijos teismo sprendimo prasmę reikia ak- 
ceptuoti kaip jo objektyviąją prasmę. Jeigu šiuo sprendimu yra nustatomas šalių ginčytas 
faktas, kad vykdyti sankciją buvo įsakyta po teismo proceso arba kad ankstesniojo teismo 
kompetencijos (kurią šalys neigė) paneigti negalima, arba kad šalių nurodytų ankstesniojo 
teismo proceso pažeidimų nebuvo, bet kokia kita nuomonė teisiškai eliminuojama. 

Nors teismo procesas, kai nustatomas faktas, esantis sankcijos taikymo sąlyga, yra ne 
mokslinio pažinimo, o teisėkūros procesas, vis dėlto tarp šio proceso ir proceso, kai yra 
moksliškai pažįstami gamtiniai faktai (tariant, kad mokslinio pažinimo procesas yra kon- 
stitutyvaus pobūdžio), esama tam tikrų paralelių. Šiame sugretinime konstitutyvaus teis- 
mo proceso organas atitinka konstitutyvaus mokslinio pažinimo proceso subjektą. Kaip 
šio pažinimo objektas yra „sukuriamas“ pažinimo procese, lygiai taip pat ir faktas, esan- 
tis sankcijos sąlyga, yra sukuriamas teismo procese. Ir kaip teismo procesas kaip faktas 
pats gali tapti teismo proceso objektu, lygiai taip pat 17 mokslinio pažinimo procesas pats 
gali tapti mokslinio pažinimo proceso objektu pažinimo teorijoje (epistemologijoje). Bet 
tas pažinimas, kurio objektas yra mokslinis pažinimas kaip faktas, pats kaip faktas jau 
negali būti pažinimo objektu. Regresija nuo vieno pažinimo proceso prie kito mokslinio 
pažinimo proceso, kurio objektas yra ankstesnis pažinimo procesas, yra baigtinė. Esama 
tokio mokslinio pažinimo proceso, kurį reikia akceptuoti kaip faktą savaime, taigi kaip 
faktą, kurio negalima sukurti dar kitame mokslinio pažinimo procese. 


Teismo sprendimo santykis 
su taikomomis bendrosiomis teisės normomis 


Kaip jau sakyta, aktą, kuriuo sukuriama individualioji teismo sprendimo norma, pa- 
prastai iš anksto apibrėžia bendrosios formaliosios ir materialiosios teisės normos. Tokiu 
atveju konkrečioje byloje teismas, spręsdamas bylą, turi dvi galimybes. Teismas gali nu- 
statyti, kad atsakovas arba kaltinamasis iš tikrųjų, kaip teigia ieškovas arba viešasis kal- 
tintojas, padarė deliktą ir taip pažeidė teisinės tvarkos jam nustatytą pareigą; tada teis- 
mas turi patenkinti ieškinį arba nuteisti kaltinamąjį ir paskirti jam bendrosios normos nu- 
statytą sankciją. Kita vertus, teismas gali nustatyti, kad atsakovas arba kaltinamasis de- 
likto nepadarė, taigi nepažeidė teisinės tvarkos jam nustatytos pareigos; tada teismas turi 
įsakyti prieš atsakovą arba kaltinamąjį nenukreipti jokios sankcijos. Nepriklausomai nuo 
to, ar teismas (a) patenkina ieškinį arba nuteisia kaltinamąjį, ar (b) atmeta ieškinį arba 
išteisina kaltinamąjį, teismo sprendimu yra taikoma galiojanti teisinė tvarka; tai pirmiau- 
sia pasakytina apie tuos atvejus, kai teismas ieškinį atmeta arba kaltinamąjį išteisina tuo 
pagrindu, kad, jo manymu, nėra galiojančios bendrosios normos, kuri ieškovo arba kal- 
tintojo nurodomą atsakovo arba kaltinamojo elgesį susietų su sankcija. Jau buvo paaiš- 
kinta?*, kad teisinė tvarka žmonių elgesį reguliuoja ne tik pozityviai, t. y. įsakydama tam 

tikrą elgesį, bet ir negatyviai, t. y. nedrausdama tam tikro elgesio ir šitaip jį leisdama. 
Kas nėra teisiškai draudžiama, tas yra leidžiama. Atmesdamas ieškinį arba išteisindamas 
kaltinamąjį teismas taiko teisinę tvarką, leidžiančią tokį atsakovo arba kaltinamojo elge- 
sį, prieš kurį buvo nukreiptas teisine tvarka nepagrįstas ieškinys arba kaltinimas. 

Kaip jau buvo sakyta, teisiškai nedraudžiamą ir šiuo atžvilgiu leidžiamą individo elgesį 
teisinė tvarka gali garantuoti įpareigodama kitus individus toleruoti šį elgesį, t. y. neužkirsti 
jam kelio ir netrukdyti. Taip yra visada — tiek, kiek esama bendro draudimo vartoti fizinę 
jėgą ir vartoti jėgą yra palikta teisinės bendruomenės organams. Bet gali būti taip, kad lei- 
džiamas vieno individo elgesys susikerta su tokiu kito individo elgesiu, kuris nėra fizinės 
jėgos vartojimas ir yra lygiai taip pat leidžiamas. Tada, kaip jau minėta, esama interesų kon- 
flikto, kuriam teisinė tvarka neužkerta kelio; jokia teisinė tvarka negali užkirsti kelio vi- 
siems galimiems interesų konfliktams. Tokioje situacijoje teismas turi atmesti ieškinį, net 
jeigu šis yra nukreiptas prieš leidžiamą atsakovo elgesį, kuriuo, nevartojant fizinės jėgos, 
užkertamas kelias arba trukdoma leidžiamam ieškovo elgesiui, teismas taip pat turi ištei- 
sinti kaltinamąjį, net jeigu jo elgesys, prieš kurį yra nukreiptas kaltinimas, yra tokio pat 
pobūdžio. Ir šiuo atveju teismo sprendimu yra taikoma teisinė tvarka — tai yra teisės taiky- 
mas. Tokiu atveju galiojančios teisės taikymą galima laikyti nepatenkinamu, nes juo ven- 
giama ginti tą interesą, kuris (kai kuriais požiūriais) nusipelno būti ginamas. Bet kadangi 
teisinė tvarka, drausdama pažeisti tam tikrus interesus, gali ginti tik juos, 0 ne visus gali- 
mus interesus, tai visa kur esančius priešpriešinius interesus ji palieka neginamus. Tad kon- 
fliktas tarp leidžiamo vieno individo elgesio ir leidžiamo kito individo elgesio yra neišven- 
giamas. Tokio konflikto esama visada, kai ieškinys atmetamas arba kaltinamasis išteisina- 
mas tik todėl, kad jo elgesys nėra draudžiamas ir dėl to bendroji norma, jo elgesį susiejanti 
su sankcija, negina to intereso, kurį šis elgesys pažeidžia. 

Tačiau gali būti ir taip, kad teisinė tvarka teismą įgalina ne atmesti ieškinį arba ne 
išteisinti kaltinamąjį, bet patenkinti ieškinį arba nuteisti kaltinamąjį, jeigu, teismo many- 
mu, tai, kad nėra tokios bendrosios normos, yra neteisinga arba nesąžininga. Vadinasi, 
tokiu atveju teismas yra įgalintas sukurti individualiąją teisės normą, kurios turinio ben- 
droji įstatymų leidybos būdu arba papročiu sukurta teisės norma iš anksto neapibrėžė. 
Šiuo atveju teismas taiko ne tokią bendrąją normą, bet normą, įgalinančią teismą kurti 
naują teisę. Paprastai sakoma, kad teismas įgalinamas veikti kaip įstatymų leidėjas. Tai 
nėra visiškai teisinga, jeigu „įstatymų leidyba“ suprantama kaip bendrųjų teisės normų 
kūrimas. Juk teismas įgalinamas sukurti tik tokią individualiąją normą, kuri galioja tai 
vienintelei bylai. Bet teismas šią individualiąją normą sukuria taikydamas bendrąją nor- 
mą, kurią teismas laiko „teisinga“ arba pageidaujama, t. y. tokią normą, kurios pozityvu- 
sis įstatymų leidėjas nesukūrė. Teismo sukurta individualioji norma pateisinama tik kaip 
tokios nepozityvios bendrosios normos taikymas. 

Byla, kurioje teismas yra įgalintas veikti kaip „įstatymų leidėjas“, nuo bylos, kurioje 
teismas turi, nesant teismo sprendimo turinį iš anksto apibrėžiančios pozityviosios ben- 
drosios normos, atmesti ieškinį arba išteisinti kaltinamąjį, skiriasi tik laipsniu. Šis skirtu- 
mas yra laipsnio skirtumas ne tik dėl to, kad (net pirmuoju atveju) teismas taiko bendrą- 

ją, nors ir ne pozityviąją, materialiosios teisės normą, bet, svarbiausia, ir dėl to, kad (net 
antruoju atveju) teismo funkcija yra teisėkūra, būtent individualiosios normos sukūrimas. 
Tik šiuo atveju teismo diskrecija yra kur kas labiau apribota nei pirmuoju atveju, kur ji 
faktiškai yra taip mažai apribota, kaip ir ta diskrecija, kurią konstitucija paprastai sutei- 
kia įstatymų leidėjui, kuriančiam bendrąsias teisės normas. Bet net ir tokioje byloje, ku- 
rioje teismo kuriamos individualiosios normos turinį iš anksto apibrėžia pozityvioji tei- 
sės norma, tam tikrą diskreciją teismo teisėkūros funkcijai reikia palikti. Pozityvioji tei- 
sės norma negali iš anksto apibrėžti visų tų veiksnių, kurie ir sudaro konkrečios bylos 
ypatumus, tokių kaip, pavyzdžiui, teismo nustatomas žalos, kuri turi būti teismo paskirtu 
civiliniu išieškojimu atlyginama iš atsakovo turto, dydis, momentas, kada turi būti prade- 
dama arba baigiama vykdyti teismo paskirta kalėjimo bausmė, arba diena, kada turi būti 
įvykdytas mirties nuosprendis. Bendrosios normos individualizavimo procese tą bendrąją 
normą taikantis organas visada turi nustatyti tokius faktus, kurių bendroji norma dar ne- 
apibrėžė ir negali apibrėžti. Bendroji norma visada yra tik rėmai, tarp kurių turi būti su- 
kuriama individualioji norma. O šie rėmai gali būti platesni arba siauresni. Plačiausi jie 
esti tada, kai bendroji norma apima tik įgalinimą sukurti individualiąją normą, bet iš anksto 
nenustato jos turinio. 

Jeigu bendroji norma iš anksto visiškai neapibrėžia teismo kuriamos individualiosios 
normos turinio, individualioji norma turi grįžtamąją galią. Sakoma, kad teisės norma turi 
grįžtamąją galią, jeigu tas faktas, su kuriuo susiejama sankcija, įvyko anksčiau, nei toji 
norma įsigaliojo; taigi šis faktas normos sukūrimo metu nebuvo deliktas, bet ši norma 
deliktu jį pavertė vėliau. 

Taip esti tada, kai bylą sprendžiantis teismas taiko tokią individualiąją teisės normą, 
kurios turinio pozityvioji bendroji norma iš anksto neapibrėžia, t. y. kai ši individualioji 
norma su sankcija susieja tokį atsakovo arba kaltinamojo elgesį, kuris tuo metu, kai taip 
buvo elgiamasi, dar nebuvo deliktas, bet jį deliktu pavertė individualioji teismo sprendi- 
mo norma. 


Vadinamosios teisės spragos 


Iš to, kas buvo pasakyta, išplaukia, kad teismas konkrečioje byloje pozityviąją teisę 
gali taikyti visada, net ir tada, kai teisinė tvarka, teismo nuomone, neapima bendrosios 
normos, pozityviai reguliuojančios atsakovo arba kaltinamojo elgesį, kitaip tariant, kai tei- 
sinė tvarka neapima bendrosios normos, nustatančios atsakovui arba kaltinamajam parei- 
gą elgtis taip, kaip, sprendžiant iš privataus ieškovo pareikšto ieškinio arba iš viešojo kal- 
tintojo reiškiamo kaltinimo, jis nesielgė. Juk šiuo atveju jo elgesys yra reguliuojamas ne- 
gatyviai, t. y. jis nėra teisiškai draudžiamas, taigi šiuo atžvilgiu yra leidžiamas. Bet tradi- 
cinė jurisprudencija šį atvejį tam tikromis aplinkybėmis interpretuoja kaip teisinės tvar- 
kos „spragą“. 

Vertinant šią teisės „spragų“ teoriją būtina išsiaiškinti, kokiomis aplinkybėmis pagal 
šią teoriją atsiranda teisės „spraga“. Pagal šią teoriją galiojančios teisės konkrečiu atveju 

taikyti negalima, jeigu šio atvejo neapima jokia bendroji teisės norma; todėl teismas turi 
pareigą sukurti atitinkamą normą ir šitaip šią spragą užpildyti. Čia esminis argumenas 
yra tas, kad galiojančios teisės taikymas, kaip atskirybės išvedimas iš bendrybės, šiuo at- 
veju yra logiškai neįmanomas, nes nėra patenkinta būtinoji — šį atvejį apimančios ben- 
drosios normos galiojimo — sąlyga. Ši teorija yra klaidinga, nes ji neatsižvelgia į tą ap- 
linkybę, kad jeigu teisinė tvarka individo neįpareigoja elgtis tam tikru būdu, tai elgtis 
kitaip teisinė tvarka individui leidžia. Ten, kur tradicinė teorija mano esant spragą, galio- 
jančios teisės taikyti yra neįmanoma. Išties, taikyti atskiros teisės normos neįmanoma, bet 
yra įmanoma taikyti teisinę tvarką. Teisės taikymas nėra eliminuojamas. Faktiškai spra- 
gos buvimas nėra preziumuojamas visais tais atvejais, kai galiojančios teisės norma ne- 
nustato atsakovui arba kaltinamajam tos pareigos, kurią esant tvirtina ieškovas arba vie- 
šasis kaltintojas. Šį dalyką panagrinėjus atidžiau paaiškėja, kad spragos buvimas yra pre- 
ziumuojamas tik tada, kai teisės taikymo organas tokios normos nebuvimą laiko politiš- 
kai nepageidaujamu dalyku, taigi tada, kai teisės taikymo organas logiškai galimą teisės 
taikymą dėl šios politinės priežasties atmeta kaip nesąžiningą arba neteisingą šio teisės 
taikymo organo požiūriu. Bet galiojančios teisės taikymą laikyti nesąžiningu arba netei- 
singu galima ne tik tada, kai šioje tvarkoje nesama bendrosios normos, nustatančios at- 
sakovui arba kaltinamajam tam tikrą pareigą, bet ir tada, kai joje tokia norma yra. Tą 
faktą, kad teisinė tvarka stokoja normos, nustatančios bausmę už elektros vogimą, gali- 
ma laikyti ne mažiau nesąžiningu arba neteisingu už faktą, kad teisinėje tvarkoje esama 
normos, vienodai taikomos ir nužudymo su apiplėšimu atveju, ir tada, kai sūnus nužudo 
savo nepagydomai sergantį tėvą jo paties prašymu. Galiojančios teisės nepritaikomumo 
atžvilgiu spragos esama ir vienu, ir kitu atveju; manyti esant spragą vienu atveju, bet ne 
kitu, yra mažų mažiausiai nenuoseklu. Be to, vertinimas, jog tai, kad teisės norma stoko- 
ja tikro turinio, yra nesąžininga arba neteisinga, yra labai subjektyvus vertybinis sprendi- 
mas, kuris visiškai nepašalina priešingo vertinimo. Jeigu, pavyzdžiui, teisinė tvarka sto- 
koja bendrosios teisės normos, nustatančios darbdaviui pareigą atlyginti jo įmonės dar- 
buotojo padarytą žalą, ir jeigu dėl to teismas turi atmesti ieškinį darbdaviui ir gali paten- 
kinti ieškinį tik tuo atveju, kai šis yra nukreiptas prieš darbuotoją, tai tokios galiojančios 
teisinės tvarkos taikymą socialistas vertins kaip nepatenkinamą, užtat liberalas — kaip vi- 
siškai patenkinamą. Bendrosios teisės normos nebuvimas, dėl kurio ieškovo ieškinys yra 
atmetamas arba kaltinamasis yra išteisinamas, paprastai patenkins atsakovą arba kaltina- 
mąjį, vadinasi, jie jį laikys sąžiningu ir teisingu, užtat jis nepatenkins ieškovo arba kal- 
tintojo, vadinasi, jie jį laikys nesąžiningu ir neteisingu. 

Nepaisant visų šių prieštaravimų spragų teorijai šiuolaikinėje įstatymų leidyboje ten- 
ka svarbus vaidmuo. Antai Šveicarijos civilinio kodekso taisyklė — ir ji yra tipinė: „Šis 
įstatymas taikytinas visoms teisinėms problemoms, kurias jis apima eksplicitiškai nusta- 
tytomis arba aiškinant gautomis taisyklėmis. Kai įstatyme nėra reikiamos nuostatos, tei- 
sėjas sprendimą priima vadovaudamasis papročiu, o kai nėra ir jo — vadovaudamasis tai- 
sykle, kurią jis nustatytų pats būdamas įstatymų leidėju.“ Ši taisyklė preziumuoja, jog 
gali būti taip, kad konkrečioje Šveicarijos teismo sprendžiamoje byloje Šveicarijos tei- 

sės gali būti neįmanoma taikyti. Bet tai neįmanoma, nes taikyti teisinę tvarką galima vi- 
sada ir ji iš tikrųjų yra taikoma net ir tada, kai teismas turi atmesti ieškinį tuo pagrindu, 
kad teisinėje tvarkoje nėra bendrosios taisyklės, nustatančios atsakovui tą pareigą, kurią 
esant tvirtina ieškovas, todėl prielaida, kuria grindžiama cituotoji taisyklė, yra fikcija. 
Fikcija slypi štai kur: tam tikros teisės normos nebuvimas teisinėje tvarkoje vadovau- 
jantis subjektyviu, moraliniu-politiniu vertybiniu sprendimu pateikiamas kaip neįmano- 
mumas ją taikyti. 

Griebtis šios fikcijos įstatymų leidėjas gali būti linkęs dėl to, kad, jo manymu, jo su- 
kurto įstatymo taikymas tam tikromis nenumatytomis ir nenumatomomis aplinkybėmis gali 
duoti nepageidaujamų rezultatų, todėl verta teismą įgalinti tokiais atvejais ne taikyti įsta- 
tymą, iš anksto apibrėžiantį jo sprendimo turinį, o sukurti individualiąją normą, kurios 
turinys būtų ne apibrėžtas įstatyme, bet pritaikomas prie įstatymų leidėjo nenumatytų ap- 
linkybių. Jeigu jis formuluotų šį įgalinimą teoriškai teisingu būdu, t. y. nesigriebdamas 
fikcijos, tai turėtų pasakyti: „Jeigu galiojančios teisės taikymas tam tikroje byloje teismo 
netenkina, nes neatitinka jo moralinių-politinių įsitikinimų, tai teismas gali išspręsti bylą 
savo nuožiūra.“ Bet tokia formuluotė suteiktų teismui pernelyg didelę valdžią. Teisėjas 
būtų įgalintas spręsti savo nuožiūra net ir tada, kai jo netenkina bendrosios teisės nor- 
mos, nustatančios atsakovui arba kaltinamajam pareigą, kurią jis, ieškovo arba viešojo 
kaltintojo teigimu, pažeidė, taikymas. Jeigu teisėjo moraliniai-politiniai įsitikinimai pa- 
keičia įstatymų leidėjo įsitikinimus, tai yra įstatymų leidėjo abdikacija teisėjo naudai. Mė- 
ginimas apriboti tokį įgalinimą tais atvejais, kuriuos įstatymų leidėjas numato, neišven- 
giamai žlunga, nes įstatymų leidėjas negali jų iš anksto apibrėžti; jeigu jis galėtų juos 
apibrėžti iš anksto, jis juos pozityviai reguliuotų pats. Teismo prielaida, kad tam tikro 
atvejo įstatymų leidėjas nenumatė ir kad įstatymų leidėjas būtų įstatymą formulavęs ki- 
taip, jeigu būtų numatęs tokį atvejį, paprastai remiasi neįrodomu spėjimu. Įstatymų lei- 
dėjo ketinimą pakankamai patikimai galima nustatyti tik tiek, kiek jį išreiškia jo sukurtas 
įstatymas. Būtent dėl šios priežasties įstatymų leidėjas, apribodamas, jo manymu, neiš- 
vengiamą įgalinimą teismams, griebiasi fikcijos, jog tam tikrais atvejais teisinės tvarkos 
taikyti negalima dėl objektyvių, o ne dėl subjektyvių moralinių-politinių priežasčių, kad 
teisėjas kaip įstatymų leidėjas gali veikti tik ten, kur yra teisės spraga. 

Kadangi galiojančią teisę galima taikyti visada, kadangi joje šiuo atžvilgiu nėra jokių 
spragų, ši formulė, atskleidus fiktyvų jos pobūdį, ne įtvirtina siekiamą teismo įgalinimo 
apribojimą, bet pati save atšaukia. Bet jeigu teismas akceptuoja prielaidą, kad teisėje esama 
spragų, tuomet ši teoriškai neįtikinanti fikcija praktiškai gali duoti siekiamų rezultatų. Juk 
toks teisėjas (ypač tas, kurį kontroliuoja aukštesnis teismas), kuris nėra linkęs prisiimti 
atsakomybės už naujos teisės kūrimą, tik labai retai tars esant spragą ir todėl tik labai 
retai pasinaudos įgalinimu užimti įstatymų leidėjo vietą. 

Greta vadinamųjų tikrųjų spragų kartais skiriamos „techninės“ spragos, kurias gali- 
momis laiko ir tie, kurie, žvelgdami pozityvistiškai, neigia tikrųjų spragų buvimą. Tokios 
techninės spragos esama tada, kai įstatymų leidėjas nenustato kažko, ką jis turėjo nusta- 
tyti, kad būtų techniškai įmanoma apskritai taikyti tam tikrą įstatymą. Tačiau tai, kas yra 

apibūdinama kaip techninė spraga, yra arba spraga pradine šio žodžio prasme, t. y. po- 
zityviosios teisės ir geidžiamosios teisės skirtumas, arba tokios rūšies neapibrėžtis, ku- 
rią lemia rėminis bendrosios normos pobūdis. Pirmoji esti, pavyzdžiui, pirkimo-parda- 
vimo atveju, kai įstatymas, pagal kurį pardavėjas yra įpareigojamas perduoti prekę, o 
jos neperdavęs —- atlyginti padarytą žalą, neapibrėžia, kam tenka rizika tada, kai parduo- 
ta prekė dar iki ją perduodant žūva ne dėl kurios nors šalies kaltės. Tačiau netiesa, kad 
įstatymų leidėjas šiuo atveju „nieko“ nenustato; jis tik nenustato, kad šiuo atveju parda- 
vėjas yra atleidžiamas nuo pareigos perduoti prekę arba sumokėti kompensaciją, t. y. rei- 
kalavimo, kurį veikiausiai laikytų pageidaujamu tie, kurie teigia čia esant spragą; tačiau 
toks nustatymas anaiptol nėra būtinas tam, kad šį įstatymą būtų galima taikyti. Kadangi 
įstatymas net aprašytuoju atveju neatleidžia pardavėjo nuo pareigos perduoti prekę arba 
sumokėti kompensaciją, tai įstatymas faktiškai nustato, kad rizika tenka pardavėjui. 

Antroji rūšis esti tada, kai, pavyzdžiui, įstatymas nustato, kad tam tikras organas turi 
būti renkamas, bet rinkimų procedūros nereguliuoja. O tai reiškia, kad įstatymą atitinka 
bet kokio tipo rinkimai. Organas, įgalintas vykdyti rinkimus, rinkimų tvarką gali api- 
brėžti savo nuožiūra. Nustatyti šią tvarką paliekama žemesnei normai. Kitas pavyzdys: 
įstatymas, be kita ko, nustato, jog tam, kad tam tikras komitetas galėtų veikti, jį turi 
sušaukti jo pirmininkas; bet jis taip pat nustato, jog komitetas renka savo pirmininką. 
Jeigu šių normų neįmanoma aiškinti kaip reiškiančių, kad tol, kol pirmininkas dar nėra 
išrinktas, bet koks sušaukimo būdas yra teisėtas, o jas galima aiškinti tik taip, kad net 
šioje situacijoje komitetą sušaukti turi jo pirmininkas, tai toks komitetas negali teisėtai 
veikti. Bet ir čia nėra jokios spragos. Juk net tuo atveju, kai komitetas pirmininko netu- 
ri, įstatymas nori, kad šis komitetą sušauktų. Jeigu įstatymas visai nenustatė, kaip komi- 
tetas sušaukiamas esant tokiai situacijai, tai teisėtas bus bet koks jo sušaukimo būdas. 
Įstatymas paprasčiausiai nustato kažkokią beprasmybę. Kadangi įstatymus kuria žmonės, 
tai nėra neįmanoma. 


Bendrųjų teisės normų kūrimas, kai tai daro teismai, 
teisės lankstumas ir teisinis tikrumas 


Teismas, ypač aukščiausiosios instancijos, gali būti įgalintas savo sprendimu sukurti 
ne tik individualiąją normą, saistančią konkrečiu atveju, bet ir bendrąją normą. Taip bū- 
na tada, kai teismo sprendimas tampa vadinamuoju precedentu, t. y. kai sprendimas tam 
tikroje byloje orientuoja sprendimus panašiose bylose. Precedento pobūdį teismo spren- 
dimas gali įgyti tada, kai šiuo sprendimu sukurtos individualiosios normos turinio ben- 
droji statutinės arba paprotinės teisės norma iš anksto neapibrėžia arba kai jis yra sufor- 
muluotas taip nevienareikšmiškai, kad jį aiškinti galima įvairiai. Pirmuoju atveju teismo 
precedentinis sprendimas sukuria naują teisę; antruoju atveju bendrąja norma tampa spren- 
dimo implicitinis aiškinimas. Abiem atvejais precedentą sukuriantis teismas veikia kaip 
įstatymų leidėjas, lygiai taip pat, kaip organas, kurį konstitucija įgalina leisti įstatymus. 
Teismo sprendimas konkrečioje byloje orientuoja sprendimus panašiose bylose tuo atžvil- 

giu, kad teismo sprendimu išreiškiama individualioji norma yra apibendrinama. Atlikti 
tokį apibendrinimą, t. y. suformuluoti bendrąją normą, gali sukūręs precedentą teismas, 
tačiau tai gali būti palikta padaryti ir kitiems teismams, kuriuos saisto precedentinis spren- 
dimas. Tokiu atveju nėra neįmanoma, kad skirtingi teismai precedentinį sprendimą api- 
bendrins skirtingai, o tai nepadės šiam institutui pasiekti savo tikslo, būtent užtikrinti vie- 
nodos teismų praktikos. Kadangi precedentinis sprendimas orientuoja tik sprendimus pa- 
našiose bylose, lemiamas tampa klausimas, ar tam tikra byla yra panaši į precedentinę 
bylą. Kadangi jokia byla nėra panaši į kitą visais atžvilgiais, tai dviejų aptariamų bylų 
„panašumas“ čia gali būti tik jų tam tikrų esminių požymių atitiktis, lygiai taip pat, kaip 
du faktų kompleksai, sudarantys tą patį deliktą, yra panašūs ne visais požymiais, o tik 
tam tikrais esminiais požymiais. Bet į klausimą, kuriais požymiais šios bylos turi atitikti 
viena kitą, kad būtų laikomos „panašiomis“, galima atsakyti tik remiantis bendrąja nor- 
ma, kuri tą faktą apibrėžia, apibrėždama esminius jo elementus. Tad ar dvi bylos yra pa- 
našios, galima spręsti tik remiantis bendrąja precedentiniu sprendimu sukurta norma. Šios 
bendrosios normos suformulavimas — tai prezumpcija, pagal kurią precedentinis sprendi- 
mas gali orientuoti sprendimus „panašiose“ bylose. 

Teismų teisėkūros funkcija pasidaro ypač matoma tada, kai teismas yra įgalintas su- 
kurti precedentą ir šitaip sukurti bendrąją normą. Šitokio įgalinimo davimas teismui, ypač 
paskutinės instancijos teismui, itin pagirtinas tais atvejais, kai tam tikromis aplinkybėmis 
teismas yra įgalintas bylą spręsti ne taikydamas jau esančios teisės bendrąją normą, o sa- 
vo nuožiūra, kitaip tariant, kai teismas yra įgalintas sukurti tokią individualiąją teisės nor- 
mą, kurios turinio bendroji pozityviosios teisės norma neapibrėžia. Precedento pobūdžio 
suteikimas tokiam sprendimui tėra nuoseklus teismo teisėkūros funkcijos praplėtimas. 

Jeigu teismai yra įgalinti kurti individualiąsias ir bendrąsias normas, tai jie varžosi su 
konstitucijoje įtvirtintu įstatymų leidybos organu, o tai liudija įstatymų leidybos funkci- 
jos decentralizavimą. Įstatymų leidybos organo sąsajos su teismais požiūriu galima skirti 
du techniškai skirtingus teisės sistemos tipus. Pirmojoje sistemoje bendrųjų teisės normų 
kūrimas yra visiškai centralizuotas, t. y. jis paliktas tik centriniam įstatymų leidybos or- 
ganui, tuo tarpu teismai yra ribojami tuo atžvilgiu, kad individualiąsias normas jie turi 
kurti konkrečiose bylose taikydami įstatymų leidybos organo sukurtas bendrąsias normas. 
Įstatymų leidybos procesui užtikrinti reikia (ypač parlamentinės demokratijos sąlygomis) 
įveikti daugybę kliūčių, todėl tokioje sistemoje teisę yra sunku pritaikyti prie besikeičiančių 
aplinkybių. Ši sistema turi trūkumą — ji stokoja lankstumo. Tačiau ji turi privalumą — tei- 
sinį tikrumą; o tai reiškia, kad teismo sprendimai yra tam tikru mastu prognozuojami, 
todėl teisei pavaldūs individai juos gali gana neblogai nuspėti ir savo elgesį suderinti su 
prognozuojamais teismų sprendimais. 

Principą, pagal kurį sprendimus konkrečiais atvejais saisto centrinio įstatymų leidy- 
bos organo iš anksto kuriamos bendrosios normos, pagal analogiją galima traktuoti pla- 
čiau, kad jis apimtų ir administracinių institucijų funkcijas. Šia bendra forma šis princi- 
pas išreiškia Rechtsstaat, t. y. teisinės valstybės, principą. Iš esmės tai yra teisinio sau- 
gumo, Rechtssicherheit, principas. 

Šiai sistemai visiškai priešinga sistema yra tokia, kur apskritai nėra centrinio įstaty- 
mų leidybos organo, o teisėjai ir administracinės institucijos atskiras bylas sprendžia sa- 
vo laisva nuožiūra. Ši sistema teisinama tariant, kad jokia byla nėra visiškai tapati kuriai 
nors kitai bylai, todėl bendrųjų normų, iš anksto apibrėžiančių teismo sprendimus arba 
administracinius dekretus ir šitaip užkertančių kelią atitinkamiems organams teisingumą 
vykdyti atsižvelgiant į atskirų bylų ypatumus, taikymas gali duoti nepageidaujamų rezul- 
tatų. Tai yra vadinamosios freie Rechtsfindung (laisvosios jurisdikcijos) sistema; tai ta sis- 
tema, kurią Platonas siūlė savo idealiajai valstybei. Dėl jai būdingo radikalaus teisėkūros 
decentralizavimo ši sistema išsiskiria dideliu lankstumu, bet visiškai stokoja teisinio tik- 
rumo. Juk esant tokiai teisinei tvarkai pavaldūs individai niekaip negali numatyti spren- 
dimų konkrečiose bylose, kuriose jiems gali tekti dalyvauti kaip kaltinamiesiems arba kal- 
tintojams, kaip atsakovams arba ieškovams. Todėl jie negali iš anksto žinoti, kas yra tei- 
siškai leidžiama ir kas draudžiama, ką jie yra teisiškai įgalinti daryti ir ko jie nėra įga- 
linti daryti. Tai sužinoti jie gali tik iš sprendimo, kuriuo yra nubaudžiami arba išteisina- 
mi, kuriuo jų ieškinys yra atmetamas arba patenkinamas. 

Dažnai teisės lankstumą garantuojančios laisvosios jurisdikcijos reikalaujama teisin- 
gumo vardu — čia preziumuojama, kad teisingumas yra absoliutus. Sakoma, kad šiuo at- 
žvilgiu „teisingas“ yra toks sprendimas konkrečioje byloje, kuriame atsižvelgiama į vi- 
sus šios bylos ypatumus. Bet kadangi jokia byla nėra visiškai tapati kitai, sakoma, kad 
bendrosios normos taikymas konkrečioje byloje niekada ir neduos teisingo sprendimo. 
Juk bendroji norma būtinai preziumuoja panašias bylas, 0 jų tikrovėje nebūna. Todėl vi- 
są teisė turinti būti tik individualaus pobūdžio, o sprendimų konkrečiose bylose neturi 
saistyti bendrosios normos. 

Šiam laisvosios jurisdikcijos teisinimui galima prieštarauti šitaip: tai, kas iš tikrųjų vyks- 
ta tada, kai bendrųjų normų turinys neapibrėžia sprendimų konkrečiose bylose, anaiptol 
nėra visiškas bendrųjų normų eliminavimas iš teisėkūros proceso. Spręsti konkrečią bylą 
besirengiantis organas „teisingą“ sprendimą gali priimti tik taikydamas tą bendrąją nor- 
mą, kurią jis laiko teisinga. Jeigu tokia bendroji norma dar nėra sukurta įstatymų leidy- 
bos būdu arba papročiu, šis organas turi veikti tokiu pat būdu, kaip ir įstatymų leidėjas, 
kuris, formuluodamas bendrąsias normas, vadovaujasi tam tikru teisingumo idealu. Ka- 
dangi skirtingi įstatymų leidėjai gali vadovautis labai skirtingais teisingumo idealais, jų 
realizuojamas teisingumas gali turėti tik santykinę vertę; lygiai taip pat santykinis yra ir 
spręsti konkrečią bylą turintį organą orientuojančios bendrosios normos teisingumas. Tei- 
singumo idealo (kuris gali būti tik santykinės vertės) požiūriu laisvosios jurisdikcijos sis- 
tema nuo statutinės arba paprotinės teisės apibrėžtos jurisdikcijos sistemos skiriasi štai 
kuo: bendrosios pozityviosios teisės normos bei įstatymų leidėjo teisingumo idealą įtvir- 
tinančios bendrosios normos vietą čia užima sprendimą konkrečioje byloje turinčio pri- 
imti organo teisingumo idealo bendroji norma. 

Kaip jau sakyta, kad sprendimą konkrečioje byloje būtų galima laikyti „teisingu“, to- 
kios bendrosios normos preziumavimas yra neišvengiamas. Juk klausimas, kodėl tam tikras 
sprendimas yra „teisingas“, sukelia poreikį šį sprendimą pateisinti, pateikti juo nustaty- 

tos individualiosios normos galiojimo pagrindą. O toks pateisinimas arba galiojimo pa- 
grindimas yra galimas tik parodžius, kad individualioji norma atitinka aukštesnę bendrą- 
ją normą, kurios teisingumas yra preziumuojamas. Norma, konstituojanti teisingumo ver- 
tybę, jau vien dėl savo prigimties turi būti bendro pobūdžio. 

Ypatinga bendrųjų normų iš anksto neapibrėžtos laisvosios jurisdikcijos reikalavimo 
atmaina yra doktrina, neseniai iškilusi dėl egzistencialistinės filosofijos įtakos?“. Pagal ją 
tikrovės, kuri iš esmės yra konkreti, negalima suvokti abstrakčiomis sąvokomis arba re- 
guliuoti bendrosiomis normomis; ji gali būti tik „išgyvenama“. Kadangi konkrečios teis- 
mų sprendžiamos bylos yra visiškai skirtingos, teisingo sprendimo, t. y. tokio, kuriame 
atsižvelgiama į visus bylos ypatumus, negalima rasti iš šalies atneštoje bendrojoje nor- 
moje — tik pačios konkrečios bylos tikrovėje. Teisinga teisė yra imanentinė socialinei tik- 
rovei ir ją galima rasti tik skrupulingai analizuojant šią tikrovę, o ne įstatymų leidybos 
būdu sukurtose bendrosiose normose. Šiuo požiūriu egzistencialistinė teisės teorija tėra 
prigimtinės teisės doktrinos atmaina ir, kaip ir ši, yra beviltiškas mėginimas privalomybę 
logiškai dedukuoti iš esamybės. 

Tarp šių dviejų kraštutinių — valstybės įstatymų leidybos saistomos jurisdikcijos ir nuo 
valstybės įstatymų leidybos laisvos jurisdikcijos — tipų dar esama (a) tokio tipo, kur cen- 
trinis įstatymų leidybos organas yra sukurtas, tačiau teismai vis dėlto yra įgalinti kurti ne 
tik individualiąsias normas neperžengdami įstatymų leidybos organo sukurtų bendrųjų nor- 
mų ribų, bet ir (tam tikromis anksčiau apibūdintomis ypatingomis aplinkybėmis) indivi- 
dualiąsias normas, peržengiančias šias ribas, taip pat (b) tokios sistemos, kur teismai yra 
įgalinti kurti precedentinio sprendimo formą turinčias bendrąsias normas. Šios skirtingos 
sistemos atspindi skirtingus teisėkūros funkcijos centralizacijos arba decentralizacijos laips- 
nius, taigi ir skirtingus teisės lankstumo principo (kuris yra teisinio saugumo principo prie- 
šybė) realizavimo laipsnius. 

Ypatingos rūšies sistema yra toji, kur bendrąsias normas daugiausia kuria ne centrinis 
įstatymų leidybos organas, bet papročiai, o teismai jas taiko. Kadangi tada, kai bendro- 
sios normos kuriamos papročiais, prie besikeičiančių aplinkybių teisei prisitaikyti yra sun- 
kiau nei tada, kai jas kuria centrinis įstatymų leidybos organas, paprotinės teisės sistema 
sukuria palankų klimatą precedentinės jurisdikcijos plėtrai. Todėl suprantama, kodėl ši 
jurisdikcija ypač suklestėjo anglų-amerikiečių bendrojoje teisėje, nes šioji iš esmės yra 
paprotinė teisė. 

Jau esame pažymėję, jog papročiu sukurtos bendrosios normos taikymas nuo įstaty- 
mų leidybos būdu sukurtos bendrosios normos taikymo skiriasi tuo, kad taikomos pa- 
protinės normos galiojimo nustatymui (t. y. nustatymas, kad esama teisę sukūrusio pa- 
pročio) teisėjo sąmonėje tenka daug svarbesnis ir aiškesnis vaidmuo nei įstatymų leidėjo 
sukurtos ir oficialiame leidinyje paskelbtos normos galiojimo nustatymui. Tai paaiškina, 
kodėl kartais manoma, kad paprotinė teisė yra teismų sukurta teisė. Jeigu teismai dau- 


| 
* Pig.: Georg Cohn, Existenzialismus und Rechtswissenschaft, Basel, 1955; Hans Kelsen, „Existenzialis- 
mus in der Rechtswissenschaft?“, Archiv fūr Rechts- und Sozialphilosophie, 43: 2 (1957), p. 161 ff. 

giausia turi taikyti paprotinę teisę, kaip anglų-amerikiečių bendrojoje teisėje, ir jeigu jie, 
be to, turi galią kurti precedentus, tai tuomet nesunku išsirutulioti teorijai, kad visa teisė 
yra teismų sukurta teisė, kad iki teisėjo sprendimo jokios teisės ir nėra, kad norma tam- 
pa teisės norma tik dėl to, kad ją taiko teismas?*. Apginti tokią teoriją galima tik tuo 
atveju, kai teismų taikomos normos traktuojamos ne kaip teisė, o kaip „teisės šaltiniai“, 
kur ši metafora vartojama apibūdinti visiems veiksniams, faktiškai darantiems įtaką teis- 
mo sprendimui, tokiems kaip moraliniai-politiniai vertybiniai sprendimai, ekspertų nuo- 
monės ir pan. Veikiama to didžiulio vaidmens, kurį paprotinės teisės ir precedentinės ju- 
risdikcijos sistemose vaidina teismai, ši teorija neįžvelgia esminio skirtumo tarp tokių teisės 
„šaltinių“, kurie yra teisiškai saistantys, ir tokių, kurie tokie nėra. Nepripažindama, kad 
teisės „šaltinis“ specifine (t. y. teisės ištakų, to, iš ko teisė kyla, to, kas sukuria teisę) šio 
termino prasme gali būti „teise“ tik dėl teisės ypatingo sugebėjimo reguliuoti savo pa- 
čios savikūrą, ši teorija eina klystkeliu. 

Teorija, kad teisę kuria tik teismai, teorija, išaugusi anglų-amerikiečių bendrosios tei- 
sės dirvoje, yra lygiai tokia pat vienpusė, kaip ir kontinentinės Europos statutinės teisės 
dirvoje išaugusi teorija, kad teismai apskritai nekuria teisės, o tik taiko jau sukurtą teisę. 
Pastaroji teorija — tai požiūris, kad esama tik bendrųjų teisės normų; pirmoji — kad esa- 
ma tik individualiųjų teisės normų. Tiesa yra ties vidurių. Teismai kuria teisę — paprastai 
individualią; bet tokioje teisinėje tvarkoje, kur yra sukurtas įstatymų leidybos organas ar- 
ba kur paprotys pripažįstamas teisėkūros faktu, teismai tai daro taikydami įstatymų lei- 
dybos būdu arba papročiu jau sukurtą bendrąją teisę. Teismo sprendimas yra teisėkūros 
proceso tęsinys, 0 ne pradžia. 

Jeigu įstatymų leidybos būdu arba papročiu sukurtų bendrųjų normų saistomos juris- 
dikcijos 1r tokių normų nesaistomos jurisdikcijos skirtumas yra teisiniu-politiniu požiūriu 
traktuojamas kaip pagrindinis šių dviejų teisės sistemų antagonizmas, tai reikia turėti gal- 
voje, jog šį antagonizmą gerokai sušvelnina ta aplinkybė, kad teismo sprendimas gali tu- 
rėti galutinio sprendimo galią (Rechtskraft). Tai bus aptariama vėliau. 


h) Teisinis sandoris 
Teisinis sandoris kaip teisėkūros faktas 


Teismo sprendimo išreiškiama individualioji teisės norma nustato sankciją, kuri savo 
pobūdžiu yra arba bausmė (baudžiamajame procese), arba civilinis išieškojimas (civili- 
niame procese). Civilinės sankcijos tikslas yra atlyginimas, pirmiausia — žalos?*. Elgesys, 
kuriuo padaroma žala, yra neteisėtas, civilinis deliktas, jeigu jis yra civilinio išieškojimo 
sąlyga. Nelygu, ar žalos priežastys yra, ar nėra susijusios su ankstesniu teisiniu sandoriu, 
skiriami du tokių priežasčių tipai. Antrojo tipo žalos padarymas esti tuo atveju, kai, pa- 


*> Ši teorija plėtojama: John Chipman Gray, The Nature and Sources of the Law, 2d ed. (1927). Plg. 
Kelsen, General Theory of Law and State, p. 150 ff. 
*6 Plg. $ 27a ir $ 28f. 

vyzdžiui, kas nors tyčia arba dėl neatsargumo sugadina arba sunaikina daiktą, kuris yra 
kito asmens nuosavybė, arba kai kas nors kam nors žalos padaro kriminaliniu deliktu, 
kaip antai kūno sužalojimu arba vagyste. Pastaruoju atveju civilinė sankcija yra prideda- 
ma prie baudžiamosios sankcijos. Pirmojo tipo žalos padarymas esti tuo atveju, kai, pa- 
vyzdžiui, dvi šalys sudaro sutartį ir viena sutarties šalis padaro kitai šaliai žalą savo su- 
tartinės prievolės nevykdymu. Šiuo atveju civilinės sankcijos sąlyga esantys faktai skyla 
į dvi dalis — į sutarties sudarymą ir sutarties sąlygoms priešingą elgesį, o bendresniais 
terminais — į teisinio sandorio sudarymą ir sandorio sąlygoms priešingą elgesį. 

Tam tikrą elgesį galima laikyti priešingu teisinio sandorio sąlygoms dėl to, kad subjek- 
tyvioji teisinį sandorį konstituojančio akto (arba aktų) prasmė yra norma. Teisinis sando- 
ris yra normos sukūrimo faktas. Tradicinėje teisės terminijoje „teisinio sandorio“ terminu 
įvardijamas ir normos sukūrimo aktas, ir tuo aktu sukuriama norma. Tipiškas teisinis san- 
doris yra sutartis. Sutartimi šalys susitaria, kad jos viena kitos atžvilgiu privalo elgtis tam 
tikru būdu. Ši „privalomybė“ yra subjektyvioji teisinio sandorio prasmė. Bet ji yra ir jo 
objektyvioji prasmė. Taigi tam tikras aktas yra normos sukūrimo faktas, jeigu (ir tiek, kiek) 
teisinė tvarka suteikia šiam faktui tokią savybę; 0 šitai teisinė tvarka daro teisinio sando- 
rio sudarymą kartu su teisinio sandorio sąlygoms priešingu elgesiu padarydama civilinės 
sankcijos sąlyga. Teisinį sandorį institucionalizuodama kaip teisėkūros faktą, teisinė tvarka 
teisei pavaldžius individus įgalina jų tarpusavio santykius, neperžengiant įstatymų leidy- 
bos būdu arba papročiu sukurtų bendrųjų teisės normų ribų, reguliuoti normomis, sukur- 
tomis teisiniais sandoriais. Šios teisiniais sandoriais sukurtos normos, nustatančios ne sank- 
cijas, bet elgesį, kurio priešybė yra bendrųjų normų nustatytos sankcijos sąlyga, nėra ne- 
priklausomos teisės normos. Jos yra teisės normos tik kartu su bendrosiomis, sankcijas nu- 
statančiomis teisės normomis. Civilinis teismas, sprendžiantis iš teisinio sandorio kylantį 
ginčą, turi nustatyti ne tik bendrosios normos, kuria buvo grindžiamas teisinis sandoris, ga- 
liojimą, bet ir teisinio sandorio sudarymo, sandorio sąlygoms priešingo elgesio buvimo bei 
juo padarytos žalos neatlyginimo faktą; tai nustatęs jis turi išleisti tokią individualiąją nor- 
mą: jeigu teismo nustatyta žala nėra atlyginama per nustatytą laiką, privalu vykdyti sank- 
ciją, kurią numato teismo taikoma bendroji teisės norma. Bendrosios teisės normos numa- 
tyta sankcija konstituoja (kaip pagrindinę pareigą) pareigą susilaikyti nuo teisinio sando- 
rio sąlygoms priešingo elgesio, taigi susilaikyti nuo žalos padarymo, o šios pareigos pa- 
žeidimo atveju ji konstituoja (kaip pakaitinę pareigą) pareigą atlyginti padarytą žalą. Šios 
sankcijos galima išvengti arba atliekant teisiniu sandoriu tiesiogiai sukurtą pareigą, arba, 
šios pareigos neatlikus, atliekant pareigą atlyginti žalą. Ši pareiga pakeičia pagrindinę pa- 
reigą. Tas pats pasakytina apie tuos atvejus, kai žala yra padaroma ne teisinio sandorio są- 
lygoms priešingu elgesiu, bet apskritai nebaudžiamu elgesiu. Bet jeigu žala yra padaroma 
tokiu elgesiu, kuris yra bausmės sąlyga (tokiu kaip sunkus kūno sužalojimas), tai šios sank- 
cijos negalima išvengti atlikus pareigą atlyginti žalą, padarytą baudžiamuoju deliktu; juk 
tokiu atveju šią pareigą konstituojanti civilinė sankcija pridedama prie baudžiamosios sank- 
cijos, konstituojančios pareigą susilaikyti nuo baudžiamojo delikto padarymo. Šios parei- 
gos atžvilgiu pareiga atlyginti žalą nėra pakaitinė pareiga. 

Teisinis sandoris, kaip ir teisinio sandorio sąlygoms priešingo elgesio deliktas bei tuo 
padarytos žalos neatlyginimo deliktas, yra civilinės sankcijos sąlygos. Teisinis sandoris 
nuo delikto skiriasi tuo, kad pagal teisinę tvarką sandoris sukuria normą kaip savo pras- 
me, o deliktas nėra teisinės tvarkos institucionalizuotas normos sukūrimo faktas. Civili- 
nė sankcija, kaip prievartos aktas, yra nukreipiama ne prieš teisinį sandorį sudariusį in- 
dividą, bet prieš tokį individą, kuris, sudaręs teisinį sandorį, elgiasi priešingai jo sąly- 
goms arba neatlygina tokiu elgesiu padarytos žalos. 


Sutartis 


Nelygu teisinio sandorio sudarymo būdas, t. y. tai, ar jį sudaro vieno individo aktas, 
ar dviejų arba daugiau individų aktai, yra skiriami vienašaliai ir dvišaliai (arba daugiaša- 
liai) teisiniai sandoriai. Šiuolaikinėje teisėje užvis svarbiausias teisinis sandoris yra dvi- 
šalis (arba daugiašalis) sutarties sandoris. 

Sutartimi du arba daugiau individų paskelbia savo susitarimą, t. y. padaro suderintus 
į jų elgesį vienas kito atžvilgiu nukreiptos valios pareiškimus. Teisinė tvarka gali, bet ne- 
būtinai turi, nustatyti, kokia turi būti šių pareiškimų forma, kad jie konstituotų teisiškai 
saistančią sutartį, t. y. kad jie sukurtų normas, nustatančias susitariantiesiems individams 
pareigas arba suteikiančias jiems teises; pavyzdžiui, įstatymas gali nustatyti, kad šie va- 
lios pareiškimai turi būti padaromi raštu, o ne vien žodžiu arba gestais. Šiaip ar taip, 
individai turi kaip nors išreikšti savo valią, t. y. padaryti ją akivaizdžią. Priešingu atveju 
teisės taikymo procese, ypač teismo, būtų neįmanoma nustatyti sutarties sudarymo fakto. 

Tikroji sutarties šalies valia gali skirtis nuo jo pareikštosios, nes kita sutarties šalis 
arba teisės taikymo organas gali suteikti tam pareiškimui kitokią prasmę nei toji, kurią 
šalis pati ketino pareikšti. Tokios neatitikties padarinių teisės mokslas nustatyti negali, 
tai padaryti gali tik teisinė tvarka. Teisinė tvarka gali nustatyti, jog sutartis nebuvo suda- 
ryta, jeigu viena šalis gali įrodyti, kad ta prasmė, kurią jis ketino suteikti savo pareiški- 
mui, skiriasi nuo tos, kurią jai priskyrė kita pusė. Bet teisinė tvarka gali nustatyti ir tai, 
kad tokia neatitiktis neturi reikšmės sutartimi sukurtos normos galiojimui, kad ši neati- 
tiktis yra teisiškai nerelevantiška, kad tai, kas iš tikrųjų turi reikšmės, yra tai, kokią pras- 
mę, teisės taikymo organo manymu, paprastai galima priskirti kitos šalies pareiškimui. 
Teisinė tvarka gali padaryti svaresnį pareiškimą, o ne tikrąją valią, arba padaryti svares- 
nę tikrąją valią, o ne pareiškimą. Kuriam iš šių dviejų sprendimų teikiama pirmenybė, 
priklauso nuo teisinės politikos principų, kuriais vadovaujasi įstatymų leidėjas. Verslo sri- 
tyje saugumo idealas gali paskatinti vienokį sprendimą, individo laisvės idealas — kitokį. 

Kad sutartis būtų sudaryta, vienos šalies pareiškimas turi būti adresuojamas kitai ša- 
liai, o ši turi jį akceptuoti. Todėl sakoma, kad sutartis susideda iš ofertos ir akcepto. Ak- 
ceptavus ofertą, atsiranda teisiškai galiojanti norma, reguliuojanti sutarties šalių elgesį vie- 
na kitos atžvilgiu. Jeigu ši norma nustato pareigą šaliai oferentei, tai jos oferta savo po- 
būdžiu yra pažadas. Ofertos ir akcepto atskyrimas reiškia, kad abu pareiškimai nėra pa- 
daromi vienu metu. Oferta turi aplenkti akceptą. Todėl čia iškyla kai kurių klausimų: ar 

šalis oferentė oferta išreikštą valią turi išlaikyti iki akcepto momento, kad akcepto metu 
abi valios sutiktų, o jeigu taip nėra (nes šalis oferentė per tą laiką apsigalvojo ir šį pa- 
keitimą išreiškė atšaukdama ofertą), tai ar nėra sudaryta jokios sutarties? Arba: ar po to, 
kai oferta jau padaryta, valios pakeitimas jau yra nerelevantiškas, vadinasi, ofertos nebe- 
galima atšaukti? Ir dar: jeigu jos negalima atšaukti, kaip ilgai šalis oferentė yra saistoma 
savosios ofertos? Tai klausimai, į kuriuos galima atsakyti tik remiantis pozityviosiomis 
teisinės tvarkos normomis. Tai tvarkai ofertą leidžiant atšaukti bet kuriuo metu iki ak- 
cepto, yra apsunkinamas sutarčių tarp individų, nesančių toje pačioje vietoje vienu metu, 
sudarymas. Siekdama pašalinti šį apsunkinimą, 4eisinė tvarka kartais nustato, kad šalį ofe- 
rentę jos oferta saisto tam tikromis aplinkybėmis ir tam tikrą laiką. O tai reiškia, kad 
sutartis yra sudaryta ir galioja, jeigu per tą laiką oferta yra akceptuojama, net jeigu šalis 
oferentė pakeičia savo pareikštą valią. Akceptavus ofertą yra sukuriama norma, kuri (šiuo 
atveju) šalį oferentę įpareigoja net prieš jos valią. 

Kad sutartis būtų sudaryta, reikia suderintų susitariančiųjų šalių valios pareiškimų, 
t. y. tokių pareiškimų, pagal kuriuos šalys nori to paties dalyko. Taip sukuriama norma, 
kurios turinį apibrėžia suderinti pareiškimai. Reikia aiškiai skirti sutartį, kaip normos su- 
kūrimo faktą, ir šiuo aktu sukurtą normą. Tačiau tradicinėje terminijoje žodžiu „sutartis“ 
įvardijama ir viena, ir kita. Kalbama apie sutarties sudarymą, o turimi galvoje aktai, su- 
darantys normos sukūrimo faktų kompleksą. Arba kalbama apie sutarties galiojimą, o tu- 
rima galvoje šiais aktais sukurta norma; juk „galiojanti“ gali būti tik norma, o ne aktas. 
Temporalinę sutartimi sukurtos normos galiojimo sritį gali apibrėžti jos turinys; galima 
sudaryti sutartį, galiojančią tam tikrą laiką. Norma gali nustatyti, jog sutarties galiojimą 
bet kada galima nutraukti vienašališku vienos šalies pareiškimu. Pagal pozityviąją teisę 
taip gali būti ir tuo atveju, kai buvo sudaryta tokia sutartis, kurios galiojimo laikas ne- 
apibrėžtas. Jeigu galiojimo trukmę apibrėžia pati sutartimi sukurta norma, šios trukmės 
negalima nutraukti vienašališku vienos šalies pareiškimu. Vadinasi, sutartį nutraukti anks- 
čiau nustatyto laiko galima tik remiantis abiejų šalių sukurta norma. Kitaip tariant, sutar- 
tį galima nutraukti tik kita tų pačių šalių sudaryta sutartimi. 

Paprastai sutartimi sukuriama norma gali nustatyti tik susitariančiųjų šalių pareigas bei 
teises. Tai yra vadinamasis privačios autonomijos principas. Bet teisinė tvarka gali leisti 
ir tokias sutartis, kai yra įpareigojami arba teisės yra suteikiamos tokiems individams, 
kurie nėra susitariančiosios šalys, būtent vadinamąsias sutartis trečiųjų asmenų naudai (arba 
debetui). Sutartimi sukurta norma susitariančiosioms šalims gali nustatyti tokias pat pa- 
reigas ir suteikti tokias pat teises. Bet ji taip pat gali skirtingoms šalims nustatyti skirtin- 
gas pareigas arba pareigą nustatyti tik vienai šaliai, o teisę suteikti tik kitai. Tačiau dėl 
tokio turinio visada turi būti visų sutarties šalių ketinimai. Sutartimi sukurta norma yra 
individualaus pobūdžio, kaip, pavyzdžiui, pirkimo-pardavimo sutartis, pagal kurią viena 
šalis yra įpareigota tik vienąkart perduoti kitai tam tikrą objektą, o kita šalis yra įparei- 
gota tik vienąkart sumokėti tam tikrą sumą pinigų. 

Tačiau sutartis gali būti ir bendro pobūdžio, t. y. ji šalis gali įpareigoti atlikti ne vien- 
kartinį veiksmą arba vieną jų įpareigoti atlikti vieną veiksmą, o paskui kitą — atlikti at- 

sakomąjį veiksmą, bet atlikti neapibrėžtą skaičių veiksmų arba veiksmų ir atsakomųjų 
veiksmų, kaip antai sutartis, pagal kurią draudimo kompanija įsipareigoja atlyginti indi- 
vidui gydymo išlaidas kiekvienąkart, kai jis suserga, o apdraustasis individas įsipareigoja 
kas mėnesį mokėti draudimo kompanijai tam tikrą sumą pinigų. 

Kai kuriose tarptautinėse sutartyse esama nuostatos dėl prisijungimo prie sutarties. To- 
kia nuostata įgalina prie sutarties prisijungti bet kurią valstybę arba kai kurias valstybes. 
Prisijungti galima vienašališku pareiškimu arba pasiūlymu, kurį turi akceptuoti visos su- 
tarties šalys, jų dauguma arba sutartimi įkurtas organas. Antruoju atveju prisijungiama 
nauja sutartimi; pirmuoju — vienašališku paklusimu sutarčiai. Prisijungus prie sutarties, 
sutartis įsigalioja prisijungusiajai Šaliai. 

Ypatingos rūšies bendrąsias normas sukuriančios sutartys arba tarptautinės sutartys 
yra tos, kuriomis sukuriami asociacijų įstatai (nacionalinėje teisėje) arba tarptautinių or- 
ganizacijų, tokių kaip Tautų sąjunga arba Jungtinės Tautos, konstitucijos (tarptautinėje 
teisėje). Prisijungimas prie asociacijos arba tarptautinės organizacijos — tai prisijungimas 
prie asociaciją arba tarptautinę organizaciją konstituojančios sutarties. Jeigu toks prisi- 
jungimas yra galimas tik asociacijos arba tarptautinės organizacijos organo sutikimu, tai 
toks prisijungimas yra grindžiamas sutartimi tarp asociacijos arba tarptautinės organiza- 
cijos, viena, ir prisijungiančiojo subjekto, antra. Jeigu prisijungti galima vienašališku pri- 
sijungiančiojo subjekto pareiškimu, tai bus paklusimas galiojančiai dalinei teisinei tvar- 
kai. Prisijungimo aktu asociacijos įstatų arba organizacijos konstitucijos normos įgyja 
galią prisijungiančiajam subjektui, o tai reiškia, kad šiam subjektui jos yra sukuriamos 
kaip galiojančios. 

Toks privataus individo prisijungimas prie asociacijos arba valstybės prisijungimas prie 
tarptautinės organizacijos yra vienašalis teisinis sandoris, besiskiriantis nuo sutarties arba 
tarptautinės sutarties. Privatinėje teisėje toks vienašalis teisinis sandoris yra ir viešai pa- 
skelbtas pažadas atsilyginti už kažko atlikimą. Abiem atvejais subjekto aktu sukuriama 
norma arba normos, įpareigojančios aktą atliekantį subjektą. Pagal tai šie vienašaliai tei- 
siniai sandoriai yra skiriami nuo įstatymų leidybos aktų, teismo sprendimų ir administra- 
cinių dekretų, kurie visi sukuria normas, įpareigojančias kitus subjektus, o ne tuos, kurie 
šiuos aktus atlieka. 


1) Administravimas 


Tradicinė teorija, be įstatymų leidybos ir jurisdikcijos, viena iš trijų esminių valstybės 
funkcijų laiko administravimą. Įstatymų leidyba ir jurisdikcija yra teisinės funkcijos siau- 
resne šio termino prasme, t. y. funkcijos, kuriomis yra sukuriamos arba taikomos nacio- 
nalinės teisinės tvarkos normos; čia teisės normos taikymas yra kitos normos sukūrimas 
arba normos numatyto prievartos akto įvykdymas"?. Šias funkcijas vykdantys individai yra 
teisiniai organai. Šiuo atžvilgiu jie yra valstybės organai, t. y. jų funkcija yra priskiriama 

„valstybei“ (nacionalinės teisinės tvarkos konstituojamai teisinei bendruomenei). O tai reiš- 
kia, kad šios funkcijos yra susijusios su tą bendruomenę konstituojančios prievartinės tvar- 
kos personifikavimu. 

Ši prievartinė tvarka — tai valstybę konstituojanti nacionalinė teisinė (t. y. prievartinė) 
tvarka, nes: 1) šioms funkcijoms ji sukuria organus, veikiančius pagal darbo pasidaliji- 
mo principą, t. y. toms funkcijoms tiesiogiai arba netiesiogiai pašauktus organus, kitaip 
tariant, santykinai centralizuotus organus; 2) šios prievartinės tvarkos galiojimo teritori- 
nė sritis yra apribojama tam tikra griežtai apibrėžta erdve, vadinamąja valstybės teritori- 
ja; 3) preziumuojama, kad ji yra aukščiausioji tvarka arba tvarka, žemesnė tik už tarp- 
tautinę teisinę tvarką. Tačiau pažymėtina, kad teisines funkcijas (nacionalinės teisinės tvar- 
kos normų kūrimą ir taikymą) vykdo ne tik centriniai organai, bet ir decentralizuotos pro- 
cedūros, kaip antai tada, kai bendrosios teisės normos kuriamos papročiais, o individua- 
liosios ir bendrosios teisės normos — teisiniais sandoriais. Šias teisines funkcijas vykdan- 
tys individai yra visiškai tokie pat teisiniai organai, kaip ir įstatymų leidybos organai ar- 
ba teisėjai, 0 jų funkciją valstybei galima priskirti lygiai taip pat, kaip ir įstatymų leidy- 
bą bei jurisdikciją. Tačiau tradicinė terminija tam nepritaria. Papročiu arba teisiniu san- 
doriu sukurtos normos nėra apibūdinamos kaip valstybės sukurta teisė, nors šios normos 
nacionalinei (valstybės) teisinei tvarkai priklauso lygiai taip pat, kaip ir įstatymų leidy- 
bos arba jurisdikcijos būdu sukurtos normos. Tradicinė terminologija yra linkusi „valsty- 
bės organais“ vadinti tik daugiau ar mažiau centrinius teisinius organus, t. y. ji yra lin- 
kusi teisinei bendruomenei, valstybei priskirti tik tokių organų vykdomas funkcijas. Šiuo 
požiūriu būdinga tai, kad, kaip minėta, parlamentas yra laikomas valstybės organu, o elek- 
toratas arba atskiras rinkėjas — ne“. 

Vadinamoji valstybės administravimo funkcija iš esmės yra to paties tipo, kaip ir įsta- 
tymų leidyba bei jurisdikcija, būtent — teisinė funkcija siauresne teisės normų kūrimo ir 
taikymo prasme. Vyriausybės, kaip aukščiausio administracinio organo, funkcija yra da- 
lyvavimas (jai konstitucijos deleguotas) įstatymų leidyboje, naudojimasis konstitucijos de- 
leguotu įgalinimu sudaryti tarptautines sutartis, pavaldiems administraciniams organams 
bei piliečiams adresuojamų ordonansų bei administracinių įsakų leidimas, t. y. bendrųjų 
ir individualiųjų normų kūrimas bei taikymas. Teisinės technikos požiūriu administraci- 
nis aktas, nustatantis sankcijas sveikatos apsaugos, verslo arba judėjimo srityse ir šitaip 
įpareigojantis teisės subjektus elgtis tam tikru būdu, niekuo nesiskiria nuo baudžiamojo 
arba civilinio įstatymo. Vyriausybei pavaldžios administracinės institucijos (ypač polici- 
jos organai) turi taikyti sankcijas numatančias bendrąsias teisės normas; nuo teismų ju- 
risdikcijos šios funkcijos skiriasi ne savo turiniu, o tik funkciją vykdančio organo pri- 
gimtimi. Vykdydamas savo funkciją, teisėjas yra nepriklausomas nuo aukštesnio organo, 
t. y. Jį saisto tik jo taikomos bendrosios normos; tuo tarpu administracinis organas, vyk- 
dydamas savo funkciją, turi paklusti aukštesnio organo nurodymams. Bet tai nėra abso- 
liutus skirtumas, nes aukščiausi administraciniai organai (nes nėra aukštesnių) yra tokie 

pat nepriklausomi, kaip ir teisėjai. Išskyrus šį teismo organų nepriklausomumą, teismo, 
už vagystę skiriančio įkalinimą kalėjime, o už įžeidimą — baudą, funkcija nesiskiria nuo 
administracinio organo, už mokesčių, sanitarijos arba eismo įstatymų pažeidimus skiriančio 
analogiškas sankcijas, funkcijos. Be to, sankcijos, net ir paskirtos teismo, vykdymas yra 
administracinis aktas, o vykdantysis organas yra ne teismo, bet administracinis organas. 

Funkcinio skirtumo tarp teisminės ir administracinės funkcijų esama tada, kai prie- 
vartos aktas savo pobūdžiu nėra sankcija, kai yra taikomos teisės normos, nustatančios 
prievartinį pacientų internavimą, priverstinę nuosavybės ekspropriaciją arba sunaikinimą 
bei panašius prievartos aktus, kurie nėra reakcija į neteisėtą elgesį". 

Nuo dviejų minėtų valstybės administracinės veiklos tipų, kaip teisinių funkcijų siau- 
resne prasme, iš esmės skiriasi tas tipas, kai tam tikru būdu kvalifikuojami ir „valstybės 
pareigūnais“ vadinami individai ne kuria arba taiko teisės normas, o jų laikosi. Ši vals- 
tybės administravimu vadinama veikla yra tos pačios rūšies, kaip ir ekonominė arba kul- 
tūrinė privačių individų veikla. Kaip pastarieji, lygiai taip pat ir valstybė gali tiesti ir 
tvarkyti geležinkelius, statyti mokyklas ir ligonines, remti švietimą, ligoniams teikti me- 
dicinos pagalbą. Ši veikla nuo panašios privačių individų veiklos skiriasi ne savo turiniu 
(t. y. kaip valstybės administravimas), o tuo, kad ją atliekantys individai yra teisiškai kva- 
lifikuojami kaip valstybės pareigūnai. O tai reiškia, kad šios funkcijos, vykdomos tam 
tikromis aplinkybėmis, būtent kai tai daro tam tikru būdu kvalifikuojami individai, yra 
priskiriamos ne individams, bet valstybei. Šio kvalifikavimo esmė bus aptarta vėliau!?". 
O čia reikia pabrėžti, kad ši veikla, interpretuojama kaip valstybės administravimas, yra 
specifinių oficialių pareigų turinys. Šias oficialias pareigas konstituoja teisės normos, ofi- 
cialių funkcijų nevykdymą arba netinkamą vykdymą susiejančios su vadinamosiomis draus- 
minėmis nuobaudomis. Įprastoje terminijoje valstybei yra priskiriama ne pati oficiali pa- 
reiga, 0 tik tos funkcijos, kurios vykdomos atliekant šią oficialią pareigą, lygiai taip pat, 
kaip drausminė nuobauda už tokios oficialios pareigos neatlikimą nėra laikoma nukreip- 
ta prieš valstybę. Jeigu parlamentas priima sprendimą (ir suteikia jam įstatymo formą), 
kad valstybė privalo nutiesti ir tvarkyti geležinkelį, ir jeigu šis sprendimas yra interpre- 
tuojamas kaip konstituojantis valstybės „pareigą“, tai valstybei priskiriama yra ne oficia- 
li čia aptariamų organų pareiga. Tokių oficialių pareigų esama ir tais atvejais, kai valsty- 
bė, sprendžiant iš įstatymo formuluočių, yra tik įgalinta nutiesti ir tvarkyti geležinkelį. 
Jeigu čia vartojamas „valstybės pareigos“ terminas, tai nėra pareiga griežta teisine šio 
žodžio prasme!*!. Jeigu veikla, interpretuojama kaip valstybės administravimas, yra ne tei- 
sės normų kūrimas ir taikymas, 0 jų laikymasis, t. y. oficialių pareigų atlikimas, kai tai 
daro valstybės pareigūnai, kitaip tariant, jeigu „valstybei“ yra priskiriama ne teisėkūros 
arba teisės taikymo, o teisės laikymosi funkcija, tada pagal tradicinę kalbos vartoseną vals- 
tybei priskiriamas elgesys ne tik turi būti apibrėžiamas tą bendruomenę konstituojančios 
teisinės tvarkos — jis turi būti ir individų, kvalifikuojamų kaip „valstybės pareigūnai“, funk- 

cija. Bet pažymėtina, kad teisės taikymo ir teisėkūros funkcijos gali būti ir individų, kva- 
lifikuojamų kaip „valstybės pareigūnai“, specifinės oficialios pareigos. Valstybės parei- 
gūnais gali būti ne tik jurisdikcines funkcijas vykdantys administraciniai organai, bet ir 
nepriklausomi teisėjai, o valstybės administracinė veikla apima ir teisės normas sukuriančių 
teisinių sandorių sudarymą, ir tokiais sandoriais sukurtų pareigų atlikimą bei naudojimą- 
si jais sukurtomis teisėmis. O tai reiškia, kad valstybei galima priskirti ir šias funkcijas, 
kaip pareigūnų teisinių pareigų turinį (vadinasi, kaip teisės laikymosi funkcijas), t. y. jas 
galima interpretuoti kaip valstybės administravimo aktus. Savo pobūdžiu jos visų pirma 
yra teisės laikymosi funkcijos dėl to, kad yra vykdomos atliekant oficialių organų oficia- 
lias pareigas, ir tik po to (jeigu jos yra susijusios su teisinių sandorių aktais) jos yra nor- 
mų kūrimo funkcijos. 

Normos, nustatančios šiems individams specifines oficialias pareigas bei suteikiančios 
jiems specifinę kompetenciją ir šitaip reguliuojančios jų elgesį, visuminėje teisinėje tvar- 
koje, reguliuojančioje visų individų elgesį teritorinėje jos galiojimo srityje, sudaro dalinę 
teisinę tvarką, konstituojančią tik dalinę pareigūnų bendruomenę — valstybę kaip vyriau- 
sybės vadovaujamą biurokratinį aparatą. Šią siauresnę valstybės sampratą reikia skirti nuo 
platesnės sampratos, apimančios visus tos valstybės teritorijoje gyvenančius individus. Ant- 
roji apima pirmąją. Antroji yra visuminės teisinės tvarkos, reguliuojančios visų tos vals- 
tybės teritorijoje gyvenančių individų elgesį, personifikacija, o pirmoji — dalinės teisinės 
tvarkos, reguliuojančios pareigūnų funkcijas, personifikacija. Šių funkcijų priskyrimas vals- 
tybei rodo jų sąsają su šios dalinės teisinės tvarkos vienove. Bet šias funkcijas susiejant 
su dalinės teisinės tvarkos vienove, jos kartu susiejamos su visumine teisine tvarka, ap- 
imančia šią dalinę tvarką. Priskyrimas valstybei siauresne prasme implikuoja priskyrimą 
valstybei platesne prasme. 

Jeigu manoma, kad nacionalinės teisinės tvarkos (arba „valstybės“, nes tai yra tas pats 
dalykas) tikslas yra užtikrinti teisėtą elgesį, tokį, kai pareigos yra atliekamos, o sankcijų 
yra vengiama, taip pat, nustatant teises bei pozityvius leidimus, tam tikrą elgesį (tiek, kiek 
tas elgesys nėra priskiriamas valstybei, nėra interpretuojamas kaip valstybės funkcija) pa- 
daryti teisiškai galimą, tai šį valstybės tikslą galima pasiekti tik netiesiogiai per valsty- 
bės (arba teisinę) funkciją, kurią sudaro prievartos aktų numatymas ir vykdymas. Tačiau 
jeigu (pavyzdžiui, imkime valstybės administravimą, kuris savo pobūdžiu yra ne arba nėra 
visų pirma teisėkūra arba teisės taikymas — jis yra jos laikymasis) pareigūno elgesys yra 
priskiriamas valstybei, yra interpretuojamas kaip valstybės funkcija siauresne prasme, ta- 
da valstybės platesne prasme tikslas tiesiogiai pasiekiamas per šią valstybės (siauresne 
prasme) funkciją. Tada netiesioginį valstybės administravimą, kurio funkcija nesiskiria nuo 
jurisdikcijos, bet, kaip ir ši, yra teisėkūra ir teisės taikymas, galime skirti nuo tiesioginio 
valstybės administravimo, kuris nuo jurisdikcijos skiriasi iš esmės, nes yra teisės /aiky- 
mosi funkcija, o jeigu jis dar imasi ir teisėkūros funkcijos, tai savo pobūdžiu jis yra ne 
jurisdikcija, o teisinis sandoris. 

Vadinasi, teisės struktūrinės analizės požiūriu „valstybės administravimo“ terminas 
įvardija dvi skirtingas funkcijas, o skiriamoji šių funkcijų riba kerta tą sritį, kuri (pvz., 

valstybės administravimas) tradicinėje teorijoje yra atskiriama nuo jurisdikcija vadina- 
mos funkcijos. Šis atskyrimas išreiškia ne funkcijų skirtingumą, bet dviejų pareigūnų kor- 
pusų (administracijos ir teismų) skirtingumą. Šių dviejų pareigūnų korpusų atsiradimą 
šiuolaikinėje valstybėje galima tik istoriškai paaiškinti, o ne pateisinti teisės sistemini- 
mo požiūriu. 


j) Skirtingo lygmens normų konkurencija 
„Neteisėtas“ teismo sprendimas 


Kadangi teisinė tvarka yra viršesnių ir subordinuotų normų hierarchija, o norma tam 
tikrai teisinei tvarkai priklauso dėl to (ir tiek, kiek) ji atitinka aukštesnę normą, apibrė- 
žiančią jos kūrimą, iškyla galimos aukštesnės ir žemesnės normos konkurencijos proble- 
ma. Klausimas čia toks: kas yra teisė, jeigu tam tikra norma neatitinka normos, nustatan- 
čios, kaip ji kuriama, ypač jeigu ji neatitinka normos, iš anksto apibrėžiančios jos turinį. 
Atrodo, kad tokios konkurencijos esama, jeigu tam tikri tradicinio teisės mokslo posa- 
kiai yra suprantami pažodžiui; tokie posakiai yra „neteisėti“ teismo sprendimai ir „anti- 
konstituciniai“ įstatymai — jie sudaro įspūdį, tarsi būtų įmanomi tokie dalykai kaip „nor- 
mai priešinga norma“ apskritai ir konkrečiai — „teisės normai priešinga teisės norma“. Ir 
išties atrodo, kad pati teisė pripažįsta teisei priešingos teisės galimybę ir imasi įvairių 
priemonių, siekdama tokią „neteisėtą“ teisę panaikinti. Tačiau „normai priešinga norma“ 
prieštarauja pati sau; teisės normos, tariamai konkuruojančios su jos kūrimą apibrėžian- 
čią norma, būtų negalima laikyti galiojančia teisės norma — ji būtų niekinė, vadinasi, ap- 
skritai nebūtų teisės norma. Kas yra niekinis, to negalima panaikinti. Panaikinti normą 
nereiškia panaikinti aktą, kurio subjektyvioji prasmė yra toji norma. Kas faktiškai įvyko, 
negalima padaryti neįvykusiu. Panaikinti normą reiškia atimti iš akto, kurio subjektyvioji 
prasmė yra norma, objektyviąją normos prasmę, o tai reiškia — vienos normos galiojimą 
nutraukti kita norma. Jeigu teisinė tvarka įgalina panaikinti tam tikrą normą, pirmiausia 
ji, kaip parodys tolesnė analizė, turi šią normą pripažinti objektyviai galiojančia, t. y. tei- 
sėta, teisės norma. 

Klausimą, ar konkrečiu atveju esama faktų, kuriuos teisės norma susieja su sankcija, 
reikia sieti su klausimu, kas yra įgalintas atsakyti į pirmąjį klausimą. Panašiai ir klausi- 
mo, ar tam tikra teisinio organo sukurta norma atitinka jos kūrimą arba turinį apibrėžiančią 
aukštesnę normą, negalima atskirti nuo klausimo, kas pagal teisinę tvarką yra įgalintas 
spręsti pirmąjį klausimą. Abu klausimus gali spręsti teisinės tvarkos tam įgalintas orga- 
nas, laikydamasis teisinės tvarkos nustatytos procedūros. Posakis, kad teismo sprendimas 
arba administracinis dekretas yra neteisėtas, gali reikšti tik tai, kad procedūra, pagal ku- 
rią buvo sukurta individualioji norma, neatitinka šią procedūrą apibrėžiančios bendrosios 
normos arba kad jos turinys neatitinka šį turinį apibrėžiančios bendrosios normos. Kad 
būtų paprasčiau, panagrinėkime tik tą atvejį, kai kvestionuojama, ar individualioji teismo 
sprendimo norma atitinka bendrąją normą, apibrėžiančią individualiosios normos turinį. 

Jeigu teisinė tvarka leistų šį klausimą spręsti bet kam, vargu ar būtų įmanoma priimti 
kokį nors ginčo šalis saistantį teismo sprendimą. Todėl pagal pozityviąją nacionalinę tei- 
sę šį klausimą gali spręsti tik pats tas teismas arba aukštesnės instancijos teismas. Jeigu 
teismas teigia, kad išspręsdamas konkrečią bylą jis pritaikė bendrąją teisės normą, tai šis 
klausimas yra pozityviai išspręstas ir lieka šitaip išspręstas, nebent (ir tol, kol) šis spren- 
dimas būtų panaikintas aukštesnės instancijos teismo sprendimu. Juk pirmojo teismo spren- 
dimas (taigi ir šiuo sprendimu sukurta individualioji norma) pagal pozityviąją teisę nėra 
niekinis net tuo atveju, kai jį „neteisėtu“ laiko teismas, įgalintas spręsti šį klausimą. Ši 
norma yra tik nuginčijama, t. y. ją, laikantis teisinės tvarkos apibrėžtos procedūros, gali- 
ma pripažinti negaliojančia. Jeigu šalys kvestionuoja sprendimo „teisėtumą“, jos gali šį 
sprendimą ginčyti tik tuo atveju, kai teisinė tvarka nustato tokį procesą. Bet jeigu teismo 
sprendimo ginčijimo procesas yra baigtinis, jeigu yra paskutinės instancijos teismas, dėl 
kurio sprendimo negalima paduoti apeliacijos, jeigu sprendimas turi galutinio sprendimo 
galią (Rechtskraft), tai šio sprendimo „teisėtumo“ jau negalima kvestionuoti. Bet ką reiš- 
kia tai, kad teisinė tvarka paskutinės instancijos sprendimui suteikia galutinio sprendimo 
galią? Tai reiškia štai ką: net jeigu galioja teismo taikoma bendroji norma, iš anksto api- 
brėžianti teismo kuriamos individualiosios normos turinį, gali įsigalioti tokia paskutinės 
instancijos teismo sukurta individualioji norma, kurios turinys neatitinka šios bendrosios 
normos. Tai, kad teisinė tvarka paskutinės instancijos teismo sprendimui suteikia galuti- 
nio sprendimo galią, reiškia, jog galioja ne tik bendroji norma, iš anksto apibrėžianti teis- 
mo sprendimo turinį, bet ir bendroji norma, pagal kurią teismas gali pats apibrėžti teis- 
mo kuriamos individualiosios normos turinį. Šios dvi normos sudaro tam tikrą vienovę: 
paskutinės instancijos teismas yra įgalintas sukurti arba individualiąją teisės normą, ku- 
rios turinį iš anksto apibrėžia bendroji norma, arba individualiąją normą, kurios turinys 
nėra šiuo būdu iš anksto apibrėžiamas, bet jį apibrėžia pats paskutinės instancijos teis- 
mas. Tačiau ta aplinkybė, kad pirmosios instancijos teismo arba bet kurio kito teismo (iš- 
skyrus paskutinės instancijos teismą) sprendimas yra tik nuginčijamas (t. y. galioja, kol 
jo nepanaikina aukštesnis teismas), reiškia ir tai, kad šie organai teisinės tvarkos yra įga- 
linti kurti arba individualiąją normą, kurios turinį iš anksto apibrėžia bendroji norma, ar- 
ba individualiąją normą, kurios turinys nėra apibrėžtas iš anksto, bet jį apibrėžia patys 
šie organai; skirtumas čia tas, kad šių normų galiojimas yra provizorinis (t. y. jį galima 
panaikinti), kitaip nei galutinio sprendimo galią įgijusių paskutinės instancijos teismo su- 
kurtų individualiųjų normų. O pastarųjų galiojimas yra galutinis. Bet ir provizorinis vie- 
nų, ir galutinis kitų normų galiojimas remiasi tam tikra teisine tvarka, t. y. bendrąja nor- 
ma, buvusia dar iki atsirandant šioms individualiosioms normoms. Jeigu šių individua- 
liųjų teisės normų turinį apibrėžia dar iš anksčiau esanti bendroji teisės norma, tai šis 
yra apibrėžiamas čia minėtos alternatyvos prasme. Kol teismo sprendimas galioja, jis ne- 
gali būti „neteisėtas“. Tad negali būti jokios teismo sukurtos individualiosios normos ir 
teismo taikomos bendrosios normos konkurencijos — net ir tuo atveju, kai pirmosios ins- 
tancijos teismo sprendimą galima ginčyti, jei šis sprendimas yra „nuginčijamas“. Objek- 
tyvus galimo jo panaikinimo pagrindas yra ne jo „neteisėtumas“ (ta aplinkybė, kad jis 

neatitinka taikomos bendrosios normos; jeigu jis jos neatitiktų, jis būtų paprasčiausiai nie- 
kinis, 0 ne nuginčijamas), o teisinės tvarkos numatoma galimybė įtvirtinti, laikantis tam 
nustatytos procedūros, kitos, ginčijamu sprendimu nerealizuotos, alternatyvos galutinį ga- 
liojimą. Jeigu teismo sukurtą individualiąją normą apskritai galima ginčyti, tai paskuti- 
nės instancijos teismo sprendimu ją galima panaikinti ne tik tada, kai pirmosios instanci- 
jos teismas pasinaudoja alternatyva pačiam provizoriškai apibrėžti savo kuriamos normos 
turinį, bet ir tada, kai pirmosios instancijos teismo sukurtos individualiosios normos turi- 
nys atitinka jį iš anksto apibrėžiančią bendrąją normą. Jeigu teismo sprendimą apskritai 
galima ginčyti, tai abiem atvejais šalys jį gali ginčyti objektyviai, o aukštesnis teismas jį 
gali panaikinti net tuo atveju, kai šalys apeliaciją subjektyviai grindžia ta aplinkybe, kad 
šis sprendimas neatitinka jį iš anksto apibrėžiančios bendrosios normos. Šalys gali būti 
tikros dėl to, kad jeigu paskutinės instancijos sprendimas įgyja galutinio sprendimo ga- 
lią, tai jau yra neįmanoma užkirti kelio galutiniam individualiosios normos, kurios turi- 
nio iš anksto neapibrėžia jokia bendroji teisės norma, įsigaliojimui. Galimybe ginčyti teis- 
mo sprendimą jos naudojasi tik tada, kai tas sprendimas kenkia jų interesams. Ar jos sub- 
jektyviai tą sprendimą laiko atitinkančiu teisę, ar jai priešingu, yra nerelevantiška net ir 
tuo atveju, kai teisė nustato, jog teismo sprendimą galima ginčyti tik dėl to, kad tam tik- 
rais aspektais jis yra „neteisėtas“, vadinasi, šalys jį laiko priešingu teisei. Juk klausimą, 
ar sprendimas yra „priešingas teisei“, turi spręsti ne šalys, bet apeliacinis teismas, o pas- 
kutinės instancijos sprendimas galutinio sprendimo galią įgyja bet kuriuo atveju. Jeigu ir 
būtų kokia nors prasmė kalbėti apie teismo sprendimo teisėtumą arba neteisėtumą per 
se, tai reikėtų sutikti, kad galutinio sprendimo galią turinčiu sprendimu galima panaikin- 
ti net ir teisėtą sprendimą. 

Tai rodo, kad galimybė bendrosiomis normomis iš anksto apibrėžti teismų kuriamas 
individualiąsias normas yra labai ribota. Bet ši aplinkybė nepateisina jau minėto požiū- 
rio, esą iki teismo sprendimo nėra jokios teisės, kad visa teisė yra teisėjų sukurta teisė, 
kad nėra jokių bendrųjų teisės normų — yra tik individualiosios teisės normos. 


„Antikonstitucinis“ įstatymas 


Teiginys, kad galiojantis įstatymas yra „antikonstitucinis“, prieštarauja pats sau, nes 
įstatymas gali galioti tik konstitucijos pagrindu. Jeigu yra pagrindo manyti, kad įstaty- 
mas galioja, tai jo galiojimo pagrindas turi būti konstitucija. Apie negaliojantį įstatymą 
negalima sakyti, kad jis yra „antikonstitucinis“, nes negaliojantis įstatymas apskritai nėra 
įstatymas; teisiškai jo nėra, tad negalima suformuluoti jokio teisinio teiginio apie jį. Kad 
tradicinei teorijai įprastas teiginys, jog įstatymas yra antikonstitucinis, turėtų kokią nors 
teisinę prasmę, jo negalima suprasti pažodžiui. Tokio teiginio prasmė gali būti tik ta, kad 
kalbamąjį įstatymą galima panaikinti ne tik pagal bendrąją konstitucinę procedūrą, bū- 
tent pagal taisyklę /ex posterior derogat priori, bet ir pagal specialią konstitucijoje nu- 
matytą procedūrą. Bet kol jis nėra panaikintas, jį reikia laikyti galiojančiu; o kol jis ga- 
lioja, tol negali būti antikonstitucinis. 

Kadangi konstitucija reguliuoja įstatymų leidybos organus bei procedūrą, o kartais 
tam tikru laipsniu apibrėžia ir būsimų įstatymų turinį, įstatymų leidėjas turi atsižvelgti į 
tai, kad (kaip paprastai sakoma) konstitucijos normų galbūt ne visada ir ne visiškai griež- 
tai laikomasi, kad subjektyviai tariama, jog tam tikru aktu buvo sukurtas įstatymas, ta- 
čiau šio akto vykdymo procedūra arba šiuo aktu sukurto įstatymo turinys neatitinka kon- 
stitucijos. Čia kyla klausimas, kas pagal konstituciją turėtų būti įgalintas spręsti, ar kon- 
krečiu atveju buvo laikomasi konstitucijos normų, ar tekstą, kuris savo subjektyviąja pras- 
me turėtų būti konstituciją atitinkantis įstatymas, reikia tokiu laikyti ir jo objektyviąja 
prasme. “ 

Jeigu spręsti šį klausimą konstitucija įgalintų bet ką, tai piliečius ir teisinius organus 
saistantis įstatymas kažin ar kada nors išvystų dienos šviesą. Kad išvengtų šitokios situ- 
acijos, spręsti šį klausimą konstitucija turi įgalinti vieną ypatingą teisinį organą. Jeigu 
esama tik vieno centrinio įstatymų leidybos organo, tai toks šio klausimo sprendimas, kai 
tai daro aukštesnis įstatymų leidybos organas, yra eliminuojamas. Spręsti įstatymo kon- 
stitucingumo klausimą gali būti įgalintas tik pats esamas įstatymų leidybos organas arba 
kitas organas, kaip antai teismas, turintis tą įstatymą taikyti, arba specialus teismas. Jei- 
gu konstitucijoje nėra jokių nuostatų dėl to, kas yra įgalintas nagrinėti įstatymų konstitu- 
cingumą, tai galią tą dalyką nagrinėti turi tie organai, kurie turi kompetenciją taikyti įsta- 
tymus, pirmiausia teismai. Kadangi jie yra įgalinti taikyti įstatymus, jie turi ir nustatyti, 
ar kažkas, kas savo subjektyviąja prasme yra įstatymas, ir objektyviai turi šią prasmę; 0 
tokią objektyviąją prasmę jis turi tik tada, kai atitinka konstituciją. 

Bet konstitucija gali tam tikrus organus įgalinti taikyti įstatymus kartu eksplicitiškai 
jų neįgalindama nagrinėti taikomų įstatymų konstitucingumo klausimo. Konstitucijose kar- 
tais būna išlygos, kad teismai bei administacinės institucijos neturi nagrinėti jų taikomų 
įstatymų konstitucingumo. Tačiau toks apribojimas įmanomas tik iš dalies. Teisės taiky- 
mo organai negali besąlygiškai kaip įstatymo taikyti bet ko, kas subjektyviai pateikiama 
kaip įstatymas. Jiems reikia suteikti bent minimalią galią nagrinėti taikomų įstatymų kon- 
stitucingumą. Jeigu įstatymą (kad šis taptų saistančiu) valdžia pagal konstituciją turi pa- 
skelbti oficialiame leidinyje, tai minėtos nagrinėjimo galios apribojimas reiškia tik tai, 
kad teisės taikymo organai, pirmiausia teismai, turi paprasčiausiai įsitikinti, ar tai, kas 
subjektyviąja prasme yra įstatymas, buvo paskelbta šiame leidinyje. Teisės taikymo orga- 
nai nėra įgalinti nagrinėti, ar tai, kas buvo paskelbta kaip „įstatymas“, sukūrė konstituci- 
nis organas, ar buvo laikomasi konstitucijoje nustatytos procedūros ir ar tai turi konstitu- 
cijoje apibrėžtą turinį. Verifikuoti šiuos dalykus gali būti įgalintas valdžios organas, ne- 
tapatus įstatymų leidybos organui, kuriam konstitucija patiki įstatymų skelbimą. Ir šį įga- 
linimą galima bent kiek riboti. Valdžios organui, įgalintam paskelbti tam tikrą įstatymą, 
arba (jeigu nereikalaujama oficialaus skelbimo) organui, įgalintam taikyti įstatymus, rei- 
kia turėti teisę nagrinėti bent tai, ar sprendimą dėl to, kas subjektyviai yra teikiama kaip 
įstatymas, iš tikrųjų priėmė tie organai, kuriuos konstitucija įgalina leisti įstatymus, net 
jeigu šią riboto verifikavimo teisę turintis organas nėra įgalintas nagrinėti, ar sprendimas 
dėl to, kas yra teikiama kaip įstatymas, buvo priimtas pagal konstitucinę procedūrą ir ar 

šio sprendimo turinys yra konstitucinis. Šis organas negali būti įpareigotas skelbti kaip 
įstatymą arba taikyti kaip įstatymą bet ką, kas subjektyviai yra teikiama kaip įstatymas. 
Tokiu atveju spręsti, ar išleistas įstatymas yra konstitucinis, yra įgalintas tik pats įstaty- 
mų leidybos organas, o įstatymų leidybos aktas implikuoja pozityvų šio klausimo spren- 
dimą. Vadinasi, visa, ką įstatymų leidėjas išleidžia kaip įstatymą, ir reikia laikyti įstaty- 
mu konstitucijos suponuojama prasme, o normos, kurios yra subjektyvioji įstatymų lei- 
dybos akto prasmė, turi objektyvią teisės normų prasmę, net jeigu įstatymas (kieno nors 
kito nuomone) neatitinka konstitucijos normų, reguliuojančių įstatymų leidybos procedū- 
rą ir įstatymų turinį. Tada įstatymų leidybos organo padėtis yra analogiška paskutinės ins- 
tancijos teismo, kurio sprendimas įgijo galutinio sprendimo galią, padėčiai. Konstitucinis 
įstatymų leidybos reguliavimas nesuponuoja to, kad galiojantys įstatymai gali atsirasti tik 
konstitucijoje tiesiogiai nustatytu būdu; jie gali atsirasti ir tokiu būdu, kurį nustato pats 
įstatymų leidybos organas. 

Konstitucijos nuostatos, reguliuojančios įstatymų leidybą, yra alternatyvaus pobūdžio. 
Konstitucija apima ir tiesioginį, ir netiesioginį įstatymų leidybos reguliavimą, o įstatymų 
leidybos organas turi iš jų rinktis. Ir konstitucijos autorius, ir įstatymų leidėjas gali nesu- 
vokti šios situacijos arba ją suvokti nepakankamai gerai. Bet objektyviai aprašant tokią 
teisinę situaciją, kuri sąmoningai arba nesąmoningai sukuriama tada, kai konstitucija ki- 
tam organui (ne įstatymų leidėjui) nesuteikia galios nagrinėti įstatymų konstitucingumą, 
būtinai prieinama prie šios išvados. 

Teisinė situacija visiškai pasikeičia, jeigu konstitucija kitam organui (ne įstatymų lei- 
dybos organui) suteikia galią nagrinėti įstatymų konstitucingumą ir šį organą įgalina pa- 
naikinti įstatymą, kurį jis laiko „antikonstituciniu“. Šią funkciją galima suteikti specia- 
liam teismui arba aukščiausiajam teismui, arba visiems teismams. Jeigu nagrinėti įstaty- 
mo, kurį teismas taiko konkrečioje byloje, konstitucingumą yra įgalintas kiekvienas teis- 
mas, tai tada, kai teismas tam tikrą įstatymą laiko „antikonstituciniu“, jis paprastai yra 
įgalintas tik atsisakyti taikyti šį įstatymą konkrečioje byloje, t. y. konkrečioje byloje su- 
stabdyti jo galiojimą; pats įstatymas lieka galioti visoms kitoms byloms ir jį šiose by- 
lose turi taikyti visi teismai, nebent jie savo ruožtu taip pat atsisakytų jį taikyti. Jeigu 
nagrinėti įstatymų konstitucingumą paliekama vienam specialiam teismui, šis teismas gali 
būti įgalinamas ne tik sustabdyti įstatymo galiojimą konkrečioje byloje, bet ir apskritai 
šį įstatymą panaikinti. Tačiau iki tol įstatymas galioja ir visi teisės taikymo organai turi 
jį taikyti. Toks įstatymas gali galioti ir būti taikomas ilgus metus, kol kompetentingas 
teismas jį panaikins kaip „antikonstitucinį“. O tai reiškia, kad konstitucijos nuostatos dėl 
įstatymų, neatitinkančių konstitucijos normų, tiesiogiai reguliuojančių įstatymų leidybą, 
panaikinimo turi tą prasmę, kad galiojančiais laikytini net šių normų neatitinkantys įsta- 
tymai — tol, kol jie nėra panaikinami konstitucijos nustatytu būdu. Vadinamieji antikons- 
tituciniai įstatymai — tai konstituciniai įstatymai, tačiau juos galima panaikinti pagal spe- 
cialią procedūrą. Ir šiais atvejais konstitucijos nuostatos, reguliuojančios įstatymų leidybą, 
yra jau minėto alternatyvaus pobūdžio. Įstatymų leidybos organas gali rinktis vieną iš 

dviejų būdų: tą, kurį eksplicitiškai nurodo konstitucija, arba tą, dėl kurio nusprendžia pats 
įstatymų leidybos organas. Skirtumas čia toks, kad antruoju būdu sukurtus įstatymus ga- 
lima panaikinti pagal specialią procedūrą, o iki tol jie galioja. 

Taigi konstitucija, negalėdama išvengti antrojo būdo, pirmenybę teikia pirmajam. Šią 
pirmenybę išreiškia ir nuostata, kad specialus teismas už dalyvavimą išleidžiant vadina- 
mąjį antikonstitucinį įstatymą gali nubausti tam tikrus asmenis, pagal konstituciją daly- 
vaujančius (šalia parlamento) įstatymų leidybos procese, kaip antai įstatymus promulguo- 
jantį valstybės vadovą arba šio aktus kontrasignuojantį ministrą. Šią procedūrą galima sieti 
su tokio įstatymo panaikinimo procedūra. į 

Gretinant konstituciją ir įstatymą asmeninės organo atsakomybės už jo sukurtos nor- 
mos teisėtumą klausimas yra ne toks opus, kaip tada, kai gretinami konstitucija ir ordo- 
nansas arba įstatymas ir ordonansas. Konstitucija gali įgalinti administracinius organus, 
ypač vyriausybę, tam tikromis aplinkybėmis leisti, suteikiant ordonanso formą, bendrą- 
sias teisės normas, kurios ne įgyvendina jau esančius įstatymus, bet tam tikrus dalykus 
reguliuoja in lieu įstatymų. Jeigu vyriausybė tokį ordonansą išleidžia ne konstitucijoje nu- 
matytomis, o kitokiomis aplinkybėmis, tą ordonansą išleidusius vyriausybės narius gali- 
ma traukti atsakomybėn ir bausti. Šią procedūrą galima, bet nebūtina, sieti su tokio or- 
donanso panaikinimo procedūra. Panašiai ir administraciniai organai, įgalinti leisti įsta- 
tymais grindžiamus ordonansus, gali atsakyti už neteisėtų ordonansų išleidimą, tačiau šie 
„neteisėti“ ordonansai nebūtinai yra atšaukiami. Jeigu ordonansas galioja tol, kol jis nėra 
panaikintas, arba jeigu jo apskritai negalima panaikinti, tai administracinis organas yra 
įgalintas jį išleisti; vis dėlto konstitucijos autorius arba įstatymų leidėjas pirmenybę tei- 
kia ordonansams, leidžiamiems nenukrypstant nuo eksplicitinių konstitucijos nuostatų arba 
neperžengiant įstatymo ribų. 

Visais šiais atvejais aktas, kuriuo sukuriamos galiojančios teisės normos, savo pobū- 
džiu yra deliktas, nes jis yra sankcijos sąlyga. Šie atvejai rodo, kad principas ex injuria 
jus non oritur, kurį tradicinė teorija laiko visuotinai galiojančiu, turi išimčių. 

Iš to, kas pasakyta, matyti, jog įstatymų konstitucingumo nagrinėjimą, kai tai daro juos 
skelbti arba taikyti įgalinti organai, galima iš dalies apriboti, bet ne visiškai eliminuoti; 
šie organai turi spręsti bent tą klausimą, ar tai, kas subjektyviai pateikiama kaip įstaty- 
mas, sukūrė konstitucijos įgalintas organas. Jeigu į šį klausimą tas organas atsako nei- 
giamai (pavyzdžiui, tai, kas pretenduoja būti galiojančiu įstatymu, išleido ne konstituci- 
jos įgalintas parlamentas, o uzurpatorius), tai organas, įgalintas nagrinėti to, kas patei- 
kiama kaip įstatymas, konstitucingumo klausimą, atsisakys jį skelbti arba taikyti. Jeigu 
tai nepadaroma ir jeigu dėl to uzurpatoriaus išleistos bendrosios normos yra efektyvios, 
tada turime reikalą su revoliuciniu konstitucijos pakeitimu, tad ir su konstituciniu įstaty- 
mu, nes jis atitinka naująją konstituciją. 

Kaip kompetentingas organas gali atsisakyti skelbti arba taikyti tai, kas subjektyviai 
pateikiama kaip įstatymas, taip ir organas, įgalintas vykdyti teismo sprendimus, gali at- 
mesti tai, kas subjektyviai pateikiama kaip paskutinės instancijos teismo sprendimas, nes, 

to organo nuomone, tą sprendimą priėmė ne tie individai, kurie pagal konstituciją sudaro 
aukščiausiąjį teismą, o individai, kurie šią poziciją uzurpavo. Jeigu vis dėlto jų sprendi- 
mai yra vykdomi ir dėl to yra efektyvūs, tai įvyksta ne revoliucinis visuminis konstituci- 
jos pakeitimas, kaip ankstesnėje situacijoje, o tik revoliucinis dalinis pakeitimas; vadina- 
si, galioja konstitucinis teismo sprendimas. 

Teismo sprendimo teisėtumo arba įstatymo konstitucingumo klausimas, formuluojamas 
bendriausiais bruožais, yra klausimas, ar aktas, pretenduojantis sukurti teisės normą, ati- 
tinka aukštesnę normą, reguliuojančią jos sukūrimą arba turinį. Jeigu šį klausimą turi spręs- 
ti tam reikalui įgalintas organas, tai gali kilti klausimas, ar sprendimą priėmęs individas 
iš tikrųjų yra tas kompetentingas organas, t. y. tas organas, kurį tam reikalui įgalino ga- 
liojanti teisės norma. O šį klausimą taip pat gali spręsti dar kitas organas, dėl to jis lai- 
kytinas aukštesniu organu. Tačiau ši regresija link aukštesnių organų turi vieną kartą baig- 
tis. Turi būti tam tikri aukščiausi organai, kurių autoritetingos valdžios jau negali nagri- 
nėti dar aukštesni organai, kurių, kaip aukščiausių įstatymų leidybos, administracinių ar- 
ba teismo organų, pobūdžio jau negalima kvestionuoti. O kad jie yra aukščiausi organai, 
patvirtina ta aplinkybė, kad jų kuriamos normos yra daugiau ar mažiau efektyvios. Juk 
tada norma, įgalinanti juos šias normas leisti, yra preziumuojama kaip galiojanti konsti- 
tucija. Principas, kad normą gali sukurti tik kompetentingas organas, yra legitimumo prin- 
cipas. Jį riboja efektyvumo principas. 

Iš šios analizės išplaukia, kad negali būti jokios įstatymo ir teismo sprendimo, kon- 
stitucijos ir įstatymo, konstitucijos ir ordonanso, įstatymo ir ordonanso konkurencijos, o 
formuluojant bendriausiais bruožais — negali būti jokios aukštesnės ir žemesnės teisinės 
tvarkos normos konkurencijos, dėl kurios būtų neįmanoma šią normų sistemą aprašyti vie- 
na kitai neprieštaraujančiomis teisės taisyklėmis ir šitaip būtų sunaikinta jos vienovė. 


k) Pripažinimas niekiniu ir nuginčijamumas 


Iš to, kas buvo pasakyta, išplaukia, kad teisinėje tvarkoje negali būti „pripažino nie- 
kiniu“, t. y. kad teisinei tvarkai priklausanti norma negali būti niekinė, ji gali būti tik 
nuginčijama. Tačiau teisinės tvarkos numatomas nuginčijamumas gali būti skirtingų laips- 
nių. Paprastai teisės norma yra panaikinama (t. y. anuliuojama) tik į ateitį, tad jos jau 
sukelti teisiniai padariniai lieka nepajudinti. Bet išimtiniais atvejais ją galima panaikinti 
ir retroaktyviai — tada panaikinami ir visi jos jau sukelti teisiniai padariniai, pavyzdžiui, 
tada, kai panaikinamas baudžiamasis įstatymas ir kartu panaikinami visi juo grindžiami 
teismo sprendimai, arba tada, kai panaikinamas civilinis įstatymas ir kartu panaikinami 
visi juo grindžiami teisiniai sandoriai bei civilinių teismų sprendimai. Bet iki šio panai- 
kinimo įstatymas galiojo; jis nebuvo niekinis nuo pat pradžios. Todėl nėra teisinga, kai 
įstatymo panaikinimas yra vadinamas „paskelbimu niekiniu“ (vok. Nichtigkeitserklūrung) 
arba kai įstatymą naikinantis organas savo sprendimu paskelbia, kad įstatymas buvo nie- 
kinis „nuo pat pradžios“. Jo sprendimas yra konstitutyvaus, ne vien deklaratyvaus, pobū- 
džio. Akto, kuriuo norma yra panaikinama, prasmė, kaip ir akto, kuriuo norma yra suku- 

riama, prasmė yra norma. Panaikinti kito organo sukurtą normą teisinė tvarka gali įga- 
linti vieną specialų organą arba ji gali kiekvieną įgalinti spręsti, ar kažkas, kas preten- 
duoja būti teisės norma, objektyviai turi šią prasmę ir todėl susaisto. Jeigu sprendimas 
yra šitaip decentralizuotas (pavyzdžiui, jeigu teisinė tvarka, kaip bendrosios tarptautinės 
teisės atveju, neinstitucionalizuoja organų, turinčių kurti ir taikyti teisės normas ir dir- 
bančių pagal darbo pasidalijimo principą), tai šis sprendimas, jeigu jį priima skirtingi in- 
dividai, gali skirtis: vienas individas gali normą skelbti galiojančia, kitas — niekine. Ta- 
čiau tiek, kiek apskritai yra kvestionuojamas normos galiojimas, šis sprendimas yra kon- 
stitutyvaus pobūdžio. Kvestionuojamoji norma nėra niekinė nuo pat pradžios. Sprendi- 
mas, kad ji yra „niekinė“, ją retroaktyviai panaikina sprendimo subjektui. Net santykinai 
centralizuotoje nacionalinėje teisinėje tvarkoje nėra neįmanoma, kad individas laikys „nie- 
kiniu“ kažką, kas subjektyviai yra pateikiama kaip teisės norma. Bet tai darydamas toks 
individas pats rizikuoja, būtent jis rizikuoja, kad tai, ką jis laiko niekiniu, kompetentin- 
gas organas paskelbs galiojančia teisės norma, o dėl to bus įsakyta įvykdyti šios teisės 
normos numatytą sankciją. 

Nepaneigiama, kad pasitaiko tokių atvejų, kai niekas teisės norma nelaiko kažko (ypač 
įsakymo), kas pretenduoja ja būti, nors teisinė tvarka ir neįgalina bet ko laikytis tokios 
nuostatos, t. y. atvejų, kai nėra būtina, kad panaikinimo aktą atliktų specialus organas, 
pavyzdžiui, jeigu „įstatymą“ išleidžia psichiatrijos ligoninės pacientas. Jeigu tariame, kad 
tokiais atvejais tas dalykas yra niekinis a priori, tai toks buvimas niekiniu nepriklauso 
teisės sričiai. Tokių atvejų nė neįmanoma apibrėžti teisiškai. Teisinė tvarka negali api- 
brėžti sąlygų, kuriomis kažkas, kas pretenduoja būti teisės norma, būtų a priori laikoma 
niekiniu, o ne norma, kurią galima panaikinti pagal teisinės tvarkos nustatytą procedūrą. 
Pavyzdžiui, kai teisinė tvarka nustato, jog norma a priori laikytina niekine (ir todėl ne- 
reikalaujančia panaikinimo akto), jeigu ją sukūrė ne kompetentingas organas arba jeigu 
ją sukūrė toks individas, kuris apskritai nėra kvalifikuotinas kaip organas, arba jeigu nor- 
mos turinys yra toks, kokį konstitucija yra eliminavusi, tada teisinė tvarka turėtų nustaty- 
ti, kas turi nustatyti esant šias pripažinimo niekiniu sąlygas, o kadangi toks nustatymas 
yra konstitutyvaus pobūdžio (nes kvestionuojamos normos pripažinimas niekine yra to- 
kio nustatymo rezultatas ir teisiškai negali būti postuluojamas dar iki tai nustatant), tai 
toks nustatymas reiškia, kad retroaktyviai yra panaikinama norma, kurią iki tol reikia lai- 
kyti galiojančia, net jeigu šis nustatymas yra formuluojamas kaip „pripažinimas niekiniu“. 
Šiuo požiūriu teisė — tarsi karalius Midas: taip, kaip visa, ką jis paliesdavo, pavirsdavo 
auksu, lygiai taip pat ir visa, apie ką prabyla teisė, įgyja teisinį pobūdį. Teisinėje tvarko- 
je „pripažinimas niekiniu“ tėra aukščiausias nuginčijamumo laipsnis. 


VI. TEISĖ IR VALSTYBĖ 


36. TEISĖKŪRA IR VALDYMO FORMA 


Teisinės tvarkos hierarchiškumo doktrina teisę suvokia kaip amžiną judėjimą, kaip nuo- 
lat atsinaujinantį savaiminio atsigaminimo procesą. Tai yra dinaminė teisės teorija, prieš- 
priešinama statinei teorijai, mėginančiai teisę suvokti tik kaip sukurtą tvarką (jos galiojimą, 
galiojimo sritį ir t. t.), o ne svarstant jos kūrimą. Teisės dinamikos problemų centre yra 
skirtingų teisėkūros metodų klausimas. Nagrinėjant tas teisės normas, kurios sudaro didžią- 
ją teisės sistemos dalį, būtent tas, kurios tam tikrą žmonių elgesį susieja su sankcija, ir pri- 
pažįstant, jog individą tam tikru būdu elgtis įpareigoja ta aplinkybė, kad priešingas elgesys 
yra padaromas sankcijos sąlyga, galima išskirti du teisines pareigas nustatančių teisės nor- 
mų tipus: tas, kurias kuriant įpareigojamasis individas dalyvauja, ir tas, kurias kuriant jis 
nedalyvauja. Principas, kuriuo grindžiamas šis skirtumas — tai laisvės (apsisprendimo pras- 
me) principas. Normoms pavaldaus individo požiūriu svarbiausias klausimas yra tai, ar pa- 
reiga yra nustatoma jam sutinkant, ar be jo sutikimo, ar net jam prieštaraujant. Tai skirtu- 
mas, kuris paprastai apibūdinamas kaip autonomijos ir heteronomijos skirtumas; konstitu- 
cinės teisės srityje šiuos du principus teisės teorija laiko esminiais. Čia tas skirtumas reiš- 
kiasi kaip demokratijos ir autokratijos arba kaip respublikos ir monarchijos skirtumas; ir čia 
jis veda prie įprastos valdymo formų klasifikacijos. Bet tai, kas suvokiama kaip valdymo 
forma, tėra ypatingas teisėkūros metodas. Valdymo forma tėra teisėkūros aukščiausiuoju 
teisinės tvarkos lygmeniu, būtent konstitucijos lygmeniu, metodas. „Valdymo formos“ są- 
voka apibūdina tokį bendrųjų teisės normų kūrimo metodą, kai tai reguliuoja konstitucija. 
Jeigu kaip valdymo formą (vok. Staatsform) suprantame tik konstituciją kaip tam tikrą įsta- 
tymų leidybos (bendrųjų teisės normų kūrimo) apibrėžimo metodą, taigi jeigu valstybę ta- 
patiname su konstitucija kaip bendrųjų teisės normų kūrimo metodu, tai mes tik žengiame 
įprastu teisės suvokimo keliu. Yra įprasta teisę matyti vien kaip bendrųjų normų sistemą, 
nesuvokiant, kad teisinės tvarkos struktūroje turi rasti sau vietos ir bendrųjų normų indivi- 
dualizavimas, judėjimas nuo bendrosios prie individualiosios normos. Valdymo formos ta- 
patinimas su konstitucija kuo tiksliausiai prilygsta teisės tapatinimo su bendrosiomis nor- 
momis prietarui. Tačiau valdymo formos, kaip teisėkūros metodo, problema iškyla ne tik 
konstitucijos lygmeniu, taigi ne tik įstatymų leidybos, kaip bendrųjų normų kūrimo, lygme- 
niu, bet ir visais teisėkūros lygmenimis, ypač įvairiais individualiųjų normų —- administra- 
cinių aktų, teismo sprendimų ir teisinių sandorių — kūrimo atvejais. 

37. VIEŠOJI IR PRIVATINĖ TEISĖ 


Kaip būdingiausią atvejį pasvarstykime viešosios ir privatinės teisės skirtumą, kuris iš- 
ties yra tas pamatas, į kurį remdamasis šiuolaikinis teisės mokslas sistemina teisę. Iki pat 
šių dienų nepavyko rasti visiškai patenkinamo šio skirtumo apibrėžimo. Dauguma laikosi 
požiūrio, kad čia mes susiduriame su teisinių santykių klasifikavimu: per privatinę teisę 
reiškiasi vienas kitam nepavaldžių, teisiškai lygioje padėtyje esančių subjektų santykiai, per 
viešąją teisę — viršesnių ir pavaldžių subjektų, t. y. dviejų subjektų, iš kurių vieno teisinė 
vertė yra didesnė nei kito, santykiai. Tipiškas viešasis teisinis santykis yra valstybės (arba 
valdžios) ir valdinio (vok. Untertan) santykis. Privatūs teisiniai santykiai vadinami tiesiog 
„teisiniais santykiais“ siauresne šio termino prasme ir šitaip priešpriešinami viešiesiems tei- 
siniams santykiams kaip „galios santykiams“ arba „dominavimo“ santykiams. Apskritai pri- 
vatinės ir viešosios teisės diferencijavimas turi tendenciją įgyti teisės ir neteisinės (arba pu- 
siau teisinės) galios (ypač teisės ir valstybės) skirtumo prasmę. Atidžiau analizuojant tam 
tikriems subjektams priskiriamą aukštesnę jų viršenybės kitų atžvilgiu vertę paaiškėja, kad 
čia mes susiduriame su teisėkūros faktų diferenciacija. O svarbiausia diferenciacija čia yra 
ta pati, kaip ir toji, kuri yra valdymo formų klasifikavimo pamatas. Valstybei, t. y. jos or- 
ganams jų santykio su subjektais aspektu, priskiriamą papildomą teisinę vertę sudaro tai, 
kad teisinė tvarka individams, kvalifikuojamiems kaip pareigūnai (arba bent jau kai ku- 
riems iš jų), suteikia galią subjektus įpareigoti vienašališku savosios valios pareiškimu (įsa- 
kymais). Tipiškas viešojo teisinio santykio pavyzdys yra administraciniu įsaku sukurtas san- 
tykis, kai administracinio organo išleista individualioji norma teisiškai įpareigoja adresatą 
elgtis pagal šį įsakymą. Tipiško privataus teisinio santykio pavyzdys yra teisiniu sandoriu, 
ypač sutartimi (t. y. sutartimi sukurta individualiąja norma), sukurtas santykis, kai susita- 
riančiosios šalys yra teisiškai įpareigotos viena kitos atžvilgiu elgtis tam tikru būdu. Čia 
subjektai dalyvauja kuriant juos įpareigojančią normą (tai išties yra sutartinės teisėkūros 
esmė), o pagal viešąją teisę administracinio įsako įpareigotas subjektas visiškai nedalyvau- 
ja kuriant jį įpareigojančią normą. Tai yra tipiškas autokratinio normų kūrimo atvejis, tuo 
tarpu privati teisinė sutartis yra tipiškas demokratinis teisėkūros metodas. Todėl teisinių san- 
dorių sritis apibūdinama kaip privačios autonomijos sritis. 


38. IDEOLOGINIS VIEŠOSIOS IR PRIVATINĖS TEISĖS 
DUALIZMO POBŪDIS 


Jeigu svarbiausias privatinės ir viešosios teisės skirtumas yra suvokiamas kaip dvie- 
jų teisėkūros metodų skirtumas, jeigu vadinamieji viešieji valstybės aktai yra pripažįs- 
tami teisės aktais lygiai taip pat, kaip ir privatūs teisiniai sandoriai, ir, svarbiausia, jei- 
gu teisėkūros faktus konstituojantys aktai abiem atvejais yra suprantami kaip vadinamo- 
sios valstybės valios kūrimo proceso tęsinys, o administraciniu įsaku, lygiai taip pat, kaip 
ir privačiu teisiniu sandoriu, yra tik individualizuojamos bendrosios normos, tada neat- 

rodys paradoksalu tai, kad iš savo universalistinio taško žvelgianti ir visada į teisinės 
tvarkos visumą (į vadinamąją valstybės valią) nukreipta Grynoji Teisės Teorija privačia- 
me teisiniame sandoryje valstybės aktą (t. y. teisinės tvarkos vienovei priskiriamą tei- 
sėkūros faktą) mato lygiai taip pat, kaip ir administraciniame akte. Šitaip Grynoji Tei- 
sės Teorija „reliatyvuoja“ tą privatinės ir viešosios teisės skirtumą, kurį tradicinis tei- 
sės mokslas „absoliutina“, ji šį ekstrasisteminį skirtumą, t. y. teisės ir neteisės, teisės ir 
valstybės skirtumą, paverčia intrasisteminiu skirtumu. Atsikratydama su šio skirtumo ab- 
soliutinimu susijusios ideologijos, Grynoji Teisės Teorija įrodo esanti tikrasis teisės 
mokslas. Juk jeigu viešosios ir privatinės teisės priešprieša vaizduojama kaip absoliuti 
valdžios ir teisės arba bent kaip valstybės valdžios ir teisės priešprieša, tai peršama min- 
tis, kad viešojoje teisėje, ypač politiškai svarbioje konstitucinėje bei administracinėje tei- 
sėje, teisės principas galioja ne tokia pat prasme ir ne tokiu pat intensyvumu kaip pri- 
vatinėje teisėje, kuri traktuojama taip, tarsi ji būtų ta „tikroji“ teisės sritis. Pagal šią ide- 
ologiją viešojoje teisėje vyrauja ne teisė griežtąja šio Žodžio prasme, kaip ji vyrauja pri- 
vatinėje teisėje, o veikiau valstybės interesas, viešosios gerovės siekiai, kuriuos reikia 
įgyvendinti bet kokiomis aplinkybėmis; todėl bendrosios normos ir vykdomojo organo 
santykis viešojoje teisėje yra kitoks nei privatinėje teisėje: tai yra ne griežtas įstatymo 
taikymas konkretiems atvejams (kaip privatinėje teisėje), bet nevaržomas valstybės tikslų 
įgyvendinimas tik neperžengiant teisės ribų, o ypatingomis aplinkybėmis (tokiais atve- 
jais, kurie vokiečių politikos teorijoje vadinami Staatsnotrecht) — net ir priešingai tei- 
sei. Bet kritinė analizė rodo, jog pozityviojoje teisėje visa ši diferenciacija neturi jokio 
pagrindo, nebent ji reikštų ką nors daugiau nei nuorodą į tą aplinkybę, kad įstatymų lei- 
dybos, valdžios bei administracinių organų veiklą bendrosios normos paprastai riboja 
mažiau nei teismų veiklą ir kad pozityviojoje teisėje teismai diskrecijos paprastai turi 
mažiau nei šie organai. Be to, teorija, kategoriškai pabrėžianti esminį viešosios ir pri- 
vatinės teisės skirtingumą, pakliūna į vidinio prieštaravimo spąstus, nes laisvę nuo tei- 
sės, kurią ši teorija tvirtina esant viešosios „teisės“ sritimi, valstybės būties sritimi, ji 
apibūdina kaip „teisės principą“ ir šį principą pateikia kaip ypatingą viešosios teisės sa- 
vybę. Todėl geriausiu atveju teorija galėtų kalbėti apie dvi techniškai skirtingas teisės 
sritis, o ne apie absoliutų valstybės ir teisės esmės skirtumą. Šis logiškai nepagrindžia- 
mas dualizmas yra ne teorinio, o tik ideologinio pobūdžio. Jį išplėtojo konstitucinė dok- 
trina, 0 jo paskirtis — vyriausybei bei jos administraciniam aparatui užtikrinti laisvę, ta- 
riamai dedukuojamą iš viešųjų reikalų prigimties: ne laisvę nuo teisės (nes tai teisės te- 
orijos požiūriu yra neįmanoma), bet nuo įstatymų, nuo parlamento, kaip tautos atstovy- 
bės, kuriamų bendrųjų normų, ir ne tik tuo požiūriu, kad, kaip yra teigiama, griežtas 
teisinis vyriausybės bei administracinių organų galios apribojimas tariamai yra nesude- 
rinamas su jos funkcija, bet ir tuo požiūriu, kad ten, kur tokio apribojimo esama, jo, 
Jeigu reikia, galima nepaisyti. O šią tendenciją, kaip įprasto vyriausybės ir parlamento 
antagonizmo padarinį, galima pastebėti ne tik konstitucinėse monarchijose, bet ir demo- 
kratinėse respublikose. 

Kita vertus, viešosios ir privatinės teisės priešpriešos „absoliutinimas“ sukuria iliuziją, 
esą politinė valdžia apsiriboja konstitucine ir administracine teise, bet jos visiškai nėra pri- 
vatinėje teisėje. Anksčiau jau buvo parodyta, kad teisių srityje tokio „politiškumo“ ir „pri- 
vatumo“ skirtumo nėra, kad privačios teisės yra politinės teisės ta pačia prasme, kaip ir tos 
teisės, kurios vienintelės yra šitaip apibūdinamos, nes ir vienos, ir kitos leidžia dalyvauti 
(nors ir skirtingais būdais) formuojant vadinamąją valstybės valią, t. y. politinėje valdžio- 
je. Principinio viešosios (arba politinės) ir privačios (arba nepolitinės) teisinės srities atri- 
bojimo paskirtis — neleisti pripažinti, kad teisiniu sutarties sandoriu sukurta „privati“ teisė 
yra politinės valdžios laukas nė kiek ne mažiau nei įstatymų leidybos arba administravimo 
būdu kuriama viešoji teisė. Bet vadinamoji privatinė teisė, t. y. normų kompleksas, kurio 
branduolys yra teisinis privačios nuosavybės institutas, yra (šios teisinės tvarkos dalies vi- 
suminėje teisinėje tvarkoje vykdomos funkcijos požiūriu) kapitalistinei sistemai būdingas in- 
dividualiųjų normų kūrimo metodas. Šis normų kūrimo metodas dera su apsisprendimo prin- 
cipu ir šiuo atžvilgiu yra demokratinio pobūdžio. Bet kapitalistinėje sistemoje bendrųjų teisės 
normų kūrimas gali būti autokratinio pobūdžio lygiai taip pat, kaip ir demokratinio. Mūsų 
laikais pagrindinės kapitalistinės valstybės turi demokratines konstitucijas, bet privačios nuo- 
savybės institutas ir individualiųjų teisės normų kūrimas pagal apsisprendimo principą yra 
galimas ir faktiškai buvo ir absoliutinėse monarchijose. Tuo tarpu socializmo ekonominės 
sistemos teisinėje tvarkoje, kur pripažįstama tik kolektyvinė nuosavybė, individualiųjų normų 
kūrimas gali būti autokratinio pobūdžio tiek, kiek privati teisinė sutartis pakeičiama viešo- 
sios teisės administraciniu aktu. Bet ir ši sistema su demokratiniu bendrųjų teisės normų kū- 
rimu yra suderinama lygiai taip pat, kaip ir su autokratiniu, t. y. ji yra suderinama ir su de- 
mokratine, ir su autokratine konstitucija'*?, 

Nesupratus teisės hierarchiškumo nesuvokiama ir to, kad skirtingais tos pačios teisi- 
nės tvarkos lygmenimis galima taikyti skirtingus teisėkūros metodus ir kad demokratinį 
bendrųjų teisės normų kūrimą galima derinti su autokratiniu individualiųjų teisės normų 
kūrimu, ir atvirkščiai!9?, 


39. TRADICINIS VALSTYBĖS IR TEISĖS DUALIZMAS 


Priešprieša, kurią tradicinė teisės teorija taria esant tarp viešosios ir privatinės teisės, 
aiškiai demonstruoja šiuolaikiniame teisės moksle ir kartu visame mūsų socialiniame mąs- 
tyme vyraujantį pamatinį dualizmą — valstybės ir teisės dualizmą. Jeigu tradicinė teisės 
ir valstybės teorija teisę priešpriešina valstybei ir laiko ją nuo teisės besiskiriančiu or- 
ganizmu, bet kartu teigia valstybę esant teisine esybe, jai šitai pavyksta tik valstybę su- 
vokiant kaip pareigų ir teisių subjektą, t. y. kaip juridinį asmenį, ir kartu priskiriant jai 
nuo teisinės tvarkos nepriklausomą būtį. 


i): Plg. Hans Kelsen, „Foundations of Democracy“, Ethics, LXVI: 1 (1955), Part II, p. 1-101. 
4 Plg. Hans Kelsen, Allgemeine Staatslehre (1925), p. 361 ff. ir General Theory of Law and State (1945), 
p. 283 ff. 

Iš pradžių privatinės teisės teorija darė prielaidą, kad individo teisinis subjektiškumas 
logiškai ir laike aplenkia teisinę tvarką; lygiai taip pat ir viešosios teisės teorija darė prie- 
laidą, kad valstybė, kaip kolektyvinis darinys ir valios bei veikimo subjektas, egzistuoja 
nepriklausomai nuo teisės ir net anksčiau už ją. Pagal šią teoriją valstybė savo istorinę 
misiją atlieka sukurdama teisę, „savo“ teisę, teisinę tvarką, ir vėliau pati jai paklūsta, o 
tai reiškia, kad valstybė savo pačios teise nustato sau pareigas bei suteikia teises. Šitaip 
teisė preziumuoja valstybę kaip metateisinę esybę, kaip savotišką galingą makrožmogų 
arba socialinį organizmą, bet kartu ir valstybė kaip teisės subjektas (t. y. kaip jai paval- 
di, jos įpareigojama ir įgalinama) preziumuoja teisę. Tokia yra abipusiškumo ir valstybės 
savęs įpareigojimo doktrina, kurios gebėjimui išsilaikyti nėra lygių, nepaisant jos impli- 
kuojamų akivaizdžių prieštaravimų. 


40). IDEOLOGINĖ VALSTYBĖS 
IR TEISĖS DUALIZMO FUNKCIJA 


Tradicinė valstybės ir teisės teorija negali atsisakyti šios doktrinos ir jos išreiškiamo 
valstybės bei teisės dualizmo. Juk ji vykdo ideologinę funkciją, kurios svarbą sunku per- 
vertinti. Kad teisė galėtų pateisinti valstybę, kuriančią šią teisę ir kartu jai paklūstančią, 
valstybė turi būti vaizduojama kaip nuo teisės besiskirianti personifikuota esybė. O teisė 
valstybę gali pateisinti tik tuo atveju, kai ji yra preziumuojama kaip nuo valstybės iš es- 
mės besiskirianti tvarka, priešinga valstybės pirmykštei prigimčiai, būtent galiai, vadina- 
si, kaip tokia tvarka, kuri tam tikra prasme yra „teisi“ arba „teisinga“. Šitaip valstybė iš 
gryno galios fakto transformuojama į teisinį institutą, pateisinantį save kaip teisės valdo- 
mą bendruomenę (Rechtsstaat). Tuo laipsniu, kuriuo efektyvumo netenka religinis-meta- 
fizinis valstybės pateisinimas, ši valstybės, kaip teisės valdomos bendruomenės, doktrina 
neišvengiamai tampa vieninteliu įmanomu valstybės pateisinimu. Šios „teorijos“ nedis- 
kredituoja tas prieštaravimas, kad ji valstybę, kaip juridinį asmenį, padaro teisinio paži- 
nimo objektu, bet kartu primygtinai pabrėžia, kad valstybės, kaip galios, taigi kaip iš es- 
mės besiskiriančios nuo teisės, negalima suvokti teisiškai. Išties, ideologinėse teorijose 
glūdintys prieštaravimai jų niekada neišmuša iš vėžių. Juk ideologijos siekia ne nuodug- 
niau pažinti, bet pažadinti valią. Šios dualistinės „teorijos“ tikslas — ne tiek suprasti vals- 
tybės prigimtį, kiek sustiprinti valstybės autoritetą. 


41. VALSTYBĖS IR TEISĖS TAPATUMAS 


a) Valstybė kaip teisinė tvarka 


Nuo ideologijos, tad ir nuo metafizikos bei mistikos laisvas valstybės pažinimas jos 
esmę gali suprasti tik šią socialinę struktūrą suvokdamas kaip žmonių elgesio tvarką. Vals- 
tybė paprastai apibūdinama kaip politinė organizacija. Bet taip tik išreiškiama idėja, kad 

valstybė yra prievartinė tvarka. Juk tas specifiškai „politinis“ šios organizacijos elemen- 
tas — tai šios tvarkos reguliuojamas žmogaus prievartos naudojimas prieš žmogų, šios tvar- 
kos numatyti prievartos aktai. O šie yra prievartos aktai, su kuriais teisinė tvarka susieja 
tam tikras šios tvarkos nustatytas sąlygas. Kaip politinė organizacija, valstybė yra teisinė 
tvarka. Bet ne kiekviena teisinė tvarka yra valstybė. Nei ikivalstybinė pirmykštės visuo- 
menės tvarka, nei viršvalstybinė arba tarpvalstybinė tarptautinė teisinė tvarka nėra vals- 
tybė. Kad teisinė tvarka būtų valstybė, ji savo pobūdžiu turi būti organizacija siauresne 
ir specifine šio žodžio prasme, t. y. ji turi sukurti organus, kurie pasidalytų darbą ir kur- 
tų bei taikytų teisinę tvarką sudarančias normas; ji turi pasižymėti tam tikru centralizaci- 
jos laipsniu. Valstybė yra santykinai centralizuota teisinė tvarka. 

Ši centralizacija valstybę, kaip teisinę tvarką, atskiria nuo pirmykštės ikivalstybinės 
teisinės tvarkos ir viršvalstybinės bendrosios tarptautinės teisės tvarkos. Jokioje iš šių- 
dviejų tvarkų bendrųjų teisės normų nekuria centrinis įstatymų leidybos organas — jos klos- 
tosi iš papročių, o tai reiškia, kad bendrųjų teisės normų kūrimas yra decentralizuotas. Ir 
ikivalstybinė, ir viršvalstybinė teisinė tvarka ne sukuria teismus, įgalintus bendrąsias nor- 
mas taikyti konkrečiais atvejais, bet įgalina teisinei tvarkai pavaldžius individus pačius 
vykdyti šią funkciją ir konkrečiai — kaip savigalbą vykdyti teisinės tvarkos nustatytas sank- 
cijas. Pagal pirmykštę teisę būtent nužudyto žmogaus šeimos nariai vykdydavo kraujo kerš- 
tą žudikui ir jo šeimai, būtent kreditorius tenkindavo savo pretenzijas skolininkui, paim- 
damas tam tikrą skolininko turtą ir laikydamas jį kaip užstatą. Pagal bendrąją tarptautinę 
teisę būtent atskiros valstybės vyriausybė įgalinama griebtis karo arba imtis represalijų 
prieš teisę pažeidžiančią valstybę, t. y. prieš tos valstybės, kurios vyriausybė pažeidė tei- 
sę, piliečius. Išties, tie individai, kurie ikivalstybinėje arba viršvalstybinėje bendruome- 
nėje kuria (papročiu) arba taiko teisę ir vykdo sankcijas, yra teisiniai organai, taigi teisi- 
nės bendruomenės organai, bet jie nefunkcionuoja dalydamiesi darbą ir dėl to nėra tokie 
centralizuoti organai, kokie pagal nacionalinę teisinę tvarką yra vyriausybė, legislatūra ir 
teismai. Pirmykštės bendruomenės teisinė tvarka bei bendroji tarptautinės teisės tvarka 
yra visiškai decentralizuotos prievartinės tvarkos ir todėl — ne valstybės. 

Jeigu valstybė suvokiama kaip socialinė bendruomenė, tai ją konstituoti gali tik nor- 
matyvinė tvarka!“*. Kadangi bendruomenę gali konstituoti tik viena tokia tvarka (ir ji, tiesą 
sakant, yra tapati šiai tvarkai), tai valstybę konstituojanti normatyvinė tvarka gali būti tik 
santykinai centralizuota prievartinė tvarka, o tai ir yra nacionalinė teisinė tvarka. 

Pagal tradicinę teoriją valstybę sudaro trys elementai: valstybės gyventojai, valstybės 
teritorija ir vadinamoji valstybės valdžia, kurią įgyvendina nepriklausoma vyriausybė. Visus 
šiuos tris elementus būtų galima apibrėžti tik teisiškai, t. y. juos galima suvokti tik kaip 
teisinės tvarkos galiojimą ir to galiojimo sritis. 

Valstybės gyventojai — tai žmonės, priklausantys tai valstybei. Jeigu klausiama, kodėl 
vienas individas kartu su kitais priklauso tam tikrai valstybei, tai negalima rasti jokio ki- 
to kriterijaus, kaip tik tą, kad jis kartu su kitais yra pavaldus tam tikrai santykinai cen- 


102 Plg. p. 101 ir toliau, p. 145. 

tralizuotai prievartinei tvarkai. Visi mėginimai rasti kokį nors kitą saitą, laikantį kartu ir 
į vieną visumą jungiantį kalba, rase, religija, pasaulėžiūra nepanašius ir interesų konflik- 
tų išskiriamus individus, yra pasmerkti nesėkmei. Ir visiškai neįmanoma parodyti esant 
kokį nors psichologinį ryšį, nepriklausomai nuo bet kokių teisinių ryšių visus tam tikrai 
valstybei priklausančius individus vienijantį taip, kad juos būtų galima atskirti nuo kitų, 
kitai valstybei priklausančių individų ir dėl analogiškos sąveikos juos sujungti į dvi at- 
skiras grupes. Kad tokios sąveikos, kuri vienytų visus vienai valstybei priklausančius in- 
dividus ir tik juos, nėra, yra nepaneigiamas dalykas; nepaneigiama yra ir tai, kad skirtin- 
goms valstybėms priklausantys individai gali būti dvasiškai daug artimesni nei priklau- 
santys tai pačiai valstybei. Juk jie šiai valstybei priklauso tik teisiškai. Juos, kaip sako- 
ma, iš tikrųjų gali sieti tam tikras psichologinis ryšys su savo valstybe: jie gali ją mylėti, 
net ją dievinti ir būti pasirengę dėl jos numirti. Bet jie jai priklausys net ir neturėdami 
tokių jausmų, jos nekęsdami, net ją išduodami arba būdami jai abejingi. Klausimas, ar 
individas priklauso tam tikrai valstybei, yra ne psichologijos, o teisės klausimas. Indivi- 
dų, iš kurių susideda valstybės gyventojai, vienovę rodo tik ta aplinkybė, kad šiems in- 
dividams galioja ta pati teisinė tvarka. Valstybės gyventojai yra personalinė nacionalinės 
teisinės tvarkos galiojimo sritis. 

Valstybės teritorija — tai tam tikra ribota erdvė. Ji yra ne apribotas Žemės paviršiaus 
plotas, o trimatė erdvė, apimanti ir erdvę po žeme, ir erdvę virš tos teritorijos, kurią juo- 
sia vadinamosios valstybės sienos. Akivaizdu, kad šios erdvės vienovė nėra gamtinė, geo- 
grafinė vienovė. Tos pačios valstybės teritorija gali apimti vandenyno, kuris nėra kurios 
nors vienos valstybės teritorija, arba kitos valstybės teritorijos skiriamus plotus. Į klausi- 
mą, kokie kriterijai apibrėžia tam tikros valstybės teritorijos sienomis esančias erdvės ri- 
bas bei pagrindžia jos vienovę, negali atsakyti joks gamtos mokslas — tik teisinis pažini- 
mas. Vadinamąją valstybės teritoriją galima apibrėžti tik kaip erdvinę nacionalinės teisi- 
nės tvarkos galiojimo sritį!“?. 

Erdvinės nacionalinę teisinę tvarką sudarančių normų galiojimo srities klausimas ap- 
ima ir ypatingą teisinių darinių, atsirandančių dėl teritorinio valstybės padalijimo, atvejį. 
Tai yra centralizacijos ir decentralizacijos problema!““. Šiuo požiūriu galime aprėpti ad- 
ministracinę decentralizaciją, savivaldos vienetus, provincijas, valstybės dalis ir t. t., o 
ypač valstybių sąjungas, valstybių konfederacijas ir federacines valstybes. Beje, tradicinė 
valstybės teorija nepaiso tos aplinkybės, kad valstybė egzistuoja ne tik erdvėje, bet ir laike, 
kad laikas laikytinas tokiu pat valstybės elementu, kaip ir erdvė, kad laikas valstybės bū- 
tį riboja taip pat, kaip ir erdvė, nes valstybės atsiranda ir išnyksta. Kaip valstybės egzis- 
tavimas erdvėje yra erdvinė galiojimo sritis, lygiai taip pat ir valstybės egzistavimas lai- 
ke yra temporalinė nacionalinės teisinės tvarkos galiojimo sritis. Ir lygiai taip pat, kaip 
valstybės teritorijos ribų klausimas, jos ribų laike klausimas, t. y. klausimas, kada valsty- 
bė atsirado ir kada ji nustos egzistavusi, yra teisinis klausimas, o ne klausimas, į kurį 


105 Plg. Hans Kelsen, Der soziologische und der juristische Staatsbegriff, 2. Aufl. (Tūbingen, 1928). 
106 
Plg. $ 4ld. 

galėtų atsakyti į gamtinę tikrovę nukreiptas pažinimas. Kaip matysime, būtent tarptautinė 
teisė apibrėžia erdvinę ir temporalinę nacionalinių teisinių tvarkų galiojimo sritį, jas atri- 
boja vieną nuo kitos ir šitaip užtikrina teisinę galimybę valstybėms egzistuoti vienai gre- 
ta kitos erdvėje bei vienai kitą keisti laike. 

Beveik savaime akivaizdu, kad vadinamoji valstybės valdžia, kurią valstybės gyven- 
tojams tos valstybės teritorijoje vykdo vyriausybė, nėra paprasčiausiai toji valdžia, kurią 
koks nors individas turi kito individo atžvilgiu ir kuri tėra pirmojo galėjimas paveikti ant- 
rąjį, kad jis elgtųsi taip, kaip nori pirmasis. Esama daug tokių faktinių valdžios santykių, 
kai tas, kuris tą valdžią turi, nėra laikomas valstybės organu. Valstybės valdžia vadina- 
mas santykis nuo kitų valdžios santykių skiriasi tuo, kad yra teisiškai reguliuojamas, o 
tai reiškia, kad individai, šią valdžią vykdantys kaip valstybės valdžios nariai, teisinės 
tvarkos yra įgalinti šią valdžią vykdyti kurdami ir taikydami teisės normas, t. y. kad vals- 
tybės valdžia yra normatyvinio pobūdžio. Vadinamoji valstybės valdžia — tai efektyvios 
nacionalinės teisinės tvarkos galiojimas. Tai, kad valstybės valdžią vykdanti vyriausybė 
turi būti nepriklausoma, reiškia, kad jos neturi saistyti jokia kita nacionalinė teisinė tvar- 
ka, kad jeigu nacionalinė teisinė tvarka apskritai yra pavaldi kokiai nors teisinei tvarkai, 
tai tik tarptautinei teisinei tvarkai. 

Valstybės valdžios (power) vykdymas paprastai yra laikomas apraiška tokios valdžios, 
kuri yra toks esminis valstybės atributas, kad valstybės yra vadinamos „galybėmis“ (po- 
wers), net jeigu jos nėra vadinamosios „didžiosios galybės“. Valstybės „valdžia“ gali 
reikštis tik ypatingomis valdžios priemonėmis, kuriomis disponuoja vyriausybė: tvirto- 
vėmis ir kalėjimais, patrankomis ir kartuvėmis, individais policininkų ir kareivių unifor- 
momis. Bet šios tvirtovės ir kalėjimai, šios patrankos ir kartuvės yra negyvi daiktai; 
valstybės valdžios įrankiais jie tampa tik tiek, kiek juos naudoja vyriausybė arba tam 
tikri individai pagal vyriausybės jiems adresuojamus įsakymus, tik tiek, kiek policinin- 
kai ir kareiviai paklūsta jų elgesį reguliuojančioms normoms. Valstybės valdžia nėra mis- 
tinė už valstybės arba jos teisės slypinti jėga; ji tėra nacionalinės teisinės tvarkos efek- 
tyvumas. 

Taigi valstybė, kurios esminiai elementai yra gyventojai, teritorija ir valdžia, yra api- 
brėžiama kaip santykinai centralizuota teisinė tvarka, kurios erdvinė ir temporalinė ga- 
liojimo sritis yra ribota ir kuri yra suvereni arba subordinuota tik tarptautinei teisei bei 
daugiau ar mažiau efektyvi. 


b) Valstybė kaip juridinis asmuo 


Valstybės kaip juridinio asmens, t. y. kaip veikiančio subjekto ir kaip pareigų bei tei- 
sių subjekto, problema iš esmės yra ta pati problema, kaip ir korporacijos kaip juridinio 
asmens. Valstybė taip pat yra korporacija, t. y. bendruomenė, kurią konstituoja normaty- 
vinė tvarka, institucionalizuojanti organus, tiesiogiai arba netiesiogiai pašauktus pagal dar- 
bo pasidalijimo principą vykdyti savo funkcijas. Šią bendruomenę konstituojanti tvarka 
yra teisinė tvarka, vadinama nacionaline teisine tvarka, taip ją skiriant nuo tarptautinės 

teisinės tvarkos. Lygiai taip pat, kaip įstatų konstituojama korporacija yra pavaldi nacio- 
nalinei teisinei tvarkai, kuri jai, kaip juridiniam asmeniui, nustato pareigas ir suteikia 
teises, ir valstybę galima laikyti pavaldžia tarptautinei teisinei tvarkai, kuri valstybei, kaip 
juridiniam asmeniui, nustato pareigas ir suteikia teises. O todėl lygiai taip pat, kaip na- 
cionalinei teisinei tvarkai pavaldžios korporacijos atžvilgiu, ir valstybės kaip tarptauti- 
nei teisei pavaldžios korporacijos atžvilgiu galima skirti išorines ir vidines pareigas bei 
teises: išorines valstybės pareigas bei teises nustato tarptautinė, o vidines — nacionalinė 
teisinė tvarka. Kitame skyrelyje valstybės kaip juridinio asmens problemą pirmiausia ap- 
tarsime neatsižvelgdami į valstybei pareigas nustatančią bei teises suteikiančią tarptauti- 
nę teisę. 


Valstybė kaip veikiantis subjektas, valstybės organas 


Jeigu valstybė yra vaizduojama kaip veikiantis subjektas, jeigu sakoma, kad valstybė 
padarė tą arba aną, tai kyla klausimas, koks gi yra tas kriterijus, pagal kurį tam tikrų 
individų atliekami aktai yra priskiriami valstybei, yra kvalifikuojami kaip valstybės ak- 
tai arba funkcijos, arba (tai yra tas pats) kodėl tam tikri individai, atliekantys tam tikrus 
aktus, yra laikomi valstybės organais. Į šį klausimą atsakoma taip pat, kaip ir į anksčiau 
užduotą analogišką klausimą apie nacionalinei teisinei tvarkai pavaldžią korporaciją kaip 
juridinį asmenį. Individo elgesio priskyrimu valstybei išreiškiama tik tai, kad nacionali- 
nė teisinė tvarka šį elgesį apibrėžia kaip sąlygą arba padarinį. Kadangi valstybės, kaip 
veikiančio subjekto (ypač kaip pareigų ir teisių subjekto), problema yra priskyrimo pro- 
blema, tai norint suvokti šios problemos esmę būtina suprasti šios mintinės operacijos 
prigimtį. 

Klausimas, ar tam tikras elgesys, ypač tam tikras aktas, tam tikra funkcija, yra valsty- 
bės aktas arba funkcija, t. y. klausimas, ar tą aktą atlieka arba tą funkciją vykdo būtent 
valstybė kaip asmuo, kitaip nei klausimas, ar tam tikrą veiksmą atliko tam tikras Žmo- 
gus, nėra į fakto buvimą nukreiptas klausimas. Jeigu šis klausimas turėtų tokią prasmę, į 
jį niekada nebūtų galima atsakyti teigiamai. Juk iš tikrųjų valstybė niekada neveikia — 
visada veikia tam tikras individas. Klausimas, ar čia esama valstybės funkcijos, į fakto 
buvimą nukreipto klausimo prasmę gali turėti tik tuo atveju, kai valstybė, kaip veikiantis 
asmuo, yra vaizduojama kaip reali būtybė, kaip kitokia nei žmonės reali esybė, kaip sa- 
votiškas antžmogis, t. y. kai yra hipostazuojamas pagalbinis valstybės, kaip asmens, kon- 
struktas; tik tada į šį klausimą galima atsakyti, jog tam tikras aktas arba tam tikra funk- 
cija yra arba nėra valstybės aktas arba valstybės funkcija. Šia prasme, pavyzdžiui, kon- 
stitucinės teisės literatūroje, buvo svarstomas klausimas, ar įstatymų leidyba yra valsty- 
bės funkcija, ir atsakoma į jį būdavo kartais teigiamai, o kartais neigiamai. Bet kadangi 
valstybė, kaip veikiantis asmuo, yra ne reali esybė, o pagalbinis teisinio mąstymo kon- 
struktas, tai klausimo, ar tam tikra funkcija yra valstybės funkcija, negalima nukreipti į 
fakto buvimą. Jeigu klausimas yra šitaip formuluojamas ir į jį šitaip atsakoma, tai jis yra 
klaidingai formuluojamas ir į jį klaidingai atsakoma. Jį suformulavus teisingai, jo pras- 

mė gali būti tik tokia: ar tam tikro žmogaus vykdomą funkciją galima priskirti valstybei 
ir kokiomis aplinkybėmis? 

Į teisę nukreipto pažinimo požiūriu kaip valstybės funkciją suvokti galima tik tokią 
funkciją, kurią apibrėžia teisinė tvarka, t. y. teisinę funkciją siauresne šio žodžio pras- 
me. Kadangi teisinės tvarkos apibrėžiamos ir tam tikro žmogaus vykdomos funkcijos pri- 
skyrimas valstybei kaip asmeniui tėra idėjos, kad tam tikra funkcija siejama su šią funk- 
ciją apibrėžiančios teisinės tvarkos vienove, išraiškos būdas, tai valstybei, kaip šios tei- 
sinės tvarkos personifikacijai, galima priskirti bet kurią teisinės tvarkos apibrėžiamą funk- 
ciją. Apie kiekvieną teisinės tvarkos apibrėžiamą funkciją galima metaforiškai pasakyti, 
kad ją vykdo valstybė kaip asmuo. Juk taip tik pasakoma, kad tą funkciją apibrėžia tei- 
sinė tvarka. Šią metaforą vartoti galima, bet nebūtina, nes faktus galima aprašyti ir be 
jos; ji vartojama tada, kai manoma, kad dėl tam tikrų priežasčių tai paranku. Kadangi 
valstybės, kaip veikiančio asmens, problema yra priskyrimo problema ir kadangi šis pri- 
skyrimas reiškiamas kalbos vartosenoje, tai atsakydami į klausimą, ar tam tikra funkcija 
yra valstybės funkcija, turime pirmiausia įsitikinti, jog kalbos vartosenoje ši funkcija yra 
priskiriama valstybei. Tačiau ši vartosena nėra nei vienoda, nei nuosekli. Grįžtant prie 
klausimo, ar įstatymų leidyba yra valstybės funkcija, pažymėtina, kad ši funkcija paprastai 
yra pateikiama kaip valstybės funkcija, t. y. ji yra priskiriama valstybei. Bet kai kurie 
autoriai to nedaro!“'. Jų valia taip daryti, bet jie klysta, jeigu turi galvoje tai, kad įstaty- 
mų leidybą, kitaip nei kitas funkcijas, iš tikrųjų gali vykdyti ne valstybė — kad valstybė 
gali sudarinėti sutartis, bausti nusikaltėlius, valdyti geležinkelius, bet negali leisti įstaty- 
mų. Tikroji tokio jų atsisakymo prasmė yra ta, kad jie kažkodėl nepasinaudoja esama 
galimybe valstybei priskirti įstatymų leidybą, lygiai taip pat kaip valstybei paprastai nė- 
ra priskiriamas teisinės tvarkos apibrėžiamas deliktas, nors tai būtų įmanoma ta pačia 
prasme, kuria valstybei yra priskiriama bet kuri kita funkcija. Juk toks funkcijos prisky- 
rimas valstybei reiškia tik tai, kad tą funkciją apibrėžia valstybės bendruomenę konsti- 
tuojanti teisinė tvarka. 

Analizuojant kalbos vartoseną, t. y. mėginant išsiaiškinti, kokiomis sąlygomis teisinė- 
je terminijoje tam tikros nacionalinės tvarkos apibrėžiamos funkcijos yra priskiriamos vals- 
tybei sakant, jog valstybė, veikdama per tam tikrą individą, kaip valstybės organą, vykdo 
tam tikrą funkciją, matyti, kad apskritai tam tikra funkcija yra priskiriama valstybei, yra 
laikoma valstybės funkcija tik tuo atveju, kai ją vykdo toks individas, kurį šiam tikslui 
pašaukė teisinė tvarka ir kuris funkcionuoja pagal darbo pasidalijimo principą, arba (tai 
yra tas pats) kad individas yra laikomas valstybės organu tik tuo atveju, kai jis pagal tei- 
sinės tvarkos nustatytą procedūrą yra pašaukiamas vykdyti šios funkcijos. Susiejant šią 
funkciją su ją apibrėžiančios teisinės tvarkos vienove ir šitaip ją priskiriant valstybei, to- 
ji teisinė tvarka yra personifikuojama. Valstybė kaip socialinė tvarka yra čia aprašytoji 
nacionalinė teisinė tvarka. Valstybė kaip asmuo - tai šios tvarkos personifikacija. Bet reikia 

paminėti, kad, kaip jau buvo sakyta, greta šios valstybės sąvokos yra vartojama ir kita 
sąvoka — nuo jos besiskirianti, tačiau su ja glaudžiai susijusi ir jos apimama. Ši valstybė, 
kai vaizduojama kaip veikiantis asmuo, taip pat tėra teisinės tvarkos personifikacija — ne 
visuminės teisinės tvarkos, reguliuojančios visų teritorinėje jos galiojimo srityje gyvenančių 
individų elgesį ir šitaip konstituojančios valstybę kaip teisinę bendruomenę, kuriai pri- 
klauso visi tam tikroje teritorijoje gyvenantys individai, o dalinės teisinės tvarkos, regu- 
liuojančios individų, kurie savo pobūdžiu yra „pareigūnai“ ir funkcionuoja pagal darbo 
pasidalijimo principą, elgesį. Ši dalinė teisinė tvarka konstituoja dalinę bendruomenę, ku- 
riai priklauso tik šie individai. Šiai dalinei bendruomenei yra priskiriamos tik tokių indi- 
vidų funkcijos. Tai yra valstybė kaip biurokratinis aparatas, kurį sudaro pareigūnai, 0 jiems 
vadovauja vyriausybė. 

Kadangi ši priskyrimo juridiniam asmeniui problema jau buvo aptarta analizuojant kor- 
poraciją kaip juridinį asmenį, tai pristatant valstybės kaip asmens problemą pasikartoji- 
mai yra neišvengiami. Juos gali pateisinti ta aplinkybė, kad čia pateikiama šios teisinia- 
me mąstyme labai svarbų vaidmenį vaidinančios operacijos įžvalga reikalauja gerokai pa- 
koreguoti tradicinius požiūrius. Kadangi ši įžvalga sugriauna klaidingą valstybės, kaip nuo 
teisės besiskiriančios substancijos, idėją, tai neįmanoma per daug jos pabrėžti. 

Tradicinės valstybės teorijos valstybei priskiriamos funkcijos priklauso trims katego- 
rijoms: įstatymų leidybai, administravimui (apimančiam ir valdymą) ir jurisdikcijai. Kaip 
buvo parodyta, jos visos yra teisinės funkcijos: arba teisinės funkcijos siauresne šio Žo- 
džio prasme, konkrečiai teisėkūra ir teisės taikymas, arba funkcijos platesne prasme, ap- 
imančios ir teisės laikymosi funkciją. Jeigu įstatymų leidyba yra interpretuojama kaip vals- 
tybės funkcija, tai todėl, kad šią funkciją vykdo parlamentas, t. y. ją pagal darbo pasida- 
lijimo principą vykdo parlamentas, renkamas pagal teisinės tvarkos nustatytą procedūrą. 
Pažymėtina, kad įstatymų leidybos funkciją vykdantys individai (parlamento nariai) nėra 
valstybės pareigūnai; jie neturi šios savybės, lemiančios kitų funkcijų priskyrimą valsty- 
bei. Bet savo balsavimo teise besinaudojantys ir parlamentą išrenkantys individai papras- 
tai nėra vadinami valstybės organais, 0 jų funkcija nėra vadinama valstybės funkcija. Nors 
sakoma, kad valstybė kuria įstatymus, tačiau nesakoma, kad valstybė renka parlamentą. 
Vis dėlto ir šitaip sakyti būtų galima, nes toji funkcija (teisėkūros organo sukūrimas) yra 
esminė įstatymų leidybos proceso dalis. Šis procesas (bendriausia prasme) susideda iš dvie- 
jų etapų: rinkimais yra sukuriamas organas ir šis organas, laikydamasis įstatymų leidy- 
bos procedūros, sukuria bendrąją normą. Priskyrimo, kurį atskleidžia dabartinė kalbos var- 
tosena (t. y. priskyrimo, kuriuo yra grindžiama valstybės, kaip veikiančio asmens, idėja), 
esmei reikšmės turi tai, kad bendrųjų normų kūrimas papročiu nėra priskiriamas valsty- 
bei, nėra interpretuojamas kaip valstybės funkcija. Išties, teigiantieji, kad valstybė ir tei- 
sė yra du skirtingi reiškiniai, paprotinę teisę paprastai pateikia kaip jų poziciją, esą teisė 
nebūtinai turi būti sukurta valstybės, įrodantį argumentą: esama tokios teisės, kuri atsi- 
randa visiškai nepriklausomai nuo valstybės. Bet kadangi papročiu, kaip ir įstatymų lei- 
dybos būdu, yra sukuriamos bendrosios teisės normos, tai paprotį būtų galima priskirti 
valstybei lygiai taip pat, kaip ir įstatymų leidybą. Jeigu paprotinės teisės kūrimas nėra 

priskiriamas valstybei, tai dėl to, kad jis, kitaip nei įstatymų leidyba, nėra pagal darbo 
pasidalijimo principą veikiančio ir pagal specialią procedūrą vykdyti šią funkciją pašaukto 
organo funkcija. Bet, kaip jau sakyta, įstatymų leidybos funkcija yra priskiriama valsty- 
bei, nors organas, veikiantis darbo pasidalijimo pagrindu, ir nėra kvalifikuojamas kaip 
valstybės pareigūnas. Čia galime prisiminti tą kitame kontekste minėtą aplinkybę, kad vals- 
tybės funkcija yra laikoma teismo sprendimu išreiškiama individualioji norma, o ne ieš- 
kinio pareiškimas (kuris yra esminė individualiosios normos kūrimo proceso dalis); tai 
gali paaiškinti tik ta aplinkybė, kad pagal darbo pasidalijimą veikiantis ir šią funkciją vyk- 
dyti pašauktas organas yra teismas, o ne ieškovas. Bet jeigu, kaip baudžiamajame proce- 
se, teismo sprendimą sąlygoja valdžios paskirto viešojo kaltintojo pareikštas kaltinimas, 
ši funkcija taip pat yra interpretuojama kaip valstybės funkcija, nes ji yra vykdoma dar- 
bo pasidalijimo pagrindu, t. y. šiam tikslui pašaukto organo. Sakoma, kad kaltinamąjį kal- 
tina valstybė ir kad nusikaltėlį nuteisia valstybė. Dėl tos pačios priežasties sutartinis ben- 
drųjų bei individualiųjų normų kūrimas nėra laikomas valstybės funkcija, nebent tai da- 
rytų darbo pasidalijimo pagrindu veikiantys valstybės pareigūnai, tačiau „privačių asme- 
nų“ sudaromi teisiniai sandoriai, kaip ir įstatymų leidyba bei jurisdikcija, yra teisinės tvar- 
kos apibrėžiama teisinė funkcija siauresne prasme. 

Anksčiau jau matėme!'“*, kad valstybės administravimu vadinama veikla susideda iš 
dviejų dalių, kurios skiriasi savo teisine struktūra. Vyriausybės (valstybės vadovo, kabi- 
neto narių, ministrų arba valstybės sekretorių bei daugumos vyriausybei pavaldžių ad- 
ministracijos pareigūnų) funkcija — tai specifiškai teisinė funkcija siauresne šio termino 
prasme, būtent individus teisei pavaldžiais („subjektais“) padarančių, juos tam tikru bū- 
du elgtis įpareigojančių ir priešingą elgesį su prievartos aktu susiejančių bei šio akto 
vykdymą valstybei priskiriančių bendrųjų ir individualiųjų teisės normų kūrimas bei tai- 
kymas. Jeigu tariama, kad elgesys, sudarantis sankcijomis konstituojamos teisinės parei- 
gos turinį, yra teisinės tvarkos siekis, nes jį užtikrina grasinimas sankcija, ir jeigu šis 
teisinės tvarkos siekis yra traktuojamas kaip valstybės tikslas (visai taip pat, kaip terito- 
rinė nacionalinės teisinės tvarkos galiojimo sritis yra traktuojama kaip valstybės teritori- 
ja), tada galima sakyti, jog šis valstybės tikslas yra realizuojamas netiesiogiai, nes jis 
yra realizuojamas įpareigotuoju individų elgesiu, o šis nėra priskiriamas valstybei. Bet 
didžioji tos veiklos, kuri interpretuojama kaip valstybės administravimas, dalis yra tie- 
sioginis valstybės tikslo realizavimas. Tai yra valstybei priskiriamas elgesys, sudarantis 
teisinių pareigų turinį. Funkcija, kuri čia priskiriama valstybei, yra ne teisėkūros arba 
teisės taikymo, bet teisės laikymosi funkcija. Pareigos, kurių laikymasis yra priskiria- 
mas valstybei (yra interpretuojamos kaip valstybės funkcija), — tai pagal darbo pasidali- 
jimo principą veikiančių „pareigūnų“ pareigos. Su valstybės tikslą tiesiogiai realizuojan- 
čiomis valstybės funkcijomis (t. y. su tiesioginiu valstybės administravimu) susiduriame 
tuo atveju, kai valstybė, kaip sakoma, ne apsiriboja tam tikros padėties sukūrimu, išleis- 
dama įstatymus, įpareigojančius valstybei pavaldžius individus elgtis taip, kad tokia pa- 

dėtis būtų sukurta, ir šiuos įstatymus taikydama konkretiems atvejams bei vykdydama įsta- 
tymuose numatytas sankcijas, bet pati valstybė imasi tokią padėtį kurti, t. y. daro tai per 
savo organus, taip, kad (pagal vyraujančią kalbos vartoseną) tuos dalykus galima priskir- 
ti jai pačiai — jeigu, pavyzdžiui, valstybė valdo geležinkelius, stato mokyklas ir ligoni- 
nes, suteikia išsilavinimą, teikia medicinos pagalbą, žodžiu, jeigu valstybė imasi tokios 
pat ekonominės, kultūrinės arba humanitarinės veiklos, kaip ir privatūs individai. Šios 
veiklos „nacionalizavimas“ reiškia (pavadinkime taip) jos „oficializavimą“, t. y. tai, kad 
ją atlieka organai, kvalifikuojami kaip „pareigūnai“ ir veikiantys pagal darbo pasidaliji- 
mo principą. Ką reiškia šis kvalifikavimas kaip „pareigūnų“? 

Pirma, tai, kad šie individai yra pašaukti savosioms funkcijoms administraciniu vy- 
riausybės arba įgalintos administracinės institucijos aktu ir yra teisiškai subordinuoti vy- 
riausybei. Antra, tai, kad jų funkcijos vykdymas yra padaromas specifinės pareigos (ofi- 
cialios pareigos), kurios vykdymas yra garantuojamas drausminėmis nuobaudomis, turi- 
niu. Pažymėtina, kad veiklą, kuri pateikiama kaip tiesioginis valstybės administravimas, 
oficialia organo pareiga galima padaryti tokiu būdu, kad šią pareigą atliekantis organas 
turėtų didesnę arba mažesnę laisvę. Ši laisvė gali būti tokia plati, o pareigūno diskrecinė 
galia gali būti taip mažai apribota, kad pats „pareigos“ elementas tarytum išnyksta. Bet 
vis dėlto reikia tarti jį esant (nors jis ir sumažintas iki minimumo) tiek, kiek oficialios 
pareigos atlikimas yra laikomas esminiu pareigūno turinio elementu. Trečia, tai, kad šie 
organai savo funkcijas turi vykdyti ne epizodiškai ir laikinai, o nuolat (galbūt kol su- 
lauks tam tikros amžiaus ribos) ir profesionaliai, vadinasi, nesiimdami kitokios apmoka- 
mos veiklos, taigi ir už atlyginimą. Jie gauna atlyginimą iš valstybės; vadinasi, jų pa- 
slaugos yra atlyginamos iš valstybės iždo, iš centrinio fondo, kurio administravimas, pa- 
jamos, išlaidos ir naudojimas yra teisiškai reguliuojamas. Iždas suformuojamas pirmiau- 
sia iš mokesčių, mokamų teisei pavaldžių individų, kuriuos įstatymai įpareigoja juos mo- 
kėti, 0 jį administruoja valstybės pareigūnai. Iš valstybės nuosavybės (plačiausia šio ter- 
mino prasme, apimančia visas valstybės finansines teises, Staatsvermogen) yra padengia- 
mi ne tik pareigūnų atlyginimai, bet ir visos kitos valstybės administravimo išlaidos. Jei- 
gu veikla, interpretuojama kaip valstybės administravimas, savo pobūdžiu yra komercinė 
veikla (kaip antai geležinkelio valdymas arba tabako monopolis), tai šios veiklos aktyvai 
ir pasyvai yra priskiriami valstybės nuosavybei. Tuo valstybei priskiriama tiesioginio ad- 
ministravimo veikla smarkiai skiriasi nuo valstybei nepriskiriamos analogiškos privačių 
individų veiklos. Teisinė iždo prigimtis bus aptariama vėliau. 

Jeigu valstybė, kurios vidaus funkcija apsiriboja įstatymų leidyba, jurisdikcija ir sank- 
cijų taikymu, yra vadinama „jurisdikcine“ valstybe (Gerichtsstaat), tai galima sakyti, kad 
įvedus tiesioginį valstybės administravimą valstybė tampa „jurisdikcine ir administraci- 
ne“ valstybe (Gerichts- und Verwaltungsstaat). Ji yra ilgos raidos, glaudžiai susijusios 
su teisinės tvarkos centralizacija, ypač su centrinio valdymo organo augimu bei jo kom- 
petencijos išsiplėtimu, rezultatas. Administracinės valstybės organas — tai visiškai susi- 
formavęs valstybės pareigūno tipas. Bet esama ir gausybės tarpinių lygmenų, neturinčių 
visų Minėtų požymių: esama valstybės pareigūnų, dirbančių ne nuolat, negaunančių fik- 

suoto atlyginimo arba išvis jo negaunančių, taip pat valstybės pareigūnų, skiriamų ne ad- 
ministraciniu aktu, 0 pagal civilinę teisinę sutartį. 

„Oficializavimas“, t. y. valstybės funkcijų perdavimas pareigūnams, žengia koja ko- 
jon su jurisdikcinės valstybės peraugimu į administracinę valstybę. Iš pradžių pareigū- 
nams perduodamos tik tam tikros teisinės funkcijos siauresne šio termino prasme, ypač 
prievartos aktų vykdymas, policijos funkcija bei karo reikalai; tai daroma sukuriant re- 
guliariąją kariuomenę bei paskiriant karjeros pareigūnus. Bet kartą sukūrus tokį pareigū- 
nų aparatą jam galima pavesti ir kitas teisines funkcijas, ne vien teisines funkcijas siau- 
resne prasme. Valstybės administravimas vis kabiau virsta tiesioginiu valstybės tikslų re- 
alizavimu; bet net ir šis realizavimas savo pobūdžiu yra teisinė funkcija platesne prasme, 
t. y. teisės laikymosi funkcija. Juk valstybės teisinis pobūdis reiškiasi ir tiesiogiai admi- 
nistruojant valstybę. Kadangi dalinė teisinė tvarka, kaip valstybė siauresne prasme (vals- 
tybė kaip vyriausybės vadovaujamas pareigūnų aparatas), yra integrali visuminės teisinės 
tvarkos, kaip valstybės platesne prasme (valstybės, kurios piliečiai yra teisinės tvarkos 
galiojimo personalinė sritis, o teritorija — jos teritorinė sritis, ir kurios valdžia yra šios 
teisinės tvarkos efektyvumas), dalis, tai ir kokios nors funkcijos priskyrimas valstybei siau- 
resne prasme (nuoroda į dalinės teisinės tvarkos vienovę) implikuoja ir jos priskyrimą 
valstybei platesne prasme (nuorodą į visuminės teisinės tvarkos vienovę). 

Perėjimas prie administracinės valstybės ir vis didėjanti pareigūnų aparato svarba turi 
sąsajų su tam tikra tendencija valstybės organo sąvoką tapatinti su valstybės pareigūno 
sąvoka, t. y. priskyrimą valstybei apriboti tomis teisinės tvarkos apibrėžiamomis funkci- 
jomis, kurias atlieka individai, veikiantys pagal darbo pasidalijimo principą ir kvalifikuo- 
jami kaip pareigūnai. Galbūt dėl šios tendencijos kai kurie autoriai atsisako parlamenti- 
nę įstatymų leidybą vadinti valstybės funkcija, nes ji nėra tokia funkcija, kurią atlieka 
valstybės pareigūnai. Vis dėlto parlamentas kartais turi kai kurių bruožų, būdingų valsty- 
bės pareigūnams: pavyzdžiui, jo nariai gauna atlyginimą iš iždo. Absoliutinėje ir konsti- 
tucinėje monarchijoje valstybės vadovas yra laikomas valstybės organu, nors jis neturi 
oficialių pareigų. Valstybės vadovas demokratinėje respublikoje bei kabineto nariai mo- 
narchijoje ir demokratinėje respublikoje savo funkcijas — iš esmės teisines funkcijas — 
vykdo kaip oficialias pareigas, bet pastarąsias konstituoja ne bendroji drausminė teisė, o 
specialūs nuostatai, nustatantys specifinę atsakomybę. Jie taip pat yra valstybės organai, 
tačiau ne kaip valstybės pareigūnai, o tiek, kiek pagal darbo pasidalijimo principą vykdo 
tam tikrą teisinės tvarkos apibrėžtą funkciją. 


Atstovavimas 


Aprašytosios funkcijos priskyrimas valstybei, kaip fiktyviam asmeniui, —- ne vieninte- 
lis įmanomas priskyrimas. Iš tikrųjų kalbos vartosenai yra Žinomas ir kitas, su pirmuoju 
glaudžiai susijęs (o gal net šio apimamas) asmens priskyrimas valstybei kaip asmeniui. Tai 
yra tas priskyrimas, kurį implikuoja atstovavimo sąvoka. Kartais, pasakant, kad valstybės 
organas „atstovauja“ valstybei, priskyrimas valstybei kaip asmeniui yra tapatinamas su at- 

stovavimu. Bet atstovavimo sąvoka specifine prasme yra vartojama tik išreiškiant funkci- 
jos priskyrimą tautai. Apie tam tikrus organus, tokius kaip parlamentas, yra sakoma, jog 
vykdydami savo funkcijas jie atstovauja tautai, bet tai dar nereiškia, kad yra eliminuoja- 
mas priskyrimas valstybei kaip asmeniui, t. y. šių organų apibūdinimas kaip valstybės or- 
ganų. Žinoma, apie atstovavimą tautai paprastai kalbama tik tada, kai tas funkcijas vyk- 
do tautos renkamas organas. Bet kalbos vartosena nėra nuosekli. Atstovavimu vadinamas 
ir nerinkto organo funkcijos priskyrimas, ir ne tik priskyrimas tautai, bet ir priskyrimas ki- 
tam organui. Antai apie absoliutinį monarchą bei valdžią uzurpavusį diktatorių taip pat sa- 
koma, kad jie atstovauja tautai; o tokioje monarchijoje, kuri iš absoliutinės transformavosi 
į konstitucinę monarchiją, apie monarcho paskirtą teisėją sakoma, kad jis atstovauja mo- 
narchui. „Atstovavimas“ reiškia buvimą pakaitalu. Sakome: neveiksnus individas veikia ne 
pats, jis veikia per savo teisinį pakaitalą kaip savo atstovą; kitaip tariant, neveiksniam in- 
dividui jo atstovo pagal įstatymą aktai yra priskiriami dėl to, kad šis turi įgyvendinti at- 
stovaujamojo interesus!“?. Sakydami, kad vykdydamas savo funkcijas organas atstovauja 
tautai — individams, sudarantiems valstybės bendruomenę, — ir šitaip jo funkcijas priskir- 
dami šiems individams, turime galvoje, kad individas, kurio funkciją taip pat galima pri- 
skirti valstybei ir kurį dėl to galima laikyti valstybės organu, yra teisiškai arba moraliai įpa- 
reigotas šią funkciją vykdyti tautos interesais. Kadangi teisinėje kalboje „interesas“ ir „va- 
lia“ yra daugiau ar mažiau tapatinami (nes tariama, kad individas „nori“ to, kas atitinka 
jo interesus), tai tikima, jog atstovavimo esmė yra tai, kad atstovo valia yra ir atstovauja- 
mojo valia, kad atstovas savo veiksmais realizuoja ne savo paties valią, o atstovaujamojo 
valią. Tai yra fikcija, net jeigu atstovo valią daugiau ar mažiau saisto atstovaujamojo va- 
lia, kaip yra sutartinio atstovavimo atveju arba tuo atveju, kai į luomus padalytos valsty- 
bės konstitucija luomų atstovus įpareigoja laikytis savo rinkėjų, turinčių galią atšaukti šiuos 
atstovus, priesakų. Juk net šiais atvejais atstovo valia skiriasi nuo atstovaujamojo valios. 
Valios tapatumo fikcija dar akivaizdžiau atsiskleidžia tada, kai atstovaujamojo valia atstovo 
valios nesaisto, kaip neveiksnaus individo atstovavimo atveju arba tuo atveju, kai tautai 
atstovauja šiuolaikinis parlamentas, kurio nariai, vykdydami savo funkcijas, yra teisiškai 
nepriklausomi (tai paprastai apibūdinama pasakant, kad jie turi „laisvą mandatą“). Tokios 
pat fikcijos esama ir tada, kai sakoma, kad konstitucinėje monarchijoje teisėjas atstovau- 
ja monarchui, kad teismo sprendimas išreiškia monarcho valią, ir netgi tada, kai sakoma, 
kad monarchas nematomai dalyvauja tuo momentu, kai teisėjas skelbia nuosprendį. Pri- 
skyrimas visada iš esmės apima fikciją, nepaisant to, ar tam tikro individo funkcija arba 
valia, kurią ta funkcija realizuoja, yra priskiriama kitam individui, ar juridiniam asmeniui. 
Ta aplinkybė, kad parlamentą renka tauta, kad teisėją skiria monarchas, nekeičia atstova- 
vimo sąvokoje glūdinčio priskyrimo fiktyvumo. Todėl organo sukūrimo būdas galimybės 
priskirti jo funkciją kitam organui arba tautai požiūriu yra nerelevantiškas. Čia lemia prie- 
laida, kad tą funkciją reikia vykdyti to individo arba tų individų, kuriems ši funkcija yra 
priskiriama, interesais. Todėl kai kuriose politinėse doktrinose požiūriu, esą absoliutinis 

monarchas arba diktatorius"? ir yra „tikrasis“ tautos atstovas, yra išreiškiamas toks prisky- 
rimas, kuris yra lygiai toks pat fiktyvus, kaip ir tas, kurį tradicinė teorija teigia kaip prie- 
laidą, esą tautos renkamas parlamentas atstovauja tautai, įstatymus (ten, kur yra parlamen- 
tas) kuria tauta, „tauta yra teisės šaltinis“ arba „teisė kyla iš tautos“, kaip tai yra skelbia- 
ma kai kurių demokratinių respublikų konstitucijose. 

Vienintelis klausimas yra tas, kokiomis sąlygomis moksliškai apibūdinant teisę gali- 
ma naudotis ta fikcija, kurią sudaro vieno individo vykdomos funkcijos priskyrimas juri- 
diniam asmeniui arba kitam individui, kitaip tariant, kokiomis sąlygomis yra moksliškai 
pagrįstas sąvokų „organas“ (vok. Organschaft), „pakaitalas“ arba „atstovas“ vartojimas. 
Atsakymas yra štai koks: jų vartojimas yra pagrįstas, jei suvokiama priskyrimo esmė ir 
jei priskiriant tam tikro individo vykdomą funkciją juridiniam asmeniui arba apibūdinant 
tą individą kaip bendruomenės (vaizduojamos kaip juridinis asmuo) „organą“ nenorima 
išreikšti nieko daugiau, kaip tik šios funkcijos sąsają su tą bendruomenę konstituojan- 
čios teisės tvarkos vienove, taip pat jei priskiriant vieno individo vykdomą funkciją ki- 
tam individui arba kitiems individams, ypač individams, sudarantiems tam tikros valsty- 
bės tautą, nenorima išreikšti nieko daugiau, kaip tik tai, kad šią funkciją vykdantis indi- 
vidas yra teisiškai arba moraliai-politiškai saistomas reikalavimo šią funkciją vykdyti in- 
divido arba individų, kuriems ji yra (būtent dėl šios priežasties) priskiriama, interesais. 
Tačiau šios fikcijos naudojimas moksliškai nėra pagrįstas šiais atvejais: 1) jeigu priski- 
riant tam tikrą funkciją juridiniam asmeniui (teigiant, kad šią funkciją per savo organą 
vykdo, pareigą atlieka arba teise naudojasi korporacija arba valstybė, kaip juridinis as- 
muo) turima galvoje tai, kad juridinis asmuo (kaip šios funkcijos vykdytojas, kaip parei- 
gos, atliekamos vykdant šią funkciją, subjektas, kaip teisės, kuria naudojamasi vykdant 
šią funkciją, subjektas) yra reali būtybė, besiskirianti nuo korporacijos arba valstybės narių; 
2) jeigu tuomet, kai neveiksniam individui atstovaujama pagal įstatymą, šis yra vaizduo- 
jamas kaip teisnus; 3) jeigu apibūdinant parlamentą kaip tautos atstovą yra nuslepiama 
ta aplinkybė, kad demokratinis tautos apsisprendimo principas yra iš esmės modifikuoja- 
mas ten, kur šį principą apriboja tai, jog parlamentą renka didesnė arba mažesnė piliečių 
grupė; 4) jeigu teigiant, kad absoliutinis monarchas arba diktatorius atstovauja tautai, yra 
simuliuojamas šio demokratijos principo galiojimas, nors faktiškai jis yra visiškai panai- 
kintas. Tad fikcija, kad nepriklausomas teisėjas atstovauja monarchui, yra visiškai nepa- 
teisinama. Juk ji reiškia ne tai (ir negali reikšti), kad teisėjas turi vykdyti savo funkciją 
monarcho interesais, o tik tai, kad ji iš tikrųjų yra monarcho prerogatyva, kokiais nors 
sumetimais monarcho deleguojama jo paskirtam teisėjui. Bet ši fikcija konfliktuoja su po- 
zityviąja teise net tuo atveju, kai ja naudojasi pats įstatymų leidėjas, t. y. net kai įstaty- 
mas įsako teisėjui savąjį nuosprendį skelbti „monarcho vardu“. Ši fikcija neturi kito tiks- 
lo, tik politinį — pakelti monarcho autoritetą priskiriant jam tą funkciją, kuri iš jo buvo 
eksplicitiškai atimta, kai absoliutinę monarchiją pakeitė konstitucinė monarchija. 


"0 Plg. Hans Kelsen, The Political Theory of Bolshevism (1955), p. 51 ir „Foundations of Democracy“, 
Ethics, LXVI: 1 (1955), Part II, p. 6 ff. 

Valstybė kaip pareigų ir teisių subjektas 


Valstybės, kaip juridinio asmens, pareigos ir teisės, kurių struktūra bus toliau nagri- 
nėjama, nėra tos, kurias jai nustato arba suteikia aukštesnė teisinė tvarka arba tarptauti- 
nė teisė. Tai tokios pareigos ir teisės, kurias nustato nacionalinė teisinė tvarka. O tarp- 
tautinės teisės nustatomos pareigos ir teisės, analogiškos toms, kurias korporacijoms nu- 
stato nacionalinė teisinė tvarka, bus aptariamos aprašant tarptautinės ir nacionalinės tei- 
sės santykį. 


Valstybės pareigos: valstybės pareiga ir valstybės deliktas; valstybės atsakomybė. Apie 
valstybės „pareigas“ dažnai kalbama teisiškai netiksliai, nevartojant preciziškai apibrėžia- 
mos teisinės pareigos sąvokos. O jeigu tokia sąvoka (ypač toji, kuri čia vartojama), pa- 
gal kurią teisinė pareiga elgtis tam tikru būdu yra tuo atveju, kai teisinė tvarka su prie- 
šingu elgesiu susieja prievartos aktą kaip sankciją, yra preziumuojama, tai jokios valsty- 
bei priskiriamos teisinės pareigos paprastai ir nebūna — tik moralinė-politinė pareiga. Taip 
esti, pavyzdžiui, tada, kai sakoma, kad valstybė yra įpareigota nubausti piktadarį, nors 
bausmės skyrimas piktadariui nėra teisinės pareigos turinys, nes jos neskyrimas nėra sank- 
cijos sąlyga: teisės taikymo organas yra ne įpareigotas, o tik įgalintas skirti bausmę. Jei- 
gu tokia pareiga yra oficiali teisės taikymo organo pareiga, tai šią pareigą priskirti vals- 
tybei galima tik tuo atveju (to reikalauja nuoseklumas), kai jos pažeidimas taip pat bus 
priskiriamas valstybei, nes teisinės pareigos subjektas yra tas, kuris savo elgesiu gali tą 
pareigą pažeisti, t. y. potencialus pažeidėjas. Jeigu oficialią pareigą nubausti piktadarį kons- 
tituoja baudžiamoji sankcija ir jeigu, kaip paprastai būna, valstybei nėra priskiriamas joks 
baustinas deliktas, tai (to reikalauja nuoseklumas) valstybei negalima priskirti ir minėtos 
pareigos. Tačiau kasdienėje terminijoje valstybei priskiriama anaiptol ne ši oficiali orga- 
no pareiga. Kaip oficiali pareiga, ji yra laikoma individo, kurio elgesys yra šios pareigos 
turinys, pareiga. Šitaip yra patenkinamas pareigos subjekto buvimo poreikis ir todėl at- 
krinta priskyrimo valstybei, kaip juridiniam asmeniui, būtinybė. Dėl to kalbant apie vals- 
tybės pareigą ką nors nubausti nėra turima galvoje oficiali organo pareiga, o šitaip tik 
yra išreiškiamas teisinei tvarkai adresuojamas moralinis-politinis reikalavimas. 

Konstitucijos garantuojamoms vadinamosioms valstybės piliečių pagrindinėms teisėms 
ir civilinėms laisvėms yra įprasta priešpriešinti jas atitinkančias valstybės pareigas įstaty- 
mais nepažeisti lygybės arba laisvės, kurios yra tų teisių turinys, kitaip tariant, nesikišti 
į šiuo būdu ginamą individų sritį tokiais įstatymais, kurie šią sritį ribotų arba naikintų. 
Anksčiau analizuojant šias pagrindines teises bei civilines laisves!'' buvo parodyta, kad 
jos nėra teisės specifine šio termino prasme, kad „draudimas“ leisti tam tikrus įstatymus, 
pažeidžiančius konstitucijos garantuotas lygybę arba laisvę, ne sukuria teisinę įstatymų 
leidybos organo pareigą, o tik atveria galimybę, laikantis specialios procedūros, panai- 
kinti vadinamąjį antikonstitucinį įstatymą. Kadangi teisinės įstatymų leidybos organo pa- 


| Plg. p. 138 ir toliau. 


Teisė ir valstybė 247 


reigos susilaikyti nuo lygybę arba laisvę pažeidžiančių įstatymų išleidimo nėra ir kadan- 
gi galimai esanti teisinė valstybės vadovo arba kabineto narių pareiga nedalyvauti ku- 
riant tokius įstatymus yra laikoma šių organų pareiga, todėl jos nereikia priskirti valsty- 
bei, kaip juridiniam asmeniui, tai vadinamoji valstybės pareiga gerbti piliečių lygybę ir 
laisvę tėra jau minėtas teisinei tvarkai adresuojamas moralinis ir politinis reikalavimas. 

Jeigu yra daroma prielaida, kad teisinės pareigos elgtis tam tikru būdu esama tik to- 
kiu atveju, kai teisinė tvarka priešingą elgesį susieja su sankcija, be to, jeigu tam tikru 
būdu elgtis teisiškai įpareigotas yra tik tas individas, kuris savo elgesiu gali ne tik atlikti 
pareigą, bet ir ją pažeisti, taigi valstybei priskiriamos pareigos subjektas yra tas indivi- 
das, kuris, kaip valstybės organas, privalo savo elgesiu šią pareigą atlikti ir todėl gali ją 
savo elgesiu pažeisti, jeigu taip, tai būtų nuoseklu juridiniam asmeniui apskritai ir kon- 
krečiai — valstybei, kaip juridiniam asmeniui, tam tikrą teisinę pareigą priskirti tik tuo 
atveju, kai valstybei yra priskiriama ne tik tai, kad organas laikosi pareigos, bet ir tai, 
kad jis ją pažeidžia, ypač jeigu tariama, kad valstybė gali padaryti deliktą. Bet kadangi 
priskyrimas yra tik galima, o ne būtina mintinė operacija ir kadangi jame visuomet esa- 
ma fikcijos (nes iš tikrųjų teisinės tvarkos nustatytą pareigą visuomet atlieka arba pažei- 
džia ne valstybė kaip juridinis asmuo, o konkretus žmogus), tai valstybei galima priskirti 
pareigą bei tą elgesį, kuriuo šioji vykdoma, kartu nepriskiriant valstybei tos pareigos pa- 
žeidimo; negana to, valstybės (vadinasi, jos valdžios) autoriteto labui galima palaikyti 1dė- 
ją, kad valstybė gali daryti gera, o ne bloga. 

Žinoma, jeigu deliktas yra toks faktas, kurį apibrėžia tarptautinė teisinė tvarka ir kurį 
sudaro šios tvarkos valstybei, kaip juridiniam asmeniui, nustatytos pareigos pažeidimas, 
tai deliktą priskiriant valstybei įprastoje terminijoje nesama jokių sunkumų. Juk kaip ma- 
tysime vėliau, nacionalinė teisinė tvarka valstybės organą gali įgalinti elgtis taip, kaip tarp- 
tautinė teisė draudžia. Toks elgesys yra deliktas tik tarptautinės teisės požiūriu, o ne na- 
cionalinės teisės požiūriu. Nacionalinės teisinės tvarkos normos, įgalinančios tarptautinę 
teisę pažeidžiantį elgesį, negalima panaikinti pagal tarptautinę teisę. Bendroji tarptautinė 
teisė su tokiu elgesiu tik susieja vieną iš savo sankcijų: karą arba represalijas, kurių ima- 
si ta valstybė, kurios interesai, ginami tarptautinės teisės, yra pažeidžiami. Vyraujanti kal- 
bos vartosena nesipriešina, kai yra tvirtinama, kad valstybė pažeidė savo tarptautines tei- 
sines pareigas arba kad tarptautinės teisės numatytos sankcijos yra nukreiptos prieš vals- 
tybę pažeidėją; vadinasi, valstybė atsako už jos padarytą deliktą!!*. 

Tačiau situacija yra kitokia, kai reikia atsakyti į klausimą, ar faktus, kurie yra delik- 
tas pagal nacionalinę teisinę tvarką, galima priskirti valstybei kaip šios teisinės tvarkos 
personifikacijai ir ar nacionalinės teisinės tvarkos numatytą sankciją galima interpretuoti 
kaip nukreiptą prieš valstybę. Čia aiškiai pastebima tendencija valstybei nepriskirti to el- 
gesio, kuris savo pobūdžiu yra deliktas pagal nacionalinę teisinę tvarką, — tendenciją in- 
dividą, pašauktą vykdyti tam tikrą funkciją, valstybės organu laikyti tik tiek, kiek jo el- 
gesys nėra deliktas pagal nacionalinę teisinę tvarką. Šią tendenciją išreiškia formulė: „Vals- 

tybė negali padaryti nieko bloga“. Šią formulę pagrindžia idėja, kad valstybė, kurios „va- 
lia“ yra teisė, negali norėti bloga ir todėl negali padaryti bloga. Jeigu padaromas delik- 
tas, tai jis gali būti tik individo (individo elgesiu padarytas) deliktas, o ne valstybės de- 
liktas, ir tas individas kaip šios valstybės organas elgiasi tik tuo atveju, kai jo elgesį 
teisinė tvarka įgalina tuo atžvilgiu, kad šis jo elgesys yra teisėkūra, teisės taikymas arba 
jos laikymasis, bet ne teisės pažeidimas. Teisės pažeidimas yra už šiam organui suteik- 
tos valdžios ribų, tad jo negalima priskirti valstybei. Bloga daranti valstybė prieštarautų 
pati sau. 

Toks priskyrimo valstybei apribojimas yra visiškai galimas. Bet jis nėra būtinas tuo 
atžvilgiu, kad delikto priskyrimas valstybei vestų į loginį prieštaravimą. Kad teisė yra 
valstybės „valia“, yra metafora, reiškianti tik tai, jog teisinės tvarkos konstituojama 
bendruomenė yra valstybė ir jog šios teisinės tvarkos personifikacija yra valstybė kaip 
asmuo; 0 „blogybė“ (deliktas) yra ne teisės neigimas (kaip tariama atmetant valstybės 
vykdomo delikto sampratą), bet (kaip parodyta) sąlyga, su kuria teisinė tvarka susieja 
specifinį padarinį. Teiginys, kad tam tikras elgesys yra „neteisėtas“ (nelegalus), išreiš- 
kia ne loginį, o tik teleologinį jo ir „teisėto“ (legalaus) elgesio nepanašumą, tarus, kad 
teisinė tvarka siekia užkirsti kelią pirmajam, bet ne pastarajam ir dėl to nelegalų elgesį 
susieja su sankcija, nukreipta prieš taip besielgiantį individą. Kadangi deliktas yra teisi- 
nės tvarkos apibrėžiamas faktas, jį galima sieti su personifikuotos teisinės tvarkos vie- 
nove, t. y. jį galima priskirti valstybei. Kai kuriais atvejais taip iš tikrųjų ir daroma. Kas- 
dienė kalbos vartosena palaiko principą, kad valstybė negali padaryti delikto, bet čia esa- 
ma kai kurių svarbių išimčių. 

Tiesa, baudžiamosios sankcijos konstituojamas deliktas valstybei paprastai nėra pri- 
skiriamas. Pareigos, kurios pažeidimas susiejamas su bausme, subjektu laikomas tas in- 
dividas, kurio elgesiu ši pareiga buvo pažeista. Įprastoje kalbos vartosenoje valstybei yra 
priskiriamos tik tos pareigos, kurias turi vykdyti pagal darbo pasidalijimo principą funk- 
cionuojantys ir jas atlikti teisinės tvarkos pašaukti individai, todėl tariama, kad pažeis- 
damas baudžiamosios sankcijos konstituojamą pareigą toks individas veikia ne kaip vals- 
tybės organas. Kadangi valstybei yra priskiriamas tik tas elgesys, kuriuo yra atliekama 
pareiga (bet ne tas, kuriuo ji pažeidžiama), tai valstybei yra priskiriama tokia pareiga, 
kurią valstybė gali atlikti, bet ne pažeisti. Anksčiau jau buvo paaiškinta, kodėl priešta- 
ravimas, esą toks priskyrimas nesuderinamas su čia dėstoma teisinės pareigos sąvoka, 
nėra esminis!!, 

Iš tiesų nacionalinės teisinės tvarkos nustatytos pareigos pažeidimas (taigi ir pati ši 
pareiga) valstybei yra priskiriamas tik tada, kai jos turinys yra tam tikra finansinė veikla, 
kai ją vykdyti reikia iš valstybės turto ir kai išieškojimas (jeigu jį galima vykdyti) yra 
nukreipiamas į valstybės turtą. Teisinė tvarka gali numatyti, kad teismo procese nusta- 
čius, jog buvo nubaustas nekaltas individas, ne tik turi būti panaikinama bausmė ir, va- 
dinasi, priverstinis gyvybės arba laisvės atėmimas neturi būti traktuojamas kaip bausmė, 

bet ir šiam individui arba jo šeimai turi būti atlyginama materialinė žala, kompensaciją 
išmokant iš valstybės turto. Ją išmokėti įpareigojamas tam tikras valstybės organas. Sa- 
koma, kad neišmokėjus kompensacijos valstybei galima pareikšti ieškinį ir teismas gali 
įpareigoti valstybę tą kompensaciją išmokėti; jeigu ir tai nepadaroma (tai mažai tikėtina, 
nors įmanoma), į valstybės turtą gali būti nukreipiamas išieškojimas. Tokiu atveju sako- 
ma, kad valstybė pažeidė savo teisinę pareigą atlyginti nekaltam individui padarytą žalą. 
Kitaip tariant, valstybei yra priskiriama ir pareiga bei jos atlikimas, ir jos pažeidimas; o 
tarus, kad minėtas turtas yra interpretuojamas kaip valstybės nuosavybė, valstybei yra pri- 
skiriamas net ir sankcijos patyrimas. : 

Tokio pat priskyrimo esama ir tada, kai individas, veikdamas kaip valstybės organas, 
sudaro teisinį sandorį, sukuriantį valstybės pareigas, kurių įvykdymas yra užtikrinamas 
turtu, interpretuojamu kaip valstybės turtas. Deliktą, kurį sudaro pareigos neatlikimas, vals- 
tybei, kaip asmeniui, galima priskirti dėl to, kad deliktą sudarančius faktus nacionalinė 
teisinė tvarka apibrėžia kaip sankcijos taikymo sąlygas, t. y. kaip į valstybės turtą nu- 
kreipiamo išieškojimo sąlygas. Tačiau jeigu minėtą turtą galima interpretuoti kaip „vals- 
tybe“ vadinamai teisinei bendruomenei priklausančių individų kolektyvinę nuosavybę (tai 
bus aptariama vėliau), šią pareigą galima priskirti tiems individams, ir tada galime kal- 
bėti apie kolektyvines valstybės narių pareigas. Oficialią pareigą, kurią pažeidžia orga- 
nas, neatlikdamas valstybės pareigos, arba (tai yra tas pats) narių kolektyvinę pareigą reikia 
skirti nuo šios valstybės pareigos. Juk pastarąją pareigą konstituoja galimas išieškojimas 
iš valstybės turto, tuo tarpu oficialią organo pareigą — prieš organą nukreipta drausminė 
sankcija. Valstybei yra priskiriama tik pirmoji iš paminėtų pareigų, o ne oficiali organo 
pareiga. 

Interpretacija, kad išieškoma iš valstybės turto, atrodo absurdiška, jeigu pats šis prie- 
vartos aktas yra priskiriamas valstybei, nes tada atrodo, kad valstybė vykdo išieškojimą 
iš savęs. Bet tokios interpretacijos galima išvengti. Tikroji situacija yra štai kokia: išieš- 
kojimas turi būti daromas prieš to organo, kurio kompetencijai priklauso to turto admi- 
nistravimas, valią. Jo atsisakymas vykdyti valstybės vykdomojo organo įsakymą yra jo 
oficialios pareigos pažeidimas. Prievartos aktas, jeigu jo iš tikrųjų prireiktų, būtų nukrei- 
piamas prieš šį individą. Kadangi priskyrimas yra tik galima, o ne būtina mintinė opera- 
cija, tai anaiptol nėra būtina valstybei priskirti blogybės, kaip prievartos akto, patyrimo, 
o norint išvengti minties, kad valstybė vykdo išieškojimą iš savęs, to ir nereikia daryti. 
Tad yra išieškoma iš valstybės turto, bet išieškojimas nėra nukreipiamas į valstybę kaip 
asmenį. Tas individas, prieš kurį yra nukreipiamas išieškojimas iš turto, nebūtinai yra nuo- 
savybę konstituojančios teisės subjektas. 

Tad jeigu valstybės finansinės pareigos aprašomos nesigriebiant priskyrimo, jos yra 
valstybės organo, kurio elgesys sudaro šių pareigų turinį, pareigos. Tai yra pareigos, at- 
liktinos iš turto, interpretuojamo kaip valstybės nuosavybė. Jas konstituoja sankcijų nu- 
statymas būtent į šį turtą, bet ne prieš valstybę kaip asmenį nukreipiamo išieškojimo nu- 
statymas. Išieškojimas yra nukreipiamas prieš šį turtą administruojančio organo asmenį. 
Jeigu šis turtas yra priskiriamas valstybei kaip nuosavybę konstituojančios teisės subjek- 

tui, tai už deliktą, kurį padaro individas nevykdydamas pareigos, kurią jis, kaip valstybės 
organas, turi vykdyti, valstybė atsako savo turtu. Tarptautinės teisės valstybei nustatytų 
pareigų atveju i7 toji pareiga, ir tą pareigą konstituojančio prievartos akto patyrimas yra 
priskiriami valstybei kaip asmeniui, o tuo atveju, kai valstybei pareigas nustato naciona- 
linė teisinė tvarka, valstybei kaip asmeniui yra priskiriama tik pareiga, o ne prievartos 
akto patyrimas. Pagal įprastą terminiją valstybė, kaip juridinis asmuo, gali padaryti de- 
liktą nevykdydama jai nacionalinės teisinės tvarkos nustatyto finansinio įpareigojimo ir 
šitaip jį pažeisdama; bet į valstybės turtą nukreiptas išieškojimas, su kuriuo, kaip su sank- 
cija, nacionalinė teisinė tvarka susieja šį valstybės deliktą, nėra interpretuojamas kaip nu- 
kreiptas prieš valstybę kaip asmenį. O tai reiškia, kad valstybė už „jai“ priskiriamą de- 
liktą atsako ne savo asmeniu, o tik savo turtu, užtat savo asmeniu už šį valstybės deliktą 
atsako organas, pasielgęs priešingai savo pareigai. Jeigu valstybės turtą galima interpre- 
tuoti kaip kolektyvinę valstybės narių nuosavybę, tai, kaip bus parodyta vėliau, valstybės 
atsakomybė yra kolektyvinė jos narių atsakomybė. 


Valstybės teisės. Jeigu teisė technine šio žodžio prasme yra suprantama kaip reflek- 
sinė teisė, pasižyminti teisine galia būti įgyvendinta reaguojant į šiai refleksinei teisei 
tapačios pareigos neatlikimą, ir jeigu šios teisės subjektas yra individas, kuriam teisinė 
tvarka suteikia tokią teisinę galią, tai tos teisės, kurios interpretuojamos kaip valstybės 
teisės, yra individo, kuris, veikdamas kaip valstybės organas, naudoja šią teisinę galią, 
teisės. Šios teisinės galios naudojimą priskirdami valstybei ją priskiriame nacionalinei 
teisinei tvarkai, nustatančiai, kad naudoti šią teisinę galią turi tam tikras individas. Pa- 
reiga, prieš kurios nevykdymą yra naudojama ši teisinė galia, taip pat yra interpretuoja- 
ma kaip pareiga valstybės atžvilgiu, o šiai pareigai tapati refleksinė teisė yra interpre- 
tuojama kaip refleksinė valstybės teisė. Įpareigotasis vieno individo elgesys iš tikrųjų 
gali būti tik elgesys kito individo arba kitų individų atžvilgiu. Bet naudojimasis reflek- 
sine teise gali būti individo, kvalifikuojamo kaip valstybės organas, funkcija, t. y. šį el- 
gesį galima priskirti valstybei. Tai pasakytina apie tam tikras pareigas, pavyzdžiui, apie 
pareigą atlikti karo tarnybą arba mokėti mokesčius. Karo tarnybos atlikimą akceptuoja 
valstybės kariniai organai, mokesčių mokėjimą — valstybės finansų organai, ir šis akcep- 
tavimas yra jų oficialios pareigos turinys. Bet sakoma, kad šių pareigų vykdymą jie ak- 
ceptuoja ne sau, kaip tai daro darbdavys, akceptuojantis tai, ką atlieka darbuotojas, arba 
kreditorius, akceptuojantis skolininko mokėjimą. Šį vykdymą jie akceptuoja „už valsty- 
bę“. O tai reiškia, kad akceptavimas yra interpretuojamas kaip valstybės funkcija — jis 
yra priskiriamas valstybei. Kalbant apie pareigą mokėti mokesčius reikia dar pridurti, 
kad šis mokėjimas netampa individo, funkcionuojančio kaip valstybės organas, nuosa- 
vybe, — jie tampa tokia nuosavybe, kuri yra interpretuojama kaip valstybės nuosavybė. 
Pareiga atlikti karo tarnybą ir pareiga mokėti mokesčius yra apibūdinamos kaip viešo- 
sios teisinės pareigos. Bet tokia pat situacija susiklosto, kai privačios teisinės pareigos 
(pagal kurias reikia ką nors atlikti) yra sukuriamos teisiniais sandoriais, kuriuos sudaro 
valstybė, t. y. tam tikras individas, kaip valstybės organas, kurį tai daryti įgalina teisinė 

tvarka. Teisinės galios inicijuoti procesą, turintį pasibaigti sankcijos, kaip reakcijos į čia 
aptariamų pareigų neatlikimą, įvykdymu, naudojimas — šį dalyką taip pat daro tam tik- 
ras valstybės organas, ir tai yra priskiriama valstybei kaip valstybės funkcija. Jeigu turi- 
ma galvoje, kad šios pareigos yra nustatomos ne paslaugas akceptuojančių ir į pareigų 
neatlikimą reaguoti turinčių individų interesais, ir jeigu tariama, kad nustatant šias pa- 
reigas yra užtikrinami būtent valstybės interesai, tai (kadangi „interesus“ gali turėti tik 
gyvi Žmonės) gali reikšti tik viena — kad šios pareigos yra nustatomos visų tai teisinei 
bendruomenei priklausančių individų interesais. Tada vykdymo akceptavimą bei teisinės 
galios naudojimą galima priskirti ne valstybei, kaip fiktyviam asmeniui, bet teisinės ben- 
druomenės individams. Vadinasi, vykdymą akceptuojančius individus galime vadinti ne 
tik valstybės organais, bet ir tai teisinei bendruomenei priklausančių Žmonių organais. 
Tiek ir minėtas teises galima interpretuoti kaip kolektyvines šių individų teises. 

Kartais pareigos, reikalaujančios susilaikyti nuo tam tikro elgesio, sudarančios didžiąją 
baudžiamosios teisės dalį, yra interpretuojamos taip, kad jos turi ryšį ne tik su indivi- 
dais, kuriuos tiesiogiai paliečia jų pažeidimas, bet netiesiogiai ir su valstybe; sakome, jog 
valstybė turi teisę, kad jos piliečiai susilaikytų ir nepadarytų tokių deliktų; tai pirmiausia 
liudija ta aplinkybė, kad į šių pareigų pažeidimą reaguoja būtent viešasis kaltintojas. Tai, 
kad delikto negalima daryti, turi ryšį su valstybe, ir šitaip yra preziumuojama, kad delik- 
tas yra ne vien elgesys, žeidžiantis tą individą, kurį jis tiesiogiai paliečia, bet ir toks el- 
gesys, kuris pažeidžia visų tai teisinei bendruomenei priklausančių individų interesus; ir 
tai liudija ta aplinkybė, kad jį persekioja ne tiesiogiai paliestas individas, bet — bendruo- 
menės interesais — tos bendruomenės organas. Taigi ir šiuo atveju, remdamiesi tokiais 
samprotavimais, galime kalbėti apie valstybės narių kolektyvines teises. 

Kartais kalbama apie valstybės „teisę“ nubausti piktadarį. Tokios teisės, kaip refleksi- 
nės teisės, esama tik jeigu yra teisinė pareiga toleruoti bausmę, t. y. jeigu elgesys, kuriuo 
piktadarys išvengia paskirtos bausmės, yra susiejamas su papildoma bausme. 

Ypač svarbios yra vadinamosios daiktinės valstybės teisės (Sachenrechte) ir pirmiau- 
sia jos nuosavybės teisės siauresne prasme (Eigentumsrechte). Juk jos sudaro nuosavy- 
bės platesne prasme, interpretuojamos kaip valstybės nuosavybė (Staatsvermogen), bran- 
duolį, o šioji atlieka itin svarbų vaidmenį priskiriant funkcijas valstybei, kaip biuro- 
kratiniam pareigūnų aparatui, taigi atlieka svarbų vaidmenį priskiriant tą funkciją, kuri 
vadinama tiesioginiu valstybės administravimu. 

Individo nuosavybės teisę į tam tikrą objektą sudaro visų kitų individų įpareigojimas 
toleruoti tai, kaip šis individas faktiškai disponuoja tuo objektu (juo naudojasi, nesinau- 
doja, net jį sunaikina), bei individo, į kurį nukreipta ši tolerancijos pareiga, teisinė galia 
ir disponuoti tuo objektu sudarant sandorius, ir reaguoti į tai, kad kiti neatlieka šios pa- 
reigos, pareiškiant jiems ieškinius. Disponavimo (faktinio arba sutartinio) teisę ir teisę 
naudoti šią teisinę galią paprastai turi tas pats individas. Šis individas yra objekto savi- 
ninkas. Jeigu kaip valstybės nuosavybės teisė į tam tikrą objektą interpretuojamą faktų 
visumą aprašome nesigriebdami priskyrimo, tai turime pasakyti, jog disponavimas (fakti- 
nis arba sutartinis) tuo objektu yra rezervuojamas tam tikriems individams, kurie tuo objek- 

tu disponuoja atlikdami oficialią pareigą ir kurie tai daro tokiu būdu, kad visi kiti indi- 
vidai yra įpareigojami šiuos disponavimo aktus toleruoti, tad pastariesiems yra užkerta- 
mas kelias patiems disponuoti tuo objektu, be to, kad teisinė galia ieškinio pareiškimu 
reaguoti į šių toleravimo pareigų neatlikimą yra suteikiama tam tikriems individams, ku- 
rie yra kvalifikuojami taip pat, kaip ir tie, kuriems yra rezervuojamas (faktinis arba su- 
tartinis) disponavimas. Akivaizdu, kad teisę šitaip disponuoti objektu turi ir šią teisinę 
galią naudoti gali ne tas pats individas; šios funkcijos yra paskirstomos skirtingiems 1n- 
dividams. Pažymėtina, kad faktiškai disponuoti objektu, laikomu valstybės nuosavybe, ypač 
juo naudotis, gali ne visi valstybės nariai. Valstybei priklausantį namą arba transporto prie- 
monę teisiškai reguliuojamu būdu naudoti galima tik tam tikriems individams. Bet net 
jeigu visos minėtos funkcijos būtų sutelktos vieno individo rankose (o taip niekuomet 
nebūna), šis individas vis tiek nebūtų laikomas savininku, nes ir tokiu atveju (kaip ir ki- 
tais) būtų daroma prielaida, kad šios funkcijos jas vykdančiam individui yra suteiktos ne 
jo paties interesais, bet visų bendruomenės individų interesais; kitaip tariant, būtų daro- 
ma prielaida, kad šioji teisė tarnauja ne minėto individo, bet bendruomenės interesų gy- 
nimui. Tokio bendruomenės intereso prielaida teikia kriterijų, pagal kurį pareigūnų vyk- 
domos funkcijos, tad ir atitinkama teisė, priskiriamos bendruomenės nariams. Faktiškai 
šį funkcijų priskyrimą bendruomenės nariams apima nuosavybės teisių priskyrimas vals- 
tybei, kaip fiktyviam asmeniui. Nuosavybės nacionalizavimas visada suprantamas kaip nuo- 
savybės socializavimas, komunizavimas. Šiuo atžvilgiu valstybės nuosavybė yra kolekty- 
vinė valstybės narių nuosavybė; o tai reiškia, kad taip, kaip nuosavybę galima priskirti 
valstybei kaip asmeniui, lygiai taip pat ją galima priskirti ir realiems Žmonėms, sudaran- 
tiems „valstybe“ vadinamą bendruomenę. Abiem atvejais priskyrimas implikuoja fikciją. 
Įprastoje terminijoje vienas iš jų apima kitą. Pabrėždami vieną sakome, kad individai, 
vykdantys šią nuosavybės funkciją, yra valstybės organai, ir tada toji nuosavybė yra vals- 
tybės nuosavybė; pabrėždami kitą sakome, kad šie individai atstovauja Žmonėms, 0 toji 
nuosavybė yra Žmonių nuosavybė. 


c) Vadinamasis valstybės įsipareigojimas; 
teisinė valstybė (Rechtsstaat) 


Tik remiantis aukščiau pateikta valstybės sampratos analize galima suprasti tai, ką tra- 
dicinė teorija vadina „valstybės įsipareigojimu“ ir aprašo kaip faktą, kad valstybė, būda- 
ma nuo teisės nepriklausoma socialinė realybė, kuria teisę ir paskui pati visiškai savano- 
riškai jai save pajungia. Tik tada ji yra teisinė valstybė, Rechtsstaat. Neteisinės valstybės 
neįmanoma įsivaizduoti; juk valstybė egzistuoja tik valstybės aktuose, o šie yra individų 
atliekami aktai, priskiriami valstybei, kaip juridiniam asmeniui. Toks priskyrimas galimas 
tik šiuos aktus tam tikru būdu apibrėžiančių teisės normų pagrindu. Kad valstybė kuria 
teisę, reiškia tik tai, kad teisę kuria individai, kurių aktai remiantis teise yra priskiriami 
valstybei. O tai reiškia, kad teisė reguliuoja savo pačios savikūrą. Nebūna ir niekada ne- 
gali būti taip, kad valstybė, esanti senesnė už teisę, sukurtų teisę, o paskui save jai pa- 

Jungtų. Ne valstybė save pajungia teisei, bet teisė, reguliuodama žmonių elgesį, o kon- 
krečiai — jų elgesį kuriant teisę, padaro tuos žmones pavaldžius teisei. 

Apie valstybės įsipareigojimą galime kalbėti tik tuo atžvilgiu, kad pareigas ir teises, 
priskiriamas valstybei, kaip asmeniui, nustato ta pati teisinė tvarka, kurios personifikaci- 
ja yra valstybė. Toks pareigų ir teisių priskyrimas valstybei, t. y. jų susiejimas su teisinės 
tvarkos vienove, tad ir su šitaip įvykdoma personifikacija, tėra mintinė operacija, ir tai 
reikia dar kartą pabrėžti. Kaip pažinimo objekto realiai esama tik teisės. 

Jeigu valstybė yra suvokiama kaip teisinė tvarka, tai bet kuri valstybė yra teisinė vals- 
tybė (Rechtsstaat), o pats šis terminas tampa-pleonazmu. Tačiau iš tikrųjų šis terminas 
vartojamas Žymėti ypatingos rūšies valstybei arba valdžiai, būtent tokiai, kuri atitinka de- 
mokratijos ir teisinio saugumo reikalavimus. Rechtsstaat šia specifine prasme yra santy- 
kinai centralizuota teisinė tvarka, kur jurisdikciją ir administraciją saisto bendrosios tei- 
sės normos — tautos išrinkto parlamento kuriamos normos; valstybės vadovas gali daly- 
vauti arba nedalyvauti jas kuriant; vyriausybės nariai atsako už savo aktus; teismai yra 
nepriklausomi; taip pat yra garantuojamos tam tikros piliečių laisvės, pirmiausia religijos 
laisvė ir žodžio laisvė. 


d) Centralizacija ir decentralizacija!!“ 


Jeigu valstybė yra suvokiama kaip žmonių elgesio tvarka, vadinasi, kaip laike ir erd- 
vėje galiojančių normų sistema, tai teritorinio valstybės padalijimo į provincijas arba į 
vadinamąsias valstijas nares problema tampa ypatinga normų, sudarančių „valstybe“ va- 
dinamą tvarką, teritorinio galiojimo srities problema. Įprastoji valstybės samprata remiasi 
prielaida, kad visos nacionalinės teisinės tvarkos normos vienodai galioja visoje valsty- 
bės teritorijoje arba, jeigu jos siejamos su normų kūrimo organu, kad jos kyla iš vieno 
autoriteto ir kad šis vienintelis autoritetas iš centro valdo visą teritoriją. Šioje sąvokoje 
(vadinamosios „unitarinės“ valstybės sąvokoje) valstybės tvarką sudarančių normų galio- 
jimo teritorinės srities idėja yra suplakama su normų kūrimo organų vienumo arba dau- 
gybiškumo idėja. Vis dėlto šias dvi idėjas reikia aiškiai skirti. O tiek, kiek „unitarinės 
valstybės“ sąvoka išreiškia centralizacijos ir decentralizacijos nepanašumą (tiek, kiek uni- 
tarinė valstybė, kaip centralizuota teisinė bendruomenė, yra priešpriešinama decentrali- 
zuotos teisinės bendruomenės tipui), šį nepanašumą galima vaizduoti tik į jį žvelgiant iš 
nacionalinę teisinę tvarką sudarančių normų galiojimo teritorinės srities perspektyvos, 
t. y. jį gali aprašyti statinė teisės teorija, neatsižvelgdama į dinaminį normų kūrimo orga- 
nų vienumo arba daugybiškumo elementą. 

Idėja, jog nacionalinės teisinės tvarkos normos vienodai galioja visoje valstybės teri- 
torijoje, remiasi prielaida, kad ši teisinė tvarka, valstybės tvarka, susideda tik iš bendrųjų 
normų, kad valstybės tvarka yra tapati normoms, išleistoms kaip įstatymai. Juk tokia si- 
tuacija, kai valstybės įstatymai galioja visoje tos valstybės teritorijoje (kai nėra valstybės 
įstatymų, galiojančių tik tam tikroje tos valstybės teritorijos dalyje), yra gana dažna. Jei- 

gu valstybės galią tapatiname su įstatymų leidybos galia, tai valstybės, kaip centralizuo- 
tos teisinės bendruomenės, idėja beveik nekonfliktuoja su istorine teisine tikrove, t. y. su 
pozityviosiomis teisinėmis tvarkomis. Bet jeigu pagalvojame dar ir apie individualiąsias 
normas, sukuriamas teismų sprendimais bei įstatymų leidybos organo sukurtas bendrą- 
sias normas konkretinančiais administraciniais aktais (nes šios normos taip pat priklauso 
nacionalinei teisinei tvarkai, kaip „valstybe“ vadinamai tvarkai), tada paaiškėja, kad po- 
zityvioji valstybė vargu ar kada nors atitiko unitarinės valstybės, kaip centralizuotos tei- 
sinės tvarkos, idėją. Juk net jeigu įstatymų leidybos būdu sukurtos bendrosios normos 
galioja visoje tos valstybės teritorijoje, šias normas paprastai sukonkretina individualio- 
sios normos, galiojančios tik tam tikrose teritorijos dalyse; juk šias individualiąsias nor- 
mas kuria organai, kurių normų kūrimo kompetencija yra teritorijos požiūriu apribota tam 
tikra visos teritorijos dalimi. Istorinės valstybės, t. y. pozityviosios nacionalinės teisinės 
tvarkos, nebūna nei visiškai centralizuotos, nei visiškai decentralizuotos; jos visada būna 
tik iš dalies centralizuotos, vadinasi, ir iš dalies decentralizuotos, ir artėja tai prie vieno, 
tai prie kito idealaus tipo. 

Žvelgiant konceptualiai, centralizuota teisinė bendruomenė yra ta, kurios tvarką suda- 
ro vien visoje toje teritorijoje galiojančios teisės normos, tuo tarpu decentralizuota ben- 
druomenė yra ta, kurios normos galioja tik tam tikrose tos teritorijos dalyse. Teisinės ben- 
druomenės pasidalijimas į dalines teisines bendruomenes reiškia, kad teisinę bendruome- 
nę konstituojančios teisinės tvarkos normos (arba kai kurios iš tų normų) galioja tik tam 
tikrose tos teritorijos dalyse. Tuomet bendruomenę konstituojančią teisinę tvarką sudaro 
normos, kurių teritorinės galiojimo sritys yra skirtingos. Visiškos (ne dalinės) decentrali- 
zacijos atveju negali būti visoje teritorijoje galiojančių normų — tik normos, galiojančios 
tam tikrose tos teritorijos dalyse. Kadangi teritorijos vienovę konstituoja šioje teritorijoje 
galiojančios teisinės tvarkos vienovė, tai abejotina, ar idealiu visiškos decentralizacijos 
atveju vis dar galime kalbėti apie visą teritoriją ir apie vieną teisinę tvarką. Decentrali- 
zacija galima tik tuo atveju, kai padalijama ta pati teisinė bendruomenė, ta pati teritorija. 
Jeigu decentralizacija nueitų taip toli, kad viena greta kitos gyvuotų kelios teisinės ben- 
druomenės, kelios teisinės tvarkos su nepriklausomomis (atskiromis) teritorinėmis galio- 
jimo sritimis ir į šias dalis negalima būtų žvelgti kaip į visos teritorijos dalis, tai, matyt, 
būtų peržengtos decentralizacijos galimybių ribos. Kaip bus parodyta vėliau!'!, teisinių 
bendruomenių daugybiškumo arba tokio teisinių tvarkų gyvavimo viena greta kitos, kai 
nėra šias tvarkas aprėpiančios ir kartu jas delimituojančios visuminės teisinės tvarkos, įsi- 
vaizduoti neįmanoma. Ir taip, kaip visas valstybes (jeigu jos laikomos lygiagrečiomis tei- 
sinėmis bendruomenėmis) reikia traktuoti kaip visa apimančios tarptautinės teisinės ben- 
druomenės nares, lygiai taip pat ir visų valstybių teritorijas reikia traktuoti kaip dalines 
visuotinės teisinės tvarkos teritorines galiojimo sritis. 

Jeigu visiškos decentralizacijos (pagal jos idėją) esama tik ten, kur nėra visoje terito- 
rijoje galiojančių normų, tai, atsižvelgiant į būtinąją tvarkos vienovę, šį dalyką galima 

suprasti tik taip, kad negali būti visoje teritorijoje galiojančių pozityviųjų normų, bet bent 
jau preziumuojama pamatinė norma galioja visoje teritorijoje. Visos teritorijos vienovę ir 
dalines teisines tvarkas aprėpiančios visuminės teisinės tvarkos vienovę turi konstituoti 
bent ši pamatinė norma. Tad ribinis decentralizacijos atvejis yra ir ribinis viena greta ki- 
tos gyvuojančių teisinių bendruomenių daugybiškumo atvejis. Minimali sąlyga, kuriai esant 
vis dar galima kalbėti apie decentralizaciją, kartu yra ir minimali sąlyga, kuriai esant ga- 
lima daryti daugybiško teisinių bendruomenių koegzistavimo prielaidą. Apie decentrali- 
zaciją galime kalbėti ir siauresne prasme, bet tik tuo atveju, kai visos teritorijos vienovę 
konstituoja pozityviosios normos, 0 ne vien preziumuojama pamatinė norma. Tačiau var- 
gu ar tai turi reikšmės, nes teisinė tikrovė neperžengia ir šių siauresnių ribų. Kraštutinis 
decentralizacijos atvejis, į kurį atkreiptinas dėmesys pozityviojoje teisėje, būtent tarptau- 
tinės bendruomenės pasidalijimas į nacionalines valstybes, taip pat atitinka šią decentra- 
lizacijos siauresne prasme sąvoką. 

Jeigu teisinės tvarkos normų teritorinio galiojimo sritys skiriasi, tai įmanoma, nors ir 
nėra būtina, kad skirtingose teritorijos dalyse galios skirtingo turinio normos. Teoriniu 
ribiniu atveju, kai teritorijos vienovę konstituoja tik preziumuojama pamatinė norma ir 
kai visos pozityviosios, t. y. nustatytosios, normos galioja tik atskirose teritorijos dalyse, 
yra tik viena teisinė tvarka be jokios pozityviosios apibrėžto materialaus turinio normos, 
kuri galiotų visoje teritorijoje. 

Skirtingo turinio normų, kurios galiotų skirtingose teritorijos dalyse, poreikį gali lem- 
ti įvairios priežastys: teisinės bendruomenės teritorinį padalijimą gali lemti reguliuojamo 
dalyko geografiniai, tautiniai, religiniai skirtumai, ir tuo labiau, kuo didesnė yra visa toji 
teritorija ir kuo didesnė yra socialinių santykių, kuriuos reikia reguliuoti, diferenciacijos 
tikimybė. Teritorinę teisinės tvarkos diferenciaciją reikia skirti nuo vien personalinės tos 
teisinės tvarkos diferenciacijos. Galima išleisti visoje teritorijoje galiojančias skirtingo tu- 
rinio teisės normas individams, kurie skiriasi savo kalba, religija, rase, lytimi arba prote- 
sija. Jeigu šiuo atveju kalbame apie valstybės „padalijimą“, tai šis „padalijimas“ remiasi 
personaliniu, o ne teritoriniu principu. 

Iš to, kas pasakyta, matyti, kad centralizacijos ir decentralizacijos problema - tai pir- 
miausia teisinės tvarkos normų teritorinės galiojimo srities problema. Tačiau, antra, šis 
statinis erdvinės normų galiojimo srities aspektas papildomas dinaminiu elementu, kuris 
nuo pirmojo visiškai skiriasi ir nepriklauso, tačiau tada, kai kalbama apie centralizaciją 
ir decentralizaciją, vis dar yra su juo suplakamas. Pagal pirmąjį požiūrį į galiojančias nor- 
mas žvelgiama kreipiant dėmesį tik į jų galiojimo teritorines sritis, o pagal antrąjį požiū- 
rį dėmesys telkiamas į šių normų kūrimo metodą, t. y. į normų kūrimo aktą, tad ir į nor- 
mų kūrimo organus. Brėžiamas skirtumas, ar visoje teritorijoje arba jos dalyse galiojan- 
čias normas sukuria vienas organas, ar jų daugetas. Nors nepriklausomai nuo to, ar nor- 
mas kuria vienas organas, ar keli organai, yra galima ir centralizuota, ir decentralizuota 
teisinė bendruomenė (statine prasme), tačiau su „centralizacija“ paprastai yra siejama to- 
kia normų (galiojančių visoje teritorijoje) samprata, pagal kurią jas kuria vienas organas, 
nelyginant koks bendruomenės centras, tarsi fiziškai įsitvirtinęs jos viduryje, 0 su „de- 

centralizacija“ siejama organų daugeto samprata, kai šie yra ne sutelkti centre, bet pa- 
sklidę po visą teritoriją ir kiekvienas yra įgalintas kurti normas, galiojančias tik kurioje 
nors vienoje teritorijos dalyje. 

Pažymėtina, kad šia dinamine prasme centralizuotas arba decentralizuotas gali būti ne 
tik teisės normų kūrimas, bet ir jų taikymas, tiesą sakant, visos teisinės tvarkos nustaty- 
tos funkcijos, t. y. jas gali vykdyti vienas arba keli organai. Centralizacija dinamine prasme 
savo aukščiausią laipsnį pasiekia tada, kai visas funkcijas vykdo vienas organas, ypač ta- 
da, kai visas teisinės tvarkos normas, bendrąsias ir individualiąsias, kuria ir taiko tas pats 
individas. Decentralizacija dinamine prasme savo aukščiausią laipsnį pasiekia tada, kai 
visas funkcijas gali vykdyti bet kuris tai teisinei tvarkai pavaldus individas. Abu šie at- 
vejai — tik idealūs ribiniai atvejai, nepasitaikantys socialinėje tikrovėje. 


e) Teisės ir valstybės dualizmo panaikinimas 


Pripažinus, kad valstybė, kaip žmonių elgesio tvarka, yra santykinai centralizuota prie- 
vartinė tvarka ir kad valstybė, kaip juridinis asmuo, yra šios prievartinės tvarkos perso- 
nifikacija, pašalinamas valstybės ir teisės dualizmas kaip vienas iš tų sudvejinimų, kurie 
atsiranda pažinimui hipostazuojant savo objekto vienovę (tokią vienovę išreiškia juridi- 
nio „asmens“ sąvoka). Valstybės kaip asmens ir teisinės tvarkos dualizmas, žvelgiant į jį 
iš epistemologijos taško, yra analogiškas tokiam pat prieštaringam teologiniam Dievo ir 
pasaulio dualizmui!!*. Kaip teologija valią ir galią tvirtina esant Dievo esme, lygiai taip 
pat ir teisės bei valstybės teorija valią ir galią laiko valstybės esme. Kaip teologija teigia 
Dievo transcendentalumą pasauliui ir kartu jo 1manentiškumą pasauliui, lygiai taip pat ir 
dualistinė teisės ir valstybės teorija teigia valstybės transcendentalumą teisei (valstybės 
metateisinę būtį) ir kartu jos imanentiškumą teisei. Kaip inkarnacijos mite pasaulį sutvė- 
ręs Dievas turi ateiti į šį pasaulį, turi paklusti pasaulio dėsniams (t. y. gamtos tvarkai), 
turi gimti, kentėti ir numirti, lygiai taip pat ir valstybė jos įsipareigojimo doktrinoje turi 
pajungti save tai teisei, kurią pati ši valstybė ir sukūrė. Ir kaip kelią tikrajam gamtos moks- 
lui atveria panteizmas, tapatinantis Dievą su pasauliu (t. y. su gamtos tvarka), lygiai taip 
pat ir teisės bei valstybės tapatinimas (pripažinimas, kad valstybė yra teisinė tvarka) yra 
"tikrojo teisės mokslo pamatinė prielaida. Jeigu suvokiamas valstybės ir teisės tapatumas, 
jeigu pripažįstama, kad teisė — pozityvioji teisė, o ne su teisingumu tapatinama teisė — ir 
yra būtent toji prievartinė tvarka, kurios pavidalu valstybė atsiskleidžia pažinimui, neuž- 
liūliuotam antropomorfinių metaforų ir per personifikacijos šydą prasiskverbiančiam iki 
žmonių sukurtų normų, tada jau tiesiog neįmanoma valstybės grįsti teise, lygiai taip pat, 
kaip teise neįmanoma grįsti ir teisės, nebent vienu atveju šis žodis būtų vartojamas taip, 
kad reikštų pozityviąją teisę, o kitu jis reikštų „teisingą“ teisę, t. y. teisingumą. O tada 
mėginimas valstybę legitimuoti kaip teisinę, kaip Rechtsstaat, atsiskleidžia kaip visiškai 
bergždžias, nes, kaip jau sakėme, kiekviena valstybė yra „teisinė“ ta prasme, kad kiek- 

viena valstybė yra teisinė tvarka. Tačiau tai nėra joks politinis vertinimas. Jau minėtas 
Rechtsstaat sampratos susiaurinimas iki valstybės, atitinkančios demokratijos ir teisinio 
saugumo reikalavimus, remiasi prielaida, kad tik tokia prievartinė tvarka laikytina „tik- 
ra“ teisine tvarka. Tačiau tokia prielaida — tai prigimtine teise grindžiamas prietaras. San- 
tykinai centralizuota autokratinė prievartinė tvarka, kuri (jeigu jos lankstumas neribotas) 
neteikia jokio teisinio saugumo, taip pat yra teisinė tvarka, o tiek, kiek tarp tvarkos ir 
bendruomenės yra įžvelgiamas skirtumas, tokios prievartinės tvarkos konstituojama ben- 
druomenė yra teisinė bendruomenė, vadinasi, valstybė. Nuoseklaus teisinio pozityvizmo 
požiūriu teisės, kaip ir valstybės, negalima suvokti kitaip, kaip prievartinės žmonių elge- 
sio tvarkos. Šis apibrėžimas nieko nesako apie pozityviosios teisės moralinę vertę arba 
teisingumą. Taigi teisiškai valstybės negalima suvokti nei kaip kažko daugiau, nei kaip 
kažko mažiau už teisę. 

Šis kritinis valstybės ir teisės dualizmo panaikinimas — tai kartu ir pats radikaliau- 
sias vienos iš veiksmingiausių legitimumo ideologijų sunaikinimas; iš čia ir tas įnirtin- 
gas pasipriešinimas, kurį Grynosios Teisės Teorijos suformuotai valstybės ir teisės tapa- 
tumo doktrinai rodo tradicinė teisės ir valstybės teorija. 


VII. VALSTYBĖ IR TARPTAUTINĖ TEISĖ 


42. TARPTAUTINĖS TEISĖS ESMĖ 


a) Teisinė tarptautinės teisės prigimtis 


Pagal tradicinį apibrėžimą tarptautinė teisė yra valstybių (ypatingų tarptautinės teisės 
subjektų) elgesį viena kitos atžvilgiu reguliuojančių normų kompleksas. Toliau aptarsi- 
me, ką reiškia teiginys, kad tarptautinės teisės subjektai yra valstybės, ir ar tiesa tai, kad 
tik valstybės yra tarptautinės teisės subjektai. Čia atsakysime ir į klausimą, ar tarptautinė 
teisė yra „teisė“ ta pačia prasme kaip ir nacionalinė teisė, taigi ar ji gali būti teisės mokslo 
objektu. 

Pagal mūsų nusistatytą teisės apibrėžimą vadinamoji tarptautinė teisė yra „teisė“, jei- 
gu ji yra prievartinė tvarka, t. y. tam tikra visuma normų, tam tikrus faktus kaip deliktus, 
kuriuos ši tvarka apibrėžia kaip priežastis, susiejančių su prievartos aktais (sankcijomis) 
kaip pasekmėmis ir šitaip reguliuojančių Žmonių elgesį, vadinasi, jeigu ją galima aprašy- 
ti teiginiais, kuriuos, kitaip nei teisės n0rmas, galima pavadinti „teisės taisyklėmis“. 

Toliau bus parodyta, kad tarptautinė teisė, net reguliuodama valstybių elgesį, reguliuoja 
žmonių elgesį. O kol kas tenorime atsakyti į klausimą, ar tarptautinė teisė valstybių el- 
gesį reguliuoja tuo atžvilgiu, kad ji reaguoja į tam tikrą elgesį kaip deliktą, kaip delikto 
pasekmę nustatydama sankciją. Tad lemiamas klausimas yra štai koks: ar tarptautinė tei- 
sė nustato prievartos aktus kaip sankcijas? 

Specifinės tarptautinės teisės sankcijos — tai represalijos ir karas. Nesunku parodyti, 
kad dėl represalijų ši prielaida teisinga. Juk vienas iš bendrosios tarptautinės teisės prin- 
cipų yra tas, kad valstybė, mananti, jog kita valstybė pažeidė jos interesus, yra įgalinta 
imtis represalijų prieš už šį pažeidimą atsakančią valstybę. „Represalija“ yra kišimasis 
(iprastomis aplinkybėmis tarptautinės teisės draudžiamas) į valstybės interesų sritį; tai ki- 
šimasis, vykstantis be tos valstybės valios ir prieš ją, ir šiuo atveju jis yra prievartos ak- 
tas, net jeigu vykdomas nevartojant fizinės jėgos (t. y. ginklo jėgos) prieš tokią valstybę, 
kuri nesipriešina. Tačiau fizinės jėgos pavartojimas neatmetamas. Jeigu reikia, represali- 
jas galima vykdyti ginkluota jėga. Bet toks prievartos aktas represalija yra tik tol, kol 
ginkluotųjų pajėgų veiksmai (dėl savo intensyvumo ir masto) netampa karu. 

Tarp ginkluotos represalijos ir karo — tik laipsnio skirtumas. Represalija apsiriboja tam 
tikrų interesų pažeidimu, karas yra neribotas kišimasis į kitos valstybės interesų sritį. „Ka- 

ras“ suprantamas kaip ginkluota vienos valstybės akcija prieš kitą, net jeigu nėra panašios 
reakcijos, t. y. kontrkaro!!'. Kadangi represalijos leidžiamos tik kaip reakcija į tai, kad vie- 
na valstybė pažeidė kitos interesus, tai savo pobūdžiu jos yra sankcijos, o represalijas le- 
miantis interesų pažeidimas savo požiūriu yra tarptautinės teisės pažeidimas, t. y. tarptau- 
tinis deliktas. Šitaip tarptautinė teisė gina tam tikrus (ne visus galimus) jai pavaldžių vals- 
tybių interesus. Bendrosios tarptautinės teisės ginami valstybių interesai kaip tik ir yra tie, 
prieš kurių pažeidimą tarptautinė teisė valstybę įgalina imtis represalijų. Ribotas kišimasis 
į kitos valstybės interesų sritį pats yra tarptautinis deliktas, nebent jis būtų reakcija į teisės 
pažeidimą (t. y. represalija). Tad kišimasis yra arba sankcija, arba deliktas. 

Ar tas pats pasakytina apie karu vadinamą neribotą kišimąsi į kitos valstybės interesų 
sritį? Čia esama dviejų priešingų požiūrių. Pirmuoju, pagal bendrąją tarptautinę teisę, karas 
nėra nei deliktas, nei sankcija, todėl bet kuri valstybė bet kokiais sumetimais gali pradėti 
karą ir nepažeisti tarptautinės teisės. Antruoju, net pagal bendrąją tarptautinę teisę, karas 
leistinas tik kaip reakcija į tarptautinės teisės pažeidimą. Karas, kaip ir represalija, pats 
yra deliktas, nebent jis būtų sankcija. Tai yra vadinamasis be//um iustum principas. 

Požiūriu, kad šis principas yra pozityviosios tarptautinės teisės elementas, buvo grin- 
džiamos taikos sutartys, užbaigusios Pirmąjį pasaulinį karą, tarp jų — ir Tautų sąjungos 
įstatai. O paskui šis principas tapo neabejotinu dviejų svarbių sutarčių — Briando-Kello- 
go pakto ir Jungtinių Tautų chartijos — turiniu. Prie pirmojo prisijungė beveik visos vals- 
tybės, o antroji šiuo požiūriu pretenduoja galioti visoms pasaulio valstybėms. 

Šių faktų akivaizdoje vargu ar šiandien dar galima sakyti, kad pagal galiojančią tarp- 
tautinę teisę (nebent ji įpareigotų kitaip) valstybė bet kokiais sumetimais gali pradėti ka- 
rą prieš bet kurią kitą valstybę ir nepažeisti tarptautinės teisės; kitaip tariant, vargu ar 
šiandien įmanoma paneigti bendrą bel/um iustum principo galiojimą''š. Tad prielaida, kad 
karas, kaip ir represalijos, yra tarptautinės teisės sankcija, turi tvirtą pagrindą. 

Šios sankcijos, kaip ir nacionalinės teisinės tvarkos sankcijos, yra gyvybės, laisvės 
ir kitokių gėrybių, pirmiausia ekonominių, priverstinis atėmimas. Kare žmonės žudomi, 
luošinami, įkalinami, naikinama valstybinė ir privati nuosavybė; represalijomis yra kon- 
fiskuojamas valstybės arba privatus turtas ir pažeidžiamos kitos juridinės teisės. Savo 
turiniu šios tarptautinės teisės sankcijos nesiskiria nuo nacionalinės teisės sankcijų. Bet 
sakoma, kad jos yra „nukreiptos prieš valstybę“. Jeigu karas ir represalijos savo pobū- 
džiu yra sankcijos ir jeigu šios sankcijos yra aprašomos kaip nukreiptos prieš valsty- 
bę, nors tiesiogiai jos yra nukreiptos prieš žmones, t. y. jeigu sankcijų patyrimas pri- 
skiriamas valstybei, tai šiuo priskyrimu išreiškiama idėja, kad sankcijas patyrę žmonės 
„priklauso“ valstybei, t. y. jie yra pavaldūs teisinei tvarkai, kurios personifikacija yra 
valstybė kaip tarptautinės teisės subjektas, taigi ir tarptautinio delikto, kaip sankcijos 5ą- 
lygos, subjektas. 


"7 Plg. Hans Kelsen, Principles of International Law (New York, 1952), p. 25 ff. 
"Iš Ibid., p. 33 TT. 

b) Tarptautinė teisė kaip pirmykštė teisinė tvarka 


Tarptautinė teisė, kaip prievartinė tvarka, yra tokio pat pobūdžio, kaip ir nacionalinė 
teisė, /. y. valstybės teisė, bet nuo jos skiriasi ir yra kažkiek panaši į pirmykštės, t. y. 
bevalstybės, visuomenės teisę tuo atžvilgiu, kad tarptautinė teisė (kaip bendroji teisė, sais- 
tanti visas valstybes) nesukuria specialių organų jos normoms kurti ir taikyti. Ji vis dar 
yra didžiai decentralizuota. Ji vis dar yra tos raidos, kurią nacionalinė teisė jau baigė, 
pradžioje. Bendrosios normos kuriamos papročiais arba sutartimis, o tai reiškia, kad jas 
kuria patys tos bendruomenės nariai, 0 ne specializuoti įstatymų leidybos organai. Tas 
pats pasakytina apie bendrųjų normų taikymą konkrečiu atveju. Nuspręsti, ar esama de- 
likto, už kurį atsako kita valstybė, turi pati valstybė, mananti, kad jos teisės buvo pažeis- 
tos. O jeigu minėta kita valstybė neigia padarytą deliktą ir jeigu negalima pasiekti jokio 
susitarimo tarp šių abiejų šalių, tai nėra jokio objektyvaus autoriteto, kuris turėtų kom- 
petenciją, vadovaudamasis teisiškai sureguliuota procedūra, šį konfliktą išspręsti. Juk buvo 
pažeistos būtent valstybės teisės ir būtent ji yra įgalinta reaguoti į pažeidimą griebdama- 
si represalijų arba karo, kaip tarptautinės teisės numatytų prievartos aktų. Vyrauja pir- 
mykštei teisei būdingas metodas — savigalba. 


c) Tarptautinės teisės hierarchija 


Tarptautinę teisę sudaro normos, iš pradžių sukurtos papročiu, t. y. nacionalinių valstybių 
aktais, arba, formuluojant tiksliau, valstybės organų, kuriuos nacionalinės teisinės tvarkos 
įgalina reguliuoti tarpvalstybinius santykius. Tai yra „bendrosios“ tarptautinės teisės normos, 
nes pareigas ir teises jos sukuria visoms valstybėms. Iš šių normų viena yra ypač svarbi - toji, 
kuri žinoma kaip pacta sunt servanda principas. Ji įgalina valstybes, kaip tarptautinės ben- 
druomenės subjektus, sutartimis reguliuoti savo elgesį viena kitos atžvilgiu, t. y. jų pačių or- 
ganų ir piliečių elgesį kitų valstybių organų ir piliečių atžvilgiu. Dviejų arba kelių valstybių 
įgalintų organų susitarimu sukuriamos normos, kurios susitariančiosioms šalims sukuria pa- 
reigas ir suteikia teises. Tokia sutartimis sukurta tarptautinė teisė, kokia galioja šiandien, yra 
(išskyrus tam tikras išimtis) ne bendro, o tik partikuliaraus pobūdžio; jos normos galioja ne 
visoms valstybėms, o tik dviem valstybėms arba tam tikrai didesnei ar mažesnei jų grupei; jos 
konstituoja tik dalines bendruomenes. Pažymėtina, kad sutartimis kuriama partikuliarinė 
tarptautinė teisė ir bendroji tarptautinė paprotinė teisė nelaikytinos to paties lygmens normo- 
mis. Kadangi vienos grupės normų pagrindas yra tokia norma, kuri priklauso kitai normų 
grupei, tai jųdviejų tarpusavio santykis yra aukštesnio ir žemesnio hietarchijos lygmens san- 
tykis. O jeigu dar atsižvelgiame į normas, kurias kuria tarptautiniai teismai bei kiti sutartimis 
įsteigti tarptautiniai organai, tai tarptautinės teisės struktūroje atsiranda dar ir trečias lygmuo. 
Juk tokio organo funkcija pati yra grindžiama tarptautine sutartimi, t. y. tarptautinės teisės 
antrojo lygmens norma. Kadangi šis antrasis lygmuo, t. y. tarptautinėmis sutartimis kuriama 
tarptautinė teisė, yra grindžiamas bendrosios paprotinės tarptautinės teisės norma (aukščiau- 
siu lygmeniu), tai preziumuojama pamatinė tarptautinės teisės norma turi būti toji norma, kuri 
valstybių elgesio viena kitos atžvilgiu konstituojamą paprotį įtvirtina kaip teisėkūros faktą. 

d) Netiesioginis įpareigojimas ir įgalinimas tarptautinėje teisėje 


Tarptautinė teisė valstybes įpareigoja ir įgalina. Ji įpareigoja valstybes elgtis tam tik- 
ru būdu, priešingą elgesį susiedama su „sankcijomis“ (represalijomis arba karu); šitaip 
tarptautinė teisė tokį elgesį uždraudžia kaip deliktą ir reikalauja priešingo elgesio. Delik- 
tai nėra su sankcijomis susiejami taip, kad tam tikri deliktai būtų susiję su viena sankci- 
jų rūšimi, o kiti deliktai — su kita sankcijų rūšimi: valstybė, kurios teisės pažeidžiamos, 
gali pasirinkti vieną iš dviejų. Be to, nukentėjusioji valstybė pagal bendrąją tarptautinę 
teisę yra ne įpareigota, o tik įgalinta į pažeidimą reaguoti sankcija. Vienos valstybės tei- 
sę, kuri yra kitos valstybės pareigos atspindys, pastiprina įgalinimas vykdyti tarptautinės 
teisės nustatytas sankcijas prieš savo pareigą pažeidusią valstybę. Taip konstituojama nu- 
kentėjusiosios valstybės subjektinė teisė (specifine technine prasme). 

Nuo subjektinės teisės privatinėje teisėje ši teisė skiriasi tuo, kad sankcijos neprivalo 
būti skiriamos teismo sprendimu ir jų neprivalo vykdyti specialus organas; todėl nuken- 
tėjusioji valstybė neturi teisinės galios inicijuoti į sankciją nukreipto teisinio proceso, ta- 
čiau ji turi teisinę galią pati nuspręsti, kad tuo konkrečiu atveju prieš kitą valstybę nu- 
kreiptina sankcija, ir pati tą sankciją vykdyti. 

Tai nereiškia, kaip kartais manoma, kad tarptautinė teisė neįpareigoja arba neįgalina 
individų. Kadangi visa teisė iš esmės reguliuoja Žmonių elgesį, tai ir teisinės pareigos, ir 
Juridinės teisės turinys negali būti niekas kita, kaip tik Žmonių elgesys, o šis negali būti 
niekas kita, kaip tik atskirų žmonių elgesys. Tai, kad tarptautinė teisė įpareigoja arba įga- 
lina valstybes, reiškia tik viena: kitaip, nei nacionalinė teisinė tvarka, individus ji įparei- 
goja arba įgalina ne tiesiogiai, bet — tarpininkaujant nacionalinei teisinei tvarkai (kurios 
personifikacija yra „valstybė“) — netiesiogiai. Šis tarptautinės teisės valstybei duodamas 
įpareigojimas arba įgalinimas yra tokio pat pobūdžio, kaip ir įpareigojimas arba įgalini- 
mas, nacionalinės teisinės tvarkos duodamas korporacijai kaip juridiniam asmeniui. Vals- 
tybė yra juridinis asmuo, o tarptautinės teisės normos, įpareigojančios arba įgalinančios 
valstybę kaip juridinį asmenį, yra nebaigtinės. Jos apibrėžia tik materialųjį, 0 ne perso- 
nalinį žmonių elgesio, kuris neišvengiamai yra jų turinys, elementą. Jos apibrėžia tik tai, 
ką privalu daryti arba ko privalu nedaryti, o ne kas (kuris žmogus) turi atlikti nurodytą 
veiksmą arba nuo jo susilaikyti. Jį identifikuoti tarptautinė teisė palieka nacionalinei tei- 
sinei tvarkai. Šio individo elgesys, kurį tarptautinė teisė įsako arba draudžia ir kuriuo at- 
liekama arba pažeidžiama tarptautinės teisės nustatyta pareiga, yra priskiriamas valsty- 
bei, t. y. jis siejamas su nacionalinės teisinės tvarkos vienove tiek, kiek nacionalinė tei- 
sinė tvarka apibrėžia kaip individo, veikiančio kaip specialus valstybės organas, funkci- 
ją. Tas pats pasakytina apie tą elgesį, kuris apima naudojimąsi teise bei įgalinimą rea- 
guoti represalijomis arba karu į pareigos, kurios atspindys yra ši teisė, nevykdymą. Tarp- 
tautinės teisės draudžiamą elgesį priskirti valstybei, t. y. daryti prielaidą, kad valstybė gali 
padaryti tarptautinį deliktą, nesunku. Nacionalinė teisinė tvarka kuo puikiausiai gali įga- 
linti arba net įpareigoti valstybės organą elgtis taip, kad šis elgesys būtų toks, kokį tarp- 
tautinė teisė susieja su sankcija, taigi toks, koks savo pobūdžiu yra tarptautinis deliktas. 

Kaip jau sakyta, teiginys, kad represalijos ir karas, kaip tarptautinės teisės sankcijos, 
yra nukreiptos prieš valstybę, reiškia, jog šių sankcijų, kaip blogybės, patyrimas (iš tik- 
rųjų jas patiria visi tai valstybei priklausantys asmenys) yra priskiriamas „tai valstybei 
kaip asmeniui“. Tačiau šią situaciją galima aprašyti realistiškiau, nesigriebiant šio fikty- 
vaus priskyrimo. Kadangi tarptautinius deliktus, kurie yra sankcijų sąlygos, daro žmo- 
nės, funkcionuojantys kaip savųjų valstybių valdžia, o sankcijos yra nukreiptos ne prieš 
juos, bet prieš kitus Žmones, tai teiginį, kad sankcijos yra „nukreiptos prieš valstybę“, 
galima interpretuoti taip: tarptautinės teisės nustatytos sankcijos (represalijos ir karas) yra 
kolektyvinė valstybės narių atsakomybė už valdžios padarytus tarptautinius deliktus!!. 

Ši kolektyvinė atsakomybė — tai absoliuti atsakomybė, arba atsakomybė be kaltės, nes 
tas elgesys, kuris yra tarptautinis deliktas, nėra tų individų, prieš kuriuos yra nukreipia- 
ma sankcija, elgesys, taigi ir dėl šio delikto atsiradusį interesų pažeidimą sukelia ne šie 
individai — nei tyčia, nei dėl neatsargumo. 

Be to, ši kolektyvinė atsakomybė bendrąją tarptautinę teisę supanašina su pirmykštės 
bendruomenės teise. 

Pagal bendrąją tarptautinę teisę karo veiksmai turi būti nukreipti tik prieš ginkluotųjų 
pajėgų narius, kurie yra valstybės organai. Jų patyrimą priskiriant valstybei taip pat gali 
būti reiškiama idėja, kad karo veiksmai yra nukreipti prieš valstybės organus. Bet nėra 
atmestina, kad iš tikrųjų karo veiksmai paliečia ir tuos žmones, kurie nėra ginkluotųjų 
pajėgų nariai; dabartiniame karo technikos raidos etape to jau negalima išvengti. 

Tarptautinės teisės ypatumo, kad ji „įpareigoja ir įgalina tik valstybes“ ir kad „tarp- 
tautinės teisės subjektai yra tik valstybės“, teisinę prasmę visiškai išreiškia šis teiginys: 
tarptautinė teisė nacionalinėms teisinėms tvarkoms deleguoja uždavinį identifikuoti in- 
dividus, kurių elgesiu yra vykdomos arba pažeidžiamos tarptautinės teisės nustatytos pa- 
reigos ir yra naudojamasi tarptautinės teisės nustatytomis teisėmis. Šiuo teiginiu nepa- 
sakoma nieko daugiau, kaip tik tai, kad tarptautinė teisė netiesiogiai įpareigoja ir įgali- 
na individą. 

Tačiau šis tarptautinei teisei būdingas netiesioginis individų įpareigojimas ir įgalini- 
mas — tai taisyklė, turinti svarbių išimčių 1r bendrojoje, ir partikuliarinėje tarptautinėje 
teisėje. Kai kuriais atvejais tarptautinės teisės norma tam tikrą individą įpareigoja tiesio- 
giai — tai tokie atvejai, kai tarptautinė teisė apibrėžia ne tik tai, ką privalu daryti arba ko 
privalu nedaryti, bet ir kuris žmogus privalo taip elgtis. Tokiais atvejais individai tiesio- 
giai pasirodo kaip tarptautinės teisės subjektai. 

Jeigu tarptautinė teisė individus įpareigoja tiesiogiai, tai tokia pareiga nėra sukuriama 
individo elgesį susiejant su specifinėmis tarptautinės teisės sankcijomis (represalijomis ir 
karu). Individams tiesiogiai nustatomas pareigas konstituoja nacionalinei teisei būdingos 


"9 Toks priskyrimas itin būdingas pilietinio karo atveju. Sukilėliai nesakys, kad jų karo veiksmai yra nu- 
kreipti prieš valstybę, — jie nukreipti tik prieš esamą vyriausybę; vadinasi, žmonėms užkraunamos blogybės 
patyrimą jie priskiria ne valstybei. Bet vyriausybė, prieš kurią, sukilėlių teigimu, yra nukreiptas revoliucinis 
veiksmas ir kuri (kol ji efektyviai kontroliuoja jai pavaldžius individus) yra legitimi tai valstybei atstovaujanti 
vyriausybė, šiuos aktus apibūdins taip, kaip jie vadinami kai kuriuose baudžiamuosiuose įstatymuose — kaip 
„priešiškus valstybei“, t. y. kaip nukreiptus prieš valstybę. 

sankcijos, būtent bausmė ir civilinis išieškojimas. Apibrėžti ir vykdyti šias sankcijas tarp- 
tautinė teisė gali palikti nacionalinei teisinei tvarkai, kaip antai tokio tarptautinio delikto, 
kaip piratavimas, atveju. Arba sankcijas gali apibrėžti tarptautinė sutartis, o jas taikyti 
konkrečiais atvejais galima pavesti tarptautine sutartimi įsteigtam tarptautiniam teismui; 
taip buvo, pavyzdžiui, persekiojant karo nusikaltėlius pagal 1945 m. rugpjūčio 8 d. Lon- 
dono sutartį. 

Tiek, kiek tarptautinė teisė įsiskverbia į sritis, ligi tol buvusias išimtinai nacionalinės 
teisės domenu, jai būdinga tiesioginio individų įpareigojimo ir įgalinimo tendencija stip- 
rėja. Tiek pat ir kolektyvinę bei absoliučią atsakomybę keičia individuali atsakomybė bei 
atsakomybė už kaltę. Šį vyksmą atitinka teisės normų kūrimo ir taikymo centrinių orga- 
nų sukūrimas — procesas, kol kas matomas tik tam tikrose tarptautinėse bendruomenėse. 
Ši centralizacija pirmiausia siejasi su jurisdikcija; ja siekiama suformuoti tarptautinius teis- 
mus. Šiuo požiūriu tarptautinės teisės evoliucija primena nacionalinės teisės evoliuciją. 
Ir čia centralizacija prasidėjo nuo tribunolų sukūrimo. 


43. TARPTAUTINĖ TEISĖ IR NACIONALINĖ TEISĖ 


a) Tarptautinės ir nacionalinės teisės vienovė 


Visas aprašytasis teisinės technikos kitimas turi (kaip pastaruoju nagrinėtu atveju) ten- 
denciją ištrinti ribą tarp tarptautinės ir nacionalinės teisės, tad paaiškėja, kad galutinis 
teisės raidos vis didėjančios centralizacijos link tikslas yra organizacinė visuotinės teisi- 
nės bendruomenės vienovė, t. y. pasaulinės valstybės atsiradimas. Tačiau šiuo metu dar 
nėra nieko panašaus. Visos teisės vienovę galime teigti tik savajame teisės pažinime, pa- 
rodydami, kad tarptautinę teisę galime suvokti kartu su nacionaline teise — kaip vieną 
normų sistemą, lygiai taip pat, kaip nacionalinę teisę esame įpratę suvokti kaip tam tik- 
rą vienetą. 

Tradicinė teorija, priešingai, tarptautinę ir nacionalinę teisę mato kaip dvi skirtingas, 
vieną nuo kitos nepriklausomas, izoliuotas normų sistemas, grindžiamas dviem skirtin- 
gomis pamatinėmis normomis. Jeigu ir tarptautinės teisės normos, ir nacionalinių teisi- 
nių tvarkų normos laikytinos vienu metu galiojančiomis teisės normomis, tai šis dualisti- 
nis — arba, tiksliau, „pliuralistinis“ (atsižvelgiant į nacionalinių teisinių tvarkų daugybiš- 
kumą) - konstruktas yra nepagrindžiamas. Šis požiūris jau implikuoja epistemologinį pos- 
tulatą: visą teisę reikia suprasti kaip vieną sistemą, t. y. į ją reikia žvelgti iš to paties 
taško kaip į vieną uždarą visumą. Tarptautine teise vadinamas normas, reguliuojančias 
valstybių santykius, ir nacionalinių teisinių tvarkų normas jurisprudencija apima ta pačia 
teisės kategorija. Taip ji siekia savo objektą pateikti kaip vienovę. Negatyvus šios vieno- 
vės kriterijus yra prieštaravimo joje nebuvimas. Šis loginis principas galioja ir normų pa- 
saulio pažinimui. Normatyvinės tvarkos neįmanoma aprašyti teigiant, esą galioja norma 
„a privalo būti“ ir kartu — „a privalo nebūti“. Apibrėžiant tarptautinės ir nacionalinės teisės 

santykį visų svarbiausia yra atsakyti į klausimą, ar tarp šių dviejų normų sistemų yra ga- 
lima neišsprendžiama konkurencija. Ir tik į šį klausimą atsakius teigiamai tarptautinės ir 
nacionalinės teisės vienovė būtų neįmanoma. Tokiu atveju išties būtų galimas tik dualis- 
tinis arba pliuralistinis tarptautinės ir nacionalinės teisės santykio konstruktas. Tačiau jeigu 
taip būtų, negalėtume sakyti, kad abi jos galioja vienu metu. Tai rodo teisės ir moralės 
santykis. Čia iš tikrųjų galima tokia konkurencija, pavyzdžiui, jeigu tam tikra moralinė 
tvarka bet kokiomis aplinkybėmis draudžia atimti žmogui gyvybę, tuo tarpu pozityvioji 
teisinė tvarka numato mirties bausmę ir įgalina vyriausybę tarptautinės teisės numatyto- 
mis sąlygomis kariauti. Esant šiai dilemai individas, teisę laikantis galiojančių normų sis- 
tema, moralės turi nelaikyti tokia sistema, o individas, galiojančių normų sistema laikan- 
tis moralę, tokia sistema turi nelaikyti teisės. Tai išreiškiama sakant: moralės požiūriu mir- 
ties bausmė ir karas yra draudžiami, bet teisės požiūriu abu šie dalykai yra įsakyti arba 
bent leidžiami. Tačiau šis pasakymas reiškia tik tai, kad nėra tokio požiūrio, kuriuo ir 
moralę, ir teisę vienu metu būtų galima laikyti galiojančiomis normatyvinėmis tvarkomis. 
Negalima tarnauti dviem ponams. 

Jeigu tarp tarptautinės ir nacionalinės teisės būtų neišsprendžiama konkurencija ir, va- 
dinasi, jeigu dualistinio konstrukto nebūtų galima išvengti, tai tarptautinės teisės nebūtų 
galima laikyti „teise“ ir net tokia saistančia normatyvine tvarka, kuri galioja kartu su na- 
cionaline teise (darant prielaidą, kad ši yra laikoma galiojančių normų sistema). Atitin- 
kamus santykius būtų galima interpretuoti tik nacionalinės teisinės tvarkos požiūriu arba 
tarptautinės teisinės tvarkos požiūriu. Jeigu tokią prielaidą darytų teorija, tikinti, kad tarp 
tarptautinės ir nacionalinės teisės esama neišsprendžiamos konkurencijos, ir į tarptautinę 
teisę žvelgianti ne kaip į „teisę“, o tik kaip į tarptautinės moralės atmainą, jai nebūtų 
galima niekaip logiškai prieštarauti. Bet dauguma dualistinės teorijos atstovų jaučia turį 
pareigą ir tarptautinę, ir nacionalinę teisę traktuoti kaip galiojančias teisines tvarkas, ku- 
rios galioja nepriklausomai viena nuo kitos, ir galinčias viena su kita konkuruoti. Tačiau 
tokia teorija yra nepagrindžiama. 


b) Tarptautinės ir nacionalinės teisės nekonkuravimas 


Požiūris, kad nacionalinė ir tarptautinė teisė yra dvi skirtingos teisinės tvarkos, galio- 
jančios nepriklausomai viena nuo kitos, paprastai grindžiamas tuo, kad tarp jų esama ne- 
išsprendžiamos konkurencijos. Tačiau nagrinėjant atidžiau paaiškėja, kad tai, kas laiko- 
ma tarptautinės teisės normų ir nacionalinės teisės normų konkurencija, apskritai nėra nor- 
mų konkurencija, kad šią situaciją galima aprašyti teisės taisyklėmis, kurios niekaip ne- 
prieštarauja viena kitai. 

Tokia konkurencija pirmiausia įžvelgiama toje aplinkybėje, kad nacionalinė teisė gali 
konkuruoti su tarptautine sutartimi. Pavyzdžiui, valstybė sutartimi gali būti įpareigota 
mažumų nariams suteikti tokias pat politines teises, kaip ir daugumos nariams, bet na- 
cionalinis įstatymas iš mažumos narių politines teises atima — tačiau šis kontrastas ne- 
daro jokio poveikio nei sutarties, nei įstatymo galiojimui. Ši situacija yra visiškai ana- 

logiška situacijai pačioje valstybės teisėje, šiuo atžvilgiu visiškai nekeliančiai abejonės 
dėl jos vienovės. Vadinamasis antikonstitucinis įstatymas — tai taip pat galiojantis įsta- 
tymas, ir jis lieka toks, ir dėl jo nereikia sustabdyti konstitucijos galiojimo arba jos pa- 
keisti. Vadinamasis neteisėtas sprendimas taip pat yra galiojanti norma, ir jis lieka ga- 
lioti tol, kol jo galiojimas nėra panaikinamas kitu sprendimu. Anksčiau buvo parodyta, 
jog normos prieštaravimas normai nereiškia, kad esama žemesnio lygmens normos ir 
aukštesnio lygmens normos konkurencijos, — jis reiškia tik tai, kad žemesnės normos 
galiojimą galima panaikinti arba kad galima nubausti už ją atsakantį organą. Ypač pa- 
žymėtina, kad aktas, kuriuo sukuriama „normai priešinga norma“, gali būti deliktas, su 
kuriuo teisinė tvarka gali susieti tam tikras sankcijas. Iš to, kas pasakyta, išplaukia, kad 
deliktas nėra teisės neigimas (kaip rodo vokiečių kalbos terminas Un-recht), t. y. kaž- 
kas, kas yra ne „teisė“, o tik sąlyga, su kuria teisė susieja tam tikras pasekmes; kitaip 
tariant, tarp teisės ir delikto nėra jokio prieštaravimo. Ta aplinkybė, kad galiojančią teisės 
normą galima sukurti aktu, kuris savo pobūdžiu yra deliktas, nekelia jokių loginių pro- 
blemų. Normos sukūrimą galima sieti su sankcijomis, ir vis dėlto sukurtoji norma gali 
galioti, t. y. galioti ne tik tuo atžvilgiu, kad ji lieka galioti tol, kol nėra panaikinama 
tokiems atvejams teisinės tvarkos numatytu ypatingu teisės aktu, bet ir tuo atžvilgiu, 
kad jos apskritai negalima panaikinti laikantis tokios procedūros, nes teisinė tvarka spe- 
cialios tokios rūšies procedūros nenumato. Būtent tokia situacija yra būdinga tarptau- 
tinės ir nacionalinės teisės santykiui. Ta aplinkybė, kad tarptautinė teisė nustato vals- 
tybei pareigą atlikti tam tikrus aktus, ypač kurti tam tikro turinio normas, reiškia tik 
tai, kad priešingi aktai arba priešingo turinio normų kūrimas yra sąlyga, su kuria tarp- 
tautinė teisė susieja savo sankcijas — represalijas arba karą. Bet nacionalinės teisės nor- 
ma, sukurta „pažeidžiant“ tarptautinę teisę, lieka galioti net tarptautinės teisės požiū- 
riu, nes tarptautinė teisė nenumato jokios procedūros, pagal kurią tą normą būtų gali- 
ma panaikinti. Tarptautinės teisės santykis su nacionalinės teisės norma, kuri, kaip sa- 
koma, prieštarauja tarptautinei teisei, yra toks pat, kaip ir konstitucijos, kurios nuosta- 
tose dėl pagrindinių teisių apibrėžiamas būsimų įstatymų turinys pagrindines teises pa- 
žeidžiančių ir dėl to antikonstituciniais laikomų įstatymų atžvilgiu, santykis su nacio- 
naline teise, kai konstitucija nenumato procedūros, pagal kurią įstatymus būtų galima 
panaikinti dėl jų antikonstitucingumo, o tik formuluoja nuostatą, jog tam tikrus orga- 
nus galima asmeniškai patraukti į teismą už jų dalyvavimą sukuriant „antikonstitucinį“ 
įstatymą. Tarptautinė teisė apibrėžia nacionalinės teisinės tvarkos turinį taip pat, kaip 
ir teisminės įstatymų konstitucingumo kontrolės nenustatanti konstitucija apibrėžia bū- 
simų įstatymų turinį. Kitokio nei reikalaujamas turinio normų galimybė nėra atmeta- 
ma, tad tokio turinio normos sukūrimas yra (tegu ir netiesiogiai) deleguojamas. Tokia 
norma diskvalifikuojama tik tiek, kiek jos sukūrimą kaip deliktą kvalifikuoja tarptauti- 
nė teisė, dėl šios normos galiojimo neturinti jokios išankstinės nuostatos. Tad nei šis 
deliktas, nei juo sukurta ir „tarptautinei teisei priešinga“ vadinama norma tarptautinei 
teisei logiškai neprieštarauja. Taigi ši situacija neužkerta kelio tarptautinės ir naciona- 
linės teisės vienovės prielaidai. 

c) Dviejų normų sistemų tarpusavio santykis 


Tarptautinės ir nacionalinės teisės vienovę galima suprasti dvejopai, ir jeigu abi siste- 
mos laikomos vienu metu galiojančiomis saistančių normų sistemomis, jos abi neišven- 
giamai bus suvokiamos kaip viena sistema, kurią galima aprašyti viena kitai nepriešta- 
raujančiomis teisės taisyklėmis. 

Du dinaminio tipo normų kompleksai, tokie kaip tarptautinė teisė ir nacionalinė teisė, 
vieną sistemą gali sudaryti taip, kad viena tvarka subordinuojama kitai, nes vienoje iš jų 
esama normos, apibrėžiančios kitos normų kūrimą, tad pastarosios galiojimo pagrindas 
yra pirmojoje. Taigi pamatinė aukštesnės tvarkos norma yra ir žemesnės tvarkos galioji- 
mo pagrindas. Bet šiedu normų kompleksai vieną sistemą gali sudaryti ir taip, kad abi 
sistemos būtų koordinuotos, t. y. kad jų galiojimo sritys būtų delimituotos viena kitos at- 
žvilgiu. Tačiau tokia koordinacija suponuoja dar trečią, aukštesnę, tvarką, apibrėžiančią 
kitų dviejų kūrimą, delimituojančią jų galiojimo sritis viena kitos atžvilgiu ir šitaip jas 
koordinuojančią. Galiojimo srities apibrėžimas reiškia, kad tam tikrą žemesnės tvarkos 
turinio elementą apibrėžia aukštesnė tvarka. Kūrimo procedūros apibrėžimas gali būti tie- 
sioginis arba netiesioginis: aukštesnė tvarka gali pati apibrėžti procedūrą, pagal kurią ku- 
riamos žemesnės tvarkos normos, arba aukštesnė tvarka gali apsiriboti tam tikro organo 
įgalinimu savo paties nuožiūra kurti normas tam tikrai sričiai. Tokiu atveju kalbame apie 
„delegavimą“, o aukštesnę ir žemesnę tvarkas siejanti normatyvinės sistemos vienovė sa- 
vo pobūdžiu yra „delegavimo sąsaja“. Tad aukštesnės tvarkos santykis su jos deleguoto- 
mis žemesnėmis tvarkomis tuo pat metu turi būti visuminės tvarkos santykis su ją suda- 
rančiomis dalinėmis tvarkomis. Kadangi žemesnės sistemos galiojimo pagrindą teikianti 
norma yra aukštesnės tvarkos dalis, tai pirmąją galima suvokti kaip dalinę tvarką, kurią 
pastaroji apima kaip visuminė tvarka. Aukštesnės tvarkos, kaip aukščiausio hierarchijos 
lygmens, pamatinė norma — tai aukščiausias visų normų, taigi ir žemesnių tvarkų normų, 
galiojimo pagrindas. 

Jeigu nacionalinė ir tarptautinė teisė sudaro vieną sistemą, tai jų tarpusavio santykis 
turi būti vienas 1š čia aprašytų dviejų tipų. Tarptautinę teisę reikia suvokti arba kaip na- 
cionalinės teisės deleguotą ir dėl to jos apimamą tvarką, arba kaip visuminę teisinę tvar- 
ką, apimančią visas nacionalines teisines tvarkas kaip dalines tvarkas, todėl už jas visas 
viršesnė. Abi interpretacijos — tai monistinis konstruktas. Viena jų implikuoja nacionali- 
nės teisinės tvarkos pirmenybę, kita — tarptautinės teisinės tvarkos pirmenybę. 


d) Monistinio konstrukto neišvengiamumas 


Valstybės suteikiamas tarptautinės teisės pripažinimas: 
nacionalinės teisinės tvarkos pirmenybė 


Kaip buvo pabrėžta, dualistinio konstrukto atstovai tarptautinę teisę laiko saistančių 
normų, galiojančių nepriklausomai nuo nacionalinės teisės normų, sistema. Todėl jiems 
tenka pareiga atsakyti į klausimą, kodėl tarptautinės teisės normos įpareigoja atskirą valsty- 

bę, t. y. į klausimą dėl jų galiojimo pagrindo. Atsakinėdami į šį klausimą jie pradeda 
nuo savosios nacionalinės teisinės tvarkos galiojimo, kurį laiko savaime akivaizdžiu. Ta- 
čiau pradėjus nuo nacionalinės teisinės tvarkos galiojimo kyla klausimas, kaip žengiant 
iš šio išeities taško galima įrodyti tarptautinės teisės galiojimą. Tai padaroma tariant, kad 
bendroji tarptautinė teisė valstybei galioja tik tuo atveju, kai ši valstybė ją pripažįsta kaip 
saistančią, t. y. pripažįsta ją tokią, kokia ji yra susiklosčiusi iš papročio jos pripažinimo 
momentu. Toks pripažinimas gali įvykti eksplicitiškai, legislatūros arba vyriausybės ak- 
tu, arba implicitiškai, iš tikrųjų taikant tarptautinės teisės normas, sudarant tarptautines 
sutartis arba gerbiant tarptautinės teisės nustatytus imunitetus ir t. t. Kadangi šitokiu bū- 
du tarptautinę teisę pripažįsta visos valstybės, tai iš tikrųjų tarptautinė teisė galioja vi- 
soms valstybėms. Tačiau atskirai valstybei tarptautinė teisė pradeda galioti tik ją šitaip 
eksplicitiškai arba implicitiškai pripažinus. Toks požiūris vyrauja anglų-amerikiečių ju- 
risprudencijoje, ir jį patvirtina šiuolaikinių konstitucijų teiginys, kad bendroji tarptautinė 
teisė laikoma nacionalinės teisės dalimi; šitaip nacionalinė teisinė tvarka, kurios konsti- 
tucijoje esama tokios nuostatos, pripažįsta tarptautinę teisę ir padaro ją savo dalimi. Tarp- 
tautinės teisės pripažinimas, kai tai daro atskira valstybė, nėra pačios tarptautinės teisės 
nustatyta jos galiojimo tai valstybei sąlyga. Galiojanti tarptautinės teisės norma tokios są- 
lygos negali nustatyti, nes pačios šios normos galiojimas negali priklausyti nuo tokios 
sąlygos. Bet niekas neužkerta kelio teismams ir kitiems teisės taikymo organams trak- 
tuoti tarptautinę teisę kaip galiojančią jų valstybei tik tuo atveju, kai ta valstybė ją yra 
pripažinusi kaip saistančią. Tokio požiūrio išdava yra tai, kad tarptautinė teisė nesaisto 
jos nepripažinusios valstybės. Požiūris, kad tam tikrai valstybei tarptautinė teisė negalio- 
ja ir kad tos valstybės santykiai su kitomis valstybėmis nepaklūsta tarptautinei teisei, yra 
visiškai galimas. 

Pačios tarptautinės teisės intencijos požiūriu valstybės santykiams su kita bendruomene 
kaip valstybe ją galima taikyti tik tuo atveju, kai yra tenkinama sąlyga, kad valstybė tą 
bendruomenę yra pripažinusi „valstybe“ tarptautinės teisės prasme. Šio tarptautinės tei- 
sės reikalaujamo bendruomenės pripažinimo „valstybe“ nereikia painioti su valstybės su- 
teikiamu tarptautinės teisės pripažinimu. Jeigu atsakant į klausimą dėl tarptautinės teisės 
galiojimo pagrindo yra pradedama nuo savosios nacionalinės teisinės tvarkos galiojimo, 
jeigu klausiama, kodėl tarptautinė teisė turi galioti valstybei, jau suvokiamai kaip teisinė 
tvarka, tai galimas tik vienas atsakymas: tam, kad tarptautinė teisė galiotų tam tikrai vals- 
tybei, ją ši valstybės turi pripažinti. Jau pačioje šio klausimo formuluotėje ešama prielai- 
dos, kad tarptautinės teisės galiojimo pagrindo reikia ieškoti nacionalinėje teisinėje tvar- 
koje, t. y. prielaidos, kad pirmenybė yra teiktina nacionalinei teisinei tvarkai, kad šioji 
yra „suvereni“ arba (tai yra tas pats) kad suvereni yra valstybė, kurios atžvilgiu yra ke- 
liamas tarptautinės teisės galiojimo klausimas. 

Tariant, kad nacionalinei teisinei tvarkai teiktina pirmenybė, valstybės suverenumas 
yra lemiamas veiksnys. Suverenumas — tai ne jutimiškai suvokiama arba kaip nors kitaip 
objektyviai pažįstama realaus objekto savybė, o prezumpcija. Čia preziumuojama norma- 

tyvinė tvarka kaip aukščiausia tvarka, kurios galiojimo negalima išvesti iš jokios kitos 
dar aukštesnės tvarkos. Į klausimą, ar valstybė yra suvereni, negalima atsakyti analizuo- 
jant gamtinę tikrovę. Suverenumas nėra realios galios maksimumas. Tos valstybės, ku- 
rios, palyginti su vadinamosiomis didžiosiomis galybėmis, turi labai mažai realios galios, 
yra laikomos tokiomis pat „suvereniomis“ galybėmis, kaip ir didžiosios galybės. Klausi- 
mas, ar valstybė yra suvereni, tai klausimas, ar nacionalinė teisinė tvarka yra preziumuo- 
jama kaip aukščiausia. Taip yra tuo atveju, kai tarptautinė teisė laikoma ne teisine tvar- 
ka, iškilusia virš nacionalinės teisinės tvarkos, o tokia teisine tvarka, kurią deleguoja na- 
cionalinė teisinė tvarka, kitaip tariant, jeigu tarptautinė teisė laikoma galiojančia tam tik- 
rai valstybei tik tada, kai ši valstybė ją yra pripažinusi. Tai yra įmanoma lygiai taip pat, 
kaip yra įmanoma ir nacionalinę teisinę tvarką laikyti galiojančia tam tikram individui 
tik tuo atveju, kai jis ją yra pripažinęs. Jeigu nacionalinės teisinės tvarkos galiojimo pa- 
grindas įžvelgiamas šio individo tai tvarkai suteikiamame pripažinime, tai čia buvo pra- 
dėta nuo individo suverenumo, nuo jo laisvės, lygiai taip pat, kaip tarptautinės teisės ga- 
liojimą įžvelgiant atskiros valstybės tai tvarkai suteikiamame pripažinime yra pradedama 
nuo valstybės suverenumo. Juk valstybės buvimas „suverenia“ reiškia tik tai, kad istoriš- 
kai pirmosios konstitucijos išleidimas yra preziumuojamas kaip teisėkūros faktas ir nesi- 
remiama jokia pozityviąja tarptautinės teisės norma, kuri šį faktą institucionalizuotų kaip 
teisėkūros faktą. 

Taigi tarptautinė teisė atsiskleidžia ne kaip supranacionalinė teisinė tvarka ir ne kaip 
nuo nacionalinės teisinės tvarkos nepriklausoma bei nuo jos izoliuota tvarka, bet kaip 
nacionalinės teisinės tvarkos dalis. Ji vadinama „išorine valstybės teise“, tariant, kad ji 
reguliuoja valstybės santykius su „išore“, su kitomis valstybėmis. Bet tarptautinės tei- 
sės negalima apibrėžti pagal jos normomis reguliuojamą dalyką. Kaip jau pažymėta, 
tarptautinė teisė reguliuoja ne tik valstybių elgesį, vadinasi, netiesiogiai — ir individų el- 
gesį, bet ji individų elgesį reguliuoja ir tiesiogiai. Tarptautinę teisę galima apibrėžti vien 
pagal jos normų kūrimo būdą. Ji yra valstybių papročiais, tarptautinėmis sutartimis bei 
sutartimis įsteigtų tarptautinių organų sukurtų teisės normų sistema. Jeigu šitaip sukur- 
tos normos laikomos galiojančiomis tik tada, kai nacionalinės teisinės tvarkos dalimi jos 
tampa jas pripažinus, jeigu jų galiojimo pagrindas galiausiai yra šios tvarkos preziumuo- 
jama pamatinė norma, tai turime tarptautinės teisės ir nacionalinės teisės vienovę, grin- 
džiamą ne tarptautinės teisinės tvarkos pirmenybe, bet nacionalinės teisinės tvarkos pir- 
menybe. 

Dualistinis konstruktas tampa neįmanomas dėl to, kad čia neišvengiamai daroma prie- 
laida, kad tarptautinės teisės normų galiojimas tam tikrai valstybei priklauso nuo tos vals- 
tybės šiai teisei suteikiamo pripažinimo. Juk jeigu tarptautinė teisė laikoma tik naciona- 
linės teisės dalimi, tai ji, kaip teisinė tvarka, negali skirtis nuo nacionalinės teisės, 0 jos 
galiojimas negali nepriklausyti nuo nacionalinės teisės galiojimo; vadinasi, tarp jųdviejų 
negali būti jokios konkurencijos, nes abi jos yra grindžiamos (vartojant tradicinės juris- 
prudencijos terminiją) tos pačios valstybės „valia“. 

Tarptautinės teisinės tvarkos pirmenybė 


Antras tarptautinės teisės ir nacionalinės teisės vienovės pagrindimo būdas — pradėti 
nuo tarptautinės teisės, kaip galiojančios teisinės tvarkos. Jeigu, kaip ankstesniame apra- 
šyme, pradėsime nuo nacionalinės tvarkos galiojimo, tai kyla klausimas, kaip galima įro- 
dyti tarptautinės teisės galiojimą; tai galima padaryti tik tarptautinę teisę pripažįstant vals- 
tybei, kuriai tarptautinė teisė galioja. O tai reiškia, kad pirmenybė teikiama nacionalinei 
teisinei tvarkai. Tačiau pradėjus nuo tarptautinės teisės galiojimo kyla klausimas, kaip, 
žengiant iš šio išeities taško, galima įrodyti nacionalinės teisės galiojimą; tokiu atveju 
šios tvarkos galiojimo pagrindo reikia ieškoti tarptautinėje teisėje. Tai yra įmanoma, nes, 
kaip minėjome kitame kontekste!“?, efektyvumo principas (kuris yra pozityviosios tarp- 
tautinės teisės norma) apibrėžia ir nacionalinių teisinių tvarkų galiojimo pagrindą, ir jų 
galiojimo teritorinę, personalinę bei temporalinę sritis; tad jas galima suvokti kaip tarp- 
tautinės teisės deleguotas ir todėl jai subordinuotas, kitaip tariant, suvokti kaip dalines 
teisines tvarkas, priklausančias universaliai pasaulinei teisinei tvarkai; vadinasi, tarptauti- 
nė teisė daro teisiškai galimą nacionalinių teisinių tvarkų koegzistavimą erdvėje ir jų se- 
ką laike. Ši tarptautinės teisės pirmenybė yra suderinama su ta aplinkybe, kad valstybės 
konstitucijoje gali būti maždaug tokia nuostata: bendroji tarptautinė teisė galioja kaip na- 
cionalinės teisės dalis. Jeigu pradėtume nuo tokio tarptautinės teisės galiojimo, kuriam 
nereikia valstybės teikiamo pripažinimo, tai minėta konstitucinė nuostata reiškia ne tai, 
kad šitaip tarptautinė teisė įgyja galią tai valstybei, o tik tai, kad tarptautinė teisė (pagal 
bendrąją klauzulę) yra transformuojama į nacionalinę teisę. Tokios transformacijos rei- 
kia, jeigu valstybės organai, ypač jos tribunolai, yra (konstitucijos) įgalinti taikyti tik na- 
cionalinę teisę; tad tarptautinę teisę jie gali taikyti tik tuo atveju, kai jos turinys įgyja 
nacionalinės teisės (įstatymo, ordonanso) formą, t. y. kai ji yra transformuojama į nacio- 
nalinę teisę. Jeigu tokia transformacija neįvyksta ir dėl to tam tikros tarptautinės teisės 
normos konkrečiu atveju negalima taikyti, tai (pradėjus nuo tarptautinės teisės galiojimo) 
nereiškia, kad ši tarptautinės teisės norma tai valstybei negalioja; tai reiškia, kad (jeigu 
ji nėra taikoma ir dėl to valstybė savo elgesiu pažeidžia tarptautinę teisę) valstybė atsi- 
. veria tarptautinės teisės numatytoms sankcijoms. 

Kadangi tarptautinė teisė reguliuoja valstybių elgesį, ji turi apibrėžti, kas yra „valsty- 
bė“ tarptautinės teisės požiūriu: ji turi nustatyti, kokiomis sąlygomis tam tikri individai 
laikytini valstybės valdžia, taigi kokiomis sąlygomis prievartinė tvarka, pagal kurią jie 
funkcionuoja, laikytina galiojančia teisine tvarka, kokiomis sąlygomis jų aktai laikytini 
valstybės aktais, t. y. teisės aktais tarptautinės teisės požiūriu. Pozityvioji tarptautinė tei- 
sė nustato, kad tam tikri individai laikytini valstybės valdžia, jeigu jie yra nepriklausomi 
nuo kitų tos pačios rūšies organų ir geba užtikrinti, kad būtų permanentiškai paklūstama 
tai prievartinei tvarkai, kuria yra grindžiamos jų funkcijos, t. y. kad jai paklustų indivi- 
dai, kurių elgesį ši prievartinė tvarka reguliuoja, kitaip tariant, jeigu ši santykinai centra- 
lizuota ir tik tarptautinei teisei subordinuota prievartinė tvarka yra daugiau ar mažiau efek- 

tyvi nepriklausomai nuo to, kokiu būdu kaip valdžia funkcionuojantys individai pasiekė 
šią savo padėtį. Tai reiškia, kad šitokios prievartinės tvarkos konstituojama bendruome- 
nė yra „valstybė“, o šią bendruomenę konstituojanti prievartinė tvarka tarptautinės teisės 
požiūriu yra galiojanti teisinė tvarka. Tarptautinė teisė nustato ir tai, kad valstybės terito- 
rija (teritorinė nacionalinės teisinės tvarkos galiojimo sritis) siekia taip toli, kur tik ši tvarka 
yra permanentiškai efektyvi, ir kad visi šioje teritorijoje gyvenantys individai (su tam tik- 
romis tarptautinės teisės nustatytomis išimtimis) yra pavaldūs šiai, o ne kitai nacionalinei 
teisinei tvarkai. Pagal tarptautinę teisę valstybė, kaip prievartos aparatas, iš esmės gali 
funkcionuoti tik savojoje teritorijoje, t. y. teritorijoje, kurią šiai valstybei garantuoja tarp- 
tautinė teisė. Suformuluokime tai kitaip: nacionalinė teisinė tvarka turi nustatyti, kad jos 
specifinius prievartos aktus galima atlikti tik toje jos galiojimo srityje, kurią jai garan- 
tuoja tarptautinė teisė. Šitaip tampa teisiškai galimas daugelio valstybių (daugelio prie- 
vartinių tvarkų) koegzistavimas erdvėje. Tačiau tarptautinė teisė apibrėžia ne tik koeg- 
zistavimą erdvėje, bet ir seką laike (t. y. temporalinę nacionalinių teisinių tvarkų galio- 
jimo sritį). Nacionalinės teisinės tvarkos galiojimo pradžią ir pabaigą lemia teisinis efek- 
tyvumo principas. Šiuo požiūriu valstybės atsiradimas ir išnykimas atsiskleidžia kaip tei- 
siniai reiškiniai, kuriuos galima palyginti su korporacijos, kaip juridinio asmens, sukūri- 
mu ir likvidavimu nacionalinėje teisėje. Bet tarptautinė teisė taip pat yra svarbi materia- 
liajai nacionalinės teisinės tvarkos galiojimo sričiai. Kadangi tarptautinės teisės normų, 
ypač tų, kurios sukuriamos tarptautinėmis sutartimis, dalykai gali būti patys įvairiausi, 
net ir tie, kuriuos ligi tol reguliavo vien nacionalinė teisė, tarptautinė teisė riboja mate- 
rialiąją nacionalinės teisės galiojimo sritį. Nors atskiros valstybės (net pagal tarptautinę 
teisę) iš esmės yra kompetentingos reguliuoti bet ką, šią savo kompetenciją jos išlaiko 
tik tiek, kiek tam tikro dalyko nereguliuoja tarptautinė teisė, šitaip neleidžianti jo lais- 
vai reguliuoti nacionalinei teisei. Tarus, kad tarptautinė teisė yra supranacionalinė teisi- 
nė tvarka, nacionalinė teisinė tvarka jau neturi neribotos kompetencijos (Kompetenzho- 
heit). Tačiau jos kompetenciją tarptautinė teisė tik riboja — bet tarptautinė teisė jos ne- 
susiaurina tik iki tam tikro iš anksto apibrėžto dalyko. Tad nacionalinė valstybė atsisklei- 
džia kaip tokia, kurios teisinę būtį visomis kryptimis apibrėžia tarptautinė teisė, t. y. kaip 
tokia, kuri savo galiojimo bei galiojimo srities požiūriu yra tarptautinės teisės deleguota 
teisinė tvarka. Suvereni tėra tarptautinė teisinė tvarka, ne nacionalinė teisinė tvarka. Jei- 
gu „Suvereniomis“ yra vadinamos nacionalinės teisės tvarkos ir jų konstituojamos teisi- 
nės bendruomenės, t. y. valstybės, tai reiškia tik viena — kad jos yra pavaldžios tik tarp- 
tautinei teisinei tvarkai. 

Galima paprieštarauti, kad atskiros valstybės negalima suvokti kaip tarptautinės teisės 
deleguotos tvarkos, nes valstybės (nacionalinės teisinės tvarkos) yra istoriškai pirmesnės 
už bendrąją tarptautinę teisę, kuri atsirado iš tarp valstybių vyraujančių papročių. Tačiau 
toks prieštaravimas yra grindžiamas tuo, kad istorinis faktų santykis neskiriamas nuo 10- 
ginio normų santykio. Šeima, kaip teisinė bendruomenė, taip pat yra senesnė už valsty- 
bę, aprėpiančią daugelį šeimų, ir vis dėlto šeimos teisės galiojimas remiasi nacionaline 
teisine tvarka. Taip pat ir atskiros valstijos narės teisinės tvarkos galiojimas remiasi fe- 


Valstybė ir tarptautinė teisė 271 


deracinės valstybės konstitucija, nors laiko požiūriu ši susikūrė vėliau už iki tol buvusias 
nepriklausomas ir tik paskui į federacinę valstybę susijungusias valstybes. Negalima pai- 
nioti istorinių ir normatyvinių-loginių santykių. 

Pradėjus nuo tarptautinės teisės, kaip galiojančios teisinės tvarkos, „valstybės“ sąvo- 
kos negalima apibrėžti be nuorodos į tarptautinę teisę. Šiuo požiūriu valstybė yra santy- 
kinai centralizuota dalinė teisinė tvarka, pavaldi tik tarptautinei teisei: šios dalinės teisi- 
nės tvarkos galiojimo teritorinę, temporalinę bei materialiąją sritį riboja tik tarptautinė 
teisė. 


Dviejų monistinių konstruktų skirtumas 


Žvelgiant iš nacionalinės teisinės tvarkos pirmenybės taško kaip nacionalinės teisės 
dalis traktuojama tarptautinė teisė savo turiniu kartu yra ta pati tarptautinė teisė, kuri, 
žvelgiant iš tarptautinės teisės pirmenybės taško, yra traktuojama kaip už visas naciona- 
lines teisines tvarkas aukštesnė ir šias teisines tvarkas deleguojanti teisinė tvarka. Šių dvie- 
jų monistinių nacionalinės ir tarptautinės teisės santykio konstruktų skirtumas siejasi tik 
su tarptautinės teisės galiojimo pagrindu, o ne jos turiniu. Pirmajame (kur pradedama nuo 
nacionalinės teisės galiojimo) tarptautinės teisės galiojimo pagrindas yra preziumuojama 
pamatinė norma, pagal kurią istoriškai pirmosios konstitucijos sukūrimas yra teisėkūros 
faktas. Antrajame (kur pradedama nuo tarptautinės teisės galiojimo) jos galiojimo pagrin- 
das yra preziumuojama pamatinė norma, pagal kurią teisėkūros faktas yra valstybių pa- 
protys. Valstybių paprotys yra teisėkūros faktas ir tarptautinėje teisėje, kuri yra traktuoja- 
ma tik kaip nacionalinės teisinės tvarkos dalis. Bet čia valstybių paprotys yra teisėkūros 
faktas ne vien dėl to, kad yra preziumuojama norma, pagal kurią valstybių paprotys ku- 
ria teisę, bet dėl pripažinimo aktu sukuriamos pozityviosios teisės normos, 0 šios pozity- 
viosios normos galiojimo pagrindas galiausiai yra preziumuojama pamatinė nacionalinės 
teisinės tvarkos (kuri ir yra šio konstrukto išeities taškas) norma. 

Kadangi abiem atvejais tarptautinės teisės turinys yra tas pats, tai ji abiem atvejais 
vykdo ir tas pačias funkcijas: ji (per efektyvumo principą) apibrėžia nacionalinių teisinių 
tvarkų galiojimo pagrindą ir sritį. Viena iš šių nacionalinių teisinių tvarkų yra toji, iš ku- 
rios toliau rutuliojamas konstruktas, kuriame preziumuojama tos tvarkos pirmenybė; bū- 
tent ji (šiame konstrukte) apima tarptautinę teisę kaip savo dalį. Tai gali būti bet kuri, 
tačiau tik viena nacionalinė teisinė tvarka; jeigu į tarptautinę teisę žvelgiama kaip į na- 
cionalinės teisės dalį, tai nacionalinę teisinę tvarką siaurąja prasme būtina skirti nuo na- 
cionalinės teisinės tvarkos plačiąja prasme. Nacionalinė teisinė tvarka siaurąja prasme ap- 
ima konstitucijos normas ir normas, pagal konstituciją kuriamas įstatymų leidybos, juris- 
dikcijos bei administravimo aktais. Nacionalinė teisinė tvarka plačiąja prasme yra šio kon- 
strukto išeities taškas tiek, kiek ji apima dar ir pripažintą tarptautinę teisę, t. y. normas, 
kuriamas tarptautiniais papročiais ir tarptautinėmis sutartimis. Tarptautinė teisė, kaip šios 
nacionalinės teisės dalis, per efektyvumo principą apibrėžia visų nacionalinių teisinių tvar- 
kų — ir tų, kurios nėra, ir tos, kuri yra šio konstrukto išeities taškas ir, vadinasi, apima 

tarptautinę teisę kaip savo dalį, — galiojimo pagrindą. Antruoju atveju ji, kaip nacionali- 
nės teisės plačiąja prasme dalis, šią savo funkciją vykdo tik nacionalinės teisės siaurąja 
prasme atžvilgiu. Todėl šių dviejų tos nacionalinės teisinės tvarkos plačiąja prasme dalių 
santykis laikytinas ne koordinacijos, o subordinacijos ir viršenybės santykiu. Toji nacio- 
nalinės teisinės tvarkos dalis, kurią sudaro tarptautinė teisė, yra aukštesnio lygmens, nei 
toji dalis, kurią sudaro nacionalinė teisė siaurąja prasme. Perkeltine prasme galime saky- 
ti: pripažindama tarptautinę teisę, valstybė save pajungia tarptautinei teisei. Tačiau na- 
cionalinei teisinei tvarkai priklausantis tarptautinės teisės efektyvumo principas nėra ga- 
lutinis nacionalinės teisės siaurąja prasme galiojimo pagrindas; tas galutinis pagrindas yra 
šios teisinės tvarkos preziumuojama pamatinė norma, t. y. toji pamatinė norma, kuri kar- 
tu yra ir galutinis šiai nacionalinei teisinei tvarkai priklausančios tarptautinės teisės ga- 
liojimo pagrindas. Toji nacionalinės ir tarptautinės teisės sąsaja, kuri čia apibūdinama kaip 
nacionalinės teisinės tvarkos pirmenybė, susiklosto tik tarp minėtos nacionalinės teisinės 
tvarkos plačiąja prasme ir jai priklausančios tarptautinės teisinės tvarkos. 

Ir kitą tarptautinės teisės funkciją, vykdomą šiai pasinaudojant efektyvumo principu, 
būtent tai, kad ji riboja nacionalinių teisinių tvarkų galiojimo sritis, tarptautinė teisė, kaip 
nacionalinės teisinės tvarkos dalis, vykdo tik kitos šios teisinės tvarkos dalies — naciona- 
linės teisės siaurąja šio žodžio prasme — atžvilgiu. Tik jos galiojimo sritį riboja tarptau- 
tinė teisė, kaip nacionalinės teisinės tvarkos plačiąja prasme dalis. Ir šiuokart galutinis 
minėto apribojimo galiojimo pagrindas yra ne tokios tarptautinės teisės efektyvumo prin- 
cipas — tas galutinis pagrindas yra preziumuojama tos nacionalinės teisinės tvarkos, ku- 
rios dalis yra tarptautinė teisė, pamatinė norma. 

O dėl kitų teisinių tvarkų, tai (tos teisinės tvarkos, kuri yra šio konstrukto išeities taš- 
kas ir apima tarptautinę teisę, požiūriu) jų santykis su tarptautine teise nuo santykio, su- 
siklostančio vadovaujantis tarptautinės teisės pirmenybe, skiriasi tik tiek, kiek tarptauti- 
nės teisės efektyvumo principas nėra jų galiojimo bei jų galiojimo sričių apribojimo ga- 
lutinis pagrindas; tokio konstrukto išeities tašku esančios nacionalinės teisinės tvarkos po- 
žiūriu tas galutinis pagrindas yra preziumuojama šios nacionalinės tvarkos pamatinė nor- 
ma. Todėl suvereni yra vien ši nacionalinė teisinė tvarka (plačiąja prasme, t. y. apimanti 
ir jos pripažįstamą tarptautinę teisę) — ta prasme, kad ji yra aukščiausia teisinė tvarka, 
virš kurios nėra preziumuojama jokia kita dar aukštesnė tvarka. Tačiau kadangi šioje na- 
cionalinėje teisinėje tvarkoje plačiąja prasme viena jos dalis (nacionalinė teisė siaurąja 
prasme) yra subordinuota kitai daliai (tarptautinei teisinei tvarkai), tai ši nacionalinė tvarka 
siaurąja prasme yra ne suvereni, bet (kaip ir kitos nacionalinės teisinės tvarkos, nesan- 
čios šio konstrukto išeities tašku) pavaldi tik tarptautinei teisei. Dėl to, kad tarptautinė 
teisė yra nacionalinės teisinės tvarkos, esančios šio konstrukto išeities tašku, pagrindas, 
pastaroji tampa universalia teisine tvarka, deleguojančia visas kitas nacionalines teisines 
tvarkas. Gaunamas tas pats rezultatas, kaip ir tas, kurį teikia tarptautinės teisinės tvarkos 
pirmenybė, — visos galiojančios teisės pažintinė vienovė. Bet tarptautinės teisės pirmeny- 
bės atveju konstrukto išeities taškas gali būti tik toji tarptautinė teisė, o nacionalinės tei- 
sinės tvarkos pirmenybės atveju konstrukto išeities taškas gali būti (kaip sakyta) bet ku- 

ri, nors kiekvienąkart tik viena, nacionalinė teisinė tvarka. Ir tik tada, kai konstruojant 
tarptautinės teisės ir nacionalinės teisės santykį pradedama nuo nacionalinės teisinės tvar- 
kos, reikia daryti prielaidą, kad šiai nacionalinei tvarkai yra teikiama pirmenybė; iš tik- 
rųjų ši pirmenybė jau yra preziumuojama. 

Kaip jau buvo pabrėžta, vienokio arba kitokio konstrukto pasirinkimas nedaro jokio 
poveikio tarptautinės teisės turiniui. Toji tarptautinė teisė, kuri yra laikoma nacionalinės 
teisės dalimi, yra to paties turinio, kaip ir toji tarptautinė teisė, kuri yra laikoma aukštes- 
ne už nacionalines teisines tvarkas. Maža to, ir nacionalinės teisės turinys nepatiria jokio 
jo santykio su tarptautine teise konstrukto poveikio. Todėl jeigu iš šių konstruktų yra de- 
dukuojami tokie sprendimai, kuriuos galima išvesti tik iš pozityviosios tarptautinės teisės 
arba iš pozityviosios nacionalinės teisės, tai bus piktnaudžiavimas arba vienu, arba kitu 
konstruktu (o taip kartais ir daroma). Antai preziumuojantieji tarptautinės teisės pirme- 
nybę tvirtina, esą iš tos aplinkybės, kad tarptautinė teisė yra viršesnė už nacionalinę tei- 
sę, išplaukia, kad joms konkuruojant tarptautinei teisei turi būti teikiamas prioritetas na- 
cionalinės teisės atžvilgiu, o tai reiškia, kad tarptautinei teisei priešinga norma yra nieki- 
nė. Kaip matome iš to, kas jau pasakyta, šitokios tarptautinės teisės ir nacionalinės teisės 
normų konkurencijos niekada negali būti. Nacionalinės teisės norma negali būti niekinė, 
ji gali būti tik „nuginčijama“, ir ją panaikinti galima dėl jos „priešingumo tarptautinei 
teisei“ tik tuo atveju, kai tarptautinė teisė arba nacionalinė teisė pati numato procedūrą, 
pagal kurią šią normą galima panaikinti. Bendroji tarptautinė teisė tokios procedūros ne- 
numato. Ta aplinkybė, kad tarptautinė teisė suvokiama kaip viršesnė už nacionalinę tei- 
sę, minėtos procedūros nepadaro pertekline. Yra plačiai paplitusi nuostata, esą iš valsty- 
bių pajungimo tarptautinei teisei galima dedukuoti tai, kad valstybių suverenitetas yra iš 
esmės susiaurintas, todėl yra įmanoma efektyvi teisinė pasaulio organizacija. Tarptauti- 
nės teisės pirmenybė atlieka lemiamą vaidmenį politinėje pacifizmo ideologijoje. Tas vals- 
tybės suverenitetas, kurį tarptautinės teisės viršenybė visiškai atmeta, yra kažkas labai skir- 
tinga nuo vadinamojo tarptautinės teisės susiaurinto valstybės suvereniteto. Pirmasis reiškia 
aukščiausią teisinį autoritetą, antrasis — valstybės veikimo laisvę. Šią veikimo laisvę tarp- 
tautinė teisė siaurina nepriklausomai nuo to, ar tarptautinė teisė yra suvokiama kaip vir- 
šesnė už nacionalinę teisinę tvarką, ar kaip jai subordinuota, taigi kaip nacionalinės tei- 
sinės tvarkos dalis. Efektyvi teisinė pasaulio organizacija yra galima pasirinkus ir vieną, 
ir kitą konstruktą. 

Už tarptautinės teisės pirmenybę minėtam piktnaudžiavimui dar atviresnė yra valsty- 
bės suvereniteto prielaida grindžiama nacionalinės teisinės tvarkos pirmenybė. Iš tos ap- 
linkybės, kad tarptautinė teisė galioja tik dėl to, kad ją valstybė pripažįsta ir todėl ji yra 
nacionalinės teisės dalis, daroma išvada, esą valstybę nebūtinai saisto jos sudarytos su- 
tartys arba esą su valstybės suverenitetu yra nesuderinamas jos sutikimas paklusti tarp- 
tautiniam teismui (net jeigu jis duodamas tos valstybės sudaryta sutartimi) ar jos susais- 
tymas kolegialaus organo sprendimu (net jeigu šis kolegialus organas bei jo procedūra 
buvo sukurti tos valstybės sudaryta sutartimi). Kaip tarptautinės teisės pirmenybė atlieka 
lemiamą vaidmenį pacifizmo ideologijoje, lygiai taip pat ir nacionalinės teisinės tvarkos 

pirmenybė (valstybės suverenitetas) atlieka lemiamą vaidmenį imperializmo ideologijoje. 
Suvereniteto sąvokos dviprasmiškumas jose abiejose yra talkinantis ir kurstantis veiks- 
nys. Bet jeigu valstybė yra pripažinusi tarptautinę teisę, vadinasi, jeigu tarptautinė teisė 
tai valstybei galioja, tai ji galioja taip pat, kaip ji galiotų, jeigu būtų supranacionalinė 
teisinė tvarka. Tokiu atveju nepriklausomai nuo to, kokį turinį valstybės suteikia sutarti- 
mis sukurtoms normoms, galioja tarptautinės teisės pacta sunt servanda principas. Pagal 
tarptautinę teisę niekas su susitariančiosios valstybės prigimtimi, ypač su jos suverenite- 
tu, negali būti taip „nesuderinama“, kad tas dalykas negalėtų būti tarptautine sutartimi 
sukurtos normos turiniu. Ta aplinkybė, kad viršesnė tarptautinė teisė valstybės suvereni- 
teto neapsunkina, yra visiškai suderinama su ta aplinkybe, kad valstybė, kuri, remdamasi 
savo suverenitetu, pripažino tarptautinę teisę ir šitaip padarė ją savo nacionalinės teisės 
dalimi, pati siaurina savo „suverenitetą“, dabar jau reiškiantį tokią jos veikimo laisvę, 
kai ji akceptuoja bendrosios tarptautinės teisės ir tos valstybės sudarytų sutarčių nustaty- 
tas pareigas. Į klausimą, kokiu mastu suverenios valstybės suverenitetą gali riboti tos vals- 
tybės pripažįstama tarptautinė teisė, galima atsakyti tik remiantis tarptautinės teisės turi- 
niu, o ne dedukuoti atsakymą iš suvereniteto sampratos. Susiaurinto nacionalinio suvere- 
niteto, kaip valstybės veikimo laisvės, pozityvioji tarptautinė teisė neriboja. Tarptautine 
sutartimi galima sukurti tokią centralizuotą tarptautinę organizaciją, kuri pati savo pobū- 
džiu būtų valstybė, tad šią sutartį sudariusios ir tos organizacijos narėmis esančios vals- 
tybės nustotų būti valstybėmis. Tačiau spręsti, kokiu mastu vyriausybė privalo arba jai 
leidžiama siaurinti savosios valstybės veikimo laisvę, yra politikos klausimas. Atsakymo 
į Jį negalima dedukuoti nei iš tarptautinės teisės pirmenybės, nei iš nacionalinės teisės 
pirmenybės. 


44. TEISĖS TEORIJA IR PASAULĖŽIŪRA 


Dviejų monistinių tarptautinės teisės ir nacionalinės teisės santykio konstruktų (t. y. 
dviejų visos galiojančios teisės pažintinę vienovę pasiekiančių paradigmų) kontrastas yra 
stebėtinai panašus į subjektyvistinės ir objektyvistinės pasaulėžiūros kontrastą. Kad su- 
voktų išorinį pasaulį, subjektyvistinis požiūris pradeda nuo suverenaus Aš, taigi šis pa- 
saulis čia yra suvokiamas ne kaip išorinis, o kaip vidinis pasaulis, kaip Aš idėja ir valia; 
panašiai ir nacionalinės teisės pirmenybe grindžiamas konstruktas: kad suvoktų išorinį tei- 
sės pasaulį, t. y. tarptautinę teisę ir kitas nacionalines teisines tvarkas, jis pradeda nuo 
savosios suverenios valstybės, taigi šią išorinę teisę jis tegali suvokti kaip vidinę teisę, 
kaip savosios nacionalinės teisinės tvarkos dalį. Subjektyvistinė, egocentrinė pasaulio in- 
terpretacija veda į solipsizmą, t. y. į požiūrį, pagal kurį esama tik vienos suverenios bū- 
tybės — savojo Aš, o visa kita egzistuoja tik jame arba tėra jo mąstymo, jausmo ir valios 
dariniai, ir kuris dėl to negali pripažinti kitų būtybių pretenzijos taip pat būti tokiais pat 
suvereniais Aš; panašiai ir nacionalinės teisės pirmenybė reiškia, kad kaip suverenią su- 
vokti galima tik savąją valstybę, nes vienos (savosios) valstybės suverenitetas yra nesu- 

derinamas su kitų valstybių suverenitetu. Turėdami šitai galvoje, savosios nacionalinės 
teisinės tvarkos pirmenybę galime apibūdinti kaip valstybinį subjektyvizmą, netgi kaip 
valstybinį solipsizmą. Siekdama suvokti Aš (ne tik stebėtojo Aš, bet visus Aš), objekty- 
vistinė pasaulėžiūra pradeda nuo išorinio pasaulio tikrovės ir leidžia šiam Subjektui eg- 
zistuoti ne kaip suvereniai būtybei ir kaip pasaulio centrui, o tik kaip esminei pasaulio 
daliai; panašiai ir tas konstruktas, kuris čia apibūdinamas kaip tarptautinės teisės pirme- 
nybė, siekdamas suvokti atskirų valstybių teisinę būtį, pradeda nuo išorinio teisės pasau- 
lio, nuo tarptautinės teisės, kaip galiojančios teisinės tvarkos, bet negali leisti, kad šios 
valstybės būtų suvokiamos kaip suverenūs autoritetai — tik kaip į tarptautinę teisę integ- 
ruotos dalinės teisinės tvarkos. Subjektyvistinės ir objektyvistinės pasaulėžiūros antitezė 
moksliniam tikrovės pažinimui nedaro poveikio; pasaulis, kaip pažinimo objektas, šį pa- 
saulį aprašantys gamtos dėsniai yra tie patys nepriklausomai nuo to, ar šis pasaulis yra 
suvokiamas kaip Ego vidinis pasaulis, ar Ego yra mąstomas kaip esantis šio pasaulio vi- 
duje; panašiai ir dviejų teisės konstruktų kontrastas nedaro poveikio teisės turiniui; ar tai 
bus tarptautinė teisė, ar nacionalinė teisė, vis tiek jų turinį aprašančios teisės taisyklės 
yra tos pačios nepriklausomai nuo to, ar tarptautinė teisė yra suvokiama kaip priklausan- 
ti nacionalinei teisei, ar nacionalinė teisė — tarptautinei teisei. 

Dviejų teisės konstruktų antitezę galima palyginti dar ir su Ptolemėjaus geocentrinio 
bei Koperniko heliocentrinio visatos matymų antiteze. Kaip viename konstrukte savoji vals- 
tybė yra teisės pasaulio centras, lygiai taip pat ir Ptolemėjaus pasaulėvaizdyje mūsų Že- 
mė yra tas centras, aplink kurį sukasi Saulė. Kaip kitame konstrukte tarptautinė teisė yra 
teisės pasaulio centras, lygiai taip pat ir Koperniko matyme tas centras, aplink kurį suka- 
si Žemė, yra Saulė. Tačiau šitoks dviejų astronominių požiūrių į visatą kontrastas — tai 
tik dviejų skirtingų atskaitos sistemų kontrastas. Pasak Maxo Plancko!“!: „Jeigu 1mame 
tokią atskaitos sistemą, kuri yra tvirtai susijusi su mūsų Žeme, tai turime sakyti, kad Saulė 
juda dangumi; bet jeigu atskaitos sistemą perkeliame į nejudančią žvaigždę, Saulė neju- 
da. Šių dviejų formuluočių kontrastas neimplikuoja nei prieštaravimo, nei neapibrėžtu- 
mo: čia tik pateikiami du požiūrio į pasaulį modusai. Pagal fizikinę reliatyvumo teoriją, 
kurią šiandien galima vertinti kaip giliai įsitvirtinusią moksle, abi atskaitos sistemos ir 
jas atitinkantys požiūrio į pasaulį modusai yra vienodai teisingi ir pagrįsti, todėl iš es- 
mės neįmanoma nešališkai pasirinkti vieno iš jų remiantis kokiais nors matavimais arba 
skaičiavimais.“ Tas pats pasakytina apie du teisinius nacionalinės ir tarptautinės teisės san- 
tykio konstruktus. Jų kontrastas remiasi dviejų atskaitos sistemų skirtumu. Viena yra su- 
telkta į savosios valstybės teisinę tvarką, kita — į tarptautinę teisinę tvarką. Abi sistemos 
yra vienodai teisingos ir vienodai pagrįstos. Remiantis teisės mokslu vienos iš jų pasi- 
rinkti neįmanoma. Šis mokslas negali nieko daugiau — tik aprašyti jas ir konstatuoti, kad 
atsiradus reikalui apibrėžti tarptautinės teisės ir nacionalinės teisės santykį būtina pasi- 
rinkti vieną arba kitą atskaitos sistemą. Pats pasirinkimas yra už teisės mokslo ribų. Jis 
galimas tik nemoksliniais, politiniais sumetimais. Branginantis savosios valstybės suve- 


'-! Max Plank, Vorrrūge und Erinnerungen (Stuttgart, 1949), p. 311. 

reniteto idėją (nes jis savąją savimonę praplečia taip, kad susitapatina su valstybe) rink- 
sis nacionalinės teisinės tvarkos pirmenybę. O vertinantis teisinės pasaulio organizacijos 
idėją rinksis tarptautinės teisės pirmenybę. 

Kaip buvo pabrėžta, tai nereiškia, kad nacionalinės teisės pirmenybės teorija teisinės 
pasaulio organizacijos idėjai yra mažiau palanki už tarptautinės teisės pirmenybės idėją. 
Bet atrodo, kad nacionalinės teisės pirmenybės teorija teikia pateisinimą tokiai politikai, 
kuri atmeta toli siekiantį valstybės veikimo laisvės susiaurinimą. Toks pateisinimas kyla 
iš paklydimo, atsirandančio dėl suvereniteto sampratos — arba kaip aukščiausio teisinio 
autoriteto, arba kaip neribotos veikimo laisvės — dviprasmiškumo. Tačiau šio paklydimo 
buvimą reikia priimti kaip esminį politinės imperializmo ideologijos, eksploatuojančios 
valstybės suvereniteto dogmą, elementu. Tas pats pasakytina mutatis mutandis apie pri- 
oriteto teikimą tarptautinės teisės viršenybei. Ši idėja neriboto suvereniteto (turima gal- 
voje valstybės veikimo laisvė) idealui anaiptol nėra mažiau palanki nei nacionalinės tei- 
sinės tvarkos pirmenybė, bet atrodo, kad ji pateisina kur kas didesnį valstybės veikimo 
laisvės apribojimą nei nacionalinės teisinės tvarkos pirmenybė. Tai taip pat paklydimas; 
bet politinėje pacifizmo ideologijoje šis paklydimas atlieka lemiamą vaidmenį. 

Nuimdama šydą nuo abiejų šių paklydimų, panaikindama jų, kaip loginių įrodymų (tuo- 
met jie būtų nepaneigiami), regimybę, redukuodama juos į politinius argumentus, kuriuos 
galima atremti atitinkamais kontrargumentais, Grynoji Teisės Teorija atveria kelią arba 
vienokiai, arba kitokiai politinei raidai, nė vienos iš jų nepostuluodama ir neteisindama, 
nes kaip teorija Grynoji Teisės Teorija yra abejinga ir vienai, ir kitai. 


VIII. AIŠKINIMAS 


45, AIŠKINIMO ESMĖ 


Taikydamas teisę, teisinis organas turi suprasti taikomų normų prasmę: jis turi jas „aiš- 
kinti“. Taigi aiškinimas yra intelektinė veikla, lydinti teisės taikymo procesą šiam einant 
nuo aukštesnio prie žemesnio lygmens. Kai kalbame apie aiškinimą, paprastai galvojame 
apie įstatymo aiškinimą, ir tada reikia atsakyti į klausimą, kokį turinį reikia suteikti indi- 
vidualiajai teismo sprendimo arba administracinio dekreto normai, dedukuojamai iš toje 
konkrečioje byloje taikytinos bendrosios normos. Bet yra ir konstitucijos aiškinimas, jei- 
gu konstituciją būtina taikyti žemesniu lygmeniu, kaip antai įstatymų leidybos procese, 
išleidžiant ypatingąsias taisykles arba atliekant kitus, tiesiogiai konstitucijos įgalinamus 
aktus; yra ir tarptautinėmis sutartimis sukurtų normų arba papročiais sukurtų bendrosios 
tarptautinės teisės normų aiškinimas, jeigu šias normas turi konkrečiu atveju taikyti vy- 
riausybė arba tarptautinis ar nacionalinis teismas, arba administracinis organas. Dar aiš- 
kinamos yra individualiosios normos, teismų sprendimai, administraciniai įsakymai, tei- 
siniai sandoriai ir t. t., žodžiu, visos taikytinos teisės normos. 

Bet suprasti teisės normas, vadinasi, ir nustatyti jų prasmę, turi ir individai, besiel- 
giantys taip, kad išvengtų sankcijų ir šitaip paklūstantys teisei. Ir galiausiai — aprašyda- 
mas pozityviosios teisės normas, jas turi aiškinti ir teisės mokslas. 

Taigi turime dvi aiškinimo rūšis, ir jas būtina aiškiai skirti: tokį teisės aiškinimą, kurį 
atlieka teisės taikymo organas, ir tokį teisės aiškinimą, kurį atlieka privatus individas ir 
ypač teisės mokslas. Pirma aptarsime teisės taikymo organo atliekamą aiškinimą. 


a) Santykinis teisės taikymo akto neapibrėžtumas 


Teisinės tvarkos aukštesnio ir žemesnio lygmenų, kaip antai konstitucijos ir įstatymo 
arba įstatymo ir teismo sprendimo, santykis — tai determinacijos arba susaistymo santy- 
kis: aukštesnio lygmens norma reguliuoja aktą, kuriuo sukuriama žemesnio lygmens nor- 
ma, arba vykdymo aktą; aukštesnio lygmens norma apibrėžia ne tik žemesnio lygmens 
normos kūrimo arba vykdymo akto procedūrą, bet ir tos normos arba to akto turinį. 

Tačiau toks apibrėžimas niekada negali būti baigtinis. Aukštesnė norma negali visais 
aspektais apibrėžti savo taikymo akto. Visada turi likti daugiau ar mažiau erdvės diskre- 

cijai, todėl aukštesnė norma žemesnės atžvilgiu tegali būti tam tikri rėmai, kuriuos tas 
aktas turi užpildyti. Net detaliausias įsakymas šį įsakymą vykdančiam individui turi pa- 
likti šiek tiek diskrecijos. Jeigu organas A įsako organui B areštuoti subjektą C, tai orga- 
nas B savo nuožiūra turi nuspręsti, kada, kur ir kaip įvykdyti arešto orderį, — tokie spren- 
dimai priklauso nuo išorinių aplinkybių, kurių įsakymą davęs organas nenumatė ir tam 
tikru mastu negalėjo numatyti. 


b) Sąmoningas teisės taikymo akto neapibrėžtumas 


Taigi kiekvieną teisės taikymo aktą teisė apibrėžia tik iš dalies, o iš dalies palieka 
neapibrėžtą. Tas neapibrėžtumas gali sietis su faktais kaip sąlygomis arba su šių sąlygų 
padariniais. Neapibrėžtumas gali būti sąmoningas, t. y. taikytiną normą kuriantis organas 
gali jo siekti. Tad bendroji norma visada kuriama tariant, kad bus sukurta individualioji 
norma, kuria bus taikoma ta bendroji norma, ir taip bus pratęstas determinacijos proce- 
sas, kuris ir yra teisinės tvarkos hierarchijos prasmė. Štai du pavyzdžiai. Įstatymas, gra- 
sindamas bausme, nustato, jog kilus epidemijai miesto gyventojai turi imtis tam tikrų prie- 
monių, kad užkirstų kelią ligai plisti; tam tikra administracinė institucija įgalinama pagal 
įvairias ligas apibrėžti įvairias priemones. Baudžiamasis įstatymas už tam tikrą deliktą 
numato baudą arba įkalinimą ir palieka teisėjui konkrečioje byloje nuspręsti, ar pasirink- 
ti vieną, ar kitą bausmę, taip pat apibrėžti kiekvienos iš jų dydį; tuo tarpu įstatymas gali 
nustatyti jos viršutinę ir žemutinę ribą. 


c) Nesąmoningas teisės taikymo akto neapibrėžtumas 


Teisės akto neapibrėžtumas gali atsirasti ir jo sąmoningai nesiekiant — dėl taikytinos 
normos formulavimo tame akte būdo. Paprastai taip būna tada, kai normos formuluotėje 
pavartotas žodis arba klauzulė turi daugiau nei vieną prasmę: lingvistinis normos aiški- 
nimas yra dviprasmis, formuluotes aiškinti galima skirtingai. Taip būna ir tada, kai nor- 
mą turintis taikyti individas tiki, jog normos formuluotė ir tą normą sukūrusios instituci- 
jos valia neatitinka viena kitos (kad ir kaip būtų galima tą valią išsiaiškinti). Manytina, 
kad tą valią galima išsiaiškinti ne iš normos formuluotės, bet iš kitų šaltinių. Vadinamo- 
sios įstatymų leidėjo valios arba teisinio sandorio šalių ketinimų ir jų žodinės išraiškos 
neatitikties tikimybę tradicinė jurisprudencija apskritai pripažįsta. Valios ir jos išraiškos 
neatitiktis gali būti visuminė arba dalinė — antroji esti tada, kai įstatymų leidėjo valią ar- 
ba šalių ketinimus atitinka bent vienas iš normų formuluočių leidžiamų aiškinimų. Ga- 
liausiai atliktino teisės akto neapibrėžtumas gali atsirasti ir dėl to, kad dvi į galiojimą 
pretenduojančios normos (galbūt dėl to, kad jos abi yra išdėstytos tame pačiame įstaty- 
me) iš dalies arba suvis prieštarauja viena kitai. 


d) Taikytina teisė — tai rėmai 


Visais šiais sąmoningo arba nesąmoningo neapibrėžtumo žemesniu lygmeniu atvejais 
teisės taikymui yra atviros kelios galimybės. Teisės aktą, kuriuo taikoma teisės norma, 

galima atlikti taip, kad jis atitiktų: a) kurią nors vieną iš skirtingų teisės normos pras- 
mių, b) kaip nors nustatomą normą sukūrusios institucijos valią, c) normą sukūrusios ins- 
titucijos pasirinktą išraišką, d) kurią nors iš viena kitai prieštaraujančių normų, arba e) 
konkrečią bylą, kuriai skirtos dvi viena kitai prieštaraujančios normos, būtų galima iš- 
spręsti tariant, kad tos dvi viena kitai prieštaraujančios normos panaikina viena kitą. Vi- 
sais šiais atvejais taikytina teisė tėra rėmai, tarp kurių yra galimi keli skirtingi taikymo 
variantai, ir čia kiekvienas tarp tų rėmų esantis aktas yra teisės aktas. 

„Aiškinimą“ suprantant kaip aiškinamo dalyko prasmės pažintinį nustatymą, teisės aiš- 
kinimo rezultatas tegali būti aiškinamos teisės, kaip tam tikrų rėmų, nustatymas, vadina- 
si, kelių tarp šių rėmų esančių galimybių nustatymas. Tad įstatymo aiškinimas duoda ne- 
būtinai vieną (vienintelį teisingą) sprendimą, o galbūt kelis, ir visi jie yra lygios vertės, 
nors teisės taikymo organo (pirmiausia teismo) veiksmas pozityviąja teise paverčia tik vie- 
ną iš jų. Ta aplinkybė, kad teismo sprendimas yra grindžiamas įstatymu, iš tikrųjų reiš- 
kia tik tai, kad jis neišeina už įstatymo rėmų; ji reiškia ne tai, kad ta individualioji nor- 
ma yra vienintelė, bet tai, kad ši individualioji norma yra viena iš tų, kurias galima su- 
kurti neišeinant už bendrosios normos rėmų. 

Vis dėlto tradicinė jurisprudencija iš aiškinimo tikisi ne tik to, kad jis nustatys tokius 
rėmus, bet dar ir kitos užduoties atlikimo, ir šią iš tiesų laiko jo svarbiausia funkcija: 
aiškinimas turi sukurti metodą, kuris leistų teisingai užpildyti nustatytus rėmus. Tradici- 
nė teorija nori mus įtikinti, jog konkrečioje byloje taikomas įstatymas visada gali pateik- 
ti tik vieną teisingą sprendimą ir kad pozityvus teisinis šio sprendimo „teisingumas“ yra 
grindžiamas pačiu šiuo įstatymu. Aiškinimo procedūrą ši teorija aprašo taip, tarsi tai bū- 
tų tik intelektinis išsiaiškinimo arba supratimo aktas, tarsi teisės taikymo organas turėtų 
naudotis tik savo intelektu, o ne valia ir tarsi per grynai intelektinę veiklą iš turimų ga- 
limybių būtų galima pasirinkti tik vieną teisingą sprendimą, atitinkantį pozityviąją teisę. 


e) Vadinamieji aiškinimo metodai 


Žvelgiant į pozityviąją teisę nėra jokio kriterijaus, pagal kurį tarp tų rėmų reikėtų rinktis 
vieną, o ne kitą galimybę. Paprasčiausiai nėra metodo (kurį būtų galima apibūdinti kaip 
pozityviosios teisės metodą), leidžiančio iš kelių normos prasmių išskirti vieną kaip vie- 
nintelę „teisingą“ (Žinoma, jeigu yra galimi keli išaiškinimai). Nepaisant visų tradicinės 
jurisprudencijos pastangų, valios ir jos išraiškos konflikto ligi šiol nepavyko objektyviai 
dai duoda tik galimą, o ne būtiną rezultatą, ir niekada neduoda tokio, kuris vienintelis 
būtų teisingas. Pozityviosios teisės požiūriu nė vienas metodas nėra geresnis už kitą: ar 
atmesti formuluotes ir paisyti tik preziumuojamos įstatymų leidėjo valios, ar griežtai lai- 
kytis formuluočių ir nekreipti dėmesio į (visada problemišką) įstatymų leidėjo valią. Jei- 
gu atsitinka taip, kad dvi to paties įstatymo normos prieštarauja viena kitai, minėtų tei- 
sės taikymo galimybių svoris pagal pozityviąją teisę yra lygus. Mėginti „teisiškai“ pa- 
grįsti vieną ir atmesti kitą —- bergždžias dalykas. Kad argumentum a contrario bei analo- 
gija, kaip aiškinimo būdai, yra visiškai beverčiai, liudija tai, jog jie abu duoda priešin- 

gus rezultatus ir nėra kriterijaus, leidžiančio nuspręsti, kada taikyti vieną, o kada — kitą. 
Panašiai ir „interesų pasvėrimo“ principas (/nteressenabwūgung) tėra problemos formu- 
lavimas, ne sprendimas. Jis neteikia objektyvaus mato arba standarto konkuruojantiems 
interesams tarpusavyje palyginti ir tuo remiantis šiai konkurencijai panaikinti. Tokio ma- 
to arba standarto neįmanoma dedukuoti iš aiškinamos normos arba iš įstatymo, kuriame 
ši norma yra išdėstyta, nei iš visos teisinės tvarkos, kaip teigia vadinamoji „interesų pa- 
svėrimo“ teorija. Juk aiškinimo poreikis atsiranda būtent dėl to, kad taikytina norma ar- 
ba normų sistema atviras palieka kelias galimybes, vadinasi, joje nėra sprendimo, kurie 
iš tų interesų yra vertesni už kitus, o tai spręsti paliekama būsimam normų kūrimo aktui, 
pavyzdžiui, teismo sprendimo priėmimui. 


46. AIŠKINIMAS KAIP VALIOS ARBA PAŽINIMO AKTAS 


Idėja, kuria grindžiama tradicinė aiškinimo teorija, būtent — kad tą (atliekamo teisės 
akto) apibrėžimą, kurio taikoma norma neteikia, galima gauti pažįstant esamą teisę, yra 
nesuderinama su preziumuojama aiškinimo galimybe ir dėl to — prieštaringas paklydimas. 
Klausimas, kuri pagal taikomą įstatymą esanti galimybė yra „teisinga“, nėra į pozityviąją 
teisę nukreipto pažinimo klausimas, nes čia susiduriame ne su teisės teorijos, bet su tei- 
sinės politikos problema. Uždavinys iš įstatymo išvesti vienintelį teisingą teismo spren- 
dimą arba vienintelį teisingą administracinį aktą yra iš esmės tolygus uždaviniui vienin- 
telius teisingus įstatymus kurti neperžengiant konstitucijos. Taip, kaip aiškinimu negali- 
ma iš konstitucijos išvesti vienintelių teisingų įstatymų, lygiai taip pat negalima aiškini- 
mu iš įstatymo išvesti vienintelių teisingų teismo sprendimų. Žinoma, šiedu atvejai šiek 
tiek skiriasi, bet tik kiekybiškai, ne kokybiškai; skirtumas čia tik tas, kad įstatymų leidė- 
jui konstitucijos nustatyti suvaržymai, susiję su įstatymų, kuriuos jis yra įgalintas išleisti, 
turiniu, yra ne tokie griežti, kaip tie suvaržymai, kuriuos įstatymas nustato tą įstatymą 
taikančiam teisėjui: kurdamas teisę įstatymų leidėjas yra daug laisvesnis už teisėją. Bet 
ir teisėjas kuria teisę, ir vykdydamas šią funkciją jis taip pat yra santykinai laisvas. Juk 
individualiosios normos sukūrimas teisės taikymo procese neišeinant už bendrosios nor- 
mos rėmų yra valios funkcija. Tiek, kiek taikant teisę yra galima teisės taikymo organo 
pažintinė veikla, tiek, kiek šioji neapsiriboja tuo, kas būtina (ne tik nustato tuos rėmus, 
tarp kurių turi būti atliekamas tam tikras aktas), tiek ji yra ne pozityviosios teisės, bet 
kitų normų, galinčių įsiterpti į teisėkūros procesą (kaip antai moralės, teisingumo normų, 
konstituojančių socialines vertybes, paprastai žymimas tokiais šūkiais kaip „tautos gero- 
vė“, „valstybės interesai“, „pažanga“ ir pan.), pažinimas. Pozityviosios teisės požiūriu apie 
jų galiojimą nieko negalima pasakyti. Žvelgiant iš pozityviosios teisės taško jas visas ga- 
lima apibūdinti tik negatyviai; tai yra tokios normos, kurios nėra pozityviosios teisės nor- 
mos. Šios teisės požiūriu teisės akto sukūrimas, jeigu tai daroma pagal taikomą normą, 
yra laisvas, t. y. jis priklauso pašaukto sukurti tą aktą organo diskrecijai, nebent pati po- 

zityvioji teisė deleguotų tam tikras metateisines, kaip antai moralės arba teisingumo, nor- 
mas, bet tada šios normos yra transformuojamos į pozityviosios teisės normas. 

Apibūdinant ne tik tai, kaip įstatymus aiškina teismai arba administracinės instituci- 
j0s, bet ir apskritai kaip teisę aiškina jos taikymo organai, galima pasakyti štai ką: taiky- 
damas teisę teisinis organas pažintinį taikomos teisės aiškinimą derina su valios aktu, ku- 
riuo tas organas pasirenka vieną iš pažintinio aiškinimo atskleidžiamų galimybių. Šiuo 
valios aktu arba sukuriama žemesnio lygmens norma, arba įvykdomas taikomos teisės nor- 
mos numatytas prievartos aktas. 

Šis valios aktas teisės taikymo organo atliekamą teisės aiškinimą atskiria nuo bet ku- 
rio kito aiškinimo, ypač nuo to teisės aiškinimo, kurį atlieka jurisprudencija. 

Teisės taikymo organo atliekamas aiškinimas visada yra autentiškas. Jis kuria teisę. Ži- 
noma, apie „autentišką aiškinimą“ kalbame tik tada, kai šis aiškinimas įgyja įstatymo arba 
tarptautinės sutarties formą ir yra bendro pobūdžio, t. y. kai juo teisė kuriama ne tik kon- 
krečiam atvejui, bet visiems panašiems atvejams, kitaip tariant, kai aktas, kuris apibūdina- 
mas kaip autentiškas, savo pobūdžiu yra bendrosios normos sukūrimas. Tačiau teisės taikymo 
organo atliekamas aiškinimas yra autentiškas (teisėkūra) ir tada, kai teisė juo sukuriama tik 
konkrečiam atvejui, t. y. kai tas organas sukuria tik individualiąją normą arba įvykdo sank- 
ciją. Čia pažymėtina štai kas: autentiškų aiškinimu (t. y. tokiu aiškinimu, kurį atlieka teisės 
taikymo organas) galima ne tik realizuoti pažintinio taikomos normos aiškinimo atskleidžia- 
mas galimybes, bet ir sukurti normą, apskritai peržengiančią taikomos normos rėmus. 

Tokiu autentiškų aiškinimu teisę galima kurti ne tik tada, kai aiškinimas yra bendro 
pobūdžio (kai susiduriame su „autentiškų aiškinimu“ tradicine prasme), bet ir tada, kai 
teisės taikymo organas sukuria individualiąją normą, jeigu šios normos galiojimo negali- 
ma panaikinti, jeigu ši norma yra įgijusi galutinio sprendimo galią. Gerai yra žinoma, 
kad didelė naujos teisės dalis yra sukuriama tokiu autentiškų aiškinimu, ypač paskutinės 
instancijos teismų. 

Teisės taikymo organo atliekamas aiškinimas skiriasi nuo visų kitų aiškinimų: visi ki- 
ti aiškinimai nėra autentiški, t. y. jie nekuria teisės. 

Jeigu individas nori paklusti jo elgesį reguliuojančiai teisės normai, t. y. jeigu jis nori 
atlikti teisinę pareigą elgdamasis tokiu būdu, kurio priešybę teisinė tvarka susieja su sank- 
cija, tai tada, kai norma vienareikšmiškai neapibrėžia šio individo elgesio, jis taip pat tu- 
ri pasirinkti vieną iš skirtingų galimybių. Bet šis pasirinkimas nėra autentiškas. Jis nesu- 
saisto šią normą taikančio organo, todėl visada yra susijęs su rizika, kad tas organas jį 
palaikys klaidingu, tad šio individo elgesį bus galima vertinti kaip deliktą. 


47. TEISĖS MOKSLO ATLIEKAMAS AIŠKINIMAS 


Teisės mokslo (jurisprudencijos) atliekamą teisės aiškinimą, kaip neautentišką, reikia 
griežtai skirti nuo teisinių organų atliekamo aiškinimo. Jurisprudencinis aiškinimas — tai 
grynai pažintinis teisės normų prasmės nustatymas. Kitaip negu teisinių organų atlieka- 

mas aiškinimas, jurisprudencinis aiškinimas nekuria teisės. Požiūriu, kad naują teisę ga- 
lima kurti vien pažintiniu galiojančios teisės aiškinimu, yra grindžiama vadinamoji „Są- 
vokų jurisprudencija“ (Begriffsjurisprudenz), bet Grynoji Teisės Teorija jį atmeta. Taigi 
jurisprudencijos atliekamas grynai pažintinis aiškinimas negali užpildyti tariamų teisės 
spragų. Vadinamosios teisės spragos užpildymas yra teisėkūros funkcija, kurią gali vyk- 
dyti tik teisės taikymo organas!'*?, o jurisprudencija teisėkūros funkcijos nevykdo. Juris- 
prudencinis aiškinimas tegali atskleisti visas galimas teisės normos prasmes, bet ne dau- 
giau. Jurisprudencija, kaip teisės pažinimas, negali nuspręsti, kurią iš jos atskleidžiamų 
galimybių pasirinkti, — ji turi palikti tai nuspręsti teisiniam organui, teisinės tvarkos įga- 
lintam taikyti teisę. Advokatas, savo kliento interesais teisėjui pateikiantis tik vieną iš kelių 
galimų toje byloje taikytinos normos išaiškinimų, arba autorius, savajame komentare vieną 
iš daugelio galimų išaiškinimų išaukštinantis kaip vienintelį „teisingą“, vykdo ne teisėš 
mokslo, bet teisinės politikos funkciją. Jis siekia paveikti įstatymų leidybą. Žinoma, to 
jam negalima uždrausti. Bet jis negali to daryti teisės mokslo (juriprudencijos) vardu, o 
taip dažnai ir yra daroma. Jurisprudencinis aiškinimas turi būti atsargus ir išvengti fikci- 
jos, esą galimas tik vienas „teisingas“ teisės normos aiškinimas. Tradicinė jurisprudencija 
šią fikciją naudoja tam, kad apgintų teisinio saugumo idealą. Dėl daugumos teisės nor- 
mų nevienareikšmiškumo prie šio idealo galima tik artėti. Negalima paneigti, kad tik vieną 
prasmę turinčių teisės normų fikcija tam tikru politiniu požiūriu gali turėti didelių priva- 
lumų. Bet jokie politiniai privalumai negali pateisinti šios fikcijos naudojimo moksliškai 
aprašant pozityviąją teisę. Moksliniu, vadinasi, objektyviu, požiūriu yra neleistina vienin- 
teliu teisingu paskelbti tokį išaiškinimą, kuris už kitą, logiškai lygiai taip pat galimą iš- 
aiškinimą yra labiau priimtinas subjektyviu politiniu požiūriu. Juk tokiu atveju grynai po- 
litinis vertinimas apgaulingai pateikiamas kaip mokslo tiesa. Be to, griežtai mokslinis, 
kritine analize grindžiamas ir visus galimus išaiškinimus (tarp jų ir politiškai nepagei- 
daujamus, ir tuos, kurių įstatymų leidėjas arba susitariančiosios šalys nesiekė, bet kuriuos 
vis dėlto apima jų pasirinktos formuluotės) atskleidžiantis įstatymo arba tarptautinės su- 
tarties aiškinimas gali daryti praktinį poveikį, gerokai pranokstantį vienareikšmiškumo, 
„vienintelės prasmės“ fikcijos politinį privalumą: toks mokslinis aiškinimas teisę kurian- 
čiam autoritetui gali parodyti, kaip smarkiai jo kūrinys atsilieka nuo techninio reikalavi- 
mo teisės normas formuluoti kaip galima vienareikšmiškiau arba bent jau taip, kad neiš- 
vengiamas nevienareikšmiškumas būtų sumažintas iki minimumo ir šitaip būtų pasiekia- 
mas kuo didesnis teisinis saugumas. 


122 Žr. 8 35g, poskyrį „Vadinamosios teisės spragos“. 

Kas yra teisė? Ar įmanoma ją analizuoti išsivadavus iš vertybinių stereotipų? Koks yra jos 
santykis su morale ir su valstybe? Kas lemia teisės hierarchiją? | šiuos klausimus mėgina 
atsakyti grynoji teisės teorija, raginanti žvelgti į teisę tokią, kokia ši iš tikrųjų yra. 


Teisė susideda iš normų. Teisės normų efektyvumą užtikrina galimybė taikyti pažeidėjui 
valstybės prievartą —- sankciją. Teisė neišreiškia jokio moralės minimumo, jos nevalia suplakti 
su vertybėmis: nemorali ir neteisinga teisė nė kiek ne „mažiau“ yra teisė nei ta, kurią 
žmonės laiko moralia ir teisinga. Objektyvi, vertybių atžvilgiu neutrali teisės analizė leidžia 
išvengti tradicinės jurisprudencijos „dualistinių iliuzijų“: nėra esminių skirtumų tarp subjektinių 
teisių ir pareigų, tarp objektinės ir subjektinės teisės, tarp viešosios ir privatinės teisės, tarp 
teisėkūros ir teisės taikymo, tarp teisės ir valstybės, tarp nacionalinės teisės ir tarptautinės 
teisės ir kt.; visų šių „dualizmų“ funkcija — grynai ideologinė. Svarbiausias dalykas teisėje 
yra jos normų tarpusavio ryšiai. Teisės normų privalomumo negalima kildinti iš politinės 
valios, jį galima pagrįsti tik normomis: žemesnės galios normas diktuoja aukštesnės normos, 
vadinasi, pati teisė reguliuoja savo kūrimą. Visos teisės normos sudaro griežtą hierarchinę 


sistemą, kurios pagrindas - pamatinė norma, konstitucija. Šioje nuoseklioje sistemoje nėra | 


teisės spragų, normų konkurencijos, „antikonstitucinių“ įstatymų: logiškai nepriekaištingoje 
sistemoje jų tiesiog negali būti. Valstybėje negali galioti jokia teisės norma, priešinga 
konstitucijai. Tačiau virš nacionalinės teisės yra dar tarptautinė teisė, kartu su nacionaline 
teise sudaranti visuminę teisinę tvarką. Paklusdamos tarptautinei teisei, valstybės ją paverčia 
savo nacionalinės teisės dalimi ir atsisako dalies savo suvereniteto. 

